# words

word:
"Umasping daytoy a parmata iti nakitak idi narebbek ti Jerusalem ken iti nakitak idi idiay igid ti Karayan Kebar. Nagpaklebak."


word:
"Impangatonak ti espiritu ti Apo ket impannak iti akin-uneg a paraangan. Nakitak sadiay ti Templo a napno iti dayag ti Apo."


word:
"Sadiay, nagtakder ti lalaki iti abayko, ket nangngegko ti Apo a nakisao kaniak manipud iti Templo."


word:
"Kinunana, “Anak ti tao, daytoy ti tronok. Makipagnaedak ditoy kadagiti Israelita ket iturayak ida iti agnanayon. Saanton a tulawan dagiti Israelita ken dagiti arida ti nasantoan a naganko babaen iti panagdaydayawda kadagiti didiosen wenno babaen iti panangipasdekda iti monumento dagiti natay nga arida."


word:
"Indekket dagiti ari dagiti inaramidda a dapian ken baotek ti palasioda kadagiti dapian ken baotek ti Templok. Diding laeng ti nagbabaetanmi. Tinulawanda ti nasantoan a naganko kadagiti makarimon nga aramidda ket gapu iti pungtotko, dinadaelko ida."


word:
"Ita, masapul nga isardengdan ti panagdaydayawda kadagiti didiosen ken dadaelenda dagiti monumento dagiti arida. No aramidenda ti kasta, makipagnaedakto kadakuada iti agnanayon.”"


word:
"Ket intuloy ti Apo, “Anak ti tao, iladawam ti Templo kadagiti Israelita. Ibagam nga adalenda ti planona. Ibagam kadakuada nga agbainda iti dakes nga aramidda."


word:
"No agbainda, ilawlawagmo kadakuada ti plano ti Templo: ti langana, dagiti pagserkan ken dagiti pagruaranna, ti sukogna, ti pannakaurnos dagiti alikamenna ken dagiti amin nga alagaden ken linteg a maannurot iti Templo. Isuratmo amin dagitoy tapno makitada ti pannakaurnos ti amin nga adda iti Templo ken tapno ammoda a tungpalen dagiti amin nga alagaden."


word:
"Daytoy ti linteg iti Templo: Nasagradoan ken nasantoan ti amin a lugar iti lawlawna iti tapaw ti bantay.”"


word:
"Daytoy ti rukod ti altar, segun ti pagrukod a naaramat iti pannakarukod ti Templo. Iti aglikmut iti puon ti altar, adda pagayusan a 50 a sentimetro ti kaunegna ken 50 a sentimetro ti kaakabana. Adda leblebna a 25 a sentimetro ti kangatona."


word:
"Uppat a kadapan ti katayag ti kababaan a paset ti altar. Limapulo a sentimetro ti kangato ti sumaruno a tukad a naipasanud iti duapulo a pulgada manipud igidna nga aglawlaw. Ti sumaruno naipasanud met manipud iti igid iti duapulo a pulgada nga aglawlaw ket pito a kadapan ti kangatona."


word:
"Ditoy kangatoan a tukad ti pakapuoran dagiti daton. Dua a metro ti kangatona. Nangatngato dagiti uppat a sulina ngem ti dadduma a paset ti rabawna."


word:
"Kuadrado met ti akintengnga a tukad. Pito a metro iti tunggal sikigan. Naun-uneg iti 25 a sentimetro ngem ti nakaisaadanna a tukad. (Limapulo a sentimetro ti kalawa ti pagayusanna.) Adda iti akindaya a paset ti agdan nga agpangato iti altar."


word:
"Kinuna ti Apo a Dios kaniak, “Anak ti tao, denggem ti ibagak kenka. Inton malpas ti altar, masapul nga ikonsagrarmo babaen ti panangidatagmo iti daton a mapuoran iti rabawna ken ti panangwarsim iti dara dagiti animal a maidaton."


word:
"Dagiti laeng Levita a papadi a kaputotan ni Zadok ti umay dumatag nga agserbi kaniak. Siak, ti Apo a Dios, ti mangibilin iti daytoy. Ikkamto ida iti bumaro a baka nga idatagda a kas daton gapu iti basol."


word:
"Mangalaka iti dara ti baka ket ipulagidmo kadagiti uppat a suli iti rabaw ti altar ken kadagiti uppat a suli ti akintengnga a tukad ti altar ken iti aglikmut nga ikingna. Kastoy nga annongem ti seremonia ti pannakadalus ken panangikonsagrarmo iti altar."


word:
"Iti sumuno nga aldaw, mangalaka iti bulog a kalding nga awan pakapilawanna ket idatagmo a kas daton gapu iti basol. Annongem ti seremonia ti pannakadalus ti altar babaen iti dara dayta a kalding a kas iti inaramidmo iti dara ti baka."


word:
"Idatagmo ida kaniak. Warakiwakan dagiti papadi dagitoy nga animal iti asin sada puoran a kas daton kaniak."


word:
"Iti las-ud ti pito nga aldaw, inaldaw a mangidatagka iti daton gapu iti basol: maysa a kalakian a kalding, maysa a bumaro a baka ken maysa a kalakian a karnero. Masapul nga awan ti pakapilawanda."


word:
"Iti maikawalo nga aldaw, irugi dagiti papadi ti agidatag kadagiti daton a mapuoran ken daton a pakikappia dagiti tattao iti rabaw ti altar. Iti kasta, maragsakanakto kadakayo amin. Siak, ti Apo a Dios, ti agsasao.”"


word:
"Impannak ti lalaki iti akinruar a ruangan iti akindaya a bangir ti sakup ti Templo. Siririkep ti ruangan."


word:
"Kinuna ni Yahweh kaniak, “Agtalinaed a siririkep daytoy a ruangan ket pulos a di maluktan. Awan ti makastrek iti daytoy a ruangan ta siak, ni Yahweh a Dios ti Israel, simrekak iti dayta a ruangan. Masapul nga agtalinaed a siririkep."


word:
"Nupay kasta, mabalin a mapan sadiay ti prinsipe nga agturay tapno kanenna ti nasantoan a taraon iti imatangko. Sumrek iti ruangan nga agturong iti masungod a kuarto iti akin-uneg a pungto. Isunto met laeng ti ruaranna.”"


word:
"Impagnanak ti lalaki iti akin-amianan a ruangan a mapan iti sangoanan ti Templo. Naimatangak a napno ti Templo iti makapurar a lawag ti Apo. Nagpaklebak."


word:
"Kinuna ti Apo kaniak, “Anak ti tao, tandaanam a naimbag ti amin a makitam ken mangngegmo. Ibagak kenka dagiti annuroten ken alagaden iti Templo. Tandaanam a naimbag no siasino dagiti mapalubosan a sumrek ken rummuar iti Templo."


word:
"“Ibagam kadagita nasukir a tattao ti Israel a siak, ti Apo a Dios, pasardengekon dagiti nakababain nga ar-aramidenda."


word:
"Tinulawanda ti Templo babaen iti panangipalubosda a sumrek dagiti ganggannaet a di nakugit a tattao a saan nga agtulnog kaniak—iti Templo bayat ti pannakaidatag ti taba ken dara dagiti sakrifisio a maidaton kaniak. Ngarud, sinalungasing dagiti tattaok ti nagtutulaganmi gapu kadagiti amin a nakababain nga aramidda."


word:
"Saan nga isuda ti nangannong kadagiti nasagradoan a seremonia iti Templok, ngem impaannongda ketdi kadagiti ganggannaet."


word:
"“Manipud ita, siak, ti Apo a Dios ipakaammok a saanen a mapalubosan a sumrek iti Templok ti saan a nakugit a ganggannaet, uray pay ti ganggannaet a makipagtataeng kadagiti Israelita.”"


word:
"Kinuna ti Apo kaniak, “Dusaek dagiti Levita agraman dagiti dadduma nga Israelita a nangtallikud kaniak ken nagdaydayaw kadagiti didiosen."


word:
"Mabalin nga agserbida kaniak iti Templo babaen iti panangaywanda kadagiti ruangan ken ti panangannongda iti trabaho iti Templo. Mabalin a partienda dagiti animal nga idatag dagiti tattao a kas daton a mapuoran ken sakrifisio ken agannongda nga agserbi kadagiti tattao."


word:
"Ngem gapu ta inannongda ti seremonia ti panagdaydayaw kadagiti didiosen kadagiti Israelita ket daytoy ti nangiturong kadagiti tattao nga agbasol, ngarud, siak, ti Apo a Dios, isapatak a masapul a madusada."


word:
"Saanda nga agserbi kaniak a kas padi, wenno umasideg kadagiti aniaman nga ibilangko a nasantoan wenno sumrek iti kasantoan a lugar. Daytoy ti dusada kadagiti nakababain nga inaramidda."


word:
"Kinuna ti Apo a Dios, “Nupay kasta, dagiti Levita a padi a kaputotan ni Zadok, intultuloyda ti agserbi kaniak a sipupudno iti Templo idi tinallikudandak dagiti dadduma nga Israelita. Ngarud, isuda laeng ti mabalin a mangidatag iti sangoanak kadagiti taba ken dara ti daton."


word:
"Isuda laeng ti makastrek iti Templok, agserbi iti altarko ken mangidalan iti panagdaydayaw iti Templo."


word:
"No sumrekda iti pagserkan nga agturong iti akin-uneg a paraangan iti Templo, agkawesda iti linen. Masapul a dida agkawes iti aniaman a naaramid iti de lana no agserserbida iti akin-uneg a paraangan wenno iti Templo."


word:
"Sakbay a mapanda iti akinruar a paraangan nga ayan dagiti tattao, masapul nga uksobenda dagiti pagan-anay nga inaramatda a nagserbi iti Templo. Ibatida dagitoy kadagiti nasagradoan a kuarto ket sabali a pagan-anay ti ikawesda tapno saan a madangran dagiti tattao."


word:
"“Saan nga agpakalbo dagiti papadi ngem dida met unay paatiddogen ti buokda. Kalalaingan laeng ti pukisda."


word:
"Awan padi a mapalubosan a mangasawa iti naisina a babai. Dagiti laeng babbalasang nga Israelita wenno ti biuda ti maysa a padi ti mabalinda nga asawaen."


word:
"“Masapul nga isuro dagiti papadi dagiti tattaok ti paggiddiatan ti nasantoan ken ti saan, ti paggiddiatan ti nadalus iti imatang ti linteg ken ti saan."


word:
"No adda rumsua a riri a mainaig iti linteg, risuten dagiti papadi ti riri kas sagudayen dagiti lintegko. Masapul a ngilinenda dagiti nasagradoan a fiesta kas mayannurot kadagiti annuroten ken paglintegak. Ngilinenda met dagiti Aldaw a Panaginana."


word:
"“Saan a rugitan ti padi ti bagina iti imatang ti linteg babaen iti panangsagidna iti bangkay malaksid no bangkay dagiti nagannak kenkuana, dagiti annakna, ti kabsatna a lalaki wenno kabsatna a babai nga awan asawana."


word:
"sa sumrek iti akin-uneg a paraangan ti Templo ket mangidatag iti daton nga agpaay iti pannakadalusna tapno makapagserbi manen iti Templo.” Daytoy ti sao ti Apo a Dios."


word:
"“Awan ti tawiden dagiti papadi iti Israel. Siak ti tawidda. Saanda a mapalubosan a maaddaan iti sanikua iti Israel. Siak ti sanikuada."


word:
"Dagiti daton a makan, dagiti daton a pakapakawanan ti basol ken dagiti daton gapu iti basol ti agpaay a taraon dagiti papadi. Awatenda amin nga ilasin dagiti Israelita a para kaniak."


word:
"Kukua dagiti papadi ti kasayaatan kadagiti amin nga umuna nga apit ken amin a maidatag kaniak. Tunggal agluto dagiti tattao iti tinapay, masapul nga itedda kadagiti papadi ti umuna a maluto a kas daton ket bendisionak dagiti pagtaenganda."


word:
"Maiparit nga agsida dagiti papadi kadagiti tumatayab wenno animal a natay wenno pinatay ti sabali nga animal.”"


word:
"Inton mabingbingay ti daga ket maikkan ti tunggal tribu iti bingayna, maysa a paset ti maidaton iti Apo. Sangapulo ket dua ket kagudua a kilometro ti kaatiddog ken 10 a kilometro ti kaakabana. Maibilang a nasantoan ti entero a paset."


word:
"Iti daytoy a disso, mailasin ti 250 a metro a kuadrado a pakabangonan ti Templo ken nalikmut iti bakante a lugar a 25 a metro ti kaakaba."


word:
"Kagudua daytoy a disso ti mailasin a pakaipatakderan ti Templo, ti kasantoan a lugar; sangapulo ket dua ket kagudua a kilometro ti kaatiddog ken lima a kilometro ti kaakabana."


word:
"Nasantoanto daytoy a paset ti pagilian a mailasin nga agpaay kadagiti papadi nga agserbi iti Apo iti Templona. Ditoyto ti pakabangonan dagiti balbalayda ken pakaipatakderan ti Templo."


word:
"Ti sabali a kagudua ket mailasin a kukua dagiti Levita nga agserbi iti Templo. Addanto il-ili sadiay a pagnaedanda."


word:
"Addanto met disso a mailasin a pakabangonan ti siudad a dumna iti nasantoan a lugar. Agrukod iti 12 ket kagudua a kilometro ti kaatiddog ken dua ket kagudua a kilometro ti kaakabana. Mabalinto ti siasinoman nga Israelita ti agnaed sadiay."


word:
"Masapul nga adda met daga a mailasin nga agpaay iti prinsipe nga agturay. Manipud iti akinlaud a beddeng iti nasantoan a disso, agpa-laud iti Taaw Mediterranean; manipud iti akindaya a beddeng dumanon iti akindaya a beddeng ti pagilian. Pumada ti kaatiddogna iti kaatiddog ti maysa kadagiti disso a naituding kadagiti tribu ti Israel."


word:
"Daytoyto a disso ti bingay ti prinsipe nga agturay iti daga ti Israel tapno dinanton idadanes dagiti tattao ket ipalubosna ti dadduma a paset ti pagilian a tagikuaen dagiti tribu ti Israel."


word:
"Kinuna ti Apo a Dios, “Nabayag unayen nga agbasbasolkayo, dakayo a turayen ti Israel! Isardengyon ti kinaranggas ken panangidadanesyo kadagiti tattao. Aramidenyo ti tumutop ken nalinteg. Masapul a diyon pagtalawen dagiti tattaok iti dagada. Siak, ni Yahweh, a Dios ti mangibagbaga kadakayo iti daytoy."


word:
"“Ti efa ti mausar kadagiti namaga a sukaten ket pumada ti bat a mausar iti likido. Ti omer isu ti mausar a pagibasaran. Adtoy dagiti sukat:1 omer = 10 efa = 10 bat"


word:
"“Daytoy ti pangibasaranyo kadagiti daton nga idatagyo:Trigo: apagkanem a pulo apaset ti apityo.Sebada: apagkanem a pulo apaset ti apityo.Lana ti olibo: apagkasangagasut ti maibunga dagiti kayoyo.(Sukatenyo iti bat: 10 bat = maysa nga omer = 1 kaor.)Karnero: maysa a karnero titunggal duagasut manipud iti pagaraban ti Israel.“Mangidatagkayo iti daton a makan, animal a mapuoran a sibubukel, animal a daton a pakikappia, tapno mapakawan dagiti basbasolyo. Siak nga Apo a Dios ti mangibilin iti daytoy."


word:
"Pagrebbenganna ti mangted iti animal a mapuoran a sibubukel, dagiti daton a makan ken dagiti daton a mainum a maipaay iti entero nga Israel iti Fiesta ti Lutuad, dagiti Aldaw a Panaginana, ken dadduma a fiesta. Isu ti mangted iti daton a pakapakawanan ti basol, iti daton a makan, dagiti daton a sibubukel a mapuoran ken kadagiti daton a pakikappia tapno mapakawan ti basol dagiti tattao ti Israel.”"


word:
"Kinuna ti Apo a Dios, “Iti umuna nga aldaw iti umuna a bulan, mangidatonka iti toro a baka nga awan pakapilawanna, ket aramidem ti seremonia ti pannakadalus ti Templo."


word:
"Mangala ti padi iti dara ti animal a daton gapu iti basol ket ipulagidna kadagiti baotek ti ruangan ti Templo, kadagiti uppat a suli ti altar ken kadagiti adigi ti pagserkan nga agturong iti akin-uneg a paraangan."


word:
"Kastoyto manen ti aramidem iti maikapito nga aldaw iti dayta met la a bulan a maipaay iti siasinoman a nagbasol a dina igagara wenno dina ammo. Iti kasta, mapagtalinaedmo a nasantoan ti Templo."


word:
"Iti maika-14 nga aldaw iti umuna a bulan, irugim a rambakan ti Fiesta ti Paskua. Pito nga aldaw a manganto dagiti tattao iti tinapay nga awan lebadurana."


word:
"Iti umuna nga aldaw ti fiesta, masapul a mangidatag ti prinsipe a madama a turayen iti toro a baka a kas daton gapu kadagiti basolna ken gapu kadagiti basol dagiti amin a tattao."


word:
"Iti las-ud ti pito nga aldaw ti fiesta, inaldaw a mangidatag kaniak iti daton a mapuoran: pito a toro a baka, pito a kalakian a karnero nga awan pakapilawanda. Mangidatag pay iti maysa a bulog a kalding iti inaldaw kas daton gapu iti basol."


word:
"Iti tunggal baka ken karnero a maidaton, mapakuyogan iti kagudua a salup ti daton a makan ken tallo nga apagkapat a galon ti lana ti olibo."


word:
"“No maipapan iti Fiesta dagiti Abong-abong, mangrugi iti maika-15 nga aldaw ti maikapito a bulan. Inaldaw a mangidatag ti prinsipe a madama nga agturay iti daton gapu iti basol, daton a mapuoran a sibubukel ken daton a makan ken lana ti olibo. Kastoy ti aramidenna iti unos ti pito nga aldaw.”"


word:
"Kuna ti Apo a Dios, “Bayat ti innem nga aldaw a panagtrabaho, agtalinaed a siririkep ti akindaya a ruangan nga agturong iti akin-uneg a paraangan, ngem maluktan iti Aldaw a Panaginana ken iti Fiesta ti Lutuad."


word:
"Magna ti agturay iti akinruar a paraangan ket sumrek iti dakkel a kuarto iti pagserkan ket agtakder iti abay ti adigi ti ruangan bayat ti panangpuor dagiti papadi kadagiti datonna a mapuoran a sibubukel ken dagiti datonna a pakikappia. Agdaydayaw sadiay ruangan sa met la rummuar. Masapul nga agtalinaed a silulukat ti ruangan agingga iti sumipnget."


word:
"Iti tunggal Aldaw a Panaginana ken iti tunggal Fiesta ti Lutuad, masapul nga agrukbab met dagiti amin a tattao ken ni Yahweh iti sango ti ruangan."


word:
"Iti Aldaw a Panaginana, masapul a mangidatag ti prinsipe iti innem nga urbon ti karnero ken maysa a kalakian a karnero a pasig nga awan pakapilawanna a mapuoran a maidaton ken ni Yahweh."


word:
"Pakuyoganna ti tunggal kalakian a karnero iti kagudua salup a daton a makan, ket iti tunggal urbon ti karnero, yegna ti aniaman a kayatna nga ited. Iti tunggal kagudua a salup a daton a makan, pakuyoganna iti tallo nga apagkapat ti galon a lana ti olibo."


word:
"Iti Fiesta ti Lutuad, mangidatag iti bumaro a baka, innem nga urbon ti karnero ken maysa a kalakian a karnero a pasig nga awan ti pakapilawanda."


word:
"Pakuyoganna iti kagudua ti salup a daton a makan ti tunggal toro a baka ken tunggal kalakian a karnero ket iti tunggal urbon ti karnero, aniaman a kayat nga ited ti prinsipe. Tallo nga apagkapat a galon ti lana ti olibo ti maipakuyog iti tunggal kagudua ti salup a daton a makan."


word:
"Masapul a rummuar ti agturay iti dakkel a kuarto iti pagserkan ket rummuar iti dalan a sinerkanna."


word:
"“No umay agdaydayaw dagiti tattao ken ni Yahweh iti uray ania a fiesta a sumrek iti akin-amianan a ruangan masapul a rummuarda iti akin-abagatan kalpasan ti panagdaydayawda. Dagiti sumrek iti akin-abagatan a ruangan masapul a rummuarda iti akin-amianan. Awan ti rummuar iti simrekanna no di ket rummuar iti bangir a ruangan."


word:
"Kadagiti aldaw ti fiesta ken kadagiti naituding a fiesta, mapakuyogan ti tunggal toro a baka wenno kalakian a karnero iti kagudua a salup a daton a makan. Ipakuyog ti siasinoman nga agdaydayaw ti kayatna nga ited iti tunggal urbon ti karnero. Tallo nga apagkapat ti galon a lana ti olibo ti maipakuyog iti kagudua ti salup a daton a makan."


word:
"“No tarigagayan ti prinsipe ti mangidatag ken ni Yahweh iti daton nga agtaud iti bukodna a nakem, daton man a mapuoran a sibubukel wenno daton a pakikappia, maluktanto kenkuana ti akindaya a ruangan nga agturong iti akin-uneg a paraangan. Idatagna ti daton a kas iti panagidatagna iti Aldaw a Panaginana ket masapul a marikpan ti ruangan kalpasan ti ipapanawna.”"


word:
"Kuna ti Apo, “Tunggal bigat, maisagana ti maysa a karnero nga agtawen iti maysa nga awan depektona tapno mapuoran a sibubukel a kas daton ken ni Yahweh. Inaldaw a maidatag daytoy a daton."


word:
"Binigat met a maidatag ti lima a libra nga arina. Mapakuyogan daytoy iti apagkapat ti galon a lana ti olibo a maigamay iti arina. Maannurot iti agnanayon daytoy nga alagaden iti panagidatag iti daton ken ni Yahweh."


word:
"Ibilin ti Apo a Dios, “No isagut ti prinsipe a madama nga agturay ti paset ti dagana iti maysa kadagiti annakna, kukuanto ti anakna a kas paset ti sanikua ti familiana."


word:
"Ngem no ited ti agturay ti aniaman a dagana iti maysa kadagiti agserserbi kenkuana, kukuanto manen ti agturay inton dumteng ti tawen ti pannakawayawaya. Kukuana ti daga ket isu ken dagiti annakna laeng ti mangtagikua iti agnanayon."


word:
"Saan a maipalubos nga alaen ti agturay ti aniaman a sanikua dagiti tattao. Ti laeng bukodna a daga ti mabalinna nga ited kadagiti annakna tapno maliklikan ti pannakaagaw ti daga ti siasinoman kadagiti tattaok.”"


word:
"Impannak ti lalaki iti pagserkan dagiti kuarto iti asideg ti ruangan iti akin-abagatan a paset ti akin-uneg a paraangan. Dagitoy dagiti nasagradoan a kuarto dagiti papadi. Intudona ti maysa a lugar iti akinlaud a paset dagiti kuarto,"


word:
"ket kinunana, “Daytoy ti lugar a pagangeran dagiti papadi iti karne a daton a pakapakawanan ti basol wenno iti daton gapu iti basol ken ti pakalutoan ti daton a makan. Maaramid daytoy tapno awan ti nasantoan a mairuar iti akinruar a paraangan a pakaigapuan ti pannakaakar dagiti tattao.”"


word:
"Kalpasanna, inturongnak ti lalaki iti akinruar a paraangan ket impakitana nga adda babbabassit a paraangan iti tunggal lugar kadagiti uppat a suli. Innem a pulo ket uppat a kadapan ti kaatiddog ken 50 a kadapan ti kaakabana."


word:
"Nakabite ti aglikmut iti tunggal paraangan. Adda paginudoan a naikamang kadagiti bakud ti tunggal paraangan."


word:
"Kinunana kaniak, “Dagitoy dagiti kosina a pagpuoran dagiti katulongan nga agserserbi iti Templo kadagiti daton dagiti tattao.”"


word:
"Insublinak ti lalaki iti pagserkan ti Templo. Adda ubbog nga aggapu iti sirok ti pagserkan ket agpadaya ti ayusna, iti lugar a sinangoan ti Templo. Agpababa ti ayusna a lumasat iti akin-abagatan a paset ti altar."


word:
"Inruarnak ti lalaki iti masakupan ti Templo ket impagnanak iti akin-amianan a ruangan sanak inturong iti akinruar a ruangan a sumango iti daya. Adda bassit nga ubbog, nga agay-ayus iti akin-abagatan a paset ti ruangan."


word:
"Babaen iti pagrukodna, nangrukod iti 500 a metro nga agpababa iti daya ket pinapagnanak iti agay-ayus a danum. Pagatlipaylipayko laeng ti danum."


word:
"Nangrukod manen iti 500 a metro ket pagattumengko ti danum. Nangrukod manen iti 500 a metro ket pagatsiketko ti danum."


word:
"Nangrukod pay iti 500 a metro; immadalem ti danum ket diak matukod. Adalem unay ket saan a maballasiw malaksid no langoyen."


word:
"Kinunana kaniak, “Agayus daytoy a danum iti daga nga agturong iti daya ket agtarus iti Tanap ti Jordan ken iti Natay a Baybay. Inton dumanon iti Natay a Baybay, pasayaatenna ti raman ti danum."


word:
"Sadinoman a pagayusan daytoy a karayan, maaddaan iti amin a kita ti animal ken ikan. Pasayaaten daytoy a danum ti raman ti danum ti Natay a Baybay. Mangted iti biag iti sadinoman a pagayusanna."


word:
"Manipud iti Ubbog ti Engedi agingga iti Ubbog ti Eneglaim, addanto dagiti mangngalap iti igid ti baybay ket ibilagdanto dagiti iketda sadiay. Adunto a kita ti ikan ti masarakan sadiay kas iti masarakan iti Taaw Mediterranean."


word:
"Ngem agtalinaedto a naapgad dagiti kadandanuman ken libtong iti asideg iti igid ti baybay tapno adda pagtaudan ti asin."


word:
"Iti agsumbangir nga igid ti karayan, agtubonto ti amin a kita ti kayo a mangted iti taraon. Dinto malaylay dagiti bulongda ket didanto agsardeng nga agbunga. Binulanto nga adda nasayaat a bungada gapu ta kanayon a maay-ayusanda iti danum nga aggapu iti Templo. Agpaayto a taraon dagiti bunga ket maaramat met nga agas dagiti bulongda.”"


word:
"Kinuna ti Apo a Dios, “Dagitoy dagiti beddeng ti daga a pagbibingayan dagiti 12 a tribu. Duanto a paset ti bingay ti tribu ni Jose."


word:
"Insapatak kadagiti kapuonanyo nga itedko daytoy a daga kadakuada; ita, pagpapadaenyo ti bingay ti tunggal maysa."


word:
"“Agpadaya ti beddeng iti amianan. Mangrugi iti Taaw Mediterranean, agturong iti siudad ti Hetlon, mapan iti Bessang ti Hamat, iti siudad ti Zedad,"


word:
"kadagiti siudad ti Berota ken Sibraim (addada iti nagbaetan ti beddeng ti pagarian ti Damasco ken ti pagarian ti Hamat), sa dumanon iti siudad ti Ticon (iti asideg ti beddeng ti pagarian ti Hauran)."


word:
"Mangrugi iti amianan a beddeng, aggapu iti Mediterranean nga agpadaya a mapan iti siudad ti Enon. Ket iti amiananna, dagiti beddeng ti Damasco ken Hamat."


word:
"“Agpa-abagatan ti beddengna iti daya. Mangrugi iti nagbaetan ti sakup ti Damasco ken Hauran. Ti Karayan Jordan ti nagbaetan ti daga ti Israel iti laud ken Galaad iti daya agingga iti Tamar iti Natay a Baybay."


word:
"“Agpa-abagatan-a-laud ti beddengna iti abagatan. Mangrugi iti Tamar agingga kadagiti nalangto a karuotan ti Kades Meriba sa agpa-amianan-a-laud iti igid ti beddeng ti Egipto agingga iti Taaw Mediterranean."


word:
"“Ti beddengna iti laud, mangrugi iti Taaw Mediterranean ket agpa-amianan agingga iti laud ti Bessang ti Hamat."


word:
"Kukuayo daytoy iti agnanayon. Inton bingayenyo, maikkan met iti bingay dagiti ganggannaet a makipagnaed kadakayo, agraman dagiti annakda a nayanak ditoy. Maibilangda a pudno nga umili nga Israelita ket makibinnunotda met iti bingayda iti daga a kas kadagiti tribu ti Israel."


word:
"Tunggal ganggannaet, awatenna ti bingayna iti tribu a pakipagnaedanna.” Daytoy ti sao ti Apo a Dios."


word:
"Agpadaya ti akin-amianan a beddeng ti daga; mangrugi iti Taaw Mediterranean agingga iti siudad ti Hetlon sa aglayon iti Bessang ti Hamat, iti siudad ti Enon ket dumanon iti beddeng dagiti pagarian ti Damasco ken Hamat. Umawat ti tunggal tribu iti maysa a paset ti daga a mangrugi iti akindaya a beddeng nga agpa-laud iti Taaw Mediterranean iti kastoy a panagsasaganad manipud amianan agingga iti abagatan:DanAserNeftaliManasesEfraimRubenJuda"


word:
"Mailasin ti sumaruno a paset ti daga nga agpaay iti naisangsangayan a pakausaran. Sangapulo ket dua a kilometro ti kaakabana manipud amianan agingga iti abagatan ket pumada ti kaatiddogna manipud daya nga agpa-laud, kas kadagiti paset a naited kadagiti tribu. Mabangonto ti Templo iti daytoy a lugar."


word:
"Iti tengnga daytoy a lugar, adda naisangsangayan a paset a maidaton ken ni Yahweh; 12 a kilometro ti kaatiddog ken sangapulo a kilometro ti kaakaba."


word:
"Adda bingay dagiti papadi iti daytoy nasagradoan a lugar. Manipud iti daya nga agpa-laud agrukod iti 12 a kilometro; manipud amianan nga agpa-abagatan, lima a kilometro. Mabangonto ti Templo ni Yahweh iti tengnga daytoy a lugar."


word:
"Agpaay kadagiti papadi a kaputotan ni Zadok daytoy nasantoan a lugar. Nagserbida a sipupudno kaniak ket saanda a tinulad dagiti dadduma nga Israelita a nagaramid iti dakes kas kadagiti dadduma a kaputotan ni Levi."


word:
"Isut' gapuna a maikkanda iti naisangsangayan a disso a dumna iti bingay dagiti Levita. Isunto ti kasantoan a lugar."


word:
"Addanto met naisangsangayan a daga dagiti Levita iti abagatan ti bingay dagiti papadi. Sangapulo ket dua a kilometro manipud daga nga agpa-laud ken lima a kilometro manipud amianan nga agpa-abagatan."


word:
"Ti paset a maidaton ken ni Yahweh ti kapintasan iti daga. Awan ti mailako a pasetna, wenno maisukat wenno maited iti sabali. Nasantoan ken kukua ni Yahweh."


word:
"Saan a nasantoan ti paset a natda nga agrukod iti 12 a kilometro ti kaatiddogna ken dua ket kagudua a kilometro ti kaakabana. Maaramatto daytoy nga agpaay iti sapasap. Mabalinda a pagnaedan wenno mulaan. Mabangonto ti siudad iti tengngana."


word:
"Kalpasan ti pannakaipasdek ti siudad, addanto mabati a paset a dumna iti nasantoan a disso. Naituding daytoy a talonen dagiti tattao nga agnaed iti siudad. Lima a kilometro nga agpadaya ken lima a kilometro nga agpa-laud."


word:
"Mabalin ti siasinoman nga agtrabaho iti siudad ti agtalon sadiay, uray ania a tribu ti nagtaudanna."


word:
"Ngarud, kuadrado ti entero a paset a nailasin ket agrukod iti 12 a kilometro ti tunggal bangir. Mairaman iti daytoy ti nakabangonan ti siudad."


word:
"Iti dayaen ken iti lauden iti daytoy a lugar a pagyanan ti Templo, ti daga dagiti papadi, ti daga dagiti Levita ken ti siudad, kukua ti prinsipe a madama nga agturay ti natda a daga. Dumanon iti daya ti akindaya a beddeng ken iti laud iti Taaw Mediterranean ket nabeddengan iti amianan iti lugar a kukua ti Juda ken iti abagatan iti kukua ti tribu ni Benjamin."


word:
"Iti abagatan daytoy naisangsangayan a lugar, umawat dagiti dadduma a tribu iti maysa a paset ti daga a mangrugi iti akindaya a beddeng agingga iti akinlaud a beddeng iti kastoy a panagsasaganad manipud amianan agingga iti abagatan:BenjaminSimeonIssacarZebulonGad"


word:
"Iti bangirna ti abagatan ti daga a naited iti tribu ti Gad, agpa-abagatan nga agpa-laud ti beddeng manipud iti Tamar agingga iti nalangto a karuotan ti Kades sa agpa-amianan nga agpa-laud iti beddeng ti Egipto agingga iti Taaw Mediterranean."


word:
"Kinuna ti Apo a Dios, “Kastoy ti pannakabingbingay ti daga a maited kadagiti tribu ti Israel ken ipatawidda kadagiti kaputotanda.”"


word:
"Agdagup iti 12 dagiti ruangan ti siudad. Tallo ti ruangan ti tunggal bakud nga agrukod iti 2,500 a metro; napanaganan ti tunggal ruangan iti nagan ti maysa a tribu. Napanaganan dagiti ruangan iti akin-amianan a bakud iti Ruben, Juda ken Levi; dagiti adda iti akin-abagatan a bakud, Simeon, Issacar ken Zebulon; ket dagiti adda iti laud a bakud, Gad, Aser ken Neftali."


word:
"Agdagup iti 9,000 a metro ti kaatiddog ti bakud a nanglikmut iti siudad. “Adda-Ditoy-ti-Apo” ti nagan ti siudad manipud idin."


word:
"Iti maikatlo a tawen a panagturay ni Jehoyakim nga ari ti Juda, rinaut ni Nebucadnesar nga ari ti Babilonia ti Jerusalem, ket linakubna ti siudad."


word:
"Binay-an ti Apo a matnag ni Ari Jehoyakim iti pannakabalin ni Nebucadnesar; ket pinalubosanna nga agsamsam kadagiti gameng iti Templo. Impan ni Nebucadnesar iti templo dagiti didiosenna idiay Babilonia dagiti innalana a balud. Inkabilna met dagiti gameng iti pagiduldulinan ti templo."


word:
"Binilin ti ari ni Aspenaz, ti kangatoan nga ofisialna, a pumili iti sumagmamano a balud nga Israelita a nagtaud iti familia ti ari ken kadagiti dadduma a natan-ok a familia."


word:
"Masapul nga agtutubo ken nataer dagiti pilienna; awan depekto ti bagida, masirib, nasanay ken nalaka a makasursuro tapno maikarida nga agserbi iti palasio. Isuro ida ni Aspenaz nga agbasa ken agsurat iti lengguahe dagiti taga-Babilonia."


word:
"Imbilin pay ti ari a maikkanda iti inaldaw a taraon ken arak, kas kadagiti kamkameng iti palasio. Tallo a tawen nga agsanayda sakbay a maidatagda iti ari."


word:
"Binaliwan ni Aspenaz ti naganda. Beltesazar ti impanaganna ken ni Daniel; Sedrac ken ni Hananias; Mesac ken ni Misael; ken Abednego ken ni Azarias."


word:
"Inkeddeng ni Daniel a saan a mangan iti taraon ken uminum iti arak nga aggapu iti palasio tapno saan a matulawan. Nagpatulong ken ni Aspenaz."


word:
"Nupay kasta, kinuna ni Aspenaz ken ni Daniel, “Mabutengak iti natan-ok nga ari. Imbilinna no ania ti kanen ken inumem, ket no saanka a nasalun-at a kas kadagiti dadduma nga agtutubo, amangan no papapataynak.”"


word:
"Napan ngarud ni Daniel iti guardia a dinutokan ni Aspenaz a mangaywan kenkuana ken kadagiti tallo a gagayyemna."


word:
"Kinunana, “Paliiwennakami iti uneg ti sangapulo nga aldaw. Ikkannakami laeng iti natnateng a taraon ken danum nga inumen."


word:
"Kalpasanna, idilignakami kadagiti agtutubo a mangmangan iti taraon ti ari, ket no anianto ti makitam a langami, isunto ti pangibatayam iti pangngeddengmo.”"


word:
"Kalpasan ti 10 nga aldaw, nakitana a nasalsalun-at ken naluklukmegda ngem dagiti agtutubo a nangan iti nabaknang a taraon ti ari."


word:
"Manipud idin, impalubos ti guardia nga ituloyda ti agsida iti natnateng a saan ket a ti taraon ti ari."


word:
"Pinaraburan ti Dios dagiti uppat nga agtutubo iti kinasirib iti amin a kita ti sursuro iti literatura ken filosofia. Saan la a dayta, pinaraburanna pay ni Daniel iti laing a mangibaga iti kaipapanan ti parmata ken tagtagainep."


word:
"Naggibus ti tallo a tawen nga intuding ti ari. Innala ni Aspenaz dagiti amin nga agtutubo a lallaki ket indatagna ida ken ni Nebucadnesar."


word:
"Kinasao amin ida ti ari ket awan nasarakanna a nalalaing ngem da Daniel, Hananias, Misael ken Azarias. Iti kasta, nagbalinda a kamkameng dagiti agserserbi iti palasio."


word:
"Uray ania ti saludsoden ti ari kadakuada, wenno uray ania a problema ti saludsodenna, natakuatanna a dagiti uppat nalalaingda nga amang ngem ti uray siasinoman a mammuyon wenno salamangkero iti entero a pagarian."


word:
"Iti maikadua a tawen a panagturay ni Nebucadnesar, adda natagtagainepna a nangriribuk unay kenkuana ken puon ti saanna a nakaturturogan."


word:
"Iti kasta, pinaayabanna dagiti amin a mammuyon, salamangkero, baglan ken managanito tapno ibagada ti kaipapanan ti tagtagainepna. Idi dimmatagda,"


word:
"Simmungbatda ket kinunada iti pagsasao nga Arameo, “Sapay koma ta agbiag ti Natan-ok nga Ari iti agnanayon! Ibagam ti tagtagainepmo ket ipalawagmi ti kaipapananna.”"


word:
"Kinuna ti ari kadakuada, “Naikeddengkon a no diyo maibaga kaniak ti tagtagainep ken ti kaipapananna, marangrangkaykayto ket marakrakto pay dagiti balbalayyo."


word:
"Ngem no maibagayo kaniak ti tagtagainep ken ti kaipapananna, gunggonaankayo babaen ti pannangtedko kadagiti sagut ken pammadayaw. Ibagayo ngarud kaniak ita ti tagtagainep ken ti kaipapananna.”"


word:
"Kinunada manen nga insungbat, “Natan-ok nga Ari, no ibagam kadakami ti tagtagainepmo, ipalawagmi kenka ti kaipapananna.”"


word:
"Gapu iti daytoy, kinuna ti ari, “Husto tay kunak. Kayatyo a dadaelen ti tiempo agsipud ta makitayo a naikeddengkon ti rumbeng a mapasamak."


word:
"No saanyo a maibaga ti tagtagainepko, agpapada ti dusayo. Nagnunumoanyo nga ulbodendak bareng no agbaliw ti panunotko. Ibagayo ngarud kaniak ti tagtagainep; iti kasta, maammoak no kabaelanyo pay nga ibaga ti kaipapananna.”"


word:
"Simmungbat dagiti mammagbaga, “Awan ti tao ditoy rabaw ti daga a makaibaga iti kalikagumam, O Ari. Awan pay ari, uray pay isu ti katan-okan ken kabilgan, a nagdawat iti kastoy kadagiti mammuyon, salamangkero, wenno baglan."


word:
"Natan-ok nga Ari, awan ti makaibaga iti sungbat ti saludsodmo malaksid dagiti didiosen, ngem saanda met a makipagtaeng kadagiti tattao.”"


word:
"Gapu iti dayta, kasta unay ti pungtot ni Nebucadnesar, ket imbilinna a mapapatay amin a mammagbaga iti ari iti Babilonia."


word:
"Napan ni Daniel ken ni Arioc a kapitan dagiti guardia ti ari ken nabilin a mangipatungpal iti pannakapapatay dagiti mamasirib iti Babilonia."


word:
"Sinaludsodna ken ni Arioc no apay a nangipaulog ti ari iti kasta a bilin. Iti kasta, imbaga ni Arioc kenkuana ti napasamak."


word:
"Dinagdagus ni Daniel ti napan iti ari ket kiniddawna ti ad-adu a tiempo tapno maibagana kenkuana ti kaipapanan ti tagtagainep."


word:
"Imbagana kadakuada nga agdawatda iti kaasi ti Dios ti langit tapno ipaltiingna kadakuada ti tagtagainep ket saanda a mairaman a mapapatay kadagiti mammagbaga iti Babilonia."


word:
"Iti dayta a rabii, babaen iti maysa a parmata, naipakaammo ken ni Daniel ti nasao a palimed. Iti kasta, dinaydayawna ti Dios ti langit. Kinunana:"


word:
"Iturayanna dagiti panawen ken tiempo;isu ti mangisaad ken mangikkat kadagiti ari.Ikkanna dagiti tattao iti sirib ken pannakaawat."


word:
"Ipakaammona dagiti nauneg ken nalimed a banag;ammona dagiti nailemmeng iti nasipnget,ket ti Dios nalawlaw iti lawag."


word:
"Agdaydayaw ken agraemak kenka,O Dios dagidi kapuonak.Inikkannak iti sirib ken pigsa;impangagmo ti kararagko,ket impakaammom kadakami ti tagtagainep ti ari.”"


word:
"Napan ngarud ni Daniel ken ni Arioc a dinutokan ti ari a mangpapatay kadagiti mamasirib ti Babilonia. Kinunana, “Dimo patpatayen ida. Itulodnak iti ari ta ibagak kenkuana ti kaipapanan ti tagtagainepna.”"


word:
"Dinardaras ni Arioc nga impan ni Daniel iti sangoanan ni Nebucadnesar. Kinunana iti ari, “Adtoy ti maysa kadagiti Judio a napagtalaw a kas balud a nasarakak a makaibaga kenka iti kaipapanan ti tagtagainepmo.”"


word:
"Sinaludsod ti ari ken ni Daniel (a napanagan pay iti Beltesazar), “Maibagam kadi kaniak ti natagtagainepko ken ti kaipapananna?”"


word:
"Simmungbat ni Daniel, “Natan-ok nga Ari, awan ti baglan, salamangkero, mammuyon wenno astrologo a makaibaga iti dayta."


word:
"Ngem adda Dios sadi langit a makaibaga kadagiti palimed. Impakaammona kenka, Natan-ok nga Ari, ti mapasamak iti masakbayan. Daytoy ti tagtagainep, ti parmatam idi matmaturogka."


word:
"“Idi matmaturogka, O Natan-ok nga Ari, natagtagainepmo ti maipapan iti masakbayan; ket ti Dios a mangipakaammo kadagiti palimed impakitana kenka ti mapasamakto."


word:
"Ita, naipaltiing kaniak ti palimed, saan a gapu ta masirsiribak ngem ti siasinoman a tao, no di ket tapno maipakaammo kenka ti kaipapanan ti tagtagainepmo ket maawatam dagiti pampanunot a dimteng kenka."


word:
"“Natagtagainepmo, O Ari, ti maysa a dakkel nga estatua a naraniag ken agrimrimat. Nagtakder iti sangoanam ket nakabutbuteng a matmatan."


word:
"Idi kitkitaem ti estatua, adda dakkel a bato a nagreggaay iti bantay. Nagdisso ti bato kadagiti landok ken damili a saka ti estatua, ket naburburakda."


word:
"Dagus a narumrumek ti landok, damili, bronse, pirak ken balitok; nagbalinda a kasla tapok iti pagtaltagan no tiempo ti kalgaw. Nayanginda amin ket pulos nga awan ti nabati a paset ti estatua. Ngem nagbalin a dakkel a bantay daydi bato a nagdisso iti estatua, ket nadappatanna ti entero a daga."


word:
"Sika, Apo, ti katan-okan kadagiti amin nga ari. Pinagbalinnaka ti Dios ti langit nga ari ket inikkannaka iti pannakabalin, bileg ken dayaw."


word:
"Kalpasan ti panagturaymo, tumaudto ti sabali nga imperio, ngem saanto a mannakabalin a kas iti pagariam. Kalpasanna, addanto tumaud a maikatlo nga imperio a bronse a mangituray iti entero a daga."


word:
"Natangkento met a kas iti landok ti maikapat a pagarian. No kasano ti panangburak ken panangdadael ti landok iti amin, kastanto ti panangburak ken panangrumek daytoy a pagarian kadagiti immun-una a pagarian."


word:
"Nakitam met a naglaok a damili ken landok dagiti saka ken ramayna. Kayatna a sawen, a mabingbingayto a kas imperio. Ngem natangkento a kas iti landok, uray no naglaok a landok ken damili."


word:
"Kastoy met ti kayat a sawen ti sakana a naaramid iti naglaok a landok ken damili: napigsanto ti pagarian, ngem nalakanto a marpuog."


word:
"Nakitam pay a naglaok ti landok ken damili. Kayatna a sawen a padasento dagiti agtuturay a pagkaykaysaen dagiti familiada babaen iti panagiinnasawada, ngem didanto agtalinaed iti kasta a kasasaad kas iti saan a mabalin a panaglaok ti landok ken damili."


word:
"Iti panawen dagitoy nga agturay, mangipasdekto ti Dios ti langit iti pagarian a pulos a dinto agpatingga. Saanto a maparmek dayta a pagarian ngem gibusannanto dagiti amin a pagarian. Isu laeng ti agpaut iti agnanayon."


word:
"Nakitam a nargaay ti bato manipud iti bantay ket rinumrumekna ti estatua a landok, bronse, damili, pirak ken balitok. Ipakaammo ti naindaklan a Dios iti Natan-ok nga Ari ti mapasamak iti masakbayan. Imbagak ti pudno a tagtagainepmo ken ti napaypayso a kaipapananna.”"


word:
"Nagpakleb ni Ari Nebucadnesar kas pammadayawna ken ni Daniel. Kalpasanna, imbilinna a maidatag ken ni Daniel dagiti sakrifisio ken daton."


word:
"Kinuna ti ari ken ni Daniel, “Ti Diosmo ti katan-okan kadagiti amin a didiosen, ti Apo dagiti ar-ari. Isu ti mangipalgak kadagiti palimed agsipud ta naipalawagmo daytoy a palimed.”"


word:
"Insaadna ni Daniel iti nangato a pagtakeman. Inikkanna iti adu a sagut ket pinagbalinna a gobernador iti entero a probinsia ti Babilonia. Isu pay ti insaadna a pangulo dagiti amin a mammagbaga iti pagarian."


word:
"Pinatgan ti ari ti kiddawna a madutokan da Sedrac, Mesac ken Abednego a mangimaton kadagiti aramid iti probinsia ti Babilonia. Nagbati ni Daniel iti palasio."


word:
"Nagpaaramid ni Ari Nebucadnesar iti estatua a balitok nga agtayag iti 27 a metro ken tallo a metro ti kaakabana. Pinaipasdekna daytoy iti tanap ti Dura, iti probinsia ti Babilonia."


word:
"Kalpasanna, imbilinna a maummong dagiti ofisiales—dagiti agtuturay, dagiti gobernador, dagiti diputado, dagiti mammagbaga, dagiti tesorero, dagiti hues, dagiti kamkameng ti konseho ken amin nga ofisiales ti probinsia. Masapul a tumabunoda iti pannakaidaton ti estatua nga impasdek ni Ari Nebucadnesar."


word:
"Mangngegyonto ti uni ti trumpeta, flauta, lira, sakabutse, ken arpa a sarunoen a danggayan dagiti dadduma a kita ti instrumento. Apaman a mangrugi ti tokar, agpakleb ken agdaydayawkayo iti estatua a balitok nga impasdek ni Ari Nebucadnesar."


word:
"Ngarud, idi mangngeg dagiti tattao ti uni dagiti instrumento, nagpakleb dagiti tattao iti amin a nasion, puli ken pagsasao ket nagdaydayawda iti estatua a balitok nga impasdek ni Ari Nebucadnesar."


word:
"Sumagmamano kadagiti taga-Babilonia ti nangala iti daytoy a gundaway a nangbabalaw kadagiti Judio."


word:
"Imbilinmo, O Ari, nga apaman a mangrugi ti tokar, masapul nga agpakleb dagiti amin a tattao ket agdaydayawda iti balitok nga estatua."


word:
"Adda sumagmamano a Judio a dinutokam a mangimaton iti probinsia ti Babilonia—da Sedrac, Mesac ken Abednego—a di nangtungpal iti bilinmo, O Ari. Saanda nga agdaydayaw iti diosmo ket saanda met nga agrukbab iti estatua nga impasdekmo.”"


word:
"Kinunana kadakuada, “Agpayso kadi, Sedrac, Mesac ken Abednego, a diyo kayat ti agdaydayaw iti diosko ken diyo kayat ti agrukbab iti balitok nga estatua nga impasdekko?"


word:
"Ita ngarud, apaman a mangngegyo ti uni ti trumpeta, flauta, lira, sakabutse ken arpa, ken dagiti dadduma nga instrumento, agrukbab ken agdaydayawkayo iti estatua. Ngem no dikay agdaydayaw, maitappuakkayo a dagus iti gumilgil-ayab nga urno. Kitaek man no adda dios a makaisalakan kadakayo.”"


word:
"Simmungbat da Sedrac, Mesac ken Abednego, “Natan-ok nga Ari, saan a masapul nga ikalinteganmi dagiti bagbagimi."


word:
"No ti Dios a pagserserbianmi mabalinnakami nga isalakan iti gumilgil-ayab nga urno ken iti pannakabalinmo, aramidenna dayta."


word:
"Ngem uray no dinakam isalakan, ammoem, O Natan-ok nga Ari, a dikam agdaydayaw iti diosmo, ket dikam agrukbab iti estatua a balitok nga impasdekmo.”"


word:
"Limmabbaga ti rupa ni Nebucadnesar gapu iti napalalo a pungtotna kada Sedrac, Mesac ken Abednego. Imbilinna a marubroban ti urno iti mamimpito a kapudot ti sigud a pudotna."


word:
"Binilinna met dagiti kapigsaan a soldadona a reppetenda dagiti tallo a lallaki sada itappuak ida iti gumilgil-ayab nga urno."


word:
"Rineppetda ngarud ida a sikakawes—bado, kagay, kallugong ken amin nga adda iti bagida—ket impurruakda ida iti gumilgil-ayab nga urno."


word:
"Gapu iti bilin ti ari, kasta unay ti pudot ti urno ket natay iti gil-ayab ti apuy dagiti nangitappuak kada Sedrac, Mesac ken Abednego."


word:
"Pagammoan, uray la napalagto ni Nebucadnesar gapu iti siddaawna. Sinaludsodna kadagiti ofisialesna, “Saan aya a tallo a lallaki ti rineppettayo nga intappuak iti gumilgil-ayab nga urno?”“Wen, O Natan-ok nga Ari,” insungbatda."


word:
"“Apay ngarud nga uppat a lallaki ti makitak a magmagna iti apuy?” sinaludsod ti ari. “Saanda a nareppet, ken saanda met a maan-ano—ket kalanglanga ti maysa nga anghel ti maikapat.”"


word:
"Iti kasta, napan ni Nebucadnesar iti ruangan ti gumilgil-ayab nga urno ket impukkawna, “Sedrac, Mesac ken Abednego nga adipen ti Kangatoan a Dios, rummuarkayo!” Dinagdagus dagiti tallo ti rimmuar iti urno."


word:
"Naguummong dagiti turayen, dagiti gobernador, dagiti diputado ken dagiti dadduma nga ofisiales ti ari tapno kitaenda dagiti tallo a lallaki a di inan-ano ti apuy. Saan a nasiraman ti buokda, saan a naan-ano dagiti pagan-anayda ket saanda nga agat-asuk."


word:
"Kinuna ni Nebucadnesar, “Madaydayaw ti Dios da Sedrac, Mesac ken Abednego! Imbaonna ti anghelna a mangisalakan kadagitoy a lallaki nga agserbi ken agtalek kenkuana. Kinaykayatda a salungasingen ti bilinko ket impustada ti biagda ngem iti agrukbab ken agdaydayaw iti sabali a dios malaksid iti Diosda."


word:
"“Ita, ibilinko a no adda siasinoman iti uray ania a nasion, puli wenno pagsasao nga agsao iti maibusor iti Dios da Sedrac, Mesac ken Abednego, marangrangkayda ken marakrak ti balayda. Awan ti sabali a dios a makaisalakan iti kastoy.”"


word:
"Impatulod ni Ari Nebucadnesar daytoy a mensahena kadagiti amin a tattao ti amin a nasion ken puli iti lubong: “Patpatgek a kailiak:"


word:
"Denggenyo ti ipakaammok kadakayo maipapan kadagiti datdatlag ken nakaskasdaaw nga impakita kaniak ti Kangatoan a Dios."


word:
"“Naindaklan dagiti datdatlagnga ipakita ti Dios kadatayo!Nabileg unay dagiti nakaskasdaawa banag nga aramidenna!Agnanayon ti pagariannaket agturay iti amin a tiempo."


word:
"“Natalna idi ti pakinakemko nga agnanaed iti palasiok, iti baet ti narang-ay ken nabuslon a panagbiag."


word:
"Dimmatag ngarud kaniak dagiti mammadles, salamangkero, mammuyon ken astrologo. Sinaritak kadakuada ti tagtagainepko, ngem dida maibaga ti kaipapananna."


word:
"Kamaudiananna, immay ni Daniel. (Beltesazar ti sabali a naganna, a kas iti nagan ti didiosek.) Adda kenkuana ti nasantoan nga espiritu dagiti didiosen, isu nga imbagak kenkuana ti tagtagainepko. Kinunak,"


word:
"Beltesazar, sika a pangulo dagiti mammadles, ammok nga adda kenka ti espiritu dagiti nasantoan a didiosen, ket maawatam dagiti amin a palimed. Daytoy ti tagtagainepko, ket ilawlawagmo kaniak."


word:
"Napintas dagiti bulongna. Nakaad-adu ti bungana nga umdas a kanen dagiti tattao iti entero a lubong. Naglinong dagiti atap nga animal iti sirokna. Nagumok dagiti billit iti sangana ket nangan dagiti amin a nabiag a parsua iti bungana."


word:
"“Idi pampanunotek daytoy a parmata, nakitak ti maysa nga anghel a nasiglat ken agsipsiput a bimmaba manipud sadi langit."


word:
"Impukkawna, ‘Pukanem dayta a kayo ket sip-akem dagiti sangana! Rurosem dagiti bulongna ken iwarawaram dagiti bungana. Bugawem dagiti animal iti sirokna ken dagiti tumatayab kadagiti sangana."


word:
"Ngem ibatim ti pungdol iti daga. Pulipolam iti landok ken bronse. Ibatim iti karuotan iti tay-ak.“‘Bay-am a malinnaawan daytoy a tao ken agtaeng iti tay-ak a kaduana dagiti animal ken mulmula."


word:
"Daytoy ti inkeddeng dagiti nasiglat ken managsiput nga angheles. Maammoan koma ngarud dagiti amin a tattao iti amin a lugar nga adda pannakabalin ti Kangatoan a Dios kadagiti pagarian dagiti tattao, ket mabalinna nga ited dagiti pagarian iti siasinoman a pilienna—uray ti kanumoan a tao.’"


word:
"“Daytoy ti natagtagainepko,” kinuna ni Ari Nebucadnesar. “Ita, Beltesazar, ibagam kaniak ti kayatna a sawen. Awan kadagiti mammagbaga iti palasio ti makaibaga kaniak iti kayatna a sawen. Ngem maibagam kaniak agsipud ta adda kenka ti espiritu dagiti nasantoan a didiosen.”"


word:
"Nabayag a nailabeg ni Daniel (a managan pay iti Beltesazar) ket nagdanag iti pampanunotenna. Kinuna ti ari kenkuana, “Beltesazar, saanka a mariribuk gapu iti tagtagainepko ken ti kaipapananna.”Simmungbat ni Beltesazar, “Natan-ok nga Ari, dagiti la koman kabusormo ti pakapasamakan ti kayat a sawen ti tagtagainepmo."


word:
"Napipintas dagiti bulongna ket umdas dagiti bungana a taraon ti sangalubongan. Naglinong dagiti atap nga animal iti sirokna ken nagumok dagiti tumatayab kadagiti sangana."


word:
"“Natan-ok nga Ari, sika ti kayo. Nagbalinka a naindaklan ken nabileg ket matuknom ti langit. Dumanon ti pagturayam kadagiti adayo a paset ti lubong."


word:
"Idi buybuyaem ti kayo, Natan-ok nga Ari, adda anghel a naggapu sadi langit. Imbagana a pukanem ti kayo ket dadaelem, ngem ibatim ti pungdolna ken parautam iti landok ken bronse. Imbagana pay a bay-am nga agyan daytoy a tao iti tay-ak ken malinnaawan ken makipagyan kadagiti animal iti uneg ti pito a tawen.”"


word:
"“Daytoy ti kaipapananna ti tagtagainepmo, Natan-ok nga Ari. Kastoy ti inkeddeng ti Kangatoan a Dios a mapasamakto kenka."


word:
"Maibellengkanto iti tay-ak ket agyankanto sadiay a kaduam dagiti atap nga animal. Pitonto a tawen a mangmanganka iti ruot a kas iti baka ken maturog iti ruar a malinlinnaawan. Kalpasanna, annugotemto nga iturayan ti Dios a Kangatoan ti amin a pagarian ti tao ken mabalinna nga isaad nga ari ti siasinoman a pilienna."


word:
"Naibilin a mabati ti pungdol iti daga. Kayatna a sawen a maisaadkanto met la nga ari inton bigbigem a ti Dios ti agturay iti sangalubongan."


word:
"Ipangagmo ngarud, Natan-ok nga Ari, daytoy balakadko: Isardengmon ti panagbasolmo, agaramidka iti naimbag, ket kaasiam dagiti napanglaw tapno manayonto ti kinarang-aymo.”"


word:
"Kinunana, “Anian a nagpintas ti Babilonia! Binangonko a kabeserak a pakakitaan iti pannakabalin ken bilegko, iti dayag ken kinatan-okko.”"


word:
"Agsasao pay laeng ti ari idi adda timek a naggapu sadi langit. Kinunana, “Ari Nebucadnesar, naikkaten kenka ti saadmo a kas ari."


word:
"Mapagtalawkanto iti arpad dagiti tattao. Pitonto a tawen a makipagnaedka kadagiti atap nga animal ket mangankanto iti ruot a kas iti baka. Kalpasanna, annugotemto nga iturayan ti Kangatoan a Dios ti amin a pagarian dagiti tattao ket mabalinna nga ited dagitoy a pagarian iti siasinoman a pilienna.”"


word:
"Iti dayta met la a kanito, napasamak daytoy ken ni Nebucadnesar. Napagtalaw iti arpad dagiti tattao ket nangan iti ruot a kas iti baka. Nalinlinnaawan. Immatiddog dagiti buokna a kasla iti dutdot ti agila, ket immatiddog ti kukona a kas iti kuko ti tumatayab."


word:
"Kinuna ti ari, “Kalpasan ti pito a tawen, timmangadak sadi langit ket nagsubli ti sigud a panunotko. Indaydayawko ti Kangatoan a Dios ket impaayko ti dayaw ken dayag iti agnanayon a sibibiag. Kinunak,“Agturay iti agnanayon,agpautto ti pagarianna iti amin a tiempo."


word:
"Ibilangna dagiti tattao ti daga a kasla awan serserbida;iturayanna dagiti angheles sadi langitken dagiti tattao ditoy daga.Awan ti sumupring iti pagayatanna,wenno mangbabalaw iti aramidna."


word:
"“Idi nagsubli ti sigud a panunotko, naisubli kaniak ti dayag ti pagariak, ti dayawko ken ti kinatan-okko. Siraragsak dagiti ofisialesko ken dagiti natan-ok a tattaok a nangawat kaniak. Naisubli manen ti turayko a kas ari, ket ad-adda ti pannakabalinko ngem idi."


word:
"“Ita, siak a Nebucadnesar, idayaw ken itan-okko ti Ari ti langit. Umno ken nainkalintegan amin nga aramidna ket mabalinna nga ipababa ti siasinoman a napalangguad.”"


word:
"Iti maysa a rabii, inawis ni Ari Belsazar ti sangaribu nga ofisialesna a dumar-ay iti dakkel a padaya, ket nagiinumda iti arak."


word:
"Idi agiinumda, pinaala ni Belsazar dagiti alikamen a balitok ken pirak a sinamsam ni tatangna a Nebucadnesar iti Templo idiay Jerusalem. Pinaalana ida tapno paginumanda kadagiti ofisialesna, dagiti assawa ken kamalalana."


word:
"bayat ti panagdaydayawda kadagiti didiosen a naaramid iti balitok, pirak, bronse, landok, kayo ken bato."


word:
"Pagammoan, nagparang ti ima ti maysa a tao ket nagsurat iti napalitadaan a diding ti palasio, iti lugar a maraniagan unay ti silaw. Nakita ti ari ti ima nga agsursurat."


word:
"Iti napigsa a timek, pinaayabanna dagiti salamangkero, dagiti mammadles ken dagiti astrologo. Idi dumtengda, kinuna ti ari kadakuada, “Ikkak iti pammadayaw ti siasinoman a makabasa iti naisurat ken makailawlawag iti kayatna a sawen. Makawesanto iti napateg a lupot a nalabaga, maukkoranto iti kuentas a balitok ken maisaadto a maikatlo a kangatoan nga agturay iti pagarian.”"


word:
"Immasideg dagiti mammagbaga iti ari ngem awan makabasa iti naisurat wenno makaibaga iti ari iti kaipapananna."


word:
"Gapu iti daytoy, immad-adda manen ti bessag ken danag ni Ari Belsazar. Saan nga ammo dagiti ofisialesna ti aramidenda."


word:
"Nangngeg ti reyna nga ina ni Belsazar ti panagsasarita ti ari ken dagiti ofisialesna, ket simrek iti kuarto a pagrarambakanda. Kinunana, “Manayon koma ti panagbiag ti ari! Dika koma agdanag ken bumsag."


word:
"Adda lalaki ditoy pagariam a naparaburan iti espiritu dagiti nasantoan a didiosen. Idi ni tatangmo ti ari, impakita daytoy a tao a naparaburan iti nasayaat a pannakaawat, pannakaammo ken sirib a kas iti sirib dagiti didiosen. Daytoy ti gapuna a dinutokan idi ni Ari Nebucadnesar a tatangmo a mangipangulo kadagiti mammadles, salamangkero, mammuyon ken astrologo."


word:
"Adda naisangsangayan a kabaelanna ket masirib. Nalaing a mangibaga iti kaipapanan ti tagtagainep, mangipalawag kadagiti burburtia ken mangilawlawag kadagiti palimed. Paayabam ngarud daytoy a tao, ni Daniel (a pinanaganan ti ari iti Beltesazar) ket paipalawagmo kenkuana ti kaipapan amin dagitoy.”"


word:
"Dagus a naidatag ni Daniel iti sangoanan ti ari. Kinuna ti ari, “Sika kadi ni Daniel a maysa kadagiti Judio a napagtalaw nga innala ni amak idiay Juda?"


word:
"Nadamagko nga adda kenka ti espiritu dagiti didiosen ket nalaingka, addaanka iti pannakaawat ken sirib."


word:
"Naayaban dagiti mammagbaga ken salamangkero tapno basaen ken ibagada ti kayat a sawen ti naisurat ngem dida naibaga ti kaipapananna."


word:
"Ita adda agkuna a kabaelam nga ibaga dagiti nailemmeng a kaipapanan ken ammom nga ilawlawag dagiti palimed. No mabasam ti naisurat ket ibagam kaniak ti kaipapananna, ikkanka iti pammadayaw. Makawesankanto iti napateg a lupot a nalabaga, makuentasankanto iti balitok ken maisaadkanto a maikatlo a kangatoan iti turay iti pagarian.”"


word:
"Insungbat ni Daniel iti ari, “Saandak nga ikkan iti sagut, Natan-ok nga Ari, wenno itedmo laengen iti sabali ti gunggona nga itedmo. Basaek ti naisurat ket ilawlawagko kenka ti kaipapananna."


word:
"“Pinagbalin ti Kangatoan a Dios ni tatangmo a Nebucadnesar a naindaklan nga ari. Inikkanna iti tan-ok ken dayag."


word:
"Gapu iti nagpaiduma a pannakabalinna, nagbuteng ken nagtigerger iti sangoananna dagiti amin a tattao ti nadumaduma a puli ken pagsasao. Pinapatayna dagiti kayatna a mapapatay ket inispalna dagiti kayatna a maispal. Intan-okna dagiti kayatna nga itan-ok ket impababana dagiti kayatna nga ipababa."


word:
"Ngem gapu ta nagbalin a natangsit, napalangguad ken naranggas, naikkat a kas ari ket napukawna ti nadayag a saadna."


word:
"Napagtalaw iti gimong dagiti tattao. Nagbalin ti panunotna a kas iti panunot ti animal. Nakipagtaeng kadagiti atap nga asno. Nangan iti ruot a kas iti baka. Naturog iti ruar ket nalinlinnaawan. Kamaudianna, binigbigna nga iturayan ti Kangatoan a Dios ti amin a pagarian dagiti tattao, ket isaadna nga ari ti siasinoman a pilienna."


word:
"Nagaramidka iti maibusor iti Apo ti langit ket innalam dagiti tasa ken malukong iti Templona. Inusarmo ida a naginumam iti arak a kaduam dagiti ofisialesmo, dagiti assawam ken dagiti kamalalam. Nagdaydayawkayo kadagiti didiosen a naaramid iti balitok, pirak, bronse, landok, kayo ken bato, didiosen a di makakita wenno makangngeg ken awan ammona. Ngem dimo pinadayawan ti Dios a mangtengtengngel iti biagmo ken iti amin nga aramidmo."


word:
"Ket kastoy ti kaipapananna: mene, nabilangen ti Dios dagiti aldaw a panagpaut ti pagariam ket inkeddengnan a gibusan."


word:
"Imbilin a dagus ni Belsazar a maikkan ni Daniel iti pammadayaw. Nakawesan iti napateg a lupot a nalabaga, naukkoran iti kuentas a balitok ket naisaad a maikatlo a kangatoan iti turay iti pagarian."


word:
"Saan la a dayta. Pinilina ni Daniel ken dua a kaduana a mangipangulo kadagiti gobernador ken mangkita iti pagsayaatan ti ari."


word:
"Iti saan a nabayag, impakita ni Daniel a nasaysayaat ti trabahona ngem dagiti dadduma a mangipangulo ken dagiti gobernador. Agsipud ta naisangsangayan ti kabaelanna, pinanggep ti ari nga isaad ni Daniel a mangimaton iti entero a pagarian."


word:
"Nagbirbirok dagiti dadduma a pangulo ken dagiti gobernador iti pangbabalawanda ken ni Daniel iti panangimatonna iti pagarian. Ngem awan ti nasarakanda a biddut wenno pakapilawanna, agsipud ta mapagtalkan ket awan ti dakes wenno nakillo nga aramidna."


word:
"Kinunada iti tunggal maysa, “Awan ti pambarantayo a mangidarum ken ni Daniel malaksid ti maipapan iti relihionna.”"


word:
"Nagnunummoanmi amin a papangulo iti pagarian, dagiti mangimaton, dagiti gobernador, dagiti agtuturay ken dagiti dadduma nga ofisiales a dawatenmi kenka, O Ari, a mangipaulogka iti bilin nga inkapilitan ti pannakatungpalna. Ibilinmo nga iti las-ud ti tallopulo nga aldaw manipud ita, awan ti mapalubosan nga agkararag iti uray ania a didiosen wenno tao malaksid kenka, Natan-ok nga Ari. Madusa ti mangsalungasing iti daytoy a bilin, ket maitappuak iti rukib a napno iti leon."


word:
"Ita ngarud, O Ari, ipaulogmo koma ti bilin ket firmaam tapno saan a mabalin a baliwan a kas iti linteg dagiti taga-Media ken taga-Persia.”"


word:
"Nagawid ni Daniel idi madamagna a nafirmaanen ti bilin. Iti akingngato a kadsaaran ti balayna, adda kuarto a tallo ti tawana a sumango iti Jerusalem. Kas iti masansan nga ar-aramidenna, nagparintumeng iti sangoanan dagiti nakalukat a tawa ket nagkararag iti Dios iti mamitlo iti maysa nga aldaw."


word:
"Nagur-uray dagiti kabusor ni Daniel iti gundawayda a mangtiliw kenkuana. Idi natiliwanda nga agkarkararag iti Diosna,"


word:
"nagkukuyogda a napan iti ari ket indarumda ni Daniel. Kinunada, “Natan-ok nga Ari, adda finirmaam a bilin nga iti uneg ti tallopulo nga aldaw, siasinoman nga agkararag iti uray ania a didiosen wenno tao malaksid kenka, maitappuak iti rukib a napno iti leon.”“Wen,” insungbat ti ari. “Masapul a maannurot ti bilin ta saan a mabaliwan ti linteg dagiti Medos ken Persiano.”"


word:
"Kinunada iti ari, “Ni Daniel a maysa kadagiti napagtalaw a kas balud idiay Juda, saannaka a raemen a kas ari ket dina tungpalen ti impaulogmo nga bilin. Mamitlo nga agkararag iti maysa nga aldaw.”"


word:
"Napalalo ti pannakariribuk ti ari idi mangngegna ti imbagada. Nagbirok iti pamuspusan a mangispal ken ni Daniel. Nagmalmalem a nagpampanunot no ania ti aramidenna."


word:
"Ngem dimmatag manen dagiti lallaki iti ari ket kinunada kenkuana, “Pagaammom, O Ari, nga awan ti linteg nga ipaulog ti ari a mabalbaliwan kas mayannurot iti linteg dagiti Medos ken Persiano.”"


word:
"Nagbilin ngarud ti ari a maala ni Daniel ket maitappuak iti rukib dagiti leon. Sakbay a maitappuak ni Daniel, kinuna ti ari kenkuana, “Isalakannaka koma ti Diosmo a pagserserbiam a sipupudno.”"


word:
"Nangalada iti bato ket inserrada iti ngarab ti rukib. Tapno awan ti makaisalakan ken ni Daniel, tinimbrean ti ari iti bukodna a selio, kasta met iti selio dagiti papangulo."


word:
"Nagawid ti ari iti palasiona. Nagpatpatnag a saan a nakaturog. Saan a nangan ket awan ti naipan iti kuartona a nanglinglingay kenkuana."


word:
"Idi makaasideg sadiay, sidadanag nga inawaganna ni Daniel, “Daniel nga adipen ti Dios a sibibiag, naisalakannaka kadi kadagiti leon ti Dios a pagserserbiam a sipupudno?”"


word:
"Imbaon ti Dios ti anghelna ket pinagkaemna ti ngiwat dagiti leon tapno saandak a dangran. Inaramidna daytoy agsipud ta ammona nga awan basolko kenka, O Natan-ok nga Ari!”"


word:
"Kasta unay ti ragsak ti ari. Imbilinna a mairuar ni Daniel iti rukib. Idi nayaonda ni Daniel, nakitada nga awan a pulos ti dunorna agsipud ta nagtalek iti Dios."


word:
"Kalpasanna, pinatiliw ti ari dagiti amin a lallaki a nangidarum ken ni Daniel ket pinaitappuakna ida iti rukib dagiti leon, agraman dagiti annak ken assawada. Dida pay nagdisso iti rukib, sinikbaben dagiti leon ida. Narumrumek dagiti tulangda."


word:
"Nagsurat ni Ari Dario kadagiti tattao ti nadumaduma a puli ken pagsasao iti entero a daga. Kinunana:“Napateg a kailiak."


word:
"Ibilinko nga iti entero a masakupan ti pagariak, masapul nga agbuteng ken agraem dagiti tattao iti Dios ni Daniel.“Isu ti sibibiag a Dios,ket agturay iti agnanayon.Pulos a dinto madadael ti pagarianna,ket dinto met agpatingga ti pannakabalinna."


word:
"Mangisalakan ken mangispal;agiparang kadagiti nakaskasdaaw ken milagrosadi langit ken ditoy daga.Insalakanna ni Danieliti panangpatay dagiti leon.”"


word:
"Umuna idi a tawen a panagturay ni Ari Belsazar idiay Babilonia. Iti maysa a rabii a nakaiddaak, nagtagtagainepak ket nakakitaak iti maysa a parmata. Insuratko ti tagtagainepko, ket daytoy"


word:
"ti nakitak iti dayta a rabii:Agang-angin iti napigsa manipud iti amin a suli ket kibkiburenna ti rabaw ti taaw."


word:
"Kasla leon ti umuna ngem adda payakna a kasla agila. Nakitak a naparut dagiti payakna. Naipangato iti rabaw ti daga, ket nagtakder a kasla tao. Naikkan iti panunot ti tao."


word:
"Kasla oso ti maikadua nga animal. Agtaktakder kadagiti kammaudi a sakana ket tallo a paragpag ti kagkagatenna. Adda timek a nagkuna kenkuana, “Sige, agpennekka nga aglamut iti karne.”"


word:
"Bayat ti panagbuybuyak, adda sabali nga animal a nakitak. Kasla leopardo ti langana. Adda uppat a payak iti bukotna a kasla payak ti tumatayab. Uppat ti ulona. Kasla adda pannakabalinna."


word:
"Madama pay la nga agbuybuyaak idi makitak ti maikapat a narungsot nga animal. Nakabutbuteng a matmatan ken kasla nagpaiduma ti pigsana. Dadakkel dagiti ngipenna a landok; kinaremkem ken linamotna dagiti tiniliwna sana imbaddebaddek dagiti aniaman a natda. Saan a kas kadagiti immun-una nga animal. Adda sangapulo a sarana."


word:
"Idi buybuyaek dagiti sarana, nagtubo a kellaat ti maysa a bassit a sara iti nagbabaetanda. Pinarutna ti tallo kadagiti sara a sigud nga adda sadiay. Adda mata ti tao iti sara ket adda ngiwatna nga agsasao a napalangguad."


word:
"Bayat ti panagbuybuyak, adda nangikabil kadagiti trono. Nagtugaw iti maysa kadagitoy ti maysa a sibibiag iti agnanayon. Napudaw a kas iti niebe ti kawesna, ket kasla puro a de lana ti buokna. Gumilgil-ayab ti tronona a naisaad kadagiti dumardarang a pilid."


word:
"Agay-ayus nga apuy ti aggapu iti trono. Rinibribu dagiti agserserbi kenkuana ket linaklaksa dagiti adda iti sangoananna. Nangrugi ti panangukom ket naluktan dagiti libro."


word:
"Bayat ti panagbuybuyak, mangngegko pay laeng ti panagparparammag ken panagpalpalangguad ti bassit a sara. Idi kitkitaek, napapatay ti maikapat nga animal ket naipurruak ti bangkayna iti apuy."


word:
"Naikkat ti pannakabalin dagiti dadduma a narungsot nga animal, ngem napalubosanda nga agbiag iti ababa a tiempo."


word:
"Iti parmatak iti dayta a rabii, nakitak ti kasla anak ti tao a bumabbaba a linikmut dagiti ulep. Immasideg iti Sibibiag iti Agnanayon ket naidatag kenkuana."


word:
"Inawatna sadiay ti pannakabalin, dayaw ken ti naarian a panagturay tapno agserbi kenkuana dagiti tattao iti amin a nasion, puli ken pagsasao. Agnanayonto ti pannakabalinna, ket dinto agpatingga ti pagarianna."


word:
"Immasidegak iti maysa kadagiti nakatakder sadiay ket dinawatko nga ibagana ti kaipapanan dagiti nakitak. Impalawagna ngarud kaniak ti kaipapananda."


word:
"Kinunana: “Dagiti uppat a dadakkel a narungsot nga animal, isuda dagiti uppat a pagarian a tumaudto ditoy daga."


word:
"Awatento dagiti tattao ti Kangatoan a Dios ti pannakabalin a mangituray iti pagarian ket tagikuaendanto iti agnanayon nga awan inggana.”"


word:
"Tinarigagayak nga ammoen ti maipapan iti maikapat a narungsot nga animal a naigiddiat ti langana kadagiti dadduma. Ngamin, nakabutbuteng gapu kadagiti ngipenna a landok ken bronse a kukona a pinanglasanglasangna kadagiti pinapatayna sana imbaddebaddek ida."


word:
"Tinarigagayak pay nga ammoen ti maipapan kadagiti sangapulo a sara iti ulona, ken iti bassit a sara a nagtubo a nakaigapuan ti pannakaparut ti tallo kadagiti sara. Adda ngiwatna ket kasta unay ti palangguadna. Ad-adda a nakabutbuteng ti langana ngem dagiti dadduma a sara."


word:
"Kalpasanna, dimteng ti sibibiag iti agnanayon ket inkalinteganna dagiti tattao ti Kangatoan a Dios. Dimtengen ti tiempo a panangawat dagiti tattao ti Dios iti pannakabalin a mangituray iti pagarian."


word:
"Daytoy ti kayatna a sawen kas naipalawag kaniak: “Ti maikapat a narungsot nga animal, isu ti maikapat a pagarian a tumaudto ditoy rabaw ti daga. Maigiddiatto kadagiti dadduma a pagarian. Ikisapnanto ti entero a daga ket payatpayatennanto agingga a marumrumek."


word:
"Dagiti sangapulo a sara isuda dagiti sangapulo nga ari a mangiturayto iti dayta a pagarian. Kalpasanna, tumaudto ti sabali nga ari a maigiddiat unay kadagiti sinarunona. Parmekennanto dagiti tallo nga ari."


word:
"Agsaonto iti maibusor iti Kangatoan a Dios, ket idadanesnanto dagiti tattao ti Dios. Kayatnanto a baliwan dagiti linteg ken dagiti panawen. Tallonto ket kagudua a tawen nga iturayanna dagiti tattao ti Dios."


word:
"Kalpasanna, mangukomto iti pangukoman ti langit, ikkatendanto ti pannakabalinna ket dadaelendanto a mamimpinsan."


word:
"Maitedto ti pannakabalin ken ti kinatan-ok dagiti amin a pagarian ditoy lubong kadagiti tattao ti Kangatoan a Dios. Agturaydanto iti agnanayon ket agserbi ken agtulnogto kadakuada dagiti amin a pagarian ditoy daga.”"


word:
"Daytoy ti pagpatinggaan ti pakasaritaan ti napasamak. Kasta unay ti butengko isut' gapuna a bimsagak ngem awan nangibagbagaak iti daytoy."


word:
"Iti parmata, pagammoan la ta nadlawko nga addaak iti nabakudan a siudad ti Susa, iti probinsia ti Elam. Agtaktakderak iti igid ti Karayan Ulai,"


word:
"ket nakitak sadiay ti maysa a kalakian a karnero. Adda dua a dadakkel a sarana ngem at-atiddog ti sara a naudi a timmubo."


word:
"Binuybuyak ti kalakian a karnero nga agwangwang-it a nakasango iti laud, amianan ken abagatan. Awan ti animal a makaparmek kenkuana wenno makalisi iti pannakabalinna. Inaramidna ti kinaykayatna ket timmangsit."


word:
"Idi ut-utobek ti kaipapanan daytoy, pagammoan la ta rimmuar ti maysa a bulog a kalding a naggapu iti laud. Kasta unay ti pardas ti tarayna ket saan a nagdisso dagiti sakana iti daga. Nakaddidillaw ti sarana iti nagbaetan dagiti matana."


word:
"Nagturong ti kalding iti karnero nga adda dua a sarana a nakitak iti igid ti karayan sana sinangdo a sirurungsot."


word:
"Binuyak ti panangdarupna iti karnero. Kasta unay ti pungtotna a simmangdo ket natukkol dagiti dua a sara ti karnero. Awan ti pigsa ti karnero a makiranget. Natulid ken nabaddebaddekan ket awan ti nakaikaluya kenkuana."


word:
"Timmangsit a timmangsit ti kalding, ngem idi kapigsa ti pannakabalinna, natukkol ti sarana. Iti nakaikkatanna, nagtubo ti uppat a dadakkel a sara. Aggigiddiat ti turong ti tunggal sara."


word:
"Adda bassit a sara a nagtubo iti maysa kadagitoy uppat a sara. Dimmanon ti pannakabalinna iti abagatan, iti daya ken iti Naikari a Daga."


word:
"Bimmileg iti kasta unay ket dinarupna ti armada ti langit, dagiti mismo a bituen. Impurruakna ditoy daga ti sumagmamano kadakuada sana binaddebaddek ida."


word:
"Kinaritna pay ti ari ti armada ti langit. Pinasardengna ti pannakaidatag ti inaldaw a daton nga agpaay iti ari. Tinulawanna ti Templo."


word:
"Nagbasol sadiay dagiti tattao imbes nga agidatagda kadagiti tumutop nga inaldaw a sakrifisio ket nailupitlupit ti kinapudno. Nagballigi ti sara iti amin nga inaramidna."


word:
"Kalpasanna, nangngegko ti maysa nga anghel a nagsaludsod iti sabali nga anghel, “Kasano ti kabayag dagiti napasamak iti parmata? Kasano ti kabayag ti makarimon a basol a suno dagiti inaldaw a daton, ken ti pannakaibaddebaddek ti Templo ken ti armada ti langit?”"


word:
"Nangngegko ti sungbat ti sabali nga anghel, “Agpaut iti 1,150 nga aldaw. Kabayatan dayta a tiempo, awan ti maidatag a daton iti bigat ken malem. Kalpasanna, agsublinton ti sigud a kasasaad ti Templo.”"


word:
"Idi ut-utobek ti kayat a sawen ti parmata, kellaat nga adda nakitak a kasla tao a nakatakder iti sangoanak."


word:
"Nangngegko ti pukkaw ti maysa a tao iti ballasiw ti Karayan Ulai. Kinunana, “Gabriel, ilawlawagmo iti daytoy a tao ti kaipapanan ti parmata a nakitana.”"


word:
"Immay nagtakder ni Gabriel iti abayko. Napalalo ti butengko ket napasagak. Kinunana kaniak, “Anak ti tao, awatem ti kayatna a sawen. Adda kaipapanan ti parmata kadagiti mapasamak iti panungpalan.”"


word:
"ket kinunana, “Ipakaammok kenka ti pagbanaganto ti pungtot ti Dios. Iladawan ti parmata ti tiempo ti panungpalan."


word:
"Ti bulog a kalding isu ti pagarian ti Grecia ket ti dakkel a sara iti nagbaetan dagiti matana isu ti umuna nga ari."


word:
"Dagiti uppat a sara a nagtubo iti nakabungtolan ti umuna a sara isuda dagiti uppat a pagarian a pakabingbingayan dayta a nasion, ngem saandanto a nabileg a kas iti umuna a pagarian."


word:
"“Inton umadani ti panungpalan dagita a pagarian, ket kasta unayen ti kinadakesda a masapul a madusada, addanto tumaud nga ari a nasukir, nauyong ken manangallilaw."


word:
"Bumilegto, ngem saan a babaen iti bukodna a pannakabalin. Nakaronto ti panagdadaelna ket agballiginto iti amin nga aramidna. Parmekennanto dagiti mamaingel a tattao agraman dagiti tattao ti Dios."


word:
"Gapu ta nasikap, agballiginto kadagiti makaallilaw nga aramidna. Pagpannakkelnanto ti bagina ket papatayennanto ti adu a tao a dida mapakpakadaan. Sukirennanto pay ti Katan-okan nga Ari, ngem madadaelto. Saanto a bileg ti tao ti mangdadael kenkuana."


word:
"Matungpalto ti nailawlawag kenka a parmata maipapan iti panagidaton iti bigat ken rabii. Ngem ilimedmo ti parmata gapu ta mabayag pay ti pannakatungpalna.”"


word:
"Kimmapsutak ket nagsakitak iti sumagmamano nga aldaw. Kalpasanna, bimmangonak ket intuloyko ti trabaho nga inted ti ari kaniak, ngem mailablabegak iti parmata a diak maawatan."


word:
"Iti umuna a tawen a panagarina, ad-adalek dagiti nasagradoan a sursurat ket ut-utobek ti kaipapanan dagiti 70 a tawen a panaglangalangto ti Jerusalem kas imbaga ni Yahweh ken ni profeta Jeremias."


word:
"Gapu iti daytoy, impasnekko ti nagkararag ken nagdawat ken ni Apo Dios. Nagayunarak, nagkawesak iti nakersang a lupot ken nagtugawak iti dapu."


word:
"Nagkararagak ken ni Yahweh a Diosko ket impudnok ti basol dagiti kailiak. Kastoy ti kararagko:“Apo Dios, naindaklanka ket agraemkami kenka. Napudnoka iti nakitulagam, ket ipakitam ti di agbalbaliw nga ayatmo kadagiti agayat kenka ken agtungpal iti aniaman a bilinmo."


word:
"Nagbasolkami. Dakeskami, ket saan a naimbag ti inaramidmi. Sinukirmi dagiti imbilinmo nga aramidenmi. Tinallikudanmi ti naimbag nga impakitam kadakami."


word:
"Dimi impangag dagiti adipenmo a profeta a nagsao iti naganmo. Kinasaoda dagiti arimi, dagiti agturay kadakami, dagiti kapuonanmi ken ti entero a nasion."


word:
"Sika, O Apo, kanayon a nalinteg ti aramidmo, ngem dakami, kanayon a nakababain ti aramidmi. Wen, dakami amin a tattao ti Juda ken Jerusalem, kasta met dagiti amin nga Israelita nga inwarawaram kadagiti nadumaduma a pagilian gapu ta saanda a napudno kenka."


word:
"Nakababain ti inaramid dagiti arimi, dagiti turayenmi ken dagiti kapuonanmi, ket nagbasolda kenka, O Apo."


word:
"Didaka impangag, O Apo Dios, idi imbilinmo kadakami nga agbiagkami kas mayannurot kadagiti linteg nga intedmo kadakami babaen kadagiti adipenmo a profeta."


word:
"Sinalungasing dagiti amin nga Israelita ti lintegmo ket saanda a nagtulnog iti imbagam. Nagbasolkami kenka ket indissuormo kadakami dagiti lunod a nailanad iti Linteg ni Moises nga adipenmo."


word:
"Tinungpalmo dagiti amin nga imbagam nga aramidem kadakami ken kadagiti agturay kadakami. Nakarkaro ti panangdusam iti Jerusalem ngem iti uray ania a siudad ditoy daga."


word:
"Sinagabami dagiti amin a dusa a nailanad iti Linteg ni Moises. Ngem uray ita, O Apo a Diosmi, awan ti inaramidmi tapno maragsakanka. Saankami a nagbabawi kadagiti basbasolmi wenno sinurot ti kinapudno nga agtaud kenka."


word:
"Sika, O Apo a Diosmi, nakasaganaka a mangdusa kadakami ket pudno a dinusanakami. Ngamin, nalinteg amin nga aramidmo, ket didaka impangag."


word:
"“O Apo a Diosmi, impakitam ti pannakabalinmo babaen iti panangiruarmo kadagiti tattaom idiay Egipto, ket agingga ita, malaglagip pay laeng ti pannakabalinmo. Nagbasolkami. Dakes ti inaramidmi."


word:
"Sinalaknibannakami iti napalabas isut' gapuna a dimo kadin kapungtot ti Jerusalem a siudadmo, ti nasagradoan a bantaymo. Dagiti amin a tattao kadagiti aglawlaw a pagilian, umsienda ti Jerusalem ken dagiti tattaom gapu kadagiti basolmi ken gapu kadagiti dakes nga inaramid dagiti kapuonanmi."


word:
"Ita ngarud, O Diosmi, ipangagmo kadi ti kararag ken panagpakpakaasik. Bangonem manen ti Templom a nadadael tapno maammoan ti amin a sika ti Dios."


word:
"Ipangagnakami, O Dios. Talliawennakami ket kitaem ti rigat a sagsagabaenmi, kasta met ti sagsagabaen ti siudad a napanaganan iti naganmo. Saankami nga agdawat kenka gapu iti naimbag nga inaramidmi, no di ket gapu ta manangngaasika."


word:
"O Apo, timudennakami. O Apo, pakawanennakami. O Apo, denggennakami ket tulongannakami tapno maammoan ti amin a sika ti Dios. Dika koma agtaktak! Kukuam daytoy a siudad ken dagitoy a tattao.”"


word:
"Intultuloyko ti nagkararag ket impudnok dagiti basbasolko ken dagiti basbasol dagiti kailiak nga Israelita. Impakpakaasik iti Apo a Diosko a bangonenna manen ti nasantoan a Templona."


word:
"Idi agkarkararagak, timmayab a sipapardas nga immay kaniak ni Gabriel, daydi lalaki a nakitak iti immuna a parmatak. Tiempo idi ti panagidatag iti daton iti rabii."


word:
"Itay rugiam ti agpakpakaasi iti Dios, sinungbatannaka. Umayko ibaga kenka ti sungbat ta dungdungngoennaka unay ti Dios. Ita, dumngegka a naimbag iti panangilawlawagko iti parmata."


word:
"“Mamimpito a pitopulo a lawas dagiti tawtawen ti kabayag ti intuding ti Dios a mapalabas sananto wayawayaan dagiti kailiam ken ti nasantoan a siudadmo iti dakes ken panagbasol. Mapakawanton ti basol ket maipasdekton ti agnanayon a kinalinteg, tapno pumayso ti parmata ken ti padto, ket maidaton manen ti nasantoan a Templo."


word:
"Ammoem ngarud ket ammirisem daytoy: Pito a lawas ti mapalabas manipud iti pannakaibilin a mabangon manen ti Jerusalem agingga nga agparang ti pangulo a pinili ti Dios. Mabangonto manen ti Jerusalem. Addanto dagiti kalsadana ken dagiti natibker a sarikedkedna. Agpautto iti 62 a lawas ngem tiemponto ti riribuk."


word:
"Inton aggibus dayta a tiempo, mapapatayto nga awan gapgapuna ti pinili ti Dios. Madadaelto ti siudad ken ti Templo. Dadaelento ti rumaut nga armada ti maysa a nabileg a pangulo. Kaslanto layus a dumteng ti panungpalan. Yegnanto ti gubat ken pannakadadael nga insagana ti Dios."


word:
"Makitulagto dayta a pangulo kadagiti adu a tattao iti las-ud ti pito a tawen. Pagsardengennanto ti panagidatag kadagiti daton ken sakrifisio iti uneg ti tallo ket kagudua a tawen. Maisaadto ti Nakabutbuteng a Mangdadael iti kangatoan a paset ti Templo. Agtalinaedto sadiay agingga a madusa ti nangikabil iti daytoy ket dumteng ti kanibusananna kas intuding ti Dios kenkuana.”"


word:
"Iti maikatlo a tawen a panagturay ni Ciro a kas emperador ti Persia, adda naipaltiing ken ni Daniel a managan pay iti Beltesazar. Pudno ti mensahe ngem narigat a maawatan. Nailawlawag kenkuana babaen iti parmata."


word:
"Diak nangan iti uray ania a naimas a taraon wenno nagsida iti karne wenno imminum iti arak wenno nagsagaysay agingga a saan a nalpas ti tallo a lawas."


word:
"Iti maika-24 nga aldaw ti umuna a bulan ti tawen, agtaktakderak idi iti igid ti dakkel a Karayan Tigris."


word:
"Naraniag ti bagina a kas iti alahas. Naraniag met ti rupana a kasla kimat. Kasla gumilgil-ayab nga apuy dagiti matana. Kasla napasileng a bronse dagiti takkiag ken saksakana. Kasla met arimbangaw ti umariwekwek a tattao ti timekna."


word:
"Siak laeng ti nakakita iti parmata. Saan a nakita dagiti lallaki a kinakuyogko ngem nagbutengda iti napalalo. Nagtatarayda a naglemmeng ket"


word:
"nabatiak a mangbuybuya iti daytoy nakaskasdaaw a parmata. Nariknak a kimmapsutak; nagbalbaliw ti rupak ket awan ti makabigbig kaniak."


word:
"Kinuna ti anghel kaniak, “Daniel, ay-ayatennaka ti Dios. Tumakderka ket denggem a naimbag ti ibagak. Naibaonak nga umay kenka.” Idi mangngegko daytoy, timmakderak nga agtigtigerger pay laeng."


word:
"Kinunana kaniak, “Dika agbuteng, Daniel. Impangag ti Dios ti kararagmo manipud pay idi immuna nga aldaw a panangikeddengmo nga agpakumbabaka tapno maaddaanka iti pannakaawat. Immayak a kas sungbat ti kararagmo."


word:
"Binusornak ti prinsipe iti pagarian ti Persia iti uneg ti 21 nga aldaw. Ngem immaynak tinulongan ni Miguel a maysa kadagiti pangulo nga anghel, agsipud ta sisiak ti nabati iti Persia."


word:
"Immayak tapno ipalawagko kenka ti mapasamakto kadagiti kailiam. Maysa a parmata daytoy maipapan iti masakbayan.”"


word:
"Pagammoan, sinagid ti anghel dagiti bibigko. Kinunak kenkuana, “Apo, pagkapsutennak daytoy a parmata, ket diak magawidan ti pigergerko."


word:
"Kaslaak la tagabu nga agtaktakder iti sangoanan ti apona. Kasano ti pannakisaok kenka? Awanen ti pigsa ken angesko.”"


word:
"Kinunana, “Dungdungngoennaka ti Dios, isut' gapuna nga awan koma ti pagdanagam wenno pagbutngam. Pakirdem ta pakinakemmo.”Idi nasaona daytoy, ad-adda pay a pimmigsaak ket kinunak, “Apo, ibagam ti kayatmo nga ibaga kaniak. Pinasayaatmo ti riknak.”"


word:
"Kinunana, “Ammom kadi no apay a naibaonak kenka? Immayak tapno ipakaammok kenka ti nailanad iti Libro ti Kinapudno. Ita, masapul nga agsubliak ket gubatek dagiti anghel a guardia ti Persia. Kalpasan dayta, agparangto ti anghel a mangbambantay iti Grecia. Awan ti makatulong kaniak malaksid ken ni Miguel, ti anghel a guardia ti Israel."


word:
"Ita, pudno ti ibagak kenka.”Kinuna ti anghel: “Addanto pay tallo nga ari a mangituray iti Persia. Sumarunonto ti maikapat a nabakbaknang ngem isuda amin. Ngem iti kapigsa ti bileg ken kinabaknangna, karitennanto ti pagarian ti Grecia."


word:
"“Kalpasanna, tumaudto ti maysa a maingel nga ari. Nalawanto ti pagarian nga iturayanna, ket aramidennanto ti kaykayatna."


word:
"Ngem inton kapigsa ti bilegna, marpuogto ti pagarianna ket mabingbingayto iti uppat a paset. Awanto ti ari nga agtaud iti kaputotanna. Sabalinto dagiti agturay iti lugarna ngem awanto ti bilegda a kas kenkuana."


word:
"“Bumilegto ti ari ti Egipto. Nupay kasta, addanto maysa kadagiti heneralna a nabilbileg pay ngem isu. Dakdakkelto a pagarian ti iturayanna."


word:
"Kalpasan ti sumagmamano a tawen, agkaduanto ti ari ti Egipto ken ti ari ti Siria. Agasawanto dagiti annakda. Ngem saanto nga agbayag ti panagkaduada. Mapapatayto ti babai, dagiti agserserbi kenkuana, ti anakna agraman ti asawana."


word:
"Addanto ari a tumaud kadagiti kabagian ti babai. Darupennanto ti armada ti Siria. Serkennanto ti sarikedkedda ket parmekenna ida."


word:
"Ipanawnanto dagiti imahen ti didiosenda agraman dagiti agkakapateg nga alikamen a balitok ken pirak a naidaton kadagitoy a didiosen ket ipanna ida idiay Egipto. Kalpasan ti sumagmamano a tawen nga adda kappia,"


word:
"“Agummongto dagiti lallaki nga annak ti ari ti Siria iti adu a soldado ket agsaganada a makigubat. Maysanto kadakuada ti dumarup a saan a mapasardeng a kas iti layus ket rautennanto ti maysa a sarikedked ti kabusor."


word:
"Iti pungtot ti ari ti Egipto, gubatennanto ti ari ti Siria, ket parmekennanto ti dakkel nga armadana."


word:
"Pagpalangguadnanto ti balligina ken dagiti adu a soldado a pinatayna, ngem saanto a kankanayon ti panagballigina."


word:
"“Mangummongto manen ti ari ti Siria iti adu a mannakigubat ket maaddaanto iti dakdakkel nga armada. Kalpasan iti sumagmamano a tawen, rumautto manen agraman ti dakkel nga armada a naan-anay ti pannakaarmasna."


word:
"Adunto ti bumusor iti ari ti Egipto. Ket sumagmamanonto a naranggas a tattao kadagiti kailiam, Daniel, ti sumukir gapu iti parmata a nakitada, ngem maparmekdanto."


word:
"Ngarud, lakubento ti ari ti Siria ti maysa a nasarikedkedan a siudad ket parmekenna. Saanto nga ituloy dagiti soldado ti Egipto ti pannakigubatda. Uray dagiti kapigsaan kadakuada, awanto ti pigsada a makigubat."


word:
"Aramidento ti rimmaut a taga-Siria ti kaykayatna kadakuada, ket awanto ti sumaranget kenkuana. Agtakderto iti Naikari a Daga ket iturayannanto nga awan mangsingsinga kenkuana."


word:
"“Planoento ti ari ti Siria ti rumaut ket aramatennanto ti entero nga armadana. Tapno dadaelenna ti pagarian ti kabusorna, makitulagto nga agkaduada ket ipaasawana ti anakna ngem saanto a matungpal ti panggepna."


word:
"Kalpasan dayta, rautennanto dagiti nasion iti igid ti baybay, ket adunto ti parmekenna kadakuada. Ngem addanto ganggannaet a pangulo a mangparmek kenkuana, ket gibusannanto ti kinatangsitna."


word:
"Agsublinto ti ari kadagiti sarikedked iti bukodna a daga, ngem maparmekto, ket daytanto ti kanibusananna."


word:
"“Sabalinto nga ari ti sumukat kenkuana nga agturay. Idadanesnanto dagiti tattao babaen iti panangibaonna kadagiti tattaona nga agsingir iti buis tapno umadu ti kinabaknang ti pagarianna. Iti saan a mabayag, mapapatayto ti ari, ngem saan nga iti paggugubatan.”"


word:
"Intuloy ti anghel ti panangilawlawagna: “Managdakdakesto a tao ti sumukat nga ari ti Siria. Awan kalinteganna nga agari, ngem umayto a di mapakpakadaan ket agawennanto ti turay babaen iti kinasikap."


word:
"Iti pannakitulagna kadagiti dadduma a nasion, allilawennanto ida, ket bumilegto a bumileg nupay bassit a nasion ti iturayanna."


word:
"Kellaatto a rautenna ti maysa a nabaknang a probinsia, ket aramidennanto dagiti banag a saan nga inaramid dagiti kapuonanna. Ibunongnanto kadagiti pasurotna dagiti sanikua a sinamsamna iti gubat. Kayatnanto a darupen dagiti sarikedked, ngem aggibuston dagiti aldawna."


word:
"“Situturedto a mangummong iti dakkel nga armada a mangdarup iti Egipto a sisasagana met ti dakkel ken nabileg nga armadana a sumaranget kenkuana. Ngem maallilawto ti ari ti Egipto ket dinto agballigi."


word:
"Dadaelento dagiti kaasitgan a mammagbaga kenkuana. Mapapatayto ti adu a soldadona, ket maikisapto ti armadana."


word:
"Maymaysanto a lamisaan ti panganan dagiti dua nga ari, ngem dakesto ti panggepda. Aginnulboddanto. Didanto magun-od ti tarigagayanda, ta di pay dimteng ti tumutop a tiempo."


word:
"Agsublinto ti ari ti Siria iti bukodna a pagilian ket yawidnanto dagiti amin a sinamsamna. Ngem sakbay nga agawid, sipapasneknanto a dadaelen ti nasantoan a tulag. Aramidennanto ti kaykayatna santo agsubli iti bukodna a daga."


word:
"“Iti saan a mabayag, rautennanto manen ti Egipto, ngem saanto a mapasamak ti kas iti napasamak idi."


word:
"Dumtengto dagiti taga-Roma a nakasakay kadagiti barko tapno sarangtenda ket agbutengto.“Sipupungtotto nga agawid ket padasennanto a dadaelen ti nasantoan a tulag. Tungpalennanto ti balakad dagiti nangtallikud iti nasantoan a tulag."


word:
"Ibaonnanto ti sumagmamano kadagiti soldadona tapno tulawanda ti Templo. Pagsardengendanto ti inaldaw a panagidatag iti daton ket isaaddanto ti Nakabutbuteng a Mangdadael."


word:
"Aramatento ti ari ti panangallilaw tapno maguyugoyna a makikadua dagiti mangtallikud iti relihionda, ngem sumarangetto dagiti tattao a napudno iti Dios."


word:
"Dagiti tattao a masirib, ibingaydanto ti kinasiribda kadagiti dadduma. Ngem iti las-ud ti sumagmamano nga aldaw, addanto dagiti matay kadakuada iti gubat ken iti apuy. Matakawan ken maibaludto ti dadduma kadakuada."


word:
"Addanto tumulong kadakuada bayat ti panagpapatay, nupay dakes ti panggep ti kaaduan a timmipon kadakuada."


word:
"Mapapatayto ti dadduma kadagiti masirib, ngem gapu iti daytoy, magugoran ken madalusanto dagiti tattao. Agtuloyto daytoy agingga a dumteng ti panungpalan, ti tiempo nga intuding ti Dios."


word:
"“Aramidento ti ari ti Siria ti kaykayatna. Ipasindayagnanto a natantan-ok ngem iti uray ania a didiosen ket itangsitnanto a nabilbileg ngem ti Kangatoan a Dios. Maaramidnanto daytoy agingga iti tiempo a panangdusa ti Dios kenkuana. Aramidento ti Dios dagiti inkeddengna nga aramiden."


word:
"Dinto ikankano ti ari ti didiosen a nagdaydayawan dagiti kapuonanna ken ti didiosen nga ay-ayaten dagiti babbai. Kinapudnona, dinanto bigbigen dagiti amin a didiosen, agsipud ta ipagarupna a natantan-ok ngem dagiti didiosen."


word:
"Padayawannanto ketdi ti didiosen a mangsalsalaknib kadagiti sarikedked. Agidatagto kadagiti balitok, pirak ken alahas ken dadduma a napapateg a sagut iti didiosen a saan a nagdaydayawan dagiti kapuonanna."


word:
"Tapno masalaknibanna dagiti sarikedkedna, usarennanto dagiti tattao nga agdaydayaw iti ganggannaet a didiosen. Dakkelto a pammadayaw ti itedna kadagiti umawat kenkuana a kas agturay. Isaadnanto ida iti nangato nga akem, ket ikkannanto ida iti daga a kas gunggonada."


word:
"“Inton dandani dumteng ti panungpalan ti ari ti Siria, darupento ti ari ti Egipto. Sarangtennanto iti amin a bilegna babaen kadagiti lugan a pakigubat, kabalio ken adu a barko. Kaslanto layus a mangsakup iti adu a pagilian."


word:
"Rautennanto met ti Naikari a Daga ket patayennanto ti rinibribu a tattao. Ngem makalasatto ti pagilian ti Edom, Moab ken ti nabati a paset ti Ammon."


word:
"Ipanawnanto dagiti nailemmeng a gameng a balitok ken pirak ken amin a napateg a sanikua ti Egipto. Sakupennanto ti Libia ken ti Etiopia."


word:
"Ngem agbutengto gapu iti damag nga aggapu iti daya ken iti amianan. Sipupungtotto a makigubat ket adunto a tattao ti papatayenna."


word:
"Bangonennanto pay dagiti dadakkel a toldana a kas ari iti nagbaetan ti baybay ken ti bantay a nakabangonan ti Templo. Ngem matayto, ket awanto sadiay ti tumulong kenkuana.”"


word:
"Intuloy ti anghel ti nagsao: “Iti dayta a tiempo, agparangto ni Miguel, ti naindaklan nga anghel a mangaywan kadagiti kailiam. Kalpasanna, tumaudto ti riribuk a di pay napasamak manipud pannakaipasdek dagiti nasion. Inton dumteng dayta a tiempo, maisalakanto dagiti amin a kailiam a nailanad ti naganda iti libro ti Dios."


word:
"Adunto kadagiti natay ti agbiagto manen. Agbiagto iti agnanayon ti dadduma kadakuada, ket dagiti dadduma, iti agnanayon a pannakaibabain."


word:
"Agraniagto dagiti mamasirib a kas iti lawag ti langit. Aglawagto nga agnanayon a kas kadagiti bituen dagiti nangisuro kadagiti adu a tattao nga agaramid iti naimbag.”"


word:
"Kinunana kaniak: “Ita, Daniel, rikpam ti libro ket timbream agingga iti panungpalan. Kabayatanna, adunto a tattao ti mangigaed a mangammo iti kaipapanan dagiti mapaspasamak ngem agbambannogdanto laeng.”"


word:
"Kalpasanna, nakitak ti dua a lallaki. Nakatakder ti maysa igid iti karayan ket ti maikadua, iti ballasiw."


word:
"Maysa kadakuada ti nangsaludsod iti anghel nga adda iti surong ti karayan, “Kasano pay ti kabayag sakbay nga aggibus dagitoy nakaskasdaaw a banag?”"


word:
"Ingngato ti anghel dagiti imana sadi langit ket nagsapata iti nagan ti Agnanayon a Dios. Nangngegko a kinunana, “Tallo ket gudua a tawen. Inton agpatinggan ti pannakaidadanes dagiti tattao ti Dios, mapasamakto aminen dagitoy a bambanag.”"


word:
"Nangngegko ti imbagana. Ngem diak naawatan, isu a sinaludsodko, “Apo, kasanonto ti panaggibus amin dagitoy?”"


word:
"Kinunana, “Daniel, inkan, ta masapul a mailimed dagitoy a balikas ket saanda a maipakaammo agingga iti panungpalan."


word:
"Adunto a tattao ti magugoran ken madalusan. Saanto a makaawat dagiti managdakdakes, ngem itultuloyda ti kinadakesda. Dagitinto la masirib ti makaawat."


word:
"“Manipud pannakaisardeng ti inaldaw a panangidatag iti daton, kayatna a sawen, manipud iti pannakaisaad ti Nakabutbuteng a Mangdadael, 1,290 nga aldawto ti mapalabas."


word:
"“Ngem sika, Daniel, agtalinaedka a napudno agingga iti panungpalan. Mataykanto, ngem agungarkanto tapno awatem ti gunggonam iti maudi nga aldaw.”"


word:
"Daytoy ti mensahe nga impakaammo ni Yahweh ken ni Oseas nga anak ni Beeri. Panawen idi da Ozias, Jotan, Ahaz, Hezekias nga ar-ari iti Juda; ni Jeroboam nga anak ni Joas ti ari idi iti Israel."


word:
"Idi damo nga agsao ni Yahweh iti Israel babaen ken ni Oseas, kinunana, “Mangasawaka; liputannakanto ti asawam ket awanto ti duma kenkuana dagiti annakyo.”"


word:
"Nangasawa ngarud ni Oseas ket inkallaysana ti maysa a babai nga agnagan Gomer nga anak ni Diblaim. Nagsikog ni Gomer. Naganak iti lalaki, ket kinuna ni Yahweh ken ni Oseas,"


word:
"“Panaganam iti ‘Jezreel,’ agsipud ta iti saan a mabayag, dusaek ti ari ti Israel gapu kadagiti pammapatay nga inaramid ni Jehu a kapuonanna idiay Jezreel. Gibusak ti dinastia ni Jehu ket"


word:
"Nagsikog manen ni Gomer ket babai ti impasngayna. Kinuna ni Yahweh ken ni Oseas, “Lo-ruhama ti ipanaganmo kenkuana, ta saankon nga ay-ayaten dagiti tattao ti Israel wenno pakawanen ida."


word:
"Ngem ay-ayatekto dagiti tattao ti Juda. Siak, ni Yahweh a Diosda, isalakankonto ida. Ngem diak aramiden daytoy babaen iti gubat—dagiti kampilan, bai wenno babaen kadagiti kabalio wenno nagkabalio a mannakigubat.”"


word:
"Kalpasan ti pannakapusot ni Lo-ruhama, nagsikog manen ni Gomer, ket naaddaan manen iti anak a lalaki."


word:
"Kinuna ni Yahweh ken ni Oseas, “Lo-ammi ti ipanaganmo kenkuana, gapu ta saanko a tattao dagiti tattao ti Israel ket saan met a siak ti Diosda.”"


word:
"Umadunto dagiti Israelita. Kasdanto iti darat ti taaw a saan a marukod wenno mabilang ti kaaduda. Kuna ti Dios kadakuada, “Saan a dakayo dagiti tattaok,” ngem umayen ti aldaw a kunana kadakuada, “Dakayo ti annak ti sibibiag a Dios!”"


word:
"Agkaykaysanto manen dagiti tattao ti Juda ken dagiti tattao ti Israel. Mangdutokdanto iti maymaysa a mangipangulo kadakuada, ket rumang-aydanto manen iti dagada. Wen, naindaklanto nga aldaw ti aldaw ti Jezreel!"


word:
"Annakko, kasaoyo ni inayo—uray no ibilangkon a saanko nga asawaket saan metten a siak ti asawana.Agpakpakaasikayo kenkuananga isardengnan ti pannakikamkamalalanaken panagbalbalangkantisna."


word:
"No dina isardeng ti aramidna,labusak ket bay-ak a lamolamoa kas iti daydi nga aldaw a pannakaipasngayna,a kas iti aldaw a pannakayanakna.Pagbalinek a natikag a daga nga awan ti agtubo a mula,ket matayto iti waw."


word:
"Diak kaasian dagiti annakna;balangkantis nga awan babainna ti inada.Mismo nga isu ti nagkuna, “Surotek dagiti kaayan-ayatko,isuda a mangted kaniak iti inumen ken taraonko,pagan-anay a de lana ken linen, lana ken arak.”"


word:
"Daytoy ti gapuna nga aladak iti siitsiitan,bakudak ti pagnaanna tapno isardengnan dagiti aramidna."


word:
"Surotennanto dagiti kaayan-ayatna,dinanto makamakam ida.Birokennanto ida ngem awanto ti masarakanna kadakuada.Kalpasanna, kunananto,“Agsubliak ken ni asawak, ta nasaysayaat ti kasasaadko idi iti dennana ngem ita.”"


word:
"Pulos a dina bigbigena siak ti mangmangted idi kenkuanaiti trigo, arak, ti lana ken amina balitok ken pirak nga inusarna iti panagdaydayawnaken ni Baal a didios."


word:
"Daytoy ti gapuna nga iti tiempo ti panagapit,alaekto met laeng ti trigo ken ti arakko.Alaekto met laeng ti intedko a pagan-anaynaa de lana ken linen."


word:
"Iti sango dagiti kaayan-ayatnaikkatek amin a kawesna agingga a lamolamoket awanto ti makaisalakan kenkuanaiti pannakabalinko."


word:
"Gibusakon dagiti parambakna—fiestana iti lutuad,dagiti Aldaw a Panaginana a ngilinenna,ken amin a nangayed a gimongna."


word:
"Dadaelekto dagiti kaubasan ken kaigosannaa kinunana nga inted dagiti kaayan-ayatna,kas tangdanna iti panagserbina kadakuada.Pagbalinek a kabakiran dagiti kaubasan ken minuyoganna;dadaelento ida dagiti atap nga ayup."


word:
"Wen, dusaekto tapno ikarona dagidi tiempo a nalipatannak,idi nagpuor iti insenso kas datonna ken ni didiosen a Baal,idi agar-aritos ken agkukuentasa nangsurot kadagiti kaayan-ayatna.Siak, ni Yahweh, ti nangibaga iti daytoy."


word:
"Isut' gapuna nga ipankonto manen iti let-ang.Magun-odkonto manen ti panagayatna babaenkadagiti makaay-ayo a sarita."


word:
"Isublikto kenkuana dagiti kaubasanna,ket pagbalinekto ti Tanap ti Akor a ruangan ti namnama.Sungbatannakto sadiaya kas idi agtutubo pay laeng,idi rimmuar idiay Egipto."


word:
"Iti dayta a tiempo, makitulagakto kadagiti amin nga atap nga ayup ken tumatayab tapno dida an-anoen dagiti tattaok. Ikkatekto amin nga armas a pakigubat iti daga, amin a kampilan ken bai tapno agbiag a natalna ken natalged dagiti tattaok."


word:
"Israel, pagbalinenkanto nga asawak;Napudnoakto ket dikanto baybay-an;Ipakitakto kenka ti di agbalbaliw nga ayat ken panangngaasiket agnanayonto a kukuaka."


word:
"Iti dayta a tiempo, ipangagkonto dagiti kararag dagiti Israelita. Pagtudoekto ket agtubonto ti adu a trigo, ubas, ken olibo."


word:
"Ipasdekkonto dagiti tattaok iti pagilian ket parang-ayekto ida. Ipakitakto ti panagayatko kadagiti makunkuna a “Saan a Maay-ayat” ken kadagiti makunkuna a “Dakayo ti tattaok.” Kunakto, “Dakayo dagiti tattaok,” ket isungbatdanto, “Sika ti Diosmi.”"


word:
"Kinuna ti Apo kaniak, “Inka manen, ket ayatem ti maysa a babai a kamalala ti sabali a lalaki. Ayatem kas iti panagayatmo pay laeng kadagiti tattao ti Israel, uray no makiumanda kadagiti didiosen, ket pagay-ayatda ti mangidaton kadagiti kankanen nga ubas kadagiti didiosenda.”"


word:
"Kinunak kenkuana, “Agtalinaedka kaniak. Kukuaka iti mabayag. Dika agbalangkantis wenno makikamalala ket kastaakto met kenka.”"


word:
"Kastoyto ti rumbeng a panagbiag dagiti tattao ti Israel. Mabayag nga awanto ti ari wenno panguloda. Awanto met ti daton wenno nasantoan nga adigi. Awanto met iti balayda ti didiosen wenno imahen."


word:
"Ngem dumtengto ti tiempo nga agsublidanto manen ken ni Yahweh. Agkamangdanto iti maysa a kaputotan ni David nga arida. Agbutengdanto ken ni Yahweh ket awatendanto dagiti agkakaimbag a paraburna."


word:
"Adda pammabasol ti Apo kadagiti agnaed iti daga. Israel, dumngegka iti ibagana: “Awan kinapudno wenno panagiinnayat iti daytoy a pagilian ket saandak a bigbigen dagiti tattao a kas Dios."


word:
"Sapataan dagiti tattao ti karida ngem salungasingenda met laeng. Agulbod, agpapatay, agtakaw ken makikamalalada. Umadu ti krimen ket agsasaruno ti pammapatay!"


word:
"Daytoy ti gapuna nga agladingit ti daga. Matay amin a sibibiag, amin nga animal ken tumatayab agraman dagiti ikan.”"


word:
"Ti trabahoyo iti aldaw awan serserbina; mairaman met ti profeta nga awan mamaay ti aramidna. Ngarud, dadaelek ti Israel nga inayo."


word:
"Gapu ta awan ammoda, madadael dagiti tattaok. Gapu ta linaksidyo ti pannakaammo, ken ti pannursuro ti Dios nalipatanyo, laksidenkayto met agraman dagiti annakyo a kas papadik."


word:
"“Umadu dagiti papadi, ngem umadu met ti basolda kaniak; pagbalinek a pakaibabainan ti kinadayagyo."


word:
"Kanenyonto ti binglayyo kadagiti maidatag a sakrifisio ngem mabisinkayto pay laeng. Agdaydayawkayo kadagiti didiosen ngem dikayto maaddaan iti anak gapu ta tinallikudandak tapno surotenyo dagiti didiosen.”"


word:
"Makiumanda iti imahen ta kayatda nga adda maipaltiing kadakuada. Maibaga aya ti sangaputol a kayo ti tarigagayanda a maammoan? Tinallikudandak. Kas iti babai nga agbalin a balangkantis, intedda ti bagida kadagiti sabali a dios."


word:
"Kadagiti sagrado a lugar iti tapaw dagiti bantay, agidatagda iti daton a mapuoran ket kadagiti turod, agpuorda iti insenso, gapu ta nasayaat ti linongda.“Ngarud, agserbi dagiti annakyo a babbai a kas balangkantis ket makikamalala dagiti babbai a manugangyo."


word:
"Ngem diakto dusaen ida gapu ta uray dakayo, kaiddayo dagiti balangkantis iti templo ken kaduayo ida nga agidatag kadagiti sakrifisio. Kas iti pagsasao, ‘Agtungpal iti pannakadadael dagiti tattao nga awanan pannakaawat.’"


word:
"“Israel, uray no saanka a napudno kaniak, saan a mairaman ti Juda iti basolmo. Dika mapan agdaydayaw idiay Gilgal wenno idiay Bethaven. Dika met agkari sadiay iti nagan ni Yahweh a sibibiag."


word:
"Nasukir dagiti Israelita a kasla kadagiti urbon ti baka a nasubeg. Kasano a taraonak ida a kas kadagiti karnero iti pagaraban?"


word:
"Kalpasan ti panaginumda iti adu nga arak, pagragsakanda iti panagbalangkantisda. Kaykayatda ti maibabain ngem ti maidaydayaw."


word:
"“Denggenyo daytoy, dakayo a papadi!Dumngegkayo, dakayo nga Israelita!Dumngegkayo a nalaing,dakayo a kameng ti familia ti ari!Dakayo ti mangukom a mangyetnag koma iti hustisiangem dakayo met laeng ti pagdissuoran ti dusa!Naipakatkayo a palab-og idiay Mizpa, maysa a silo idiay Bantay Tabor,"


word:
"Sigud nga am-ammok ti Israel—dinak mabalin nga ilemmengan.Saan a napudno kaniak ket saan a maikari nga agdaydayaw kaniak dagiti tattaona.”"


word:
"Gapu iti dakes nga inaramid dagiti tattao, saanda a makasubli iti Dios. Saanda a maikkat ti panagdaydayawda kadagiti didiosen ket dida bigbigen ni Yahweh."


word:
"Natangsit dagiti tattao ti Israel ket daytoyto ti pakadusaanda. Matnagdanto gapu kadagiti basolda ket kaduadanto a matnag ti Juda."


word:
"Alaenda dagiti baka ken karneroda a puoran a kas sakrifisio ken ni Yahweh ngem awan serserbina. Saanda a mabirokan ni Yahweh ta pinanawanna ida."


word:
"Saanda a napudno kenkuana; saanna a kukua dagiti annakda. Ngarud, madadaeldanto, kasta met dagiti dagada."


word:
"Puyotenyo ti tangguyob idiay Gabaa! Pagunienyo ti trumpeta idiay Rama! Ipukkawyo ti ikkis ti gubat idiay Bethaven! Inkayo makigubat, dakayo a tattao ti Benjamin!"


word:
"Dumtengen ti aldaw ti pannakadusa ket mamimpinsanto a madadael ti Israel. Tattao ti Israel, awan dudua a mapasamak daytoy!"


word:
"Kuna ni Yahweh, “Makapungtotak gapu ta sinakup dagiti agtuturay ti Juda ti Israel, ket innalada ti sumagmamano a paset ti dagana. Ngarud, agdissuorto kadakuada ti pungtotko, kas iti maysa a layus."


word:
"“Agsagsagaba ti Israel gapu iti pannakaidadanesna; napukawna ti daga a kukuana iti imatang ti linteg. Ngamin, impapilitna ti napan nagpatulong kadagiti awan maitulongna kenkuana."


word:
"Idi makita ti Israel ti sakitna, ken makita ti Juda dagiti sugatna, napan ti Israel idiay Asiria tapno agpatulong iti natan-ok nga emperador ngem dina ida maagasan wenno mapaimbag dagiti sugatda."


word:
"Narungsotakto a kas iti leon a mangdarup kadagiti tattao ti Israel ken Juda. Panawakto ida kalpasan ti panangrangrangkayko kadakuada. Ulodekto a yadayo ida ket awanto ti makaispal kadakuada."


word:
"“Panawakto dagiti tattaok agingga nga umdas ti panagsagabada gapu kadagiti basbasolda. Nalabit nga iti panagsagabada, ikagumaandakto a biroken.”"


word:
"Kuna dagiti tattao,“Agsublitayo iti Apo.Rinangrangkaynatayo, wen, ngem agasannatayto;sinugatnatayo ngem bedbedannanto dagiti sugattayo."


word:
"Agpakumbabatayo iti imatang ti Apo.Ikagumaantayo ti mangbigbig kenkuana.Awan duadua ti yaayna kadatayo,kas iti idadateng ti parbangon,kas iti damo a tudo a mangsibog iti daga.”"


word:
"Ngem kuna ti Apo, “Israel ken Juda, ania ti aramidek kadakayo? Agpukaw ti kinapudnoyo kaniak, a kasla angep iti bigat; arigna iti linnaaw a nasapa a mapukaw."


word:
"Daytoy ti gapuna nga imbaonko dagiti profetak a mangipakaammo iti pangngeddengko a mangyeg iti panagdadael. Nalawag ti kayatko nga aramiden kadakayo a tattaok."


word:
"Kalikagumak ti saan nga agbalbaliw nga ayatyo, saan a dagiti animal a puoranyo. Kaykayatko nga ammoendak dagiti tattaok ngem dagiti datonda."


word:
"Bunggoy dagiti mannanakaw ti kayarigan dagiti papadina. Kanayonda nga agur-uray iti sanebenda. Agpapatayda uray iti dalan nga agturong iti nasantoan a lugar idiay ket igagarada nga aramiden."


word:
"Adda nakitak a nakarimrimon a banag iti Israel: tinulawan dagiti tattaok ti bagida babaen iti panagdaydayawda kadagiti didiosen."


word:
"“Ket dakayo a tattao ti Juda, adda met ar-aramidenyo, ket nangitudingakon iti tiempo a panangdusak kadakayo."


word:
"“Tunggal panggepko nga agasan dagiti tattaok nga Israelita tapno rumang-ayda manen, awan sabali a maiparangarang kaniak no di ti kinadakesda ken ti saan a nasayaat nga aramidda. Agiinnulbodda; serkenda dagiti balbalay tapno agtakawda; kadagiti kalsada, agsaneb dagiti tulisan."


word:
"Dida pampanunoten nga ammok ti amin a kinadakesda. Ngem, nalikmutda kadagiti dakes nga aramidda, ket awan duadua a makitak dagiti basolda.”"


word:
"Saanda a napudno ket manangliliputda. Umasimbuyok a kas iti apuy ti urno ti gurada; wen, kas iti apuy a rubroban ti panadero no naisaganan a maluto ti masa."


word:
"Wen, immapuyda a kas iti urno idi nagisikatda. Nagpatpatnag nga immasimbuyok ti pungtotda agingga a gimmil-ayab iti kabigatanna."


word:
"“Iti kapudot ti pungtotda, pinatayda dagiti panguloda. Nagsasaruno a napapatay dagiti arida, ngem awan nagkararag nga agpatulong kaniak.”"


word:
"Kuna ti Apo, “Arig dagiti tattao ti Israel iti kankanen a nakusel. Agpannurayda kadagiti pagilian iti lawlawda"


word:
"ket saanda a mabigbig a daytoy a panagtalek kadagiti ganggannaet ti nangibus iti pigsada. Aggibusen dagiti aldawda, ngem saanda pay nga ammo."


word:
"Natangsit ti Israel. Saksinto daytoy a maibusor kenkuana. Uray no napasamak amin dagitoy, saanda a nagsubli kaniak, siak, ni Yahweh a Diosda."


word:
"“Kalapati ti kayarigan ti Israel. Maag ken saan a makaaw-awat. Pasaray umawag dagiti tattaona iti Egipto. No dadduma, agkamangda iti Asiria."


word:
"Ngem uray sadino ti pagturonganda, isarruagkonto ti iketko a mangtiliw kadakuada. Dusaekto ida gapu iti kinadakes nga inaramidda."


word:
"“Nakakaasinto ti pagbanaganda! Pinanawandak ket sinukirdak. Madidigradanto ta sinupringdak. Kayatko nga ispalen ida, ngem saanda a napudno iti panagdaydayawda kaniak."


word:
"Dida ipapuso ti agkararag kaniak; agiikkisda ketdi a kasda la pagano tunggal agkararagda. No agdawatda iti trigo ken arak, sugatsugatenda ti bagbagida."


word:
"“Simmurotda kadagiti didiosen nga awan pannakabalinna. Saanda a mapagtalkan a kas iti saan a nairteng a bai ti pana. Mapapatayto iti kampilan dagiti papanguloda gapu kadagiti panagilunlunodda ket katawaanto ida dagiti Egipcio.”"


word:
"Kuna ti Apo, “Puyotenyo ti trumpeta! Adda dagiti kabusor a sumiplag iti dagak a kas kadagiti agila nga agam-ampayag. Winaswas ngamin dagiti tattaok ti tulagko, ket sinalungasingda ti pannursurok."


word:
"“Nagisaad dagiti tattaok kadagiti ari nga awan ti pammalubosko. Nangdutok kadagiti agtuturay, agtuturay a diak binendisionan, wenno inanamongan. Innalada dagiti pirak ken balitokda ket nagaramidda kadagiti imahen a puon ti pakadadaelanda."


word:
"Kagurak ti balitok a sinan-baka a pagdaydayawan dagiti taga-siudad ti Samaria. Kasta unay ti pungtotko kadakuada. Kasano pay kabayag a gibusanda ti panagdaydayawda kadagiti imahen? Saan a Dios dayta a didiosen; aramid laeng ti tao. Maburburakto ti balitok a sinan-baka a pagdaydayawanda idiay Samaria."


word:
"Angin ti imulada,ket alipugpogto ti apitenda!Nadadael dagiti mulada,awan ti bungada.Ngem uray no adda bungada,kanento dagiti ganggannaet."


word:
"Ngamin, nasubeg dagiti tattao ti Israel kas iti atap nga asno a mapan iti kaykayatna. Nagkamang iti Asiria ket nagbayad iti sumagmamano a pagilian tapno salaknibanda."


word:
"“Uray mangbangon dagiti tattao ti Israel iti adu nga altar a pangikkat iti basol, umadu met ti lugar a pagbasolanda!"


word:
"“Uray no isuratko dagiti adu a lintegkonga agpaay kadakuada,ibilangda dagitoy nga awan serserbina."


word:
"Magustoanda ti agidatag iti sakrifisio, ket kanenda ti karne dagiti idatonda. Ngem siak, ni Yahweh, diak maragsakan kadakuada, ket ita malagipko ti basolda ket dusaek ida. Isublikto ida idiay Egipto."


word:
"“Nagipatakder dagiti tattao ti Israel kadagiti palasio, ngem nalipatanda ti Namarsua kadakuada. Adu a nasarikedkedan a siudad ti binangon dagiti tattao ti Juda. Ngem mangyegakto iti apuy a mangpuor kadagiti palasioda ken dagiti siudadda.”"


word:
"Tattao ti Israel, isardengyo a rambakan dagiti fiestayo iti rag-o a kas kadagiti pagano! Tinallikudanyo ti Diosyo ket saanka a napudno kaniak. Iti entero a daga, inlakoyo ti bagiyo a kas balangkantis ken ni didiosen a Baal a kas iti dakes a babai ket kinayatmo ti trigo nga imbayadna kenka iti entero a daga."


word:
"Saanto nga agtalinaed dagiti tattao ti Israel iti daga ni Yahweh. Masapul nga agsublidanto idiay Egipto, ket mangandanto iti maiparit a taraon."


word:
"Kadagita ganggannaet a daga, saanto a mabalin nga agibuyatda iti daton nga arak iti Apo wenno agidatag kadagiti sakrifisioda kenkuana. Mayarig ti taraonda iti taraon ti nagminatay. Matulawan ti mangan kadakuada. Awanto ti maipan iti Templo ti Apo a kas sakrifisio. Kanendanto laeng a pamedped iti bisinda."


word:
"Kitaenyo! Inton itarayanda ti pannakadadael,dagitinto taga-Egipto ti mangawat kadakuadaket maitanemdanto idiay Memfis.Makumotanto iti barsanga dagiti gamengda.Agtubonto ti sisiitan kadagiti taengda."


word:
"Umayen dagiti aldaw a panagdusa, ti tiempo nga agsagaba dagiti tattao kas maikari kadakuada. Inton mapasamak daytoy, maammoanto ti Israel!Kunayo, “Maag ti profeta.Agmauyong daytoy nga addaan iti parmata.”Dakayo a tattao, dakkel ti gurayo ta adu ti basolyo."


word:
"Imbaonnak ti Dios a kas profeta, tapno pakdaarak dagiti tattaona nga Israelita. Ngem, iti sadinoman a papanak siloandak a kas tumatayab. Uray ti Templo ti Dios dagiti tattao ti kabusor ti profeta ditoy daga."


word:
"Naigamerda iti kinadakes, kas idi addada idiay Gabaa. Malagipto ti Dios ti kinadakesda, ket dusaennanto ida gapu iti basolda."


word:
"Kuna ti Apo, “Idi damo a masarakak ti Israel, kaslaak la nakasarak kadagiti pinuon ti ubas a sumansantak iti let-ang. Idi damo a makitak dagiti kapuonanyo, kaslaak la nakakita iti apagluom ken damo a bunga ti igos. Ngem idi dumtengda idiay Bantay Peor, rinugianda ti nagdaydayaw ken ni Baal. Nagbalinda a makarimon a kas iti imahen nga inayatda."


word:
"Mapukawto ti kinatan-ok ti Israel. Kaslanto iti tumatayab a pumanaw. Awanton ti mayanakda, awanton agsikog ken aganak."


word:
"Ngem uray no padakkelenda dagiti annakda, patayekto dagiti ubbing agingga nga awan mabati kadakuada. Inton baybay-ak dagitoy a tattao, nakabutbutengto dagiti didigra a dumteng kadakuada.”"


word:
"Ania, O Apo, ti dawatek nga aramidem kadagitoy a tattao? Pagbalinem nga alis ti sikogda! Saanmo a pagtubbogen dagiti susoda tapno dida matagibi dagiti maladagada!"


word:
"Kuna ti Apo, “Nangrugi idiay Gilgal ti amin a kinadakesda. Sadiay met a nangrugi ti pananggurak kadakuada. Ket pagtalawekto ida iti daga gapu kadagiti dakes nga aramidda. Sinukirdak dagiti amin nga agtuturayda. Gibusakon ti ayatko kadakuada."


word:
"Mula a nagango dagiti ramutna ti kayarigan ti Israel. Wen, mulada a dinto agbunga. Awanto ti annakda ngem uray no agpasngayda, patayekto met la dagiti annak a dungdungoenda.”"


word:
"Saan a dimngeg kenkuana dagiti tattaona, isu a laksidento ida ti Dios a pagserserbiak. Ket agalla-alladanto kadagiti pagilian."


word:
"Ubas nga adu ti bungana ti kayarigan idi dagiti tattao ti Israel. Bimmaknangda a bimmaknang ngem immadu met nga immadu dagiti altar a binangonda. Bimmaknang a bimmaknang ti dagada, ngem ad-adda met a pinapintasda dagiti adigi a bato a pagdaydayawanda."


word:
"Ngem manangallilaw dagiti Israelita, ket ita, masapul nga agsagabada gapu kadagiti basbasolda. Rebbaento ti Apo dagiti altarda; dadaelennanto dagiti baton-lagip nga adigida."


word:
"Iti saan a mabayag, kunanto dagitoy a tattao, “Awan arimi, gapu ta dikami nagbuteng iti Apo. Ngem ania met ti maipaay kadakami ti ari?”"


word:
"Ubbaw dagiti saoda; ulbod dagiti panagsapatada no makitulagda. Nagbalin a killo ti hustisia nga arigna iti makasabidong a ruot nga agwaras iti naarado a talon."


word:
"Mapabutnganto dagiti taga-Samaria ket agladingitdanto iti pannakapukaw ti balitok a sinan-urbon ti baka a didiosen ti Bethaven. Isuda ken dagiti papadi nga agserserbi iti imahen, sangitandanto ti didiosen. Agdung-awdanto inton maikkat dagiti napintas nga arkosna."


word:
"Maipanto ti didiosen idiay Asiria a kas daton iti natan-ok nga emperador. Agsagabanto ti Israel iti pannakaibabain gapu iti balakad nga impangagna."


word:
"Madadaelto dagiti santuario kadagiti tapaw ti Aven. Wen, ti disso a pagdaydayawan dagiti Israelita kadagiti didiosen. Agtubonto dagiti sisiitan a mula ken kalkalunay kadagiti altarda. Ngarud, kunadanto kadagiti bantay, “Ilemmengdakami!” ken kadagiti turod, “Gaburandakami!”"


word:
"Kuna ti Apo, “Saan pay a nagsardeng ti panagbasol dagiti Israelita manipud idi addada idiay Gabaa. Isut' gapuna a madanon ida ti gubat sadiay."


word:
"Rautekto dagitoy managbasol a tattao ket dusaek ida. Agtitiponto dagiti pagilian a mangraut kadakuada tapno dusaenda ida gapu kadagiti adu a basolda."


word:
"“Mayarig idi ti Israel iti bumalasang a baka a nasayaat ti pannakasanayna ken sisasagana nga agirik. Ngem inkeddengko ti mangikabil iti sangol iti napintas a tengngedna ket pagtrabahoek iti nadagdagsen. Pinagaradok ti Juda. Pinagsagadko ti Israel."


word:
"Kinunak idi, ‘Agaradokayo iti baro a daga para iti pagimbaganyo. Agmulakayo iti kinalinteg ket apitenyo dagiti bendision a nagun-odyo iti kinapudnoyo kaniak. Ta tiempon ti panagpatulongyo ken ni Yahweh ket umaykonto ibuyat dagiti parabur kadakayo.’"


word:
"Ngem kinadakes ketdi ti immulayo ket kinadangkes ngarud ti inapityo. Nangankayo iti bunga ti allilaw.“Gapu ta nagtalekkayo kadagiti luganyo a pakigubat  ken iti kaadu dagiti soldadoyo,"


word:
"umayto ti gubat iti iliyo ket madadaelto ti amin a sarikedkedyo. Kaslanto iti aldaw idi rinebbek ni Ari Salmana ti siudad ti Bet-arbel ket narumrumek dagiti inna ken dagiti annakda."


word:
"Kastoyto ti mapasamak kadakayo, dakayo a tattao ti Betel gapu iti nakabutbuteng a kinadakes nga inaramidyo. Apaman a mangrugi ti gubat, matayto ti ari ti Israel.”"


word:
"No tunggal ayabak ida, umadayoda kaniak.Nagidatagda kadagiti daton.Datonda kadagiti didiosen a Baal.Nagpupuorda iti insenso para kadagiti imahen."


word:
"Siak ti nangisuro iti Israel a magna;inub-ubbak dagiti tattaok kadagiti takkiagko.Ngem dida bigbigen a siak ti nangtaripato kadakuada."


word:
"Indalanko ida babaen iti panangipateg ken panagayat.Inubbak ida nga inyasideg iti pingpingko.Nagrukobak a mangpakan kadakuada."


word:
"“Dida kayat ti agsubli kaniak, isu a masapul nga agsublida iti Egipto ket iturayanto ida ti Asiria."


word:
"Addanto gubat nga agdakiwas kadagiti siudadda, ket marpuogto dagiti sarikedkedda. Madadaelto dagiti tattaok gapu ta sinurotda ti ammoda a nasayaat."


word:
"Ipapilitda ti panangtallikudda kaniak. Umasugdanto gapu iti sangol nga awitda, ngem awanto ti makaisalakan kadakuada."


word:
"“Israel, kasano nga isinaka?Kasano a baybay-anka?Kasano a dadaelenka a kas iti Adma?Kasano a pagbalinenka a kas iti Zeboim?Diak maaramid daytoy,ta timmaud ti panangngaasik."


word:
"Dikanto dusaen gapu iti pungtotko.Diakton dadaelen ti Israel.Diosak ngamin, ket saanak a tao.Siak ti Nasantoan nga adda kadakayo.Saanak nga umay a sipupungtot kadakayo."


word:
"“Surotendakto dagiti tattaok inton ngerngerak a kas iti leon dagiti kabusorda. Agdardarasto nga umay kaniak dagiti tattaok manipud laud."


word:
"Manipud Egipto, kasdanto la tumatayab nga agpigpigerger nga umay. Manipud Asiria, kasdanto la kalapati a sumangpet. Agnaeddanto manen kadagiti balbalayda. Siak, ni Yahweh, ti nangibaga iti daytoy.”"


word:
"Kuna ti Apo, “Linawlawnak ti Israeliti kinaulbod ken kinamanangallilaw.Suksukirendak pay laeng dagiti tattao ti Juda,siak a Dios a napudno ken nasantoan."


word:
"Awan serserbi ken makadadael ti amin nga aramid dagiti tattao ti Israel manipud bigat agingga iti rabii. Umad-adu ti panangallilawda ken dagiti naranggas nga aramidda. Makitulagda iti Asiria ken makinegosioda iti Egipto.”"


word:
"Adda pammabasol ti Apo nga iparangna a maibusor kadagiti tattao ti Juda. Dusaenna met dagiti tattao ti Israel gapu kadagiti aramidda."


word:
"Idi  addada pay laeng iti tian ti inada, nakigubalen ni Jacob a kapuonanda ken ni Esau a kasinginna. Idi maysan nga agtutubo ni Jacob, nakigabbo ni Jacob iti Dios—"


word:
"nakiranget iti maysa nga anghel ket nagballigi. Nagsangit ni Jacob ket nagdawat iti bendision. Idiay Betel, nasabatna ti Dios, ket nakisao kenkuana."


word:
"Ngarud, dakayo a kaputotan ni Jacob, agtalekkayo iti Dios ket agsublikayo kenkuana. Agaramidkayo iti naimbag ken nalinteg, ket aguraykayo a siaanus kenkuana."


word:
"Kuna ti Apo, “Ulbod dagiti tattao ti Israel a kas kadagiti Cananeo; pagay-ayatda a suitiken dagiti aggatgatang babaen kadagiti saan a husto a pagtimbangan. ‘Nabaknangkami,’ kunada. ‘Adu ti naurnongmi a sanikua. Ket awan ti mabalin a mangpabasol kadakami a sinaurmi ti ibabaknangmi.’"


word:
"Ngem siak nga Apo a Diosyo a nangiruar kadakayo idiay Egipto, pagnaedenkayto manen iti tolda a kas idi immayak kadakayo idiay let-ang."


word:
"“Nagsaoak kadagiti profeta ket nagipakitaak kadakuada iti adu a parmata. Babaen kadagiti profeta, binallaagak dagiti tattaok."


word:
"Ngem idiay Galaad a pagdaydayawan dagiti didiosen, matayto dagiti tattao nga agdaydayaw kadakuada. Idiay met Gilgal, maidaton dagiti toro a kas sakrifisio, ket agbalinto dagiti altar sadiay a kas gabsuon ti bato ti tay-ak.”"


word:
"Kapilitan a nagkamang idiay Mesopotamia ni Jacob a kapuonantayo. Tapno magun-odna ti babai nga agbalin nga asawana, nagserbi iti sabali a tao ket impastorna dagiti karnerona."


word:
"Imbaon ti Apo ti maysa a profeta a nangisalakan kadagiti tattao iti Israel iti pannakatagabuda idiay Egipto. Inaywananna ida."


word:
"Napalalo ti pungtot ti Apo gapu iti inaramid dagiti tattao ti Israel. Rumbeng ngarud a mapapatayda gapu kadagiti krimen a pinataudda. Dusaennanto ida gapu iti pannakaibabain nga inyegda kenkuana."


word:
"Iti napalabas, no agsao idi ti tribu ti Efraim, agpigerger dagiti dadduma a tribu ti Israel. Ngem nagbasol dagiti tattao gapu iti panagdaydayawda ken ni didiosen a Baal ket daytoy ti gapuna a mataydanto."


word:
"Ita, ad-adda manen ti panagbasolda babaen iti panagaramidda kadagiti imahen a pagdaydayawanda—dagiti didiosen a pirak, a partuat ti isip ken aramid ti tao. Ket kunada, “Dagitoy ti pagidatonanyo!” Agkan dagiti tattao dagitoy a didiosen a sinan-urbon a baka."


word:
"Ngarud, mayarigdanto iti angep iti bigat, kas iti linnaaw a mabiit nga agpukaw. Arigdanto iti taep a maipalais iti pagirikan, kas asuk a rummuar iti simborio."


word:
"Kuna ni Yahweh, “Siak, ni Yahweh a Diosyo, a nangiruar kadakayo idiay Egipto. Awan ti Diosyo no di la siak. Siak laeng ti mangisalakan kadakayo."


word:
"Darupenkayto a kas iti ina nga oso a naitalaw dagiti urbonna, ket burayrayankayto. Kaslaakto la leon a mangalun-on kadakayo iti ayanyo. Wen, kaslaakto la atap nga ayup a mangrangrangkay kadakayo."


word:
"Adda gundaway ti Israel nga agbiag ngem saanna nga alaen ti gundaway gapu iti nakaro a kinamaagna. Arigna iti ubing a dumtengen ti pannakaipasngayna, ngem dina kayat ti rummuar iti aanakan."


word:
"Diak ispalen dagitoy a tattao manipud iti lubong dagiti natay wenno isalakan ida manipud iti bileg ni Patay? O Patay, yegmo dagiti angolmo! Lubong dagiti natay, yegmo ti panniludmo! Saankon a kaasian dagitoy a tattao."


word:
"Uray no lumangto ti Israel a kas iti ruot, yegkonto ti angin nga aggapu iti daya iti let-ang tapno pagmagaenna dagiti ubbog ken dagiti burayokna. Italawnanto amin a napateg a gamengna."


word:
"Masapul a madusa ti Israel gapu iti panangsukirna kaniak. Mapapatayto dagiti tattaona iti gubat. Marumrumekto dagiti maladaga, ket maburayrayanto dagiti babbai a masikog.”"


word:
"Agsublikayo iti Apo ket yebkasyo daytoy a kararag a kas datonyo kenkuana: “Pakawanem koma dagiti basbasolmi ken ipangagmo koma ti kararagmi ket idaydayawdaka kas inkarimi."


word:
"Dinakami maisalakan ti Asiria, ket dinakami masalakniban dagiti kabalio a pakigubat. Dimi awaganen a diosmi dagiti imahen nga aramid dagiti imami. O Apo, kaasiam dagiti awan sabali a pagkamanganda.”"


word:
"Kuna ti Apo,“Pakawanekon dagiti tattaokAyatek ida iti amin a pusokta nagbaawen ti pungtotko kadakuada."


word:
"Linnaaw ti arigkonto kadagiti tattao ti Israelagsabongdanto a kas iti lirio.Agramutto a kas kadagiti kayo iti Libano."


word:
"Rumangpayanto dagiti sangada.Napintasdanto a kas iti kayo ti olibo.Agayamuomto ti bangloda,kas kadagiti sedro iti Libano."


word:
"Agnaeddanto manen iti salinongko.Lumangtodanto a kas iti minuyongan.Agsabongdanto a kas iti ubas.Agayamuomdanto a kas iti arak ti Libano."


word:
"Ania pay la ti pakasapulan dagiti tattaoti Israel kadagiti didiosenidinto a siak ti mangtediti dawatda ken mangaywan kadakuada?Siak ti saleng a salinongda.Siak ti pagtaudan ti amin a bendisionda.”"


word:
"Awaten koma dagiti masirib dagiti naisurat ditoy, ket ammoenda ti kaipapananda. Ngamin, nalinteg dagiti wagas ni Yahweh, ket suroten dagiti nalinteg ti panagbiagna ngem saan nga ikankano dagiti managbasol isu a maitibkol ken matnagda."


word:
"Dakayo a lallakay, dumngegkayo;denggendak, dakay amin nga agnaed iti Juda.Adda kadin kastoy a napasamak iti panagbiagyowenno idi tiempo dagidi ammayo?"


word:
"Ibagayo daytoy kadagiti annakyo;ibagadanto met kadagiti annakdaa mangibaganto met iti kaputotana sumaruno kadakuada."


word:
"Nagsasaruno a pangen ti dudon ti immayket nagdissoda kadagiti mulmula;ti tinedda ti maysa a pangen,inibus ti simmaruno a pangen."


word:
"Agriingkayo, dakayo a mammartek;agsangitkayo, dakayo a managinum iti arak;nadadaelen dagiti ubas a maaramid nga arak."


word:
"Adda pangen ti dudon a nangraut iti dagatayo;nabilegda ket di mabilang ti kaaduda.Natadem ti ngipendaa kas kadagiti leon."


word:
"Inkisapda dagiti mulatayo nga ubas;kinibkibanda dagiti kayotayo nga igos.Inukkisanda ida a namimpinsan;uray la pimmuraw dagiti sangada."


word:
"Awan ti trigo wenno araka maidaton iti Templo.Agladingit dagiti papadita awanen ti maidatonda iti Apo."


word:
"Langalang dagiti taltalon.Agladingit ti dagata nadadael dagiti dawa,kimbet ti bunga dagiti ubasken nalaylay dagiti kayo ti olibo."


word:
"Agsangitkayo, dakayo a mannalon;agladingitkayo, dakayo nga agay-aywan kadagiti kaubasan.Ngamin, nadadael ti trigo ken ti sebada,kasta met dagiti amin a mula."


word:
"Nagango dagiti ubas ken dagiti kayo ti igos;nalaylay amin a kayo nga agbunga iti makan, ket natayda.Awanen ti rag-o dagiti tattao."


word:
"Dakayo a papadi nga agserserbi iti altar,agkaweskayo iti nakersang a lupot ket agsangitkayo.Inkay iti Temploket agpatpatnag nga agsangsangitkayo.Awanen ti trigo wenno araka maidaton iti Diosyo."


word:
"Ibilinyo ti panagayunar dagiti tattao;mangangaykayo iti gimong nga agdaydayaw.Ayabanyo dagiti papanguloken dagiti amin a taga-Juda.Ummongenyo ida iti Templo ti Apo a Diosyo,ket umasugkayo kenkuana."


word:
"Asidegen ti aldaw ti Apo;ti aldaw a panangyeg ti Mannakabalin-amin iti didigra.Nakabutbutengto dayta nga aldaw!"


word:
"Buybuyaentayo ngem awan maaramidantayo,bayat ti pannakadadael dagiti mulatayo;awan ti rag-o iti Templo ti Diostayo."


word:
"Matay dagiti bukel iti natikag a daga;awan ti trigo a maipempen,iti kasta, agrakaya dagiti sarusar nga awan nagyanna."


word:
"Umasugak kenka, O Apo,agsipud ta nagango dagiti karuotanken dagiti kayo, a kasla ketdin inda nauram."


word:
"Puyotenyo ti trumpeta;ipakdaaryo a dumteng ti peggad idiay Sion,ti nasantoan a turod ti Dios.Agpigergerkayo, dakay amin a taga-Juda,ta asidegen ti yaay ti aldaw ti Apo!"


word:
"Nasipnget ken nalidemto dayta nga aldaw,aldaw a nalulem ken naulep.Sumungad ti dakkel a pangen ti dudon,kas iti sipnget nga agsaknap kadagiti bantay.Awan pay napasamak a kas iti daytoy,ket awanton ti kasta a mapasamak iti masakbayan."


word:
"Kasda la apuy nga agkaan kadagiti mula.Kasla Hardin ti Edenti sangpetanda a daga,ngem no panawandanmaysan a let-ang nga awan nagyanna.Awan ti lisianda."


word:
"Iti panaglagtolagtoda kadagiti bambantay,kumaradakadda a kas kadagiti lugan a pakigubat.Kumarasakasda a kas iti nagangoa ruot a maur-uram.Naintarda a kasla nabileg nga armadaa nakasagana a makigubat."


word:
"Dumarupda a kasla mannakigubat;kasda la soldado a mangkalay-at iti bakud.Naurnos ti pannagnada;sangsangkamaysa ti turongda,"


word:
"Sipapardasda a mangraut iti siudad;kalay-atenda dagiti bakud;ulienda dagiti balbalay,ket kasda la mannanakaw a sumrek iti tawa."


word:
"Agkintayeg ti daga iti isusungadda;agpigerger ti tangatang.Agsipnget ti init ken ti bulan;saanen nga agraniag dagiti bituen."


word:
"Bilinen ti Apo ti armadana;kasla gurruod ti timekna.Adu ken nabileg dagiti soldadonga agtulnog kenkuana.Nakabutbuteng ti aldaw ti Apo!Siasinonto ti makalasat iti dayta nga aldaw?"


word:
"Kuna ti Apo: “Ngem urayita, agbabawikayo iti amin a pusoyo ket agsublikayo kaniak;agayunar, agsangit ken agdung-awkayo."


word:
"Ipakitayo ti agsensennaay a pusoyo iti ladingit;saan nga umdas ti panangray-abyo iti pagan-anayyo.”Agsublikay iti Apo a Diosyo.Naasi ken managparabur,naanus ken tungpalenna ti karina;sidadaan a mamakawan, saan a mangdusa."


word:
"Nalabit a baliwan ti Apo a Diosyo ti panunotna,ket paraburannakayto iti adu nga apit.Iti kasta, addanto makan ken araknga idatonyo kenkuana."


word:
"Puyotenyo ti trumpeta idiay Bantay Sion;ibilinyo ti panagayunar dagiti tattao,ket angayenyo ti gimong."


word:
"Ummongenyo dagiti tattao;isaganayo ida a tumabuno iti sagrado a gimong.Yegyo dagiti babbaket ken lallakay;ummongenyo dagiti ubbing,uray pay dagiti maladaga.Uray dagiti kakaskasar,masapul a panawanda ti balayda ket umayda."


word:
"Dakayo a papadi nga agserserbi ti Apoiti nagbaetan ti altar ken ti ruangan ti Templo,masapul nga agsangit ken agkararagkayo.Kunayo, “Kaasiam dagiti tattaom, O Apo.Dimo ipalubos a lalaisen ken pagang-angawandakamidagiti sabali a nasion iti panagkunada:‘Sadino ti ayan ti Diosyo?’”"


word:
"Impangagna ida, ket kinunana:“Ita, ikkankayo iti trigo, arak ken lana,ket mapnekkayto.Didakayton laisen dagiti sabali a nasion."


word:
"Ipanawkonto kadakayo dagiti pangen ti dudon a naggapu iti amianan,ket ipankonto iti let-ang ti dadduma kadakuada.Sunsonekto ti akin-sango a bunggoydaagingga iti Natay a Baybay.Iturongkonto ti akinlikud a buyotdaagingga idiay Taaw Mediterranean.Agbuyokto dagiti bangkayda,ket agadiwaranto ti bangsitda.Dadaelekto idagapu kadagiti amin nga inaramidda kadakayo."


word:
"“Dakayo a talon, dikay agbutengngem agrag-o ken agragsakkayo,gapu iti amin nga impaay ti Apo kadakayo."


word:
"Dikay agbuteng, dakayo nga animal;nalangto manen dagiti pagaraban.Agbungan dagiti kayo,ket adu ti bunga ti igos ken ubas."


word:
"“Agragsakkayo, tattao ti Sion;agragsakkayo gapu iti impaay kadakayo ti Apo a Diosyo.Inikkannakayo iti tumutop nga umuna a tudo;nagbayakabak iti tiempo ti tudtudoket kas iti sigud, inikkannakayo iti naladaw a tudo."


word:
"Mapnonto iti trigo dagiti pagirikan;aglippiasto iti arak ken lanadagiti tangke iti abay dagiti pagpespesan."


word:
"Isublikto ti napukawyo kadagiti napalabas a tawenidi kinnan dagiti pinangen a dudon dagiti apityo.Imbaonko daytoy nga armada a nangraut kadakayo."


word:
"Adunton ti taraonyo,ket mapnekkayto.Idaydayawyonto ti Apo a Diosyo,a nagaramid kadagiti nakaskasdaawa banag nga agpaay kadakayo.Saanton a malalais dagiti tattaok."


word:
"Dakayo nga Israelita,maammoanyonto nga addaak kadakayo,ket siak, ni Yahweh, siak ti Diosyo,awan ti sabali.Saanton a malalais dagiti tattaok.”"


word:
"Kuna ti Apo: “Kalpasanna,ibuyatkonto ti Espirituk iti amin a tao.Ipakaammonto dagiti annakyo ti mensahek;agdarepdepto dagiti lallakayyo,ket agparmatanto dagiti lallaki nga agtutuboyo."


word:
"“Iti dayta nga aldaw,agipakitaakto kadagiti ballaagiti tangatang ken ditoy daga.Addanto pannakaibuyat ti dara,addanto apuy ken asimbuyok."


word:
"Agsipngetto ti init,ket lumabbaganto ti bulan a kas iti darasakbay a dumteng ti naindaklanken nakabutbuteng nga aldaw ni Yahweh."


word:
"Ngem maispalto dagiti amin nga agpatulong ken ni Yahweh.Kas kinunana, ‘Addanto dagiti makalasat idiay Jerusalem;makalassatto dagiti piliek.’”"


word:
"Ummongekto dagiti amin a pagilian,ket ipanko ida idiay Tanap ni Josafat.Sadiayto ti pangukomak kadakuadagapu iti amin nga inaramidda kadagiti tattaok.Inwarawarada dagiti Israelita kadagiti sabali a pagilian.Biningbingayda ti dagak nga Israel."


word:
"Nagbibinnunotda no siasino kadakuadati mangala kadagiti balud.Nagilakoda kadagiti ubbing tapno adda pagbayaddaiti balangkantis a babai ken iti arak."


word:
"“Ania  ti kayatyo nga aramiden kaniak, Tiro, Sidon, ken amin a Filistia? Kayatdak kadi a balsen gapu iti inaramidko? No kayatdak a balsen, dagdagusenkayto a balsen!"


word:
"Ita, iruarko ida kadagiti disso a nangilakoanyo kadakuada. Aramidekto met kadakayo ti inaramidyo kadakuada."


word:
"Ipaluboskonto a mailako dagiti annakyo kadagiti taga-Juda a mangilakonto met kadakuada kadagiti taga-Saba nga adda iti adayo a pagilian. Ni Yahweh ti nagsao iti daytoy."


word:
"“Ipakaammoyo daytoy kadagiti nasion:‘Agsaganakayo a makigubat!Ayabanyo dagiti mannakigubat.Ummongenyo amin a soldado, ket inkayo!"


word:
"Aramidenyo a kampilan dagiti aradoyo;aramidenyo a gayang dagiti paggapasyo.Uray ti nakapuy masapul a makiranget."


word:
"Darasenyo ti umay,dakay amin a kabangibang a nasion,ket agtitiponkayo iti tanap.’”O Apo, ibaonmo ti armadam a mangdarup kadakuada."


word:
"“Masapul nga agsagana dagiti pagilian,ket mapanda idiay Tanap ni Josafat.Sadiay, siak, ni Yahweh, agtugawakto a mangukomkadagiti amin a kabangibang a nasion."


word:
"Dakesda la unay;Paraspasem ida a kas iti trigoiti tiempo ti panagani.Pespesem ida a kas iti ubas a maladdititi napno a pagpespesanagingga nga aglippias ti arak.”"


word:
"Agpukkaw ni Yahweh manipud Bantay Sion;manipud Jerusalem, agallangogan ti timekna.Agkintayeg ti daga ken ti tangatang,ngem salaknibannanto dagiti tattaona."


word:
"“Mabigbigmonto, Israel,a siak ni Yahweh a Diosmo.Agnaedak iti Siona nasantoan a turodko.Agbalinto a nasantoan a siudad ti Jerusalem;saanton a parmeken dagiti ganggannaet."


word:
"Inton dumteng dayta nga aldaw,masaknapanto iti ubas dagiti kabambantayan;adunto ti baka kadagiti katurturodan;nabuslonto ti danum iti entero a Juda.Addanto waig nga aggapu iti Templo ni Yahweh,ket padanumannanto ti Tanap dagiti Acacia."


word:
"“Agbalinto a let-ang ti Egipto;agbalinto met a langalang ti Edom.Ngamin, rinautda ti daga ti Juda,ket pinapatayda dagiti tattao nga awan basolna."


word:
"Ibaleskonto dagiti napapatay;diakto pakawanen dagiti nakabasol.Agnanayonton nga adda agnaedidiay Juda ken idiay Jerusalem,ket siak, ni Yahweh, agtaengakto idiay Bantay Sion.”"


word:
"Dagitoy dagiti sao ni Amos a maysa nga agpaspastor iti ili ti Tekoa. Impaltiing ti Dios kenkuana dagitoy a banag maipapan iti Israel dua a tawen sakbay daydi ginggined. Ni Uzzias idi ti ari ti Juda ket ni Jeroboam nga anak ni Joas ti ari ti Israel."


word:
"Kinuna ni Amos,“Agungor ti Apo idiay Sion,ket gumluong ti timekna idiay Jerusalem.Gapu iti daytoy, agtikag dagiti pagpastoranken aglaylay dagiti ruot ti Bantay Carmel.”"


word:
"Kuna ni Yahweh, “Kanayon nga agbasol dagiti taga-Damasco, isu nga awan duadua a dusaekto ida. Nakabutbuteng a kinaranggas ti impalak-amda kadagiti taga-Galaad."


word:
"Ngarud, mangidissuorakto iti apuy iti palasio ti Siria ket puorakto agingga a dumapu dagiti sarikedked ni Ari Benhadad."


word:
"Lasanglasangekto dagiti ruangan ti siudad ti Damasco. Pukawekto dagiti agnanaed iti Tanap ti Aven ken ti pangulo ti Beteden. Maitalawto dagiti tattao ti Siria ket maipanda a kas balud iti daga ti Kir.”"


word:
"Kuna ni Yahweh, “Kanayon nga agbasol dagiti taga-Gaza, isu nga awan duadua a dusaekto ida. Impanawda ti amin nga umili iti maysa a pagilian ket inlakoda ida a kas tagabu kadagiti taga-Edom."


word:
"Ngarud, mangidissuorakto iti apuy kadagiti bakud ti Gaza tapno mapuoran agingga a dumapu dagiti sarikedked ti siudad."


word:
"Italawkonto dagiti agtuturay iti siudad ti Asdod ken iti siudad ti Askelon. Dusaekto ti siudad ti Ekron, ket matayto dagiti amin a natda kadagiti Filisteo.”"


word:
"Kuna ni Yahweh, “Kanayon nga agbasol dagiti taga-Tiro, isu nga awan duadua a dusaekto ida. Impanawda ti amin nga umili iti maysa a pagilian ket inyawatda ida kadagiti taga-Edom. Sinalungasingda ti tulag ti pannakigayyem."


word:
"Ngarud, mangidissuorak iti apuy kadagiti bakud ti Tiro tapno mapuoran agingga a dumapu dagiti sarikedkedna.”"


word:
"Kuna ni Yahweh, “Kanayon nga agbasol dagiti taga-Edom, isu nga awan duadua a dusaekto ida. Kinamatkamatda dagiti kakabsatda nga Israelita, ket pulos a dida nangngaasi. Awan patingga ti pungtotda ket pulos a dida pinagbaaw."


word:
"Ngarud, mangidissuorak iti apuy iti siudad ti Teman tapno mapuoran agingga a dumapu dagiti sarikedked ti Bosra.”"


word:
"Kuna ni Yahweh, “Kanayon nga agbasol dagiti taga-Ammon, isu nga awan duadua a dusaekto ida. Iti pannakigubgubatda tapno makagun-odda iti nalawlawa a daga, binutiakanda dagiti masikog a babbai iti Galaad."


word:
"Mangidissuorakto ngarud iti apuy kadagiti bakud ti Rabba tapno mapuoran agingga a dumapu dagiti sarikedkedna. Iti dayta nga aldaw, addanto ikkis iti paggugubatan. Nadawelto ti gubat a kas iti napigsa a bagio."


word:
"Kuna ni Yahweh, “Kanayon nga agbasol dagiti taga-Moab, isu nga awan duadua a dusaekto ida. Dida rinaem dagiti tulang ti ari ti Edom iti panangpuorda kadagitoy agingga a dimmapu."


word:
"Mangidissuorak iti apuy iti daga ti Moab tapno mapuoran agingga a dumapu dagiti sarikedked ti Keriot. Matayto dagiti Moabita iti arimbangaw ti gubat, bayat ti panagiikkis dagiti soldado ken panaguni dagiti trumpeta."


word:
"Kuna ni Yahweh, “Kanayon nga agbasol dagiti taga-Juda, isu nga awan duadua a dusaekto ida. Linaisda dagiti pannursurok ket dida tinungpal dagiti bilinko. Inyaw-awan ida dagiti didiosen a nagdaydayawan met idi dagiti kapuonanda."


word:
"Daytoy ti gapuna a mangidissuorakto iti apuy iti Juda tapno mapuoran agingga a dumapu dagiti sarikedked ti Jerusalem.”"


word:
"Kuna ni Yahweh, “Kanayon nga agbasol dagiti Israelita, isu nga awan duadua a dusaekto ida. Ilakoda a kas tagabu dagiti tattao nga awanan basol a di makabayad iti utangda ken dagiti napanglaw iti gatad ti sangaparis a sapatos."


word:
"Ibaddebaddekda dagiti nakapsut ken awan gawayda ken iwalinda dagiti napanglaw iti dalanda. Kaiddaen ti ama ken ti anakna a lalaki ti isu met laeng a balangkantis iti templo ket tulawanda ti nasantoan a naganko."


word:
"Iti amin a lugar a pagdaydayawan, pagturogda dagiti pagan-anay a salda dagiti pautangda. Iti templo ti Diosda, agiinumda iti arak nga innalada kadagiti nakautang kadakuada."


word:
"“Apay a kastoy ti ar-aramidenyo, dakayo a tattaok, idinto a dakayo ti nakaipuonan ti panangpapatayko kadagiti Amorreo, tattao a natatayag a kas kadagiti kayo a sedro ken napipigsa a kas lugo?"


word:
"Siak ti nangiruar kadakay idiay Egipto. Indalankay idiay let-ang iti 40 a tawen ket intedko a tagikuaenyo ti daga dagiti Amorreo."


word:
"Dinutokak a profeta ti dadduma kadagiti annakyo a lallaki. Dinutokak met nga agbalin a Nazireo ti sumagmamano kadagiti agtutuboyo. Saan kadi a pudno daytoy, dakayo nga Israelita? Siak, ni Yahweh, ti agsasao."


word:
"Ngem pinainumyo dagiti Nazireo iti arak, ket binilinyo dagiti profeta a dida ipakaammo ti mensahek."


word:
"Uray ti napardas a tumaray, dinto makalisi. Mapukawto ti pigsa dagiti nabileg. Saanto a maisalakan dagiti soldado ti mismo a bagida."


word:
"Awanto ti maaramid ti pumapana. Saanto a maisalakan ti napardas a tumaray, ket saanto a makalisi ti nakasakay iti kabalio."


word:
"Iti dayta nga aldaw, uray ti katuredan a soldado ibbatannanto ti igamna ket agtaray.” Daytoy ti sao ni Yahweh."


word:
"Tattao ti Israel, denggenyo daytoy sao ti Apo maipapan kadakayo, ti entero a nasion nga inruarna idiay Egipto:"


word:
"“Kadagiti amin a nasion ditoy daga, dakayo laeng ti binigbigko ken tinaripatok. Iti kasta, dusaenkayo gapu kadagiti amin a basolyo.”"


word:
"Agngernger kadi ti leon iti bakir no awan makitana a tiliwenna?Agngernger kadi ti urbon a leon iti rukibna no awan natukmaanna?"


word:
"Matiliw kadi ti tumatayab iti palab-og nga awan appanna?Agpangato kadi ti silo no awan masiloanna?"


word:
"No aguni ti trumpeta a mangipakaammo iti gubat, saan aya nga agbuteng dagiti tattao iti siudad?Adda kadi nakaal-aliaw a mapasamak iti maysa a siudad a di aramid ti Apo?"


word:
"Saan nga aramiden ni Apo Dios ti panggepna no dina ipakaammo nga umuna kadagiti babaonenna a profeta."


word:
"No agngernger ti leon, adda aya saan a mabuteng?No agsao ni Apo Dios, siasino ti di mangipakaammo iti mensahena?"


word:
"Ipakdaaryo kadagiti agnaed kadagiti palasio ti Asdod ken ti Egipto: “Aguummongkayo kadagiti bambantay iti lawlaw ti Samaria ket saksianyo ti dakkel a riribuk sadiay ken dagiti kinadakes a maar-aramid iti siudad.”"


word:
"Kuna ni Yahweh, “Saan nga ammo dagitoy a tattao ti agaramid iti nalinteg. Agipempenda kadagiti palasioda kadagiti tinaktakawda ken innalada babaen iti panagranggas."


word:
"Ngarud, addanto kabusor a manglikmut kadakuada iti dagada. Rebbaendanto dagiti sarikedkedda ket agsamsamdanto kadagiti palasioda.”"


word:
"Kuna ni Yahweh, “Kas iti agpaspastor a ti laeng dua a saka wenno maysa a lapayag ti karnero ti maagawna iti ngiwat ti maysa a leon, kastanto met ti pannakaispal dagiti tattao ti Samaria nga agid-idda kadagiti agkakapintas a sofa. Manmanonto laeng kadakuada ti maisalakan."


word:
"“Iti aldaw ti panangdusak kadagiti Israelita gapu kadagiti basolda, dadaelekto dagiti altar ti Betel. Putdekto dagiti sara iti tunggal altar ket matnagdanto iti daga."


word:
"Dadaelekto dagiti balay a taengda iti tiempo ti lam-ek ken dagiti balayda iti kalgaw. Marakrakto dagiti balay a marfil ket marbanto ti amin a dadakkel a balay.”"


word:
"Dumngegkayo iti daytoy, dakayo a babbai a taga-Samaria a lumuklukmeg a kas kadagiti mabmabsog a baka ti Basan, dakayo a mangparparigat kadagiti nakapsut, dakayo a mangidadanes kadagiti napanglaw ken mangbilin kadagiti assawayo a yegandakayo iti naingel nga inumen!"


word:
"Gapu ta nasantoan ni Apo Dios, insapatana, “Umayto dagiti aldaw a guyodendakayto nga ipanaw a kas ikan a nabanniitan."


word:
"Kuna ni Apo Dios, “Dakayo nga Israelita, inkayo iti nasantoan a disso idiay Betel, ket paaduenyo sadiay ti salungasingyo! Inkay idiay Gilgal, ket ipapasyo ti agbasol. Mangitugotkayo kadagiti animal nga idatonyo iti tunggal bigat ken kadagiti apagkapulloyo iti tunggal maikatlo nga aldaw."


word:
"Idatagyo ti tinapayyo a kas daton a pagyaman ket ipalangguadyo dagiti daton a nagtaud iti nakemyo. Daytoy ti pagay-ayatyo nga aramiden."


word:
"“Siak ti nangyeg iti bisin iti amin a siudadyo, isut' gapuna a naawanankayo idi iti kanen, ngem dikayo nagsubli kaniak."


word:
"Diak pinagtudo idi masapul unay ti mulayo ti danum. Pinagtudok iti maysa a siudad, ngem diak pinagtudo iti sabali. Nagtudo iti maysa a talon ngem nagmaga ti sabali."


word:
"Agkakapsut iti waw dagiti tattao iti sumagmamano a siudad a napan iti kabangibang a siudad tapno agsapul iti danum ngem awan makaanay nga inumen. Kaskasdi latta a saankayo a nagsubli kaniak."


word:
"“Inyegko ti makasinit nga angin a nangpagango kadagiti mulayo. Inibus dagiti dudon ti amin a kaubasan ken minuyonganyo, dagiti kayoyo nga igos ken olibo. Ngem kaskasdi a dikay nagsubli kaniak."


word:
"“Dinidigrakayo a kas iti panangdidigrak iti Egipto. Pinatayko dagiti agkabannuagyo iti gubat ket intalawko dagiti kabalioyo. Pinagbangsitko dagiti kampoyo ket nabuyok ti inang-angotyo. Ngem saankayo latta a nagsubli kaniak."


word:
"“Dinadaelko ti sumagmamano kadakayo a kas iti panangdadaelko iti Sodoma ken iti Gomorra. Dakayo a nakalasat, kaskayo la sumsumged a bislak a naikkat iti apuy tapno saan a mauram. Ngem kaskasdi a saankayo a nagsubli kaniak,” kuna ni Yahweh."


word:
"“Dusaenkayo ngarud, tattao ti Israel, ket gapu ta aramidek daytoy, agsaganakayo a sumango iti panangukomko!”"


word:
"Ti Dios ti nangaramid kadagiti bantay;isu ti nangparsua kadagiti angin.Ipakaammona iti tao ti panunotna;pagbalinenna a rabii ti aldaw.Magna iti alimpatok ti daga.Daytoy ti naganna:Ti Dios nga Apo a Mannakabalin-amin!"


word:
"Natnagen ti birhen nga Israel, ket saanen a bumangon.Pulos a saan a bumangonen!Napasag iti bukodna a dagaket awan ti mangpatakder kenkuana a tumakder."


word:
"Kuna ni Apo Dios, “Sangaribu a mannakigubat ti ibaon ti maysa a siudad ti Israel, ngem 100 laeng ti agsubli. Sabali a siudad ti mangibaon iti 100 a mannakigubat, ngem 10 laeng ti agsubli.”"


word:
"Dikay mapan agdaydayaw idiay Beerseba. Didak biroken idiay Betel—awanto ti pagbalbalinan ti Betel. Dikay mapan idiay Gilgal—maitalawto a kas balud iti sabali a daga dagiti tattao sadiay.”"


word:
"Umasidegkayo iti Apo, ket agbiagkayo. Amangan no sumgiab a kas apuy ti pungtotna kadagiti Israelita—apuy a manguram kadagiti taga-Betel, ket awanto ti makaiddep."


word:
"Inaramid ti Apo dagiti bituen,ti Pleiades ken ti Orion.Pagbalinenna ti sipnget a bigatken ti aldaw a rabii.Ayabanna ti danum ti taawket ibuyatna iti daga.Apo ti naganna."


word:
"Dakayo a tattao, guraenyo ti mangikalintegan iti maisaklang ken agsao iti amin a kinapudno iti pangukoman."


word:
"Gapu ta idadanesyo dagiti napanglaw ket takawenyo ti trigoda, dikayto makapagnaed kadagiti napintas a balay a bato nga inaramidyo wenno makainum iti arak a naggapu iti napintas a kaubasan nga imulayo."


word:
"Ammok a nakaam-amak dagiti basolyo. Ammok met nga adu dagiti dakes nga inaramidyo. Idadanesyo ti naimbag a tao, agawatkayo iti pasuksok ket ikkatenyo ti kalintegan dagiti napanglaw a mangtunton iti kalinteganda iti pangukoman."


word:
"Ikagumaanyo ti agaramid iti naimbag, saan nga iti dakes, tapno agbiagkayo; ket kas kunkunayo, awan duadua nga addanto kadakayo ti Apo a Dios a Mannakabalin-amin."


word:
"Guraenyo ti dakes. Ayatenyo ti naimbag. Ipakatyo ti kinahustisia kadagiti pangukoman. Nalabit a maasianto ti Apo kadagiti tattao a natda a sibibiag pay laeng iti daytoy a nasion."


word:
"Ngarud, kuna ti Apo Dios a Mannakabalin-amin, “Addanto panagdung-aw ken panagsangit iti nasaem kadagiti kalsada iti siudad. Maayabanto dagiti tattao ti away tapno makipagdung-awda kadagiti natangdanan nga agdung-aw."


word:
"Addanto dung-aw iti amin a kaubasan. Mapasamakto amin dagitoy ta umaykayo dusaen.” Daytoy ti sao ti Apo."


word:
"Nakabutbuteng ti pagbanaganyo, dakayo nga agur-uray iti yaay ti aldaw ti Apo! Apay a tarigagayanyo dayta nga aldaw? Adda kadi imbag nga itedna kadakayo! Aldawto ti sipnget, saan a lawag."


word:
"Mayarigto iti maysa a tao nga itartarayanna ti maysa a leon ket adda oso a masabatna! Wenno mayarigto iti agkamang iti maysa a balay sana isadag ti imana iti diding ket kagaten ti maysa nga uleg!"


word:
"Uray no idatagyo ti daton a mapuoran ken daton a makan, saankonto nga awaten ida. Saankonto met nga awaten dagiti pinalukmegyo nga animal a yegyo a kas daton a pagyaman."


word:
"“Tattao ti Israel, bayat ti 40 a tawen a panagyanyo idiay let-ang, diak dinawat nga idatagandak iti daton ken sakrifisio."


word:
"Ngem ita, gapu ta nagdaydayawkayo kadagiti imahen da Sakkut nga ari a didiosen, ken Kaiwan, ti bituen a didiosenyo, masapul nga awitenyo dagitoy"


word:
"inton ipanawkayo a kas balud iti maysa a daga iti labes ti Damasco,” kuna ni Yahweh; Mannakabalin-amin a Dios ti naganna."


word:
"Nakabutbutengto ti pagbanaganyo, dakayo a nanam-ay ti biagna dita Sion ken dakayo a mangipagarup a natalgedkayo dita Samaria—dakayo a papangulo iti daytoy agdindinamag a pagilian ti Israel, dakayo a kamangan dagiti tattao no masapulda ti tulong!"


word:
"Inkayo kitaen ti siudad ti Calne sakayto mapan iti agdindinamag a siudad ti Hamat. Kalpasanna, agtaruskay idiay Gat a siudad dagiti Filisteo. Nasaysayaat kadi dagitoy a pagarian ngem dagiti pagarian ti Juda ken ti Israel? Nalawlawa kadi ti dagada ngem ti dagayo?"


word:
"Diyo kayat nga annugoten nga addanto dumteng nga aldaw ti didigra ngem dagiti aramidyo yas-asidegna dayta nga aldaw!"


word:
"Asikayo pay, dakayo nga agid-idda kadagiti napipintas ken nalamuyot a sofa ken agsidsida iti karne ti urbon a karnero ken baka."


word:
"Aginumkayo iti binurburnay nga arak, ket sapsapoanyo ti bagiyo kadagiti kanginaan a bangbanglo, ngem saankayo nga agladingit iti pannakadadael ti Israel."


word:
"Ngarud, dakayto ti umuna a maitalaw a maipan iti sabali a daga. Aggibuston dagiti parambak ken padayayo."


word:
"Ti Apo Dios a Mannakabalin-amin ti nangisapata iti daytoy: “Kagurak ti kinatangsit dagiti Israelita. Busorek dagiti palasioda. Yawatkonto iti kabusor ti siudadda ken amin a linaonna.”"


word:
"No umay ti kabagian ti maysa kadagiti natay tapno iruarna dagiti bangkay, ipukkawna iti siasinoman a nabati pay iti balay, “Adda pay kadi tao dita?”Adda sumungbat, “Awan!”Iti kasta, kunanto ti kabagian ti natay, “Agulimekka! Alluadanta ta dita balbaliksen ti nagan ti Apo.”"


word:
"Makataray kadi dagiti kabalio kadagiti dadakkel a batbato? Pagaradoen kadi ti baka iti taaw? Saan! Apay ngarud a pinagbalinyo ti hustisia a sabidong? Apay a pinagbalinyo a dakes ti naimbag?"


word:
"Kasta unay ti panangipasindayagyo iti panangsakupyo iti ili ti Lodebar. Itangtangsityo a pinarmekyo ti Karnaim iti bukodyo a pigsa?"


word:
"Ti met laeng Apo a Dios a Mannakabalin-amin ti agkuna: “Tattao ti Israel, mangibaonakto iti ganggannaet a pagilian a mangsakup iti pagilianyo. Parigatendakayto manipud iti Bessang ti Hamat iti amianan agingga iti waig ti Araba iti abagatan.”"


word:
"Daytoy ti impakita kaniak ti Apo a Dios: Naimatangak ti panangpataudna iti pinangen a dudon kalpasan ti pannakaparaspas ti garami a bingay ti ari, ket agtubo manen dagiti ruot."


word:
"Iti parmatak, nakitak nga inibus dagiti dudon ti amin a mula iti daga, ket kinunak: “O Apo a Dios, pakawanem dagiti tattaom! Kasano a makalasatda? Bassitda unay ken awan gawayda.”"


word:
"Daytoy ti parmata nga impakita kaniak ti Apo a Dios: Nakitak ti panagsaganana a mangdusa kadagiti tattaona babaen iti apuy. Nasilmutan ti nalawa a taaw iti uneg ti daga, ket agkayamkamen ti apuy iti rabaw ti daga."


word:
"Ket kinunak, “O Apo a Dios, pangngaasim ta isardengmon! Kasano a makalasat dagiti tattaom? Bassitda unay ken awan gawayda.”"


word:
"Impakita kaniak ti Apo ti sabali a parmata: Nakitak nga agtaktakder iti abay ti maysa a bakud. Adda ig-iggamanna a tinnag a nausar iti pannakabangon ti bakud."


word:
"“Ania ti makitam, Amos?” sinaludsodna.“Maysa a tinnag,” insungbatko.Ket kinunana, “Aramatek daytoy a pangipakitak a mayarig dagiti tattaok iti bakud a nabangon a di naisurot iti tinnag. Diak pakawanenen ida."


word:
"Madadaelto dagiti lugar a pagdaydayawan dagiti kaputotan ni Isaac. Marakrakto dagiti nasantoan a disso ti Israel. Gibusakto ti familia ni Ari Jeroboam.”"


word:
"Nagipulong ni Amazias a padi ti Betel ken ni Jeroboam nga ari ti Israel. Kinunana: “Isiksikatnaka ni Amos kadagiti Israelita. Madadaelto ti pagilian gapu kadagiti ibagbagana."


word:
"Kunkunana a mataykanto iti paggugubatan, ket maitalawto dagiti tattao ti Israel sada maipan iti sabali a daga.”"


word:
"Kinuna ni Amazias ken ni Amos, “Sika a profeta! Agsublika idiay Juda ket sadiay ti panggedam babaen iti panangaskasabam."


word:
"“Saanak a patangtangdanan a profeta,” insungbat ni Amos. “Maysaak nga agpaspastor ken agay-aywan kadagiti sikamoro."


word:
"Ngem innalanak ti Apo iti trabahok nga agpaspastor, ket imbilinna nga umayak agipadto kadagiti tattaona nga Israelita."


word:
"Ita, denggem ti sao ti Apo. Pasardengennak nga agipadto. Pasardengennak a mangballaag kadagiti Israelita."


word:
"Gapu ta paritannak, Amazias, kastoy met ti kuna kenka ti Apo: ‘Agbalinto ti asawam a balangkantis iti siudad. Matayto dagiti annakmo iti paggugubatan. Mabingbingayto ti dagam ket maitedto kadagiti sabali. Mataykanto iti ganggannaet a daga. Maitalawto nga awan duadua dagiti Israelita ket maipanda iti sabali a daga.’”"


word:
"Daytoy ti parmata nga impakita kaniak ti Apo a Dios: Nakitak ti maysa a basket a napno iti frutas."


word:
"Sinaludsod ti Apo, “Amos, ania ti makitam?”“Sangabasket a frutas,” insungbatko.Kinuna ti Apo, “Dimtengen ti panungpalan dagiti tattaok nga Israelita. Dusaekon ida. Saankon a baliwan ti pangngeddengko."


word:
"Iti dayta nga aldaw, agbalinto a dung-aw dagiti kankanta iti palasio. Agkaiwaranto dagiti bangkay. Maibellengdanto iti ruar nga awan arimekmek.”"


word:
"Denggenyo daytoy, dakayo a mangilupitlupit kadagiti marigrigat ken agpanggep a mangdadael kadagiti napanglaw iti pagilian."


word:
"Kunayo iti bagiyo, “Kaano nga agtapos ti luttuad tapno mailakomi dagiti bukbukel? Kaanonto ti panaggibus ti Aldaw a Panaginana tapno mailakomi dagiti trigomi? Nanginanto ti panagilakomi. Usarenminto dagiti saan a husto a pagsukatan, ket padagsenanminto dagiti timbangan tapno masaur dagiti aggatgatang."


word:
"Nanginanto ti pangilakoanmi iti awan serserbina a trigo. Agbirokkaminto iti napanglaw a tao, daydiay saan a makabayad iti utangna, uray gatad la ti sangaparis a sapatos, ket gatangenmi a kas tagabu.”"


word:
"Iti kasta, aggingginedto, ket agdanagto ti amin a tattao iti pagilian. Agkintayegto ti entero a pagilian; ngumato ken bumaba a kas iti Karayan Nile."


word:
"Iti dayta nga aldaw, palnekekto ti init iti agmatuon, ket agsipngetto ti daga iti aldaw. Siak, ti Apo a Dios, ti nangibaga iti daytoy."


word:
"Pagbalinekto a pagdudung-awan dagiti pagrarambakanyo. Pagbalinekto met a sangsangit dagiti naragsak a kankantayo. Pagkawesenkayto iti nakersang a lupot ket kuskosanyonto dagiti uloyo. Mayarigkayto kadagiti nagannak a mangdungdung-aw iti kakaisuna nga anakda. Nasaemto dayta nga aldaw agingga iti kamaudianan."


word:
"“Umayen ti tiempo a panangyegko iti bisin iti daga. Saanto a tinapay ti pakabisinan dagiti tattao. Saanto a danum ti pakawawanda. Mabisin ken mawawdanto iti mensahe nga aggapu ken ni Yahweh. Siak, ti Apo a Dios ti nangibaga iti daytoy."


word:
"Agkalkallautangto dagiti tattao manipud iti Natay a Baybay agingga iti Taaw Mediterranean, sa aglikmut manipud iti daya agingga iti laud. Sapulendanto a sipapasnek ti sao ni Yahweh, ngem didanto masarakan."


word:
"Iti dayta nga aldaw, matalimudawto iti waw uray pay dagiti napipintas a babbalasang ken napipigsa a babbaro."


word:
"Dagiti agsapata iti sangoanan dagiti didiosen ti Samaria, isuda nga agkuna, ‘Iti nagan ti dios ti Dan’ ken ‘Iti nagan ti dios ti Beerseba’—matumbanto dagitoy a tattao ket saandanton a makabangon.”"


word:
"Nakitak ti Apo nga agtaktakder iti abay ti altar. Imbilinna: “Masoem ti tuktok dagita nga adigi ti Templo agingga a magunggon dagiti fondasion. Duprakem ida ket bay-am a matupakan dagiti tattao. Papatayekto iti gubat dagiti natda kadakuada. Awanto ti makalibas. Awanto ti makalisi."


word:
"Uray no agkalida iti dalanda a mapan iti lubong dagiti natay, tiliwekto ida. Uray no umulida sadi langit, ibabakto ida."


word:
"No aglemmengda iti tapaw ti Bantay Carmel, birokekto ida ket tiliwek ida. No ilemmengandak iti lansad ti taaw, bilinekto ti dragon ti taaw a mangalun-on kadakuada."


word:
"No italaw ida a kas balud dagiti kabusorda, papapataykonto ida iti kampilan. Diak tulongan ida, ket inkeddengkon a patayen ida.”"


word:
"Ni Apo Dios a Mannakabalin-amin sagidenna ti daga ket agginggined;agdung-aw ti amin nga agnaed sadiay.Kas iti Karayan Nile, dumakkel ken ages-es ti entero a lubong."


word:
"Agaramid ni Yahweh iti balayna idiay langit;ikabilna ti tangatang iti ngatoen ti daga.Ayabanna dagiti danum iti taaw, ket ibuyatna ida iti rabaw ti daga.Ni Yahweh ti naganna."


word:
"Kuna ti Apo, “Dakayo nga Israelita, agpada ti pannakilangenko kadakayo ken kadagiti taga-Etiopia. Inruarko dagiti Filisteo idiay Creta ken dagiti taga-Siria idiay Kir, kas iti panangiruarko kadakayo idiay Egipto."


word:
"Siak, ti Apo a Dios, sipsiputak daytoy managbasol a pagarian ti Israel; pukawekto iti rabaw ti daga. Ngem saankonto a dadaelen amin a kaputotan ni Jacob."


word:
"“Ibilinko a mayakayak ti Israel a kas iti bukel. Wen, yakayakekto ida iti ayan dagiti nasion tapno maikkat ti amin nga awan serserbina kadakuada."


word:
"Matayto iti paggugubatan ti amin a managbasol kadagiti tattaok—wen, amin nga agkuna, ‘Dinto ipalubos ti Dios a maan-anotayo.’”"


word:
"Kuna ti Apo, “Umayen ti aldaw a bangonek manen ti pagarian ni David a mayarig iti narba a balay. Tarimaanekto dagiti bakudna, ket patakderekto manen. Bangonekto a kas met la iti kasasaadna idi."


word:
"Tagikuaento dagiti Israelita ti nabati a daga ti Edom ken ti amin a pagilian a kukuak idi.” Kastoy ti sao ti Apo a mangibanagto iti daytoy."


word:
"Kuna ti Apo, “Umayen dagiti aldawa madama pay la ti ani,ngem tiempo manen ti panagarado.Madama pay laeng ti panagaramid iti arak,tiempo manen ti panagpurruak.Agtedtedto dagiti bantay iti nasam-it nga arakket agayusto kadagiti turod."


word:
"Isublikto dagiti tattaok iti dagada.Bangonendanto manen dagiti nadadael a siudaddaket agnaeddanto sadiay.Agmuladanto iti ubas,ket inumendanto ti arakna.Agmuladanto kadagiti minuyongan,ket kanendanto ti apitda."


word:
"Ipasdekkonto dagiti tattaok iti daga nga intedko kadakuada,ket didanto maipanawen.”Ti Apo a Diosyo ti nagsao iti daytoy."


word:
"Daytoy ti padto ni Obadias ti sao ni Apo Dios maipapan iti nasion ti Edom.Imbaon ni Yahweh dagiti adipennaa mapan kadagiti nasion,ket nangngegmi ti imbagana,“Agsaganakayo! Intayo gubaten ti Edom!”"


word:
"Inallilawnaka ti kinapalangguadmo.Nasarikedkedan iti pasig a bato ti kabeseram;adda kadagiti nangato a bantay ti balaymo.Gapu iti daytoy kunam iti bagim,‘Adda aya makabael a mangipababa kaniak?’"


word:
"Uray no agbalayka iti kas kangatoti umok ti agila,ket kasla adda iti ayan dagiti bituen,ipababakanto latta."


word:
"“No umay dagiti mannanakaw iti rabii,dagiti la kayatda ti alaenda.No agburas dagiti tattao iti ubas,adda latta ibatida.Ngem inkisapdakayo a namimpinsan dagiti kabusoryo."


word:
"Liniputandakayo dagiti amin a kakaduayo;pinaksiatdakayo iti mismo a pagilianyo.Pinarmekdakayon dagiti tattaoa nakikappia idi kadakayo.Dagiti gagayyemyo a kinasangoyo iti panganannangikabilda iti pangipalab-oganda kadakayo,ket kunada, ‘Sadino ti ayan ti kinasiribna?’"


word:
"“Iti aldaw a panangdusak iti Edom,dadaelekto dagiti mamasirib a tattaona,ket pukawekto ti amin a kinasiribda."


word:
"“Gapu ta tinakawam ken pinapataymodagiti kakabsatmo a kaputotan ni Jacob,madadael ken maibabainkanto iti agnanayon."


word:
"Iti aldaw a panangrebba dagiti kabusor,kadagiti ruangan dagiti kakabsatmo,nagbuybuya latta ti inaramidmo.Mayarig ti kinadakesmo iti kinadakes dagitaa nangitalaw kadagiti kinabaknang ti Jerusalem,ket nagbibingayanda."


word:
"Saanka koma a nagragsakgapu iti daksanggasat a napagtengdagiti kakabsatmo idiay Juda.Saanka koma a nagrag-oiti aldaw a pannakadadaelda.Saanmo koma a kinatawaan idaiti aldaw a panagrigatda."


word:
"Saanka koma a simrekiti siudad dagiti tattaoktapno agragsakka iti panagsagabada.Dimo koma sinamsam ti kinabaknangdaiti aldaw ti pannakadidigrada."


word:
"Saanka koma a nagyankadagiti nagsasangalan ti dalantapno tiliwem dagiti agpanggep nga aglibas.Saanmo koma nga inyawat ida kadagiti kabusoriti aldaw a panagsagabada."


word:
"“Asidegen ti aldaw inton siak, ni Yahweh,ukomek dagiti amin a pagilian.Edom, maaramidto met kenkati kas iti inaramidmo.Lak-amemto met ti impalak-ammo."


word:
"Ininum dagiti tattaokti napait a kopa ti pannakadusaiti nasantoan a turodko.Uminumto met dagiti amin a kabangibang a nasioniti napapait pay a kopa ti pannakadusa;arub-obendanto amin ket agpukawdanto."


word:
"“Ngem addanto dagiti makalasat idiay Sion,ket agbalinto ti bantay a nasantoan a disso.Tagikuaento manen dagiti tattao ni Jacobti daga a kukuada."


word:
"Kaslanto apuy dagiti tattao da Jacob ken Jose;dadaelendanto dagiti tattao ni Esau,ket ikisapdanto ida a kas iti panangikisap ti apuy iti garami.Awanto ti makalasat a kaputotan ni Esau.Siak, ni Yahweh, ti nagsao."


word:
"“Umayto dagiti agnaed iti akin-abagatan ti Judaket sakupenda ti Edom.Dagiti adda kadagiti akinlaud nga arisadsad dagiti turodparmekendanto ti Filistia.Tagikuaento dagiti Israelita ti daga ti Efraim ken Samaria;matnagto ti Galaad iti ima dagiti tattao ti Benjamin."


word:
"Agsublinto ti napagtalaw nga armada ti akin-amianan nga Israel,ket parmekennanto ti Fenisiaagingga iti Sarepta iti akin-amianan a paset.Dagiti napagtalaw a taga-Jerusalem nga adda idiay Sardisparmekendanto dagiti iliiti akin-abagatan a paset ti Juda."


word:
"Dagiti maingel a lallaki ti Jerusalemrautendanto ti Edom ket iturayanda.Agarinto a mismo ni Yahweh.”"


word:
"Kinunana, “Inka idiay Nineve, ket ballaagam dayta agdindinamag a siudad, ta naipadamag kaniak ti kinadakes dagiti tattao.”"


word:
"Ngem nagrubbuat ketdi ni Jonas ket sabali ti tinurongna tapno itarayanna ni Yahweh. Napan idiay Joppe ket nakasarak iti barko nga agturong idiay Tarsis. Kalpasan ti panagbayadna iti pletena, limmugan a kaduana dagiti tripulante tapno mapan sadiay, ket iti kasta, maadaywanna ni Yahweh."


word:
"Nagbuteng dagiti tripulante ket immawag ti tunggal maysa iti diosna. Tapno lumag-an ti barko, intappuakda dagiti karga. Ngem adda ni Jonas iti akimbaba a kadsaaran ti barko iti maysa a suli, ket nargaan ti turogna."


word:
"Sadiay ti nakasarakan kenkuana ti kapitan ti barko. “Apay a matmaturogka?” kinuna ti kapitan. “Bumangonka ketdi ket agpatulongka iti diosmo bareng no kaasiannatayo ket saantayo a matay.”"


word:
"Iti kasta, kinuna dagiti tripulante iti tunggal maysa, “Agbibinnunottayo tapno maammoantayo no siasino ti mapabasol iti daytoy didigra a dimteng kadatayo.” Nagbibinnunotda ket rimmuar ti nagan ni Jonas."


word:
"Kinunada kenkuana, “Ita, ibagam kadakami no siasino ti mapabasol iti daytoy! Ania ti ar-aramidem ditoy? Taga-anoka? Ania ti ilim ken ania a tribu ti nagtaudam?”"


word:
"Kinuna ni Jonas, “Maysaak a Hebreo. Agdaydayawak iti Apo a Dios ti langit a namarsua iti taaw ken iti daga.”"


word:
"Imbaga ni Jonas kadakuada nga itartarayanna ni Yahweh.Idi naammoanda daytoy, nagbuteng dagiti tripulante ket kinunada, “Nakabutbuteng daytoy nga inaramidmo!”"


word:
"Idi dumawel latta ti taaw bayat ti panaglabas ti oras, kinuna dagiti tripulante ken ni Jonas, “Ania ti aramidenmi kenka tapno sumardeng ti bagio?”"


word:
"“Itappuakdak tapno agkalma,” insungbat ni Jonas. “Ammok a siak ti nakaigapuan ti idadateng kadakayo daytoy nadawel a bagio.”"


word:
"Nupay kasta, kayat dagiti tripulante nga ipaigid ti barko. Inkabilda ti amin a kabaelanda nga aggaud ngem awan ti maaramidda ta pumigpigsa ti angin."


word:
"Isut' gapuna nga immasugda ken ni Yahweh, “O Apo, dawatenmi kenka a dinakami patayen a kas dusami gapu ta patayenmi daytoy a tao! Sika, O Apo, ti makaammo iti daytoy. Sika ti akin-aramid.”"


word:
"Kasta unay ti panagbuteng dagiti tripulante ken ni Yahweh ket nagidatagda iti daton ken nagkarida nga agserbi kenkuana."


word:
"Binilin ni Yahweh ti maysa a dakkel nga ikan a mangalun-on ken ni Jonas. Tallo nga aldaw ken tallo a rabii nga adda ni Jonas iti tian ti ikan."


word:
"“Iti rigatko, O Apo, immawagak kenka,ket impangagnak.Immasugak manipud iti tukot ti lubong dagiti natay,ket nangngegmo ti timekko."


word:
"Intappuaknak ngamin iti kaadalman,wen, iti lansad ti taaw.Nalawlawak iti danum,ket sinabbuagandak dadakkel a dalluyonmo."


word:
"Linikmutnak ti danum ket maangsanakon;namimpinsan a linapunosnak ti taaw,ket nakumotan ti ulok iti ruot."


word:
"Naipanak iti mismo a puon dagiti bantay,iti daga a ti ruanganna naibalunet iti agnanayon.Ngem iti daytoy a yuyeng, inaonmo ti biagko,O Apo a Diosko!"


word:
"“Idi mariknak a matayakon,nagkararagak kenka, O Apo,ket manipud iti nasantoan a Templomnangngegmo ti asugko."


word:
"Ngem siak, agkantaakto iti pagdaydayaw kenka;mangidatagakto kenka iti daton,ket tungpalekto ti karik kenka.Aggapu iti Apo ti pannakaisalakan!”"


word:
"Kinunana, “Inka iti dayta agdindinamag a siudad ti Nineve, ket ipakaammom kadagiti tattao ti insaok kenka.”"


word:
"Nagtungpal a dagus ni Jonas ket napan idiay Nineve. Nalawa daytoy a siudad. Tallo nga aldaw a sursoren ti masakupanna."


word:
"Rinugian ni Jonas a sinursor ti siudad. Kalpasan ti agmalmalem a pannagnana, impakdaarna: “Uppat a pulo nga aldaw manipud ita, madadaelto ti Nineve!”"


word:
"Namati dagiti taga-Nineve iti mensahe ti Dios. Ngarud, inkeddengda a masapul nga agayunar ti tunggal maysa ket nagkawes dagiti amin a tao iti nakersang a lupot, natan-ok man wenno nanumo, a mangipakita iti panagbabawida."


word:
"Idi madamag daytoy ti ari ti Nineve, timmakder iti tronona sana inuksob ti pagan-anayna. Nagkawes met iti nakersang a lupot ket nagtugaw iti nabunton a dapu."


word:
"Kalpasanna, impakaammona kadagiti tattao ti Nineve, “Daytoy ti bilin ti ari ken dagiti ofisialesna: Awan ti mangan iti uray ania. Maiparit a mangan wenno uminum ti amin a tao, animal ken karnero."


word:
"Masapul nga agkawes amin a tattao ken animal iti nakersang a lupot. Masapul nga agkararag ti tunggal maysa iti Dios. Nasken a laksiden ti tunggal maysa ti dakes a kababalin ken kinaranggasna."


word:
"Nakita ti Dios ti inaramidda. Nakitana ti panangtallikudda kadagiti dakes nga ugalida. Isut' gapuna a nagbaliw ti panunotna ket dina dinusa ida a kas iti imbagana."


word:
"Inkararagna ken ni Yahweh: “Daytoy ti kinabutengko, O Apo, idi addaak iti bukodko a pagilian. Daytoy ti kinabutengko nga aramidem, isut' gapuna a dinardarasko ti nagkamang idiay Tarsis. Ammok a managparabur ken manangngaasika a Dios. Ammok a naanuska iti amin a tiempo ken sidadaanka a mangibabawi iti panangdusam."


word:
"Rimmuar ni Jonas idiay Nineve ket napan iti dayaen ti siudad. Nangaramid iti paglinonganna sadiay ket nagtugaw a manguray iti mapasamak iti siudad."


word:
"Pinagtubo ni Yahweh a Dios ti maysa a mula nga agpaay a linong ni Jonas tapno saan a mainitan. Kasta unay ti pannakaay-ayo ni Jonas iti mula."


word:
"Ngem iti agsapa ti sumuno nga aldaw, adda igges a nangkibkib iti mula ket natay. Aramid ti Dios daytoy."


word:
"Idi sumingising ti init, nangibaon ti Dios iti napudot nga angin a naggapu iti daya, ket uray la natalimudaw ni Jonas gapu iti makasinit a pudot ti init. Indawatna manen ti pannakatayna. “Naim-imbag la koman a matayakon!” kinunana."


word:
"Ngem kinuna ti Dios kenkuana, “Tumutop kadi nga agpungtotka gapu iti napasamak iti mula?”Insungbat ni Jonas, “Wen, rumbeng nga agpungtotak. Saan a maep-ep ti pungtotko ket uray isun ti pakatayak.”"


word:
"Kinuna ti Apo: “Maasianka iti daytoy a mula? Nagtubo iti maysa a rabii sa met la napukaw iti sumuno a rabii. Awan ti nagbannogam iti daytoy ket saan a sika ti nangpadakkel ngem maasianka!"


word:
"Saan kadi a rumbeng a maasianak met iti Nineve, daytoy agdindinamag a siudad nga addaan iti nasursurok a 120,000 a tattao a dida ammo ti naimbag ken dakes, agraman pay dagiti nakaad-adu nga animal?”"


word:
"Linaon daytoy a libro ti mensahe ni Yahweh ken ni Mikias a taga-Moreset idi panawen ti panagari da Jotam, Ahaz ken Hezekias iti Juda. Dagitoy ti impakaammo ni Yahweh kenkuana maipapan iti Samaria ken Jerusalem."


word:
"Dumngegkayo, dakay amin a tattao;denggenyo daytoy, dakay amin nga agnaed iti daga!Agsaksi ti Apo a Dios iti maibusor kadakayo;agsao manipud iti nasantoan a templona."


word:
"Margaay dagiti bantay a payatanna;malunagda a kas allid,ket agayusda a kas danumnga agtinnag iti derraas."


word:
"Mapasamak amin dagitoy agsipud ta nagbasol dagiti Israelita ket tinallikudanda ti Dios. Siasino ti akimbasol iti panagtallikud ti Israel? Dagiti tattao ti Samaria! Siasino ti nagdaydayaw kadagiti didiosen idiay Juda? Dagiti tattao ti Jerusalem!"


word:
"Ngarud, kastoy ti kuna ti Apo, “Pagbalinek ti Samaria a nagrebbaan iti away nga ubas laeng ti mabalin nga imula. Igabsuonko dagiti narba a bato ti siudad kadagiti tanap tapno agparang dagiti fondasionna."


word:
"Maburburak dagiti napateg nga imahen sadiay, ket mapuoran dagiti amin nga indaton dagiti agserserbi kadagiti didiosen, ken maiwarawara a kas rugit dagiti amin nga imahen. Nagtaud dagitoy kadagiti tangdan dagiti agserserbi kadagiti didiosen, ket ita, maipanda met kadagiti agserserbi kadagiti didiosen iti sabali a lugar.”"


word:
"Kinuna ni Mikias, “Gapu iti daytoy, agasug ken agdung-awak. Magnaak a sakasaka ken lamolamo a mangipakita iti ladingitko. Agtaguobak a kas iti atap nga aso ken agdung-awak a kas iti abestrus."


word:
"Ngamin, saan a maagasan ti sugat ti Samaria. Dandani sagabaenen daytoy ti Juda ket dimmanonen kadagiti ruangan ti Jerusalem a pagnaedan dagiti tattaok.”"


word:
"Diyo ibagbaga kadagiti kabusortayo idiay Gat ti pannakaparmektayo. Diyo ipakita kadakuada ti panagsangityo. Tattao iti ili ti Afra, ipakitayo ti ladingityo babaen iti panagtulidyo iti tapok!"


word:
"Tattao ti Safir, inkayo iti sabali a daga. Inkayo a silalamolamo ket nakababain ti kasasaadyo. Awan ti makaruar a sibibiag kadagiti umili ti Zaanan. Inton mangngegyo ti panagdung-aw dagiti tattao ti Bet-ezel, maammoanyo nga awan pagkamangan sadiay."


word:
"Agur-uray a sigagagar iti tulong dagiti tattao ti Marot, gapu ta indissuor ti Apo ti didigra iti asideg ti Jerusalem."


word:
"Dakayo a tattao ti Lakis, ipakoyo dagiti kabalioyo kadagiti lugan a pakigubat. Dakayo ti nangisungsong nga agbasol ti Jerusalem, ta tinuladyo ti dakes nga aramid ti Israel."


word:
"Ita, dakayo a taga-Juda, agpakadakay iti ili ti Moreset-Gat. Awan ti tulong a mauray dagiti ari ti Israel nga aggapu iti ili ti Akzib."


word:
"Tattao ti Maresa, imbaga ti Apo a yawatnakayo iti kabusor a mangsakup iti iliyo. Mapanto aglemmeng dagiti pangulo ti Israel iti rukib ti Adullam."


word:
"Tattao ti Juda, pakuskosanyo dagiti uloyo a mangipakita iti ladingityo. Dung-awanyo dagiti patpatgenyo nga annak. Wen, kuskosanyo dagiti uloyo a kas iti ulo ti tumatayab a buitre, ta maipanaw dagiti annakyo a kas balud iti sabali a daga."


word:
"Nakabutbutengto ti pagbanagan dagiti agpatpatnag nga agpanggep nga agaramid iti dakes! Nasapada nga agriing tapno ibanagda dagiti planoda apaman nga adda gundawayda."


word:
"No adda talon a kayatda, alaenda latta. No adda balay a tarigagayanda, agawenda. Awan ti saanda a samsamen, familia man wenno sanikua."


word:
"Isut' gapuna a kuna ti Apo, “Adda didigra nga isagsaganak nga idissuor kadakayo ket awanto ti makalasat. Dikayton magna a sipapalangguad inton dumteng ti aldaw a panagsagabayo."


word:
"Inton dumteng dayta a tiempo, aramatento dagiti tattao ti napasamak kadakayo a kas pangngarig ti didigra. Ikantadanto daytoy nasaem a kanta:“Nadadaelkami a namimpinsan.Innala ni Yahweh ti dagami,ket intedna kadagiti nangitalaw kadakami a kas balud!”"


word:
"Ngarud, awanto kadakayo ti umawat iti daga a pannakabingayna inton aldaw ti pannakaibunongda kadagiti tattao ti Apo."


word:
"Kasabaandak dagiti tattao, ket kunada, “Dinakami man kaskasabaan. Dimo ibagbaga dagita. Dinakamto ibabain ti Dios."


word:
"Nailunod aya dagiti Israelita? Naibus kadin ti anus ti Apo? Maaramidna aya dagita? Nasayaat ti saona kadagiti agaramid iti naimbag.”"


word:
"Isungbat ti Apo, “Ngem pagbalinenyo dagiti bagbagiyo a kabusor dagiti tattaok. Agawenyo ti kagay dagiti nasingpet a tattao a naggapu iti paggugubatan a mangipagarup nga awanen ti pagpeggadanda."


word:
"Pagtalawenyo dagiti babbai kadagiti tattaok kadagiti taeng nga ipatpategda. Rinabsutyo ti bendision nga impaayko kadagiti annakda."


word:
"Tumakderkayo ket pumanawkayo; saan a paginanaan daytoy a lugar. Gapu iti basol, nakaam-amak a pannakadadael ti mapagtengyo."


word:
"“Kaykayat dagitoy a tattao ti profeta a mangiwarwaras iti ulbod ken mangal-allilaw ket kunana, ‘Ipadtok nga agayus kadakayo ti arak ken naingel nga inumen.’"


word:
"“Ngem ummongenkayto, dakay amin nga Israelita, dakay amin a natda. Pagmaymaysaenkayto a kas kadagiti karnero a mayapon iti koral. Kas iti kaadu ti arban iti pagpaaraban, mapnonto manen ti dagayo iti adu a tattao.”"


word:
"Luktanto ti Dios ti ruangan ket iruarna ida. Agdadarisondanto iti ruangan ti siudad ket rummuarda a siwawaya. Ninto Yahweh nga arida ti mangidalan kadakuada."


word:
"ngem saan met, ta guraenyo ti naimbag ket ayatenyo ti dakes. Lalatenyo a sibibiag dagiti tattaok. Ilapenyo ti lasagda kadagiti tulangda."


word:
"Lamutenyo dagiti tattaok. Lapgisenyo ti kudilda, tukkolenyo dagiti tultulangda ket tadtadenyo ida a kas iti karne a maipisok iti kaldero."


word:
"Dumtengto ti tiempo nga umasugkayo iti Apo ngem dinakayto ipangag. Dinanto denggen dagiti kararagyo, ta dakes ti inaramidyo."


word:
"Al-allilawen dagiti profeta dagiti tattaok. Ikarida nga adda talna no la ket mabayadanda. Ngem no saanda a maikkan iti kuarta, butbutngenda dagiti tattao ket ibagada nga adda dumteng a gubat. Kastoy ti kuna ti Apo kadagitoy a profeta,"


word:
"“Gapu ta yaw-awanyo dagiti tattaok, awanton dagiti parmatayo ket diyonton kabaelan ti agipadto. Dakayo a profeta, dandanin aggibus ti aldawyo. Lumneken ti init kadakayo.”"


word:
"Maibabainto dagiti mangibaga iti mapasamak iti masakbayan ta saan a matungpal dagiti ipadtoda. Maupaydanto agsipud ta saan ida a sungbatan ti Dios."


word:
"Ngem no maipapan kaniak, punnoennak ti espiritu ti Apo ken iti pannakabalinna, ipakaammona kaniak ti hustisia ket paturdennak a mangibutaktak iti basol dagiti Israelita."


word:
"Denggendak, dakayo nga agtuturay iti Israel, dakayo a manggura iti kinahustisia ken mangkillo iti nalinteg."


word:
"Agawat dagiti agtuturay iti siudad iti pasuksok. Agpatangdan dagiti papadi no ilawlawagda ti linteg. Agdawat dagiti profeta iti kuarta no agipadtoda. Ibagada nga adda kadakuada ti Apo. Kunada, “Di met aya adda kadatayo ti Apo? Awan ti dumteng a didigra kadatayo.”"


word:
"Ngarud, gapu kadakayo, maaradonto ti Sion a kas iti maysa a talon. Marebbekto ti Jerusalem ket agbalin a nagrebbaan. Agbalinto met a kabakiran ti bantay nga ayan ti Templo."


word:
"Iti masakbayan, agbalintoa kangatoan a bantayti bantay nga ayan ti Templo ni Yahweh.Agdadarisonto dagiti adu a nasion a mapan sadiay."


word:
"Adunto a tao ti mapan ket kunada,“Sumang-attayo iti bantay ti Apo;intay iti Templo ti Dios ti Israel.Ammoentayo ti kayatna nga aramidentayo;surotentayo ti dalan a pinilina.Manipud Sion agsao kadagiti tattaona;aggapu idiay Jerusalem ti pannursurona.”"


word:
"Pagkakappiaennanto dagiti agsusuppiat a nasion,dagiti nabibileg a pagiliannga adda iti asideg wenno iti adayo.Pandayendanto nga arado dagiti kampilanda,ket aramidendanto a kumpay dagiti gayangda.Saanton nga aggugubat dagiti pagilian;didanton agsagana a makigubat."


word:
"Agbiagto a sitatalna ti tunggal maysaiti kaubasanna ken kadagiti kayona nga igos,ket awanto ti pagbutnganna.Inkari daytoy ti Apo a Mannakabalin-amin."


word:
"Agdaydayaw ken agtulnog ti tunggal nasion iti diosna, ngem agdaydayaw ken agtulnogtayo iti Apo a Diostayo iti agnanayon nga awan inggana."


word:
"Kuna ti Apo, “Umayen ti tiempo nga ummongek dagiti tattao a naipan iti sabali a daga, isuda a nagsagaba iti pannusak."


word:
"Awan ti kabaelanda ket adayoda iti dagada, ngem ipamuspusak a mangabaroanan manen dagiti natda agingga nga agbalinda a nabileg a nasion. Iturayakto ida idiay Bantay Sion manipud iti dayta a tiempo agingga iti agnanayon.”"


word:
"Sika, Jerusalem, nga ayan ti Dios a mangbambantay kadagiti tattaona, sikanto manen ti kangrunaan a siudad ti pagarian a sigud a pagturayam."


word:
"Apay nga aganug-ogka? Apay a kaska la agpasikal a makarikna iti ut-ot? Gapu kadi ta awan ti arim ken natayen dagiti mamalbalakad kenka?"


word:
"Agtiritirkayo iti ut-ot ket agasugkayo, dakayo a tattao ti Jerusalem, a kas iti babai a dandani agpasngay. Ita, masapul a panawanyo ti siudad ket inkayo agnaed iti away. Masapul nga inkayo idiay Babilonia. Sadiayto ti pakaispalanyo, ket isalakannakayto ti Apo kadagiti kabusoryo."


word:
"Adu a nasion ti nagmaymaysa a mangdarup kenka. Kunada, “Masapul a madadael ti Jerusalem! Kitaentayo ti pannakarebba daytoy a siudad!”"


word:
"Ngem saan nga ammo dagitoy a nasion ti pampanunoten ti Apo. Dida ammo a panggepna nga ummongen ida tapno madusada, kas iti pannakaummong ti mairik a trigo."


word:
"Kuna ti Apo, “Tattao ti Jerusalem, inkayo dusaen dagiti kabusoryo! Pagbalinenkayo a kas iti napigsa a toro a baka a limmandok ti sarana ken bimronze ti kukona. Ibaddebaddekyo dagiti adu a nasion agingga a marumrumekda. Idatagyonto kaniak dagiti inagawda a kinabaknang; wen, siak nga Apo ti entero a lubong.”"


word:
"Tattao ti Jerusalem, aglemmengkayo kadagiti sarikedked! Nalakubtayon! Darupendan ti pangulo ti Israel!"


word:
"Kuna ti Apo, “Betlehem iti Efrata, sika ti maysa kadagiti kabassitan nga ili ti Juda. Ngem pataudek kenka ti maysa a mangituray iti Israel a nagtaud ti kapuonanna idi ugma.”"


word:
"Ngarud, yawatto ni Yahweh dagiti tattaona kadagiti kabusorda agingga nga ipasngay ti babai ti anakna a lalaki. Kalpasanna, agsublinto dagiti kadaraanna a naitalaw a kas balud ket maitiponda kadagiti kailianda."


word:
"Inton umay, iturayannanto dagiti tattaona babaen iti bileg nga aggapu iti Apo ken ti dayag ti Apo a Dios. Natalgedto ti panagbiag dagiti tattaona agsipud ta bigbigento dagiti tattao iti sangalubongan ti kinatan-okna,"


word:
"ket yegnanto ti kappia.No rauten dagiti taga-Asiria ti pagiliantayo ket rebbaenda dagiti sarikedkedtayo, ipasangotayo a mangsaranget kadakuada dagiti kapigsaan a pangulotayo."


word:
"Parmekendanto ti Asiria, ti daga ni Nimrod, babaen kadagiti kampilanda. Ispalendatayto kadagiti taga-Asiria inton sakupenda ti dagatayo."


word:
"Addanto dagiti makalasat kadagiti kaputotan ni Jacob. Mayarigdanto iti makapabang-ar a linnaaw nga aggapu iti Apo a maipaay kadagiti adu a nasion, kas iti arbis a mangbisibis kadagiti agtubtubo a mula. Agpannuraydanto iti Dios, saan nga iti tao."


word:
"Addadanto kadagiti sidong dagiti nasnasion. Mayarigdanto iti leon nga agbirbirok iti taraonna iti bakir wenno iti pagpastoran. Sumrek iti ayan dagiti karnero ket tukmaan ken rangrangkayenna ida. Awan ti mangisalakan kadakuada."


word:
"Kuna ti Apo, “Iti dayta a tiempo, italawkonto dagiti kabalioyo ket dadaelekto amin a luganyo a pakigubat."


word:
"Dadaelekto dagiti imahen ken dagiti nasagradoan nga adigi a bato a pagdaydayawanyo. Dikayton agdaydayaw kadagiti inaramidyo met laeng."


word:
"Denggenyo ti darum ti Apo a maibusor iti Israel! Tumakderka, O Apo, ket idatagmo ti pammabasolmo a saksian dagiti bantay ken dagiti turod."


word:
"Denggenyo ti pammabasol ti Apo, dakayo a bantay, dakayo nga agnanayon a fondasion ti daga. Idarum ti Apo dagiti tattaona. Adda kasona a maibusor iti Israel."


word:
"Kuna ti Apo, “Tattaok, ania aya ti naaramidko kadakayo. Kasano a nagbalinak a dadagsenyo? Sumungbatkayo!"


word:
"Inruarkay idiay Egipto. Winayawayaankayo iti pannakatagabuyo. Imbaonko da Moises, Aaron ken Miriam a mangipangulo kadakayo."


word:
"Tattaok, lagipenyo ti panggep idi ni Balak nga ari ti Moab nga aramiden kadakayo ken ti sungbat kenkuana ni Balaam nga anak ni Beor. Lagipenyo dagiti napasamak iti dalan manipud siudad ti Acacia agingga idiay Gilgal. Lagipenyo dagitoy ket mabigbigyo no ania ti inaramidko a pangisalakan kadakayo.”"


word:
"Ania ti itedko iti Apo a Dios ti langit inton dumatagak nga agdaydayaw kenkuana? Mangitugotak kadi kadagiti kasayaatan nga urbon ti baka a puorak a kas daton kenkuana?"


word:
"Maragsakan kadi ti Apo no ikkak iti rinibu a karnero wenno saan nga agpatingga a karayan ti lana ti olibo? Idatagko kadi a kas daton ti inauna nga anakko a pagikarok kadagiti basolko?"


word:
"Saan! Inlawlawag kadakayo ti Apo no ania ti naimbag. Daytoy ti dawatenna kadatayo: aramidentayo ti nalinteg, ipakitatayo ti di agbalbaliw a panagayat, ken agtulnogtayo a sipapakumbaba iti Diostayo."


word:
"Maibilang a kinasirib ti panagbuteng iti Apo. Aw-awaganna ti siudad. Kunana, “Dumngegkayo, dakayo a tattao a natipontipon iti siudad."


word:
"Iti uneg dagiti balbalay dagiti managdakdakes, adda dagiti sanikua a sinaurda. Agar-aramatda kadagiti saan a husto a pagtimbangan; kagurak daytoy nga aramid."


word:
"Mangankanto ngem dikanto mabsog; kinapudnona, mariknamto pay laeng ti bisinmo. No adda ipaknim a sanikua dimonto masalakniban. Madadaelto iti gubat ti aniaman nga idulinmo."


word:
"Agmulakanto ngem saan a sika ti agapit. Agpespeskanto iti olibo ngem saan a sika ti mangaramat iti lanana. Agaramidkanto iti arak ngem saan a sika ti uminum."


word:
"Maaramid dagitoy ta tultuladem dagiti dakes nga ugali ni Ari Omri ken ni Ari Ahab nga anakna. Itultuloymo dagiti pagannurotanda. Ngarud, yegkonto ti pannakadadaelmo ket pagang-angawandanto dagiti amin a tattaom. Lalaisendakayto dagiti amin a tattao.”"


word:
"Awanen ti namnama! Kaslaak la iti mabisin a tao nga awan ti masarakanna a bunga ti kayo ken ubas iti kaubasan. Naburas aminen dagiti ubas ken dagiti naimas nga igos."


word:
"Awanen ti uray maysa a nalinteg a tao a masarakan iti pagilian. Awanen ti napudno iti Dios. Agur-uray ti tunggal maysa iti gundawayna a mangpapatay iti padana a tao. Anupen ti tunggal maysa ti kailianna."


word:
"Nalaingda amin nga agaramid iti dakes. Dumawat dagiti ofisiales ken dagiti hues iti pasuksok. Ikeddeng ti mararaem a tao ti kayatna. Iti kasta, agtutulagda amin nga agaramid iti dakes."


word:
"Uray ti kasayaatan ken kalintegan kadakuada mayarigda iti siitsiitan a mula.Ita, dimtengen ti aldaw a dusaen ti Dios ida, kas imballaagna kadagiti profeta nga agbambantay kadakuada. Ita, dida ammon ti aramidenda."


word:
"Kadagitoy a tiempo, saanen a raemen dagiti annak a lallaki dagiti ammada. Sukiren dagiti annak a babbai dagiti innada. Apaen dagiti manugang a babbai dagiti katuganganda a babbai. Dagiti kabusor ti maysa a tao isuda dagiti kamkameng ti familiana."


word:
"Dakayo a kabusor, dikay agragsak iti dakes a napasamak kadakami. Natuangkami ngem bumangonkami manen. Addakam ita iti kasipngetan ngem ikkanakami ti Apo iti silaw."


word:
"Nagbasolkami iti Apo, isut' gapuna nga ibturanmi iti apagbiit ti pungtotna. Ngem iti kamaudiananna, ikaluyanakami. Ikalintegannakami kadagiti naipalak-am kadakami. Ipannakami iti lawag. Makitaminto ti panangisalakanna!"


word:
"Makitanto daytoy dagiti kabusorko ket maibabaindanto—dagiti nangang-angaw kadakami a kunkunada, “Sadino ti ayan ti Apo a Diosyo?” Makitaminto ti pannakaparmek ken pannakapayatpayatda a kasla pitak kadagiti kalsada."


word:
"Tattao ti Jerusalem, dumtengen ti tiempo a bangonenyo manen dagiti bakud ti siudad. Lumawanto ti sakupyo."


word:
"Agsublinto dagiti tattaoyo. Aggapudanto iti amin a lugar: Asiria iti daya, Egipto iti abagatan, iti sakup ti Karayan Eufrates, kadagiti ballasiw ti taaw ken adayo a bambantay."


word:
"Aywanam dagiti pinilim a tattao, O Apo. Ipastormo ida a kas iti arban. Nupay agwaywayasda iti let-ang, nalikmutda iti nadam-eg a daga. Ipanmo ida iti nalangto a pagaraban ti Basan ken Galaad a kas idi un-unana."


word:
"Makitanto daytoy dagiti nasion ket didanto agballigi uray kasano ti pigsada. Didanto makasao wenno makangngeg."


word:
"Kasladanto uleg nga aguyas iti tapok, kas kadagiti agkarkarayam a parsua nga agtigtigerger iti butengda a rummuar iti paglemlemmenganda. Dumatagdanto a sibubuteng iti Apo a Diostayo."


word:
"Awan ti dios a kas kenka, O Apo. Pakawanem dagiti basol dagiti tattao a nakalasat. Dika koma agpungtot iti agnanayon, no di ket ipakitam kadakami ti di agbalbaliw nga ayatmo."


word:
"Ipakitam ti kinapudnom ken ti di agbalbaliw nga ayatmo kadagiti tattaom nga Israelita a kaputotan ni Abraham ken ni Jacob, kas inkarim kadagidi kapuonanmi idi punganay."


word:
"Ni Yahweh managimon a Dios ken managibales;dusaenna dagiti bumusor kenkuana.Iti pungtotna, balsenna ida."


word:
"Saan a nalaka nga agpungtot ni Yahweh,ngem dakkel ti pannakabalinna,ket dusaenna a dusaen dagiti nakabasol.Iti pagnaan ni Yahweh, tumaud dagiti bagio.Dagiti ulep ti pannakatapok a patauden dagiti sakana."


word:
"Bilinenna ti baybay ket agmaga;pagmagaenna ti amin a karayan.Malaylay dagiti talon ti Basan,matay amin a mula iti Bantay Carmelken magango dagiti sabong iti Bantay Libano."


word:
"Agkintayeg dagiti bantay iti imatang ni Yahweh;marunaw dagiti turod iti sangoananna.Agginggined ti daga no agparang ni Yahweh;agtigerger ti lubong ken dagiti amin a tattao."


word:
"No agpungtot ni Yahweh,siasino ti makalasat?Siasino ti makalisiiti gumilgil-ayab nga ungetna?Idissuorna ti umap-apuy a pungtotna,matumtumek dagiti bato iti imatangna."


word:
"Naimbag ni Yahweh;salaknibanna dagiti tattaona iti tiempo ti riribuk;aywananna dagiti agkamang kenkuana."


word:
"Mamimpinsan a dadaelenna dagiti kabusorna,kas iti panangdadael ti nadawel a layus;ipanna dagiti bumusor kenkuana iti pakatayanda."


word:
"Ania ti isiksikatyo nga aramiden iti Apo?Gibusannakayto amin;awan ti makapidua a mangbusor kenkuana."


word:
"Mauramkayto agingga a dumapukayo, dakayo a mammartek,a kas iti siitsiitan a mula ken garami a nagango."


word:
"Kastoy ti kuna ti Apo kadagiti tattaona nga Israelita: “Uray no napigsa ken adu dagiti taga-Asiria, madadael ken mapukawdanto. Pinagsagabakayo, dakayo a tattaok, ngem dikayton pagsagabaen."


word:
"Kastoy ti intuding ti Apo maipapan iti Asiria: “Malipatandanton a mamimpinsan. Dadaelekto dagiti imahen nga adda kadagiti templo dagiti didiosenda. Mangisagsaganaak iti tanem dagiti taga-Asiria—saanda a maikari nga agbiag.”"


word:
"Kitaenyo, adda babaonen a magmagna kadagiti tapaw dagiti bantay a mangyeg iti naimbag a damag! Umay tapno ipakaammona ti panagballigi. Dakayo a tattao ti Juda, selebraranyo dagiti naituding a fiestayo, ket itedyo iti Dios ti sinapataanyo nga ited kenkuana. Saanton a rauten dagiti managdakdakes ti dagayo. Nadadaeldan a namimpinsan!"


word:
"Nineve, madama a rarautendaka!Addan ti pannakabalin a mangrebbek kenka!Bantayam dagiti sarikedked!Guardiaam ti dalan!Agsaganaka a makigubat!("


word:
"Isublin ni Yahweh ti dayag ti Israel,ti dayagna sakbay ti panangsamsam kenkuana dagiti kabusorna.)"


word:
"Siiiggem iti nalabaga a kalasagdagiti soldado a kabusor;siaarruatda iti nalabaga a pagan-anay.Agsagsaganada a dumarup!Gumilgil-ayab a kasla apuydagiti luganda a pakigubat.Saan a makatalna dagiti kabalioda."


word:
"Napegges nga agtaray dagiti lugan kadagiti kalsada;agsubli-sublida a sipapardas kadagiti lugar a nalawa.Gumilgil-ayabda a kas iti sumsumged a silaw;sumiwet-siwetda a kas iti kimat."


word:
"Maayaban dagiti ofisiales;ipanguloanda dagiti soldadoda.Agdardaras dagiti rumaut a mapan iti bakud,ket ikabilda ti paglinged kadagiti pagrakrakda."


word:
"Maitalaw a kas balud ti reyna;agsangit ken aganug-og dagiti adipenna;dandanogenda dagiti barukongda,a mangipakita iti ladingitda."


word:
"Agtataray dagiti tattao ti Nineve,kas iti danum ti nasawang a tambak ti karayan.“Agsardengkayo! Agsardengkayo!” yik-ikkisda,ngem awan ti agsubli uray maysa."


word:
"Nadadaelen ti Nineve;naglangalang ken nabaybay-anen.Mapukawen ti namnama gapu iti buteng;agtigerger dagiti tumeng,mapukaw ti pigsa;bumsag dagiti tattao."


word:
"Sadinot' ayan ti siudad,a mayarig iti rukib dagiti leon,ti lugar a pakataraonan dagiti urbon a leon,ti papanan ti kalakian a leon ken ti urbonna,ket awan ti pakaan-anoanda?"


word:
"Pinatay ti leon ti natiliwna,ket rinangrangkayna a taraondagiti urbon ken asawana.Pinunnona ti rukibnakadagiti narangrangkay a karne."


word:
"“Siak ti kabusormo,” kuna ni Yahweh a Mannakabalin-amin. “Padapuekto dagiti luganmo a pakigubat. Matayto dagiti soldadom iti gubat, ket pukawekto dagiti amin a sinamsammo. Agpatingganton ti pannakabalinmo ditoy lubong.”"


word:
"Denggenyo ti kanabsiit ti saplit,ti karadakad dagiti pilid,ti dalagudog dagiti kabalio,ti darison dagiti lugan a pakigubat."


word:
"Dumarup dagiti nakakabalio,sumilap dagiti kampilan, gumilap dagiti gayang!Ginabsuon dagiti bangkay,di mabilang dagiti natay.Maitikleb dagiti tattaokadagiti agkaiwara a naidasay."


word:
"Madusdusan ti balangkantis a Nineve,makagargari ken makapatay ti pintasna.Kinayawanna dagiti nasion,ket ginargarina ida."


word:
"Kuna ni Yahweh a Mannakabalin-amin,“Dusaenkanto, Nineve!Labusankanto tapno makitadaka dagiti pagilianket maimatanganda ti amin a pakaibabainam."


word:
"Itarayandakanto ti amin a kumita kenka.Kunadanto, ‘Narban ti Nineve.Siasino ti makipagrikna kenkuana?Siasinonto ti mayat a mangliwliwa kenkuana?’”"


word:
"Nineve, nasaysayaatka kadi ngem ti Tebes a kabesera ti Egipto? Adda met karayanna a mangsalaknib kenkuana a kas iti bakud—ti Karayan Nile ti sarikedkedna."


word:
"Ngem kaskasdi a naitalaw a kas balud dagiti taga-Tebes. Nakabkabil agingga a natay dagiti annakda iti amin a nagsulian ti kalsada. Naipanaw a sikakawar dagiti mararaem a tattaona, ket nagbibingayan dagiti nangitalaw kadakuada."


word:
"Uray sika, Nineve, mabartek ken agwasangwasangkanto. Agbirokkanto met iti pagkamangam manipud kadagiti kabusormo."


word:
"Mayarigto dagiti amin a sarikedkedmo kadagiti igos a naluomen ti bungada. No magunggonda, agtinnag dagiti bungada iti ngiwat ti mangan!"


word:
"Kasla babbai dagiti soldadom, ket awan gaway ti pagiliam kadagiti kabusormo. Mauramto dagiti balunet dagiti ruanganmo."


word:
"Sumakdoka iti danum a pangsagana iti pannakalakub, ket pabilgem dagiti sarikedkedmo. Lutlotem ti daga, ket isaganam dagiti pagsukogan a pagaramid kadagiti ladrilio."


word:
"Uray agan-anoka, mauram wenno mapapataykanto iti paggugubatan. Maikisapkanto a kas kadagiti mula nga ibusen dagiti dudon.Immaduka a kas iti pangen ti dudon!"


word:
"Ad-adu dagiti pagtagtagilakoem ngem dagiti bituen sadi langit. Ngem ita, awandan a kas kadagiti dudon a tumayab ken pumanaw."


word:
"Dagiti ofisialesmo kasda la pangen ti dudon a kumpet iti bakud no nalam-ek. Ngem no aginiten, tumayabda ket awan ti makaammo iti pagturonganda."


word:
"Sika, ari ti Asiria, natayen dagiti gobernadormo, ket matmaturogen iti agnanayon dagiti natan-ok a tattaom! Nawarawara dagiti tattaom kadagiti bambantay, ket awanen ti mangyawid kadakuada."


word:
"Saanen a maagasan dagiti dunormo, ket saanen a maimbagan dagiti sugatmo. Maragsakanto dagiti amin a makadamag, iti pannakadadaelmo ket agsipatdanto iti ragsakda. Adda aya nakalibas iti saan nga agpatingga a kinaranggasmo?"


word:
"O Apo, kasano pay kabayag ti panagdawatko iti tulongmo sakbay nga ipangagnak ket isalakannakami iti kinaranggas?"


word:
"Apay nga ipakitam kaniak ti adu a rigat ken kinadakes? Nalikmutak iti pannakadadael ken kinaranggas. Adda panagaapa ken panagriringgor iti amin a lugar."


word:
"Awan ti maaramid ti linteg ken awan serserbina. Pulos a saan a matungpal ti hustisia. Ilupitlupit dagiti managdakdakes dagiti nalinteg; iti kasta, maballikug ti hustisia."


word:
"Kinuna ni Yahweh kadagiti tattaona: “Siputanyo dagiti nasion iti lawlawyo, ket masdaawkayo iti makitayo. Addanto aramidek ket diyonto patien no maibaga kadakayo."


word:
"Pagturayek dagiti taga-Babilonia, dagiti tattao a naranggas ken darasudos. Agdakiwasda iti entero a daga tapno parmekenda dagiti sabali a pagilian."


word:
"“Naparpardas a tumaray dagiti kabalioda ngem dagiti leopardo, ket narangranggasda ngem dagiti mabisin a lobo. Aggapu iti adayo dagiti nakakabalio a tattaoda. Agkur-ay dagiti kabalioda. Umayda a kasla agila a mangsippayot iti kanenda."


word:
"“Naranggas ti idadarup dagiti armadada, ket mabuteng dagiti tattao iti isusungadda. Saan a mabilang a kas iti darat ti kaadu dagiti baludda."


word:
"Laisenda dagiti ari ket katawaanda dagiti natan-ok nga ofisiales. Awan ti sarikedked a makalapped kadakuada. Buntuonenda ti daga iti abayna sada parmeken."


word:
"Kalpasanna, lumabasda a kas angin ket awandan, dagitoy nailunod a lallaki a pannakadiosda ti bilegda.”"


word:
"O Apo, sikan ti Dios manipud idi punganay. Sika ti Diosko a nasantoan ken agnanayon. O Apo a Diosko ken mangaywan kaniak, pinilim dagiti taga-Babilonia ket pinapigsam ida tapno mabalindakam a dusaen."


word:
"Ngem kasano a maibturam dagitoy mangliliput ken managdakdakes a tattao? Nasantoan unay dagiti matam ket dida maibturan a kitaen ti dakes. Dimo kayat a kitaen dagiti tattao nga agaramid iti dakes. Apay ngarud nga agulimekka idinto ta dadaelenda dagiti tattao a nalinlinteg ngem isuda?"


word:
"Kasla ikan dagiti tattao a banniitan dagiti taga-Babilonia. Guyodenda ida iti iket ket agririawda iti ragsak gapu iti nakalapanda."


word:
"Agdaydayawda ken agidatonda pay kadagiti iketda agsipud ta dagiti iketda ti mangted kadakuada kadagiti kasayaatan a taraon."


word:
"Umuliak iti torrek a pagwanawanan ket urayek ti ibaga ti Apo a sawek ken no ania ti isungbatna iti asugko."


word:
"Ket daytoy ti sungbat ti Apo, “Isuratmo iti tapi a damili ti ipakaammok kenka tapno nalaka a basaen."


word:
"Isuratmo agsipud ta saan pay a mapasamak. Ngem dandanin dumteng ti tiempo, ket mapasamakto ti ipakitak kenka. Kasla mabayag ti idadatengna ngem urayem. Awan duadua a mapasamak iti tiempo nga inkeddengko ket saanto nga agtaktak."


word:
"Daytoy ti mensahe: ‘Saanto a makalasat dagiti managdakdakes, ngem agbiagto ti nalinteg babaen iti pammatina.’”"


word:
"Mangallilaw ti kinabaknang. Napalangguad dagiti naagum ken darasudosda a tattao. Kasda la iti patay a pulos a di mapnek. Isut' gapuna nga agsasaruno dagiti nasion a parmekenda nga agpaay kadakuada."


word:
"Laisen dagiti naparmek a tattao dagiti nangparmek kadakuada ket ipakitada ti gurada kadakuada. Kunadanto: “Agalakayo iti saanyo a kukua, ngem nailunodkayo. Kaano ti panagpatingga ti panangpabaknangyo iti bagiyo babaen iti panangsuitikyo kadagiti nakautang kadakay iti kuarta?”"


word:
"Ngem diyonto mapupuotan a dakayo a nangparmek kadagiti dadduma, makautangkayto met ket kapilitan nga agbayadkayto iti interes. Umayto dagiti kabusor ket pagtigergerendakayto. Samsamandakayto."


word:
"Sinamsamanyo dagiti tattao iti adu a nasion, ngem samsamandakayto met dagiti nakalasat, gapu kadagiti panagpapatay ken kinaranggas nga inaramidyo kadagiti tattao iti lubong ken kadagiti siudadda."


word:
"Nakabutbuteng ti pagbanagam! Bimmaknang ti familiam gapu kadagiti tinakawmo ket pinadasmo a pagbalinen a natalged ti balaymo tapno saan a maan-ano iti ranggas ken peggad."


word:
"Ngem naibabain ti familiam gapu kadagiti dakes a pinanggepmo. Gapu iti adu a dinadaelmo a pagilian, inyegmo met laeng ti pannakadadaelmo."


word:
"Nakabutbuteng ti pagbanagam! Impasdekmo ti maysa a siudad babaen iti kinadakes, ket binangonmo babaen iti panagpapatay."


word:
"Agbambannog dagiti nasion a pinarmekmo iti awan serserbina, ket mauram dagiti amin a binangonda. Inaramid daytoy ni Yahweh a Mannakabalin-amin."


word:
"Ngem  mapnonto ti daga iti pannakaammo iti dayag ni Yahweh a kas iti pannakapunno dagiti taaw iti danum."


word:
"Nakabutbuteng ti pagbanagam! Gapu iti pungtotmo, inrurumen ken imbabainmo dagiti kaarrubam. Pinagbasingbasingmo ida a kasda la nabartek."


word:
"Maibabainkanto iti kasta unay imbes a maidaydayawka. Mabartek ken agibar-ibarkanto met. Ipainumto kenka ti Apo ti bukodmo a kopa ti pannakadusa, ket agsagabakanto iti pannakaibabain."


word:
"Pinukanmo dagiti kayo iti bakir ti Libano, ket ita, mapukanka met. Pinataymo dagiti animal iti bakir, ket ita, butbutngendaka dagiti animal. Mapasamakto daytoy gapu kadagiti panagpapatay ken kinaranggas nga impaaymo kadagiti tattao iti daga ken kadagiti siudadna."


word:
"Ania ti serbi ti didiosen? Aramid laeng ti tao, ket awan ti maibagana kenka no di la pasig nga ulbod. Ania ti pagimbagan a maited ti panagtalek ti nangaramid iti dayta a didiosen—maysa a didiosen a di pay makasao?"


word:
"Asika pay! Kunam iti maysa a kayo, “Agriingka!” wenno iti maysa a bato, “Bumangonka!” Adda aya maipaltiing kenka ti maysa nga imahen? Mabalin a nakalupkopan iti pirak ken balitok, ngem awan biagna."


word:
"O Apo, nadamagko dagiti inaramidmo,ket kasta unay ti siddaawko.Aramidem met kadi itadagiti naindaklan a gapuanam?Mangngaasika kadiuray no makapungtotka?"


word:
"Umay manen ti Dios manipud Teman;umay ti Nasantoan a Diosmanipud kadagiti turod ti Paran.Abbongan ti dayagna ti tangatang;mapno ti daga iti pannakaidaydayawna."


word:
"Agginggined ti daga no agsardeng;agkintayeg dagiti nasion no tumalliaw.Margaay dagiti agnanayon a bantay;lumned dagiti agnanayon a turod,dagiti turod a nagnaanna idi un-unana."


word:
"Pinagpungtotdaka kadi dagiti karayan, O Apo?Ti kadi baybay ti nangpaunget kenka?Nagsakayka kadagiti ulep;dagiti ulep a mangyeg iti bagio ti nagluganam,idi yegmo ti balligi kadagiti tattaom."


word:
"Nagsaganaka a mangusar iti baim,sisasaganaka a mangibiat kadagiti panam.Inugisam ti daga kadagiti karayan."


word:
"Nakitadaka dagiti bantay ket nadayyegda;nagtinnag ti napigsa a tudo.Nagdaranudor dagiti danum iti uneg ti daga,ket dimmakkel dagiti dalluyonda."


word:
"Iti gilap ti bumanesbes a panamken ti rimat ti sumilsilap a gayangmo,nagintek ti init ken ti bulan."


word:
"Napanmo insalakan dagiti tattaomken ti pinilim nga arim.Pinapataymo ti pangulo dagiti managdakdakes,ket inkisapmo a namimpinsan dagiti pasurotna."


word:
"Sinalput dagiti panam ti pangulo ti armadana,idi immay ti armada a kas bagio a mangwarawara kadakami,a siraragsak a kas kadagiti sililimeda mangidadanes kadagiti napanglaw."


word:
"Mangngegko amin dagitoy ket agkintayegak;agtigerger dagiti bibigko iti buteng.Agkapsut ti bagik,ket agkutukot dagiti tumengko.Anusak nga urayen ti idadateng ti tiempoa panangdusa ti Dios kadagiti mangraut kadakami."


word:
"Uray no awan ti bunga dagiti igos,ken awan ti bunga dagiti ubas;uray no awan maapit nga oliboken awan maapit kadagiti talon;uray no matay dagiti amin a karnero,ken awan nagyan ti pagaponan dagiti baka;"


word:
"Papigsaennak ti Apo.Pasiglatennak a kas iti ugsaken papagnaennak kadagiti nangatoken natalged a disso."


word:
"Daytoy ti mensahe ni Yahweh nga imbagana ken ni Sofonias idi ni Josias nga anak ni Amon ti ari ti Juda. (Nagtaud ni Sofonias iti familia ni Ari Hezekias a kapuonan da Amarias, Gedalias ken Cusi.)"


word:
"amin a tattao ken animal, tumatayab ken ikan. Ipamuspusak ti pannakatnag dagiti managdakdakes. Pukawekto ti sangkataoan iti rabaw ti daga ket awanto ti makalasat. Ni Yahweh ti nagsao iti daytoy."


word:
"“Dusaekto dagiti tattao iti entero a Juda ken Jerusalem. Pukawekto ti maudi a pakakitaan iti panagdaydayaw ken ni didiosen a Baal sadiay, ket awanto ti makalagip uray dagiti papadi nga agserserbi kenkuana."


word:
"Dadaelekto ti siasinoman a mapan iti tuktok ti balay nga agdaydayaw iti init, iti bulan ken kadagiti bituen. Dadaelekto pay dagiti agdaydayaw kaniak ken mangisapata iti kinapudnoda kaniak ngem pagsapatada met ti nagan ni didiosen a Milcom."


word:
"Umasidegen ti aldaw a panagtugaw ti Apo a kas ukom. Agulimekkayo iti imatangna. Agsagsagana ti Apo a mangisakrifisio kadagiti tattaona ket inawisna dagiti kabusor a mangdadael iti Juda."


word:
"Kuna ti Apo, “Iti dayta nga aldaw a panagparti, dusaekto dagiti ofisiales, dagiti annak ti ari ken amin a tumultulad kadagiti ugali dagiti ganggannaet."


word:
"Dusaekto dagiti agdaydayaw a kasla kadagiti pagano, dagiti agtakaw ken agpapatay tapno pusekenda ti templo ti diosda kadagiti sinamsamda.”"


word:
"Kuna ti Apo, “Iti dayta nga aldaw, mangngegyonto ti ikkis nga aggapu iti Ruangan ti Ikan idiay Jerusalem. Mangngegyonto ti sangsangit dagiti tattao iti baro a paset ti siudad. Matimudyonto ti napigsa a daranudor ti pannakarba kadagiti turod."


word:
"Inton mangngegyo daytoy, agsangit ken agdung-awkayo, dakayo nga agnaed iti akimbaba a paset ti siudad, gapu ta matayto amin nga agtagtagilako!"


word:
"“Iti dayta a tiempo, mangalaakto iti silaw ket sukimatek ti Jerusalem. Dusaekto dagiti tattao a pulos nga awan ti pannakipagriknada iti padada a tao ken mangipagarup a natalgedda ken agkuna iti bagida, ‘Awan ti aramiden ti Dios, naimbag man wenno dakes.’"


word:
"Masamsamto ti kinabaknangda. Madadaelto dagiti balbalayda. Didanto agnaed kadagiti balay a patpatakderenda wenno uminum iti arak ti ubas nga imulmulada.”"


word:
"Asidegen ti naindaklan nga aldaw ni Yahweh—asideg unayen ket sipapardas nga umay! Nasaemto dayta nga aldaw, ta uray dagiti katurdan a soldado agsangitdanto iti kaawanen namnamada."


word:
"Aldaw ti pungtot dayta nga aldaw, aldaw ti rigat ken riribuk, aldaw ti panagdadael ken panagrakrak, aldaw ti sipnget ken lidem, aldaw ti ulep ken bagio,"


word:
"aldaw ti uni ti trumpeta a mangipakdaar iti gubat, aldaw ti ikkis dagiti mannakigubat a mangraut kadagiti nasarikedkedan a siudad ken nangato a pagwanawanan."


word:
"Kuna ti Apo, “Yegkonto dagiti kakasta a didigra iti sangkataoan ket urayto la kasla bulsek nga agkarkarawa a magna ti tunggal maysa. Nagbasolda kaniak ket kasla danum a maibuyatto ti darada; agkaiwaranto iti daga dagiti agruprupsa a bangkayda.”"


word:
"Iti aldaw a panangiparang ti Apo iti pungtotna, saanto a maisalakan ida uray ti amin a pirak ken balitokda. Madadaelto ti entero a daga iti apuy ti pungtotna. Yegnanto ti kanibusanan—wen, ti apagdarikmat a kanibusanan ti amin nga agnaed iti daga."


word:
"sakbay a malaylaykayo ket mataykayo a kas iti sabong, sakbay nga agdissuor kadakayo ti gumilgil-ayab a pungtot ti Apo, sakbay a dumteng ti aldaw a panangiparangna iti pungtotna."


word:
"Agkamangkayo iti Apo, dakayo a napakumbaba a tattao iti daga nga agtulnog kadagiti bilinna. Agaramidkay iti naimbag ket agpakumbabakay iti imatang ti Apo. Nalabit a malisianyonto ti pannakadusa iti dayta nga aldaw a panangiparangarang ti Apo iti pungtotna."


word:
"Awanto ti mabati iti siudad ti Gaza. Awanton matagtagitao iti Askelon. Mapaksiatto dagiti taga-Asdod sakbay ti tengnga ti aldaw ket maitalawto dagiti taga-Ekron."


word:
"Dakayo a Filisteo, dakayo nga agnaed iti igid ti baybay, saanyo a maliklikan ti pannakadusayo. Intuyangen ti Apo ti sentensiayo. Dadaelennakayo ket awanto ti uray maysa a matda kadakayo."


word:
"Sakupento dagiti nakalasat a taga-Juda ti dagayo. Ipaarabdanto dagiti arbanda sadiay ket maturogdanto kadagiti balbalay iti Askelon. Addanto kadakuada ti Apo a Diosda ket parang-ayennanto manen ida."


word:
"Kuna ti Apo a Mannakabalin-amin, “Nangngegko ti panangum-umsi ken pananglalais dagiti Moabita ken Ammonita kadagiti tattaok. Ipaspasindayagda ti panggepda a mangagaw iti dagada."


word:
"Isapatak iti naganko a sibibiag a Dios ti Israel a madadaelto ti Moab ken Ammon a kas iti pannakadadael idi ti Sodoma ken Gomorra. Agbalindanto a pagaramidan iti asin. Agkaruotan ken nagrebbaandanto iti agnanayon. Mapanto agsamsam dagiti makalasat a tattaok iti pagilianda ket alaendanto ti dagada.”"


word:
"Kastoyto ti pannakadusa dagiti tattao ti Moab ken Ammon gapu iti kinatangsit ken kinapasindayagda ken gapu iti pananglalaisda kadagiti tattao ti Apo a Mannakabalin-amin."


word:
"Nakabutbutengto ti ipalak-amna kadakuada. Pukawennanto amin a didiosen ditoy daga. Kalpasanna, agdaydayawto kenkuana ti amin a nasion, tunggal maysa iti bukodna a daga."


word:
"Usarento ti Apo ti pannakabalinna a mangdadael iti Asiria. Pagbalinennanto a langalang ti Nineve. Agbalinto a natikag a lugar."


word:
"Sadiayto ti pagaponan dagiti arban ken amin a kita ti animal. Agnaedto dagiti kullaaw kadagiti rebba a patakderna ket mangngegto ti pukkawda kadagiti tawa. Aguninto dagiti wak kadagiti agdan. Maikkatto dagiti tarikayo a sedro dagiti balbalay."


word:
"Daytoyto ti mapasamak iti siudad a natangsit unay gapu iti pannakabalinna. Ipagarupna a natalged ket awan ti pakaan-anoanna. Ipagarup dagiti tattaona a ti siudadda ti kabilgan iti lubong. Aglangalangto ket agbalinto nga apon dagiti atap nga animal. Agalinggagetto ti siasinoman a magna sadiay."


word:
"Saan a malisian ti Jerusalem ti pannakadusana, dayta dakes ken nasukir a siudad a mangidaddadanes kadagiti bukodna a tattao."


word:
"Saanna nga impangag ni Yahweh wenno inawat ti panangdisiplinana. Saan a nagtalek ken ni Yahweh wenno immawag iti tulongna."


word:
"Mayarig kadagiti mabisin a leon dagiti ofisialesna. Kasla mabisin a lobo dagiti ukomna—agumda unay ta alun-onenda ti matukmaanda ket awan uray tulang nga ipabigatda."


word:
"Iresponsable ken mangliliput dagiti profetana. Tulawan dagiti papadina ti banag a nasantoan ket ballikugenda ti linteg ti Dios para iti bukodda a pagimbagan."


word:
"Ngem adda pay laeng ni Yahweh iti siudad. Aramidenna ti naimbag ket pulos a di agaramid iti dakes. Binigat nga awan duadua a yegna ti hustisia kadagiti tattaona. Ngem awan babain dagiti managdakdakes sadiay. Kankanayon nga agaramidda iti dakes."


word:
"Kuna ni Yahweh, “Pinukawko dagiti pagilian, dinadaelko dagiti siudadda ket binaybay-ak a rebba dagiti bakud ken sarikedkedda. Napanawan dagiti siudadda. Awanen matagtagitao kadagiti kalsadada ket awanen ti agnaed sadiay."


word:
"Impagarupko idi nga agbutengton kaniak dagiti tattaok ket awatenda ti panangdisiplinak kadakuada. Impagarupko a dida malipatan ti dusa nga inyegko a pangisuro kadakuada. Ngem iti saan a mabayag, ad-adda ketdi a dimmakesda.”"


word:
"Kuna ni Yahweh, “Aguraykayo. Urayenyo ti aldaw a panagtakderko a kas ukom a mangidarum kadagiti nasion. Inkeddengko nga ummongen dagiti pagilian ken pagarian tapno ipariknak kadakuada ti napalalo a pungtotko. Madadaelto ti entero a daga iti gumilgil-ayab nga apuy ti pungtotko."


word:
"“Aramidek a siakto laeng ti pagdaydayawan dagiti pagilian a saan ketdi a kadagiti sabali a didiosen ket agtulnogdanto amin kaniak."


word:
"Uray dagiti naiwaraswaras a tattaok nga adda idiay adayo nga Etiopia, umaydanto tapno agidatonda kaniak."


word:
"Iti dayta a tiempo, dakayo a tattaok, saanton a masapul nga agbainkayo iti panagsukiryo kaniak. Ikkatekto dagiti natangsit ken napasindayag ket saankayonton nga agsukir kaniak iti nasantoan a turodko iti Jerusalem."


word:
"Dinton agaramid iti dakes dagiti makalasat a tattao ti Israel. Didanton mangallilaw wenno agulbod. Narang-ay ken natalgeddanto ket awanton ti kabutengda.”"


word:
"Impanawen ti Apo dagiti gumurgura kenka;inikkatna amin a kabusormo.Adda kenka ti Apo nga ari ti Israel;awan itan ti gapu ti pagbutngam."


word:
"Dumtengen ti tiempo nga ibagada iti Jerusalem,“Dika agbuteng, siudad ti Jerusalem!Dimo ipalubos a malpay dagiti imam!"


word:
"Adda ti Apo a Diosmo iti dennam;ti bilegna ti mangted kenka iti balligi.Agrag-onto ket sika ti pagragsakanna,Ikkannakanto iti baro a biag ta ay-ayatennaka.Agkantanto a siraragsak gapu kenka,"


word:
"naragsak a kas kadagiti tao a makifiesta.”Kuna ti Apo,“Ginibusakon ti pangta ti pannakadusamket inikkatko ti pannakaibabainmo."


word:
"Umayen dayta nga aldaw!Dusaekto amin a mangilupitlupit kenka.Arayatekto dagiti amin a pilayket yawidkonto dagiti naitalaw a tattao.Pagbalinekto a dayaw ti pannakaibabaindaket raemento ida ti entero a lubong."


word:
"Umayen dayta nga aldaw!Yawidkonto dagiti naiwarawara a tattaom,Pagbalinenka nga agdindinamag ken madaydayawkadagiti amin a tattao ditoy daga.Makitamto ti pannakaisubliti sigud a kinarang-aymo.”Ti Apo ti nangibaga iti daytoy."


word:
"Iti maikadua a tawen a panagturay ni Dario a kas emperador ti Persia, iti umuna nga aldaw ti maikanem a bulan, kinasao ni Yahweh ni profeta Haggeo. Maiturong ti mensahe iti gobernador ti Juda, ni Zerubbabel nga anak ni Salatiel, ken iti Nangato a Padi, ni Josue nga anak ni Josadac."


word:
"Kinuna ni Yahweh a Mannakabalin-amin ken ni Haggeo, “Kuna dagitoy a tattao a saan pay a tiempo a bangonen manen ti Templo.”"


word:
"“Dakayo a tattaok, rumbeng kadi nga agnaedkayo kadagiti napintas a balbalayyo idinto nga agrakrakaya ti Templok?"


word:
"Adu ti immulayo a trigo ngem bassit ti inapityo. Adda kanenyo ngem saan nga umanay a mangbussog kadakayo. Adda arak nga inumenyo ngem saan nga umdas a mangbartek kadakayo. Adda kawesyo ngem saan nga umanay a pagimengyo. Bassit ti mateggedan ti mangmangged. Saan nga umanay a pagbiagna."


word:
"Ita, inkayo kadagiti turod. Agpukankayo iti kayo ket bangonenyo manen ti Templo tapno maragsakanak ket agdaydayawkayo kaniak a kas rebbengna."


word:
"“Nangnamnamakayo nga adu ti maapit ngem bassit ti apityo. Idi inyawidyo ti inapityo, pinatayabko. Apay a kasta ti inaramidko? Gapu ta agrakrakaya ti Templok idinto a maringgoran ti tunggal maysa kadakayo a mangbangbangon iti bukodna a balay."


word:
"Pinagtikagko ti pagilian. Nagmaga dagiti turturod, taltalon, kaoliboan ken kaubasan. Gapu iti tikag, agsagaba ti amin a mula, tao, animal ken amin a kayatyo nga imula.”"


word:
"Impangag da Zerubbabel, Josue ken amin a tattao a nagsubli manipud idiay Babilonia a nakaibellenganda a kas balud ti sao ni Yahweh a Diosda. Nagbutengda ket tinungpalda ni profeta Haggeo a babaonen ni Yahweh."


word:
"Kalpasanna, impakaammo ni Haggeo ti mensahe ni Yahweh kadagiti tattao: “Ikarik a dikay baybay-an.”"


word:
"Tinignay ni Yahweh ti tunggal maysa nga agtrabaho iti Templo: da Zerubbabel a gobernador ti Juda, ni Josue a Nangato a Padi ken dagiti tattao a nagsubli."


word:
"Rinugianda a trinabaho ti templo ni Yahweh a Mannakabalin-amin a Diosda iti maika-24 nga aldaw iti maikanem a bulan iti maikadua a tawen ti panagturay ni Dario a kas emperador."


word:
"Iti maika-21 nga aldaw iti maikapito a bulan iti dayta a tawen, nagsao manen ni Yahweh ken ni profeta Haggeo."


word:
"Imbagana kenkuana a kasaona ni Zerubbabel a gobernador ti Juda, ni Josue a Nangato a Padi ken dagiti umili ket kinunana kadakuada,"


word:
"“Adda kadi makalagip pay laeng iti sigud a kinadayag ti Templo? Ania ti panagkitayo itan? Kasla awanen ti serserbina."


word:
"Idi rummuarkayo idiay Egipto, inkarik a dikay baybay-an. Addaak pay laeng kadakayo, isut' gapuna a dikay agbuteng."


word:
"Nadaydayagto ti baro a Templo ngem ti immuna. Iti daytoy a lugar, parang-ayek dagiti tattaok ket ikkak ida iti talna.”Ni Yahweh a Mannakabalin-amin ti nagsao iti daytoy."


word:
"Iti maikadua a tawen a panagturay ni Dario a kas emperador, iti maika-24 nga aldaw iti maikasiam a bulan, nagsao manen ni Yahweh a Mannakabalin-amin ken ni profeta Haggeo."


word:
"Kas pangarigan mangala ti maysa a tao iti naidaton a karne ket sab-okenna iti gayadan ti kagayna. No isagidna ti kagayna iti tinapay wenno naluto a makan wenno arak wenno lana wenno aniaman a taraon, mapasanto met kadi ti nakaisagidanna?”“Saan,” insungbat dagiti papadi idi sinaludsod daytoy ni Haggeo."


word:
"Sinaludsod ni Haggeo, “No natulawan ti maysa a tao gapu ta nakasagid iti bangkay, ket sagidenna ti uray ania kadagitoy a taraon, matulawan met kadi dagiti taraon?”“Wen,” insungbat dagiti papadi."


word:
"Kinuna ngarud ni Haggeo, “Imbaga ti Apo a kasta met ti maaramid kadagiti tattao iti daytoy a nasion, ken kadagiti amin nga apitda; matulawan ti aniaman nga idatonda iti altar.”"


word:
"Kuna ni Yahweh, “Diyo kadi makita ti napasamak kadakayo? Sakbay nga inrugiyo a bangonen manen ti Templo,"


word:
"mapankayo iti pempen ti trigo ket namnamaenyo a makaalakayo iti 20 a salup ngem sangapulo a salup ti masarakanyo. Mapankayo iti tangke ti arak tapno tumakokayo iti 50 a galon, ngem 20 laeng a galon ti maalayo."


word:
"Inyegko ti dumardarang nga angin ken uraro tapno madadael ti amin a mulayo ngem kaskasdi a dikayo nagbabawi."


word:
"Iti daytoy maika-24 nga aldaw iti maikasiam a bulan, ita ta naipasdeken dagiti fondasion ti Templo, panunotenyo a naimbag ti mapasamak manipud ita."


word:
"Awanen ti natda a trigo. Saan pay a nagbunga dagiti ubas, igos, granada ken olibo. Ngem manipud ita, bendisionankayo.”"


word:
"Iti dayta met la nga aldaw, iti maika-24 nga aldaw ti bulan, kinuna manen ni Yahweh ken ni Haggeo:"


word:
"ket rebbaek dagiti pagarian ken gibusak ti pannakabalinda. Parmekek dagiti lugan a pakigubat ken dagiti nagsakay. Matayto dagiti kabalio ket agpipinnatayto dagiti nagsakay."


word:
"Iti dayta nga aldaw, alaenkanto, sika, Zerubbabel nga adipenko, ket isaadka nga agturay iti naganko. Sika ti pinilik.” Ni Yahweh a Mannakabalin-amin ti nagsao iti daytoy."


word:
"Daytoy ti mensahe ti Apo nga impakaammona ken ni profeta Zacarias iti maikawalo a bulan iti maikadua a tawen a panagturay ni Dario a kas emperador ti Persia. (Ni Zacarias ti anak ni Barakias ken apoko ni Iddo.)"


word:
"Imbaga ti Apo a Mannakabalin-amin ken ni Zacarias nga ipakaammona daytoy kadagiti tattao, “Siak, ni Yahweh, kasta unay idi ti pungtotko kadagidi kapuonanyo."


word:
"Diyo tuladen dagidi kapuonanyo. Idi un-unana, impakaammo kadakuada dagiti profeta ti saok. Binallaaganda ida nga idiandan dagiti dakes ken managbasol a panagbiagda. Ngem didak impangag wenno tinungpal."


word:
"Babaen kadagiti adipenko a profeta, nangtedak kadagiti kapuonanyo kadagiti ballaag ken bilin. Saanda a nangikaskaso ket sinagabada ti dusa ti kinasukirda. Nagbabawida met laeng ket binigbigda a dinusak ida kas maikari kadakuada ken kas inkeddengko nga aramiden.’”"


word:
"Iti maikadua a tawen a panagturay ni Dario a kas emperador, iti maika-24 nga aldaw iti maika-11 a bulan (ti bulan ti Sebat), imbaga kaniak ti Apo daytoy a mensahe iti maysa a parmata iti rabii."


word:
"Nakitak ti maysa nga anghel ti Apo a nagsakay iti nalabaga a kabalio. Nagsardeng iti ummong dagiti nasamek a kayo iti maysa a tanap. Iti likudanna, adda dagiti sabali pay a kabalio—nalabaga, puraw ken garitgaritan."


word:
"“Ania ti kaipapanan dagitoy a kabalio, apo?” sinaludsodko.“Ipakitak kenka no ania ti kaipapanan dagitoy,” insungbatna."


word:
"Impadamagda daytoy iti anghel, “Sinursormi ti entero a daga ket nasarakanmi nga awan ti arimekmekna ken awan gaway dagiti tattao.”"


word:
"Kinuna ti anghel, “O Apo a Mannakabalin-amin, 70 a tawenen a kapungpungtotmo ti Jerusalem ken dagiti siudad ti Juda. Kaanonto a kaasiam ida?”"


word:
"Ket imbaga kaniak ti anghel nga ipakaammok ti sao ti Apo a Mannakabalin-amin: “Ipatpategko unay ti Jerusalem ket mariribukak iti nasantoan a siudadko."


word:
"Napalalo ti pungtotko kadagiti pagilian nga agnamnam-ay iti kappia ken talna. Idi medmedmedak ti pungtotko kadagiti tattaok, dinegdegan dagitoy a nasion ti panagsagabada."


word:
"Ngarud, nagsubliak iti Jerusalem tapno kaasiak ti siudad. Mabangonto manen ti Templok ket matarimaan manen ti siudad.”"


word:
"Imbaga pay ti anghel nga ipakaammok daytoy: “Kuna ti Apo a Mannakabalin-amin a rumang-ayto manen dagiti siudadna. Liwliwaennanto manen ti Jerusalem ket pagbalinennanto manen ti siudad a kukuana.”"


word:
"Sinaludsodko iti anghel a makisasao kaniak no ania ti kaipapananda. Insungbatna, “Iladawanda dagiti nabileg a pagilian ti lubong a nangwarawara kadagiti tattao ti Juda, Israel ken Jerusalem.”"


word:
"Sinaludsodko no ania ti umayda aramiden.Insungbatna, “Immayda tapno butbutngen ken parmekenda dagiti pagilian a nangparukma a namimpinsan iti daga ti Juda ken nangwarawara kadagiti tattaona.”"


word:
"Kinuna ti umuna nga anghel iti sabali nga anghel, “Agtarayka a mapan iti dayta nga agtutubo a siiiggem iti pagrukod. Ibagam kenkuana nga adunto unay ti tao ken baka iti Jerusalem ket saanton a mabakudan ti siudad."


word:
"Inkari ti Apo nga isunto ti agbalin nga apuy a bakud a mangsalaknib iti siudad ken agnaed sadiay iti amin a dayagna.”"


word:
"Kinuna ti Apo kadagiti tattaona, “Inwarawarakayo iti amin a suli ti lubong. Ngem ita, dakayo a napagtalaw a kas balud, aglibaskayo iti Babilonia ket agsublikayo iti Jerusalem."


word:
"Siasinoman a mangkabil kadakayo, kabilenna ti kapatgan kaniak.”Ngarud, inted kaniak ti Apo a Mannakabalin-amin daytoy a mensahe sanak imbaon kadagiti nasion a nangsamsam kadagiti sanikua dagiti tattaona ket imbagak:"


word:
"“Ti Apo a mismo ti manggubat kadakayo, ket samsamandakayto dagiti tattao a nagserbi idi nga adipenyo.”Inton mapasamak daytoy, maammoanto ti amin nga imbaonnak ti Apo a Mannakabalin-amin."


word:
"Iti dayta a tiempo, adunto a nasion ti kumamang iti Apo ket agbalindanto a tattaona. Makipagnaedto kadakayo, ket maammoanyonto nga imbaonnak kadakayo."


word:
"Agbalinto manen ti Juda a naisangsangayan a kukua ti Apo iti nasagradoan a daga. Agbalinto met ti Jerusalem a siudad nga ipangpangrunana unay."


word:
"Iti sabali a parmata, impakita kaniak ti Apo ni Josue a Nangato a Padi a sitatakder iti sangoanan ti anghel ti Apo. Sitatakder met ni Satanas iti abay ni Josue tapno idarumna."


word:
"Kinuna ti anghel ti Apo  ken ni Satanas, “Dusaennaka koma ti Apo, Satanas. Sapay koma ta dusaennaka ti Apo a mangay-ayat iti Jerusalem. Mayarig daytoy a lalaki iti kayo a narabsut iti apuy.”"


word:
"Kinuna ti anghel kadagiti nailangitan nga agserserbi kenkuana, “Uksobenyo ti narugit a pagan-anay daytoy a lalaki.” Kalpasanna, kinunana ken ni Josue, “Inikkatkon dagiti basolmo, ket ikkanka iti baro a pagan-anay nga ikawesmo.”"


word:
"Binilinna dagiti agserserbi a mangikabilda iti nadalus a turban iti ulo ni Josue. Nagtungpalda sada kinawesan ni Josue iti baro a pagan-anay bayat ti panagtakder sadiay ti anghel ti Apo."


word:
"a kastoy ti kinuna ti Apo a Mannakabalin-amin: “No agtulnogka kadagiti lintegko ket aramidem dagiti pagrebbengam nga intedko kenka, sikanto ti mangimaton iti Templok ken kadagiti paraanganna. Ipangagkonto dagiti kararagmo a kas iti panangipangagko iti kararag dagiti angheles nga adda iti imatangko."


word:
"Dumngegka ngarud, Josue, sika a Nangato a Padi. Dumngegkayo met, dakayo a kakaduana a padi. Dakayo ti pagilasinan ti naimbag a masakbayan: Iparangarangkon ti adipenko a maaw-awagan ‘Ti Sanga.’"


word:
"Ikabilko iti sangoanan ni Josue ti maysa a bato a pito ti parupana. Addanto balikas nga ikitikitko iti bato ket iti las-ud ti maysa la nga aldaw, punasek ti basol daytoy a daga."


word:
"Inton dumteng dayta nga aldaw, agbiagkayto a natalged ken narang-ay, ket tunggal maysa addanto kaubasan ken kaigosanna a pangawisanna kadagiti kaarrubana.”"


word:
"“Ania ti makitam?” sinaludsodna.“Makitak ti maysa a kandelero a pasig a balitok,” insungbatko. “Iti rabawna, adda malukong a pagyanan ti lana. Adda pito a pagsilawan ti kandelero, tunggal maysa adda pagsaadan ti pito a pabelo."


word:
"Kinuna kaniak ti anghel, “Dagiti pito a pagsilawan isuda dagiti pito a mata ti Apo a kumitkita iti entero a daga.”"


word:
"Ket ania ti kaipapanan dagitoy dua a sanga ti olibo iti abay dagiti balitok a tubo a pagayusan dagiti lana ti olibo?”"


word:
"“Dagitoy dagiti dua a lallaki a pinili ken kinonsagrar ti Dios nga agserbi kenkuana nga Apo ti entero a daga,” kinunana."


word:
"Imbaga ti anghel nga ipakaammok ken ni Zerubbabel daytoy a mensahe ti Apo: “Agballigika, saan nga iti bileg ti armada wenno iti bukodmo a pigsa no di ket babaen iti pannakabalin nga aggapu kaniak."


word:
"Mapukawto dagiti lapped a kas iti kadadakkel dagiti bantay. Bangonemto manen ti Templo ket inton ikabilmo ti maudi a bato, idir-into dagiti tattao, ‘Nagpintasen! Nagpintasen!’”"


word:
"Sinaludsod ti anghel no ania ti nakitak. Insungbatko, “Maysa nga agtaytayab a pagbasaan a 30 a kadapan ti kaatiddogna ken 15 a kadapan ti kaakabana.”"


word:
"Imbagana kaniak, “Nailanad iti daytoy a pagbasaan ti lunod nga agsaknap iti entero a daga. Iti maysa a bangir ti pagbasaan, nailanad a mapapanaw amin a mannanakaw iti daga. Iti sabali a bangir, nailanad met a maipanawto amin nga agsapata iti ulbod."


word:
"Kinuna ti Apo a Mannakabalin-amin nga idissuornanto daytoy a lunod kadagiti balay dagiti mannanakaw ken kadagiti balay dagiti agsapata iti ulbod. Agtalinaedto daytoy kadagiti balbalayda ket ibusennanto ida a mamimpinsan.”"


word:
"Sinaludsodko no ania daydiay ket kinunana, “Maysa a basket. Iladawanna ti basol ti entero a daga!”"


word:
"Adda buli a kalub ti basket. Idi kitkitaek, naingato ti kalub ket nakitak iti unegna ti maysa a babai a nakatugaw."


word:
"Kinuna ti anghel, “Iladawan daytoy a babai ti kinadakes.” Kalpasanna, intalmegna ti babai iti uneg ti basket sana inkabil ti kalub."


word:
"Timmangadak ket nakitak ti dua a babbai nga addaan iti nabileg a payak a kas iti payak ti kannaway, ket agturongda iti ayanko. Innalada ti basket ket intayabda."


word:
"Kinunana, “Idiay Babilonia a pangaramidanda iti templona. Apaman a malpas ti templo, maipanto sadiay ti basket tapno pagdaydayawan dagiti tattao.”"


word:
"Adda manen sabali a parmatak. Naimatangak ti uppat a lugan a pakigubat a rumrummuar iti nagbaetan ti dua a bronse a bantay."


word:
"Guyguyoden dagiti nalabaga a kabalio ti umuna a lugan. Nangingisit a kabalio ti mangguyguyod iti maikadua."


word:
"Guyguyoden dagiti puraw a kabalio ti maikatlo, ket ti maikapat, guyguyoden dagiti labang a kabalio."


word:
"Agpa-amianan a mapan Babilonia ti lugan a guyguyoden dagiti nangisit a kabalio. Agpa-laud dagiti puraw a kabalio, ket agpa-abagatan dagiti labang nga agturong iti maysa a pagilian."


word:
"Idi rummuar dagiti labang a kabalio, gumanatda a mapan mangwanawan iti daga. Kinuna ti anghel, “Inkayo kitaen ti daga!” Iti kasta napanda."


word:
"Kalpasanna, impukkaw ti anghel kaniak, “Dagiti kabalio a napan idiay Babilonia, pinabaawda ti pungtot ti Apo iti dayta a daga.”"


word:
"“Alaem dagiti sagut nga inted dagiti napagtalaw a kas balud a naggapu idiay Babilonia, da Heldai, Tobijas ken Jedaias. Inka a dagus iti balay ni Josias nga anak ni Sofonias."


word:
"Aramidem a korona dagiti balitok ken pirak nga intedda samo ibalangat ken ni Josue a nangato a padi nga anak ni Josadac."


word:
"Ibagam ken ni Josue a kastoy ti sao ni Yahweh a Mannakabalin-amin: ‘Adtoy ti tao a maawagan “Ti Sanga.” Dumakkel iti daga nga ayanna ket bangonennanto ti Templo ti Apo."


word:
"Wen, isunto ti mangbangon iti Templo. Awatennanto ti pammadayaw a maipaay iti ari, ket iturayannanto dagiti tattaona. Addanto padi nga umas-asibay iti tronona. Agtinnulongdanto nga agtrabaho iti kappia ken panagtutunos.’"


word:
"Agpaayto ti korona a pakalaglagipan iti templo ni Yahweh a pammadayaw kada Heldai, Tobijas, Jedaias ken ni Josias.”"


word:
"Umayto dagiti tattao nga agnaed iti adayo ket tumulongda iti pannakabangon manen ti Templo ti Apo. Ket inton malpas ti templo, maammoanyonto a ti Apo a Mannakabalin-amin ti nangibaon kaniak nga umay kadakayo. Mapasamak amin dagitoy no agtulnogkayo a sipapasnek kadagiti bilin ti Apo a Diosyo!"


word:
"Iti maikapat a tawen a panagturay ni Dario a kas emperador, iti maikapat nga aldaw iti maikasiam a bulan a maaw-awagan iti Kislev, adda impakaammo kaniak ti Apo."


word:
"Imbaon dagiti taga-Betel ni Sarezer ken ni Regemmelek agraman dagiti tattaoda a mapan iti Templo ti Apo a Mannakabalin-amin tapno dumawatda iti bendision ti Apo."


word:
"Pinasaludsodda daytoy kadagiti papadi ken profeta: “Itultuloymi kadi a dung-awan ti pannakadadael ti Templo babaen iti panagayunar iti maikalima a bulan a kas iti inar-aramidmi iti adu a tawen agingga ita?”"


word:
"“Ibagam kadagiti tattao iti pagilian ken kadagiti papadi, a no agayunar ken agdung-awda idi iti maikalima ken maikapito a bulan iti las-ud dagitoy pitopulo a tawen, saan a kas pammadayawda kaniak."


word:
"Daytoy ti imbaga ti Apo babaen dagiti profeta idi un-unana. Imbagana daytoy idi narang-ay ti Jerusalem ken adu ti agnaed a tao, saan laeng a kadagiti kabangibangna nga il-ili no di pay ket iti abagatan a deppaar ken iti akinlaud a bakras dagiti turod."


word:
"“Idi un-unana, impaulogko dagitoy a bilin kadagiti tattaok: ‘Kitaenyo a maipakat ti hustisia ken ipakitayo ti ayat ken asiyo iti padayo a tao."


word:
"Diyo idadanes dagiti balo, dagiti ulila, dagiti ganggannaet a makipagnaed kadakayo ken ti siasinoman nga adda pakasapulanna. Ket dikay agpanggep kadagiti pamuspusan a mangdangran iti padayo a tao.’"


word:
"ket pinatangkenda dagiti pusoda a kas iti bato. Gapu ta dida impangag dagiti pannursurok nga intedko babaen kadagiti profeta idi un-unana, nakapungtotak iti kasta unay."


word:
"Kaslaak la bagio a nangipalais kadakuada ket nawarawarada a nagnaed kadagiti nadumaduma a pagilian. Pinaglangalang dagita a nasion daytoy nasayaat a daga ket awan ti nabati nga agnaed.”"


word:
"“Tinarigagayak a tulongan ti Jerusalem gapu iti nasged nga ayatko kadagiti tattaona. Gapu iti ayatko, kinapungtotko dagiti kabusorna."


word:
"Agsubliak iti Jerusalem, ti nasantoan a siudadko, ket agnaedak sadiay. Maawaganto iti napudno a siudad. Maawaganto met ti bantay ni Yahweh a Mannakabalin-amin iti nasantoan a bantay."


word:
"Agtugawto manen dagiti babbaket ken lallakay kadagiti kalsada ken plasa ti Jerusalem. Agsarukoddanto a magna gapu iti kinalakay ken kinabaketda."


word:
"“Mabalin nga ipagarup dagiti nasion a nabati a saan a maaramid daytoy ngem nalaka la a banag daytoy kaniak."


word:
"Alaekto ida manipud iti daya ken laud ket isublikto ida idiay Jerusalem a pagnaedanda. Isudanto dagiti tattaok ket siakto ti Diosda. Iturayakto ida a sipupudno ken awan idumdumak."


word:
"“Pakirdenyo ti pakinakemyo, dakayo a tattao. Dagiti mangmangngegyo ita, isu met laeng ti insasao dagiti profeta idi maisaad dagiti fondasion tapno mabangon manen ti Templok."


word:
"Sakbay dayta a tiempo, awan ti makabael a mangtangdan iti tao wenno animal. Mabuteng dagiti tattao a rummuar gapu kadagiti kabusorda. Pinagbibinnusorko dagiti amin a tattao."


word:
"Awanto ti kabutengda no agmulada. Agbunganto dagiti ubasda. Adunto ti maapit iti daga. Nawadwadto ti tudo. Ipaaykonto amin dagitoy a bendision kadagiti tattao a nakalasat iti nasionko."


word:
"Tattao ti Juda ken Israel, iti napalabas, no ilunod dagiti ganggannaet dagiti padada, kunada, ‘Agdissuor koma kadakayo ti isu met la a didigra a nagdissuor iti Juda ken Israel.’ Ngem isalakankayto ket kunanto dagita a ganggannaet iti tunggal maysa, ‘Sapay koma ta mabendisionankayo a kas iti Juda ken Israel.’ Bumilegkayo ngarud ket dikay agbuteng.”"


word:
"Kuna ni Yahweh a Mannakabalin-amin, “Idi pinagpungtotdak dagidi kapuonanyo, inkeddengko nga idissuor kadakuada ti didigra ket diak nagbabawi no di ket inaramidko dagiti panggepko."


word:
"Dagitoy ti masapul nga aramidenyo: Agsaokayo iti pudno iti padayo a tao. Kadagiti pangukoman, ipakatyo ti hustisia, ti hustisia a mangyeg iti kappia."


word:
"Dikay agpanggep iti dakes iti padayo a tao. Dikay agsaksi iti ulbod. Kagurak ti kinaulbod, kinakillo ken kinaranggas.”"


word:
"“Ti panagayunaryo kadagiti maikapat, maikalima, maikapito ken maikasangapulo a bulan, agbalinto a narambak ken naragsak a fiesta dagiti tattao ti Juda. Masapul nga ayatenyo ti kinapudno ken kappia!”"


word:
"Kuna ni Yahweh a Mannakabalin-amin, “Dumtengen ti tiempo nga umay iti Jerusalem dagiti tattao nga aggapu kadagiti dadakkel a pagilian ken siudad."


word:
"Kunanto dagiti tattao iti maysa a siudad kadagiti agnaed iti sabali a siudad, ‘Inkam agdaydayaw iti Apo a Mannakabalin-amin ken agdawat iti bendisionna. Umaykayo met!’"


word:
"Dadakkel ken nabibileg a nasion ti mapanto idiay Jerusalem tapno agdaydayawda ken ni Yahweh a Mannakabalin-amin ken agdawatda iti bendisionna."


word:
"Kadagita nga aldaw, sangapulo a ganggannaet ti mapan iti maysa a Judio ket kunada, ‘Kayatmi ti sumurot kenka ta nadamagmi nga adda kenka ti Dios.’”"


word:
"Daytoy ti mensahe ni Yahweh: Inkeddengna ti dusa a maipatayto iti daga ti Hadrac ken ti siudad ti Damasco. Saan laeng a dagiti tribu ti Israel ti kukua ni Yahweh, no di pay ket ti kabesera ti Siria."


word:
"Kukuana pay ti Hamat nga adda iti nagbaetan ti Hadrac ken Damasco, kasta met dagiti siudad ti Tiro ken Sidon, agraman amin a kinalaingda."


word:
"Nangbangon ti Tiro iti sarikedked a mangsalaknib kenkuana. Nagurnong iti adu a pirak ken balitok—adu unay ket maibilangda a gagangay a kas tapok."


word:
"Ngem alaento ni Yahweh ti amin a sanikua ti Tiro ket itappuakna iti baybay. Mapuoranto ti siudad agingga a dumapu."


word:
"Makitanto daytoy ti siudad ti Askelon ket agbutengto. Makitanto met ti siudad ti Gaza ket agsagabanto iti kasta unay. Kastanto met ti Ekron ket mapukawnanto ti namnamana. Mapukawto ti Gaza ti arina ket awanto metten ti agnaed iti Askelon."


word:
"Nadumadumanto a puli ti agnaed idiay Asdod. Kuna ni Yahweh, “Ipababakto dagitoy natangsit a Filisteo."


word:
"Didanton agsida iti karne nga adda darana wenno aniaman a taraon a maiparit. Amin a makalasat, mainayondanto kadagiti tattaok ket mayarigdanto a kas maysa a familia iti tribu ti Juda. Agbalinto a tattaok dagiti taga-Ekron a kas kadagiti Jebuseo."


word:
"Salaknibakto ti dagak ket diak palubosan dagiti armada a lumasat. Diakton palubosan dagiti naranggas nga agturay a mangidadanes kadagiti tattaok. Nakitak no kasano ti panagsagaba dagiti tattaok.”"


word:
"Agrag-okayo, tattao ti Sion, agrag-okayo!Agdir-ikay iti ragsak, tattao ti Jerusalem!Kitaenyo, umayen kadakayo ti ariyo!Umay a sibaballigi ngem napakumbaba;umay a nakasakay iti asno, iti urbon ti asno."


word:
"Kuna ti Apo,“Ikkatekto iti Israel dagiti lugan a pakigubat;ipanawkonto met dagiti kabalio iti Jerusalem,madadaelto dagiti pana a nausar iti gubat.Makikappianto ti ariyo kadagiti nasion;sakupento ti pagturayanna manipud iti igid ti taaw agingga iti sabali nga igid;manipud iti Karayan Eufrates agingga kadagiti pungto ti daga.”"


word:
"Kuna ti Apo,“Gapu iti nagtulagantayoa napasingkedan iti dara dagiti sakrifisio,wayawayaakto dagiti tattaoyoiti awan danumna nga abut a nakaipananyo a kas balud."


word:
"Agsublikayo, dakayo a naitalaw,dakayo a balud nga addaan namnama;agsublikayon iti natalged a taengyo.Ibagak kadakayo ita,subadakto iti mamindua a kaadu ti bendisionti amin a sinagabayo."


word:
"Aramatek ti Juda a kas bai ti soldado,ken ti Israel a kas pana.Usarek dagiti tattao ti Sion a kas kampilana manggubat kadagiti tattao ti Grecia.”"


word:
"Agparangto ti Apo iti ngatoen dagiti tattaona;kaslanto kimat nga ibiatna dagiti panana.Paguniento ni Apo Dios ti trumpeta,magnanto a maikuyog iti bagionga aggapu iti abagatan."


word:
"Salaknibanto ti Apo a Mannakabalin-amin dagiti tattaona,ket papatayendanto dagiti kabusorda.Kasdanto la nabartek nga agpukkaw iti paggugubatan,ket pagayusendanto ti dara dagiti kabusorda.Agayusto a kas iti dara ti sakrifisioa maibuyat iti rabaw ti altarmanipud iti malukong."


word:
"Inton dumteng dayta nga aldaw,isalakanto ti Apo dagiti tattaona,a kas iti panangispal ti agpaspastor iti arbanna.Agraniagdanto iti daganaa kasla napateg a bato a naitampok iti korona."


word:
"Anian a kinasayaat ken kinapintasti pagbalinanto ti daga!Pumigsa dagiti agtutuboiti trigo ken arak."


word:
"Agdawatkay iti tudo iti Apo iti panawen nga awan ti tudo. Ti Apo ti mangibaon iti ulep a mangitinnag iti tudo ken arbis, a mangpalangto kadagiti talon nga agpaay iti tunggal maysa."


word:
"Makiuman dagiti tattao kadagiti imahen ngem minamaag ken ulbod ti sungbat a maited kadakuada. Adda dagiti mangipatarus iti tagtagainep ngem yaw-awandaka. Ubbaw ti pangliwliwada. Iti kasta, agalla-alla dagiti tattao a kasla napukaw a karnero. Maparigatda gapu ta awan ti mangipangulo kadakuada."


word:
"Kuna ti Apo, “Kapungtotko dagiti pastor, ket dusaekto dagiti papangulo, ta siak, ni Yahweh a Mannakabalin-amin, ay-ayatek dagiti tattao ti Juda. Pagbalinekto ida a nabileg a kabalio a pakigubat."


word:
"Mamaingeldanto a mannakigubat a mangibaddebaddek kadagiti kabusorda kadagiti kalsada. Makirangetdanto ta adda ni Yahweh kadakuada ket parmekendanto dagiti nagkabalio a kabusorda."


word:
"“Papigsaekto dagiti tattao ti Juda;ispalekto dagiti Israelita.Kaasiakto ida,ket yawidkonto amin ida.Kaslanto diak linaksid ida.Siak ni Yahweh a Diosda,sungbatakto dagiti kararagda."


word:
"Napigsanto dagiti Israelita a kasla soldado,naragsakdanto a kasla nakainum iti arak.Malagipto dagiti kaputotanda daytoy a balligi,ket agragsakdanto gapu iti inaramid ni Yahweh."


word:
"“Ayabakto dagiti tattaokket ummongekto ida.Ispalekto idaket paaduekto ida a kas iti sigud a kaaduda."


word:
"Uray no inwarawarak ida kadagiti pagilian,malagipdakto latta iti adayo a daga.Makalasatdanto agraman dagiti annakdaket agkukuyogdanto nga agawid."


word:
"Alaekto ida idiay Egipto ken Asiria,ket pagnaedekto ida iti bukodda a daga.Pagnaedekto met ti dadduma idiay Galaad ken Libanoagingga a mapno ti daga kadagiti tattao."


word:
"Inton aglasatda iti taaw ti rigatda,siak, ni Yahweh, ablatakto dagiti dalluyon,ket agmaganto ti lansad ti Karayan Nile.Maipababanto ti Asiriaket mapukawto ti Egipto ti bilegna."


word:
"Agdung-awkayo, dakayo a saleng,ta natuangen dagiti sedro,napukanen dagiti nadayag a kayo.Agdung-awkayo, dakayo a lugo ti Basan,nadadaelen ti nasamek a kabakiran."


word:
"Agsangit iti nasaem dagiti agtuturay;napukawen ti dayagda.Denggenyo ti ngernger dagiti leon;ta nadadaelen ti bakir ti Jordan."


word:
"Partien ida dagiti akinkukua ket dida madusa. Ilakoda ti karne ket kunada, ‘Madaydayaw ti Apo! Nabaknangkamin!’ Uray dagiti mismo a mangipaspastor kadakuada, dida kaasian ida.”("


word:
"Kinuna ti Apo, “Diak kaasianen dagiti agnaed iti daga. Siak a mismo ti mangyawat iti tunggal tao iti pannakabalin ti agturay ken arina. Dadaelento dagitoy nga agtuturay ti daga ket awanto ti ikanawak iti pannakabalinda.”)"


word:
"Tinangdanandak dagiti gimmatang ken naglako kadagiti karnero. Nagbalinak a pastor dagiti karnero a nairanta a maparti. Nangalaak iti dua a sarukod. Pinanaganak ti maysa iti “Parabur” ket ti sabali iti “Timpuyog” ket inaywanak ti arban."


word:
"Iti las-ud ti maysa a bulan, pinapanawko dagiti tallo nga agpaspastor a nanggura kaniak ta napukawko ti anusko kadakuada."


word:
"Kalpasanna, kinunak iti arban, “Saanen a siak ti mangipastor kadakayo. No adda matay, bay-ak a matay. No adda madadael, bay-ak a madadael. Dagiti matda, bay-ak nga agiinnibusda.”"


word:
"Tinukkolko ti sarukodko a maaw-awagan iti “Parabur,” kas pakakitaan a nawaswas ti nagtulagan ti Apo ken dagiti amin a nasion."


word:
"Ngarud, nawaswas ti tulag iti dayta nga aldaw. Kitkitaendak dagiti aggatgatang ken dagiti aglaklako iti karnero ket ammoda a sao amin ti Apo dagitoy."


word:
"Kinunak  kadakuada, “No mayatkayo, itedyo ti tangdanko; no saan, bay-anyo.” Tinangdanandak iti 30 a bagi ti pirak."


word:
"Kinuna ti Apo kaniak, “Ikabilmo ti kuarta iti kaha ti Templo.” Innalak dagiti 30 a bagi ti pirak, ti dakkel a gatad nga impagarupda a kaibatogan ti pategko, ket inkabilko iti kaha ti Templo."


word:
"Kalpasanna, tinukkolko ti maikadua a sarukod a maaw-awagan iti “Timpuyog,” ket nadadael ti timpuyog ti Juda ken ti Israel."


word:
"Kalpasanna, kinuna ti Apo kaniak, “Agbalinka manen nga agpaspastor ngem ita, kas maysa nga awan serserbina."


word:
"Nangdutokak iti pastor a mangaywan iti arbanko, ngem dina met tulongan dagiti karnero nga agpeggad iti pannakadadael. Dina pay biroken dagiti napukaw, wenno agasan dagiti nasugatan, wenno pakanen dagiti nasalun-at. Sidaenna ketdi dagiti kalukmegan a karnero ket lapgisenna dagiti kukoda."


word:
"Nakabutbutengto ti pagbanagan dayta awan serserbina a pastor! Binaybay-anna ti arbanna. Dadaelento a mamimpinsan ti gubat ti pannakabalinna. Magangonto ti takkiagna ket agbulsekto ti makannawan a matana.”"


word:
"Daytoy ti sao ti Apo maipapan iti Israel, ti Apo a nangyukrad iti langit ken nangipasdek iti daga ken nangted iti biag ti tao. Kunana:"


word:
"“Pagbalinekto ti Jerusalem a kasla kopa ti arak. Uminumto dagiti nasion iti likmutna ket agbasingbasingdanto a kasla nabartek. Inton lakubenda ti Jerusalem, malakubto met dagiti dadduma a siudad ti Juda."


word:
"Ngem iti dayta nga aldaw, pagbalinekto ti Jerusalem a nadagsen a bato a narigat a magaraw ket masugatanto iti nasaem ti siasinoman a mangbagkat kenkuana. Agmaymaysanto dagiti amin a pagilian ti lubong a mangraut kenkuana."


word:
"Iti dayta a tiempo, kigtotekto dagiti kabalioda ket pagmauyongekto dagiti nagsakay kadakuada. Bantayakto dagiti tattao ti Juda ngem pagbulsekekto ti amin a kabalio dagiti kabusorda."


word:
"Kunanto dagiti kapuonan ti Juda, ‘Ti Apo a Mannakabalin-amin a Dios ti mangted iti pigsa kadagiti tattaona nga agnaed iti Jerusalem.’"


word:
"“Iti dayta a tiempo, pagbalinekto dagiti kapuonan ti Juda a kasla apuy iti kabakiran wenno talon a natangkenan iti dawa. Dadaelendanto dagiti amin a pagilian iti lawlawda. Awanto ti pakaan-anoan dagiti tattao ti Jerusalem iti uneg ti siudad."


word:
"“Siak, ni Yahweh, umunanto a pagballigiek dagiti armada ti Juda tapno saan a maartapan ti dayaw dagiti kaputotan ni David ken dagiti agnaed iti Jerusalem ti dayaw ti Juda."


word:
"Iti dayta a tiempo, salaknibanto ti Apo dagiti agnaed iti Jerusalem. Uray ti kakapsutan kadakuada, pumigsanto a kas ken ni David. Idalanto ida dagiti kaputotan ni David a kas iti mismo a Dios, kas iti anghel ti Apo."


word:
"“Punnoekto  dagiti kaputotan ni David ken dagiti tattao ti Jerusalem iti espiritu a mamagbalin kadakuada a manangngaasi ken managkararag. Kitaendanto ti natay gapu iti panangduyokda kenkuana ket dung-awandanto a kas iti pimmusay a kakaisuna nga anak. Agdung-awdanto iti nasaem a kasla kadagiti tattao a natay ti inauna nga anakda."


word:
"Iti dayta a tiempo, nasaemto ti panagdung-aw idiay Jerusalem a kas iti panangdung-aw ken ni didiosen a Baal iti tanap ti Megiddo."


word:
"Tunggal familia iti pagilian, agdung-awto nga is-isuna: Ti familia a nagtaud iti kaputotan ni David; ti familia iti kaputotan ni Natan; ti familia iti kaputotan ni Levi; ti familia iti kaputotan ni Simei, ken dagiti dadduma a familia. Agdung-awto nga is-isuna ti tunggal familia, agraman lallaki a mailasin kadagiti babbai."


word:
"Kuna ni Yahweh a Mannakabalin-amin, “Inton dumteng dayta a tiempo, addanto ubbog a maluktan nga agpaay kadagiti kaputotan ni David ken dagiti tattao iti Jerusalem tapno maugasan ti basol ken kinarugitda."


word:
"Iti dayta a tiempo, pukawekto dagiti imahen iti pagilian, ket awanton ti makalagip kadakuada. Paksiatekto dagiti agkuna a profetada ket pukawek ti tarigagay nga agdaydayaw kadagiti didiosen."


word:
"No addanto pay laeng mangipapilit nga agipadto, kunanto dagiti nagannak kenkuana a masapul a matay ta imbagana a nagsao iti nagan ni Yahweh ngem pasig met nga ulbod ti insaona. No agipadto, patayento dagiti mismo a nagannak kenkuana."


word:
"Inton dumteng dayta a tiempo, awanto ti profeta a mangipalangguad kadagiti parmatana wenno agkawes wenno agparang a kas profeta tapno allilawenna dagiti tattao."


word:
"Ket no adda agsaludsod, ‘Ania ngarud dagitoy sugat iti barukongmo?’ isungbatnanto, ‘Naalak iti balay ti gayyemko.’”"


word:
"Kuna ni Yahweh a Mannakabalin-amin: “Tumakderka, kampilan, ket darupem ti agpaspastor a katulongak. Papatayem tapno mawarawara dagiti karnero. Darupek dagiti tattaok"


word:
"Paglasatekto iti apuy dagiti nakalasat nga apagkatlo. Gugorakto ida a kas iti pannakagugor ti pirak iti apuy. Gugorakto ida a kas iti pannakagugor ti balitok. Kalpasanna, agkararagdanto kaniak ket ipangagkonto ida. Ibagakto kadakuada nga isuda dagiti tattaok ket ipudnodanto a siak ti Diosda.”"


word:
"Dumtengen ti aldaw a panagtugaw ti Apo a kas ukom. Dumtengto dagiti agsamsam iti siudad ti Jerusalem ket mabingbingayto dagiti nasamsam iti imatangmo."


word:
"Ummongento ti Apo dagiti amin a pagilian tapno darupenda ti Jerusalem. Maparmekto ti siudad. Masamsamanto dagiti balbalay. Maramesto dagiti babbai. Maitalawto ti kagudua ti bilang dagiti agnaed iti siudad ngem mabatinto dagiti dadduma."


word:
"Kalpasanna, rummuarto ti Apo ket makirangetto a kas kadagiti napalabas a tiempo; gubatennanto dagidiay a pagilian."


word:
"Iti dayta nga aldaw, agtakderto ti Apo iti tapaw ti Bantay Olivo iti daya ti Jerusalem. Maguduanto ti bantay ket addanto nalawa a tanap iti baetna a mangrugi iti daya nga agpa-laud. Umalisto nga agpa-amianan ti kaguduana ket agpa-abagatanto met ti sabali a kagudua."


word:
"Aglibaskayto ket magnakay iti daytoy a tanap a nanggudua iti bantay. Agtataraykayto a kas kadagidi kapuonanyo idi dimteng ti ginggined iti tiempo ni Uzzias nga ari ti Juda. Umayto ti Apo a Diosko ket ikuyogna dagiti amin nga angheles."


word:
"Agnanayonto nga aldaw a saan met a gagangay nga aldaw ken rabbi. No kaano a mapasamak daytoy, ni laeng Yahweh ti makaammo."


word:
"Inton dumteng dayta nga aldaw, addanto nabiag a danum nga aggapu iti Jerusalem. Agturongto ti kaguduana iti Natay a Baybay ket ti kaguduana iti Taaw Mediterranean. Saanto nga agpatingga ti panagayusna, uray iti kalgaw wenno tudtudo."


word:
"Kalpasanna, agarinto ni Yahweh iti entero a lubong. Agdaydayawto ti tunggal maysa kenkuana a kas Dios ket maymaysanto ti naganna nga ammoda."


word:
"Nasimpanton ti deppaar manipud Geba iti amianan agingga iti Rimmon iti abagatan. Nangatngatonto ti Jerusalem ngem dagiti daga iti lawlawna. Sakupento ti siudad manipud iti Ruangan ni Benjamin agingga iti Ruangan ti Suli, iti nagtakderan ti sigud a ruangan, ken manipud iti Torre ni Hananel agingga kadagiti pagpespesan iti ubas a kukua ti ari."


word:
"Idissuorto ni Yahweh ti nakabutbuteng a sakit kadagiti pagilian a manggubat iti Jerusalem. Marunotto ti lasagda idinto a sibibiagda pay. Malungsotto dagiti mata ken dagiti dilada."


word:
"Iti dayta nga aldaw, riribuken ken pagbutngento ida ni Yahweh. Gammatanto ti maysa a tao ti adda iti abayna ket kabilenna."


word:
"Makigubatto dagiti tattao ti Juda a mangsalaknib iti Jerusalem. Alaendanto a kas samsam ti sanikua dagiti amin a nasion—balitok, pirak ken adu a pagan-anay."


word:
"Addanto met nakaro a sakit nga agdissuor kadagiti kabalio, mulo, kamelio ken asno—kadagiti amin nga animal nga adda iti kampo dagiti kabusor."


word:
"Kalpasan ti pannakaparmek dagiti kabusor, tinawen a sumang-atto idiay Jerusalem dagiti amin a nakalasat tapno agdaydayawda ken ni Yahweh a Mannakabalin-amin a kas ari ken tapno rambakanda ti Fiesta dagiti Abong-abong."


word:
"No adda nasion a saan a sumang-at idiay Jerusalem tapno agdaydayaw ken ni Yahweh a Mannakabalin-amin a kas ari, saanto nga agtudo iti dagada."


word:
"No saan a kayat dagiti Egipcio a rambakan ti Fiesta dagiti Abong-abong, sagabaendanto met ti sakit nga idissuor ni Yahweh kadagiti nasion a saan a mapan makipagrambak."


word:
"Daytoyto ti dusa a maipatay iti Egipto ken kadagiti dadduma a nasion no dida rambakan ti Fiesta dagiti Abong-abong."


word:
"Iti dayta a tiempo, uray kadagiti kilingkiling a maibitin kadagiti kabalio maisuratto: “Naidaton iti Apo.” Agbalinton dagiti banga nga adda iti Templo a nasagradoan a kas kadagiti malukong iti sango ti altar."


word:
"Mailasinto ti amin a banga iti Jerusalem ken iti Juda tapno maaramat iti panagdaydayaw ken ni Yahweh a Mannakabalin-amin. Usarento dagiti agidaton ti banga a paglutoan iti karne ti idatagda. Inton dumteng dayta a tiempo, awanton ti agtagtagilako iti Templo ni Yahweh a Mannakabalin-amin."


word:
"Kuna ni Yahweh kadagiti tattaona, “Inay-ayatkayo.” Ngem isungbatda, “Kasano ti panangipakitam nga inay-ayatnakami?”Isungbat ni Yahweh, “Agkabsat da Esau ken Jacob, ngem inay-ayatko ni Jacob ken dagiti kaputotanna,"


word:
"ket ginurak ni Esau ken dagiti kaputotanna. Dinadaelko ti katurturodan a pagilian ni Esau ket binaybay-ak ti dagana a pagtaengan dagiti atap nga animal.”"


word:
"No kuna dagiti Edomita a kaputotan ni Esau, “Nadadael dagiti ilimi ngem bangonenminto manen ida,” daytoy ti sungbat ni Yahweh a Mannakabalin-amin, “Bangonenda latta ida ngem rebbaekto manen. Awaganto dagiti tattao ida iti ‘Ti managdakdakes a pagilian’ ken ‘Ti pagilian a kapungtot ti Apo iti agnanayon.’”"


word:
"Makitanto a mismo daytoy dagiti Israelita ket kunadanto, “Mannakabalin ti Apo uray pay iti ruar ti daga ti Israel!”"


word:
"Kuna ti Apo a Mannakabalin-amin kadagiti papadi, “Raemen ti anak ti amana. Raemen met ti adipen ti apona. Siak ti amayo, ngem apay a didak dayawen? Siak ti apoyo, ngem apay a didak raemen? Lalaisendak, ngem saludsodenyo pay laeng, ‘Kasano ti pananglaismi kenka?’"


word:
"Kastoy ti pananglaisyo kaniak—agidatonkayo iti awan pategna a taraon iti altarko, ket saludsodenyo, ‘Kasano ti dimi panangipakita a saankami nga agraem kenka?’ Ibagak kadakayo—babaen iti panangipakitayo iti pananglaisyo iti altarko."


word:
"Ipagarupyo kadi a naimbag ti panangidatagyo kaniak iti bulsek, pilay wenno masakit nga animal? Padasenyo man ti mangted ti kasta nga animal iti gobernadoryo. Maragsakan ngata? Itedna ngata ti masapulyo?”"


word:
"Ita, dakayo a papadi, padasenyo man ti agdawat iti Dios tapno kaasiannatayo. Dina ipangag ti kararagyo ket dakayo ti akimbasol."


word:
"Kuna ti Apo a Mannakabalin-amin, “Adda koma maysa kadakayo a mangirikep iti ruangan ti Templo tapno dikay makastrek a mangpasged iti awan serserbina nga apuy iti altarko. Diak maragsakan kadakayo, ket diak awaten dagiti daton nga idatagyo kaniak."


word:
"Agraem kaniak dagiti amin a tattao ditoy lubong. Iti sadinoman a disso, agpuorda iti insenso a maipaay kaniak ket agidatagda kadagiti makaay-ayo a daton. Isuda amin raemendak."


word:
"Ngem didak raemen no ibagayo nga awan serserbi ti altarko, ken no laisenyo ti taraon nga idatonyo sadiay."


word:
"Kunayo, ‘Naumakamin kadagitoy!’ ket musiigandak. Mangidatagkayo iti tinakaw nga animal a kas datonyo kaniak wenno pilay wenno masakit. Ipagarupyo kadi nga awatek dagitoy?"


word:
"Mailunod koma ti manangallilaw a mangidaton kaniak iti awan serserbina nga animal idinto nga inkarina a mangidatag kaniak iti nasayaat nga animal nga aggapu iti arbanna. Naindaklanak nga ari! Kabutengdak dagiti amin a tao iti amin a pagilian.”"


word:
"Masapul a dayawendak babaen iti aramidyo. No didak ipangag ket diyo ipapuso ti ibagak, ilunodkayo. Ilunodko dagiti amin nga awatenyo a pagbiagyo. Kinapudnona, inlunodkon dagitoy gapu ta yaleng-alengyo dagiti bilinko."


word:
"Dusaekto dagiti kaputotanyo. Idumudomkayto kadagiti takki dagiti animal a datonyo. Ipurruakkayto nga iraman kadakuada."


word:
"Iti kasta, maammoanyonto nga impaulogko daytoy a bilin kadakayo tapno saan a mawaswas ti nagtutulaganmi kadagiti papadi a kaputotan ni Levi."


word:
"“Iti tulagmi, inkarik nga ikkan ida iti biag ken napintas a kasasaad tapno agraemda kaniak! Kadagidi nga aldaw, pudno a nagraem ken nagbutengda kaniak."


word:
"Ti naimbag ti insuroda a saan ketdi a ti dakes. Nagbiagda a mayannatup iti pagayatak. Saan la a naimbag ti inaramidda ngem tinulonganda pay ti adu tapno isardengda ti panagbasolda."


word:
"Pagrebbengan dagiti papadi nga isuro ti pudno a pannakaammo iti Dios. Gapu ta isuda ti babaonen ni Yahweh a Mannakabalin-amin, rumbeng nga isuda ti papanan dagiti tattao tapno masursuroda ti pagayatak."


word:
"“Ngem dakayo a papadi, simmiasikayo iti nalinteg a dalan. Adu ti nagbasol gapu iti pannursuroyo. Tinallikudanyo ti nagtutulagantayo."


word:
"Balsenkayo ngarud ket pagbalinenkayo a dakes iti imatang dagiti Israelita tapno laisendakayo, gapu ta diyo suroten ti pammagbagak ken saanyo a pagpapadaen ti amin a tao iti panangisuroyo iti pagayatak.”"


word:
"Saan kadi a maymaysa ti amatayo? Saan kadi nga isu met la a Dios ti namarsua kadatayo? Apay ngarud a saantayo a tungpalen ti karitayo iti tunggal maysa? Apay a laisentayo ti nagtulagan ti Dios ken dagiti kapuonantayo?"


word:
"Tinallikudan dagiti tattao ti Juda ti karida iti Dios ket nakaal-alliaw ti inaramidda idiay Jerusalem ken iti entero a pagilian. Tinulawanda ti Templo nga ipatpateg ti Apo. Nangasawa dagiti lallaki kadagiti babbai nga agdaydayaw kadagiti ganggannaet a didiosen."


word:
"Dadaelen koma ti Apo ti siasinoman nga agaramid iti daytoy. Mailaksid koma ti kasta a tao iti pagiliantayo, kadagiti tattao nga agidatag iti daton iti Apo a Mannakabalin-amin."


word:
"Ar-aramidenyo pay daytoy: Agsangit ken agdung-awkayo iti altar ti Apo ket lapunosenyo iti lua gapu ta dina awatenen dagiti idatonyo kenkuana."


word:
"Saludsodenyo no apay a dina awatenen dagiti datonyo. Gapu ta ammona a saan a tinungpal ti tunggal maysa ti karina iti babai nga inasawana idi agtutubo pay. Kinataktakunaynayyo ida ket diyo tinungpal ti kariyo kadakuada uray no insapatayo iti Dios nga agtalinaedkayo a napudno kadakuada."


word:
"Saannakayo kadi a pinagmaymaysa ti Dios iti bagi ken iti espiritu? Ania ti panggep ti Dios iti panagmaymaysana kadakayo? Tapno maaddaankayo iti annak a pudno a tattao ti Dios! Agalluadkayo ngarud: Diyo liputan ti babai nga inasawayo idi agtutubokayo."


word:
"“Kagurak ti panagsina ti agassawa,” kuna ti Apo a Dios ti Israel. “Diak kayat nga isina ti lalaki ti asawana. Kinaranggas nga aramid daytoy iti asawa. Agannadkayo ngarud ket diyo paglikudan ti kariyo nga agtalinaed a napudno iti asawayo.”"


word:
"Nauman ti Apo kadagiti sasaoyo. Ngem saludsodenyo, “Ania ti nakaumaanna kadakami?” Babaen iti panagkunayo a naimbag iti imatang ti Apo a Mannakabalin-amin dagiti amin nga agaramid iti dakes. Kinapudnona, kunayo a maragsakan kadakuada. Wenno babaen iti panagsaludsodyo, “Sadino ti ayan ti Dios a makunkuna a nalinteg?”"


word:
"Kastoy ti sungbat ti Apo a Mannakabalin-amin, “Ibaonkonto ti babaonek a mangisagana iti dalanko. Ket kellaatto nga umay ni Yahweh a sapsapulenyo iti Templona. Umayto ti babaonen a segseggaanyo ket ipakaammonanto ti tulagko.”"


word:
"Ngem siasinonto ti makaibtur iti aldaw a yaayna? Siasinonto ti makalasat inton agparang? Mayarigto iti apuy a manggugor iti landok ken kaslanto naingel a sabon."


word:
"Umayto a mangukom, ket dalusannanto dagiti papadi a kas iti pannakagugor ti pirak ken ti balitok tapno idatagda iti Apo ti umisu a daton."


word:
"Maragsakanto ti Apo kadagiti daton dagiti tattao ti Juda ken Jerusalem, kas iti panagragsakna kadagiti daton iti napalabas."


word:
"Kuna ti Apo a Mannakabalin-amin, “Umaykayto ukomen. Dagusekto ti mangidatag kadagiti pammaneknek a maibusor kadagiti managsalamangka, kadagiti mannakikamalala, kadagiti agsaksi iti ulbod, kadagiti mangsaur iti tangdan dagiti mangmangged, kadagiti manggundaway kadagiti balo, ulila ken ganggannaet, kadagiti amin a saan nga agraem kaniak."


word:
"“Siak, ni Yahweh, ket saanak nga agbalbaliw. Ngarud, dakayo a kaputotan ni Jacob, saankayo pay a napukaw a namimpinsan."


word:
"Kas kadagidi kapuonanyo, tinallikudanyo met dagiti lintegko ket diyo tinungpal ida. Agsublikayo kaniak, ket agsubliak met kadakayo. Ngem saludsodenyo, ‘Ania ti aramidenmi tapno makapagsublikami kenka?’"


word:
"Saludsodek met: Rumbeng kadi a takawan ti maysa a tao ti Dios? Saan! Ngem taktakawandak. Kasano? Iti diyo pannangted iti naan-anay nga apagkapullo ken iti daton."


word:
"Yegyo ti amin nga apagkapullo iti Templo tapno adu ti taraon sadiay. Padasendak ket ilukatkonto dagiti pagidulinan ti gameng sadi langit ket ibuyatkonto kadakayo ti nawadwad a bendision."


word:
"Kuna ni Yahweh, “Makasugat ti panagsasaoyo kaniak, ngem kunayo, ‘Ania ti sinasaomi maipapan kenka?’"


word:
"Kinunayo, ‘Awan mamaay ti panagserbi iti Dios. Awan ti magunggonami iti panangtungpalmi iti ibagana wenno iti panangipakitami iti Apo a Mannakabalin-amin a pagbabawianmi dagiti inaramidmi."


word:
"Kas makitami, dagiti natangsit a tattao ti naragsak. Saan laeng a rumang-ay dagiti agar-aramid iti dakes, ngem suotenda pay ti anus ti Dios kadagiti dakes nga aramidda ket saanda a maan-ano.’”"


word:
"Kalpasanna, nagsasarita dagiti tattao nga agbuteng ken ni Yahweh. Dimngeg ni Yahweh ket impangagna ida. Iti sangoananna, naisurat iti maysa a libro ti pakalaglagipan kadagiti agbuteng ken agdayaw ken ni Yahweh."


word:
"“Agbalindanto a tattaok,” kuna ni Yahweh a Mannakabalin-amin. “Inton aldaw nga aggunayak, kukuakto ida. Kaasiakto ida a kas iti panangngaasi ti ama iti anak nga agserserbi kenkuana."


word:
"Makitanto manen dagiti tattaok ti paggiddiatan ti mapasamak iti tao a nalinteg ken ti managdakdakes, ti agserbi kaniak ken ti saan.”"


word:
"Kuna ni Yahweh a Mannakabalin-amin, “Umayen ti aldaw a mauram dagiti amin a natangsit ken managdakdakes a tattao. Iti dayta nga aldaw, mauramdanto a kasla arutang ket pulos nga awanto ti mabati kadakuada."


word:
"Ngem kadakayo nga agtungpal kaniak, kaslanto init a lumgak ti pannakabalinko a mangisalakan ken mangyeg iti pannakapaimbag. Rumuarkayto a siraragsak a kas kadagiti urbon ti baka a naipupok."


word:
"Inton aldaw a panagtignayko, parmekenyonto dagiti managdakdakes ket arigdanto iti tapok a baddebaddekenyo."


word:
"“Laglagipenyo dagiti pannursuro ni Moises nga adipenko. Diyo liplipatan dagiti linteg ken bilin nga intedko kenkuana idiay Bantay Horeb a tungpalen dagiti amin nga Israelita."


word:
"“Ngem sakbay a dumteng ti naindaklan ken nakaal-alliaw nga aldaw ni Yahweh, ibaonkonto ni profeta Elias kadakayo."


word:
"Pagkakappiaennanto dagiti amma ken dagiti annak, ta no saan, siak ti umay ket dadaelek ti pagilianyo.”"


word:
"Daytoy ti libro ti kapuonan ni Jesu-Cristo a nagtaud iti kaputotan ni David, a nagtaud met iti kaputotan ni Abraham."


word:
"Manipud ken ni Abraham agingga ken ni Ari David, adtoy dagiti nailista a kaputotan: Abraham, Isaac, Jacob, Juda ken dagiti kakabsatna; sumaruno da Fares ken Zara nga annak ni Tamar; Esrom, Aram, Aminadab, Naason, Salmon, Boaz nga anak ni Rahab, Obed nga anak ni Ruth, Jesse ken ni Ari David."


word:
"Dagiti kaputotan manipud ken ni David agingga idi napagtalaw dagiti Israelita a kas balud ket naipanda idiay Babilonia: David, Solomon (putot ni David iti asawa idi ni Urias), Roboam, Abias, Asa, Josafat, Joram, Ozias, Joatam, Acaz, Hezekias, Manases, Amon, Josias, ken ni Jeconias agraman dagiti kakabsatna."


word:
"Dagiti kaputotan kalpasan ti pannakaipan dagiti Israelita idiay Babilonia agingga iti pannakayanak ni Jesus: Jeconias, Salatiel, Zorobabel, Abiud, Eliakim, Azor, Sadoc, Akim, Eliud, Eleazar, Matan, Jacob, Jose nga asawa ni Maria nga ina ni Jesus a maawagan iti Cristo."


word:
"Ngarud, adda 14 a kaputotan manipud ken Abraham agingga ken ni David. Sangapulo ket uppat met ti kaputotan manipud ken ni David agingga a naipan dagiti Israelita idiay Babilonia. Adda met 14 a kaputotan manipud pannakaipanda idiay Babilonia agingga iti pannakayanak ti Cristo."


word:
"Kastoy ti pakasaritaan ti pannakayanak ni Jesu-Cristo: Naitulag ni Maria nga inana a mayasawa ken ni Jose. Ngem sakbay ti panagkasarda, naammoan a masikogen ni Maria babaen iti pannakabalin ti Espiritu Santo."


word:
"Agsipud ta nasingpet a lalaki ni Jose a nakaitulaganna, ket dina kayat a maibabain ni Maria, pinanggepna nga isina a sililimed."


word:
"Ngem idi pampanunotenna daytoy, nagparang kenkuana ti anghel ti Apo iti maysa a tagtagainep. Kinunana, “Jose nga anak ni David, dika agamak a mangikasar ken ni Maria, ta aramid ti Espiritu Santo ti sikogna."


word:
"Ipasngaynanto ti maysa a lalaki ket panaganamto iti Jesus, agsipud ta isalakannanto dagiti tattaona kadagiti basbasolda.”"


word:
"“Agsikogto ti birhen a balasang. Ipasngaynanto ti maysa a lalaki, ket mapanagananto iti Immanuel a kayatna a sawen, ‘Adda kadatayo ti Dios.’”"


word:
"Ngem saanna a dinennaan ni Maria sakbay a nangipasngay iti anak a lalaki a pinanaganan ni Jose iti Jesus."


word:
"Nayanak ni Jesus iti ili a Betlehem idiay Judea, idi ni Herodes ti agdama nga ari. Saan a nabayag kalpasan ti pannakayanakna, adda mamasirib a lallaki a taga-daya a napan idiay Jerusalem."


word:
"“Sadino ti ayan ti ubing a nayanak nga ari dagiti Judio?” sinaludsodda. “Nakitami ti bituenna a nagparang idiay daya ket immaykami agdaydayaw kenkuana.”"


word:
"Idi madamag daytoy ni Ari Herodes, napalalo ti pannakariribukna, kasta met ti tunggal maysa a taga-Jerusalem."


word:
"Pinaayabanna ngarud dagiti panguloen a papadi ken mamaestro iti Linteg ket sinaludsodna kadakuada no sadino ti pakayanakan ti Cristo."


word:
"‘Sika, Betlehem, iti daga ti Juda,Saanka a maudi kadagiti ili iti Juda;Ta tumaudto kenka ti maysa a panguloA mangaywan iti ilik nga Israel.’”"


word:
"Inayaban ngarud ni Herodes dagiti sangaili ket kinasaritana ida iti nalimed. Sinaludsodna kadakuada no kaano ti panagparang ti bituen."


word:
"Iti kasta, imbaonna ida idiay Betlehem ket imbilinna kadakuada, “Inkay sapulen a naimbag ti ubing; no masapulanyo, ipakaammoyonto kaniak tapno innak met agdaydayaw kenkuana.”"


word:
"Pimmanawda ket idi addada iti dalan, nakitada manen daydi bituen a nagparang idiay daya. Idi makitada, anian a ragsakda, anian a rag-oda! Indaldalanna ida agingga a nagsardeng iti ngatoen ti balay a yan ti ubing."


word:
"Simrekda iti balay ket nakitada ti ubing ken ni Maria nga inana. Nagparintumengda a nagrukbab kenkuana. Kalpasanna, inruarda dagiti sagsagutda a balitok, insenso ken mirra ket indatonda kenkuana."


word:
"Idi agawidda iti ilida, sabalin a dalan ti nagnaanda ta iti tagtagainep, pinakdaaran ida ti Dios a didan agsubli ken ni Herodes."


word:
"Kalpasan ti ipapanaw dagiti mamasirib, nagparang ken ni Jose ti maysa nga anghel ti Apo, iti maysa a tagtagainep. Kinunana, “Bumangonka; inka ipakni dagiti agina idiay Egipto. Agyankayo sadiay agingga't ibagak a pumanawkayo. Ta sapulento ni Herodes ti ubing tapno papapatayna.”"


word:
"Nagyanda sadiay agingga't ipapatay ni Herodes.Naaramid daytoy tapno matungpal ti insao ti Apo babaen iti profeta, “Manipud Egipto inayabak ti anakko.”"


word:
"Napalalo a pungtot ni Herodes idi madlawna a sinikapan dagiti mamasirib. Iti kasta, imbilinna a mapapatay amin nga ubbing a lallaki nga agtawen iti dua wenno nababbaba iti ili a Betlehem ken kadagiti kabangibangna. Naibatay daytoy nga aramid iti kinuna dagiti sangaili maipapan iti panagparang ti bituen."


word:
"“Idiay Rama, nangngeg ti panagikkis,Dungdung-aw ken nasaem a sangsangit;Dungdung-awan ni Raquel dagiti annakna,Agsangsangit ket dina kayat ti maliwliwa,Ta natayda amin a padapada.”"


word:
"Kalpasan a natay ni Herodes, nagparang iti tagtagainep ti maysa nga anghel ti Apo ken ni Jose idiay Egipto."


word:
"“Bumangonka,” kinuna ti anghel. “Yawidmon dagiti agina iti daga ti Israel. Natayen dagiti nagpanggep a mangpapatay iti ubing.”"


word:
"Ngem idi nadamag ni Jose a ni Arkelao nga anak ni Herodes ti simmukat nga ari ti Judea, nagbuteng a mapan sadiay. Babaen iti tagtagainep, napakdaaran manen ni Jose ket napan iti probinsia ti Galilea."


word:
"Nagtaeng iti ili a maawagan iti Nazaret. Iti kasta, natungpal ti kinuna dagiti profeta, “Maawaganto iti Nazareno.”"


word:
"Ni Juan ti kayat a sawen ni profeta Isaias idi kinunana,“Idiay let-ang, adda mangipukpukkaw:‘Isaganayo ti dalan ti Apo,Pasayaatenyo ti pagnaanna!’”"


word:
"Naabel a dutdot ti kamelio ti kawes ni Juan. Sinturon a lalat ti barikesna. Dudon ken diro ti taraonna."


word:
"Napan kenkuana dagiti tattao a naggapu idiay Jerusalem ken entero a probinsia ti Judea, agraman amin a dagdaga iti agsumbangir iti karayan Jordan."


word:
"Idi makita ni Juan dagiti adu a Fariseo ken Saduceo tapno agpabuniagda kenkuana, kinunana kadakuada: “Dakayo a kaputotan ti uleg, siasino ti nangibaga a malisianyo ti dusa a dandanin idissuor ti Dios?"


word:
"Diyo ipagarup a makalisikayo iti panagkunayo, ‘Uray ta amami ni Abraham.’ Ibagak kadakayo a kabaelan ti Dios a pagbalinen dagitoy a bato nga annak ni Abraham."


word:
"Naisaganan ti wasay a pangpukan kadagiti kayo agingga iti ramut; mapukan ket maipuor amin a kayo a di agbunga iti nasayaat."


word:
"Buniagankayo iti danum kas pakakitaan ti panagbalbaliwyo. Ngem ti umay a sumarsaruno kaniak buniagannakayto iti Espiritu Santo ken iti apuy. Dakdakkel ti pannakabalinna ngem siak; diak pay maikari a mangbitbit iti sandaliasna."


word:
"Adda kenkuana ti bigao a pangtaep iti irik. Urnongen ken idulinnanto ti irikna iti kamalig; ngem puorannanto ti taep iti apuy a di maiddep.”"


word:
"Ngem kayat a lapdan ni Juan ket kinunana ken Jesus, “Siak koma ti rebbengna a buniagam, ngem apay nga umayka kaniak?”"


word:
"“Bay-am a maaramid ita daytoy tapno matungpalta ti amin a pagayatan ti Dios,” insungbat ni Jesus.Immanamong ngarud ni Juan."


word:
"Apaman a nabuniagan ni Jesus, simmang-at a dagus manipud iti danum ket adtoy, naglukat kenkuana ti langit. Nakitana ti Espiritu ti Dios a bumabbaba a kas maysa a kalapati ket nagdisso kenkuana."


word:
"Ket kinuna ti maysa a timek a naggapu sadi langit, “Daytoy ti dungdungngoek nga Anak a pakaragsakak unay.”"


word:
"Immasideg kenkuana ti Diablo ket kinunana, “No sika ti Anak ti Dios, pagbalinem a tinapay dagitoy a bato.”"


word:
"Ngem insungbat ni Jesus, “Kuna ti Nasantoan a Surat, ‘Saan laeng a tinapay ti pagbiag ti tao no di pay ket ti tunggal balikas nga aggapu iti Dios.’”"


word:
"sana kinuna, “No sika ti Anak ti Dios, tumappuakka man, agsipud ta kuna ti Nasantoan a Surat,‘Bilinento ti Dios dagiti anghelesna a mangaywan kenka:TapayaendakantoTapno uray dagiti sakam saan a madunor iti bato.’”"


word:
"Impan ti Diablo iti nakangatngato a bantay ket impakitana kenkuana dagiti amin a pagarian ditoy lubong, agraman dayagda."


word:
"Insungbat ni Jesus, “Pumanawka, Satanas! Kuna ti Nasantoan a Surat, ‘Agdaydayawka iti Apo a Diosmo ket isu laeng ti pagserbiam.’”"


word:
"Saan a nagtaeng idiay Nazaret. Napan ketdi nagnaed idiay Capernaum, maysa nga ili iti igid ti Dan-aw ti Galilea, iti sakup dagiti daga ti Zabulon ken Neftali."


word:
"“Daga ti Zabulon, ken daga ti Neftali,Iti sibay ti dan-aw, iti ballasiw ti Jordan,Galilea a pagnaedan dagiti Hentil!"


word:
"Dagiti tattao nga agnaed iti kasipngetanNakitada ti naraniag a lawag!Ket kadagiti agnaed iti nasipnget a daga ni patayNagraniag ti lawag!”"


word:
"Manipud iti dayta a tiempo, rinugian ni Jesus ti nangasaba: “Agbabawikayo kadagiti basbasolyo, agsipud ta asidegen ti Pagarian ti langit.”"


word:
"Idi magmagna ni Jesus iti igid ti Dan-aw ti Galilea, nakitana dagiti agkabsat a mangngalap, ni Simon (a managan Pedro) ken ni Andres. Iwaywayatda idi ti iketda idiay dan-aw."


word:
"Intuloy ni Jesus ti nagna ket nakitana ti sabali pay nga agkabsat, da Santiago ken Juan nga annak ni Zebedeo. Siluluganda iti bangka agraman ni Zebedeo ket isagsaganada dagiti iketda. Inayaban ni Jesus ida."


word:
"Sinursor ni Jesus ti amin a paset ti Galilea. Nangisursuro iti uneg dagiti sinagogada. Inkaskasabana ti Naimbag a Damag maipapan iti Pagarian. Nangag-agas kadagiti nadumaduma a saksakit ken sagsagabaen dagiti tattao."


word:
"Nagdinamag ni Jesus iti entero a daga ti Siria. Impan dagiti tattao kenkuana dagiti addaan iti nadumaduma a saksakit ken an-annayen: dagiti linuganan dagiti demonio, dagiti agkiskissiw, ken dagiti paralitiko. Pinaimbag amin ida ni Jesus."


word:
"Simmurot kenkuana dagiti adu a tattao a naggapu idiay Galilea, Decapolis, Jerusalem, Judea ken dagiti dagdaga iti ballasiw ti Jordan."


word:
"Idi makita ni Jesus dagiti adu a tattao, simmang-at iti bantay. Nagtugaw, ket immasideg kenkuana dagiti adalanna."


word:
"“Nagasat dagiti maidadanes gapu iti panangtungpalda iti pagayatan ti Dios, ta kukuada ti Pagarian ti Langit."


word:
"Agrag-o ken agragsakkayo, agsipud ta dakkel ti gunggonayo sadi langit. Ta kastoy ti panangidadanes dagiti tattao kadagiti profeta nga immun-una ngem dakayo.”"


word:
"“Dakayo ti pannakaasin dagiti amin a tattao. Ngem no timmamnayen ti asin, saanen a mapaapgad. Awan serserbinan, no di ket maibelleng ken mapaypayatan."


word:
"“Dakayo ti pannakasilaw ti lubong. Saan a mailinged ti ili a nabangon iti rabaw ti maysa a bantay."


word:
"Awan ti tao a manggangat iti pagsilawan sana kaluban. Iparabawna ketdi iti nairanta a pagsaadanna tapno aglawag kadagiti amin a tattao nga adda iti balay."


word:
"Masapul a kasta met ti panaglawag ti silawyo iti imatang dagiti tattao, tapno makitada dagiti naimbag nga aramidyo ket idaydayawda ni Amayo sadi langit.”"


word:
"“Diyo ipagarup nga umayko waswasen ti Linteg ni Moises ken dagiti pannursuro dagiti profeta. Diak immay tapno waswasek dagitoy no di ket tapno ibanagko ida."


word:
"Laglagipenyo a bayat ti panagpaut ti langit ken daga, dinto mapukaw ti uray maysa a tulnek wenno kabassitan a paset ti Linteg, agingga a matungpalda amin."


word:
"Isut' gapuna a ti mangsalungasing iti kabassitan kadagiti bilbilin ken mangisungsong kadagiti dadduma nga agsalungasing met, isunto ti kanumoan iti Pagarian ti Langit. Ngem ti siasinoman nga agtungpal iti Linteg ken mangisuro pay kadagiti sabali tapno agtungpalda met, isunto ti natan-ok iti Pagarian ti Langit."


word:
"Ngarud, ibagak kadakayo: makastrekkayto iti Pagarian ti Langit no napaspasnek ti panagtulnogyo iti pagayatan ti Dios ngem ti panagtungpal dagiti Fariseo ken dagiti mamaestro iti Linteg.”"


word:
"“Nangngegyo a naisao kadagiti tattao idi un-unana: ‘Dika mamapatay. Siasinoman a pumatay, maidarum.’"


word:
"Ngem ita, ibagak kadakayo a siasinoman a makapungtot iti kabsatna, maisaklangto iti ukom. Siasinoman nga agkuna iti kabsatna: ‘Awan serserbim,’ maisaklang iti Sanhedrin; ket ti agkuna iti kabsatna, ‘Maagka,’ sungbatannanto idiay infierno."


word:
"ibatim ti datonmo iti sango ti altar; umuna pay nga inka makikappia ken ni kabsatmo sakanto agsubli a mangidatag iti datonmo."


word:
"“No adda mangidarum kenka, makiaregloka nga umuna kenkuana sakbay a mayuli ti darum. Ta no saan, isaklangnaka iti ukom, ket ti ukom yawatnaka iti guardia a mangipupok kenka iti pagbaludan."


word:
"Ngem ita, ibagak kadakayo a ti siasinoman a mangmatmat iti maysa a babai, ket gartemanna, iti pusona nakabasolen iti pannakikamalala."


word:
"Ngarud, no ti makannawan a matam ti pakaigapuan ti panagbasolmo, suatem samo ibelleng. Nasaysayaat a mapukaw ti maysa a paset ti bagim ngem ti amin a bagim a maitappuak iti infierno."


word:
"Ket no ti makannawan nga imam ti pakaigapuan ti panagbasolmo, putdem samo ibelleng. Nasaysayaat nga awan ti maysa a takkiagmo ngem ti sibubukel a bagim a maitappuak iti infierno.”"


word:
"“Naisao pay: ‘Siasinoman a lalaki a mangisina iti asawana, masapul nga ikkanna iti kasuratan ti panagsina.’"


word:
"Ngem ita, ibagak kadakayo a no ti lalaki isinana ti asawana, idinto a sipupudno kenkuana ti babai, mapabasol dayta a lalaki iti pannakikamalala ti asawana no makiasawa manen. Kasta met a makabasol iti pannakikamalala ti mangasawa iti naisina a babai.”"


word:
"“Nangngegyo met a naisao kadagiti tattao idi un-unana, ‘Dimo paglikudan ti karim, ngem tungpalem dagiti sinapataam iti Apo nga aramiden.’"


word:
"Ngem ita, ibagak kadakayo a dikay agsapata a pulos no agkarikayo. Diyo pagsaksi ti langit ta isu ti trono ti Dios,"


word:
"wenno ti daga ta isu ti pagbatayan dagiti sakana, wenno ti Jerusalem ta isu ti siudad ti naindaklan nga Ari."


word:
"Dimo met pagsapata ti ulom, agsipud ta dika makaaramid iti uray maysa la a buok, puraw man wenno nangisit."


word:
"Kastoy laeng ti kunayo: no wen, ‘Wen;’ no saan, ‘Saan,’ ta agtaud iti Managdakdakes ti aniaman nga inayonyo.”"


word:
"Ngem ita, ibagak kadakayo a diyo balsen ti siasinoman a mangdangran kadakayo. No adda mangtungpa iti makannawan a pingpingmo, itayam pay ti makannigid."


word:
"Ngem ita, ibagak kadakayo: Ayatenyo dagiti kabusoryo ket ikararaganyo dagiti mangidadanes kadakayo,"


word:
"tapno agbalinkayo nga annak ni Amayo sadi langit. Ta padapada a pagraniagenna ti initna kadagiti naimbag ken kadagiti dakes a tattao. Mangted iti tudo kadagiti agaramid iti naimbag, kasta met kadagiti agaramid iti dakes."


word:
"Apay a gunggonaannakayo koma ti Dios no dagiti laeng agayat kadakayo ti ayatenyo? Kasta met ti aramiden dagiti agsingsingir iti buis!"


word:
"Ket no dagiti laeng gagayyemyo ti kasaoyo, adda kadi pakaidumaanyo kadagiti sabali a tattao? Kasta met ti aramid dagiti Hentil!"


word:
"“Kitaenyo ta diyo pagpasindayag ti panagaramidyo iti naimbag kadagiti tattao. Ta no kasta ti aramidenyo, dinakayto gunggonaan ni Amayo sadi langit."


word:
"“Ngarud, no mangtedka iti tulong, dimo iwaragawag a kas iti ar-aramiden dagiti aginsisingpet iti uneg dagiti sinagoga ken kadagiti kalsada. Aramidenda daytoy tapno dayawen ida dagiti tattao. Laglagipenyo nga inawatdan ti gunggonada."


word:
"no di ket aramidem a sililimed. Ket ni Amam a makakita iti aramidmo a sililimed, gunggonaannakanto.”"


word:
"“No agkararagkayo, diyo tuladen dagiti aginsisingpet! Igagarada ti agkararag a sitatakder kadagiti sinagoga ken kadagiti lanlansangan tapno makita ida dagiti tattao. Laglagipenyo nga inawatdan ti gunggonada."


word:
"Ngem no agkararagka, sumrekka iti kuartom, irikepmo ti ridaw, saka agkararag ken ni Amam a di makita. Ket isu a makakita kenka nga agkararag iti nalimed, gunggonaannakanto."


word:
"“No agkararagkayo, diyo ulit-uliten dagiti awan serserbina a sasao, kas kadagiti pagano a mangipagarup a maipangagda gapu kadagiti atiddog a kararagda."


word:
"Ngem no diyo pakawanen dagiti nakabasol kadakayo, dinto met pakawanen ni Amayo dagiti basbasolyo.”"


word:
"“No agayunarkayo, dikay agparang a naliday a kas kadagiti aginsisingpet, ta agpammarangda a nakakaasi tapno maammoan dagiti tattao nga agay-ayunarda. Laglagipenyo nga inawatdan ti gunggonada."


word:
"tapno awan makadlaw nga agay-ayunarka—ni laeng Amam a di makita ti makaammo. Ket isu a makaimatang iti aramidmo a nalimed, gunggonaannakanto.”"


word:
"“Dikay agurnong iti kinabaknang nga agpaay kadakayo ditoy daga, ta ditoy dadaelen ti sanga ken lati, ket serken ken takawen dagiti mannanakaw."


word:
"Agurnongkayo ketdi iti kinabaknang nga agpaay kadakayo sadi langit, ta sadiay saan nga agratik ken aglati, ket saan a serken ken takawen dagiti mannanakaw."


word:
"Ngem no saan a nasalun-at ti matam, nasipnget ti entero a bagim. Isut' gapuna a no nakudrep ti silawmo, anian a kinasipnget!”"


word:
"“Awan ti makapagserbi iti dua nga appo: ta guraenna ti maysa ket ayatenna ti sabali, wenno agserbi a sipupudno iti maysa ket umsienna ti sabali. Diyo mapaggiddan a pagserbian ti Dios ken ti sanikua.”"


word:
"“Daytoy ti gapuna nga ibagak kadakayo a diyo pakadanagan ti pagbiagyo, no ania ti kanenyo ken inumenyo, wenno ti lupot a pagkawesyo. Saan aya a napatpateg ti biag ngem ti taraon? Saan aya a napatpateg ti bagi ngem ti kawes?"


word:
"Kitaenyo dagiti tumatayab: dida agmula, dida agani, dida agipempen iti kamalig. Ngem taraonan ida ni Amayo sadi langit. Saankayo aya a napatpateg ngem dagiti tumatayab?"


word:
"“Ken apay a pakadanaganyo ti pagan-anay? Kitaenyo ti panagdakkel dagiti lirio iti tay-ak: dida agtrabaho wenno agabel."


word:
"Ngem ibagak kadakayo nga uray ni Solomon, iti amin a kinabaknangna, awan kawesna a napimpintas ngem iti uray maysa kadagitoy a sabsabong."


word:
"No ti Dios kawesanna dagiti ruot iti tay-ak, ruot nga adda ita ket inton bigat maisungrod, saan aya a nangnangruna a kawesannakayo? Nagbassit ketdin ti pammatiyo!"


word:
"Isut' gapuna a dikay masikoran. Diyo kunkuna, ‘Pangalaanminto ngarud iti kanenmi? wenno inumenmi? wenno kawesmi?’"


word:
"Dagitoy ti ipangpangruna a biroken dagiti Hentil. Ammo ni Amayo sadi langit a masapulyo amin dagitoy."


word:
"Ipangpangrunayo ketdi a biroken ti Pagarianna ken tungpalen ti pagayatanna, ket itednanto amin a kasapulanyo."


word:
"Isut' gapuna a diyo pakasikoran ti agpaay kadakayo inton bigat; ta ti sumaganad nga aldaw adda bukodna a parikut. Umdasen ti parikut ti maysa nga aldaw iti dayta nga aldaw.”"


word:
"ta ukomennakayto ti Dios a kas iti panangukomyo kadagiti sabali. Ti pangrukodyo iti sabali isunto met laeng ti pangrukod ti Dios kadakayo."


word:
"Kasano nga ibagam nga ikkatem ti puling iti mata ni kabsatmo no dimo pay madlaw ti troso iti matam?"


word:
"Aginsisingpet! Ikkatem pay nga umuna ti troso iti matam, tapno nalawag ti panagkitam a mangikkat iti puling iti mata ni kabsatmo."


word:
"“Diyo ited kadagiti aso ti aniaman a nasantoan, amangan no darupen ken kagatendakayo. Diyo met ipurruak dagiti perlasyo kadagiti baboy—ta baddebaddekandanto laeng.”"


word:
"“Agdawatkayo ket maikkankayto; agsapulkayo ket makabirokkayto; agtuktokkayo ket mailukatto ti ruangan kadakayo."


word:
"Ta ti amin nga agdawat, maikkan; ti agsapul, makabirok; ti agtuktok, mailukatto kenkuana ti ruangan."


word:
"No dakayo idinto a dakeskayo, ammoyo ti mangted iti naimbag kadagiti annakyo, dinto ket ad-addan ti pannangted ni Amayo sadi langit iti naimbag kadagiti agdawat kenkuana?"


word:
"“Aramidenyo kadagiti tattao ti kayatyo nga aramidenda kadakayo; ta daytoy ti kaipapanan ti Linteg ken ti pannursuro dagiti profeta.”"


word:
"“Sumrekkayo iti nailet a ruangan, ta nalawa ti ruangan ken kasta met ti dalan nga agturong iti agnanayon a pakadadaelan, ket adu ti magna sadiay."


word:
"Ngem nailet ti ruangan ti biag ken narigat ti dalan nga agturong iti biag, ket manmano ti makasarak.”"


word:
"“Agannadkayo kadagiti sinan-profeta. Umayda kadakayo ket agparangda a kas karnero, ngem iti kinapudnona, narawetda a lobo."


word:
"Mailasinyonto ida babaen kadagiti aramidda. Adda aya kalkalunay nga agbunga iti ubas, wenno sisiitan a kayo nga agbunga iti igos?"


word:
"“Saan a ti tunggal maysa nga agkuna kaniak iti ‘Apo, Apo,’ makastrekto iti Pagarian ti langit, no di laeng dagiti mangtungpal iti pagayatan ni Amak sadi langit."


word:
"Inton dumteng dayta nga Aldaw, adunto ti agkuna kaniak, ‘Apo, Apo! Iti naganmo, dimi aya inwaragawag ti Naimbag a Damag? Iti naganmo, dikam aya nagpaksiat iti adu a demonio? Iti naganmo, dikam aya nagaramid kadagiti milagro?’"


word:
"“Ngarud, siasinoman a dumngeg kadagitoy saok ket tungpalenna ida, mayarig iti masirib a tao a nagpatakder iti balayna iti rabaw ti bato."


word:
"Nagtudo ken nagangin iti napigsa ken naglayus, ngem saan a narba dayta a balay, agsipud ta naipatakder iti rabaw ti bato."


word:
"Ngem ti siasinoman a dumngeg kadagitoy saok ket dina tungpalen ida, mayarig iti maag a tao a nagpatakder iti balayna iti kadaratan."


word:
"Nagtudo ken nagangin iti napigsa ken naglayus ket narba dayta a balay. Nakaam-amak ti pannakarbana!”"


word:
"Immasideg kenkuana ti maysa a lalaki nga agkukutel ket nagparintumeng iti sangoananna. Kinunana, “Apo, no pagayatam, mapaimbagnak.”"


word:
"Ket kinuna ni Jesus kenkuana, “Denggem! Awan pangibagbagaam iti daytoy, ngem inka a dagus iti padi tapno kitaenna no naimbagkan. Kalpasanna, kas mayannatup iti Linteg ni Moises, ipaaymo ti daton a pammaneknek kadagiti tattao nga immimbagkan.”"


word:
"Idi sumungsungad ni Jesus idiay Capernaum, sinabat ti maysa a kapitan ti armada ti Roma ket nagdawat iti tulong."


word:
"Insungbat ti kapitan, “Saan a masapul nga umayka, Apo. Diak maikari nga umawat kenka iti balayko. Agsaoka laeng ket umimbag ti adipenko."


word:
"Ta uray siak, addaak iti babaen dagiti naturturay ngem siak a pagtungpalak ket adda met dagiti soldado a mangtungpal kadagiti bilinko. No kunak iti maysa, ‘Mapanka idiay,’ mapan. No kunak iti sabali, ‘Umayka,’ umay. Ket no ibilinko iti tagabuk, ‘Aramidem daytoy,’ aramidenna.”"


word:
"Nasdaaw ni Jesus idi nangngegna daytoy ket kinunana kadagiti sumursurot kenkuana: “Ibagak kadakayo, diak pay nakasarak iti Israel iti siasinoman nga addaan iti kastoy a pammati."


word:
"Laglagipenyo nga adunto ti aggapu iti laud ken daya a makisango iti panganan kada Abraham, Isaac ken Jacob iti Pagarian ti langit."


word:
"Ngem dagiti naituding nga agtawid iti Pagarian, maipurruakdanto iti ruar a nasipnget, ket agsangit ken agngaretngetdanto gapu iti rigatda.”"


word:
"Kinuna ni Jesus iti kapitan, “Agawidkan. Maaramidto kenka a kas iti panamatim.”Immimbag ti adipen ti kapitan iti daydi met la nga oras."


word:
"Napan ni Jesus iti balay ni Pedro, ket nakitana a nakaidda ti babai a katugangan ni Pedro, ta aggurigor."


word:
"Sinagid ni Jesus ti ima ti babai ket awanen ti gurigorna. Bimmangon ket rinugianna ti nagserbi kenkuana."


word:
"Idi dumteng ti rabii, inyeg dagiti tattao ken ni Jesus dagiti adu a linuganan dagiti demonio. Babaen iti balikas, pinaksiat ni Jesus dagiti dakes nga espiritu ket pinaimbagna amin a masakit."


word:
"Inaramidna dagitoy tapno matungpal ti sinao ni profeta Isaias: “Isu a mismo ti nangikkat kadagiti sagubanittayo ken nangibaklay kadagiti sakittayo.”"


word:
"Idi makita ni Jesus dagiti adu a tattao a nangaribungbong kenkuana, imbilinna kadagiti adalanna, “Bumallasiwtayo.”"


word:
"Immasideg kenkuana ti maysa a maestro iti Linteg ket kinunana, “Maestro, sisasaganaak a sumurot kenka iti sadinoman a papanam.”"


word:
"Simmungbat ni Jesus kenkuana, “Adda rukib dagiti musang, ken adda umok dagiti tumatayab, ngem awan pagiddaan ken paginanaan ti Anak ti Tao.”"


word:
"Insungbat ni Jesus, “Bay-am dagiti natay a mangipumpon kadagiti minatayda; umayka ket surotennak.”"


word:
"Pagammoan, dimteng ti napigsa nga angin iti dan-aw ket sinabbuasabbuagan dagiti dalluyon ti bangka. Ngem matmaturog idi ni Jesus."


word:
"“Apay nga agbutengkayo?” kinuna ni Jesus. “Nagbassit ketdin ti pammatiyo!”Bimmangon ni Jesus. Pinagtalnana ti angin ken dagiti dalluyon ket nagkalma iti kasta unay."


word:
"Nagsiddaawda amin ket kinunada, “Ania ti katataona daytoy? Uray ti angin ken ti dalluyon agtulnogda kenkuana!”"


word:
"Idi dumteng ni Jesus iti daga dagiti Gadareno, iti ballasiw ti dan-aw, sinabat ti dua a lallaki a rimmuar kadagiti rukib a pagitantaneman. Linuganan ida dagiti demonio ket napalalo ti rungsotda, isu nga awan makaitured a magna iti dayta a dalan."


word:
"Idi makaasidegda ken Jesus, nagikkisda a dagus ket kinunada kenkuana, “Anak ti Dios, ania ti kayatmo nga aramiden kadakami? Umaynakami kadi dusaen sakbay ti naituding a tiempo?”"


word:
"Nagpakpakaasi dagiti demonio ket kinunada ken Jesus, “No paksiatennakami, ibaonnakami ngarud iti dayta nga arban ti baboy.”"


word:
"“Inkayo,” kinuna ni Jesus.Pimmanawda ngarud ket simrekda kadagiti baboy. Nagtataray ti entero nga arban a nagturong iti teppang sada timmappuak iti dan-aw ket nalmesda amin."


word:
"Nagtataray dagiti agtartaraken kadagiti baboy a napan idiay ili. Impadamagda ti napasamak agraman ti naaramid kadagiti dua a lallaki a linuganan dagiti demonio."


word:
"Isut' gapuna a napan simmabat ken ni Jesus ti amin nga umili. Idi makitada ni Jesus, dinawatda kenkuana a panawanna ti ilida."


word:
"Inyeg ti sumagmamano a tattao kenkuana ti maysa a paralitiko a nakaidda iti papag. Nabigbigna ti kaadda ti pammatida ket kinunana iti paralitiko, “Pakirdem ta pakinakemmo, anakko. Napakawanen dagiti basbasolmo.”"


word:
"Iti kasta, kinuna ti sumagmamano kadagiti mamaestro iti Linteg iti nakemda, “Agsasao daytoy a tao iti maibusor iti Dios.”"


word:
"Paneknekak ngarud kadakayo a ti Anak ti Tao adda pannakabalinna ditoy daga a mamakawan kadagiti basbasol.” Ket kinunana iti paralitiko, “Bumangonka, bagkatem ta iddam ket agawidkan.”"


word:
"Idi maimatangan dagiti tattao daytoy, nagbutengda ket indaydayawda ti Dios ta intedna ti kastoy a pannakabalin iti tao."


word:
"Pimmanaw ni Jesus iti dayta a lugar. Idi magmagna, nakitana ni Mateo, maysa nga agsingsingir iti buis, nga agtugtugaw iti ofisinana. Kinuna ni Jesus kenkuana, “Surotennak.”Timmakder ni Mateo ket simmurot kenkuana."


word:
"Idi mangmangan ni Jesus iti balay ni Mateo, dimteng ti adu nga agsingsingir iti buis ken dadduma pay a dakes a tattao.  Nakisangoda kenkuana ken kadagiti adalanna iti panganan."


word:
"Nakita dagiti sumagmamano a Fariseo daytoy, ket kinunada kadagiti adalanna, “Apay a makipangan ti maestroyo kadagiti kakasta a tattao?”"


word:
"Nangngeg ni Jesus ida ket simmungbat: “Saan a dagiti nasalun-at ti makasapul iti mangngagas, no di ket dagiti masaksakit."


word:
"Inkay adalen ti kaipapanan daytoy a paset ti Nasantoan a Surat, ‘Asi ti kalikagumak, saan a daton a mapuoran.’ Immayak tapno ayabak dagiti managbasol, saan a dagiti agkunkuna a naimbag.”"


word:
"Kalpasanna, napan ken ni Jesus dagiti pasurot ni Juan Bautista ket sinaludsodda, “Apay a masansan nga agayunarkami kasta met dagiti Fariseo, ngem pulos a di agayunar dagiti adalam?”"


word:
"Sinaludsod met ni Jesus, “Agladingit kadi dagiti makiboda no adda ti nobio iti arpadda? Saan a mabalin! Ngem dumtengto ti tiempo a maipanaw ti nobio kadakuada; isunton ti panagayunarda."


word:
"“Awan ti tao a mangitakup iti baro a lupot iti daan a pagan-anay, agsipud ta no kumsen ti baro a lupot, lumawa ti pigis ti pagan-anay."


word:
"Awan met ti mangikarga iti baro nga arak iti daan a supot a lalat, ta bumtak ti supot, maibelleng ti arak, ket madadael pay ti lalat. Ikarga ketdi ti baro nga arak iti baro a supot a lalat tapno agpadada nga awanto ti pakaan-anoanda.”"


word:
"Madama a sarsaritaen ni Jesus daytoy kadakuada idi immasideg ti maysa a pangulo a Judio. Nagparintumeng iti sangoanan ni Jesus sana kinuna, “Kapatpatay ti anakko a balasitang. Umaymo kadi ipatay ta imam kenkuana ket agbiagto.”"


word:
"Adda babai a sangapulo ket dua a tawenen a napalalo ti panagbulos ti darana. Napan iti likudan ni Jesus ket sinagidna ti gayadan ti kagayna."


word:
"Timmalliaw ni Jesus ket nakitana ti babai. “Pakirdem ta pakinakemmo, anakko,” kinunana. “Pinaimbagnaka ti pammatim.”Iti dayta met la a kanito, immimbagen ti babai."


word:
"Ket dimteng ni Jesus iti balay ti pangulo. Idi makitana dagiti agtuktokar iti pamumpon a musika ken dagiti umariwawa a tattao,"


word:
"Apaman a nakaruar dagiti tattao, simrek ni Jesus iti kuarto a yan ti balasitang. Iniggamanna ti ima ti balasitang ket bimmangonen."


word:
"Pimmanaw ni Jesus iti dayta a lugar. Idi magmagna, sinurot dagiti dua a bulsek a lallaki ket impukkawda, “Anak ni David, kaasiannakami!”"


word:
"Idi nakastreken ni Jesus iti balay, immasideg kenkuana dagiti dua a bulsek. “Patienyo kadi a kabaelankayo nga agasan?” sinaludsodna kadakuada.“Wen, Apo,” insungbatda."


word:
"Ket naisubli ti panagkitada. Impaganetget ni Jesus kadakuada nga awan pangibagbagaanda iti naaramid."


word:
"Idi pumampanawda, impan ti sumagmamano a tattao ken ni Jesus ti maysa a lalaki nga umel agsipud ta linuganan ti demonio."


word:
"Apaman a napaksiat ti demonio nga adda kenkuana, nangrugin nga agsao ket nasdaaw ti tunggal maysa. Kinunada, “Ditay pay nakakita iti kastoy ditoy Israel!”"


word:
"Ngem kinuna dagiti Fariseo, “Ti pangulo dagiti demonio ti mangmangted kenkuana iti pannakabalin a mangpaksiat kadagiti demonio.”"


word:
"Sinursor ni Jesus dagiti amin nga il-ili ken barbarrio. Nangisuro kadagiti sinagogada, inkasabana ti Naimbag a Damag maipapan iti Pagarian ken pinaimbagna dagiti tattao kadagiti amin a kita ti sakit ken sagabaen."


word:
"Simnek ti kaasi ni Jesus kadagiti tattao idi makitana ida a mabutbuteng ken nakakaasi. Kasda la karnero nga awan pastorda."


word:
"Inayaban ni Jesus dagiti sangapulo ket dua nga adalanna. Inikkanna ida iti pannakabalin a mangpaksiat kadagiti dakes nga espiritu, ken mangpaimbag kadagiti agsagsagaba iti amin a kita ti sakit ken an-annayen."


word:
"Dagitoy dagiti sangapulo ket dua nga apostoles: umuna, da Simon (a managan Pedro) ken Andres a kabsatna; da Santiago ken Juan nga annak ni Zebedeo;"


word:
"da Felipe ken Bartolome; ni Tomas ken ni Mateo, ti agsingsingir iti buis; ni Santiago nga anak ni Alfeo, ken ni Tadeo;"


word:
"Imbaon ni Jesus dagitoy sangapulo ket dua. Kastoy ti imbilinna kadakuada: “Dikayo mapmapan iti uray sadino a daga dagiti Hentil wenno iti uray sadino nga ili dagiti Samaritano."


word:
"Paimbagenyo dagiti masakit, pagungarenyo dagiti natay, agasanyo dagiti agkukutel ken paksiatenyo dagiti demonio. Awan imbayadyo iti inawatyo. Ngarud, diyo pabayadan ti ipaayyo."


word:
"Dikayo met mangitugot iti bay-on, uray bado a pagsukatan, uray sapatos wenno sarukod, ta karbengan ti mangmangged ti maikkan iti kasapulanna."


word:
"“No dumtengkayo iti maysa nga ili wenno barrio, bumirokkayo iti mayat nga umawat kadakayo. Agyankayo kenkuana agingga a pumanawkayo iti dayta a lugar."


word:
"No awatendakayo dagiti akimbalay, ibatiyo ti inkablaawyo a talna. No didakayo awaten, ibabawiyo ti inkablaawyo."


word:
"“Kasta met a no adda balay wenno ili a dinto umawat wenno dumngeg kadakayo, panawanyo ida ket pampagenyo ti tapok kadagiti sakayo."


word:
"“Laglagipenyo nga inton Aldaw ti Panangukom, nalaglag-anto ti dusa nga ipalak-am ti Dios kadagiti taga-Sodoma ken Gomorra ngem kadagiti tattao iti dayta nga ili.”"


word:
"“Dumngegkayo! Ibaonkayo a kas karnero iti ayan ti arban dagiti lobo. Ngarud, masapul a nasiribkayo a kas iti uleg ken naamokayo a kas iti kalapati."


word:
"Agannadkayo, ta addanto dagiti tattao a mangtiliw ken mangisaklang kadakayo iti pangukoman. Saplitendakayto iti uneg dagiti sinagoga."


word:
"Gapu kaniak, maisaklangkayto iti sangoanan dagiti agtuturay ken ar-ari tapno paneknekanyo kadakuada ken kadagiti Hentil ti Naimbag a Damag."


word:
"Ngem inton addakayo iti sangoanan ti ukom, diyonto pakadanagan no anianto ti sawenyo wenno kasanonto ti panangisaoyo. Maipaltiingto ti sawenyo inton dumteng dayta a tiempo."


word:
"“Papapatayto dagiti tattao dagiti bukodda a kakabsat. Kastanto met ti aramiden dagiti amma kadagiti annakda. Busorento dagiti annak dagiti nagannak kadakuada ket papapataydanto ida."


word:
"Guraendakayto dagiti tattao gapu kaniak. Ngem ti siasinoman a makaibtur agingga iti panungpalan, maisalakanto."


word:
"No idadanesdakayo iti maysa nga ili, inkayo agkamang iti sabali nga ili. Ibagak kadakayo a diyonto pay malpas ti trabahoyo iti amin nga il-ili ti Israel, inton umay ti Anak ti Tao."


word:
"“Saan a natantan-ok ti agad-adal ngem ti maestrona; saan met a naturturay ti adipen ngem ti apona."


word:
"Ngarud, mapnek koma ti agad-adal no agbalin a kas iti maestrona; kasta met ti adipen, no agbalin a kas iti apona. No Beelzebub ti ipanaganda iti pangulo ti maysa a familia, naal-alasto pay ti maipanagan kadagiti kamkameng ti familiana.”"


word:
"“Dikay ngarud agbuteng kadagiti tattao; ta awan ti nailemmeng a dinto maiparangarang, ket awan met ti palimed a dinto mailatak."


word:
"Ti ibagak kadakayo iti kasipngetan, isaoyo iti lawag; ket ti mayarasaas kadakayo, ipukkawyo iti tuktok dagiti balbalay."


word:
"Dikay agbuteng kadagiti mangpapatay iti bagi, ngem dida mabalin a papatayen ti kararua. Agbutengkayo ketdi iti Dios, isu a makabalin a mangpatay iti bagi ken kararua idiay infierno."


word:
"Iti maysa a sentimo makagatangkayo iti dua a sallapingaw. Nupay kasta, awan matnag uray maysa kadakuada no di ipalubos ni Amayo."


word:
"“Diyo ipagarup nga immayak mangyeg iti kappia ditoy lubong. Diak immay mangyeg iti kappia no di ket kampilan."


word:
"Immayak tapno pataudek ti ibubusor dagiti annak a lallaki kadagiti ammada, dagiti annak a babbai kadagiti innada, dagiti manugang a babbai kadagiti katuganganda a babbai."


word:
"“Ti dakdakkel ti panagayatna iti amana wenno iti inana ngem ti panagayatna kaniak, saan a maikari nga agbalin nga adalak; ti dakdakkel ti panagayatna kadagiti annakna ngem ti panagayatna kaniak, saan a maikari nga agbalin nga adalak."


word:
"Siasinoman a mangipangpangruna iti biagna, mapukawnanto; ket ti makapukaw iti biagna gapu kaniak, masarakannanto.”"


word:
"“Siasinoman nga umawat kadakayo, siak met laeng ti awatenna. Siasinoman nga umawat kaniak, awatenna met ti nangibaon kaniak."


word:
"Siasinoman nga umawat iti profeta gapu ta maysa a profeta, magunggonaanto met a kas iti pannakagunggona ti profeta. Siasinoman nga umawat iti nalinteg a tao, gapu ta isu ket nalinteg, magunggonaanto met a kas iti pannakagunggona ti nalinteg a tao."


word:
"Laglagipenyo a ti siasinoman a mangted iti uray sangabaso laeng a nalamiis a danum iti maysa kadagitoy nanumo a pasurotko, gapu ta isu ket pasurotko, awan duadua nga awatennanto ti gunggonana.”"


word:
"Kalpasan ti panangbilin ni Jesus kadagiti sangapulo ket dua nga adalanna, pimmanaw iti dayta a lugar tapno mapan mangisuro ken mangasaba kadagiti il-ili nga asideg sadiay."


word:
"Adda ni Juan a Mammuniag iti pagbaludan idi nadamagna dagiti ar-aramiden ni Cristo ket imbaonna ken ni Jesus ti sumagmamano kadagiti adalanna."


word:
"“Sika kadi ti umayto a kas inkaskasaba ni Juan, wenno agpadaankami iti sabali?” sinaludsodda kenkuana."


word:
"makakita dagiti bulsek, makapagna dagiti pilay, mapaimbag dagiti agkukutel, makangngeg dagiti tuleng, mapagungar dagiti natay, ket maikaskasaba ti Naimbag a Damag kadagiti napanglaw."


word:
"Idi pumanaw dagiti adalan, nagsao ni Jesus kadagiti tattao maipapan ken ni Juan, “Idi napankayo ken ni Juan idiay let-ang, ania aya ti ninamnamayo a makita? Maysa a runo a mayangin-angin?"


word:
"Ania kadi ti napanyo kinita? Maysa a tao a nagkawes iti napintas a pagan-anay? Kinapudnona, palasio ti pagnaedan dagiti agkawes iti kasta."


word:
"Ibagayo man, ania ti napanyo kinita? Profeta? Wen, ibagak kadakayo, nangnangruna pay ngem profeta ti nakitayo."


word:
"Ta ni Juan ti sarsaritaen daytoy a paset ti Nasantoan a Surat:‘Adtoy ti babaonek, kuna ti Dios;Ibaonko nga umun-una ngem sika tapno isaganana ti dalanmo.’"


word:
"Laglagipenyo a kadagiti amin a tao a nayanak, awan ti nangnangruna ngem ni Juan a Mammuniag. Nupay kasta, natantan-ok ngem isu ti kanumoan iti Pagarian ti Langit."


word:
"Manipud idi inkasaba ni Juan ti mensahena agingga ita, nagsagaba iti napalalo a pannakaidadanes ti Pagarian ti Langit ken kayat a rabsuten dagiti narungsot a tattao."


word:
"Agingga iti tiempo ni Juan, amin dagiti profeta ken ti Linteg ni Moises nagsaoda iti maipapan iti Pagarian."


word:
"“Ngem ania ti pangipadaak kadagiti tattao kadagitoy nga aldaw? Kasda la ubbing nga agtugtugaw iti tiendaan. Ipukkaw ti maysa a grupo kadagiti kaay-ayamda:"


word:
"“Immay ni Juan ket nagay-ayunar ken saan nga immin-inum iti arak, ket kunkuna dagiti tattao nga isu ket linuganan ti demonio."


word:
"“Immay ti Anak ti Tao, nangnangan ken immin-inum, ket kunkunada, ‘Kitaenyo daytoy a tao, narawet ken mammartek, gayyem dagiti agsingsingir iti buis ken dadduma pay a dakes a tattao!’ Nupay kasta, maipakita ti kinasirib ti Dios babaen kadagiti gapuananna.”"


word:
"Binabalaw ni Jesus dagiti il-ili a nakaaramidan ti kaaduan kadagiti milagrona agsipud ta di nagbabawi dagiti tattao kadagiti basbasolda."


word:
"“Asikanto pay, Corazin! Asikanto met, Betsaida! No naaramid koma idiay Tiro ken Sidon dagiti milagro a naaramid kadakayo, nabayag koman nga impakita dagiti tattao sadiay ti panagbabawida babaen iti panagkawesda iti nakersang ken ti panangwarakiwakda iti dapu kadagiti bagbagida."


word:
"Laglagipenyo ngarud nga inton Aldaw ti Panangukom, nalaglag-anto ti panangdusa ti Dios iti Tiro ken Sidon ngem ti panangdusana kadakayo."


word:
"“Ket sika met, Capernaum, kayatmo kadi ti maitan-ok sadi langit? Saan a mabalin! Maitappuakkanto idiay infierno! No idiay koma Sodoma ti nakaaramidan dagiti milagro a naaramid iti yanmo, adda koma pay laeng ita ti Sodoma."


word:
"Laglagipem ngarud nga inton umay ti Aldaw ti Panangukom, nalaglag-anto ti panangdusa ti Dios iti Sodoma ngem ti panangdusana kenka.”"


word:
"Iti dayta a tiempo, kinuna ni Jesus, “Agyamanak kenka, Ama nga Apo ti langit ken daga, ta impakitam kadagiti awan adalna ti inlemmengmo kadagiti mamasirib ken kadagiti nasaririt."


word:
"“Inted kaniak ni Amak ti isuamin a banag. Awan ti makaam-ammo iti Anak no di laeng ti Ama. Awan met ti makaam-ammo iti Ama no di laeng ti Anak ken dagiti kayat ti Anak a pangipakaammoan kenkuana."


word:
"Alaenyo ti sangolko, ket agsursurokayo kaniak agsipud ta naemma ken napakumbabaak, ket masarakanyonto ti inana."


word:
"Iti saan a nabayag, iti maysa nga Aldaw a Panaginana, magmagna ni Jesus iti kataltalonan a namulaan iti trigo. Aldaw a Panaginana idi. Gapu ta mabisin dagiti adalanna, nagrurosda kadagiti dawa ti trigo ket kinnanda."


word:
"Idi makita dagiti Fariseo daytoy, kinunada ken ni Jesus, “Kitaem, iparit ti Lintegtayo ti ar-aramiden dagiti adalam iti Aldaw a Panaginana.”"


word:
"“Saanyo kadi a nabasa ti inaramid ni David idi isu ken dagiti tattaona nagbisinda?” insungbat ni Jesus."


word:
"“Simrek ni David ken dagiti kaduana iti balay ti Dios ket kinnanda ti tinapay a naidaton iti Dios. Maisalungasing iti linteg ti inaramidda ta dagiti laeng papadi ti mapalubosan a mangan iti dayta a tinapay."


word:
"Wenno diyo aya nabasa iti Linteg ni Moises nga iti Aldaw a Panaginana saan a makabasol dagiti papadi iti uneg ti Templo nupay salungasingenda ti Linteg ti Panaginana?"


word:
"Kuna ti Nasantoan a Surat, ‘Asi ti kalikagumak—saan a daton a mapuoran.’ No agpayso nga ammoyo ti kaipapanan daytoy, diyo koma ukomen dagiti awan basolna"


word:
"Adda lalaki sadiay a paralitiko ti maysa nga imana. Ket gapu ta kayat ti sumagmamano a tattao sadiay nga idarum ni Jesus, sinaludsodda, “Iparit aya ti Lintegtayo ti panangagas iti Aldaw a Panaginana?”"


word:
"Kinuna ni Jesus kadakuada, “Kas pangarigan, iti Aldaw a Panaginana, ti karnero ti maysa kadakayo matnag iti abut, dina aya alaen ken aonen?"


word:
"Napatpateg nga adayo ti tao ngem ti karnero! Isut' gapuna nga ipalubos ti Linteg ti panagaramid iti naimbag iti Aldaw a Panaginana.”"


word:
"Kinuna ngarud ni Jesus iti lalaki, “Unnatem ta imam.”Inunnat ti lalaki ti imana ket immimbag a kas iti maysa nga imana."


word:
"Idi naammoan ni Jesus ti gandat dagiti Fariseo, pimmanaw sadiay. Simmurot kenkuana dagiti adu a tattao. Inagasanna amin dagiti masakit."


word:
"“Adtoy ti adipenko a pinilik,Ti ay-ayatek ken pakaay-ayoak unay.Itedkonto ti Espirituk kenkuana,Ket ipakaammonanto kadagiti amin a tattao ti yaay ti tiempo ti hustisia."


word:
"Dinanto tukkolen ti naparpar a runo,Wenno iddepen ti agkurkuridemdem a silaw.Saanto nga agsardeng agingga iti dina mapagballigi ti kinalinteg;"


word:
"Kalpasanna, impan ti sumagmamano a tattao ken ni Jesus ti maysa a lalaki a bulsek ken umel agsipud ta linuganan ti demonio. Pinaimbag ni Jesus daytoy a lalaki, ket iti kasta, makasao ken makakitan."


word:
"Nasdaaw amin dagiti tattao iti inaramid ni Jesus. “Saan ngata nga isu daytoy ti Anak ni David?” sinaludsodda."


word:
"Idi nangngeg daytoy dagiti Fariseo kinunada, “Paksiatenna dagiti demonio gapu laeng iti pannakabalin nga inted kenkuana ni Beelzebub a prinsipe dagiti demonio.”"


word:
"Ammo ni Jesus ti pampanunotenda ket kinunana kadakuada, “Saan nga agbayag ti pagarian a mabingaybingay ken aggiginnubat met laeng. Aniaman nga ili wenno familia a mabingaybingay ken aggiginnura, dinto agpaut."


word:
"Kunayo a paksiatek dagiti demonio gapu ta ikkannak ni Beelzebub iti pannakabalin a mangaramid iti kasta. Sinno ngarud ti mangted kadagiti pasurotyo iti pannakabalin a mangpaksiat kadagiti demonio?"


word:
"Kinapudnona, ti Espiritu ti Dios ti mangted kaniak iti pannakabalin a mangpaksiat kadagiti demonio. Daytoy ti mangpaneknek nga addan kadakayo ti Pagarian ti Dios."


word:
"“Awan ti makastrek iti balay ti napigsa a tao tapno alaenna dagiti kukuana. Reppetenna pay nga umuna ti napigsa a tao sa agsamsam iti uneg ti balay."


word:
"Daytoy ti gapuna nga ibagak kadakayo: mapakawan ti siasinoman a makabasol wenno agsao iti kinadakes, ngem dinto mapakawan ti agsao iti maibusor iti Espiritu Santo."


word:
"Mapakawan ti agsao iti maikontra iti Anak ti Tao, ngem saan a mapakawan ti agsao iti maibusor iti Espiritu Santo—iti daytoy a biag wenno iti masakbayan.”"


word:
"“No nasayaat ti kayo, agbunga iti nasayaat. No saan a nasayaat ti kayo, saan a nasayaat ti bungana. Ta mailasin ti kayo gapu iti bungana."


word:
"Dakayo a kaputotan ti uleg, kasano ti panagsaoyo iti naimbag idinto a dakeskayo? Ta isawang ti ngiwat ti linaon ti puso."


word:
"Iruar ti naimbag a tao dagiti naimbag nga iduldulinna. Iruar ti dakes a tao dagiti dakes nga iduldulinna."


word:
"“Ibagak kadakayo nga inton Aldaw a Panangukom, sungbatanto ti tunggal maysa dagiti awan serserbina nga insawangna."


word:
"Nagsao ti sumagmamano a mamaestro iti Linteg ken sumagmamano a Fariseo. “Maestro,” kinunada, “ipakitaannakami man iti milagro.”"


word:
"“Anian a nagdakes dagiti tattao kadagitoy nga aldaw! Awan pammatida iti Dios,” insungbat ni Jesus. “Agdawatkayo iti milagro? Awan ti maipakita kadakayo no di laeng ti milagro ni profeta Jonas."


word:
"Kas iti panagyan ni Jonas iti tian ti dakkel nga ikan iti las-ud ti tallo nga aldaw ken rabii, kastanto met ti panagyan ti Anak ti Tao iti uneg ti daga."


word:
"Inton Aldaw a Panangukom, tumakderto dagiti taga-Nineve a mangpabasol kadakayo, ta nagbabawida kadagiti basbasolda idi nangngegda ti panangaskasaba ni Jonas. Ibagak kadakayo nga adda ditoy ti maysa a natantan-ok ngem ni Jonas."


word:
"Inton Aldaw a Panangukom, tumakderto ti Reyna a taga-Abagatan a mangidarum kadakayo agsipud ta nagdaliasat iti adayo a lugar tapno umayna laeng denggen ti nainsiriban a pannursuro ni Solomon. Ibagak kadakayo nga adda ditoy ti maysa a natantan-ok ngem ni Solomon.”"


word:
"“No rummuar ti dakes nga espiritu iti maysa a tao, mapan agsursor kadagiti luglugar a namaga nga agsapul iti paginanaanna. No awan ti masapulanna,"


word:
"kunana iti nakemna, ‘Agsubliak iti balayko.’ Agsubli ngarud ket masarakanna ti balay nga awan nagyanna, nadalus ken natarimaan."


word:
"Iti kasta, rummuar ket mangisangpet iti pito nga espiritu a dakdakes pay ngem isu, ket kaduana ida nga agnaed sadiay. Ngarud, dakdakesto ti kasasaad dayta a tao ngem iti immuna. Kastoyto met ti pagbanagan dagiti dakes a tattao iti daytoy a kaputotan.”"


word:
"Madama pay laeng nga agsasao ni Jesus kadagiti tattao idi sumangpet ni inana ken dagiti kakabsatna a lallaki. Nagyanda iti ruar ket kayatda ti makisao ken ni Jesus."


word:
"Ngem insungbatna iti tao a nangibaga kenkuana, “Siasino kadi ti inak? Siasino kadi dagiti kakabsatko?”"


word:
"Iti dayta met la nga aldaw, pimmanaw ni Jesus iti balay, ket napan nagtugaw iti igid ti dan-aw tapno mangisuro."


word:
"Gapu ta adu unay ti tao nga immaribungbong kenkuana, limmugan iti bangka sa nagtugaw. Nagtakder dagiti tattao iti sang-at."


word:
"Insursurona ida kadagiti adu a bambanag babaen iti pangngarig.Kinunana: “Adda maysa a tao a napan nagpurruak iti bukel."


word:
"Idi agpurpurruak, nagdisso ti sumagmamano a bukel iti igid ti dalan ket tinuktok dagiti tumatayab."


word:
"Adda met sumagmamano a bukel a nagdisso iti kabatoan a bassit laeng ti dagana. Gapu ta narabaw ti dagana, nabiit a nagtubo dagiti bukel."


word:
"Idi makatangkayagen ti init, nalaylay dagiti apagtubo a mula ket nagangoda a dagus agsipud ta di unay nakauneg dagiti ramutda."


word:
"Nagdisso met ti sumagmamano a bukel iti nagtuboan dagiti siitan a mula a dimmakkel ken nangleppes kadakuada."


word:
"Ngem nagdisso ti dadduma a bukel iti nadam-eg a daga, ket nagdawada: adda nagdawa iti sangagasut, adda met innem a pulo ken adda pay tallopulo.”"


word:
"Napan dagiti adalan ken ni Jesus ket sinaludsodda, “Apay nga aramatem dagiti pangngarig no agsaoka kadagiti tattao?”"


word:
"Simmungbat ni Jesus, “Naited kadakayo ti panangammo kadagiti palimed ti Pagarian ti Langit, ngem kadakuada, saan."


word:
"Ta ti addaan, maikkanto pay iti ad-adu tapno aglaplapusanan ngem ti awanan, maikkatto pay uray ti bassit nga adda kenkuana."


word:
"Daytoy ti gapuna nga aramatek dagiti pangngarig no agsaoak kadakuada: ta kumitkitada ngem dida makailasin, agdengdengngegda ngem dida makaawat."


word:
"Iti kasta, matungpal ti padto ni Isaias maipapan kadakuada:‘Dengngegkayto la a dengngeg ngem dikay makaawat;Kitakayto la a kita ngem dikay makailasin."


word:
"Agsipud ta natangken ti ulo dagitoy a tattao,Sinullatanda dagiti lapayagda,Ken inkidemda dagiti matada,Amangan no makakita ken makangngegda, ket makaawatda,Ken amangan no agsublida kaniak, kuna ti Dios,Ket paimbagek ida.’"


word:
"Laglagipenyo nga adu a profeta ken dadduma pay a tattao ti Dios ti nagtarigagay a kumita kadagiti makitayo, ngem dida nakita, ken dumngeg kadagiti mangngegyo, ngem dida nangngeg.”"


word:
"“Dagiti dumngeg iti sao maipapan iti Pagarian ngem dida maawatan, mayarigda iti bukel a nagdisso iti igid ti dalan. Umay ti Managdakdakes ket rabsutenna ti naimula kadakuada."


word:
"Ti bukel a nagdisso iti kabatoan iladawanna dagiti tattao a siraragsak nga umawat iti mensahe apaman a mangngegda."


word:
"Ngem saan nga umuneg ti sao kadakuada ket saanda nga agbayag. Isut' gapuna a maupayda a dagus no dumteng ti rigrigat ken pannakaidadanes gapu iti sao."


word:
"Ti bukel a nagdisso iti kasisiitan iladawanna dagiti nakangngeg iti sao. Gapu kadagiti pakaringgoran iti daytoy a biag ken ti panagagum iti kinabaknang, lineppesda ti sao ket dida agbunga."


word:
"Ti bukel a naimula iti nadam-eg a daga iladawanna dagiti dumngeg ken makaawat iti sao ket agbungada; adda makaibunga iti sangagasut, adda makainnem a pulo ket adda pay makatallopulo.”"


word:
"Adda pay sabali a pangngarig nga insarita ni Jesus kadakuada. Kinunana: “Mayarig ti Pagarian ti Langit iti sumaganad: Adda maysa a tao a nagpurruak iti nasayaat a bukel iti talonna."


word:
"Iti maysa a rabii, idi matmaturog dagiti tattao, napan ti kabusorna ket nagmula iti ruot iti nagbabaetan dagiti trigo, sa pimmanaw."


word:
"Napan dagiti adipen iti akinkukua iti talon ket kinunada kenkuana. ‘Apo, nasayaat met a bukel ti immulam iti talonmo; ngem apay nga adda metten dagiti ruot?’"


word:
"Bay-anyo nga aggiddan a dumakkel dagiti trigo ken ruot. Ket inton panagani, ibagakto kadagiti agani nga unaenda a paruten dagiti ruot, sada reppeten nga ipuor. Kalpasanna, anienda dagiti trigo ket idulinda iti kamaligko.’ ”"


word:
"Adda pay sabali a pangngarig nga insarita ni Jesus kadakuada. Kinunana: “Mayarig ti Pagarian ti Langit iti sumaganad: Adda maysa a tao a mangala iti bukel ti mostasa ket imulana iti talonna. Ti mostasa ti kabassitan kadagiti amin a bukel, ngem inton dumakkel, isu ti kadakkelan kadagiti amin a mula. Agbalin a kayo ket agumok dagiti tumatayab kadagiti sangsangana.”"


word:
"Adda pay sabali a pangngarig nga insarita ni Jesus kadakuada. Kinunana, “Mayarig ti Pagarian ti Langit iti sumaganad: Mangala ti maysa a babai iti lebadura sana igamay iti uppat a pulo a litro nga arina. Gapu iti lebadura, bumsog ti entero a masa.”"


word:
"Inaramat ni Jesus dagiti pangngarig iti panangibagana amin kadagitoy a bambanag kadagiti tattao. Dina kasao ida no di agaramat iti pangngarig."


word:
"Inaramidna daytoy tapno matungpal ti insao ti profeta:“Aramatekto dagiti pangngarig no makisaoak kadakuada;Ibagakto kadakuada dagiti bambanag a di pay naammoan manipud naparsua ti lubong.”"


word:
"Pinanawan ni Jesus dagiti tattao ket simrek iti balay. Napan kenkuana dagiti adalanna ket kinunada, “Ilawlawagmo man kadakami ti pangngarig maipapan kadagiti ruot iti talon.”"


word:
"“Ti talon isu ti lubong. Ti nasayaat a bukel isuda dagiti annak ti Pagarian. Dagiti ruot isuda dagiti annak ti Managdakdakes."


word:
"Ti kabusor a nagmula kadagiti ruot isu ti Diablo. Ti panagani isu ti kanibusanan ti lubong, ket dagiti agani isuda dagiti angheles."


word:
"Kas iti pannakaurnong ken pannakapuor dagiti ruot, kastanto met ti mapasamak inton aggibus ti lubong."


word:
"Ibaonto ti Anak ti Tao dagiti anghelesna a mangurnong ken mangikkat manipud iti Pagarianna dagiti amin a pakaigapuan ti panagbasol dagiti tattao ken dagiti amin a managdakdakes."


word:
"Kalpasanna, agraniagto dagiti tattao ti Dios a kas init iti Pagarian ni Amada. Dumngeg ngarud ti siasinoman nga addaan pannakaawat.”"


word:
"“Mayarig ti Pagarian ti Langit iti kastoy: Adda tao a nakasarak iti gameng a naikali iti maysa a talon. Gaburanna met laeng ket iti ragsakna, mapanna ilako amin a sanikuana sa agsubli tapno gatangenna dayta a talon.”"


word:
"“Mayarig pay ti Pagarian ti Langit iti kastoy: Adda agtagtagilako nga agsapsapul iti napipintas a perlas."


word:
"“Mayarig met ti Pagarian ti Langit iti sumaganad: Adda sumagmamano a mangngalap a mangiwayat iti iketda iti dan-aw ket makaalada iti amin a kita ti ikan."


word:
"No mapnon ti iket, isang-atda sada agtugaw a mamaglalasin kadagiti ikan. Ikargada dagiti nasayaat kadagiti tiklis ket ibellengda dagiti dakes."


word:
"Kastoyto met inton aggibus ti lubong. Rummuarto dagiti angheles ket ilasindanto dagiti dakes a tattao kadagiti naimbag."


word:
"Iti kasta, kinuna ni Jesus kadakuada, “Ngarud, kayatna a sawen a tunggal maestro iti Linteg nga agbalin nga adalan iti Pagarian ti Langit, mayarig iti agtagibalay a mangiruar kadagiti baro ken daan a gameng iti kuarto a pagiduldulinanna.”"


word:
"ket nagsubli iti ilina. Nangisuro iti sinagogada ket nagsiddaaw dagiti nagdengngeg kenkuana.“Sadino ti nangalaanna iti kasta a sirib ken pannakabalin nga agaramid kadagiti milagro?” sinaludsodda."


word:
"“Saan aya nga isu ti anak ti karpintero? Saan aya a ni Maria ti inana ket da Santiago, Jose, Simon ken Judas dagiti kakabsatna?"


word:
"Saan aya nga agnanaed ditoy dagiti kakabsatna a babbai? Sadino ngarud ti nangalaanna amin kadagitoy?”"


word:
"Inumsida ngarud ni Jesus. Kinuna ni Jesus kadakuada, “Mapadayawan ti profeta iti amin a lugar malaksid iti ilina ken iti bukodna a familia.”"


word:
"“Pudno nga isu daytoy ni Juan a Mammuniag a napagungar,” kinunana kadagiti ofisialesna. “Dagitoy ti gapuna nga adda kenkuana daytoy a pannakabalin nga agaramid kadagiti milagro.”"


word:
"Pinatiliw ngamin idi ni Herodes ni Juan sana pinareppet ken pinaibalud. Inaramidna daytoy gapu ken ni Herodias nga asawa ni Felipe a kabsatna."


word:
"Kinunkuna ngamin ni Juan ken ni Herodes, “Saan a rumbeng nga ikabbalaymo ni Herodias nga asawa ni kabsatmo.”"


word:
"Kayat idi ni Herodes a papapatay ni Juan, ngem nagbuteng kadagiti Judio agsipud ta imbilangda ni Juan a maysa a profeta."


word:
"Idi agkasangay ni Herodes, nagsala ti balasang nga anak ni Herodias iti sango dagiti sangaili. Naay-ayo ni Herodes"


word:
"Kas insingasing ni inana, kinuna ti balasang, “Itedmo kaniak ditoy ti naibandehado nga ulo ni Juan a Mammuniag.”"


word:
"Nagliday ti ari, ngem gapu iti panagkarina iti imatang dagiti sangailina, imbilinna a matungpal ti dawat ti balasang."


word:
"Dimteng dagiti adalan ni Juan, innalada ti bangkayna ket intanemda. Kalpasanna, napanda impadamag ken ni Jesus ti napasamak."


word:
"Idi naammoan ni Jesus ti napasamak, nagbangka a napan nagpakni nga is-isuna iti maysa a lugar nga awan matagtagitao. Ngem idi nadamag dagiti tattao ti ipapanawna, pinanawanda dagiti il-ilida ket nagnagnada a simmurot kenkuana."


word:
"Dimsaag ni Jesus iti bangka. Idi makitana dagiti adu a tattao, naasian kadakuada ket inagasanna dagiti masakitda."


word:
"Idi mumalemen, napan dagiti adalanna kenkuana ket kinunada, “Sumipngeten ket awan matagtagitao ditoy. Pagawidem dagiti tattao tapno mapanda kadagiti barbarrio ket gumatangda iti kanenda.”"


word:
"Pinagtugawna dagiti tattao iti karuotan. Innalana dagiti tinapay ken ikan, timmangad sadi langit, sa nagyaman iti Dios. Pinispisina dagiti tinapay ket intedna kadagiti adalan tapno ibunongda kadagiti tattao."


word:
"Bayat ti panangpagawid ni Jesus kadagiti tattao, pinaluganna met dagiti adalan iti bangka ket pinaunana ida a bumallasiw iti dan-aw."


word:
"Idi napagawidnan dagiti tattao, simmang-at nga is-isu iti maysa a turod tapno agkararag. Idi rumabiin, maymaysa ni Jesus sadiay."


word:
"Iti dayta met la nga oras, nakaadayon ti bangka iti igid ti dan-aw ket mayallo-allon agsipud ta subsubaen ti angin."


word:
"Nagbuteng dagiti adalan idi makitada ni Jesus a magmagna iti rabaw ti danum.“Al-alia!” inyikkisda gapu iti butengda."


word:
"“Umayka,” kinuna ni Jesus.Dimsaag ngarud ni Pedro iti bangka ket nagna iti danum a mapan ken ni Jesus."


word:
"Ginaw-at a dagus ni Jesus ti ima ni Pedro ket ginuyodna sana kinuna, “Nagbassit ket ti pammatimon! Apay a nagduaduaka?”"


word:
"Nailasin dagiti tattao ni Jesus, isu a pinaayaban dagiti taga-sadiay dagiti amin a masaksakit kadagiti kabangibang a luglugar ket inyegda ida kenkuana."


word:
"Nagpakpakaasida kenkuana a sagiden dagiti masakit uray la koma ti gayadan ti kagayna, ket naimbagan dagiti amin a simmagid."


word:
"Napan ken ni Jesus dagiti sumagmamano a Fariseo ken mamaestro iti Linteg a naggapu idiay Jerusalem ket sinaludsodda kenkuana,"


word:
"“Apay a di tungpalen dagiti adalam ti pannursuro a tinawidtayo kadagiti kapuonantayo? Saan nga umisu ti panangbuggoda kadagiti imada sakbay a manganda.”"


word:
"“Ket dakayo,” insungbat ni Jesus, “apay a salungasingenyo ti bilin ti Dios gapu laeng iti ayatyo a mangtungpal kadagiti pannursuroyo?"


word:
"Ta kinuna ti Dios, ‘Dayawem da amam ken inam,’ ken ‘Ti agsao iti dakes ken ni amana wenno inana, rebbengna ti mapapatay.’"


word:
"Ngem isursuroyo a no ibaga ti maysa a tao kada ama ken inana a ti itulongna koma kadakuada ipaayna laengen iti Dios,"


word:
"saanen a masapul a dayawenna ni amana. Iti kasta, laksidenyo ti pannursuro ti Dios tapno surotenyo ti bukodyo a pannursuro."


word:
"Awan serserbi ti panagdaydayawda kaniakGapu ta isursuroda dagiti linteg nga aramid ti tao ket ibilangda a bilinko.’ ”"


word:
"Napan kenkuana dagiti adalanna ket kinunada, “Dimo kadi ammo a napasakitan dagiti Fariseo iti sinaom?”"


word:
"“Saanyo a pakadanagan ida. Bulsekda a mangidadaulo. Ket no idalan ti bulsek ti padana a bulsek, matnagda a dua iti abut.”"


word:
"Ta ti puso ti pagtaudan dagiti dakes a pampanunot a mangiturong kenkuana a pumatay, makikamalala, agderrep, agtakaw, agulbod ken mamadpadakes."


word:
"Dagitoy ti mangtulaw iti tao. Ngem ti saan a panagbuggo sakbay a mangan, saan nga isu ti mangtulaw iti tao.”"


word:
"Napan kenkuana ti maysa a babai a taga-Canaan ken agnaed iti dayta a disso ket kinunana, “Apo, Anak ni David, kaasiannak kadi! Linuganan ti demonio ti anakko a babai ket marigatan unay.”"


word:
"Ngem saan a sinungbatan ni Jesus. Immasideg dagiti adalanna ket kinunada, “Patgamon ti dawatna ta di ket agik-ikkis a sumursurot kadatayo.”"


word:
"“Agpayso ta kunam, Apo,” insungbat ti babai, “ngem uray dagiti aso kanenda dagiti murkat a maregreg iti sirok ti lamisaan ti apoda.”"


word:
"Iti kasta, kinuna ni Jesus kenkuana, “Babai, dakkel ti pammatim! Maited kenka ti dawatmo.”Ket iti dayta met la nga oras, immimbag ti anakna."


word:
"Pinanawan ni Jesus dayta a lugar ket nagna iti igid ti Dan-aw ti Galilea. Simmang-at iti maysa a turod sa nagtugaw."


word:
"Adu a tattao ti napan kenkuana. Nangikuyogda kadagiti pilay, bulsek, lugpi, umel ken adu pay a masakit sada impan iti sangoananna, ket pinaimbagna ida."


word:
"Nasdaaw dagiti tattao idi makitada a makasaon dagiti umel, naimbagen dagiti lugpi, makapagnan dagiti pilay ken makakitan dagiti bulsek, ket indaydayawda ti Dios ti Israel."


word:
"Inayaban ni Jesus dagiti adalanna ket kinunana, “Maasianak kadagitoy a tattao ta tallo nga aldawdan ditoy yanko ket ita, awanen ti kanenda. Diak kayat a pagawiden ida a sibibisin amangan no matalimudawda iti dalan.”"


word:
"“Sadino ti pangalaantayo ditoy let-ang iti umanay a kanen ti kastoy a kaadu ti tao?” sinaludsod dagiti adalan."


word:
"“Adda mano a tinapayyo?” dinamag ni Jesus.“Pito, ken sumagmamano a babassit nga ikan,” insungbat dagiti adalan."


word:
"Innalana dagiti pito a tinapay ken dagiti ikan sa nagyaman iti Dios. Kalpasanna, pinispisina sana inted kadagiti adalan tapno ibunongda kadagiti tattao."


word:
"Nanganda amin ket nabsogda. Uppat a ribu a lallaki ti nangan, malaksid dagiti babbai ken ubbing. Pito a basket ti napno kadagiti natda nga inurnong dagiti adalan."


word:
"Napan ken ni Jesus dagiti sumagmamano a Fariseo ken Saduceo. Kas pangsuot kenkuana, kiniddawda nga iparanganna ida iti milagro a pakakitaan a naggapu sadi langit ti pannakabalinna."


word:
"Ngem kinuna ni Jesus, “No lumlumnek ti init, kunayo, ‘Nasayaat ti tiempo ita ta nalabaga ti tangatang.’"


word:
"Iti agsapa, kunayo met, ‘Agtudo ita ta nalabaga ken nasipnget ti tangatang.’ Maibagayo ti tiempo babaen iti panangkitayo iti tangatang. Ngem diyo maibaga ti kaipapanan dagiti mapaspasamak kadagitoy a panawen!"


word:
"Anian a nagdakes dagiti tattao kadagitoy nga aldaw! Awan pammatida iti Dios. Agkiddawkayo iti milagro? Awan ti maipakita kadakayo no di laeng ti milagro ni Jonas.”Iti kasta, pinanawan ida ni Jesus."


word:
"Ammo ni Jesus ti pagsasaritaanda ket sinaludsodna, “Apay a pagsusuppiatanyo ti kaawan balonyo a tinapay? Nagbassit ketdin ti pammatiyo!"


word:
"Dikayo pay la makaawat? Nalipatanyo kadin daydi panangpispisik iti lima a tinapay a naipakan kadagiti limaribu a tattao? Mano a basket ti pinunnoyo kadagiti natda?"


word:
"Wenno dagiti pito a tinapay a naipakan kadagiti uppat a ribu a tattao? Mano a basket ti pinunnoyo kadagiti natda?"


word:
"Diyo pay la maawatan aya a saan a maipanggep iti tinapay ti sarsaritaek kadakayo? Alluadanyo ti lebadura dagiti Fariseo ken Saduceo!”"


word:
"Naawatanen dagiti adalan a saan a ti lebadura a pagaramid iti tinapay ti kuna ni Jesus nga annadanda, no di ket ti pannursuro dagiti Fariseo ken Saduceo."


word:
"Idi dimteng ni Jesus iti disso nga asideg iti ili ti Cesarea Filipos, sinaludsodna kadagiti adalanna, “Siasino ti Anak ti Tao iti panagkuna dagiti tattao?”"


word:
"“Sika kano ni Juan a Mammuniag,” insungbatda. “Kuna met ti sumagmamano a sika ni Elias. Kuna pay dagiti dadduma a sika ni Jeremias wenno maysa kadagiti profeta.”"


word:
"Kinuna ni Jesus, “Nagasatka, Simon nga anak ni Jonas. Saan a tao no di ket ni Amak sadi langit ti nangipaltiing kenka iti daytoy a kinapudno."


word:
"Ibagak ngarud kenka a sika ket Pedro. Iti rabaw daytoy a bato, bangonekto ti iglesiak ket uray ni patay dinto agballigi kenkuana."


word:
"Itedkonto kenka dagiti tulbek ti Pagarian ti Langit. Ti aniaman nga iparitmo ditoy daga, maiparitto met sadi langit. Ket ti aniaman nga ipalubosmo ditoy daga, maipalubosto met sadi langit.”"


word:
"Manipud idin, impakaammo ni Jesus kadagiti adalanna: “Masapul a mapanak idiay Jerusalem ket adu ti sagabaek a pamarparigat dagiti panglakayen, dagiti panguloen a papadi ken dagiti mamaestro iti Linteg. Mapapatayakto ngem mapagungarakto iti maikatlo nga aldaw.”"


word:
"Inyadayo bassit ni Pedro ni Jesus sana binabalaw. “Apo, saan koma a kasta ti sasawem,” kinunana. “Saanto a maaramid kenka dayta.”"


word:
"Sinango ni Jesus ni Pedro ket kinunana, “Adaywannak, Satanas! Maysaka a lapped iti dalanko agsipud ta saan a ti pagayatan ti Dios ti pampanunotem no di ket ti pagayatan ti tao.”"


word:
"Kalpasanna, kinuna ni Jesus kadagiti adalanna: “Ti agtarigagay a sumurot kaniak masapul a tallikudanna ti bagina, ibaklayna ti krusna, ket surotennak."


word:
"Ta ti siasinoman a mangipatpateg iti biagna, mapukawnanto. Ngem ti siasinoman a mangyawat iti biagna gapu kaniak, maisalakannanto."


word:
"Adda aya magunggona ti tao no matagikuana ti entero a lubong ngem mapukawna met ti biagna? Awan! Awan ti maited ti tao a pangsubbot iti biagna."


word:
"Ta dandanin umay ti Anak ti Tao agraman dagiti anghelesna. Umay iti dayag ni Amana, ket gunggonaannanto ti tunggal maysa kas mayannatup kadagiti aramidna."


word:
"Laglagipenyo nga adda sumagmamano kadakayo ditoy a saanto pay a matay agingga a makitada ti Anak ti Tao nga umay nga Ari.”"


word:
"Kalpasan ti innem nga aldaw, inkuyog ni Jesus ni Pedro ken dagiti agkabsat a Santiago ken Juan ket is-isuda a simmang-at iti nangato a bantay."


word:
"Sadiay, nagbalbaliw ti langa ni Jesus iti imatang dagiti tallo nga adalan: nagraniag ti rupana a kas iti init, ket rimmangrang a kas lawag dagiti pagan-anayna."


word:
"Kinuna ni Pedro, “Apo, nagsayaaten ti kaaddatayo ditoy! No kayatmo, mangipatakderak ditoy iti tallo a kalapaw: maysa ti para kenka, maysa ti para ken ni Moises, ket ti maysa para ken ni Elias.”"


word:
"Agsasao pay laeng ni Pedro idi adda naraniag nga ulep a nanglinong kadakuada. Adda timek a naggapu iti ulep a nagkuna, “Daytoy ti Anakko a dungdungngoek ken pakaragsakak unay. Dumngegkayo kenkuana!”"


word:
"“Awan pangibagbagaanyo iti naimatanganyo. Ibagayonto laeng daytoy kalpasan ti pannakapagungar ti Anak ti Tao,” imbilin ni Jesus kadakuada idi sumalsalogda iti bantay."


word:
"Sinaludsod kenkuana dagiti adalan, “Apay a kuna dagiti mamaestro iti Linteg a masapul nga umay nga umuna ni Elias?”"


word:
"Ngem daytoy ti ibagak kadakayo: Immayen ni Elias ngem saan a nailasin dagiti tattao. Inaramidda ketdi kenkuana ti kinaykayatda. Kastanto met ti panangparigatda iti Anak ti Tao.”"


word:
"Idi nagsublida iti yan dagiti tattao, adda lalaki nga immasideg ken ni Jesus ket nagparintumeng iti sangoananna"


word:
"sana kinuna, “Apo, kaasiam kadi ti anakko a lalaki. Agkiskissiw ket agsagsagaba iti napalalo. Masansan a matnag iti apuy wenno iti danum."


word:
"Simmungbat ni Jesus, “Tattao a managdakdakes ken awanan pammati! Kasano pay kabayag ti kaaddak iti dennayo? Kasano pay kabayag ti panaganusko kadakayo? Yegyo man kaniak ti ubing!”"


word:
"Inungtan ni Jesus ti demonio, ket rimmuar manipud iti ubing. Immimbag ti ubing iti dayta met la nga oras."


word:
"Kalpasanna, sililimed a napan dagiti adalan ken ni Jesus ket sinaludsodda kenkuana, “Apay a dimi mapaksiat ti demonio?”"


word:
"“Gapu ta bassit ti pammatiyo,” insungbat ni Jesus. “Laglagipenyo a no adda pammatiyo a kas iti kadakkel ti bukel ti mostasa, mabalinyo a kunaen iti daytoy a bantay, ‘Umaliska ket inka sadiay,’ ket umalis. Mabalinyo nga aramiden ti uray ania!”"


word:
"Idi naguurnong dagiti adalan idiay Galilea, kinuna ni Jesus kadakuada, “Dandanin mayawat ti Anak ti Tao kadagiti tattao"


word:
"a mangpapatayto kenkuana. Ngem mapagungarto iti maikatlo nga aldaw.”Kasta unay ti ladingit dagiti adalan."


word:
"Idi napan ni Jesus ken dagiti adalanna idiay Capernaum, immasideg ken ni Pedro dagiti agsingsingir iti buis nga agpaay iti Templo, ket sinaludsodda, “Agbubuis met la ni maestroyo iti maipaay iti Templo?”"


word:
"“Wen, a,” insungbat ni Pedro.Idi simrek ni Pedro iti balay, immuna a nagsao ni Jesus, “Simon, ania ti makunam? Siasino ti agbayad iti buis kadagiti ar-ari ditoy lubong? Dagiti umili wenno dagiti ganggannaet?”"


word:
"“Dagiti ganggannaet,” insungbat ni Pedro.“No kasta ngarud,” kinuna ni Jesus, “saan a masapul nga agbayad dagiti umili."


word:
"Ngem ditayo kayat nga adda makuna dagitoy a tattao. Inka ngarud agbanniit idiay dan-aw. Alaem ti umuna nga ikan a mabanniitam ket ngangaem ti ngiwatna. Masarakamto ti kuarta nga umanay a pagbuista. Alaem ket inka bayadan ti buista.”"


word:
"Iti dayta a kanito, immasideg dagiti adalan ken ni Jesus ket sinaludsodda, “Siasino ti kangrunaan iti Pagarian ti Langit?”"


word:
"ket kinunana, “Laglagipenyo a dikayto makastrek iti Pagarian ti Langit no dikay agbalbaliw ken agbalin a kas kadagiti ubbing."


word:
"Siasinoman nga agpakumbaba ken agbalin a kas iti daytoy nga ubing, isu ti kangrunaan iti Pagarian ti Langit."


word:
"Ket ti siasinoman nga umawat iti maysa kadagiti kakastoy nga ubbing gapu kaniak, siak ti awatenna.”"


word:
"“No adda siasinoman a pakaigapuan ti panagbasol ti maysa kadagitoy nga ubbing a mamati kaniak, nasaysayaat koma a maigalut ti dakkel a gilingan a bato iti tengnged dayta a tao sa mailemmes iti taaw."


word:
"Asi pay ti lubong gapu ta adda dagiti bambanag a pakaigapuan ti pannakapukaw dagiti tattao iti pammatida! Umay a di bumurong dagitoy a sulisog, ngem asi pay ti tao a pakaigapuanda!"


word:
"“No ta imam wenno ta sakam ti pakaigapuan ti panagbasolmo, putdem ket ibellengmo! Nasaysayaat a pawad wenno pukolka a sumrek iti biag nga agnanayon ngem ti addaanka iti dua nga ima ken dua a saka ket maitappuakka iti agnanayon nga apuy."


word:
"No ta matam ti pakaigapuan ti panagbasolmo, suatem ket ibellengmo! Nasaysayaat a buldingka a sumrek iti biag nga agnanayon ngem ti addaanka iti dua a mata ket maitappuakka iti apuy idiay infierno.”"


word:
"“Kitaenyo diyo laisen ti uray maysa kadagitoy nga ubbing. Ibagak kadakayo a dagiti anghelesda idiay langit, kankanayon nga addada iti imatang ni Amak nga adda sadi langit."


word:
"“Ania ti makunayo? Ania ti aramiden ti maysa a tao nga addaan sangagasut a karnero no mapukaw ti maysa kadakuada? Panawanna dagiti siam a pulo ket siam nga agar-arab iti turod ket mapanna sapulen ti napukaw a karnero."


word:
"Ibagak kadakayo a no masapulanna, ad-addanto ti ragsakna iti daytoy a karnero ngem kadagiti siam a pulo ket siam a saan a napukaw."


word:
"“No makabasol kenka ti kabsatmo, inka kenkuana ket ilawlawagmo ti nagbasolanna. Ngem aramidem daytoy no duduakayo. No dumngeg kenka, napasublimon ti kabsatmo."


word:
"Ngem no dina aklonen ti basolna, mangikuyogka iti maysa wenno dua a kaduam tapno, kas nailanad iti Nasantoan a Surat, ‘Mapatalgedan ti amin a pammabasol babaen iti pammaneknek ti dua wenno tallo a saksi.’"


word:
"Ngem no dina denggen ida, ipakaammom iti iglesia. Ket no dina latta denggen ti iglesia, ibilangmon dayta a kabsat a kas maysa a ganggannaet wenno agsingsingir iti buis.”"


word:
"“Ibagak ngarud kadakayo: Ti aniaman nga iparityo ditoy daga, maiparitto met idiay langit; ket ti aniaman nga ipalubosyo ditoy daga, maipalubosto met idiay langit."


word:
"“Adda pay ibagak kadakayo: No pagnummoan ti dua kadakayo ditoy daga ti aniaman a dawatenyo, itedto kadakayo ni Amak sadi langit."


word:
"Napan ni Pedro ken ni Jesus ket sinaludsodna, “Apo, mamin-ano a pakawanek ti kabsatko nga agbasbasol kaniak? Mamimpito?”"


word:
"Ta ti Pagarian ti Langit mayarig iti kastoy: Adda idi maysa nga ari a nangikeddeng a makikuenta kadagiti agserserbi kenkuana."


word:
"Idi mangrugi a makikuenta, inyegda kenkuana ti maysa nga adipen a nakautang iti sangapulo ribu a talento."


word:
"Awan ti umanay a pagbayadna. Tapno makabayad, imbilin ti ari a mailako a kas tagabu agraman ti asawana, annakna ken amin a sanikuana."


word:
"“Nagparintumeng ti adipen iti sangoanan ti ari ket nagpakpakaasi. ‘Anusannak kadi,’ kinunana, ‘ta bayadakto amin nga utangko.’"


word:
"“Rimmuar ti lalaki. Nasarakanna ti padana nga adipen a nakautang kenkuana iti sangagasut a denario. Tiniliwna sana binekkel. ‘Bayadam ti utangmo,’ kinunana."


word:
"“Nagparintumeng ti nakautang, ket nagpakpakaasi kenkuana, ‘Anusannak kadi ta agbayadakto met laeng.’"


word:
"“Dina pinatgan ti dawat ti padana nga adipen. Pinaibaludna ketdi agingga a mabayadanna ti utangna."


word:
"“Nagladingit dagiti dadduma nga adipen idi makitada ti napasamak. Napanda iti ari ket impulongda amin kenkuana."


word:
"“Ngarud, pinaayaban ti ari ti adipen. Kinunana, ‘Nagdakeska ketdin nga adipen! Pinakawanko ti amin nga utangmo agsipud ta nagpakpakaasika."


word:
"“Iti napalalo a pungtot ti ari, pinaibaludna ti adipen tapno madusa agingga a mabayadanna ti amin nga utangna.”"


word:
"Kalpasanna, kinuna ni Jesus, “Kastanto ti aramiden ni Amak sadi langit iti tunggal maysa kadakayo no iti pusoyo, diyo pakawanen ti kabsatyo.”"


word:
"Idi naisaon ni Jesus dagitoy, pimmanaw idiay Galilea ket napan iti sakup ti Judea iti ballasiw ti Karayan Jordan."


word:
"Immasideg kenkuana ti sumagmamano a Fariseo tapno suotenda babaen iti panagsaludsodda, “Ipalubos kadi ti Linteg nga isina ti lalaki ti asawana iti uray ania a gapu?”"


word:
"Simmungbat ni Jesus, “Diyo kadi nabasa daytoy a paset ti Nasantoan a Surat? ‘Idi punganay, ti Namarsua inaramidna ida a lalaki ken babai.’"


word:
"Kinunana pay, ‘Daytoy ti gapuna a panawanto ti lalaki dagiti nagannak kenkuana ket makitiponto iti asawana, ket agbalindanton a maymaysa.’"


word:
"Isut' gapuna a saandan a dua no di ket maymaysadan a bagi. Ngarud, saan a pagsinaen ti tao ti pinagtipon ti Dios.”"


word:
"Sinaludsod kenkuana dagiti Fariseo, “Apay ngarud nga imbilin ni Moises nga ikkan ti lalaki ti asawana iti kasuratan ti panagsina sana papanawen?”"


word:
"“Natangken ngamin ti uloyo, isu a nangituyang ni Moises iti linteg a mangipalubos nga isinayo ti asawayo,” kinuna ni Jesus. “Ngem saan a kastoy idi punganay."


word:
"Ngarud, kunak kadakayo a ti lalaki a mangisina iti asawana, idinto a sipupudno kenkuana, makabasol iti pannakikamalala no mangasawa iti sabali.”"


word:
"Kinuna dagiti adalan, “No kasta ti kasasaad ti agassawa, nasaysayaat la ngaruden nga awan ti agas-asawa.”"


word:
"Simmungbat ni Jesus, “Saan nga agpaay daytoy a pannursuro iti tunggal maysa, no di laeng kadagiti pakaitedanna."


word:
"Ta nadumaduma ti gapu ti saan a panagasawa dagiti lallaki. Adda di mangasawa ta nayanakda nga adda pagkurangan ti kinalalakida. Adda met dagiti di mangasawa gapu ta nakaponda, ket dagiti dadduma, gapu iti panagserbida iti Pagarian ti Langit.“Ti makatungpal iti daytoy a pannursuro, ipatungpalna koma.”"


word:
"Adda sumagmamano a tattao a nangyasideg kadagiti ubbing ken ni Jesus tapno ipatayna ti imana kadakuada ken ikararaganna ida. Ngem inungtan ida dagiti adalan gapu iti inaramidda."


word:
"“Palubosanyo dagiti ubbing nga umay kaniak,” kinuna ni Jesus. “Diyo paritan ida ta dagiti kas kadakuada ti agtagikua iti Pagarian ti Langit.”"


word:
"Napan ti maysa nga agtutubo ken ni Jesus ket sinaludsodna, “Maestro, ania ti naimbag nga aramidek tapno magun-odko ti biag nga agnanayon?”"


word:
"“Apay a saludsodem kaniak no ania ti naimbag?” insungbat ni Jesus. “Maymaysa laeng ti naimbag. No kayatmo ti sumrek iti biag nga agnanayon, tungpalem dagiti bilbilin.”"


word:
"“Ania a bilbilin?” sinaludsodna.Insungbat ni Jesus: “Dika mamapatay; dika makikamalala; dika agtakaw; dika agsaksi iti ulbod;"


word:
"Kinuna ni Jesus kenkuana, “No kayatmo nga awan ti pagkurangam, inka ilako ti amin a sanikuam. Itedmo kadagiti napanglaw ti paglakoam, ket addanto kinabaknangmo idiay langit. Kalpasanna, umayka sumurot kaniak.”"


word:
"Kinuna ni Jesus kadagiti adalanna: “Ibagak kadakayo a narigatto a sumrek dagiti baknang iti Pagarian ti Langit."


word:
"Ulitek: narigrigat ti iseserrek ti baknang iti Pagarian ti Dios ngem ti ilulusot ti kamelio iti abut ti dagum.”"


word:
"Napalalo ti siddaaw dagiti adalan idi mangngegda daytoy. “Siasino ngaruden ti maisalakan?” sinaludsodda."


word:
"Minatmatan ida ni Jesus ket insungbatna, “Saan a maaramid ti tao daytoy ngem kabaelan amin ti Dios.”"


word:
"Nagsao ni Pedro: “Kitaem, Apo, binaybay-anmi amin ket simmurotkami kenka. Anianto ngarud ti gunggonami?”"


word:
"Kinuna ni Jesus kadakuada, “Ibagak daytoy kadakayo: Inton agtugaw ti Anak ti Tao iti nagloriaan a tronona iti baro a lubong, dakayo a simmurot kaniak, agtugawkayto met kadagiti sangapulo ket dua a trono a mangituray kadagiti 12 a tribu ti Israel."


word:
"Ket siasinoman a nangpanaw iti balay, kakabsat, nagannak, annak wenno dagdagana gapu kaniak, umawatto iti maminggasut a kaadu ket tawidennanto ti biag nga agnanayon."


word:
"“Mayarig ti Pagarian ti Langit iti kastoy: Adda idi maysa a tao a nasapa a napan nagbirok iti tangdananna nga agtrabaho iti kaubasanna."


word:
"Nakitulag kadagiti tattao a tangdananna ti tunggal maysa iti maysa a bagi ti pirak sana imbaon ida iti kaubasanna."


word:
"Idi dandani alas singko, napan iti tiendaan ket nakitana ti sumagmamano a lallaki nga agtatakder. Kinunana kadakuada, ‘Apay a daddadaelenyo ti tiempoyo nga agmalmalem ditoy?’"


word:
"“ ‘Awan ngamin pagtrabahoanmi,’ insungbatda.“Imbagana kadakuada, ‘Inkayo met agtrabaho iti kaubasan.’"


word:
"“Idi sumipngeten, kinuna ti akinkukua iti kaubasan iti katalekna, ‘Ayabam dagiti mangmangged ta tangdanam ida. Irugim kadagiti naudi a simrek.’"


word:
"“Natangdanan iti gagangay a sueldo iti agmalem ti tunggal maysa kadagiti nangrugi a nagtrabaho iti alas singko."


word:
"Idi napan dagiti immun-una a naayaban, impagarupda nga ad-adu ti awatenda. Ngem naipada met ti tangdanda kadagiti naud-udi."


word:
"Kinunada, ‘Maysa laeng nga oras ti panagtrabaho dagitoy naudi a simrek. Ngem dakami a nagmalmalem a nagkapkapudotan, impadam ti tangdanmi.’"


word:
"“ ‘Gayyem,’ kinuna ti akinkukua iti kaubasan iti maysa kadakuada, ‘saanka a sinaur. Immanamongka a matangdanan iti gagangay a sueldo iti agmalem."


word:
"Awan aya ti kalintegak a manggasto iti kuartak kas iti pagayatak? Wenno, umapalka kadi agsipud ta naparaburak?’ ”"


word:
"Idi sumangsang-at ni Jesus idiay Jerusalem, inyadayona dagiti sangapulo ket dua nga adalan ket kinasaritana ida bayat ti pannagnada. Kinunana kadakuada,"


word:
"“Denggenyo, sumang-attayo idiay Jerusalem ket mayawatto sadiay ti Anak ti Tao kadagiti panguloen a papadi ken kadagiti mamaestro iti Linteg. Ikeddengdanto a mapapatay"


word:
"sadanto yawat kadagiti Hentil a mangang-angaw, mangsapsaplit ken mangilansa kenkuana iti krus. Ngem mapagungarto iti maikatlo nga aldaw.”"


word:
"Immasideg ken ni Jesus ti asawa ni Zebedeo agraman dagiti annakna a lallaki. Nagparintumeng iti sangoananna, ket nagdawat kenkuana."


word:
"“Ania ti kayatmo?” sinaludsod ni Jesus.Simmungbat ti ina, “Ipalubosmo koma nga inton agarika, makitugawto kenka dagitoy dua nga annakko, ti maysa iti makannawanmo, ket ti sabali iti makannigidmo.”"


word:
"“Diyo ammo ti dawdawatenyo,” kinuna ni Jesus kadagiti agkabsat. “Kabaelanyo kadi ti uminum iti kopa a paginumak?”“Wen, kabaelanmi,” insungbatda."


word:
"“Agpayso nga uminumkayto iti kopa a paginumak,” kinuna ni Jesus, “ngem awan ti karbengak a mangpili no siasinonto ti agtugaw iti makannawan ken makannigidko. Maited dagitoy a pagsaadan kadagiti nangisaganaan ni Amak.”"


word:
"Iti kasta, inayaban amin ida ni Jesus ket kinunana, “Pagaammoyo a kadagiti Hentil, dagiti agturay addaanda iti dakkel a pannakabalin kadagiti tattaoda."


word:
"Saanto koma a kasta ti aramidenyo. Ti agtarigagay nga agpangulo, masapul nga agserbi kadakayo amin."


word:
"a kas iti Anak ti Tao a saan nga immay a paserbian no di ket tapno agserbi ken yawatna ti biagna a pangsubbot kadagiti adu a tattao.”"


word:
"Adda dua a bulsek a lallaki nga agtutugaw iti igid ti dalan. Apaman a nangngegda a lumabas ni Jesus, impukkawda, “Anak ni David! Kaasiannakami!”"


word:
"Inungtan ida dagiti tattao ket imbagada nga agulimekda. Ngem impigpigsada ketdi nga impukkaw, “Anak ni David, kaasiannakami, Apo!”"


word:
"Naasian ni Jesus kadakuada ket sinagidna dagiti matada. Dagus a nakakitada, ket simmurotda kenkuana."


word:
"Idi asidegdan idiay Jerusalem ket nakadanondan idiay Betfage iti Bantay Olivo, pinauna ni Jesus ti dua kadagiti adalan. Imbilinna kadakuada,"


word:
"“Inkayo iti masungad a barrio, ket makitayonto a dagus ti maysa a sigagalut nga asno ken ti urbonna. Warwaranyo ket yegyo ida kaniak."


word:
"No adda agsaludsod, daytoy ti ibagayo, ‘Masapul ida ti Apo’ ket ipalubosnanto a dagus nga alaenyo ida.”"


word:
"“Ipakaammoyo iti siudad ti Sion:Umayen ti arim,Napakumbaba ken sisasakay iti asno;Wen, iti urbon ti asno.”"


word:
"Insangpetda ti asno ken ti urbonna. Inyap-apda dagiti kagayda kadagiti asno ket simmakay ni Jesus."


word:
"Inyaplag dagiti adu a tattao dagiti kagayda iti kalsada. Nagsep-ak met dagiti dadduma kadagiti sangsanga ti kaykayo ket inyaplagda iti dalan."


word:
"“Madaydayaw ti Anak ni David!” impukpukkaw dagiti tattao a magmagna iti sangoanan ni Jesus ken dagiti sumursurot kenkuana. “Bendisionan koma ti Dios ti umay iti nagan ti Apo! Madaydayaw koma ti Dios!”"


word:
"Idi simrek ni Jesus idiay Jerusalem, nariribuk dagiti amin a tattao iti siudad. “Siasino daytoy?” sinaludsodda."


word:
"Simrek ni Jesus iti Templo ket pinaruarna dagiti amin nga agtagtagilako ken aggatgatang sadiay. Binalintuagna dagiti lamisaan dagiti agsuksukat iti kuarta ken dagiti tugaw dagiti aglaklako iti kalapati."


word:
"Kinunana kadakuada, “Nailanad iti Nasantoan a Surat a kuna ti Dios, ‘Managanto ti balayko iti balay a pagkararagan.’ Ngem pagbalbalinenyo met a rukib dagiti mannanakaw!”"


word:
"Nakaunget dagiti panguloen a papadi ken mamaestro iti Linteg idi makitada dagiti nakaskasdaaw nga ar-aramidenna ken mangngegda ti ipukpukkaw dagiti ubbing iti Templo, “Madaydayaw ti Anak ni David!”"


word:
"Ngarud, sinaludsodda ken ni Jesus, “Mangngegmo ti sasawenda?”“Wen,” insungbatna. “Diyo aya nabasa ti kuna ti Nasantoan a Surat? ‘Insurom dagiti ubbing ken maladaga a mangyebkas iti umisu a panagdaydayaw.’ ”"


word:
"Nakitana ti maysa a kayo nga igos iti igid ti dalan. Inasitganna ngem awan nakitana a bunga no di laeng bulong. Iti kasta, kinunana iti kayo, “Saankanton nga agbunga!”Dagus a nagango ti kayo."


word:
"Nasdaaw dagiti adalan idi makitada daytoy. “Kasano ti panaggango a dagus daytoy nga igos?” sinaludsodda."


word:
"Insungbat ni Jesus, “Laglagipenyo daytoy! No mamatikayo ket dikay agduadua, maaramidyonto ti kas iti inaramidko iti daytoy a kayo. Saan la a dayta. Mabalinyonto pay a kunaen iti daytoy a turod, ‘Umaliska ditoy ket tumpuakka idiay baybay,’ ket maaramidto a kasta."


word:
"Nagsubli ni Jesus idiay Templo. Idi madama a mangisursuro, immasideg kenkuana dagiti panguloen a papadi ken dagiti panglakayen a Judio, ket sinaludsodda, “Ania ti kalintegam a mangaramid kadagitoy? Siasino ti nangted kenka iti daytoy a turay?”"


word:
"“Agsaludsodak met kadakayo,” insungbat ni Jesus. “No masungbatandak, ibagak met kadakayo no ania ti kalintegak nga agaramid kadagitoy."


word:
"Naggapuan ti turay ni Juan a Mammuniag: iti Dios wenno iti tao?”Nagsisinnaludsodda, “Ania ti isungbattayo? No kunatayo, ‘Naggapu iti Dios,’ kunananto kadatayo, ‘Apay ngarud a dikay namati ken ni Juan?’"


word:
"Ngem no kunatayo, ‘Naggapu iti tao,’ mabutengtayo met no ania ti aramiden dagiti tattao ta imbilangda ni Juan a maysa a profeta.”"


word:
"Iti kasta, insungbatda ken ni Jesus, “Dimi ammo.”Kinuna ni Jesus kadakuada, “Diak met ngarud ibaga kadakayo no ania ti kalintegak nga agaramid kadagitoy.”"


word:
"“Ania ti makunayo iti daytoy? Adda idi ama nga addaan iti dua nga annak a lallaki. Napan iti inauna ket kinunana, ‘Anakko, inka agtrabaho ita idiay kaubasan.’"


word:
"“Napan met ti ama iti maikadua ket imbagana ti kas iti insaona iti inauna.“ ‘Wen, ama,’ kinunana, ngem saan a napan."


word:
"“Siasino kadakuada ti nangtungpal iti pagayatan ti amada?” sinaludsod ni Jesus.“Ti inauna,” kinunada.Kinuna ni Jesus, “Ngem daytoy met ti kunak kadakayo: Umun-unanto ngem dakayo a mapan iti Pagarian ti Dios dagiti agsingsingir iti buis ken dagiti dakes a babbai."


word:
"Ta immay kadakayo ni Juan a nangisuro iti pudno a dalan a surotenyo ket diyo pinati; ngem namati kenkuana dagiti agsingsingir iti buis ken dagiti dakes a babbai. Ket uray pay kalpasan ti pannakakitayo iti daytoy, dikay latta nagbabawi ken namati kenkuana.”"


word:
"Kinuna ni Jesus, “Denggenyo ti maysa pay a pangngarig: Adda tao a nagmula iti adu nga ubas. Inaladanna ti kaubasan, nangaramid iti pagpespesan iti ubas sa nangipatakder iti torre a pagwanawanan. Kalpasanna, impaabangna ti kaubasan kadagiti makitaltalon sa nagbiahe iti sabali a daga."


word:
"“Idi dumteng ti panagbuburas iti ubas, imbaon ti akinkukua iti kaubasan dagiti adipenna a mapan kadagiti makitaltalon tapno alaenda ti bingayna."


word:
"Ngem tiniliw dagiti makitaltalon dagiti adipen. Kinabilda ti maysa kadakuada, pinatayda ti maikadua ket inuborda ti maikatlo."


word:
"“Nangibaon manen kadagiti adipen nga ad-adu ngem idi damo ket kasta met laeng ti inaramidda kadakuada."


word:
"“Kamaudiananna, imbaonna kadakuada ti anakna. ‘Awan duadua a padayawandanto toy anakko,’ kinunana."


word:
"“Ngem idi makita dagiti makitaltalon ti anak ti akinkukua iti kaubasan, kinunada iti maysa ken maysa, ‘Daytoyen ti agtawid! Umaykayo ta papatayentayo ket kukuatayton ti kaubasan!’"


word:
"“Ita,” sinaludsod ni Jesus, “inton umay ti akinkukua iti kaubasan, anianto ti aramidenna kadagiti makitaltalon?”"


word:
"Kinunada, “Awan duadua a patayennanto dagiti naranggas a makitaltalon. Ket ipaabangnanto ti kaubasan kadagiti sabali a makitaltalon a mangtedto kenkuana iti bingayna iti tiempo ti panagapit.”"


word:
"Kinuna ni Jesus kadakuada, “Diyo pay aya nabasa ti nailanad iti Nasantoan a Surat?‘Ti bato nga imbelleng dagiti agipatpatakder,Nagbalin a kangrunaan a bato.Inaramid daytoy ti Apo,Ket anian a nakakaskasdaaw iti imatangtayo!’”"


word:
"“Isut' gapuna nga ibagak kadakayo,” innayon pay ni Jesus, “a maikkatto kadakayo ti Pagarian ti Dios ket maitedto kadagiti tattao a makaited kadagiti umno a bunga."


word:
"Maburburakto ti siasinoman a matnag iti daytoy a bato, ket matumekto a kas tapok ti siasinoman a matupakanna.”"


word:
"Nangngeg dagiti panguloen a papadi ken dagiti Fariseo dagiti pangngarig ni Jesus ket naawatanda nga isuda ti sarsaritaenna."


word:
"“Mayarig ti Pagarian ti Langit iti kastoy: Adda idi maysa nga ari a nagpadaya gapu iti panagkasar ti anakna a lalaki."


word:
"Nangibaon manen kadagiti sabali nga adipen ket kinunana: ‘Ibagayo kadagiti naawis a naisaganan ti padayak. Napartin dagiti kalakian a baka ken dagiti napalukmeg nga urbon a baka ket naisagana aminen a masapul. Ibagayo nga umaydan.’"


word:
"“Ngem saan a nangikaskaso dagiti naimbitaran: napan ti maysa iti talonna, ti sabali iti negosiona;"


word:
"“Gapu iti napalalo a pungtot ti ari, imbaonna dagiti soldadona ket pinatayda dagiti nangpapatay kadagiti adipen sada pinuoran ti siudadda."


word:
"“Kalpasanna, inayaban ti ari dagiti adipenna ket kinunana, ‘Naisaganan ti padaya, ngem saan a maikari dagiti inimbitarak."


word:
"“Napan ngarud dagiti adipen kadagiti kalkalsada. Inawisda amin a tao a nasarakanda, naimbag man wenno dakes, ket napno ti pagbodaan kadagiti makidaya."


word:
"“Idi sumrek ti ari a mangkita kadagiti sangaili, nakitana ti maysa a tao a saan a nagkawes iti pakidaya."


word:
"Sinaludsod ti ari, ‘Gayyem, saanka a nagkawes iti pakidaya. Kasano a nakastrekka?’“Ngem nagulimek ti lalaki."


word:
"“Kinuna ngarud ti ari kadagiti agserserbi, ‘Rimpongenyo daytoy a tao ket ipurruakyo iti kasipngetan. Sadiay, agsangit ken agngaretngetto.’ ”"


word:
"Pimmanaw dagiti Fariseo ket nagtutulagda no kasano ti panangtiliwda ken ni Jesus gapu kadagiti saona."


word:
"Imbaonda ngarud kenkuana dagiti pasurotda ken sumagmamano a kameng ti partido Herodiano.Kinuna dagiti naibaon, “Maestro, ammomi a saanka nga agul-ulbod. Isursurom ti pudno maipapan iti pagayatan ti Dios. Dimo pakaringgoran no ania ti kuna ti tao agsipud ta awan idumdumam."


word:
"Ibagam man ngarud kadakami no ania ti kapanunotam iti daytoy? Maisalungasing kadi iti Linteg wenno saan ti panagbayad iti buis iti Emperador?”"


word:
"Ngem nadlaw ni Jesus ti dakes a panggepda, ket kinunana, “Dakayo nga aginsisingpet! Apay a suotendak?"


word:
"“Ti Emperador,” insungbatda.Iti kasta, kinuna ni Jesus, “Itedyo ngarud iti Emperador ti kukua ti Emperador, ket itedyo met iti Dios ti kukua ti Dios.”"


word:
"Iti dayta met la nga aldaw, napan ken ni Jesus ti sumagmamano a Saduceo. (Kunkuna dagiti Saduceo a saan nga agungar dagiti natay.)"


word:
"Kinunada, “Maestro, insuro ni Moises a no matay ti maysa a lalaki nga awan anakna, asawaen ti kabsatna ti balo tapno maaddaanda iti pannakaanak ti natay."


word:
"Adda idi pito a lallaki nga agkakabsat ditoy lugarmi. Nangasawa ti inauna ngem natay nga awan putotna. Iti kasta, nabati ti asawana iti adienna."


word:
"Kasta met ti napasamak iti maikadua, iti maikatlo ken kadagiti sumarsaruno a kakabsatna agingga iti maikapito."


word:
"“Ngarud,” sinaludsodda, “inton aldaw ti panagungar, siasinonto ti akin-asawa kenkuana? Ta nakikallaysada met amin kenkuana!”"


word:
"“Agbiddutkayo!” insungbat ni Jesus. “Diyo ngamin maawatan dagiti Nasantoan a Sursurat wenno ti pannakabalin ti Dios."


word:
"Inton agungar dagiti natay, mayarigdanto kadagiti angheles sadi langit, ket didanto mangasawa wenno makiasawa."


word:
"No, maipapan iti panagungar dagiti natay, diyo pay aya nabasa ti sinao kadakayo ti Dios? Kinunana,"


word:
"‘Siak ti Dios ni Abraham, ti Dios ni Isaac ken ti Dios ni Jacob.’ Kayatna a sawen nga isu ti Dios dagiti sibibiag, saan a Dios dagiti natay.”"


word:
"Insungbat ni Jesus, “ ‘Ayatem ti Apo a Diosmo iti amin a pusom, iti amin a kararuam, ken iti amin a panunotmo.’"


word:
"“Ania ti makunayo maipapan iti Cristo? Ania a kaputotan ti nagtaudanna?”“Nagtaud iti kaputotan ni David,” insungbatda."


word:
"Sinaludsod manen ni Jesus, “Apay ngarud a ti Espiritu pinaltiinganna ni David nga awaganna ti Cristo iti ‘Apo’? Kinuna ni David,"


word:
"‘Kinuna ti Apo iti Apok:Agtugawka ditoy makannawanko,Agingga a maparmekko dagiti kabusormo ket addada iti babaem.’"


word:
"Awan a pulos ti naisungbatda ken ni Jesus, ket manipud iti dayta nga aldaw, awanen ti makaitured nga agsaludsod kenkuana."


word:
"“Adda kalintegan dagiti mamaestro iti Linteg ken dagiti Fariseo a mangilawlawag iti Linteg ni Moises."


word:
"Isut' gapuna a tungpalen ken surotenyo amin nga ibagada nga aramidenyo. Nupay kasta, diyo tultuladen dagiti aramidda, ta dida ar-aramiden dagiti isursuroda."


word:
"Aramidenda amin tapno madlaw dagiti tattao a relihiosoda. Kitaenyo ti kaakaba ti nakaisuratan dagiti paset ti Nasantoan a Surat nga adda kadagiti muging ken takiagda! Kitaenyo ti kagayad ti baruyboy dagiti kawesda!"


word:
"Ti siasinoman a mangitan-ok iti bagina, maipababanto. Ngem ti siasinoman nga agpakumbaba, maitan-okto.”"


word:
"“Asikayo pay, dakayo a mamaestro iti Linteg ken dakayo a Fariseo! Aginsisingpetkayo! Serraanyo ti ruangan ti Pagarian ti Langit kadagiti tattao ngem dikay met sumrek ket paritanyo pay dagiti mayat a sumrek."


word:
"“Asikayo pay, dakayo a mamaestro iti Linteg ken dakayo a Fariseo! Aginsisingpetkayo! Ballasiwenyo dagiti taaw ken sursorenyo dagiti dagdaga tapno makaawiskayo iti maysa a pasurot; ket no adda mapasurotyon pagbalinenyo nga ad-adda ti pannakaikarina iti infierno ngem dakayo."


word:
"“Asikayo pay, dakayo a bulsek a mangidaldalan! Ta isursuroyo a no pagsapata ti maysa a tao ti Templo, saan a masapul a tungpalenna ti karina; ngem no pagsapatana ti balitok iti Templo, masapul a tungpalenna ti karina."


word:
"Maag a bulsek! Ania aya ti napatpateg? Ti balitok wenno ti Templo a mamagbalin a nasantoan ti balitok?"


word:
"Isursuroyo pay a no pagsapatana ti altar, saan a masapul a tungpalenna ti karina; ngem no pagsapatana ti daton iti altar, masapul a tungpalenna ti karina."


word:
"Anian a kinabulsekyo! Ania aya ti napatpateg? Ti daton wenno ti altar a mamagbalin a nasantoan ti daton?"


word:
"Ngarud, no agsapata ti tao iti sango ti altar, isapatana ti altar agraman ti amin a daton iti rabawna;"


word:
"ket no agsapata ti maysa a tao iti Templo, agsapata met iti Templo ken iti Dios nga agnaed sadiay;"


word:
"“Asikayo pay, dakayo a mamaestro iti Linteg ken dakayo a Fariseo! Aginsisingpetkayo! Itedyo ti apagkapullo dagiti rekrekado a mulayo kas iti yerbabuena, anis ken kumino, ngem diyo met tungpalen dagiti nasken a pannursuro ti Linteg a kas iti kinalinteg, kinamanangngaasi ken kinapudno. Dagitoy ti rebbengyo a tungpalen ket diyo liwayan dagiti dadduma."


word:
"“Asikayo pay, dakayo a mamaestro iti Linteg ken dakayo a Fariseo! Aginsisingpetkayo! Ta dalusanyo ti ruar ti tasa ken pingganyo, ngem iti uneg, napnoda iti sinamsamyo."


word:
"“Asikayo pay, dakay a mamaestro iti Linteg ken dakay a Fariseo! Aginsisingpetkayo! Ta kaskayla napapudaw a tantanem a napintas ti buyada iti ruar, ngem iti uneg napnoda iti tultulang ken agruprupsa a bangkay dagiti natay."


word:
"Kasta met nga agpamarangkayo a kas naimbag kadagiti amin a tao, ngem napno ti unegyo iti kinamanaginsisingpet ken kinadakes.”"


word:
"“Asikayo pay, dakayo a mamaestro iti Linteg ken dakay a Fariseo! Aginsisingpetkayo! Yaramidanyo dagiti profeta kadagiti napipintas a tantanem ken arkosanyo dagiti monumento dagiti nagbiag a nalinteg."


word:
"Kunayo pay, ‘No addakam la koma idi tiempo dagiti ammami dimi koma tinulongan ida a nagpapatay kadagiti profeta.’"


word:
"Isut' gapuna nga ibagak kadakayo: Ibaonkonto kadakayo dagiti profeta ken mamasirib ken mamaestro iti Linteg. Ngem papatayenyonto ida wenno ilansayonto ida iti krus. Addanto dagiti saplitenyo kadagiti sinagogayo ket addanto met dagiti kamaten ken idadanesyo iti inilin-ili."


word:
"Iti kasta, madusakayto gapu iti pannakapapatay dagiti nalinteg a tattao manipud ken ni Abel agingga ken ni Zacarias nga anak ni Barakias a pinatayyo iti nagbaetan ti Templo ken ti altar."


word:
"“Jerusalem, Jerusalem a mangpapatay kadagiti profeta ken mangubor kadagiti imbaon kenka ti Dios! Namin-anon a kayatko nga arakupen dagiti annakmo a kas iti panangsallukob ti maysa nga upa kadagiti piekna, ngem dimo met kayat."


word:
"Ibagak kadakayo a didakton makita agingga a kunayo, ‘Bendisionan koma ti Dios ti umay iti nagan ti Apo!’ ”"


word:
"Rimmuar ni Jesus iti Templo. Nakaadayo bassiten idi immasideg kenkuana dagiti adalan ket intudoda kenkuana dagiti pasdek ti Templo."


word:
"Kinunana kadakuada, “Wen, makitayo amin dagitoy ita. Ngem ibagak kadakayo nga awanto ti uray maysa a bato ditoy a mabati iti yanna. Marbadanto amin.”"


word:
"Agtugtugaw ni Jesus idiay Bantay Olivo idi umasideg kenkuana dagiti adalan. “Ibagam man kadakami no kaanonto a mapasamak dagitoy?” sinaludsodda. “Anianto ti mapasamak a mangipakita iti yaaymo ken iti panungpalan ti lubong?”"


word:
"Adunto ti umay ket aramatendanto ti naganko a kunkunada, ‘Siak ti Cristo,’ ket adunto ti allilawenda."


word:
"Mangngegyonto ti arimbangaw dagiti agdadangadang ken damdamag maipapan kadagiti dadduma pay a gubgubat. Ngem dikay agdanag. Masapul a mapasamak dagitoy ngem dina kayat a sawen a dimtengen ti panungpalan."


word:
"Aggugubatto dagiti nasion; agririnnautto dagiti pagarian. Addanto bisin ken ginggined iti amin a lugar."


word:
"“Matiliw ken mayawatkayto a madusa. Mapapataykayto. Guraendakayto dagiti amin a tattao gapu kaniak."


word:
"Maikaskasabanto iti entero a lubong daytoy Naimbag a Damag maipapan iti Pagarian kas pammaneknek iti sangkataoan. Kalpasanna, umayton ti panungpalan.”"


word:
"“Iti kasta, inton makitayo ‘Ti Nakabutbuteng a Mangdadael’ nga agtakder iti nasantoan a lugar a kas insao ni profeta Daniel (maawatan koma ti agbasa ti kaipapanan daytoy),"


word:
"Umulog a dagus ti adda iti tuktok ti balay ket saanen a sumrek iti balayna tapno mangala iti uray ania a mabalinna nga itugot."


word:
"Ta kadagita nga aldaw, nakarkaronto nga adayo ti rigat ngem iti aniaman a napasamak manipud pannakaparsua ti lubong agingga kadagitoy nga aldaw. Ket uray kaano awanton ti kastoy a mapasamak."


word:
"Ngem kinissayan ti Dios ti bilang dagita nga al-aldaw, ta no saan, awan ti makalasat. Ngem gapu kadagiti pinilina a tattao, kissayanna ti bilang dagita nga al-aldaw."


word:
"“Daytoy ti gapuna a no adda agkuna, ‘Kitaenyo, adda ditoy ti Cristo!’ wenno ‘Adda sadiay!’ diyo patpatien."


word:
"Ta agparangto dagiti sinan-Cristo ken dagiti sinan-profeta, ket agipakitadanto kadagiti datdatlag ken nakaskasdaaw a banag tapno, no mabalin, yaw-awanda uray dagiti pinili ti Dios."


word:
"“Wenno, no kunada, ‘Kitaenyo, adda iti let-ang!’ dikay mapmapan sadiay. Ket no kunada, ‘Kitaenyo, adda nga aglemlemmeng ditoy!’ diyo patpatien."


word:
"“Apaman a malpas dagita a rigrigat, agsipngetto ti init, dinto agraniag ti bulan, agtinnagto dagiti bituen, ket mawarawaranto dagiti pannakabalin iti tangatang."


word:
"Agparangto idiay langit ti pagilasinan iti yaay ti Anak ti Tao. Ket agdung-awto dagiti amin a tattao ditoy daga inton makitada ti Anak ti Tao iti rabaw dagiti ulep ti langit nga umay a napnoan pannakabalin ken naindaklan a dayag."


word:
"Aguninto ti dakkel a trumpeta, ket ibaonto ti Anak ti Tao dagiti anghelesna kadagiti uppat a suli ti lubong sadanto urnongen dagiti tattao a pinili ti Dios, manipud iti maysa a pungto ti daga agingga iti sabali.”"


word:
"“Adalenyo ti sursuro a maadaw iti kayo nga igos: no aguggot ket agrusingen dagiti bulongna, ammoyo nga agbaliwen ti panawen."


word:
"“Ngem no maipapan iti idadateng dayta nga aldaw ken oras, awan ti makaammo—uray dagiti angheles sadi langit wenno ti Anak. Ti laeng Ama ti makaammo."


word:
"Kas kadagidi aldaw sakbay ti Layus, nangnangan, nagiinum ken nagaassawa dagiti tattao, agingga iti iseserrek ni Noe iti daong."


word:
"Dida ammo ti mapaspasamak agingga idi umay ti Layus a nangyanud kadakuada amin. Kastanto met ti mapasamak inton umay ti Anak ti Tao."


word:
"Iti dayta a tiempo, addanto dua a lallaki nga agtartrabaho iti talon: maalanto ti maysa ket mabatinto ti kaduana."


word:
"Laglagipenyo a no ammo koma ti ama ti familia no kaano ti yaay ti mannanakaw, siririing koma tapno saan a serken ti mannanakaw ti balayna."


word:
"Daytoy ti gapuna a masapul a kanayon a sisasaganakayo, ta umayto ti Anak ti Tao iti tiempo a diyo ipagpagarup.”"


word:
"“Siasino ngarud ti mapagtalkan ken masirib nga adipen? Isu ti insaad ti apona a mangimaton kadagiti dadduma nga adipen tapno ikkanna ida iti kanen iti umisu a tiempo."


word:
"Dusaento ti apona iti nadagsen ket mairamanto iti kinadaksanggasat dagiti aginsisingpet. Sadiay, agsangit ken agngaretngetto.”"


word:
"“Inton dumteng dayta nga aldaw, mayarigto ti Pagarian ti Langit iti kastoy: Adda idi sangapulo a babbalasang a nangala kadagiti pagsilawanda tapno mapanda sabten ti nobio."


word:
"“‘Saan!’ insungbat dagiti masirib. ‘Amangan no awan ti umanay a para kadatayo amin. Inkay la gumatangen iti para kadakayo.’"


word:
"“Napan ngarud gimmatang dagiti maag iti lana. Ngem bayat ti kaawanda, simmangpet ti nobio. Kimmuyog kenkuana dagiti nakasagana a babbalasang a simrek iti pagbodaan ket naserraan ti ridaw."


word:
"“Iti dayta a tiempo, mayarigto ti Pagarian ti Langit iti kastoy: Adda idi maysa a tao a mapan agbiahe. Inayabanna dagiti adipenna ket intalekna kadakuada ti sanikuana."


word:
"Inikkanna ti maysa iti lima a talento, ti maikadua, dua a talento, ket ti maikatlo, maysa a talento, kas mayannatup iti kabaelan ti tunggal maysa. Kalpasanna, nagbiahen."


word:
"“Ti adipen nga immawat iti lima a talento pinagnegosiona a dagus ti inawatna, ket nakaganansia iti lima."


word:
"Napan kenkuana daydi naikkan iti lima a talento ket inyawatna ti sangapulo a talento. ‘Apo,’ kinunana, ‘inikkannak idi iti lima a talento. Kitaem, lima a talento pay ti naganansiak.’"


word:
"“‘Nasayaat ti inaramidmo, naimbag ken mapagtalkan nga adipen!’ kinuna ti amongna. ‘Gapu ta napagtalkanka iti bassit a banag, pagaywanenkanto iti adu. Umayka makipagragsak kaniak.’"


word:
"“Napan met daydi adipen a nakaawat iti dua a talento ket kinunana, ‘Apo, inikkannak idi iti dua a talento ket adtoy pay ti dua a naganansiak.’"


word:
"“Kinuna ti amongna, ‘Nasayaat ti inaramidmo, naimbag ken mapagtalkan nga adipen! Gapu ta napagtalkanka iti bassit a banag, pagaywanenkanto iti adu. Sumrekka a makipagragsak kaniak.’"


word:
"“Kalpasanna, napan met daydi adipen a naikkan iti maysa a talento. ‘Apo, ammok a naingetka,’ kinunana. ‘Agburaska iti dimo minulaan ket aganika iti dimo rinaepan."


word:
"“Kinuna ti amongna, ‘Dakeska nga adipen! Sadut! Ammom la ngaruden nga agburasak iti diak minulaan ken aganiak iti diak rinaepan."


word:
"Indepositom koma iti bangko ti intedko tapno ita ta simmangpetakon, isublim agraman ti interesna.’"


word:
"Kinunana kadagiti dadduma, ‘Alaenyo ngarud ti kuarta nga adda kenkuana ket itedyo iti adipen nga addaan iti sangapulo a talento."


word:
"Ta ad-adunto ti maited iti addaan ket agsobsobraanto; ngem iti awanan, uray pay ti bassit nga adda kenkuana, maikkatto."


word:
"Ket daytoy awan serserbina nga adipen, ipurruakyo iti kasipngetan. Sadiay, agsangit ken agngaretngetto.’ ”"


word:
"“Inton umay ti Anak ti Tao a kas Ari a kuyogen dagiti amin nga angheles, agtugawto iti nadayag a tronona."


word:
"Matipontiponto amin a nasion iti sangoananna. Paglasinennanto ida iti dua a grupo a kas iti panamaglalasin ti agay-aywan kadagiti karnero ken kalding."


word:
"Kalpasanna, kunanto ti Ari kadagiti tattao iti makannawanna: ‘Umaykayo, dakayo a binendisionan ni Amak! Awatenyo ti pagarian a naisagana para kadakayo manipud pannakaparsua ti lubong."


word:
"Ta nabisinanak ket pinakandak; nawawak ket pinainumdak; immayak a kas ganggannaet ket pinadagusdak."


word:
"Isungbatto kenkuana dagiti nalinteg: ‘Kaano, Apo, ti pannakakitami kenka a mabisin ket pinakandaka wenno mawaw ket pinainumdaka?"


word:
"Kunanto ti Ari, ‘Ibagak kadakayo: no inaramidyo daytoy iti kanunumoan kadagitoy a kakabsatko, inaramidyo met kaniak!’"


word:
"“Kunananto kadagiti adda iti makannigidna: ‘Umadayokayo kaniak, dakayo nga inlunod ti Dios! Inkayo iti agnanayon nga apuy a naisagana iti Diablo ken kadagiti anghelesna."


word:
"maysaak idi a ganggannaet ngem didak pinadagus; lamolamoak ngem didak binadoan; nagsakit ken naibaludak ngem didak sinarungkaran.’"


word:
"Isungbatdanto: ‘Kaano, Apo, ti pannakakitami kenka a mabisin wenno mawaw, a ganggannaet wenno lamolamo, a masakit wenno balud ket didaka tinulongan?’"


word:
"Isungbatto ti Ari, ‘Ibagak kadakayo: No diyo tinulongan ti maysa kadagitoy kanunumoan a kakabsatko, didak met tinulongan.’"


word:
"Ngarud, dagitoyto ti mapan iti agnanayon a pannakadusa. Ngem mapanto dagiti nalinteg iti agnanayon a biag.”"


word:
"“Ammoyo a dua nga aldaw laengen sakbay ti Fiesta ti Paskua. Mayawatto ti Anak ti Tao tapno mailansa iti krus.”"


word:
"Naguurnong dagiti panguloen a papadi ken dagiti panglakayen dagiti Judio iti palasio ni Caifas a Kangatoan a Padi."


word:
"Idi madama a mangmangan, napan kenkuana ti maysa a babai a nakaiggem iti sangabotelia a nangina a bangbanglo, ket imbukbokna iti ulo ni Jesus."


word:
"Nakapungtot dagiti adalan idi makitada ti inaramidna ket kinunada, “Apay a sinayangna ti bangbanglo?"


word:
"Ammo ni Jesus ti sasawenda isu a kinunana kadakuada, “Apay a babalawenyo daytoy a babai? Nasayaat unay ti inaramidna kaniak."


word:
"Ta kankanayon nga adda dagiti napanglaw iti dennayo, ngem saan a kankanayon nga addaak iti arpadyo."


word:
"Kinapudnona, kunak kadakayo: Sadinoman a pakaikaskasabaan daytoy Naimbag a Damag, masarsaritanto ti inaramid daytoy a babai a pakalaglagipan kenkuana.”"


word:
"Kalpasan daytoy, maysa kadagiti sangapulo ket dua nga adalan nga agnagan iti Judas Iscariote ti napan kadagiti panguloen dagiti papadi."


word:
"“Ania ti itedyo kaniak no yawatko ni Jesus kadakayo?” kinunana.Inikkanda iti tallopulo a bagi ti pirak."


word:
"Iti umuna nga aldaw ti Fiesta ti Tinapay nga awan Lebadurana, napan dagiti adalan ken ni Jesus ket sinaludsodda, “Sadino ti kayatmo a pangisaganaanmi iti pangrabiim iti Paskua?”"


word:
"Kinunana kadakuada, “Inkayo iti maysa a tao iti siudad ket ibagayo kenkuana, ‘Kuna ti Maestro: Dimtengen ti orasko. Ditanto balaymo ti pangrambakanmi iti Paskua kadagiti adalak.’ ”"


word:
"Bayat ti pannanganda, kinuna ni Jesus, “Ibagak kadakayo ti pudno: maysanto kadakayo ti mangliput kaniak.”"


word:
"Kasta unay ti pannakariribuk dagiti adalan ket maysa-maysa nagsaludsod kenkuana, “Apo, siak kad dayta kunkunam?”"


word:
"“Ti kinagiddanko a nangisawsaw ti tinapay iti malukong, isunto ti mangliput kaniak,” insungbat ni Jesus."


word:
"“Matayto ti Anak ti Tao kas kuna ti Nasantoan a Surat, ngem asi pay ti mangliputto iti Anak ti Tao! Naim-imbag pay koma no di nayan-anak dayta a tao.”"


word:
"Nagsao ni Judas a nangliput kenkuana: “Maestro, siak kadi ti kunam?”“Nasaomon!” insungbat ni Jesus."


word:
"Idi mangmanganda, nangala ni Jesus iti tinapay, nagyaman iti Dios, ket pinisina sana inted kadagiti adalanna. “Alaenyo daytoy ket kanenyo,” kinunana. “Daytoy ti bagik.”"


word:
"Kalpasanna, nangala iti kopa, nagyaman iti Dios, sana inyawat kadakuada. Kinunana, “Uminumkayo amin iti daytoy;"


word:
"daytoy ti darak a mamatalged iti tulag ti Dios, ti darak a naibuyat nga agpaay iti adu a tao, tapno mapakawan dagiti basbasol."


word:
"Ibagak kadakayo: Diakto uminumen iti arak ti ubas agingga iti dayta nga aldaw a pannakiinumko kadakayo iti baro nga arak ti ubas idiay Pagarian ni Amak.”"


word:
"Kinuna ni Jesus kadakuada, “Iti daytoy met la a rabii, panawandakto, dakay amin, agsipud ta kuna ti Nasantoan a Surat, ‘Patayento ti Dios ti agpaspastor ket mawarawaranto ti arban dagiti karnero.’"


word:
"Kinuna ni Jesus kenkuana, “Laglagipem daytoy: Sakbay nga agtaraok ti kawitan ita a rabii, namitlonton nga imbagam a dinak am-ammo!”"


word:
"“Uray matayak a mairaman kenka,” insungbat ni Pedro, “pulos a dikanto ilibak.”Kasta met ti kinuna dagiti amin nga adalan."


word:
"Kalpasanna, napan ni Jesus ken dagiti adalanna iti maysa a disso a managan Getsemani. Kinunana kadakuada: “Agtugawkayo ditoy, ta innak agkararag sadiay.”"


word:
"“Matayak iti nakaro a ladingit,” kinunana kadakuada. “Agbatikayo ditoy ket makipagpuyatkayo kaniak.”"


word:
"Immadayo bassit sa nagpakleb iti daga ket nagkararag: “Ama, no mabalin, ilisinak iti daytoy a kopa ti panagsagaba. Nupay kasta, saan a ti pagayatak ti maaramid no di ket ti pagayatam.”"


word:
"Nagsubli ni Jesus kadagiti tallo nga adalan ket nadanonna ida a matmaturog. Kinunana ken ni Pedro: “Diyo aya kabaelan ti makipagpuyat kaniak iti uray maysa la nga oras?"


word:
"Agridam ken agkararagkayo tapno saankay a matnag iti sulisog. Sisasagana ti espiritu, ngem nakapuy ti lasag.”"


word:
"Immadayo manen ni Jesus tapno mapan agkararag. “Ama,” kinunana, “no masapul nga inumek daytoy a kopa ti panagsagaba, maaramid koma ti pagayatam.”"


word:
"Kalpasanna, nagsubli kadagiti adalan ket kinunana: “Ania? Matmaturog ken agin-inanakayo pay kadi? Dimtengen ti oras a mayawat ti Anak ti Tao iti ima dagiti managbasol."


word:
"Agsasao pay laeng ni Jesus idi sumangpet ni Judas, maysa kadagiti sangapulo ket dua nga adalan. Kimmuyog kenkuana dagiti adu a tao a nagtagikampilan ken nagtagipang-or. Imbaon ida dagiti panguloen a papadi ken dagiti panglakayen dagiti Judio."


word:
"Daytoy ti pagilasinan nga inted ti mangliput kadagiti kimmuyog kenkuana sakbay a mapanda: “Daydiay ungngoak isu ti masapulyo. Tiliwenyo!”"


word:
"“Gayyem,” insungbat ni Jesus, “dagdagusem nga aramiden ti panggepmo!”Immasideg dagiti tattao, ket tiniliwda ni Jesus."


word:
"Inasut ti maysa kadagiti kadua ni Jesus ti bunengna sana tinagbat ti adipen ti Kangatoan a Padi ket napingasan ti lapayagna."


word:
"Ngem kinuna ni Jesus, “Idulinmo ta bunengmo agsipud ta ti mangaramat iti buneng matayto iti buneng."


word:
"Dimo aya ammo a mabalinko ti agpatulong ken ni Amak ket ibaonna a dagus ti nasurok a sangapulo ket dua nga armada dagiti angheles?"


word:
"Ngem no maaramid dayta, kasano ti pannakatungpal ti kuna ti Nasantoan a Surat a masapul a kastoy ti mapasamak?”"


word:
"“Tulisanak aya, ta nagtagikampilan ken nagtagipang-orkayo nga umay mangtiliw kaniak?” kinuna ni Jesus kadagiti tattao. “Inaldaw nga agtugtugawak a mangisursuro idiay Templo ket didak tiniliw."


word:
"Ngem maaramid amin dagitoy tapno matungpal ti sinao dagiti profeta a nailanad iti Nasantoan a Surat.”Nagtataray amin dagiti adalan ket binaybay-anda ni Jesus."


word:
"Kalpasan ti panangtiliwda ken ni Jesus, impanda iti balay ni Caifas a Kangatoan a Padi, a naguurnongan dagiti mamaestro iti Linteg ken dagiti panglakayen."


word:
"Simmurot ni Pedro nga adda iti adayo, agingga iti paraangan ti balay ti Kangatoan a Padi. Simrek a nakikatugaw kadagiti guardia tapno kitaenna ti pagbanagan ti amin."


word:
"Nagbirbirok dagiti panguloen a papadi ken ti entero a Sanhedrin iti ulbod a pammaneknek a maibusor ken Jesus tapno papapatayda."


word:
"Ngem awan ti nasarakanda, nupay adu ti nagsao iti ulbod a maikontra kenkuana. Kamaudiananna, timmakder ti dua a tao"


word:
"a nagkuna, “Kinuna daytoy a tao a kabaelanna a rebbaen ti Templo ti Dios, ket bangonenna met laeng kalpasan ti tallo nga aldaw.”"


word:
"Timmakder ti Kangatoan a Padi ket kinunana ken Jesus, “Ania ti maisungbatmo kadagitoy nga ipabpabasolda kenka?”"


word:
"Ngem nagulimek ni Jesus. Kinuna manen kenkuana ti Kangatoan a Padi, “Isapatam iti nagan ti sibibiag a Dios ket ibagam kadakami no sika ti Cristo nga Anak ti Dios.”"


word:
"“Nasaomon!” insungbat ni Jesus. “Ngem kunak kadakayo amin: Makitayonto ti Anak ti Tao a situtugaw iti makannawan ti Mannakabalin-amin. Makitayonto nga umay kadagiti ulep ti langit.”"


word:
"Iti kasta, rinay-ab ti Kangatoan a Padi ti pagan-anayna. “In-insultoenna ti Dios! Ania pay la ti pakasapulantayo kadagiti saksi?” kinunana. “Nangngegyon dagiti saona a maikaniwas iti Dios."


word:
"Agtugtugaw ni Pedro iti paraangan idi umasideg kenkuana ti maysa nga adipen a babai a nagkuna: “Uray sika, nakikadkaduaka met ken ni Jesus a taga-Galilea.”"


word:
"Rimmuar ni Pedro a nagturong iti ruangan. Nakita ti sabali nga adipen a babai ket kinunana kadagiti tattao sadiay, “Nakikuykuyog met daytoy a tao ken ni Jesus a taga-Nazaret.”"


word:
"Iti saan a mabayag, immasideg kenkuana dagiti tattao nga agtatakder sadiay. “Agpayso a maysaka kadakuada,” kinunada. “Dayta bengngatmo ti pakailasinan.”"


word:
"“Uray dusaennak ti Dios no saan a pudno ti ibagbagak!” insapata ni Pedro. “Diak am-ammo dayta a tao.”Pagammoan, nagtaraok ti maysa a kawitan,"


word:
"ket nalagip ni Pedro ti imbaga ni Jesus kenkuana: “Sakbay ti panagtaraok ti kawitan, namitlonton nga imbagam a dinak am-ammo!”Rimmuar ni Pedro ket nagsangit iti nasaem."


word:
"Idi bumigaten, nagtutulag dagiti amin a panguloen a papadi ken dagiti panglakayen dagiti Judio a papatayenda ni Jesus."


word:
"Idi naammoan ni Judas a nangliput a naikeddeng a madusa ni Jesus, nagbabawi ket insublina ti tallopulo a bagi ti pirak kadagiti panguloen a papadi ken kadagiti panglakayen."


word:
"“Nagbasolak!” kinunana, “ta inyawatko a mapapatay ti maysa a tao nga awan basolna.”“Ania ti bibiangmi?” kinunada kenkuana. “Problemam daytan.”"


word:
"Impurruak ni Judas dagiti tallopulo a bagi ti pirak iti uneg ti Templo. Kalpasanna, napanna pinatay ti bagina babaen iti panagbitayna."


word:
"Pinidut dagiti panguloen a papadi dagiti pirak. “Daytoy a kuarta ti bayad ti biag ti maysa a tao,” kinunada. “Iparit ti Lintegtayo a maikabil iti kaha ti Templo.”"


word:
"Kalpasan ti panagtutulagda, inggatangda ti kuarta iti “Daga ti Agdamdamili” nga agpaay a kamposanto dagiti ganggannaet."


word:
"Isut' gapuna a maaw-awagan pay laeng dayta a talon iti “Daga ti Dara” agpapan kadagitoy nga aldaw."


word:
"Natungpal ti sinao ni profeta Jeremias, “Innalada dagiti 30 a bagi ti pirak, ti gatad a nagnunumoan dagiti Israelita a pateg ti biagna,"


word:
"Nagtakder ni Jesus iti sangoanan ti gobernador a nangusisa kenkuana. “Sika kadi ti Ari dagiti Judio?” sinaludsodna.“Nasaomon,” insungbat ni Jesus."


word:
"Ngem idi pagsaludsodan dagiti panguloen a papadi ken dagiti panglakayen, dina sinungbatan dagiti pammabasolda kenkuana."


word:
"Tunggal Fiesta ti Paskua, kadawyan ti gobernador a wayawayaan ti uray siasinoman a balud a dawaten dagiti tattao."


word:
"Idi naguurnong dagiti tattao, sinaludsod kadakuada ni Pilato: “Siasino ti kayatyo a wayawayaak? Ni Jesus Barrabas wenno ni Jesus a maaw-awagan iti Cristo?”"


word:
"Maysa pay, idi agtugtugaw ni Pilato iti pangukoman, pinaibaga ti asawana daytoy: “Dimo pakibiangan dayta nalinteg a tao, ta natagtagainepko idi rabii a nagsagabaak iti kasta unay gapu kenkuana.”"


word:
"Dinurogan dagiti panguloen a papadi ken dagiti panglakayen dagiti tattao tapno dawatenda ken ni Pilato a wayawayaanna ni Barrabas ket papapatayna ni Jesus."


word:
"Ngem sinaludsod manen kadakuada ti gobernador: “Siasino kadagiti dua ti kayatyo a wayawayaak?”“Ni Barrabas!” insungbatda."


word:
"“Ania ngarud ti aramidek ken ni Jesus a maaw-awagan iti Cristo?” sinaludsod ni Pilato.“Ilansam iti krus,” kinunada amin."


word:
"Nagsaludsod manen ni Pilato kadakuada: “Ania kadi ti basolna?”“Ilansam iti krus,” inyad-addada ketdi nga impukkaw."


word:
"Agsipud ta awanen ti maaramid ni Pilato, ket madlawna nga adda rumsua a riribuk, nangala iti danum sana binuggoan dagiti imana iti sangoanan dagiti tattao. “Awan ti pakaibiangak iti pannakapapatay daytoy a tao,” kinunana. “Makaammokayo ditan.”"


word:
"Kalpasanna, winayawayaanna ni Barrabas. Pinasaplitna ni Jesus sana inyawat kadagiti soldado tapno ilansada iti krus."


word:
"Innala dagiti soldado ti gobernador ket inserrekda ni Jesus iti Pretorio. Inaribungbongan ti amin a soldado ti kompania."


word:
"Nagaramidda iti korona a sisiitan ket imbalangatda kenkuana. Impaiggemda ti maysa a runo iti makannawan nga imana. Nagparintumengda iti sangoananna sada nagang-angawan. “Agbiag ti Ari dagiti Judio!” kinunkunada."


word:
"Idi nalpasdan a nagang-angawan, inikkatda ti kagay, ket imbadoda met laeng kenkuana ti pagan-anayna. Kalpasanna, inruarda tapno ilansada iti krus."


word:
"Idi rummuarda iti siudad, nasabatda ti maysa a lalaki nga agnagan Simon a taga-Cirene. Pinilitda a mangawit iti krus ni Jesus."


word:
"Inlansada met ti dua a tulisan kadagiti krusda: maysa iti makannawan ni Jesus ket ti sabali iti makannigidna."


word:
"“Kinunkunam a rebbaem ti Templo samo bangonen met laeng iti uneg ti tallo nga aldaw. No Anaknaka ti Dios, isalakanmo man ta bagim ket bumabaka iti krus!”"


word:
"Nakipagang-angaw met dagiti panguloen a papadi, dagiti mamaestro iti Linteg ken dagiti panglakayen."


word:
"“Insalakanna dagiti dadduma ngem dina maisalakan ti bagina!” kinunkunada. “Di met aya isu ti Ari ti Israel? No bumaba ita iti krus, mamatitayo kenkuana."


word:
"Agtalek iti Dios ken kunana nga isu Anak ti Dios. Kitaentayo man ngarud no kayat ti Dios nga isalakan ita!”"


word:
"Idi dandani alas tres iti malem, impukkaw ni Jesus iti napigsa a timek: “Eli, Eli, lema sabaktani?” kayatna a sawen: “Diosko, Diosko, apay a binaybay-annak?”"


word:
"Nagtaray a dagus ti maysa kadakuada a napan nangala iti espongha. Impasagepsepna iti naalsem nga arak sana inkabil iti sukdal tapno ipasepsepna ken ni Jesus."


word:
"Napigis ti kurtina a naibengbeng iti Templo: naggudua manipud iti ngato agingga iti baba. Nagginggined, naburburak dagiti bato,"


word:
"Rimmuarda kadagiti tanem ket kalpasan ti panagungar ni Jesus, napanda iti Nasantoan a Siudad a nakakitaan kadakuada dagiti adu a tattao."


word:
"Nagbuteng ti kapitan ken dagiti soldadona a mangbambantay ken ni Jesus idi mariknada ti ginggined ken makitada ti amin a napasamak. Kinunada, “Pudno gayam nga Anak ti Dios daytoy!”"


word:
"Iti pangadaywen bassit, kumitkita dagiti adu a babbai. Isuda dagiti simmursurot ken nagserserbi ken ni Jesus manipud Galilea."


word:
"Idi sumipngeten, simmangpet ti maysa a baknang nga agnagan iti Jose a taga-Arimatea ken adalan met ni Jesus."


word:
"Napan ken ni Pilato ket dinawatna ti bangkay ni Jesus. Imbilin ni Pilato a maited ti bangkay ken ni Jose."


word:
"ket inkabilna iti tanem a naikungkong iti bato nga agpaay koma kenkuana. Kalpasanna, nangitulid iti dakkel a bato a pinangserrana iti tanem sa pimmanaw."


word:
"Iti sumuno nga aldaw, kayatna a sawen, kalpasan ti Aldaw a Panagsagana, nakiuman ken ni Pilato dagiti panguloen a papadi ken dagiti Fariseo."


word:
"“Apo,” kinunada, “malagipmi nga idi sibibiag pay dayta a mangal-allilaw, kinunana a mapagungarto kalpasan ti tallo nga aldaw."


word:
"Ibilinmo ngarud a maguardiaan a naimbag ti tanem agingga iti maikatlo nga aldaw amangan no mapan takawen dagiti adalanna ti bangkay sadanto ibaga kadagiti tattao a napagungar ni Jesus. Ta no kasta ti mapasamak, dakdakesto ti maudi a panangallilaw ngem ti immuna.”"


word:
"Iti kasta, pimmanawda ket napanda sinerraan a naimbag ti tanem babaen iti panangmarkada iti bato a rikepna, ket nangibatida kadagiti soldado a mangguardia."


word:
"Kalpasan ti Aldaw a Panaginana, idi pumarbangon iti umuna nga aldaw ti lawas, napan kinita ni Maria Magdalena ken ti sabali a Maria ti nakaitaneman ni Jesus."


word:
"Pagammoan, nagginggined iti napigsa. Bimmaba ti maysa nga anghel ti Apo manipud langit. Tinulidna ti bato a naiserra iti tanem sana nagtugawan."


word:
"Nagsao ti anghel kadagiti babbai. “Dikay agbuteng,” kinunana. “Ammok a sapsapulenyo ni Jesus a nailansa iti krus."


word:
"Kalpasanna, inkay ipakaammo a dagus kadagiti adalanna a nagungaren. Umun-unanto ngem dakayo a mapan idiay Galilea. Makitayonto sadiay! Tandaananyo daytoy imbagak kadakayo.”"


word:
"Nagdardarasda a pimmanaw iti tanem. Nupay sibubutengda, napnoanda iti rag-o. Ket nagtartarayda a napan nangipakaammo iti damag kadagiti adalanna."


word:
"Pagammoan, sinabat ida ni Jesus ket kinablaawanna ida. Immasidegda kenkuana ket inarakupda dagiti sakana sada nagdaydayaw kenkuana."


word:
"“Dikay agbuteng,” kinuna ni Jesus. “Inkay ibaga kadagiti kakabsatko a mapanda idiay Galilea ket makitadakto sadiay.”"


word:
"Kabayatanna, idi nakapanawen dagiti babbai, napan iti siudad ti sumagmamano kadagiti soldado a nagguardia iti tanem, ket impadamagda kadagiti panguloen a papadi ti amin a napasamak."


word:
"Nakiuman dagiti panguloen a papadi kadagiti panglakayen. Kalpasan ti panagtutulagda, inikkanda dagiti soldado iti adu a kuarta"


word:
"sada imbilin, “Ibagayo kadagiti tattao nga immay dagiti adalanna iti rabii ket tinakawda ti bangkayna idi matmaturogkayo."


word:
"Iti kasta, innala dagiti guardia ti kuarta ket inaramidda ti naibaga nga aramidenda. Daytoy ti damag a nagwaras kadagiti Judio agpapan kadagitoy nga aldaw."


word:
"Napan dagiti sangapulo ket maysa nga adalan iti bantay idiay Galilea nga imbaga ni Jesus a papananda."


word:
"Immasideg ni Jesus ket kinunana, “Naited kaniak ti amin a pannakabalin idiay langit ken ditoy daga."


word:
"Inkay ngarud kadagiti amin a tattao iti amin a lugar, ket pagbalinenyo ida nga adalak: buniaganyo ida iti nagan ti Ama, ti Anak ken ti Espiritu Santo,"


word:
"ken isuroyo ida nga agtungpal kadagiti amin nga imbilinko kadakayo. Laglagipenyo nga addaakto nga agnanayon kadakayo agingga iti panungpalan ti lubong.”"


word:
"kas nailanad iti libro ni profeta Isaias:“‘Sakbay a mapanka,’ kinuna ti Dios,‘adtoy ti ibaonko a mangisagana iti dalanmo.’"


word:
"Nagparang ni Juan idiay let-ang a namumbuniag ken nangaskasaba. Impakaammona kadagiti tattao nga agbabawida kadagiti basbasolda ken mabuniaganda tapno pakawanen ti Dios dagiti basbasolda."


word:
"Adu ti napan nagdengngeg kenkuana. Naggapuda iti entero a probinsia ti Judea ken iti siudad ti Jerusalem. Nagbabawida a silalatak kadagiti basbasolda ket binuniagan ida ni Juan idiay karayan Jordan."


word:
"Naaramid iti dutdot ti kamelio ti kawes ni Juan. Lalat ti barikesna. Dudon ken diro ti pinagbibiagna."


word:
"“Sumarsaruno kaniak ti addaan iti dakdakkel a pannakabalin ngem siak,” impakaammona kadagiti tattao. “Diak pay maikari nga agrukob a mangwarwar iti sandaliasna."


word:
"Iti saan a nabayag, simmangpet ni Jesus a naggapu idiay Nazaret, maysa nga ili iti probinsia ti Galilea. Binuniagan ni Juan idiay karayan Jordan."


word:
"Apaman a nakasang-at ni Jesus iti danum, nakitana a naglukat ti langit ken ti Espiritu Santo a kas kalapati a bumabbaba kenkuana."


word:
"Adda maysa a timek a naggapu iti langit. “Sika ti Anakko a dungdungngoek,” kinunana. “Maay-ayoak unay kenka.”"


word:
"Nagyan sadiay ni Jesus iti 40 nga aldaw ket iti dayta a tiempo, sinulsulisog ni Satanas. Adda dagiti atap nga ayup sadiay, ngem napan dagiti angheles ket nagserbida ken ni Jesus."


word:
"Kalpasan ti pannakaibalud ni Juan, napan ni Jesus idiay Galilea. Inkaskasabana ti Naimbag a Damag a naggapu iti Dios."


word:
"“Dimtengen ti aldaw,” kinunana. “Asidegen ti Pagarian ti Dios. Agbabawikayo kadagiti basbasolyo ket mamatikayo iti Naimbag a Damag.”"


word:
"Idi magmagna ni Jesus iti igid ti Dan-aw ti Galilea, nakitana ti dua a mangngalap, da Simon ken Andres nga agkabsat, a mangiwaywayat iti iketda."


word:
"Intuloy ni Jesus ti nagna. Idi makaadayo bassit, nakitana da Santiago ken Juan nga annak ni Zebedeo. Silulugan dagiti agkabsat iti bangkada ket isagsaganada dagiti iketda."


word:
"Inayaban a dagus ni Jesus ida. Pinanawanda ni amada iti bangka, agraman dagiti lallaki a natangdanan a tumulong kadakuada, ket simmurotda ken ni Jesus."


word:
"Dimteng ni Jesus ken dagiti adalanna iti ili a Capernaum. Iti Aldaw a Panaginana, napan nangisuro ni Jesus iti sinagoga."


word:
"Nasdaaw dagiti nagdengngeg gapu iti wagas ti panangisurona. Insurona ida a kas maysa nga addan turay, saan a kas kadagiti mamaestro iti Linteg."


word:
"“Ania ti gagaram kadakami, Jesus a taga-Nazaret?” inyikkisna. “Immayka kadi a mangdadael kadakami? Am-ammoka: sika ti nasantoan nga imbaon ti Dios!”"


word:
"Nasdaaw dagiti tattao ket nagsisinnaludsodda, “Ania daytoy? Maysa kadi a baro a pannursuro? Addaan daytoy a tao iti turay a mangbilin kadagiti dakes nga espiritu ket agtungpalda kenkuana!”"


word:
"Pimmanawda a dagus iti sinagoga ket nagturongda iti balay da Simon ken Andres. Kaduada da Santiago ken Juan."


word:
"Aggurigor idi ti babai a katugangan ni Simon ket agid-idda. Apaman a simmangpet ni Jesus, imbagada kenkuana ti kasasaad ti masakit."


word:
"Napan ni Jesus iti ayan ti masakit, iniggamanna ti imana ket tinulonganna a bumangon. Naawan a dagus ti gurigorna, ket sinerbianna ida."


word:
"Idi nakalneken ti init iti dayta nga aldaw, nagdudupudop dagiti tattao iti dayta a lugar iti sango ti balay nga ayan ni Jesus. Impanda kenkuana dagiti masaksakit ken dagiti linuganan ti demonio."


word:
"Pinaimbag ni Jesus dagiti adu nga agsagsagaba iti nadumaduma a kita ti sakit. Pinaksiatna ti adu a demonio. Ngem dina pinalubosan nga agsao dagiti demonio ta ammoda ti kinasiasinona."


word:
"Nasipnget pay laeng iti sumuno a bigat idi bumangon ni Jesus ket pimmanaw iti balay. Nagturong iti disso nga awan matagtagitao iti ruar ti ili, ket nagkararag sadiay."


word:
"“Intayo kadagiti kabangibang nga il-ili,” insungbat ni Jesus. “Masapul a mangasabaak met kadagita a lugar, ta daytoy ti gapuna a pimmanawak idiay Capernaum.”"


word:
"Ngarud, sinursorna amin a paset ti Galilea. Nangaskasaba kadagiti sinagogada ken namakpaksiat kadagiti demonio."


word:
"Adda lalaki nga agsagsagaba iti kukutel. Napan ken ni Jesus, nagparintumeng ket nagpakpakaasi kenkuana. “No kayatmo, mapaimbagnak,” kinunana."


word:
"“Denggem! Awan pangibagbagaam iti daytoy. Inka agparang iti padi tapno kitaennaka. Kalpasanna, kas imbilin ni Moises, mangipaayka iti daton a pammaneknekmo kadagiti tattao nga immimbagkan.”"


word:
"Ngem idi nakapanawen ti lalaki, impadpadamagna iti amin a lugar ti napasamak kenkuana. Isut' gapuna a saanen a makastrek a silalatak ni Jesus iti uray ania nga ili. Nagyan ketdi kadagiti disso nga awan matagtagitao ngem uray no kasta, dinanon dagiti tattao a naggapu kadagiti nadumaduma a lugar."


word:
"Nagsubli ni Jesus idiay Capernaum kalpasan ti sumagmamano nga aldaw. Nagdinamag a simmangpeten iti balayna,"


word:
"ket adu a tattao ti natipontipon sadiay. Awan payen ti pagpisipisan, uray pay iti asideg ti ridaw. Madama nga ikaskasaba ni Jesus ti Naimbag a Damag"


word:
"Ngem gapu iti kaadu ti tao, dida mayasideg ken ni Jesus ti masakit. Winangwanganda ngarud ti atep iti ngatoen ni Jesus sada imbaba ti paralitiko a nakaidda iti papag."


word:
"Idi makita ni Jesus ti pammatida, kinunana iti paralitiko, “Anakko, napakawanen dagiti basbasolmo.”"


word:
"“Apay a kasta ti sao daytoy a tao? Maibusor iti Dios ti sasawenna! Ni laeng Apo Dios ti makapakawan iti basol!”"


word:
"Ania ti nalaklaka nga isao iti daytoy a paralitiko: ‘Napakawanen dagiti basbasolmo’ wenno ‘Bumangonka, alaem ta iddam ket magnaka’?"


word:
"Paneknekak ngarud kadakayo a ti Anak ti Tao adda pannakabalinna ditoy daga a mamakawan kadagiti basbasol.”"


word:
"Iti imatangda amin, bimmangon ti lalaki, binagkatna ti iddana ket nagdardaras a nagawid.Nagsiddaawda amin, ket indaydayawda ti Dios. “Dikam pay nakaimatang iti kastoy a pasamak,” kinunada."


word:
"Nagsubli manen ni Jesus iti igid ti Dan-aw ti Galilea. Napan kenkuana dagiti adu a tattao ket insurona ida."


word:
"Idi magmagna, nakitana ti maysa nga agsingsingir iti buis, ni Levi nga anak ni Alfeo. Agtugtugaw ni Levi iti ofisinana a pagbayadan iti buis. “Surotennak,” kinuna ni Jesus. Timmakder ni Levi ket simmurot kenkuana."


word:
"Idi mangmangan ni Jesus iti balay ni Levi, nakilanglang kenkuana ken kadagiti adalanna ti adu nga agsingsingir iti buis ken tattao a managbasol. Ngamin, adu dagiti simmurot kenkuana."


word:
"Adda sumagmamano a mamaestro iti Linteg a kamkameng ti grupo dagiti Fariseo. Idi makitada a makipangpangan ni Jesus kadagiti managbasol ken agsingsingir iti buis, sinaludsodda kadagiti adalanna, “Apay a kalanglangna dagiti agsingsingir iti buis ken dagiti managbasol?”"


word:
"Nangngeg ida ni Jesus ket kinunana: “Saan a dagiti nasalun-at ti makasapul iti mangngagas, no di ket dagiti masaksakit. Diak immay tapno ayabak dagiti nalinteg a tattao. Immayak tapno ayabak dagiti managbasol.”"


word:
"Iti naminsan, agay-ayunar dagiti adalan ni Juan a Mammuniag ken dagiti Fariseo.Napan ti sumagmamano a tattao ken ni Jesus ket sinaludsodda, “Apay nga agayunar dagiti adalan ni Juan a Mammuniag ken dagiti adalan dagiti Fariseo, ngem dagiti adalam saan?”"


word:
"Simmungbat ni Jesus, “Mabalin aya a di mangan dagiti sangaili iti paboda? Manganda! Saanda nga agayunar no adda ti nobio iti sidongda."


word:
"“Saan nga itakup ti baro a lupot iti daan a pagan-anay, ta no kumsen ti naitakup, dumakdakkel ti pigis."


word:
"Saan met nga ikabil ti baro nga arak iti daan a supot a lalat, ta bettaken ti arak ti supot ket agpadada a madadael. Ikarga ketdi ti baro nga arak iti baro a supot a lalat!”"


word:
"Iti maysa nga Aldaw a Panaginana, magmagna ni Jesus ken dagiti adalanna iti kataltalonan a namulaan iti trigo. Bayat ti pannagnada, nagruros dagiti adalanna kadagiti dawa ti trigo."


word:
"Sinaludsod dagiti Fariseo ken ni Jesus, “Kitaem, apay nga ar-aramiden dagiti adalam ti maisalungasing iti Aldaw a Panaginana?”"


word:
"Simrek ni David iti balay ti Dios sa nangan iti tinapay a naidaton iti Dios. Napasamak daytoy idi ni Abiatar ti Kangatoan a Padi. Iti paglintegantayo, dagiti laeng papadi ti mapalubosan a mangan iti dayta a tinapay. Ngem nangan ni David ket inikkanna pay dagiti tattaona."


word:
"“Naaramid ti Aldaw a Panaginana nga agpaay iti pagimbagan ti tao. Saan a naaramid ti tao nga agpaay iti Aldaw a Panaginana."


word:
"Iti naminsan nga ipapan manen ni Jesus iti sinagoga, adda lalaki sadiay a paralitiko ti maysa nga imana."


word:
"Adda tattao a mangpalpaliiw ken ni Jesus no paimbagenna ti lalaki iti Aldaw ti Panaginana tapno adda pangpabasolanda kenkuana."


word:
"Ket sinaludsodna kadagiti tattao: “Ania ti ipalubos ti Linteg nga aramidentayo iti Aldaw a Panaginana? Tumulong wenno mangranggas? Mangispal iti tao wenno mangpatay?”Ngem nagulimekda."


word:
"Sipupungtot ni Jesus a kimmita kadakuada. Nupay kasta, inay-ayna ida gapu iti kinatangken ti uloda.“Unnatem ta imam,” kinunana iti lalaki.Inunnat ti lalaki ti imana ket immimbag."


word:
"Rimmuar dagiti Fariseo iti sinagoga. Nakiumanda a dagus iti sumagmamano a kameng ti partido Herodiano. Nagtutulaganda no kasano ti panangpatayda ken ni Jesus."


word:
"Nagpakni ni Jesus ken dagiti adalanna iti igid ti Dan-aw ti Galilea ket simmurot kenkuana ti adu a tao. Naggapuda idiay Galilea, Judea,"


word:
"Jerusalem, Idumea, agraman kadagiti disso iti ballasiw ti Jordan ken kadagiti luglugar nga asideg iti siudad ti Tiro ken Sidon. Napan amin dagitoy a tattao ken Jesus ta adu ngamin ti nadamagda nga ar-aramidenna."


word:
"Gapu iti kaadu ti tao, binilin ni Jesus dagiti adalanna nga isaganaanda iti bangka tapno saan a madippit."


word:
"Tunggal maimatangan dagiti tattao a linuganan dagiti dakes nga espiritu, agpaklebda iti sakaananna sada yikkis: “Sika ti Anak ti Dios!”"


word:
"Ngem nainget ti bilin ni Jesus kadagiti dakes nga espiritu nga awan pangibagbagaanda iti kinasiasinona."


word:
"pimmili iti sangapulo ket dua a dinutokanna nga apostoles. “Pinilikayo a makikadkadua kaniak,” imbagana kadakuada. “Ibaonkayonto pay a mapan mangaskasaba"


word:
"da Santiago ken Juan nga annak ni Zebedeo (pinanagananna dagiti agkabsat iti Boanerges, kayatna a sawen, “Annak ti Gurruod”);"


word:
"Nagawid ni Jesus. Adu manen a tattao ti naguummong ket saanen a masango ni Jesus ken dagiti adalanna ti mangan."


word:
"Apaman a nadamag daytoy dagiti kabagianna, napanda iti ayan ni Jesus tapno ipanawda. “Agmauyongen,” kunkuna ngamin dagiti tattao."


word:
"“Linuganan ni Beelzebub!” kinuna ti sumagmamano a maestro iti Linteg a naggapu idiay Jerusalem. “Ti pangulo dagiti demonio ti mangmangted kenkuana iti bileg a mangpaksiat kadagiti dakes nga espiritu.”"


word:
"Isut' gapuna nga inayaban ni Jesus dagiti tattao ket sinaritana kadakuada ti sumagmamano a pangngarig:“Mabalin aya a paksiaten ni Satanas ti bagina met laeng?"


word:
"Ngarud, no mabingbingay ti pagarian ni Satanas, ket agdidinnadael dagiti taona, di agpaut ket dumtengen ti kanibusananna."


word:
"“Awan makastrek iti balay ti napigsa a tao tapno italawna dagiti sanikuana. Reppetenna pay nga umuna ti napigsa a tao santo agsamsam iti uneg ti balay."


word:
"Ngem pulos a dinto mapakawan ti siasinoman nga agsao iti maibusor iti Espiritu Santo, ta nakaaramid iti agnanayon a basol.”"


word:
"Simmangpet ti ina ken dagiti lallaki a kakabsat ni Jesus. Nagtatakderda iti ruar ket nangibaonda iti mangayab kenkuana."


word:
"Adu a tattao ti nakatugaw idi iti likmutna.“Adda ni nanangmo ken dagiti kakabsatmo a lallaki idiay ruar,” kinunada. “Masapuldaka.”"


word:
"Nangisuro manen ni Jesus iti igid ti Dan-aw ti Galilea. Gapu ta adu unay dagiti tattao nga immaribungbong kenkuana, napan nagtugaw iti maysa a bangka a sitatapog iti danum. Nagyan dagiti tattao iti takdang iti igid ti dan-aw."


word:
"Pangngarig ti inaramat ni Jesus a nangisuro kadakuada kadagiti adu a bambanag. Kinunana kadakuada,"


word:
"Idi agipurpurruak, nagdisso ti sumagmamano a bukel iti igid ti dalan, ket tinuktok dagiti tumatayab."


word:
"Idi makatangkayagen ti init, nalaylay dagiti apagtubo a mula ket nagangoda a dagus agsipud ta dida unay nakapagramut."


word:
"Nagdisso ti sumagmamano a bukel iti nagtuboan dagiti siitan a mula a dimmakkel ken nangleppes kadakuada. Iti kasta, saan a nakapagdawa dagiti mula."


word:
"Ngem adda dagiti bukel a nagdisso iti nadam-eg a daga, ket nagtubo, dimmakkel ken nagdawada. Adda nagdawa iti 30, adda met 60 ken adda pay 100.”"


word:
"Idi agmaymaysa ni Jesus, napan kenkuana ti sumagmamano kadagiti nagdengngeg agraman dagiti sangapulo ket dua nga adalan. Kiniddawda nga ilawlawagna dagiti pangngarig."


word:
"Kinuna ni Jesus, “Naipakaammo kadakayo ti palimed maipapan iti Pagarian ti Dios, ngem kadagiti sabsabali, maisuro amin a banag babaen kadagiti pangngarig."


word:
"Iti kasta,‘Uray no kitkitaenda, dida mailasin,Uray no dengdenggenda, dida maawatan.No mailasin ken maawatandaAmangan no agsublida iti Dios ket pakawanennanto ida.’”"


word:
"“Diyo aya maawatan daytoy a pangngarig?” sinaludsod ni Jesus kadakuada. “No diyo maawatan, kasano ngarud a maawatanyo ti uray ania a pangngarig?”"


word:
"Dagiti bukel nga agdisso iti dalan mayarigda kadagiti tattao a makangngeg iti sao ti Dios; apaman a mangngegda, umay ni Satanas ket ikkatenna ti mensahe kadakuada."


word:
"“Dagiti dadduma a tattao mayarigda kadagiti bukel a nagdisso iti kabatoan. Apaman a mangngegda ti sao, awatenda a siraragsak."


word:
"Ngem saan a makapagramut ti sao kadakuada, ket saanda nga agbayag. Isut' gapuna a maupayda a dagus no dumteng dagiti rigrigat ken pannakaidadanes gapu iti sao."


word:
"Ket dagiti dadduma a tattao mayarigda kadagiti bukel a nagdisso iti nagtuboan dagiti siitan a mulmula. Isuda dagitoy ti makangngeg iti sao,"


word:
"ngem umay dagiti pakaringgoran iti daytoy a biag, ti panagagum iti kinabaknang ken ti nalabes a panagtarigagay kadagiti dadduma pay a bambanag, ket leppesenda ti sao. Iti kasta, dida makapagbunga."


word:
"Ngem dagiti dadduma a tattao, mayarigda kadagiti bukel a nagdisso iti nadam-eg a daga. Ipapusoda a denggen ti sao, ket agbungada: adda agbunga iti tallopulo, adda met innem a pulo ken adda pay sangagasut.”"


word:
"Intuloy ni Jesus, “Gangtan aya ti pagsilawan tapno kaluban iti salup wenno ipasirok iti katre? Saan aya nga ikabil ketdi iti nairanta a pagyananna?"


word:
"Kinunana pay kadakuada: “Panunotenyo a nalaing ti mangngegyo! No kasano ti panangrukodyo kadagiti sabsabali, kastanto met ti panangrukod ti Dios kadakayo; ket naing-ingetto pay!"


word:
"Ta ti addaan, maikkanto iti ad-adu. Ngem ti awanan, uray ti bassit nga adda kenkuana, maikkatto pay!”"


word:
"Intuloy ni Jesus ti nagsao, “Kastoy ti kayarigan ti Pagarian ti Dios. Adda tao nga agpurruak kadagiti bukel iti talonna."


word:
"Maturog iti rabii ket agtrabaho iti aldaw. Kabayatanna, agtubo dagiti bukel ket dumakkelda. Ngem di ammo ti nagmula no kasano ti irurusing ken idadakkelda."


word:
"Ti daga met laeng ti mangpadakkel ken mangpabunga kadagiti mula: agparang nga umuna ti bulong, sumaruno ti dawa, ket kamaudiananna, mamsek ti dawa."


word:
"Nagsaludsod ni Jesus: “Ania ti pangyarigantayo iti Pagarian ti Dios? Ania a pangngarig ti pangilawlawagtayo iti daytoy?"


word:
"Bassit-usit a bukel ngem no maimula, dumakkel ket agbalin a kadakkelan kadagiti amin a mulmula. Agsanga iti dadakkel a mabalin a pagumokan dagiti tumatayab.”"


word:
"Babaen kadagiti kakastoy a pangngarig, inkaskasaba ni Jesus ti mensahena kadagiti tattao, kas iti kabaelanda nga umawat."


word:
"Saan nga agsao idi kadakuada no dina aramaten dagiti pangngarig. Ngem no is-isuda laeng kadagiti adalanna, ilawlawagna amin kadakuada."


word:
"Pinanawanda ngarud dagiti tattao sada limmugan iti bangka nga ayan ni Jesus ket bimmallasiwda. Adda pay sabsabali a bilog a nakikuyog kenkuana."


word:
"Pagammoan, nagangin iti nakapigpigsa. Timmaud dagiti dadakkel a dalluyon a nangsabbuasabbuag iti bangka. Iti kasta, ngannganin mapno ti bangka iti danum."


word:
"Adda ni Jesus iti kutit ti bangka. Magmaturog a nakapungan. Riniing dagiti adalanna.“Maestro,” kinunada, “awan aya ti aniamanna kenka no lumnedtayo?”"


word:
"Bimmangon ni Jesus, ket binilinna ti angin, “Agsardengka!” sana kinuna iti dalluyon, “Agtalnaka!”Nagsardeng ti angin, ket nagtalna ti dalluyon."


word:
"Ngem kasta unay ti butengda, ket kinunada iti maysa ken maysa, “Ania ti katataona daytoy? Uray ti angin ken ti dalluyon agtungpalda kenkuana!”"


word:
"Nakadanon ni Jesus ken dagiti adalanna iti ballasiw ti Dan-aw ti Galilea ket simmangladda iti daga dagiti Geraseno."


word:
"Apaman a nakadissaag ni Jesus iti bangka, sinabat ti maysa a lalaki a naggapu kadagiti rukib a pagitantaneman sadiay. Linuganan ti dakes nga espiritu daytoy a lalaki"


word:
"Namin-adu a rineppetda ti imana ken imbaudda ti sakana, ngem pinugsapugsatna dagiti kawar ket linettatna dagiti posas. Nagpaiduma ti pigsana ket awan ti makaparukma kenkuana."


word:
"Aldaw ken rabii nga agpagnapagna kadagiti tantanem ken turturod. Patinayon nga agik-ikkis. Dundunorenna ti bagina iti bato."


word:
"Adayo pay laeng ni Jesus idi makita daytoy a lalaki. Nagtaray ket nagparintumeng iti sangoananna sana inyikkis,"


word:
"Sinaona daytoy gapu ta kinuna ni Jesus kenkuana, “Dakes nga espiritu, rummuarka iti daytoy a tao!”)"


word:
"Namin-adu nga impakpakaasina ken ni Jesus a dina koma papanawen dagiti dakes nga espiritu iti dayta a lugar."


word:
"Pinalubosan ni Jesus ida.Rimmuar dagiti dakes nga espiritu iti lalaki ket simrekda kadagiti baboy. Nagdadarison ti arban—agduaribuda amin a baboy—iti teppang sada timpuak iti dan-aw, ket nalmesda amin."


word:
"Nagtataray dagiti agtartaraken kadagiti baboy a napan iti ili ken kadagiti barbarrio ket impadamagda ti napasamak. Rimmuar dagiti tattao tapno mapanda kitaen ti naaramid."


word:
"Idi makaasidegda ken ni Jesus, nakitada ti lalaki a linuganan dagiti demonio. Agtugtugaw, nakakawes ken nagpulangen ti nasayaat a panunotna.Nagbutengda amin."


word:
"Dagiti nakakita iti daytoy impadamagda kadagiti tattao ti napasamak iti naluganan a lalaki ken kadagidi baboy."


word:
"Ngem linapdan ni Jesus. Kinunana, “Agawidka iti familiam ket ipadamagmo kadakuada ti naindaklan nga inaramid ti Apo kenka gapu iti kaasina.”"


word:
"Pimmanaw ti lalaki, ket impakaammona iti sakup ti Decapolis ti inaramid ni Jesus kenkuana. Nagsidsiddaaw amin a nakangngeg iti impadamagna."


word:
"Bimmallasiw manen ni Jesus a napan idiay bangir ti dan-aw. Idi addan iti igid, inaribungbongan ti nakaad-adu a tao."


word:
"Dimteng ni Jairo, maysa nga ofisial iti sinagoga iti dayta a lugar. Idi makitana ni Jesus, nagparintumeng ket nagpakpakaasi kenkuana,"


word:
"“Ngannganin matay ti balasitang nga anakko. Pangngaasim ta umaymo ipatay ta imam kenkuana tapno umimbag ket agbiag pay!”"


word:
"Adda sadiay idi ti maysa a babai a sangapulo ket dua a tawenen nga agsagsagaba iti panagbulos ti dara."


word:
"Nupay adun ti nangag-agas kenkuana, ket nagastonan ti amin a kuartana a pinagpapaagas, saan nga immimbag, no di ket kimmaro ti sakitna."


word:
"Nadamagna ti maipapan ken ni Jesus. Nakilinnetlet ngarud kadagiti tattao agingga a nakaasideg iti likudan ni Jesus."


word:
"Sinagidna ti kagay ni Jesus. Dagus a simmardeng ti panagbulos ti darana ket nariknana nga immimbagen."


word:
"Iti dayta a kanito, nadlaw ni Jesus nga adda pannakabalin a nauyos kenkuana ket sinangona dagiti adda iti likudanna. Sinaludsodna, “Siasino ti nangsagid iti kawesko?”"


word:
"Kinuna dagiti adalanna, “Makitam dagiti adu a tao nga agdidinnuron iti likmutmo, ket saludsodem pay laeng no siasino ti nangsagid kenka?”"


word:
"Nadlaw ti babai ti napasamak kenkuana, isu nga agtigtigerger iti buteng nga immasideg ken Jesus sa nagparintumeng iti sangoananna. Impudnona ti amin a naaramid."


word:
"“Anakko,” kinuna ni Jesus iti babai, “pinaimbagnaka ti pammatim. Inkan a sitatalna ket saanton nga agsubli ti sakitmo!”"


word:
"Madama pay la nga agsasao ni Jesus idi dumteng dagiti naggapu iti balay ni Jairo. “Natayen ti anakmo,” impadamagda ken ni Jairo. “Apay a ringgorem pay laeng ti Maestro?”"


word:
"Saan nga inkaskaso ni Jesus ti imbagada ken ni Jairo. Kinunana ketdi kenkuana, “Dika agdanag. Papigsaem ketdi ti pammatim.”"


word:
"Saanen nga impalubos ni Jesus a makikuyog dagiti tattao kenkuana, malaksid ni Pedro ken dagiti agkabsat a Santiago ken Juan."


word:
"Idi sumangpetda idiay balay ni Jairo, nakita ni Jesus ti kumaribuso a tattao. Agsangsangit ken agdungdung-awda iti napigsa."


word:
"Simrek ni Jesus ket kinunana kadakuada, “Apay nga umariwawakayo? Apay nga agdungdung-awkayo? Saan a natay ti balasitang; matmaturog laeng!”"


word:
"Kinatkatawaan dagiti tattao. Pinaruarna amin ida sana inayaban dagiti nagannak ken dagiti adalanna, ket simrekda iti siled a yan ti balasitang."


word:
"Iniggaman ni Jesus ti ima ti balasitang sana kinuna: “Talita, kum!” (Kayatna a sawen, “Balasitang, bumangonka!”)"


word:
"Dagus a bimmangon ti balasitang ket nagpagnapagna. (Sangapulo ket dua ti tawenna.)Kasta unay ti siddaawda iti napasamak."


word:
"Ngem impaganetget ni Jesus nga awan pangibagbagaanda iti daytoy.“Pakanenyo ti balasitang,” kinunana."


word:
"Iti Aldaw a Panaginana, napan nangisuro iti sinagoga.Adu dagiti tattao sadiay. Nasdaawda amin a nakangngeg kenkuana. Sinaludsodda, “Sadino ti nangalaan daytoy a tao kadagitoy? Kasano ti pannakagun-odna iti kasta a kinasirib? Kasano a makaaramid iti milagro?"


word:
"Saan aya nga isu ti karpintero nga anak ni Maria, ken kabsat da Santiago, Jose, Judas ken Simon? Saan aya nga agnanaed ditoy dagiti kakabsatna a babbai?” Dagitoy ti kinunkuna dagiti nagdengngeg kenkuana gapu iti siddaawda. Iti kasta, inumsida ni Jesus."


word:
"Ket insungbat ni Jesus kadakuada: “Mapadayawan ti profeta iti sadinoman a lugar, malaksid iti ilina, kadagiti kabagian ken familiana.”"


word:
"Awan a pulos ti naaramidna a milagro sadiay, malaksid ti panangpaimbagna iti sumagmamano a masakit babaen iti panangipatayna iti imana kadakuada."


word:
"Masdaaw unay gapu ta awan pammati dagiti tattao.Napan ni Jesus a nangisursuro kadagiti aglikmut a barbarrio."


word:
"Inayabanna dagiti sangapulo ket dua nga adalanna, ket imbaonna ida a sagdudua. Inikkanna ida iti pannakabalin a mangpaksiat kadagiti dakes nga espiritu."


word:
"Binilinna ida, “Dikay mangitugtugot iti uray ania: tinapay man wenno bay-on wenno kuarta kadagiti bulsayo. Sarukod laeng ti itugotyo."


word:
"Innayonna pay, “Iti sadinoman a lugar nga adda mangawat kadakayo, agyankayo iti dayta a balay agingga iti ipapanawyo iti dayta nga ili."


word:
"No dumtengkayo iti lugar nga awan umawat ken dumngeg kadakayo, pumanawkayo, ket pampagenyo ti tapok kadagiti saksakayo a kas ballaag kadakuada.”"


word:
"Napan ngarud dagiti adalanna ket inkaskasabada kadagiti tattao a masapul nga agbabawida kadagiti basbasolda."


word:
"Pinaksiatda ti adu a demonio. Sinapsapoanda iti lana dagiti adu a masaksakit ket naimbaganda amin."


word:
"Naammoan amin dagitoy ni Ari Herodes gapu ta nagdinamagen ti nagan ni Jesus iti amin a lugar. Kinuna ti sumagmamano a tattao, “Nagungar ni Juan a Mammuniag! Isut' gapuna nga adda kenkuana daytoy a pannakabalin nga agaramid iti milagro.”"


word:
"Kinuna met dagiti dadduma, “Isu ni Elias!”Adda pay nagkuna, “Maysa daytoy a profeta, kas kadagiti profeta idi un-unana.”"


word:
"Mismo a ni Herodes ti nangpatiliw ken nangpaibalud ken ni Juan. Inaramidna daytoy gapu ken ni Herodias nga inkabbalayna, nupay asawa ni Felipe a kabsatna."


word:
"Kinunkuna ngamin idi ni Juan a Mammuniag ken ni Herodes: “Saan a rumbeng nga ikabbalaymo ti asawa ni kabsatmo!”"


word:
"Isut' gapuna a napalalo ti gura ni Herodias ken ni Juan, ket kinayatna a mapapatay, ngem dina naallukoy ni Herodes nga umanamong iti daytoy a gandat."


word:
"Bigbigen ngamin idi ni Herodes ti kinaimbag ken kinasanto ni Juan. Dina intulok a madangran. Magusgustoanna a dengdenggen ni Juan, nupay mariribuk tunggal mangngegna."


word:
"Ngem dimteng ti gundaway ni Herodias. Agkasangay idi ni Herodes ket nagpadaya para kadagiti nangato nga agtuturay iti gobierno, dagiti ofisiales ti militar ken dagiti nalalatak nga umili ti Galilea."


word:
"Simrek ti balasang nga anak ni Herodias ket nagsala. Naay-ayo ni Herodes ken dagiti sangailina. Isut' gapuna a kinuna ti ari iti balasang, “Dawatem ti aniaman a kayatmo, ket itedko kenka!”"


word:
"Rimmuar ti balasang ket dinamagna ken ni inana, “Ania ti dawatek?”“Dawatem ti ulo ni Juan a Mammuniag!” insungbat ni Herodias."


word:
"Nagsubli a dagus ti balasang iti yan ti ari ket dinawatna, “Kayatko nga itedmo kaniak ditoy ken ita met laeng ti ulo ni Juan a Mammuniag a maikabil iti bandehado!”"


word:
"Kasta unay ti liday ti ari. Ngem dina mabalin a paayen ti balasang gapu iti inkarina iti imatang dagiti amin a sangailina."


word:
"Iti kasta, binilinna a dagus ti maysa a guardia nga yegna ti ulo ni Juan. Napan ti guardia idiay pagbaludan ket pinutolanna ni Juan."


word:
"Nagsubli dagiti apostoles iti ayan ni Jesus ket impadamagda kenkuana dagiti amin nga inaramid ken insuroda."


word:
"Masublasublat nga umay ken pumanaw dagiti adu a tattao iti ayanda ket dida pay masangon ti mangan. Iti kasta, kinuna ni Jesus kadagiti adalanna, “Intayo iti maysa a disso tapno makainanatayo.”"


word:
"Ngem adu ti nakakita iti ipapanawda ken nakailasin kadakuada. Iti kasta, manipud kadagiti amin nga ili, nagtatarayda a napan iti nasao a lugar. Immun-unada ngem ni Jesus ken dagiti adalanna a dimteng."


word:
"Apaman a dimsaag ni Jesus iti bilog, nakitana dagitoy a tattao ket naasian kadakuada, ta kasda la karnero nga awan mangaywan kadakuada. Iti kasta, insurona ida kadagiti adu a bambanag."


word:
"Idi mumalemen, napan dagiti adalan ken ni Jesus ket kinunada, “Mumalemen, ket awan matagtagitao ditoy."


word:
"Pagawidemon dagiti tattao tapno makagatangda iti kanenda kadagiti kabangibang a barbarrio ken il-ili.”"


word:
"“Ikkanyo ketdi ida iti kanenda,” kinuna ni Jesus.“Kayatmo a sawen nga inkam gumatang iti tinapay nga agpateg iti dua gasut a denario ket itedmi a kanenda?” kinuna dagiti adalanna."


word:
"“Adda mano a tinapayyo?” sinaludsod ni Jesus. “Inkayo kitaen.”Napan kinita dagiti adalan ket impakaammoda, “Adda lima a tinapay ken dua nga ikan.”"


word:
"Binilin ni Jesus dagiti adalanna a pagtugawenda a magrupo-grupo dagiti tattao iti nalangto a karuotan."


word:
"Innala ni Jesus dagiti lima a tinapay ken dua nga ikan. Timmangad sadi langit sa nagyaman iti Dios. Pinispisina dagiti tinapay ket intedna kadagiti adalanna tapno ibunongda kadagiti tattao. Biningbingayna met dagiti dua nga ikan tapno maibunong kadakuada amin."


word:
"Napno ti sangapulo ket dua a basket ti natda kadagiti tinapay ken ikan nga inurnong dagiti adalan."


word:
"Bayat ti panangpagawid ni Jesus kadagiti tattao, pinaluganna a dagus dagiti adalanna iti bangka. Pinaunana ida a mapan idiay Betsaida, iti ballasiw ti dan-aw."


word:
"Nakitana a marigatan dagiti adalanna nga aggagaud, ta subsubaen ida ti angin. Iti agarup nagbaetan iti alas tres ken alas seis iti parbangon, nagna ni Jesus iti danum a napan kadakuada. Labsanna koma ida"


word:
"Nagbutengda a nakakita kenkuana. Ngem dagus a kinuna ni Jesus, “Dikay agbuteng! Siak ni Jesus. Dikay agdanag!”"


word:
"Dida naawatan ti pudno a kaipapanan ti panangpaadu ni Jesus kadagiti tinapay. Dida matukod a panunoten."


word:
"Bimmallasiw ni Jesus ken dagiti adalanna iti dan-aw ket simmangladda idiay Genesaret a nangipundoanda iti bilog."


word:
"Iti kasta, nagtataray dagiti tattao a napan kadagiti kabangibang a luglugar ket impanda kenkuana dagiti masakit a siiidda iti papag."


word:
"Iti sadinoman a napanan ni Jesus, purok man wenno barrio wenno plasa, impan dagiti tattao dagiti masakitda kenkuana. Nagpakpakaasida kenkuana nga uray sagiden la koma dagiti masakit ti gayadan ti kagayna. Ket naimbagan dagiti amin a nangsagid iti kagayna."


word:
"Naguurnong iti ayan ni Jesus dagiti Fariseo ken sumagmamano a mamaestro iti Linteg a naggapu idiay Jerusalem."


word:
"Nadlawda a mangmangan ti sumagmamano nga adalan ni Jesus a dida nagbuggo, kas naipakadawyan dagiti amin a Judio. ("


word:
"Ta annuroten dagiti Fariseo, agraman dagiti dadduma a Judio dagiti pannursuro nga impatawid dagiti ammada. Dida mangan no dida buggoan dagiti imada iti umisu a panagbuggo."


word:
"Dida mangan iti aniaman nga aggapu iti tiendaan no saan a mabuggoan nga umuna. Adu pay ti annurotenda a pannursuro dagiti ammada, kas iti tumutop a panangugas kadagiti tasa, banga, lunglongan a gambang ken papag.)"


word:
"Iti kasta, sinaludsod dagiti Fariseo ken mamaestro iti Linteg ken ni Jesus, “Apay a di tungpalen dagiti adalam ti pannursuro nga impatawid dagiti amma, ta dida agbuggo a mangan?”"


word:
"Insungbat ni Jesus, “Pudno unay ti impadto ni Isaias maipapan kadakayo! Aginsisingpetkayo kas insuratna,‘Dagitoy a tattao,’ kuna ti Dios,‘kunkunada a dayawendak babaen kadagiti bibigda.Ngem adayo kaniak ti pusoda."


word:
"Awan serbi ti panagdaydayawda kaniak,gapu ta isursuroda dagiti annuroten nga inaramid ti taoa kasla ketdin bukodko a linteg.’"


word:
"Ket intuloyna, “Nagsayaat ketdin ti panangilaksidyo iti bilin ti Dios tapno mataginayon dagiti pannursuro a tinawidyo."


word:
"Ta imbilin ni Moises, ‘Dayawem da amam ken inam,’ ken ‘Ti agsao iti dakes ken ni ama wenno inana rebbengna a mapapatay.’"


word:
"Ngem isursuroyo met a no adda mabalin nga ipaay ti maysa a tao kadagiti nagannak kenkuana ket kunana, ‘Korban daytoy’ (kayatna a sawen, ‘Naikarin iti Dios’),"


word:
"Iti kastoy, binaybay-anyon ti sao ti Dios gapu iti pannursuro nga ipatawidyo kadagiti tattao. Adu pay dagiti kastoy a bambanag nga ar-aramidenyo.”"


word:
"Pinaasideg manen ni Jesus dagiti tattao ket kinunana kadakuada: “Dumngegkayo amin kaniak ket amirisenyo a nalaing daytoy."


word:
"Idi pinanawan ni Jesus dagiti tattao ket simrek iti balay, sinaludsod dagiti adalanna ti kaipapanan daytoy a pagsasao."


word:
"Kinuna ni Jesus kadakuada, “Uray dakayo, diyo met aya maawatan? Saan a ti makan ti mangtulaw iti tao,"


word:
"ta saan a mapan iti pusona no di ket iti tianna ket kalpasanna rummuar.” (Iti panagkuna ni Jesus iti kastoy, impakaammona a mabalin a kanen ti amin a taraon.)"


word:
"Ta manipud iti uneg ti puso ti tao, rumusing dagiti dakes a panunot a pagtaudan dagiti maikaniwas a bambanag a kas iti pannakiabig, panagtakaw, pammapatay,"


word:
"pannakikamalala, panagagum ken dadduma pay a kita ti kinadakes; panangallilaw, kinaderrep, kinaapal, pammadpadakes, kinapalangguad ken kinamaag."


word:
"Pimmanaw ni Jesus sadiay ket napan iti lugar nga asideg iti siudad ti Tiro. Nakidagus iti maysa a balay. Dina koma kayat nga adda makaammo iti ayanna, ngem naammoan latta dagiti tattao."


word:
"Adda idi maysa nga ina. Linuganan ti dakes nga espiritu ti anakna a babai. Nadamagna ti maipapan ken ni Jesus ket dinagdagusna ti napan kenkuana sa nagparintumeng iti sakaananna."


word:
"Griego daytoy a babai a nayanak idiay Fenicia, maysa nga ili iti Siria. Nagpakpakaasi a paksiaten koma ni Jesus ti demonio a nanglugan iti anakna."


word:
"Kinuna ni Jesus, “Masapul a pakanen nga umuna dagiti ubbing ta saan a rumbeng nga alaen ti kanenda sa ipurruak kadagiti aso.”"


word:
"“Agpayso ta kunam, Apo,” kinuna ti babai, “ngem dagiti aso nga adda iti sirok ti lamisaan kanenda met dagiti regreg dagiti ubbing.”"


word:
"Kinuna ni Jesus, “Gapu iti daytoy a panagsaom, mabalinmon ti agawid. Pimmanawen ti dakes nga espiritu iti anakmo!”"


word:
"Nagawid ngarud ti babai ket nasangpetanna ti anakna nga agid-idda a sitatalna, ta pudno a pimmanawen ti demonio kenkuana."


word:
"Pimmanaw ni Jesus iti beddeng ti Tiro. Nagna idiay Sidon ket nanglikaw iti sakup ti Decapolis agingga a dimteng iti Dan-aw ti Galilea."


word:
"Inyeg dagiti tattao ken ni Jesus ti maysa a lalaki a tuleng ken umel ket nagpakpakaasida kenkuana nga ipatayna ti imana iti lalaki."


word:
"Inyadayo ni Jesus ti lalaki kadagiti tattao. Idi agwaywayasdan insullatna dagiti tammudona kadagiti lapayag ti lalaki. Kalpasanna, timmupra sana sinagid ti dila ti lalaki."


word:
"Tinangad ni Jesus ti langit, nagsennaay sana kinuna iti lalaki, “Efata,” (kayatna a sawen, “Maluktanka”)."


word:
"Imbilin ni Jesus kadagiti tattao a dida ipadpadamag daytoy iti siasinoman; ngem no kasano ti panangigunamgunamna a dida isarsarita, ad-adda pay ti gagarda a nangipadpadamag."


word:
"Napalalo ti siddaaw dagiti amin a nakangngeg iti daytoy a damag. Kinunkunada, “Nagsayaat ketdin ti amin nga aramidna! Agasanna dagiti tuleng ken dagiti umel ket makangngeg ken makasaoda manen.”"


word:
"Iti saan a nabayag kalpasanna, naguurnong manen dagiti adu a tattao. Agsipud ta awan ti kanenda, inayaban ni Jesus dagiti adalanna."


word:
"“Maasianak kadagitoy a tattao,” kinunana. “Tallo nga aldawdan ditoy yanko, ket ita, awanen ti kanenda."


word:
"“Sadino ditoy let-ang ti pangalaantayo iti umanay nga ipakan iti kastoy kaadu a tattao?” sinaludsod dagiti adalanna."


word:
"Imbilin ni Jesus kadagiti tattao nga agtugawda iti daga. Innalana dagiti pito a tinapay ket nagyaman iti Dios. Kalpasanna, pinispisina sana inted kadagiti adalanna tapno ibunongda kadagiti tattao. Ket tinungpalda ti imbilinna."


word:
"Adda pay sumagmamano a babassit nga ikan. Nagyaman ni Jesus iti Dios gapu kadagitoy sana inted kadagiti adalanna tapno ibunongda met kadagiti tattao."


word:
"Nanganda amin ket nabsogda—aguppat a ribu ti bilang dagiti tattao. Kalpasanna, innala dagiti adalan dagiti pito a basket a napno kadagiti natda.Pinagawid ni Jesus dagiti tattao"


word:
"Napan ti sumagmamano a Fariseo ken ni Jesus ket nakisuppiatda kenkuana. Kas pangsuotda kenkuana, kiniddawda a mangiparang iti milagro a pakakitaan a naggapu sadi langit ti pannakabalinna."


word:
"Nagsennaay ni Jesus iti nauneg ket kinunana, “Apay nga agkiddaw iti milagro dagiti tattao kadagitoy nga al-aldaw? Kunak kadakayo nga awan ti maited a pammaneknek kadagita a tattao!”"


word:
"Nalipatan dagiti adalanna ti nagbalon iti tinapay malaksid ti maysa nga adda kadakuada iti bangka."


word:
"“Agsiputkayo!” imballaag ni Jesus kadakuada. “Annadanyo ti lebadura dagiti Fariseo, kasta met ti lebadura ni Herodes.”"


word:
"Nadlaw daytoy ni Jesus ket kinunana, “Apay a pagsasaritaanyo ti kaawan ti tinapayyo? Diyo pay kadi ammo wenno maawatan? Nagnengnengkayo ketdin!"


word:
"idi pinispisik dagiti lima a tinapay a kinnan dagiti limaribu a tattao? Mano a basket ti tedda nga inurnongyo?”“Sangapulo ket dua,” insungbat dagiti adalan."


word:
"Sinaludsod ni Jesus, “Idi pinispisik dagiti pito a tinapay a kinnan dagiti uppat a ribu a tattao, mano a basket ti tedda a naurnongyo?”“Pito,” insungbatda."


word:
"Simmangpet ni Jesus ken dagiti adalanna idiay Betsaida. Impan ti sumagmamano a tattao ti maysa a bulsek a lalaki iti yan ni Jesus. Impakpakaasida kenkuana a sagidenna ti bulsek."


word:
"Kinibin ni Jesus ti bulsek ket inturongna iti ruar ti barrio. Kalpasan ti panangtuprana kadagiti mata ti bulsek, impatayna dagiti imana kenkuana sana sinaludsod, “Adda makitam?”"


word:
"Kimmita ti lalaki iti aglawlawna. “Wen, makitak dagiti tattao,” kinunana, “ngem kasda la kayo a magmagna.”"


word:
"Sinagid manen ni Jesus dagiti mata ti lalaki. Nagmulagat a naimbag ti lalaki ket naimbaganen dagiti matana. Nalawagen ti panagkitana iti amin."


word:
"Napan ni Jesus agraman dagiti adalanna kadagiti purpurok iti Cesarea Filipos. Idi magmagnada, sinaludsodna kadakuada, “Ibagayo man kaniak, siasinoak kano iti panagkuna dagiti tattao?”"


word:
"“Sika kano ni Juan a Mammuniag,” insungbatda. “Adda met dagiti agkuna a sika ni Elias. Adda pay mangibaga a maysaka kadagiti profeta.”"


word:
"Kalpasanna, rinugian ni Jesus nga insuro dagiti adalanna: “Masapul nga agsagabanto iti napalalo ti Anak ti Tao. Laksidento dagiti panglakayen, dagiti panguloen a papadi ken dagiti mamaestro iti Linteg. Mapapatayto, ngem agungar met laeng kalpasan ti tallo nga aldaw.”"


word:
"Nalawag ti panangibagana kadakuada iti daytoy. Isut' gapuna nga inyadayo bassit ni Pedro ni Jesus sana binabalaw."


word:
"Ngem timmallikud ni Jesus, kinitana dagiti adalanna ket inungtanna ni Pedro. “Adaywannak, Satanas,” kinunana, “ta saan nga agtaud iti Dios ti pampanunotem no di ket agtaud iti tao.”"


word:
"Pinaasideg ni Jesus dagiti tattao ken dagiti adalanna. “Ti agtarigagay a sumurot kaniak,” kinunana, “masapul a tallikudanna ti bagina, ibaklayna ti krusna ket surotennak."


word:
"Ta ti siasinoman a mangipatpateg iti biagna, mapukawnanto; ngem ti mangyawat iti biagna gapu kaniak ken iti ebanghelio, maisalakannanto."


word:
"Ngarud, ti mangibain kaniak ken dagiti saok iti daytoy managbasol ken awanan pammati a kaputotan, ibainto met ti Anak ti Tao inton umay iti dayag ni Amana a kuyogen dagiti nasantoan nga angheles.”"


word:
"Kinunana pay, “Laglagipenyo daytoy! Adda sumagmamano kadakayo ditoy a saanto pay a matay agingga a makitada ti yaay ti Pagarian ti Dios agraman ti amin a pannakabalin.”"


word:
"Kalpasan ti innem nga aldaw, inkuyog ni Jesus da Pedro, Santiago ken Juan ket simmang-atda iti nangato a bantay. Sadiay, nagbalbaliw ti langa ni Jesus iti imatangda."


word:
"Makapurar ti pudaw dagiti pagan-anayna ket awan ti siasinoman ditoy lubong a makapapudaw kas iti kapudawda."


word:
"Nagsao ni Pedro ket kinunana ken ni Jesus: “Maestro, nagsayaaten ti kaaddatayo ditoy! Mangbangonkami ketdi iti tallo a kalapaw: maysa ti para kenka, maysa ti para ken ni Moises, ket ti maysa para ken ni Elias.”"


word:
"Nagparang ti ulep a nanglinong kadakuada ket adda nangngegda a timek a naggapu iti ulep. Kinunana, “Daytoy ti Anakko a dungdungngoek. Dumngegkayo kenkuana.”"


word:
"Idi sumalsalogda iti bantay, imbilin ni Jesus kadakuada, “Awan pangibagbagaanyo iti naimatanganyo. Ibagayonto laeng daytoy kalpasan ti panagungar ti Anak ti Tao.”"


word:
"Tinungpalda dayta a bilin, nupay nagsisinnaludsodda, “Ania ti kayat a sawen ti ‘panagungar kadagiti natay’?”"


word:
"Inimtuodda kenkuana, “Apay a kuna dagiti mamaestro iti Linteg a masapul nga umay nga umuna ni Elias?”"


word:
"Insungbat ni Jesus, “Pudno nga umay nga umuna ni Elias tapno tarimaanenna amin a banag. Ngem apay a nailanad iti Nasantoan a Surat nga agsagaba iti napalalo ti Anak ti Tao ket maumsinto?"


word:
"Ibagak kadakayo nga immayen ni Elias, ket inaramid dagiti tattao ti amin a kinaykayatda kenkuana, kas naisurat maipapan kenkuana.”"


word:
"Idi agsublida iti ayan dagiti dadduma nga adalan, nakitada ti nakaad-adu a tattao iti likmutda ken sumagmamano a mamaestro iti Linteg a makisinsinnuppiat kadakuada."


word:
"Apaman a nakita dagiti tattao a sumungad ni Jesus, naragsakanda ket nagtatarayda a kimmablaaw kenkuana."


word:
"“Maestro,” kinuna ti maysa kadagiti tattao, “inyegko kenka ti anakko a lalaki ta linuganan ti dakes nga espiritu ket saan a makasao."


word:
"No sumro ti dakes nga espiritu, itublakna ti ubing. Aglabutab ti ngiwatna, agngariet ken sumkil ti entero a bagina. Kiniddawko kadagiti adalam a paksiatenda ti dakes nga espiritu, ngem dida nabaelan.”"


word:
"Kinuna ni Jesus kadakuada, “Tattao nga awanan pammati! Kasano pay kabayag ti kaaddak iti dennayo? Kasano pay kabayag ti panaganusko kadakayo? Yegyo man kaniak ta ubing.”"


word:
"Inyasidegda kenkuana ti ubing. Apaman a nakita ti dakes nga espiritu ni Jesus, pinagkuyegyegna ti ubing. Napasag ti ubing iti daga, naggulgulagol nga aglablabutab ti ngiwatna."


word:
"“Kaano pay a kastoy ti maar-aramid kenkuana?” inimtuod ni Jesus iti ama ti ubing.“Manipud pay idi ubing,” insungbat ti amana."


word:
"“Masansan nga isebba ti dakes nga espiritu iti apuy wenno ilemmesna iti danum tapno patayenna. No kabaelam, pangngaasim ta tulongannakami!”"


word:
"“Adda pammatik ngem saan a naan-anay,” dagus nga inyikkis ti ama. “Punnoam ti pagkurangan ti pammatik.”"


word:
"Nadlaw ni Jesus dagiti tattao nga agdidinnuron nga umasideg kenkuana. Binilinna ti dakes nga espiritu, “Sika a tuleng ken umel nga espiritu, pumanawka itoy nga ubing ket dimo subsublianen.”"


word:
"Nagikkis ti dakes nga espiritu, pinagkissiwna ti ubing sa pimmanaw. Kasla bangkayen ti ubing ket adu ti nagkuna: “Natayen!”"


word:
"Idi nakastreken ni Jesus iti balay, sinaludsod a sililimed dagiti adalanna, “Apay a dimi napaksiat ti espiritu?”"


word:
"“Kararag laeng ti makapaksiat iti dayta a kita ti espiritu,” insungbat ni Jesus, “ket awanen sabali.”"


word:
"Pimmanawda iti dayta a lugar ket limmasatda idiay Galilea. Kayat ni Jesus a saan a maammoan dagiti tattao ti ayanna"


word:
"agsipud ta isursurona daytoy kadagiti adalanna:“Mayawatto ti Anak ti Tao kadagiti mangpapatayto kenkuana. Ngem agungarto iti maikatlo nga aldaw.”"


word:
"Ngem saan a maawatan dagiti adalanna ti kaipapanan daytoy a pannursurona ket nagamakda nga agsaludsod kenkuana."


word:
"Dimtengda idiay Capernaum ket idi addadan iti balay, sinaludsod ni Jesus kadakuada, “Ania ti nagsusuppiatanyo iti dalan?”"


word:
"Nagtugaw ni Jesus. Inayabanna dagiti sangapulo ket dua nga adalan sana kinuna kadakuada, “Ti agtarigagay nga isu ti umuna, masapul nga agpaudi, ket agserbi iti amin.”"


word:
"Nangala iti maysa nga ubing ket pinagtakderna iti sangoananda. Kalpasanna, sinaklotna sana kinuna,"


word:
"“Ti umawat iti maysa kadagiti kakastoy nga ubbing gapu kaniak, siak ti awatenna. Ket ti umawat kaniak, saan laeng a siak ti awatenna no di pay ket ti nangibaon kaniak.”"


word:
"“Maestro,” kinuna ni Juan ken ni Jesus, “nakitami ti maysa a tao a mangpakpaksiat kadagiti demonio babaen iti panangaramatna iti naganmo. Pinaritanmi gapu ta ditay met kadua.”"


word:
"Imbaga ni Jesus kadakuada, “Diyo parparitan, ta awan ti agaramid iti milagro babaen iti panangaramatna iti naganko sa kalpasanna agsao kadagiti dakes a banag maipapan kaniak."


word:
"Laglagipenyo a ti siasinoman a mangpainum kadakayo iti sangabaso a danum gapu ta taonakayo ni Cristo, awatennanto nga awaten ti gunggonana.”"


word:
"“Ti siasinoman a pakaigapuan ti panagbasol ti maysa kadagitoy nga ubbing a mamati kaniak, nasaysayaat koma no maigalut ti dakkel a gilingan a bato iti tengngedna sa maitappuak iti taaw."


word:
"Ngarud, no ti imam ti pakaigapuan ti panagbasolmo, putdem. Nasaysayaat a pukolka a sumrek iti biag nga agnanayon ngem ti addaanka iti dua nga ima ket mapanka idiay infierno nga ayan ti apuy a di maiddep."


word:
"No ti sakam ti pakaigapuan ti panagbasolmo, putdem. Nasaysayaat a maymaysa ti sakam a sumrek iti biag nga agnanayon ngem ti addaanka iti dua a saka ket maitappuakka idiay infierno."


word:
"No ti matam ti pakaigapuan ti panagbasolmo, suatem. Nasaysayaat a buldingka a sumrek idiay Pagarian ti Dios ngem ti addaanka iti dua a mata ket maitappuakka idiay infierno."


word:
"Nasayaat ti asin; ngem no awanen ti apgadna, kasano ti panangpaapgadyo manen? Maaddaankayo koma iti asin ti pannakigayyem, ket agkakappiakayo.”"


word:
"Kalpasan ti ipapanaw ni Jesus iti dayta a lugar, napan idiay Judea ken binallasiwna ti karayan Jordan. Adu manen a tattao ti napan iti yanna ket insurona ida a kas iti masansan nga ar-aramidenna."


word:
"Immasideg kenkuana ti sumagmamano a Fariseo tapno suotenda. Sinaludsodda, “Ibagam man: Ipalubos aya ti Linteg nga isina ti lalaki ti asawana?”"


word:
"Insungbatda, “Impalubos ni Moises a mangisurat ti lalaki iti pakakitaan iti panagsina sana papanawen ti asawana.”"


word:
"Kinuna ni Jesus kadakuada: “Insurat ni Moises daytoy a linteg nga agpaay kadakayo gapu ta narigatkayo a makasursuro."


word:
"Ngem idi punganay, idi pinarsua ti Dios daytoy lubong, naisao, ‘Inaramid ti Dios ida a lalaki ken babai,’ kas kuna ti Nasantoan a Surat."


