# words

word:
"Ngem mayarig dagiti managdakdakes iti nadawel a taaw a di agsardeng ti panagdalluyonna, ket mangyeg iti rugit ken pitak."


word:
"Kuna ti Apo, “Agpukkawka iti amin a pigsam! Ipakaammom kadagiti tattaok nga Israelita dagiti basolda!"


word:
"Inaldaw nga agdaydayawda kaniak. Kunada nga aggagarda a makaammo kadagiti dalanko ken mangtungpal kadagiti lintegko. Kunada nga ikkak ida kadagiti linteg nga awan idumdumana ken pagaayatda ti agdaydayaw kaniak.”"


word:
"Saludsoden dagiti tattao, “Ania ti serserbi ti panagayunarmi no di met la ikaskaso ti Apo? Apay a parigatenmi ti bagbagimi no dina met la italtalek?”Kuna ti Apo kadakuada, “Kinapudnona, no agayunarkayo, birokenyo ti bukodyo a pagragsakan ket idadanesyo dagiti pagtartrabahoenyo."


word:
"Agayunarkayo tapno agtungpal laeng daytoy iti kinadawel ket agririri ken agkakabilkayo. Ipagarupyo kadi nga ipangagko dagiti kararagyo iti kastoy a panagayunaryo?"


word:
"No agayunarkayo, pagsagabaenyo dagiti bagbagiyo, agdumogkayo a kas iti ruot, ket agyaplagkayo kadagiti nakersang a lupot ken warakiwakanyo iti dapu dagiti pagiddaanyo. Kasta ti kunayo a panagayunar? Ipagarupyo kadi a maragsakanak iti kasta?"


word:
"“Kastoy ti kayatko a panagayunar: Ikkatenyo ti kawar ti panangidadanes ken ti sangol ti kinakillo, ket wayawayaanyo dagiti maparparigat."


word:
"Ibingayanyo iti taraonyo dagiti mabisin. Pasangbayenyo dagiti napanglaw nga awan pagtaenganna. Kawesanyo dagiti awan aruatenna, ket diyo ipaidam ti tulongyo kadagiti bukodyo a kakabagian."


word:
"“No aramidenyo daytoy, kaslanto init iti bigbigat ti paraburko a mangraniag kadakayo, ket mabiitto a maimbagan dagiti sugatyo. Kanayonto nga addaak kadakayo tapno isalakankayo. Ti kaaddak ti mangsalaknibto kadakayo iti sadinoman nga ayanyo."


word:
"No agkararagkayo, sungbatankayto. No awagandak, ipangagkayto.“No isardengyo ti panagidadanesyo, ti panangipakitayo iti gurayo ken liklikanyo dagiti dakes a sao,"


word:
"no pakanenyo dagiti mabisin ken no itedyo ti masapul dagiti napanglaw, naraniagto a kas iti agmatuon ti sipnget a nanglikmut kadakayo."


word:
"Kankanayonto nga idalankayo, ket itedkonto ti amin nga agkakaimbag a bambanag a kayatyo. Pagtalinaedenkayto a napigsa ken nasalun-at. Mayarigkayto iti hardin nga adu ti danumna, kas iti ubbog a pulos a di agmaga."


word:
"Bangonento manen dagiti tattaoyo dagiti pasdek a nabayagen a narba. Agpatakderdanto manen kadagiti daan a fondasion. Maawagankayto a kas tattao a nangipatakder manen kadagiti bakud, ken nangbangon manen kadagiti narpuog a balbalay.”"


word:
"Kuna ti Apo, “No ibilangyo a nasagradoan ti Aldaw a Panaginana, ket diyo biroken ti bukodyo a pagimbagan iti dayta nga aldaw; no ipategyo ti nasantoan nga aldawko ket kas panangipakitayo iti panagdayawyo, dikay agbiahe, agtrabaho, wenno agsao iti awan kapapay-anna iti dayta nga aldaw,"


word:
"magun-odyonto ti rag-o a patauden ti panagserbiyo kaniak. Agraemto kadakayo ti entero a lubong. Lak-amenyonto ti kinabaknang ti daga nga intedko ken ni Jacob a kapuonanyo. Siak, ni Yahweh, ti nangibaga iti daytoy.”"


word:
"Ngem nayadayokayo iti Dios gapu kadagiti basbasolyo, isut' gapuna a dinakay ipangag tunggal agdaydayawkayo kenkuana."


word:
"Dumatagkayo iti pangukoman, ngem saan a nainkalintegan dagiti pammabasolyo. Agtalekkayo iti kinaulbod tapno mangabakkayo. Ibanagyo dagiti planoyo a mangranggas iti padayo a tao."


word:
"Mayarig iti makasabidong nga itlog ti nagita nga uleg dagiti dakes a panggepyo. Pis-itenyo ti itlog ket rummuar ti maysa nga uleg. Ngem awan imbag nga ited dagiti panggepyo. Awan serserbida a kas iti pagan-anay a naaramid iti sapot ti lawwalawwa."


word:
"Kanayon nga agpanggepkayo iti dakes, ket agganatkayo a mangibanag. Dikay bumdeng a mangpapatay iti tao nga awan basolna. Iti sadinoman a papananyo, riribuk ken pannakadadael ti iwayatyo."


word:
"Agpeggad dagiti tattao no addakayo. Dakes amin nga aramidyo. Nakillo ti pagnaanyo ket saan a natalged ti magna iti dayta a dalan."


word:
"Kuna dagiti tattao, “Ita, ammomin no apay a dinakam isalakan ti Dios kadagiti mangranggas kadakami. Birokenmi ti lawag a mangsilaw iti dalanmi ngem kinasipnget la ti adda."


word:
"Kaskami la bulsek nga agar-arikap. Maitibkolkami iti agmatuon a kasla ketdi tay rabiin. Kasla addakami iti nasipnget a lubong dagiti natay."


word:
"Maamak ken madanagankami. Segseggaanmi ti panangisalakan ti Dios kadakami a maidaddadanes ken maparparigat, ngem awan ti mauraymi."


word:
"“O Apo, nakaad-adu ti basolmi kenka, ket dagitoy ti agsaksi a maibusor kadakami. Bigbigenmi amin ida."


word:
"Sinukirdaka, tinallikudandaka ket dimi kayat ti sumurot kenka. Pinarparigatmi ti padami a tao ket sinukirdaka. Pasig nga ulbod dagiti pampanunotenmi. Saan a pudno dagiti saomi."


word:
"Malapdan ti hustisia ket adda iti adayo ti kinalinteg. Iti paguummongan, maitibkol ti kinapudno ket awan lugar sadiay ti kinatakneng."


word:
"Awanen ti kinapudno, ket ti siasinoman nga agsardeng nga agaramid iti dakes isu ti biktima ti kinadakes.”Nakita daytoy ti Apo, ket saan a maragsakan gapu ta awan ti hustisia."


word:
"Masdaaw a makakita nga awan ti uray maysa a tumulong kadagiti maparparigat. Ngarud, usarennanto ti bukodna a pannakabalin a mangisalakan kadakuada ket magun-odna ti balligi."


word:
"Ikawesnanto ti hustisia a kas kabal ken ti panagballigi a kas helmet. Kawesannanto ti bagina iti nasged a tarigagay tapno mapalinteg ti amin a bambanag. Dusaennanto dagiti managdakdakes kas panangibalesna iti panagsagsagaba dagiti tattao."


word:
"Dusaennanto dagiti kabusorna kas mayannurot kadagiti inaramidda, uray pay dagiti agnaed iti adayo a daga."


word:
"Manipud daya agingga iti laud, kabutengto ti amin a tao ti nagan ken pannakabalinna. Dumtengto ti Apo a kas iti napegges a karayan, kas iti napigsa nga angin."


word:
"Kuna ti Apo kadagiti tattaona, “Umayakto iti Jerusalem tapno salaknibankayo ken isalakanko ti amin nga agbabawi ken mangtallikud kadagiti basolda."


word:
"Ket makitulagak kadakayo: Intedkon a kukuayo iti agnanayon ti pannakabalinko ken dagiti pannursurok. Manipud ita, masapul a tungpalendak ken isuroyo dagiti annakyo ken dagiti kaputotanyo nga agtungpal kaniak iti amin a tiempo.”"


word:
"Kinasipngetto ti mangbungon kadagiti dadduma a nasion,ngem ti silaw ti Apo ti agraniag kenka,addanto kenka ti dayag ti kaaddana."


word:
"Umasidegto dagiti pagilian iti silawmo,umayto met dagiti ari iti isisingising ti baro nga aldawmo!"


word:
"Iwarasmo ti matam ket kitaem ti mapaspasamak:aguummong dagiti tattaom tapno agawidda!Aggapunto iti adayo a daga dagiti lallaki nga annakmo;maubbanto a kasla ubbing dagiti babbai nga annakmo."


word:
"Makitamto daytoy ket mapnokanto iti rag-o;agtigergerkanto iti nagpaiduma a ragsakmo.Mayegto kenka ti sanikua dagiti nasion;aggapunto iti ballasiw ti taaw ti kinabaknangda."


word:
"Manipud Midian ken Efa,dumtengto ti adu a bunggoy a nagsakay kadagiti kamelio.Aggapudanto idiay Seba a mangyegiti balitok ken insenso.Ipakaammonto dagiti tattaodagiti naindaklan nga aramid ti Apo!"


word:
"Amin a karnero ti Kedar ken Nebayot,mayegto kenka a kas sakrifisio.Maidatagdanto iti altar ti Apoa kas daton a makaparagsak iti Apo.Pagbalinento ti Apo ti Templona a nadaydayag pay."


word:
"Isuda dagiti nagluganan dagiti tattao ti Dios;naggapuda iti adayo a daga, isangpetda ida.Nagitugotda kadagiti pirak ken balitoka pammadayaw iti nagan ni Yahweh,ti Nasantoan a Dios ti Israel,a nangisungsong kadagiti amin a nasionnga agraemda kadagiti tattaona."


word:
"Kuna ti Apo iti Jerusalem,“Tarimnento dagiti ganggannaet ti bakudmo,ket agserbinto kenka dagiti arida.Dinusaka gapu iti pungtotko,ngem ita, paraburan ken kaasianka."


word:
"Aldaw-rabiinto a silulukat dagiti ruanganmotapno yeg dagiti ari dagiti nasiondagiti kinabaknangda kenka."


word:
"“Mayegto kenka ti saleng, parwa ken aruo,dagiti kasayaatan a tarikayo iti bakir ti Libano.Maaramatdanto a pangtarimaan kenka, Jerusalem,maaramatdanto a pangpapintas iti Templokken pangpadayag iti siudadko."


word:
"Umayto dagiti annak dagiti namarparigat kenka,ket agruknoydanto a mangipakita iti panagraemda.Agdaydayawto iti sakaanamdagidi amin a nanglalais kenka.Awagandakanto iti ‘Ti siudad ti Apo,’‘Sion, ti Siudad ti Nasantoan a Dios ti Israel.’"


word:
"“Saankanton a mabaybay-an ken magurgura,siudad a napanawan ken naglangalang.Itan-ok ken papintasenkanto,maysa a lugar ti agnanayon a rag-o."


word:
"Taripatoendakanto dagiti nasion ken aria kas iti panangtaripato ti ina iti anakna.Maammoamto a siak, ni Yahweh, insalakanka,a ti mannakabalin a Dios ti Israel, wayawayaannaka."


word:
"“Balitok ti yegkonto kenka a saan ket a bronse;pirak a saan ket a landok, bronse a di ket kayo.Ikkankanto iti landok a saan ket a bato.Didakanto parigaten dagiti mangituray kenka;addanto hustisia ken kappia iti panagturayda."


word:
"Awanton ariwawa ti panagranggas iti dagam;awanton panagdadael a mangwarawara iti pagiliam.Kaslaakto bakud a mangsalaknib kenka;idaydayawnakto gapu ta insalakanka."


word:
"“Dimonton masapul ti init a manglawag kenka iti aldawwenno ti bulan a mangraniag kenka iti rabii.Ta siak nga Apo ti agnanayonto a silawmo,raniagannakanto ti lawag ti dayagko."


word:
"Agpatingganton ti panagladladingitmo.Siak, ni Yahweh, ti agnanayon a silawmo;napapautto ti lawagko ngem ti init ken bulan."


word:
"Nalintegto ti aramid dagiti amin a tattaom,ket tagikuaendanto ti daga iti agnanayon.Immulak ida, inaramidko ida,tapno maipakita ti kinatan-okko iti amin a parsua."


word:
"Uray ti familia a kabassitan ken kanumoanagbalinto a natan-ok a kas iti nabileg a pagilian!Dagdagusekto nga ibanag daytoyinton dumteng ti umisu a tiempo.Siak ni Yahweh!”"


word:
"Pinunnonak ni Apo Diositi espirituna.Pinilinak ket imbaonnaka mangipakaammo iti naimbag a damag kadagiti napanglaw,mangliwliwa kadagiti nalapunos iti ladingit,mangiwaragawag iti pannakaruk-at dagiti napagtalaw,ken ti pannakawayawaya dagiti adda iti pagbaludan."


word:
"Imbaonnak a mangipakaammo:dimtengen ti tiemponga isalakan ti Apo dagiti tattaona,parmekenna dagiti kabusorda.Imbaonnak a mangliwliwa kadagiti agladladingit,"


word:
"a mangted iti rag-o ken ragsaka di ket liday kadagiti agdungdung-aw iti Sion;mangted iti kanta a pagdaydayawa saan ket a naladingit a kanta.Mayarigdanto kadagiti kaykayonga immula ti Apo.Nalintegto ti aramid ti tunggal maysa,ket maidaydayawto ti Dios gapu iti aramidna."


word:
"Jerusalem, agserbinto kenka dagiti ganggannaet,Aywanandanto dagiti arbanmo, mulaandanto ti dagamken asikasoendanto dagiti kaubasam."


word:
"Maawagankayto iti papadi ti Apo,dakayto ti agsagrap iti kinabaknang dagiti pagilian,ket itangsityonto ti panangtagikuayo."


word:
"Agpatinggan ti pannakaibabain ken pannakalalaisyo.Agnaedkayto iti bukodyo a daga;maminduanto ti kaadu ti sanikuayo,ket agpautto iti agnanayon ti rag-oyo."


word:
"Kuna ti Apo,“Ayatek ti kinalinteg,ket guraek ti panagidadanesken panagaramid iti dakes.Gunggonaakto dagiti tattaok, awan duaduaket makitulagakto iti agnanayon kadakuada."


word:
"Agdindinamagdanto kadagiti nasion;maammoanto dagiti makakita kadakuadanga isuda dagiti tattao a binendisionak.”"


word:
"Agrag-o ti Jerusalem gapu iti inaramid ni Yahweh.Mayarig iti babai a nakawesan iti aldaw a panagkasarna.Kinawesan ti Dios iti pannakaisalakan ken balligi!"


word:
"Awan duadua nga isalakanto ni Apo Dios dagiti tattaona,ket agdaydayawto amin a pagilian kenkuana.Wen, awan duadua a kas iti panagtubo ti bukel ken idadakkelna."


word:
"Agsaoak tapno pumigsati pakinakem ti Jerusalem;diak agulimek agingga a di maisalakan ti siudad,ket agraniag ti balligina a kas silaw iti rabii."


word:
"Jerusalem, makitanto dagiti nasion ti panagballigim!Makitanto dagiti arida ti dayagmo.Addanto baro a naganmo,nagan nga ited a mismo ti Apo."


word:
"Saankanton a maawagan iti “Nabaybay-an,”dinto met maawagan ti dagam iti “Asawa a Napanawan.”Baro a naganmonto ti “Isu ti Ipangpangruna ti Dios.”Maawaganto ti dagam iti “Naragsak a Naasawaan,”gapu ta maragsakan ti Apo kenka,ket ibilangnanto ti dagam a kas asawa."


word:
"Kas iti lalaki nga agtutubo,a mangasawa iti ubing a balasang,Isu a nangbukel kenka alaennaka a kas asawa.Kas iti nobio a maragsakan iti ay-ayatenna,Kastanto met a maragsakan ti Dios kenka."


word:
"Kadagiti bakudmo, Jerusalem, nangikabilak kadagiti guardia;aldaw man wenno rabii, awan panagulimekda,masapul nga ipalagipda iti Apo dagiti karinatapno saanna a malipatan ida."


word:
"Masapul a dida pagtalnaen agingga a bangonennati Jerusalem ket pagbalinenna a siudada daydayawen ti entero a lubong!"


word:
"Insapata ti Apo a babaen iti bilegna,ibanagna nga ibanag daytoy:“Dinton kanen ti kabusoryo ti taraonyo,dinton inumen dagiti ganggannaet ti arakyo."


word:
"Ngem dakayo a nangimula ken nangapit iti trigodakayto ti mangan iti tinapay ket idaydayawyo ti Apo!Dakayo a nangaywan ken nagburas kadagiti ubas,dakayto ti uminum iti arak iti paraangan ti Templo.”"


word:
"Tattao ti Jerusalem, rummuarkayo iti siudad,ket agaramidkayo iti kalsada a pagnaandagiti agsubli a kailianyo.Mangisaganakayo iti nalawa a dalan;ikkatenyo dagiti batbatona.Mangikabilkayo iti pagilasinan"


word:
"a pakaammoan dagiti nasion a kastoy ti ipakaammoti Apo iti amin a daga:“Ibagayo kadagiti tattao ti Jerusalemnga umayen ti Apo a mangisalakan kadakayo,ket yegna dagiti tattao nga inispalna!”"


word:
"Maawagankayto iti “Nasantoan a Tattao ti Dios,”“Tattao nga Insalakan ti Apo!”Maawaganto ti Jerusalem iti “Siudad nga Ay-ayaten ti Dios,”“Ti Siudad a Saan a Binaybay-an ti Dios.”"


word:
"Siasino daytoy sumungad, daytoy aggapu iti siudad ti Bosra iti Edom? Siasino daytoy nakadaydayag ti kawesna a nalabbaga, isu a magmagna a napnoan iti pigsa?Isu ti Apo, ti mannakabalin a mangisalakan! Umayna ipakaammo iti panagballigina."


word:
"Apay a nalabbaga ti pagan-anayna? Apay a kasla iti pagan-anay ti tao nga agpespespes iti ubas a maaramid nga arak?"


word:
"Isungbat ti Apo, “Binaddebaddekko dagiti nasion a kasla ubas ket awan ti immay timmulong kaniak. Pinayatpayatko ida gapu iti pungtotko ket nagparsiak ti darada iti pagan-anayko."


word:
"Inkeddengko a dimtengen ti tiempo nga isalakanko dagiti tattaok. Dimtengen ti tiempo a dusaek dagiti kabusorda."


word:
"Nasdaawak a nakakita nga awan ti tumulong kaniak. Ngem pinapigsanak ti pungtotko ket nagballigiak."


word:
"Saritaek ti di agbaliw nga ayat ti Apo;itan-okko gapu iti amin nga inaramidna kadatayo.Pinaraburanna a sibubuslon dagiti Israelita,gapu iti asi ken di agbalbaliw nga ayatna."


word:
"iti amin a sagsagabaenda. Saan nga anghel ti nangisalakan kadakuada no di ket ti Apo. Wen, ti Apo ti nangispal kadakuada gapu iti ayat ken asina. Kanayon nga inay-aywananna ida iti napalabas."


word:
"Ngem nagsukirda kenkuana ket pinagladingitda. Ngarud, nagbalin ti Apo a kabusorda ket isu a mismo ti nakiranget kadakuada."


word:
"Ngem linagipda ti napalabas, daydi tiempo ni Moises nga adipen ti Apo ket sinaludsodda, “Sadino itan ti ayan ti Apo a nangisalakan kadagiti pangulo dagiti tattaona iti ipapatayda iti baybay? Ayan ti Apo a nangted ken ni Moises iti naisangsangayan a pannakabalin?"


word:
"Ayan ti Apo a nangaramat iti pannakabalinna ket nagaramid kadagiti naindaklan a banag babaen iti panangaramatna ken ni Moises? Biningayna ti danum ti baybay iti imatang dagiti tattaona tapno maidaydayaw iti agnanayon.”"


word:
"Idi inlasat ida ti Apo iti adalem a danum, natibker dagiti sakada a kas kadagiti kabalio ket pulos a dida naikaglis."


word:
"Kas iti pannakaipan ti arban ti baka iti nalangto a pagaraban iti tanap, kasta met ti pannangted ti Apo iti panaginana kadagiti tattaona. Indalan ngarud ti Apo dagiti tattaona ket naidaydayaw ti naganna."


word:
"O Apo, tannawagannakami dita langit a pagnaedam iti kinasanto ken kinadayagmo. Sadino ti ayan ti panangipategmo unay kadakami? Sadino ti ayan ti pannakabalinmo? Ayan ti ayat ken panangngaasim? Dinakam kad baybay-an."


word:
"Sika ti Amami. Dinakam matulongan da Abraham ken Jacob a kapuonanmi, ngem sika, O Apo, ti Amami. Sika ti nangis-ispal kadakami."


word:
"Apay nga ipalubosmo a sumiasikami kadagiti dalanmo? Apay nga ipalubosmo nga agsukirkami ket tallikudandaka? Agsublika, ipagpagapum kadagiti agserbi kenka, ipagpagapum kadagiti tattao a kukuam."


word:
"Apay a dimo ray-aben ti langit ket bumabaka? No aramidem ti kasta, makitadaka dagiti bantay ket agkintayegda iti buteng!"


word:
"Agtigergerda a kas iti danum nga agburburek iti dumardarang nga apuy. Umayka ket ipakitam kadagiti kabusormo ti pannakabalinmo. Pagtigergerem dagiti nasion iti imatangmo."


word:
"Immayka idi ket nagaramidka kadagiti nakabutbuteng a banag a dimi ninamnama nga aramidem. Nakitadaka dagiti bantay ket nagkintayegda iti buteng."


word:
"Awan pay ti nakakita wenno nakadamag iti Dios a kas kenka, Dios nga agaramid kadagiti kakasta a banag kadagiti agtalek kenkuana."


word:
"Siaayatka nga umawat kadagiti agrag-o nga agaramid iti naimbag, kadagiti makalagip nga agbiag kas mayannurot iti pagayatam. Kinapungtotnakami, ngem intultuloymi ti nagbasol. Uray no kasta unay ti pungtotmo kadakami, dikam nagsardeng a nagaramid iti dakes manipud idi un-unana."


word:
"Managbasolkami amin; uray dagiti kasayaatan nga aramidmi mayarigda iti nakarugrugit a nisnis. Gapu kadagiti basolmi, mayarigkami iti nagango a bulong a mayang-angin."


word:
"Awan ti agkararag kenka; awan ti umawag iti tulongmo. Inlemmengannakami ket binaybay-annakami gapu kadagiti basolmi."


word:
"Ngem sika, O Apo, ti Amami. Mayarigkami iti dadamilien ket mayarigka met iti agdamdamili. Pinarsuanakami"


word:
"isut' gapuna a dinakam koma unay kapungtot. Dimo koma ipempempen dagiti basolmi a maibusor kadakami iti agnanayon. Tattaonakami ket kaasiannakami kadi."


word:
"Nauramen ti Templomi, ti nasagradoan ken napintas a lugar a nagdaydayawan idi kenka dagidi kapuonanmi. Nadadael amin a lugar nga impatpategmi."


word:
"O Apo, saanka kadi a matignay gapu kadagitoy? Agulimekka kadi lattan idinto nga agsagsagabakami iti nakarkaro ngem ti maibturanmi?"


word:
"Kinuna ti Apo, “Sidadaanak idi a mangipangag iti kararag dagiti tattaok ngem dida met nagkararag. Inur-urayko ida a mangbirok kaniak, ngem dida inggay-at ti mangbirok kaniak. Saan a nagkararag kaniak ti nasion, nupay sisasaganaak a mangibaga iti daytoy: ‘Adtoyak a tumulong kenka.’"


word:
"Sisasaganaak nga umawat kadagitoy a tattao, isuda a mangipapilit nga agaramid iti dakes ket mapanda iti kaykayatda."


word:
"Dida agbain a kanayon a mamagpungtot kaniak. Agidatagda kadagiti sakrifisio nga idatdatag dagiti pagano kadagiti minuyongan a sagrado  ken agpuorda iti insenso kadagiti altar dagiti pagano."


word:
"Iti rabii, mapanda kadagiti rukib ken tantanem tapno makiumanda kadagiti espiritu dagiti natay. Agsida dagitoy a tattao iti karne ti baboy. Umigupda iti digo ti karne a naidatag iti panagdaton dagiti pagano."


word:
"Kalpasanna, ibagada kadagiti tattao nga umadayoda ket dida sagiden ida ta nasantoanda unay. Diak maanusan dagiti kastoy a tattao. Kasla apuy a saan a maiddep ti pungtotko kadakuada."


word:
"“Inkeddengkon ti dusa nga ipatayko kadakuada ket naisuraten ti sentensia. Diak pakawanen ti inaramidda ket dusaek ida"


word:
"gapu kadagiti basbasolda ken kadagiti basbasol dagiti kapuonanda. Nagpuorda iti insenso kadagiti turod a pagdaydayawan dagiti pagano ket dakes ti saoda maipapan kaniak. Dusaek ngarud ida a kas mayannatup kadagiti inaramidda.”"


word:
"Kuna ti Apo, “Awan ti mangdadael kadagiti nasayaat nga ubas. Aramidenda ketdi nga arak. Diak met dadaelen dagiti amin a tattaok—isalakankonto dagiti agserbi kaniak."


word:
"Bendisionakto dagiti Israelita a nagtaud iti tribu ti Juda ket tagikuaento dagiti kaputotanda ti dagak a kabambantayan. Agnaedto sadiay dagiti pinilik a tattaok, isuda nga agserbi kaniak."


word:
"Agdaydayawdanto kaniak ket ipaarabdanto dagiti karnero ken bakada iti Tanap ti Saron iti laud ken iti Tanap ti Riribuk iti daya."


word:
"“Ngem saanto a kasta ti maaramid kadakayo a mangtallikud kaniak, dakayo a di mangikankano iti Sion, ti nasantoan a bantayko ken agdaydayaw kada Gad ken Meni a didiosen ti gasat ken pagbanagan."


word:
"Intudingkayo a matay iti kampilan gapu ta didak impangag idi inayabankayo. Didak inkankano idi nagsaoak. Kinaykayatyo ti nagsukir kaniak ken nagaramid iti dakes."


word:
"Ibagak ngarud kadakayo nga adunto ti kanen ken inumen dagiti agdaydayaw ken agtulnog kaniak, ngem mabisinan ken mawawkayto. Naragsakdanto ngem maibabainkayto."


word:
"Aramatento dagiti pinilik a tattao a pagilunod iti naganyo. Siak nga Apo Dios ti mangpapatayto kadakayo. Ngem ikkakto iti baro a nagan dagiti agtulnog kaniak."


word:
"Siasinoman nga agnaed iti daga nga agkiddaw a mabendisionan, agdawatto iti napudno a Dios. Siasinoman nga agsapata, pagsapatananto ti nagan ti napudno a Dios. Awanton dagiti riribuk iti napalabas ket malipatandanton.”"


word:
"Kuna ti Apo, “Mangaramidak iti baro a langit ken baro a daga. Malipatanton a mamimpinsan dagiti napasamak iti napalabas."


word:
"Agrag-o ken agragsakkayo iti agnanayon gapu iti parsuaek. Mapnonto iti rag-o ti baro a Jerusalem a parsuaek. Naragsakto dagiti tattaona."


word:
"Mapnoakto met iti rag-o gapu iti Jerusalem ken kadagiti tattaona. Awanton ti agsangit sadiay, awanton ti umawag iti tulong."


word:
"Awanton ti matay a maladaga. Madanonto ti tunggal maysa ti naikeddeng a panagbiagna. Maibilang nga ubing pay ti tao a makadanon iti sangagasut a tawen. No adda matay sakbay ti naikeddeng a kaatiddog ti biagna, maipakita a dinusak."


word:
"Agbangonto dagiti tattao iti balbalayda ket isudanto a mismo ti agnaed—dinto usaren ti sabali a tao. Agmuladanto iti ubas ket isudanto ti uminum iti arakna—dinto inumen ti sabali. Napautto ti biag dagiti tattaok a kas iti kapaut ti kayo. Isudanto ti naan-anay nga agnam-ay kadagiti nagbannoganda."


word:
"Agballigidanto iti amin nga aramidda ket awanto ti didigra a sumangbay kadagiti annakda. Bendisionakto ida ken dagiti kaputotanda iti amin a tiempo."


word:
"Agkakaarabto  dagiti lobo ken dagiti urbon ti karnero. Manganto ti leon iti garami a kas iti baka. Saanton a napeggad ti uleg. Awanton ti aniaman a makadangran wenno dakes idiay Sion a nasantoan a bantayko.”"


word:
"Kuna ti Apo, “Ti langit ti tronok ket ti daga ti pagbatayak. Ania ngarud a kita ti balay ti mabalinyo a bangonen nga agpaay kaniak? Ania a kita ti lugar ti mabalinyo nga isagana a pagnaedak?"


word:
"Siak a mismo ti nangparsua iti sangalubongan! Maay-ayoak kadagiti napakumbaba ken managbabawi, kadagiti agbuteng ken agtulnog kaniak."


word:
"“Aramiden dagiti tattao ti kaykayatda. Iti imatangda, awan pagdumaan dagiti aramidda. Agpartida man iti toro a baka a kas sakrifisio, wenno agidatagda iti tao a kas daton; agidatonda man iti urbon a karnero, wenno rungdoenda ti tengnged ti aso. Agidatagda iti daton a makan wenno agidatagda iti dara ti baboy. Agpuorda iti insenso wenno agkararagda iti imahen. Maragsakanda iti makarimon a panagdaydayaw."


word:
"Iti kasta, idissuorkonto ti didigra kadakuada—dagiti banag a kabutengda, agsipud ta awan ti simmungbat idi immawagak wenno nangipangag idi nagsaoak. Kaykayatda ti agsukir kaniak ken ti agaramid iti dakes.”"


word:
"Dakayo nga agbuteng ken agtulnog iti Apo, denggenyo ti kunana, “Agsipud ta napudnokayo kaniak, guraendakayo ti sumagmamano kadagiti kailianyo, ket awan ti panangikankanoda kadakayo. Rabrabakendakayo ket kunada, ‘Kayatmi a makita a naragsakkayo; ngarud, ipakita koma ti Apo ti kinatan-okna ket isalakannakayo.’ Ngem isudanto ti maibabain!"


word:
"Denggenyo! Dayta arimbangaw iti siudad, dayta ikkis nga aggapu iti Templo, isut' timek ti Apo a mangdusdusa kadagiti kabusorna!"


word:
"“Mayarig ti nasantoan a siudadko iti ina a kellaat a nangipasngay iti anak a lalaki, a pulos a di nagpasikal."


word:
"Adda kadin nakakita wenno nakadamag iti kastoy a pasamak? Adda kadin nasion a naipasngay iti maysa la nga aldaw? Saan a nasken nga agsagaba ti Sion iti mabayag sakbay a maipasngay ti nasion."


word:
"Diyo ipagarup a lapdak ti pannakayanak dagiti tattaok a dandanin maipasngay.” Daytoy ti sao ti Apo."


word:
"Makipagragsakkayo iti Jerusalem;agrag-okayo gapu kenkuana,dakay a mangipatpateg iti daytoy a siudad.Makipagrag-okayo itan kenkuana,dakay a nangdung-aw idi kenkuana."


word:
"Kuna ti Apo, “Itedkonto kadakayo ti agnanayon a kinarang-ay. Kaslanto karayan a di agmaga ti panagayus ti kinabaknang dagiti pagilian nga umay kadakayo, kas iti karayan a di agmaga. Mayarigkayto iti maladaga a paspasusoen ti inana, ub-ubbaen ken dungdungoenna."


word:
"Agragsakkayto inton makitayo a mapasamak daytoy. Papigsaen ken pasalun-atennakayto. Iti kasta, maammoanyonto a siak, ni Yahweh, tulongak dagiti agtulnog kaniak, ket idissuorkonto ti pungtotko kadagiti kabusorko.”"


word:
"Umayto ti Apo a buyogen ti apuy. Agluganto iti payak ti napigsa nga angin tapno dusaenna dagiti kapungtotna."


word:
"Babaen iti apuy ken kampilan dusaennanto dagiti amin a tattao ti lubong a masarakanna a nakabasol, ket mataydanto."


word:
"Kuna ti Apo, “Asidegen ti kanibusanan dagiti mangdalus kadagiti bagbagida kas mayannurot iti alagaden ti panagdaydayaw dagiti pagano, ket aglibotda kadagiti minuyongan a sagrado. Wen, asidegen ti kanibusanan dagiti agsida iti karne ti baboy ken bao ken kadagiti dadduma a makarimon a taraon."


word:
"Ammok dagiti panunot ken aramidda.“Umayko ummongen dagiti tattao ti amin a nasion. Inton dumtengda, maimatangandanto no kasano ti kinabilegko,"


word:
"ket maammoandanto a siak ti mangdusa kadakuada. Ngem ispalekto ti sumagmamano kadakuada tapno maibaonda kadagiti pagilian ken kadagiti adayo a daga a dipay nakadamag kaniak wenno nakakita iti dayag ken pannakabalinko. Ibaonkonto ida idiay Espania, Libya ken Lydia, agraman dagiti pumapana a tattaona ken idiay Tubal ken Grecia. Ibagadanto kadagitoy a nasion ti kinatan-okko."


word:
"Alaendanto dagiti amin a kailianyo manipud kadagiti pagilian ket yawiddanto ida a kas sagut kaniak. Sumangpetdanto a silulugan kadagiti kabalio, mulo, kamelio, lugan a pakigubat ken karison. Maipandanto iti nasantoan a bantayko idiay Jerusalem, kas ipapan dagiti Israelita iti Templok tapno agidatagda kadagiti daton a makan, a naikarga iti nadalus nga alikamen."


word:
"“Kas iti panagpaut ti baro a langit ken ti baro a daga babaen iti bilegko, kastanto met ti panagpaut dagiti kaputotanyo ken ti naganyo."


word:
"Tunggal Fiesta ti Lutuad ken Aldaw a Panaginana, umayto ditoy Jerusalem dagiti tattao iti amin a nasion tapno agdaydayawda kaniak,” kuna ti Apo."


word:
"“Bayat ti ipapanawda, makitadanto dagiti bangkay dagiti nagsukir kaniak. Pulos a dinto matay dagiti igges nga agkaan kadagiti bangkayda, ket dinto met maiddep ti apuy a manguram kadakuada. Karimonto ida dagiti amin a tattao a makakita kadakuada.”"


word:
"Nailanad iti daytoy a libro ti pakasaritaan ni Jeremias nga anak ni Hilkias. Maysa ni Jeremias kadagiti papadi iti ili ti Anatot iti daga ti Benjamin."


word:
"Iti maika-13 a tawen a panagari ni Josias nga anak ni Ari Amon idiay Juda, kinasao ni Yahweh ni Jeremias."


word:
"Kinasaona manen idi tiempo ni Ari Jehoyakim nga anak ni Josias. Kalpasanna, namin-adu pay a kinasao ni Yahweh ni Jeremias agingga a naitalaw dagiti tattao ti Jerusalem iti maikalima a bulan iti maika-11 a tawen a panagari ni Zedekias nga anak ni Josias."


word:
"“Pinilika sakbay nga inikkanka iti biag, ken sakbay a nayanakka, tinudinganka a profeta kadagiti pagilian.”"


word:
"Ngem kinuna ti Apo kaniak, “Dimo kunaen nga ubingka unay; inka ketdi kadagiti tattao a pangibaonak kenka, ket ibagam ti amin nga ibilinko."


word:
"Ita nga aldaw, ikkanka iti pannakabalin a mangituray kadagiti pagilian ken pagarian, nga agparut ken agrakrak, agdadael ken agparmek, agbangon ken agmula.”"


word:
"Kinuna ngarud ti Apo kaniak, “Agpayso ta kunam, ket sisisiputak no matungpal met laeng ti saok wenno saan.”"


word:
"Sinaludsod manen ti Apo kaniak, “Ania pay ti makitam?”“Makitak iti amianan ti maysa a kaldero nga agburburek ti linaonna ken agtingtingigen a sumango ditoy,” insungbatko."


word:
"Kinunana kaniak, “Adda didigra nga aggapu iti amianan nga agbettak kadagiti amin nga agnaed iti daytoy a daga."


word:
"Denggem: Ayabak dagiti amin a tattao iti amianan. Umayto dagiti amin nga arida ket ipasdekto ti tunggal maysa ti tronona iti sangoanan ti ruangan ti Jerusalem, iti lawlaw ti bakudna ken iti pay lawlaw dagiti siudad ti Juda."


word:
"Kastoyto ti panangdusak kadagiti nagbasol a tattao agsipud ta linaksiddak ket nagpuorda iti insenso kadagiti didiosen ken nagdaydayawda kadagiti imahen nga inaramidda."


word:
"Tumuredka ket inka ibaga kadakuada ti aniaman nga ibilinko. Dimo kabuteng ida, ta no agbutengka, ad-addanto a pagbutngenka iti sangoda."


word:
"Denggem, Jeremias: Busorendakanto dagiti amin a tattao ditoy daga, kasta met dagiti ari ti Juda, dagiti agtuturay, dagiti papadi ken dagiti tattao. Ngem parmekemto ida. Mayarigkanto iti nasarikedkedan a siudad. Kaskanto iti landok nga adigi ken bakud a bronse. Didakanto maparmek agsipud ta addaakto a mangsalaknib kenka. Daytoy ti sao ni Yahweh.”"


word:
"nga innak ipakaammo daytoy a mensahe kadagiti amin nga agnaed idiay Jerusalem:“Malagipko ti kinapudnom idi ubingka;malagipko met ti ayatmo kaniak idi kakaskasarta.Sinurotnak idiay let-ang,iti maysa a daga nga awan pay mulana."


word:
"Israel, nailasinka nga agpaay kaniak,sika ti pinilik a kasayaatan a bunga.Pinagsagabak dagiti amin a nangranggas kenka;inyegko ti didigra kadakuada.Daytoy ti sao ni Yahweh.”"


word:
"Kuna ti Apo:“Ania ti pammabasol dagiti kapuonanyo kaniak?Apay a tinallikudandak?Nagdaydayawda kadagiti awan serbina a didiosen,ket nagbalinda met nga awan serbina."


word:
"Saanda a sinaludsod,‘Sadino ti ayan ti Apoa nangiruar kadatayo idiay Egipto?Sadino ti ayanti nangidalan kadatayo idiay let-ang,daga a langalang ken ayan ti adu nga abut,namaga ken napeggad a daga,daga a saan a mapagpagnaanken daga nga awan agnaed?’"


word:
"Impanko ida iti nadam-eg a daga,tapno lak-amenda dagiti bungana ken amin a naimbag a masarakan kenkuana.Ngem idi dimtengda sadiay,tinulawanda dayta a daga.Pinagbalinda a makarimonti daga nga intedko kadakuada."


word:
"Saan a sinaludsod dagiti papadi, ‘Sadino ti ayan ti Apo?’Saandak nga am-ammo dagiti papadik;binusordak dagiti agtuturay.Iti nagan ni Baal, nagsao dagiti profetaket nagdaydayawda kadagiti didiosen nga awan serbina.”"


word:
"Kuna ti Apo,“Isut' gapuna nga idatagkodaytoy a pammabasol kadakayo.Idatagko pay daytoy a pammabasol kadagiti annak dagiti annakyo."


word:
"Agpalaudkayo a mapan idiay puro ti Kitim ket kitaenyo.Mangibaonkay iti mapan idiay Kedar;matakuatanyonto nga awan pay ti kastoy a napasamak."


word:
"Addan aya nasion a nangisukat iti diosnauray pay saan a pudno a dios?Ngem insukatdak dagiti tattaok,siak a Dios a nangitan-ok kadakuada;wen, insukatdak kadagiti didiosen a saan a makatulong kadakuada."


word:
"Adda dua a basol dagiti tattaok:binaybay-andak nga ubbog ti danum a sibibiag,nagkalida kadagiti bubon a di mabalin a pagurnongan iti danum."


word:
"Kasda la leon a nagngernger kenkuana;pinagbalinda a disierto ti daganaket dagiti ilina narbada,naan-anay a nagpanawan,awan agnaed kadakuada."


word:
"Israel, sika a mismo ti nangyeg iti daytoy a dusata binaybay-annak, ni Yahweh a Diosmo,idi kibkibinenka iti dalanmo."


word:
"Ania ti maal-alam no mapanka idiay Egiptotapno uminumka iti Karayan Nile?Ania ti gunggonam no mapanka idiay Asiriatapno uminumka iti Karayan Eufrates?"


word:
"Ti mismo a kinadakesmo ti pakadusdusaam;maukomkanto gapu iti panangtallikudmo kaniak.Maammoamto ti kinapait ken kinadakesiti panangbaybay-am ken ni Yahweh a Diosmo,ken saanmon a panagbuteng kaniak.Daytoy ti saok nga Apo a Dios a Mannakabalin-amin.”"


word:
"Kuna ti Apo a Dios,“Israel, nabayagen a linaksidmo ti panangiturayko.Dimo kinayat ti agtulnog ken agdaydayaw kaniak.Iti tunggal nangato a turodken iti sirok ti nalangto a kayo,nagdaydayawka kadagiti didiosen,nagiddaka a kasla balangkantis."


word:
"Immulaka a kas iti napili nga ubas,kas kasayaatan a bukel ti frutas.Ngem kitaem ti nagbalinam!Kaska la nalungsot nga ubas,nga awan serserbina, awan mangayat."


word:
"Uray no agdigoska iti adda apogna a danum,ken agsabonka iti adu,makitak latta ti mansa ti basolmo."


word:
"Kasano a kunam a dimo tinulawan ti bagim?Kasano a kunam a dika nagdaydayaw kadagiti didiosen a Baal?Kitaem ti panagbasolmo idi addaka iti tanap;kitaem ti inaramidmo.Arigmo ti agmaya a kamelioa taray a taray"


word:
"nga agdardaras nga agturong iti disierto.Awan makapasardeng kenkuana.Nalaka a biroken dagiti agtarigagay kenkuana,ta sisasagana latta no masapulda."


word:
"Israel, dimo ipalubos nga agsakasakaka,wenno mamagaan ta karabukobmo.Ngem kunam, ‘Diak mabalin ti agsubli.Ay-ayatek dagiti didiosen, ket surotek ida.’”"


word:
"Kuna ti Apo, “Kas iti mannanakaw a maibabain no matiliwan iti aramidna, kastanto met a maibabainkayo amin nga Israelita—dagiti ariyo ken ofisialesyo, dagiti papadi ken profetayo."


word:
"Maibabainkayto amin—dakayo nga agkuna nga amayo ti kayo, ken inayo ti bato. Mapasamakto daytoy ta tinallikudandak ket saankayo a nagsubli kaniak. Ngem no adda rigatyo, dawatenyo nga isalakankayo."


word:
"“Ngem sadino ti ayan dagiti didiosen nga inaramidyo a pagdaydayawanyo? No adda rigatyo, bay-anyo nga isuda ti mangisalakan kadakayo—no kabaelanda! Juda, adu ti didiosem a kas iti kaadu dagiti ilim."


word:
"Awan serserbi ti panangdusak kadakayo; diyo kayat ti paisuro kaniak. Kaskayo la narungsot a leon, a nangpapatay kadagiti profetayo."


word:
"Dakay a tattao ti Israel, denggenyo a naimbag ti saok. Nagbalinak aya a let-ang kadakayo, kas iti nasipnget ken napeggad a daga? Saan! Apay ngarud a kunayo nga aramidenyonto ti kaykayatyo, ket pulos a dikayto agsubli kaniak?"


word:
"Malipatan aya ti balasang ti alahasna? Malipatan aya ti babai ti kawesna nga agkasar? Ngem namin-adu a nalipatandak dagiti tattaok."


word:
"Namansaan dagiti pagan-anaymo iti dara dagiti napanglaw ken awan basolna, saan nga iti dara dagiti mannanakaw.“Ngem uray kasta,"


word:
"kunam pay laeng, ‘Awan basolko; awan duadua a nagbaawen ti pungtot ti Apo kaniak.’ Ngem siak, ni Yahweh, dusaenkanto gapu ta ilibakmo a nagbasolka."


word:
"Imbabam ta dayawmo babaen iti panagkamangmo kadagiti didiosen dagiti sabali a pagilian. Paayennakanto ti Egipto a kas iti panangpaay kenka ti Asiria."


word:
"Panawamto ti Egipto a nakadumogka gapu iti bainmo. Siak, ni Yahweh, linaksidko dagiti tattao a pagtaltalkam; awan pagimbagan a maitedda kenka.”"


word:
"Kuna ti Apo, “No isina ti lalaki ti asawana, ket pumanaw ti babai sa asawaen ti sabali, saan a mabalin a sublian ti lalaki ti asawana. Daytoy nga aramid ti mangtulaw iti daga. Ngem adu idi ti kaayan-ayatmo, Israel, ket ita kayatmo manen ti agsubli kaniak!"


word:
"Tangadem dagiti tapaw dagiti turod. Adda aya lugar a dimo nakikaiddaan? Nagtugawka iti igid dagiti dalan a nagur-uray kadagiti makikaidda kenka. Kaska la Arabo nga agpadpadaan iti sanebenna iti let-ang. Tinulawam ti daga babaen iti kinabalangkantismo."


word:
"Daytoy ti gapuna a di nagtudo ken di met nagarbis. Balangkantiska a babai; awan a pulos ti babainmo."


word:
"Saan nga agnanayon ti pungtotmo; agpatingga ti ungetmo!’ Daytoy ti kinunam, Israel, ngem nagum-umaka a nagaramid iti dakes.”"


word:
"Idi panawen ni Ari Josias, kinuna ti Apo kaniak, “Nakitam kadi ti inaramid ti Israel, dayta mangliliput a babai? Tinallikudannak ket simmang-at kadagiti nangato a turod ket nagbalangkantis iti tunggal sirok ti nalangto a kayo."


word:
"Impagarupko a kalpasan ti panagaramidna kadagitoy, agsubli kaniak ngem saan a nagsubli. Nakita amin daytoy ti manangallilaw a kabsatna a Juda."


word:
"Nakita met ti Juda nga insinak ti Israel, ket pinanawak agsipud ta naglikudannak ket nakikamkamalala. Nupay kasta, saan latta a nagbuteng ti mangliliput a kabsatna a Juda. Nakikamkamalala met"


word:
"a kas ketdin awan ti aniamanna kenkuana. Tinulawanna ti daga, ket nagbalangkantis babaen iti panagdaydayawna kadagiti bato ken kayo."


word:
"Kalpasan amin dagitoy, naginsusubli kaniak ti Juda, ti manangallilaw a kabsat ti Israel. Saanna nga impapuso ti panagsublina. Siak, ni Yahweh, ti nagsao iti daytoy.”"


word:
"Kinuna ti Apo kaniak a nupay tinallikudan ti Israel, impakitana a naim-imbag ngem ti manangallilaw a Juda."


word:
"Imbagana kaniak nga innak idiay amianan ket ipakaammok daytoy iti Israel, “Mannakikamalala nga Israel, agsublika kaniak. Manangngaasiak ket saanak nga agpungtot. Saan nga agnanayon ti pungtotko kenka."


word:
"Isuna laeng nga annugotem ti basolmo kaniak ket sinukirmo ni Yahweh a Diosmo. Ipudnom kaniak nga inayatmo dagiti didiosen iti sirok ti tunggal nalangto a kayo, ket dimo impangag dagiti bilinko. Siak, ni Yahweh, ti nagsao iti daytoy."


word:
"“Agsublikayo, dakayo a saan a napudno a tattao agsipud ta kukuakayo. Mangalaak iti maysa kadakayo iti kada ili ken dua iti kada familia ket isublikayo idiay Bantay Sion."


word:
"Mangisaadakto kadagiti agtuturay nga agtulnog kaniak. Iturayandakayto a buyogen ti kinasirib ken pannakaawat."


word:
"Inton umadukayon iti daga, saanton a saritaen dagiti tattao ti maipapan iti ‘Lakasa ti Tulag ni Yahweh.’ Didanton panunoten wenno lagipen daytoy. Didanton masapul ket didanton agaramid iti sabali."


word:
"Iti dayta a tiempo, managanto ti Jerusalem iti ‘Trono ni Yahweh.’ Aguummongto sadiay dagiti nasion tapno agdaydayawda kaniak. Didanton tungpalen ti tarigagay ti dakes ken nasukir a pusoda."


word:
"Tumiponto ti Israel iti Juda ket agkuyogdanto nga agawid manipud iti daga iti amianan ket agsublida iti daga nga intedko kadagidi kapuonanyo a kukuada iti agnanayon.”"


word:
"Kuna ti Apo,“Israel, tinarigagayak nga awatenka a kas anak,ket ikkanka iti kapintasan a daga iti lubong.Impagarupko nga ibilangnak nga amaken saannakton a paglikudan."


word:
"Ngem arigmo iti babai a liputanna ti asawana,saanka a napudno kaniak.Siak, ni Yahweh, ti nagsao iti daytoy.”"


word:
"Adda mangngeg a saibbek kadagiti tapaw dagiti turod;agdungdung-aw ken agpakpakaasi dagiti Israelita.Ta nagbiagda a managbasol,ket naglikudanda ti Apo a Diosda."


word:
"Agsublikayo, dakay amin a nangtallikud iti Apo;paimbagennakayto ket pagbalinennakayto a napudno.Kunayo, “Wen, agsublikami iti Apo, agsipud ta isu ti Diosmi."


word:
"Awan ti naitulong ti panagdaydayaw kadagiti didiosen kadagiti tapaw dagiti turod. Aggapu laeng iti Apo a Diostayo ti pannakaisalakan ti Israel."


word:
"Ngem gapu iti panagdaydayaw ken ni Baal a didiosen ti pannakaibabain, napukawmi dagiti pangen, arban ken annakmi—amin a nagbannogan dagidi kapuonanmi manipud idi punganay."


word:
"Rumbeng nga agiddatayo a sibabain ket abbongannatayo iti pannakaibabaintayo. Nagbasoltayo a kankanayon iti Apo a Diostayo, datayo ken dagiti kapuonantayo. Ditay tinungpal dagiti bilinna.”"


word:
"Kuna ti Apo, “Tattao ti Israel, no kayatyo ti agbabawi, agsublikayo kaniak. No napudnokayo kaniak, ket ibellengyo dagiti didiosen a kagurgurak,"


word:
"tumutopto ti panagsapatayo iti naganko. Iti kasta, dawatento dagiti amin a nasion a bendisionak ida, ket idaydayawdakto.”"


word:
"Kuna ti Apo kadagiti taga-Juda ken kadagiti taga-Jerusalem, “Aradoenyo dagiti saan a naarado a talonyo; dikay agmula iti ayan dagiti sisiitan."


word:
"Tungpalenyo ti nakitulaganyo kaniak nga Apo yo ket idatonyo dagiti pusoyo kaniak, dakayo a tattao ti Juda ken Jerusalem. Ta no saan, gumil-ayabto ti pungtotko gapu kadagiti dakes nga aramidyo, ket sumged nga awan ti makaiddep.”"


word:
"Pagunienyo ti trumpeta iti entero a daga!Agpukkawkay iti nalawag a timek!Ibagayo kadagiti tattao ti Juda ken ti Jerusalemnga agkamangda kadagiti nasarikedkedan a siudad."


word:
"Mangipasdekkay iti bandera iti dalan nga agpa-Sion.Agpaknikayo! Dikay agtaktak!Adda didigra ken adu a panagdadaela yeg ni Yahweh manipud iti amianan."


word:
"Kas iti leon a rummuar iti rukibna,umayen ti agdaddadael kadagiti nasion.Umayna dadaelen ti Juda.Madadaelto dagiti siudadna.Ket mabaybay-andanton a rebrebbanga awan ti agyan kadakuada."


word:
"Isut' gapuna nga agkaweskay iti nakersang a lupot;agsangit ken agdung-awkayoagsipud ta gumilgil-ayab pay laeng ti pungtot ti Apo iti Juda."


word:
"Kinuna ti Apo, “Iti dayta nga aldaw, tumakrotto dagiti ari ken dagiti ofisiales. Makigtotto dagiti papadi ken maikulengto dagiti profeta.”"


word:
"Kinunak, “O Apo Dios, inallilawmo a namimpinsan dagiti tattao ti Jerusalem! Imbagam nga addanto talna ngem silalayat met ti kampilan iti karabukobda.”"


word:
"Dumtengen ti tiempo a maipakaammo kadagiti tattao ti Jerusalem nga addanto makasinit nga angin-let-ang nga agturong kadakuada. Saanto a nakapsut nga angin a mangikay-ab laeng iti taep—"


word:
"napigpigsanto nga angin ti yeg ti Apo. Ti Apo a mismo ti mangibaga iti panangukomna kadagiti tattaona."


word:
"Kitaenyo, sumungad ti kabusor a kas ulep. Mayarig iti alipugpog dagiti luganna a pakigubat. Naparpardas dagiti kabaliona ngem dagiti agila. Nadadaeltayon! Ditay makalisin!"


word:
"Jerusalem, dalusam ta pusom iti kinadakes tapno maisalakanka. Kasano pay kabayag ti panagpampanunotmo iti dakes?"


word:
"Adda dagiti naibaon a naggapu idiay Dan ken kadagiti katurturodan ti Efraim a mangipakaammo iti dakes a damag."


word:
"Immayda a mangballaag kadagiti nasion ken mangibaga iti Jerusalem nga addan dagiti kabusor nga aggapu iti adayo a daga. Yikkisto dagitoy a kabusor ti pammutbuteng kadagiti siudad ti Juda."


word:
"Lakubendanto ti Jerusalem, kas kadagiti lallaki a mangguguardia iti maysa a talon agsipud ta binusorna ti Apo. Daytoy ti sao ti Apo."


word:
"Juda, sika met la ti akimbasol iti pannakadusam; dakes ngamin ti panagbiag ken aramidmo. Ti basolmo ti nangyeg iti daytoy a panagsagaba; sinalputna ta pusom."


word:
"Nagsakiten! Diak maibturan ti saemna.Aggutok-gutok ti pusok!Saanak a makatalna.Mangngegko ti uni ti trumpetaken ti arimbangaw ti gubat."


word:
"Agsasaruno ti pannakadidigra;aglangalang ti entero a daga.Pagammoan la ta narba dagiti toldaket napigis dagiti kurtina."


word:
"Kinuna ti Apo, “Nengneng dagiti tattaok;saandak nga am-ammo.Kasda la maag nga ubbing;saanda a makaawat.Nalaingda nga agaramid iti dakes,ngem dida ammo ti agaramid iti naimbag.”"


word:
"Nagbalin a let-ang ti nabunga a daga,narnarba dagiti amin a siudadnagapu iti gumilgil-ayab a pungtot ni Yahweh.("


word:
"Agladingitto ti daga,ket agsipngetto ti langit.Nagsao ti Apo;impakaammonan ti pangngeddengna,ket dinanto baliwan ti panunotna."


word:
"Agtatarayto amin a tattaointon mangngegda ti dalagudog dagiti nagkabalio ken nagtagipana.Addanto dagiti agkamang iti kabakiran;addanto met dagiti aglemmeng kadagiti rangrangkis.Mapanawanto amin a siudad,ket awanto ti agnaed kadakuada."


word:
"Ket sika, Jerusalem, naituding a madadaelka.Apay nga agkaweska pay laeng iti nalabaga?Apay nga agalahaska iti balitok?Apay a pinintaam pay laeng dagiti matam?Awan serserbi ti panagpapintasmo!Binaybay-andakan dagiti kaayan-ayatmo;kayatdaka a papatayen."


word:
"Nakangngegak iti kasla asug ti agpaspasikal,kasla ikkis ti babai nga agdadamo nga aganak.Um-umkis ti Sion!Al-alawenna ti angesna.Igawgaw-atna dagiti imana a kunkunana,“Saanakon a makalisi!Umayen dagiti mangpapatay kaniak.”"


word:
"Dakayo a tattao ti Jerusalem, agtaraykayo kadagiti kalsadayo!Agsiimkayo a nalaing!Sukimatenyo dagiti plasa!Kitaenyo no adda masarakanyoa nalinteg ti aramidnaken kinapudno ti sapsapulenna.No adda, pakawanento ti Apo ti iliyo."


word:
"Awan duadua a ti kinapudnoti birbiroken ti Apo.Sinaplitnakayo, ngem saankayo a nangrikna;rinumeknakayo, ngem diyo kayat ti paisuro.Natangken ti uloyo,ket diyo nagpanawan dagiti basolyo."


word:
"Kinunak, “Uray ta nengneng met la dagitoy a tattao;minamaag ti aramidda.Dida ammo ti pagayatan ti Apo,wenno dagiti linteg ti Diosda."


word:
"Mapanakto kadagiti agtuturayket kasaok ida.Ammoda ti pagayatan ti Diosda;ammoda ti kayat ti Apo nga aramidenda.”Ngem linaksidda ti panangituray ti Apo;dida kayat ti agtulnog kenkuana."


word:
"Daytoy ti gapuna a patayento ida dagiti leon ti kabakiran.Rangrangkayento ida ti lobo ti let-ang,ket agdakiwasto ti leopardo kadagiti ilida.Pisangpisangennanto ti siasinoman a rummuar kadakuada.Nakaad-adu ngamin ti basolda,ket namin-adun a tinallikudanda ti Dios."


word:
"Sinaludsod ti Apo, “Apay koma a pakawanek dagiti basol dagiti tattaok?Tinallikudandak ket nagdaydayawda kadagiti didiosen.Uray no intedko amin a masapulda,nakikamalalada latta ket dagiti balangkantis ti kinadendennada."


word:
"Kasda la nabsog a toro a kabalio nga agsapsapul iti dakepenna,tarigagayan ti tunggal maysa a kaiddaen ti asawa ti kaarubana."


word:
"Ibaonkonto dagiti kabusora mangpatpat iti kaubasanda,ngem saan a mamimpinsan nga ikisapda.Ibagakto kadakuada nga ikkatenda dagiti sangsanga,ta saanko a kukua ida."


word:
"Saan a bigbigen dagiti tattao ti Apo, ket kinunada, “Awanto ti aniaman nga aramidenna. Saantayonto a marigatan; ditayto agsagaba iti gubat wenno bisin.”"


word:
"Kinunada a mannanao laeng dagiti profeta ket awan mensaheda a naggapu iti Apo. Kinuna kaniak ti Apo a Dios a Mannakabalin-amin, “Jeremias, gapu ta kastoy ti imbaga dagitoy a tattao, pagbalinekto a kasla apuy dagiti saok iti ngiwatmo. Kaslanto kayo dagitoy a tattao ket ikisapto ida iti apuy.”"


word:
"Tattao ti Israel, yegto ti Apo ti maysa a nasion a mangraut kadakayo. Aggapunto iti maysa a lugar, maysa a nasion a nabileg ken addan idi un-unana. Diyo ammo wenno maawatan ti pagsasaona."


word:
"Kanendanto dagiti apit ken taraonyo. Patayendanto dagiti amin nga annakyo. Alaendanto amin nga arban ken pangenyo. Ibusendanto dagiti ubas ken igosyo. Rebbaento ti armadada dagiti siudad a nasarikedkedan a pagtaltalgedanyo."


word:
"No saludsodenda no apay nga aramidek amin dagitoy, kastoy ti kunam, Jeremias, ‘Gapu ta linaksidyo ti Apo, ket nagserbikayo kadagiti ganggannaet a didiosen iti dagayo. Agserbikayonto met kadagiti ganggannaet iti daga a saanyo a kukua.’”"


word:
"Dumngegkayo, dakay a maag ken nakuneng a tattao, dakayo nga adda matana, ngem saan a makakita, dakayo nga adda lapayagna, ngem saan a makangngeg."


word:
"Siak ni Yahweh. Awan kadi ti panagbutengyo kaniak? Apay a dikay agkintayeg iti sangoanak? Inkabilko ti darat a beddeng ti baybay, maysa a permanente a bangen a dina maballasiw. Mabalin nga agdawel ti baybay ngem dina malabsan; mabalin nga agdaranudor dagiti dalluyon ngem dida malasat."


word:
"Pulos a diyo napanunot a dayawendak uray no inyegko ti tudo kadagiti tiempo a kasapulanna ket nagapitkayo kadagiti naituding a panawen."


word:
"“Adda dagiti managdakdakes a makipagnaed kadagiti tattaok. Aglemmengda nga agur-uray, kas kadagiti lallaki nga agipakat kadagiti pagsilo kadagiti tumatayab, ngem nagipakatda kadagiti pagipalab-og kadagiti tattao."


word:
"Kas iti mangnganup a mangpunno iti tangkal iti billit, pinunnoda dagiti balayda kadagiti sinamsamda. Daytoy ti gapuna a mannakabalin ken baknangda,"


word:
"no apay a nalulukmeg ken nabubuttiogda. Awan pagpatinggaan dagiti dakes nga aramidda. Saanda nga ikkan ti kalintegan dagiti ulila wenno salakniban dagiti maidaddadanes."


word:
"Pasig nga ulbod ti sasawen dagiti profeta. Isuro dagiti papadi ti kaykayatda ket magustoan met ti kasta dagiti tattaok. Ngem anianto ti aramidenda inton agpatingga amin dagitoy?”"


word:
"Tattao ti Benjamin, panawanyo ti Jerusalem! Isalakanyo dagiti bagbagiyo! Puyotenyo ti trumpeta idiay Tekoa! Mangikabilkay iti pagilasinan idiay Bet-hakerem! Adda didigra ken pannakadadael nga aggapu iti amianan."


word:
"agkamponto sadiay dagiti ar-ari ken dagiti armadada. Ipatakderdanto dagiti toldada iti lawlaw ti siudad ket agkamponto ti tunggal maysa iti disso a kaykayatna."


word:
"Kunadanto, “Agsaganakay a manggubat iti Jerusalem! Darasenyo! Dumaruptay iti tengnga ti aldaw!” Ngem kunadanto, “Naladawen, ta dandani lumneken ti init ket umat-atiddogen dagiti anniniwan."


word:
"Imbilin ti Apo a Mannakabalin-amin kadagitoy nga ari nga agpukanda kadagiti kaykayo ket pagtutuonenda a panglakub iti Jerusalem. Kinunana, “Dusaek daytoy a siudad gapu ta bin-ig a panangidadanes ti adda kenkuana."


word:
"Kas iti panagubbog ti bubon, kasta met ti panagubbog ti kinadakes iti Jerusalem. Iti siudad, mangngegko ti uni ti panagdadael ken panagranggas; pasig a masakit ken nasugatan ti makitkitak."


word:
"Dakayo a taga-Jerusalem, pakaballaaganyo koma dagitoy a didigra amangan no panawankayo. Pagbalinek a disierto ti siudadyo, maysa a lugar nga awanto ti agnaed.”"


word:
"Kinuna kaniak ti Apo a Mannakabalin-amin, “Awanto ti matda iti Israel. Maikisapto a kas iti kaubasan a naburas amin a bungana. Ngarud, ispalem ti tunggal maysa ita ta adda pay tiempo.”"


word:
"Insungbatko, “Siasino koma ti dumngeg kaniak no agsaoak kadakuada ket ballaagak ida? Nasubegda ket saanda a kayat ti dumngeg iti mensahem. Katawaanda ti kayatmo nga ibagak kadakuada."


word:
"O Apo, mariknak met a gumil-ayab iti unegko ti pungtotmo kadakuada; saankon a maitured.”Kinuna ngarud ti Apo, “Idissuormo ti pungtotko kadagiti ubbing iti kalsada ken kadagiti ummong dagiti lallaki nga agtutubo. Maipanawto dagiti agassawa ken uray pay dagiti babbaket ken lallakay."


word:
"Alaento dagiti ganggannaet dagiti balbalayda, kasta met dagiti taltalon ken dagiti assawada. Dusaekto dagiti tattao iti daytoy a daga."


word:
"Nanumo man wenno nangato a tao, kayatda ti bumaknang iti saan a nalinteg a pamuspusan. Uray dagiti profeta ken papadi saurenda dagiti tattao."


word:
"Agtignayda a kasla ketdin garadgad laeng dagiti sugat dagiti tattaok. Kunada nga awan pagdanagan idinto nga awan met talna."


word:
"Nagbainda kadi idi inaramidda dagitoy makarimon a bambanag? Saan! Pulos a dida nagbain; dida pay ammo ti rikna ti mabainan. Iti kasta, mapasagdanto a kas kadagiti dadduma inton dusaek ida ket daytanton ti paggibusanda. Siak, ni Yahweh ti agsasao.”"


word:
"Kinuna ti Apo kadagiti tattaona, “Agtakderkayo iti nagkurosan ti kalsada ket iwarasyo ti panagkitayo. Saludsodenyo no sadino ti ayan dagiti kadaanan a dalan ken ti kapintasan a pagnaan. Magnakayo iti daytoy ket agbiagkayto iti urnos ken talna.”Ngem kinunada, “Saankami a magna iti dayta a dalan.”"


word:
"Kalpasanna, nangdutok ni Yahweh kadagiti guardia a mangdengngeg iti ballaag ti trumpeta. Ngem kinunada, “Saanmi a kayat a denggen.”"


word:
"Kinuna ngarud ti Apo, “Dumngegkayo, dakayo a nasion, ket ammoenyo no anianto ti mapasamak kadagiti tattaok."


word:
"Dumngegka, daga! Kas dusa a maipatay kadakuada gapu kadagiti dakes nga aramidda, yegko ti pannakadadael kadagitoy a tattao. Ngamin ta dida tinungpal dagiti saok, ket linaksidda ti pannursurok."


word:
"Ania ti gapuna a yegda kaniak dagiti insenso a naggapu idiay Seba wenno bangbanglo a naggapu iti adayo a daga? Diak awaten dagiti datonda ket diak maay-ayo kadagiti sakrifisioda."


word:
"Iti kasta, mangikabilakto iti pakaitibkolan dagitoy a tattao, ket maitublakdanto. Matayto dagiti amma ken dagiti annakda, kasta met dagiti aggagayyem ken agkakaarruba.”"


word:
"Kuna ti Apo, “Adda tattao nga aggapu iti pagilian iti amianan; adda nabileg a nasion nga agsagsagana a makigubat."


word:
"Nagtagipana ken nagtagikampilanda; naranggas ken awan asida. Kasla daranudor ti taaw ti dalagudog dagiti kabalio a nagsakayanda. Sisasaganada a manggubat iti Jerusalem.”"


word:
"Kuna dagiti tattao ti Jerusalem, “Nangngegmi ti damag, ket nalpaykami. Kasta unay ti butengmi, mariknami ti ut-ot a kas iti ut-ot ti agpasikal."


word:
"Dimi maitured ti mapan kadagiti away wenno magna kadagiti kalkalsada. Ngamin, nakaarmas dagiti kabusor, ket nakabutbuteng ti aglawlaw.”"


word:
"Kuna ti Apo kadagiti tattaona, “Agarruatkayo iti nakersang a lupot, dakayo a tattaok, ket agtulidtulidkay iti dapu. Agdung-awkayo a kasla natay ti kakaisuna nga anakyo. Agsangitkayo iti napait, gapu ta kellaatto a rumaut ti mangdadael kadakayo."


word:
"Jeremias, inaramidka a manggugor ken mangsubok kadagiti tattaok tapno maammoan ken masuotmo dagiti kababalinda."


word:
"Napalalo ti kinasukirda; agpagnapagnada a mamarpardaya. Kasda la bronse ken landok; naigamerda amin iti kinadakes."


word:
"Napigsa ti panagpug-aw ti yubuyoban; rumubrob ti apuy a manglunag iti buli ngem saan a maisina ti rugit. Awan serserbi ti panaggugor, ta saan a maisina dagiti dakes a tattao."


word:
"Imbaonnak ti Apo a mapan iti ruangan ti Templo a serkan dagiti tattao ti Juda nga agdaydayaw. Imbagana nga agtakderak sadiay ket iwaragawagko ti sao ti Apo a Mannakabalin-amin a Dios ti Israel. Kunana: “Baliwanyo ti panagbiagyo ken dagiti aramidyo tapno dikay pagtalawen iti daytoy a daga."


word:
"Diyo patienen ti mangallilaw a sasaoda: ‘Saantayo a maan-ano! Daytoy ti Templo ti Apo, daytoy ti Templo ti Apo, daytoy ti Templo ti Apo!’"


word:
"“Balbaliwanyo ti panagbiagyo, kasta met ti ugaliyo. Diyo pagdudumaen ti panangibilangyo iti tunggal maysa."


word:
"Diyo gundawayan dagiti ganggannaet, ulila ken balo. Dikay agpapatay kadagiti awan basolna ditoy nasantoan a lugar. Dikay agkararag kadagiti didiosen ta daytoy ti mangdadael kadakayo."


word:
"Iti kasta, ipaluboskonto nga agnaedkayo iti daytoy a daga nga intedko a kukua dagiti kapuonanyo iti agnanayon."


word:
"Agtakawkayo, pumataykayo, makikamalalakayo, sapataanyo ti ulbod, agidatagkay iti daton ken ni didiosen a Baal ken agdaydayawkayo kadagiti didiosen a diyo am-ammo."


word:
"Kagurak dagitoy nga aramidyo, ket umaykayo pay la dumatag iti Templok, sayo kuna, ‘Saankami a maan-ano.’"


word:
"Inkay idiay Silo, ti umuna a lugar a pinilik a pakadaydayawak ket kitaenyo no ania ti inaramidko iti dayta a lugar gapu iti kinadakes dagiti tattaok nga Israelita."


word:
"Inaramidyo amin dagiti nasaok a basol. Namin-adun a kinasaokayo, ngem dikay nangipangag. Dikay met simmungbat idi inayabankayo."


word:
"Ngarud, ti inaramidko idiay Silo, aramidek met iti daytoy a Templok a pagtaltalkanyo. Iti daytoy a daga nga intedko kadakayo ken kadagiti kapuonanyo, aramidekto met ti kas iti inaramidko iti Silo."


word:
"Pagtalawenkayto iti imatangko kas iti panamagtalawko kadagiti kakabagianyo nga Efraimita. Siak, ni Yahweh, ti agsasao.”"


word:
"Kinuna ti Apo, “Jeremias, dimo ikarkararagan dagitoy a tattao. Dimo idawdawatan ida. Dimo ibabaet ida ta saanka nga ipangag."


word:
"Dimo aya makita dagiti ar-aramidenda kadagiti siudad ti Juda ken kadagiti kalkalsada ti Jerusalem?"


word:
"Agurnong dagiti ubbing kadagiti pagsungrod. Mangaron dagiti lallaki ken aggamay met dagiti babbai iti masa nga aramidenda a tinapay nga idatagda iti diosa nga awaganda iti Reyna ti Langit. Agidatagda iti daton nga inumen kadagiti dadduma a didiosen tapno pagpungtotendak."


word:
"Iti kasta, siak ni Yahweh a Dios, idissuorkonto ti nakaro a pungtotko iti daytoy a lugar, kadagiti tattao ken animal, uray pay kadagiti kayo ken kadagiti mula. Kaslanto apuy ti pungtotko nga awan ti makaiddep."


word:
"“Dakayo a tattaok, naim-imbag laengen a kanenyo dagiti daton a mapuoran koma iti altar a mainayon kadagiti daton a maipalubos a kanenyo."


word:
"Idi inruarko dagiti kapuonanyo idiay Egipto, awan ti imbagak wenno imbilinko kadakuada maipapan kadagiti daton a mapuoran wenno aniaman a kita ti sakrifisio."


word:
"Ngem imbilinko kadakuada nga agtulnogda kaniak tapno siak ti Diosda ket isuda dagiti tattaok. Imbagak met kadakuada nga annurotenda ti panagbiag nga imbilinko tapno rumang-ayda."


word:
"Ngem saanda a dimngeg wenno nangipangag. Nagtulnogda ketdi iti nasukir ken dakes a pusoda, ket dida simmayaat no di ket dimmakesda."


word:
"Manipud rimmuar dagiti kapuonanyo idiay Egipto agpapan ita, saan a nagressat ti panangibaonko kadagiti adipenko a profeta."


word:
"Nupay kasta, didak inkaskaso wenno impangag. Pinatangkenyo ti uloyo. Ket ad-adda ti kinasukiryo ngem dagiti kapuonanyo."


word:
"“Jeremias, ibagamto dagiti saok kadakuada, ngem didakanto ipangag. Awagamto ida, ngem didakanto sungbatan."


word:
"Kunamto kadakuada: ‘Daytoy ti nasion a saan a nangipangag ken ni Yahweh a Diosda. Dida kayat ti paisuro. Awanen ti kinapudno. Dida pay ket sarsaritaenen.’”"


word:
"Kuna ti Apo,“Agladingitkayo, dakayo a tattao ti Jerusalem;agpukiskayo ket ibellengyo ti buokyo.Agdung-awkayo iti tapaw dagiti turod,ta siak, ni Yahweh, makapungtotakket linaksidko dagiti tattaok."


word:
"“Dakes ti inaramid dagiti tattao ti Juda. Inkabilda dagiti kagurgurak a didiosenda iti Templok ket tinulawanda."


word:
"Idiay Tanap ti Hinnom, nangaramidda iti altar a managan Tofet a pagpuoranda kadagiti maidaton nga annakda. Awan imbilinko a kasta; awan dayta iti panunotko."


word:
"Iti kasta, dumtengto ti aldaw a saanen a Tofet wenno Tanap ti Hinnom ti naganna no di ket Tanap a Pagpapatayan. Ditoyto ti pagitaneman dagiti tattao kadagiti minatayda ta awanen ti sabali a lugar a pagitabonanda."


word:
"Agpaayto dagiti bangkay a taraon dagiti tumatayab ken dagiti atap nga animal, ket awanto ti mangbugaw kadakuada."


word:
"Agbalinto ti daga a let-ang. Gibusakto ti ragsak ken rag-o kadagiti siudad ti Juda ken kadagiti kalkalsada ti Jerusalem. Saanton a mangngeg dagiti naragsak nga ariwawa ti parambak dagiti agkasar."


word:
"“Iti dayta a tiempo, mairuarto dagiti tultulang dagiti ari ken dagiti ofisiales ti Juda kadagiti tanemda. Mairuarto met dagiti tultulang dagiti profeta ken dagiti dadduma a nagnaed idiay Jerusalem."


word:
"Maiwaranto dagiti tultulang iti imatang ti init, ti bulan ken dagiti bituen nga inay-ayat ken nagserserbianda. Isuda ti nakiumanan ken nagdaydayawanda. Imbes a maummong ken maikali dagiti tulang, kasladanto takki a maiwarwara."


word:
"Dagiti tattao iti daytoy dakes a kaputotan a nakalasat nga agnaed kadagiti disso a nangibellengak kadakuada, kaykayatdanto ti matay ngem ti agbiag. Daytoy ti saok, siak ni Yahweh a Mannakabalin-amin.”"


word:
"Imbaga ti Apo nga ibagak daytoy kadagiti tattaona, “No adda matuang, saan kadi aya a bumangon? No adda mayaw-awan iti dalan, saan kadi aya nga agsubli?"


word:
"Apay ngarud, dakayo a tattaok, a tallikudandak ngem dikay met agsubli kaniak? Diyo mapanawan dagiti didiosenyo, ket diyo kayat ti agsubli kaniak."


word:
"Nupay sipapasnekak a dimngeg kadakayo, saankayo a nagsao iti pudno. Awan ti uray maysa kadakayo a nagladingit gapu iti kinadakesna. Awan ti nagsaludsod no ania ti dakes nga inaramidna. Aramiden ti tunggal maysa ti kaykayatna, kas iti kabalio a sipapardas nga agturong iti paggugubatan."


word:
"Uray ti kannaway iti tangatang ammona ti tiempo a panagsublina. Ammo ti kalapati, ti pagaw ken ti sallapingaw ti tiempo a mapanda iti sabali a lugar. Ngem, dakayo a tattaok, diyo ammo dagiti linteg iti panangiturayko kadakayo."


word:
"Kasano a kunayo a masiribkayo, ken ammoyo dagiti lintegko? Kitaenyo, nabaliwan dagiti linteg; binaliwan ida dagiti ulbod nga eskriba."


word:
"Naibabain dagiti mamasirib a tattaoyo; nariribuk ken nasiloanda. Dida inawat ti saok, ania ngarud ita ti sirib ti adda ita kadakuada?"


word:
"Iti kasta, itedkonto dagiti assawada kadagiti sabali a lallaki. Itedkonto met dagiti taltalonda kadagiti barbaro nga agtagikua. Isuda amin, nangato man wenno nanumo, naagumda. Agsaur met dagiti papadi ken profeta."


word:
"Awan aniamanna kadakuada ti sugat dagiti tattaok. Kunada nga awan pagdanagan, idinto nga awan met talna."


word:
"Dakayo a tattaok, nagbainkayo kadi agsipud ta inaramidyo dagitoy makarimon a banag? Saan! Awan a pulos ti bainyo. Diyo pay ammo ti rikna ti mabainan. Iti kasta, matnagkayto a kas kadagiti dadduma. Inton dusaenkayo, isunton ti kanibusananyo. Siak, ni Yahweh, ti nangibaga iti daytoy."


word:
"“Tinarigagayak nga ummongen dagiti tattaok, kas iti tao a manggapas iti apitna. Ngem arigda iti ubas nga awan bungana, kas iti igos nga awan ibungana; nalaylay uray dagiti bulongda. Ngarud, impalubosko a sakupen dagiti ganggannaet ti dagada.”"


word:
"“Apay nga agtutugawtayo nga awan ti ar-aramidentayo?” saludsoden dagiti tattao ti Dios. “Umaykayon, intayo kadagiti nasarikedkedan a siudad ket mataytayo sadiay. Inkeddeng ti Apo a Diostayo a mataytayo. Inikkannatayo iti nasabidongan a danum nga inumentayo agsipud ta nagbasoltayo kenkuana."


word:
"Naguraytayo iti talna, ngem napaaytayo. Naguraytayo iti tiempo a pannakaagastayo, ngem panagbuteng ketdi ti dimteng."


word:
"Addan dagiti kabusortayo iti siudad ti Dan. Mangngegtayo ti banang-es dagiti kabalioda. No aggaraigi dagiti kabalioda, agkintayeg ti entero a daga. Immay dagiti kabusortayo tapno dadaelenda ti dagatayo ken ti amin a linaonna, ti siudadtayo ken dagiti tattaona.”"


word:
"“Agannadkayo!” kuna ti Apo, “ta mangibaonak kadagiti uleg a kumagat kadakayo; nagitada ken saanda a mapaamo.”"


word:
"Denggenyo! Iti entero a dagamangngegko nga isangsangit dagiti tattaok,“Awanen aya ti Apo idiay Sion?Awanen aya sadiay ti ari ti Sion?”Sumungbat ni Yahweh nga arida,“Apay a pinagpungtotdak babaen iti panagdaydayawyo kadagiti imahen?Apay a nagtamedkayo kadagiti awan serserbina a didiosenyo?”"


word:
"Awan kadin ti agas idiay Galaad?Awan kadin ti mangngagas sadiay?Apay a saan a napaimbag dagiti tattaok?"


word:
"Kasla koma bubon ti ulok,ket dagiti matak ubbog ti lua,tapno aldaw ken rabii nga agsangitakgapu kadagiti napapatay a tattaok."


word:
"Adda koma lugar a pagnaedak idiay let-angtapno maadaywak dagiti tattaok.Agpapadada a managdakdakes,bunggoy ida dagiti mangliliput."


word:
"Sisasaganada nga agulbod;agturay ditoy a daga ti kinaulboda saan ketdi a ti kinapudno.Kuna ti Apo,“Kanayon nga agbasol dagiti tattaok,ket saanda a bigbigen a siak ti Diosda.”"


word:
"Agannad ti tunggal maysa iti gayyemna;awan met makapagtalek iti kabsatna.Agsipud ta amin a kakabsat manangallilawdaket tunggal maysa padpadaksenna ti gayyemna."


word:
"Allilawenda dagiti gagayyemda,ket awan ti agsao iti pudno.Nasursuroandan dagiti dilada nga agulbod,nagbasolda ket dida kayat ti agbabawi.Di agpatingga ti nadawel nga aramidda,kasta met dagiti kinasikapda.Kuna ti Apo,“Didak awaten dagiti tattaok.”"


word:
"Daytoy ti gapuna a kuna ni Yahweh a Mannakabalin-amin,“Gugorakto dagiti tattaokket suotekto ida.Nagbasol dagiti tattaok,ania pay ti mabalinko nga aramiden kadakuada?"


word:
"Kasla makapatay a pana dagiti dilada;kanayon nga ulbod ti sawenda.Nasayaat ti panagsao ti tunggal maysa iti kaarrubana,ngem iti pusona, dakes ti panggepna."


word:
"Diakto kadi dusaen ida gapu kadagitoy?Saankonto aya a balsen dagitoy a tattao?Siak, ni Yahweh, ti nangibaga iti daytoy.”"


word:
"Kinunak, “Dung-awakto dagiti bantay,sangitakto met dagiti pagpaaraban idiay let-angngamin ta namagaandan,ket awanen ti magmagna kadakuada.Saanen a mangngeg ti uga dagiti baka;pimmanawen dagiti tumatayab ken dagiti atap nga animal.”"


word:
"Kuna ti Apo,“Pagbalinekto ti Jerusalem a nagrebbaan,a pagnaedan dagiti lobo iti let-ang.Aglangalangto dagiti siudad ti Juda,awanton ti agnaed kadakuada.”"


word:
"Sinaludsodko, “O Apo, apay a nadadael ti daga ken namaga a kasla let-ang ket awan ti agdaliasat? Siasino ti masirib a makaawat iti daytoy? Siasino ti nangipalawagam iti daytoy tapno ibagana met iti sabali a tao?”"


word:
"Insungbat ti Apo, “Napasamak daytoy, ta binaybay-an dagiti tattaok ti pannursuro nga impaalagadko kadakuada. Saanda a nagtulnog kaniak wenno agbiag a mayannurot iti imbagak."


word:
"Denggenyo ngarud ti aramidekto, siak, ni Yahweh a Mannakabalin-amin a Dios ti Israel: Pakanekto dagiti tattaok kadagiti napait a mulmula ken painumekto ida iti nasabidongan a danum."


word:
"Iwaraskonto ida kadagiti nasion a saanda pay a nadamdamag, kadagiti nasion a di met nadamdamag dagidi ammada. Ibaonkonto dagiti armada a maibusor kadakuada agingga a maikisapko amin ida.”"


word:
"Kuna ti Apo a Mannakabalin-amin,“Panunotenyo ti mapaspasamak!Ayabanyo dagiti para dung-aw,dagiti babbai nga agkanta kadagiti pamumpon a kansion.”"


word:
"Kuna dagiti tattao,“Ibagayo a darasenda ti umay, ket agdung-awdaagingga nga agsasangitkami,ket agarubos dagiti luami.”"


word:
"Denggenyo ti dung-aw idiay Sion,“Nakabutbuteng ti pannakadadaelmi!Napalalo ti pannakaibabainmi!Masapul a panawanmi ti dagami,narakraken dagiti balbalaymi.”"


word:
"Kinunak,“Dakayo a babbai, denggenyo ti kinuna ti Apo,ket ipangagyo dagiti saona.Isuroyo nga agdung-aw dagiti annakyo a babbaiisuroyo dagiti gagayyemyo nga agkanta iti kansion ti pumpon."


word:
"Simrek ni patay kadagiti tawtawatayo,ket immuneg kadagiti palasiotayo.Pinatayna dagiti ubbing kadagiti kalsadaken dagiti agtutubo kadagiti tiendaan."


word:
"Agkaiwara dagiti bangkay,kasda la nabunton a rugit iti taltalon,kasda la nagapas a pagay a nabati dagiti agani,pagay nga awan ti mangurnong.Daytoy ti imbaga ti Apo a sawek.”"


word:
"Kuna ti Apo,“Saan koma nga ipasindayag ti masirib ti kinasiribna,wenno ti napigsa ti kinapigsana,wenno ti nabaknang ti kinabaknangna."


word:
"No adda siasinoman nga agpasindayag,ipasindayagna koma nga am-ammo ken maawatannak.Agsipud ta siak, ni Yahweh, manangngaasiak,aramidek ti nalinteg ken naimbag ditoy lubong.Dagitoy ti makaparagsak kaniak.Siak, ni Yahweh, ti nangibaga iti daytoy.”"


word:
"Kuna ti Apo, “Dumtengen ti tiempo a dusaek dagiti tattao ti Egipto, Juda, Edom, Ammon, Moab ken amin nga agnaed iti let-ang a mangputed kadagiti buokda. Nakugit amin dagitoy ngem saanda a tinungpal ti katulagan nga iparangarangna. Awan kadagitoy a tattao ken awan kadagiti tattao ti Israel ti nangsalimetmet iti katulagak.”"


word:
"Kunana:“Diyo tuladen ti aramid dagiti dadduma a nasion;diyo pagdanagan dagiti pagilasinan iti tangatang,uray no madanagan dagiti nasion."


word:
"Saan a makasao dagiti kakastoy nga imahen.Awan dumada iti bambanti iti talona namulaan iti sandia.Masapul a maawitda,ta dida makapagna.Diyo kabuteng ida,ta didakay an-anoen;ket awan naimbag a maitedda kadakayo.”"


word:
"Siasino ti di agdayaw kenka,sika nga ari dagiti amin a nasion?Rumbeng a madaydayawka.Awan ti kas kenkakadagiti amin a mamasirib kadagiti nasionken iti amin a pagarianda."


word:
"Nakalupkopan dagiti didiosenda iti pirak a naggapu idiay Tarsisken balitok a naggapu idiay Ufas.Aramid amin ida dagiti kumikitikit ken dagiti platero.Nakawesanda iti lumabaga ken nangingina a lupotnga inaramid dagiti agab-abel."


word:
"Ngem sika, O Apo, ti pudno a Dios,sika ti sibibiag a Dios,ken ti agnanayon nga ari.No makapungtotka, agginggined ti daga;saan a maibturan dagiti nasion ti ungetmo.("


word:
"Dakayo a tattao, ibagayo kadagiti didiosen a madadaeldanto ket awandanton iti uray ania a paset ti lubong. Saanda nga inaramid ti daga ken ti langit.)"


word:
"Pinarsua ni Yahweh ti daga babaen iti pannakabalinna;babaen iti siribna, inaramidna ti lubongken inyukradna dagiti langit."


word:
"No agbilin ni Yahweh,agdaranudor dagiti danum iti tangatang;pagulepenna manipud iti pungto ti daga.Paggilapenna ti kimat iti tudo,ket ibulosna ti angin iti pagiduldulinanna."


word:
"Maag ken nengneng dagiti amin a tattao;maibabain dagiti agar-aramid iti imahenta saan a pudno ken awan biag dagiti didiosen a partuatda."


word:
"Saan a kasta ti Dios ni Jacob.Isu ti nangaramid iti amin a banag;pinilina dagiti Israelita a tattaona.Yahweh a Mannakabalin-amin ti naganna."


word:
"Pagtalawennakayon ti Apo, ket ibellengnakayo iti sabali a daga—dadaelennakayo, agingga nga awan ti matda kadakayo. Daytoy ti sao ti Apo."


word:
"Agasug dagiti tattao ti Jerusalem.Kunada, “Nagkaro ketdin dagiti sugsugatmi!Saanda a maimbagan!Impagarupmi a maibturanmi daytoy!"


word:
"Nadadael dagiti toldami;napugsaten dagiti tali a galutda.Nagtalawen dagiti lallaki nga annakmi,awanen mangbangon manen iti toldami,awanen ti mangibitin iti kurtinada.”"


word:
"Insungbatko, “Nengneng dagiti pangulotayo;saanda a paidalan iti Apo.Daytoy ti gapuna a saanda a nagballigi;ket naiwarawara dagiti tattaotayo."


word:
"Denggenyo! Adda damag!Adda dakkel a karibuso nga aggapu iti nasion ti amianan.Dagiti armadana paglangalangenna dagiti siudad ti Juda,pagbalinenna a taeng dagiti lobo.”"


word:
"Isurom dagiti tattaomi, O Apo;ngem dinakam unay kadi ingetanwenno dusaen no makapungtotka,ta dayta ti kanibusananmi."


word:
"Idissuormo ti pungtotmo kadagiti nasion a di agdaydayaw kenka,kadagiti tattao a manglaksid kenka.Pinatayda dagiti tattaom,namimpinsan a dinadaeldakamiket binaybay-anda a rebrebba ti pagilianmi."


word:
"“Denggem dagiti sagudayen daytoy a tulag. Ibagam kadagiti tattao ti Juda ken kadagiti agnanaed iti Jerusalem"


word:
"a siak ni Yahweh a Dios ti Israel, ilunodko ti saan nga agtungpal kadagiti alagaden daytoy a tulag."


word:
"Isu met laeng ti imbilinko kadagiti kapuonanda idi iruarko ida idiay Egipto, ti daga a kasla landok nga urno kadakuada. Imbagak kadakuada a tungpalenda ti saok ken aramidenda ti amin nga imbilinko. Imbagak a no tungpalendak, tattaokto ida ket siakto ti Diosda."


word:
"Iti kasta, tungpalek ti karik kadagiti kapuonanda iti pannangtedko kadakuada iti nabaknang ken nadam-eg a daga a kukuada itan.”“Wen, O Apo,” kinunak."


word:
"Kalpasanna, kinuna ti Apo kaniak, “Inka kadagiti siudad ti Juda ken kadagiti kalkalsada ti Jerusalem. Ipakaammom ti mensahek sadiay ket ibagam kadagiti tattao nga ipangag ken tungpalenda dagiti alagaden daytoy a katulagan."


word:
"Idi iruarko dagiti kapuonanda idiay Egipto, sipapasnekak a nangballaag kadakuada, ket agpapan ita, balballaagak pay laeng dagiti tattao."


word:
"Ngem saanda a nangipangag wenno nagtulnog no di ket intultuloyda ti nagaramid iti dakes. Imbilinko kadakuada a tungpalenda ti katulagan ngem nagsukirda. Iti kasta, indissuorko kadakuada ti dusa kas nailanad iti daytoy a katulagan.”"


word:
"Kalpasanna, kinuna ti Apo kaniak, “Adda panggep dagiti tattao ti Juda ken Jerusalem a mangbusor kaniak."


word:
"Sinublianda ti basol dagiti kapuonanda a di nagtungpal iti imbagak. Nagdaydayawda kadagiti didiosen. Sinalungasing ti Israel ken ti Juda ti nakitulagak kadagiti kapuonanda."


word:
"Iti kasta, siak, ni Yahweh, iballaagko kadakuada a dadaelekto ida ket saanda a makalisi. Uray no agpatulongda kaniak, saankonto nga ipangag ida."


word:
"Agpatulongto dagiti tattao ti Juda ken Jerusalem kadagiti didiosen a nagidataganda kadagiti daton a mapuoran. Ngem awanto ti maitulong dagitoy a didiosen inton umay daytoy a didigra."


word:
"Adu ti didiosenda a kas iti kaadu dagiti siudadda. Adu met dagiti altar a binangon dagiti agnanaed idiay Jerusalem a kas iti kaadu dagiti kalkalsada a pagidataganda kadagiti datonda iti dayta makarimon a didiosen a Baal."


word:
"Jeremias, dimo ikararagan wenno idawdawatan kaniak dagitoy a tattao. No agrigatda ket agpatulongda kaniak, saankonto nga ipangag ida.”"


word:
"Kuna ti Apo, “Agar-aramid iti dakes dagiti tattao nga ay-ayatek. Ania ti kalinteganda nga umay iti Templok? Ipagarupda aya a malisianda ti didigra babaen iti panagkarida ken panagidatagda kadagiti animal a kas daton? Agrag-odanto ngata?"


word:
"Inawagak ida idi iti narukbos ken napintas nga olibo nga adu ti napipintas a bungana. Ngem ita, babaen iti gumilgil-ayab nga apuy, puorakto dagiti bulongna ken ikisapkonto dagiti sangana."


word:
"“Siak, ni Yahweh a Mannakabalin-amin, ti nangimula iti Israel ken Juda. Ngem ita, ikeddengko a madidigrada gapu iti dakes nga inaramidda. Pinagpungtotdak gapu kadagiti panagidatagda ken ni Baal kadagiti daton a mapuoran.”"


word:
"Mayarigak iti naamo a karnero a maipan iti pagpartian ket diak ammo a dakes ti panggepda kaniak. Kinunkunada, “Pukanentayo ti kayo ita ta nasalun-at pay. Patayentayo tapno awanton ti makalaglagip kenkuana.”"


word:
"Ket inkararagko, “O Apo a Mannakabalin-amin, nalintegka nga ukom. Suotem ti puso ken panunot ti tao. Ipalubosmo kadi a makitak ti panangbalesmo kadagitoy a tattao, ta intalekko kenka daytoy a parikutko.”"


word:
"Kayat idi dagiti taga-Anatot a mapapatayak. Imbagada kaniak a papatayendak no itultuloyko ti panangikaskasabak iti mensahe ti Apo."


word:
"Kinuna ngarud ti Apo a Mannakabalin-amin, “Dusaekto ida! Mapapatayto iti paggugubatan dagiti agtutuboda a lallaki. Matayto met iti bisin dagiti annakda."


word:
"Nangitudingak iti tiempo a panangyegko iti didigra kadagiti taga-Anatot ket inton dumteng dayta a tiempo, awanto ti makalasat kadakuada.”"


word:
"“O Apo, no agreklamoak kenka,maipakita a nalintegka.Ngem sadino ti ayan ti hustisia?Apay a narang-ay ti panagbiag dagiti managdakdakes?Apay nga agballigi dagiti manangallilaw?"


word:
"Imulam ida ket agramutda;dumakkel ken agbungada.Nasayaat panagsaoda't maipapan kenkangem ti pusoda adayo kenka."


word:
"Ngem, O Apo, ammonak,makitam ti aramidkoken ti panagayatko kenka.Ukodem dagitoy dakes a tattao a kas kadagiti maparti a karnero;ilasinmo ida agingga iti pannakapartida."


word:
"Kasano pay kabayag ti kinatikag ti dagamiken ti pannakalaylay dagiti ruot iti tunggal talon?Matayen dagiti animal ken tumatayabgapu iti kinadakes dagiti tattaomi,isuda nga agkuna, ‘Saan a makita ti Dios ti ar-aramidentayo.’”"


word:
"Kinuna ti Apo,“Jeremias, no mabannogka a makilumba iti tao,kasano ti pannakilumbam kadagiti kabalio?Natalgedka iti awan sarikedkedna nga awayngem kasano ti panagbiagmo iti kabakiran iti igid ti Jordan?"


word:
"Uray dagiti kakabsatmo, liniputandaka; dagiti kameng ti bukodmo a familia,tumiponda kadagiti mangdarup kenka.Dika agtalek kadakuada uray no nasayaat ti panagsaoda.”"


word:
"Kuna ti Apo,“Binaybay-ak ti Israel,linaksidko ti pinilik a nasion.Inyawatko dagiti tattao nga ay-ayatek iti pannakabalin dagiti kabusorda."


word:
"Binusordak dagiti pinilik a tattaok,nagbalinda a kas iti leon iti kabakiran,nginerngerandak, isu a kagurak ida."


word:
"Kasla billit dagiti pinilik a tattaok,sippayoten ida dagiti kali iti aglikmut.Ayabanyo dagiti atap nga animal,ta umayda agpennek a mangan."


word:
"Adu a pastor ti nangdadael iti kaubasak,inasak-asakda dagiti taltalonko;pinaglangalangda ti nasayaat a dagak."


word:
"Pinagbalinda nga awan serserbina,nakaay-ay-ay ti buyana.Nagbalin a let-ang ti entero a daga,ket awan man la ti mangikanawa."


word:
"Dimteng dagiti lallaki nga agdadael;naglasatda iti nangangato a lugar iti let-ang.Inyegko ti gubat a mangdadael iti sapasap a daga;awan talna iti panagbiag dagiti tattao."


word:
"Nagmula dagiti tattaok iti trigo, ngem sisiit ti inapitda.Inggaedda ti nagtrabaho,ngem awan supapak ti bannogda.Gapu iti kasta unay a pungtotko,awan naapitda kadagiti mulada.”"


word:
"Kuna ti Apo, “Adda masaok maipapan kadagiti kaarruba ti Israel a nangdadael iti daga nga intedko kadagiti tattaok nga Israelita. Ikkatekto dagitoy a tattao iti dagada, kas iti mula a maparut iti nagtuboanna ket isalakankonto ti Juda iti pannakabalinda."


word:
"Ngem kalpasan ti panangipanawko kadakuada, kaasiakto met la ida. Isublikto ti tunggal nasion iti daga ken ilina."


word:
"No awatenda iti amin a pusoda ti wagas dagiti tattaok, ket pagsapatada ti nagan ni Yahweh a sibibiag, kas panangisuroda kadagiti tattaok nga agsapata ken ni didiosen a Baal—makipagnaeddanto kadagiti tattaok ket rumang-aydanto."


word:
"Ngem no adda pagilian a di agtulnog, parutekto a mamimpinsan ket dadaelekto. Siak, ni Yahweh, ti nagsao kadagitoy.”"


word:
"Nagsubliak iti karayan ket innalak ti sapin iti nangilemmengak. Ngem nadadaelen ket awanen ti serserbina."


word:
"Saan nga impangag dagitoy dakes a tattao ti saok. Nasukir ken dakesda latta. Nagdaydayaw ken nagserbida kadagiti sabali a didiosen. Maipadadanto ngarud iti daytoy linen a sapin nga awanen ti serserbina."


word:
"Kas iti irut ti pannakaisuot ti linen a sapin iti siket, kayatko a kasta met ti irut ti ikakapet dagiti amin nga Israelita ken taga-Juda kaniak. Inaramidko daytoy tapno isudanto ti agbalin a tattaok a mangidaydayaw ken mangitan-ok iti naganko. Ngem dida met agtulnog kaniak.”"


word:
"Kinuna kaniak ti Apo a Dios, “Jeremias, ibagam kadagiti Israelita a masapul a mapunno ti amin a burnay iti arak. Isungbatdanto nga ammoda a masapul a mapno amin a burnay iti arak."


word:
"Ibagam ngarud kadakuada a siak, ni Yahweh, painumekto iti arak dagitoy a tattao iti daytoy a daga agingga a mabartekda: dagiti ar-ari a kaputotan ni David, dagiti papadi, dagiti profeta ken amin nga umili ti Jerusalem."


word:
"Kalpasanna, pagdidinnungparekto ida a kasla burnay, lallakay man wenno ubbing. Diakto kaasian wenno ilalaen ida. Diakto sumardeng agingga a mapapatayko ida.”"


word:
"Itan-okyo ti Apo a Diosyo,sakbay a yegna ti sipnget,ket maitublakkayo kadagiti bantay.Wen, itan-okyo sakbay a pagsipngetenna iti napalaloti lawag a birbirokenyo."


word:
"No dikay mangipangag,sangitakto iti nalimed ti kinatangsityo.Agsangitakto iti napait ket agarubosto ti luakagsipud ta naipanaw a kas balud dagiti tattao ti Apo."


word:
"Kinuna ti Apo kaniak, “Ibagam iti ari ken iti inana a reyna nga umulogda manipud iti tronoda, agsipud ta naikkaten dagiti napintas a korona iti uloda."


word:
"Nalakub dagiti il-ili ti Negeb; awan makaasideg kadakuada. Napapanawen dagiti amin a tattao ti Juda. Naitalawda a kas balud iti sabali a daga.”"


word:
"Dakayo a tattao ti Jerusalem, kitaenyo! Umay dagiti kabusoryo nga aggapu iti amianan! Sadino ti yan dagiti tattao a naitalek kadakayo, dagiti tattaoyo a pagtangtangsityo?"


word:
"Anianto ti kunayo no iturayandakayo dagiti tattao nga impagarupyo a gagayyemyo? Marigatankayto a kas iti babai nga agpasikal."


word:
"Saludsodenyo no apay a napasamak kadakayo daytoy? Apay a naray-ab dagiti pagan-anayyo? Apay a naramrameskayo? Napasamak dagitoy agsipud ta nadagsen unay ti basolyo."


word:
"Masuktan aya ti nangisit a tao ti kolor ti kudilna? Maikkat aya ti leopardo ti labangna? Saan! No kasta ti mapasamak dakayo nga agar-aramid iti dakes masursuroyo met koma ti agaramid iti naimbag."


word:
"Kinuna ti Apo a daytoyto ti gasatyo. Daytoy ti inkeddengna nga aramiden kadakayo, agsipud ta linipatanyo ti Dios, ket nagtalekkayo kadagiti saan a pudno a dios."


word:
"Nakitanakayo ni Yahweh a nagaramid iti kagurgurana. Nakitanakay a simmursurot kadagiti didiosen dagiti pagano kadagiti turturod ken taltalon; kaslakayo la lalaki nga aggartem iti asawa ti kaarrubana wenno kasla kalakian a kabalio a kumamat iti kabaian. Asikayo pay, tattao ti Jerusalem! Kaanonto ti panagbalinyo a nadalus?"


word:
"“Agdungdung-aw ti Juda,agbugbugsot dagiti siudadna.Gapu iti ladingit,agid-idda dagiti tattaona iti daga,ket dumawat ti Jerusalem iti tulong."


word:
"Agpasakdo dagiti babaknang;mapan dagiti adipenda kadagiti bubonngem awan masapulanda a danum,agawidda nga awan nagyan kadagiti karambada.Maupay ken mariribukda,ket ilemmengda ti rupada."


word:
"Agtakder dagiti atap nga asno iti tapaw dagiti turturod,ket agal-alda a kasla atap nga aso.Kumudrep ti panagkitada,agsipud ta awanen ti arabenda."


word:
"Umasug kaniak dagiti tattaok a kunkunada,‘Uray no agsaksi dagiti basolmi iti maibusor kadakami,tulongannakam kadi, O Apo, kas inkarim.Namin-adun a naglikudandaka;nagbasolkami kenka."


word:
"Sika laeng ti namnama ti Israel,sika ti mangisalakan kadakami iti pakarigatanmi.Apay a kaska la ganggannaet iti dagami?Mayarigka iti agbibiahenga agdagus laeng iti maysa a rabii."


word:
"Apay a kaska la nakigtot?Kaska la soldado nga awan gawayna a mangisalakan.Awan duadua, O Apo, nga addaka kadakami,dakami dagiti tattaom;saannakami kadi a baybay-an.’”"


word:
"Kuna ti Apo maipapan kadagitoy a tattao, “Kayatdak nga itarayan, ket saanda a magawidan dagiti bagida. Iti kasta, diak maragsakan kadakuada. Laglagipekto dagiti dakes nga aramidda, ket dusaekto ida gapu kadagiti basolda.”"


word:
"Uray no agayunarda, diakto ipangag ti dawatda. Uray no mangidatagda iti daton a mapuoran ken daton a makan, diakto awaten ida. Papatayekto ketdi ida iti gubat, bisin ken angol.”"


word:
"Kalpasanna, kinunak, “O Apo Dios, ammom nga ibagbaga dagiti profeta kadagiti tattao nga awanto ti gubat wenno bisin agsipud ta inkarim. Kunada nga addanto latta talna iti dagami.”"


word:
"Ngem insungbat ti Apo, “Agul-ulbod dagiti profeta iti naganko. Saanko nga imbaon ida. Awan ti imbilinko kadakuada ket pulos a diak kinasao ida. Saan a naggapu kaniak dagiti sirmata nga ibagbagada. Awan serserbi dagiti padto nga ibagbagada; ar-arapaapda laeng dagita."


word:
"Siak, ni Yahweh, ibagak kenka ti aramidekto kadagitoy a profeta a saanko nga imbaon ngem agsaoda iti naganko ket kunada nga awan ti gubat ken bisin a dumteng iti daytoy a daga. Papatayekto ida iti gubat ken bisin."


word:
"Kastoyto met ti pannakapapatay dagiti tattao a nangibagaanda kadagitoy. Maiwalangto dagiti bangkayda kadagiti lansangan ti Jerusalem, ket awanto ti mangitanem kadakuada. Mapasamakto amin dagitoy kadakuada, kadagiti assawada, kadagiti annakda a lallaki ken babbai. Pagbayadekto ida gapu iti kinadakesda.”"


word:
"Imbilin ti Apo kaniak nga ibagak kadagiti tattao ti maipapan iti ladingitko ket kunak:“Aldaw ken rabii nga agarubos koma dagiti luluak,saanak koma a sumardeng nga agsangsangitagsipud ta nasaem ti sugat dagiti tattaok;wen, napalalo ti pannakadunorda."


word:
"No mapanak iti taltalon,makitak dagiti bangkay dagiti natay iti gubat.No mapanak kadagiti ili,makitak dagiti tattao a matmatay iti bisin.Itultuloy dagiti profeta ken papadi ti trabahodangem saanda nga ammo ti ar-aramidenda.”"


word:
"O Apo, tinallikudam aya a namimpinsan ti Juda?Kaguram aya dagiti tattao ti Sion?Apay a dinangrannakami iti kasta unayket saankam a maimbagan?Sapsapulenmi ti talna,ngem awan ti naimbag a mauraymi.Namnamaenmi ti maagasan,ngem panagdanag ketdi ti maipaay."


word:
"Laglagipem dagiti karim ket dinakam laisendimo ibabain ti Jerusalema yan ti nagloriaan a tronom.Tungpalem ti nakitulagam kadakami."


word:
"Saan a makaited iti tudo dagiti didiosen dagiti nasion;awan kadakuada ti makaited iti arbis.Mangnamnamakami kenka, O Apo a Diosmi,agsipud ta sika laeng ti makaaramid kadagitoy."


word:
"Kinuna ti Apo kaniak, “Uray no da Moises ken Samuel ti agparintumeng, diak kaasian dagitoy a tattao. Papanawem ida; diak kayat a makita ida."


word:
"No saludsodenda ti rebbengda a papanan, ibagam daytoy kadakuada:Dagiti naikeddeng a matay iti sakit,matayda iti sakit.Dagiti naikeddeng a matay iti gubat,matayda iti gubat.Dagiti naikeddeng a matay iti bisin,matayda iti bisin.Dagiti naikeddeng a maibalud, maibaludda!"


word:
"Siak, ni Yahweh, nangikeddengak iti uppat a kita ti nakabutbuteng a didigra nga agdissuorto kadakuada: mapapataydanto iti gubat; ulod-ulodento dagiti aso dagiti bangkayda; kanento ida dagiti tumatayab, ken pagbibinggawanto dagiti atap nga animal dagiti matda."


word:
"Pagbalinekto ida a pagbutbutngan dagiti pagarian ti lubong gapu iti dakes nga inaramid ni Manases nga anak ni Hezekias iti Jerusalem idi isu ti ari idiay Juda.”"


word:
"Kuna ti Apo,“Siasinonto ti mangngaasi kadakayo,dakayo a tattao ti Jerusalem,siasinonto ti mangdung-aw kadakayo?Siasinonto ti sumardengtapno damagenda ti kasasaadyo?"


word:
"Dakayo a tattao, linaksiddak,dakayo amin tinallikudandak.Ngarud, dinissoankayo agingga a narumrumekkayogapu ta diak magawidanen ti pungtotko."


word:
"Iti tunggal ili iti daga,kasla arutang nga ipurruakkayo iti angin.Dinadaelkayo a tattaok;pinatayko dagiti annakyogapu ta diyo insardeng ti dakes nga aramidyo."


word:
"Ad-adu dagiti babbai a balongem dagiti darat iti igid ti baybay.Pinatayko dagiti annakyo a lallaki idinto ta ubbingda pay,ket pinagsagabak dagiti innada.Kellaat nga indissuorko kadakuadati tuok ken buteng."


word:
"Natalimudaw ti inagapu iti ipapatay dagiti pito nga annakna;kamkamatenna ti angesna.Nagbalin a nasipnget ti aldawna,naibabain ket nasaem ti ladingitna.Papapataykayto kadagiti kabusoryo,dakayo a sibibiag pay laeng.Siak ni Yahweh, ti nangibaga iti daytoy.”"


word:
"Nagliday ketdin ti biagko! Apay nga inyanaknak pay laeng ni inak? Kasapulan a makisusik ken makisuppiatak iti amin a tao ditoy a daga. Diak nagpautang ket diak met immutang iti uray ania, ngem kaskasdi nga ilunoddak dagiti tattao."


word:
"O Apo, pumudno koma dagiti lunodda kaniak no saan a naimbag ti panagserbik kenka ken no saanko nga indawdawatan dagiti kabusorko idi adda rigatda. ("


word:
"Kinuna ti Apo kaniak, “Ibaonkonto dagiti kabusorda a mangipanaw kadagiti sanikua ken gameng dagiti tattaok, tapno madusada gapu iti basol nga inaramidda iti entero a daga."


word:
"Pagserbiekto ida kadagiti kabusorda iti daga a dida pay nadamdamag, agsipud ta kasla apuy ti pungtotko ket sumged iti agnanayon.”"


word:
"Ket kinunak, “O Apo, ammok a maawatam. Laglagipennak kadi ket tulongannak. Balsem dagiti mangidadanes kaniak. Dimo palubosan ida a mangpapatay kaniak. Laglagipem a gapu kenka, pinabpabainandak."


word:
"Nagsaoka kaniak ket impangagko ti amin nga imbagam. Kukuanak, O Apo a Dios a Mannakabalin-amin, isut' gapuna a ti saom pinunnona ti pusok iti rag-o ken ragsak."


word:
"Saanak a nakibunggoy kadagiti tattao a naayat iti katkatawa ken ragragsak. Gapu iti trabaho nga intedmo kaniak, nagmaymaysaak ket napnoak iti pungtot."


word:
"Apay a di met la agsardengen ti panagsagsagabak? Apay a di maagasan dagiti sugatko? Apay a dida maimbagan? Panggepnak kadi a paayen a kas iti namaga a waig iti kalgaw?”"


word:
"Kastoy ti insungbat ti Apo, “No agsublika kaniak, awatenka manen nga adipenko. No agsaoka iti nasayaat a saan ketdi a dagiti awan serserbina, agbalinkanto manen a profetak. Dagiti tattao ti umayto kenka, saan a sika ti mapanto kadakuada."


word:
"No maipapan kadagiti umili, pagbalinenkanto a kas iti natibker a bakud a bronse. Karangetdakanto ngem didakanto maparmek. Addaakto a mangsalaknib kenka tapno saanka a maan-ano."


word:
"Isalakankanto iti ima dagiti managdakdakes. Ikanawakanto iti pannakabalin dagiti naranggas a tattao. Siak, ni Yahweh, ti nagsao kadagitoy.”"


word:
"Mataydanto kadagiti nakabutbuteng a sakit, ket awanto ti mangdung-aw wenno mangitanem kadakuada. Maiwalangto dagiti bangkayda a kasla nabunton a rugit iti daga. Mataydanto iti paggugubatan, wenno iti bisin ket kanento dagiti tumatayab ken atap nga animal dagiti bangkayda."


word:
"“Saanka a sumrek iti balay nga adda minatayna. Dimo dung-awan ti siasinoman ta diakon paraburan dagiti tattaok iti talna, ayat ken asik kadakuada."


word:
"Matayto dagiti nabaknang ken dagiti napanglaw iti daytoy a daga, ngem awanto ti mangitanem wenno mangdung-aw kadakuada. Awanto ti mangsugat iti bagina wenno mangpukis iti buokna a mangipakita iti ladingitna."


word:
"Awanto ti makipangan wenno makiinum iti siasinoman tapno liwliwaenna inton matay ti ipatpategna. Awanto ti mangngaasi iti siasinoman, uray pay iti nagpasina iti ama wenno inana."


word:
"Siak ni Yahweh a Mannakabalin-amin a Dios ti Israel. Denggem ti ibagak: Pasardengekto ti amin nga ariwawa ti ragragsak ditoy, ket saanton a mangngeg dagiti naragsak a parambak ti kasar. Masaksianto dagiti tattao nga adda ditoy ti pannakapasamak dagitoy."


word:
"“Inton ibagam kadakuada dagitoy, saludsodendanto kenka no apay a dusaek ida iti napalalo, no ania ti nakabasolanda ken no ania ti basolda kaniak a Diosda."


word:
"Ibagamto kadakuada a kastoy ti kunak, ‘Linaksiddak dagiti kapuonanyo ket nagserbi ken nagdaydayawda kadagiti sabali a dios. Saanda a tinungpal dagiti pannursurok."


word:
"Ngem dakdakes pay ti inaramidyo ngem dagidi kapuonanyo. Nasukir ken dakeskay amin ket saankay a nagtulnog kaniak."


word:
"Iti kasta, ipurruakkayto iti ruar daytoy a daga, iti daga a diyo pay naammoan ken di met naammoan dagidi kapuonanyo. Sadiay, aldaw-rabii nga agserbikayto kadagiti sabali a dios ket saankayto a kaasian.’”"


word:
"Kuna ti Apo, “Umayen ti tiempo nga awanton ti agsapata iti naganko a sibibiag a Dios a nangiruar kadagiti Israelita manipud idiay Egipto."


word:
"Agsapatadanto ketdi kaniak a kas sibibiag a Dios a nangiruar kadagiti Israelita iti daga ti amianan ken iti amin a pagilian a nangiwarawaraak kadakuada. Isublikto ida iti dagada, iti daga nga intedko kadagidi kapuonanda. Siak, ni Yahweh, ti nagsao.”"


word:
"Kuna ti Apo, “Mangibaonakto iti adu a mangngalap a mangtiliw kadagitoy a tattao. Kalpasanna, mangibaonakto iti adu a mangnganup a mangsapul kadakuada kadagiti bambantay, turturod ken rukrukib."


word:
"Maminduanto ti kadagsen ti dusada gapu kadagiti basol ken kinadakesda, gapu ta tinulawanda ti dagak kadagiti imahen nga awanan biag a kas kadagiti bangkay ket pinunnoda kadagiti saan a pudno a dios.”"


word:
"O Apo, sika ti mangsalaknib kaniak ken mangted iti pigsak. Tulongannak iti tiempo ti rigat. Umayto kenka dagiti nasion nga aggapu iti amin a paset ti daga ket kunada, “Pasig a sinan-dios ti adda kadagidi kapuonanmi. Awan ti adda kadakuada no di laeng dagiti awan serserbina nga imahen."


word:
"“Ngarud,” kuna ti Apo, “iparangarangkonto kadakuada ti pannakabalin ken bilegko ket maammoandanto a siak ni Yahweh.”"


word:
"Kuna ti Apo, “Dakay a tattao ti Juda, naisurat ti basolyo babaen iti landok a pluma; naikitikit iti pusoyo ken kadagiti sara ti altaryo babaen iti natirad a diamante."


word:
"Malagip dagiti annakyo dagiti altar ken adigi a naipasdek nga agpaay ken ni Asera a diosa iti abay ti tunggal nalangto a kayo, iti rabaw ti turod"


word:
"ken iti tapaw dagiti bambantay nga adda iti tay-ak. Pasamsamkonto kadagiti kabusoryo dagiti sanikua ken gamengyo gapu kadagiti amin a basolyo iti entero a daga."


word:
"Kapilitan nga isukoyonto ti daga nga intedko kadakayo. Ipaadipenkayto kadagiti kabusoryo iti daga a diyo naam-ammoan agsipud ta kasla apuy ti pungtotko a sumged iti agnanayon.”"


word:
"Daytoy ti kuna ti Apo,“Mailunod ti tao nga umadayo kaniak,agtalek iti padana a tao,ken yadayona ti pusona kaniak."


word:
"Mayarig iti kayo iti let-ang,nga agtubo iti natikag a daga,iti naapaya a daga nga awan agtubo,ket awan naimbag a dumteng kenkuana."


word:
"Arigna iti kayo a naimula iti asideg ti danum;agturong dagiti ramutna iti waig.Saan nga agbuteng no dumteng ti napudot a tiempoagsipud ta nalangto latta dagiti bulongna.Saan nga agdanag no awan tudo,ket saan a sumardeng nga agbunga."


word:
"“Siasino ti makaawat iti puso ti tao?Manangallilaw nga awan kaaspingna;nadagsen ti sakitna ket saan a maagasan."


word:
"Siak, ni Yahweh,ammok ti pampanunoten ti tao;sukimatek ti naguneg iti pusona.Supapakak ti siasinoman a tao,kas mayannurot iti panagbiagna,ket gunggonaak kas mayannurot iti aramidna.”"


word:
"Ti tao a sinusuitik ti panagsapulna iti kuartaarigna iti tumatayab a mangukop iti itlog a dina kukua.Mapukaw ti kinabaknangna bayat ti kinaagtutubona,ket agbalin a maag iti kamaudiananna."


word:
"Ni Yahweh ti namnama ti Israel;maibabainto ti amin a mangtallikud kenkuana.Agpukawdanto a kas iti nagan a naisurat iti tapok,agsipud ta binaybay-anda ni Yahwehnga ubbog ti danum a sibibiag."


word:
"Agasannak, O Apo, ket maimbaganakto a naan-anay. Isalakannak ket diakto maan-ano. Sika ti idaydayawko!"


word:
"Kuna dagiti tattao kaniak, “Ayandan dagiti pammutbuteng ti Apo kadakami? Aramidenna man ngarud ita ta kitaenmi!”"


word:
"Ngem, O Apo, diak dinawat a ranggasam ida; diak tinarigagayan nga agrigatda. O Apo, ammom daytoy; ammom ti sinaok."


word:
"Ibabainmo dagiti mangidadanes kaniak, ngem dinak iramraman. Lapunosem ida iti buteng, ngem dinak butbutngen. Didigraem ken dadaelem ida a mamimpinsan."


word:
"Kinuna ti Apo kaniak, “Jeremias, inka agtakder iti Ruangan dagiti Tattao a serkan wenno ruaran dagiti ari ti Juda no panawanda ti siudad. Kalpasanna, inka kadagiti sabali a ruangan ti Jerusalem."


word:
"Ibagam a denggendak dagiti ari ken dagiti tattao ti Juda, kasta met dagiti amin nga agnaed iti Jerusalem ken dagiti sumrek kadagitoy a ruangan."


word:
"Ibagam a no ilalaenda ti biagda, saanda nga agaw-awit iti aniaman iti Aldaw a Panaginana. Awan koma ti awitda a rummuar kadagiti ruangan ti Jerusalem."


word:
"Dida met mangiruar iti aniaman manipud kadagiti balayda iti Aldaw a Panaginana. Saanda nga agtrabaho iti Aldaw a Panaginana. Masapul a ngilinenda daytoy nga aldaw ta nasagradoan kas imbilinko kadagidi kapuonanda."


word:
"Saandak nga inkaskaso wenno dinengngeg dagiti kapuonanda. Nagbalinda ketdi a nasukir; saanda a nagtulnog kaniak ket dida kinayat ti nagsursuro kaniak."


word:
"“Ibagam kadagitoy a tattao a masapul a tungpalenda ti amin a bilinko. Awan koma ti awitenda nga iruar iti ruangan ti siudad iti Aldaw a Panaginana. Ngilinenda daytoy nga aldaw, ket masapul a dida agtrabaho."


word:
"Iti kasta, sumrekto dagiti ari ken dagiti prinsipe iti ruangan ti Jerusalem, ket agturaydanto a kas ken ni David. Agkukuyogdanto kadagiti tattao ti Juda ken Jerusalem a nakalugan kadagiti lugan a pakigubat ken nakasakay kadagiti kabalio ket kanayonto a mapno ti Jerusalem iti tao."


word:
"Umayto dagiti tattao nga agnaed kadagiti il-ili ti Juda, kadagiti luglugar iti kabangibang ti Jerusalem, iti sakup ni Benjamin, kadagiti turturod ken bambantay ken iti Negeb. Mangyegdanto kadagiti daton a mapuoran, sakrifisio, daton a makan, insenso ken daton a pagyaman iti Templok."


word:
"Ngem masapul nga agtulnogda kaniak, ket ngilinenda ti Aldaw a Panaginana a kas nasagradoan nga aldaw. Saanda nga agawit iti uray ania nga iruar kadagiti ruangan ti Jerusalem iti dayta nga aldaw. Ta no saanda a tungpalen dagitoy, puorakto dagiti ruangan ti Jerusalem. Mauramto dagiti palasio ti Jerusalem, ket awanto ti makaiddep iti apuy.”"


word:
"“Diak aya maaramid kadagiti Israelita ti kas iti inaramid ti agdamdamili iti damilienna? Addakayo iti imak a kas iti kaadda ti pila iti ima ti dumadamili."


word:
"Ngarud, ibagam kadagiti tattao ti Juda ken ti Jerusalem nga adda planok a maibusor kadakuada ket agsagsaganaak a mangdusa kadakuada. Ibagam nga isardengda ti dakes a panagbiagda ket balbaliwanda dagiti kababalin ken dagiti dakes nga aramidda."


word:
"‘Saan,’ isungbatdanto. ‘Apay nga isardengmi? Agsukirkami latta ken agaramidkami iti dakes a kas iti kaykayatmi.’”"


word:
"Kuna ti Apo,“Saludsodem iti amin a nasionno adda kastoy a napasamaken.Nakabutbuteng ti inaramid dagiti Israelita."


word:
"Adda kadi tiempo a maawanan iti niebedagiti kabatoan a rangkis ti Libano?Mamagaan kadi dagiti nalamiis nga ubbog iti bantay?"


word:
"Ngem nalipatandak dagiti tattaok;agpuorda iti insenso kadagiti didiosen.Maitublakda iti dalan a rumbeng a pagnaanda;saanda a suroten ti nagkauna a dalan.Magnada kadagiti killo a dana ket awan turongenda."


word:
"Pinagbalinda a nakabutbuteng daytoy a daga;nagbalin a mauy-uyaw iti agnanayon.Makigtotto amin a lumabas iti makitada,agwingiwingdanto iti siddaawda."


word:
"Warawaraekto dagiti tattaok iti imatang dagiti kabusorda;kasdanto la tapok nga itayab ti angin nga aggapu iti daya.Tallikudakto ida;diakto tulongan ida inton dumteng ti didigra.”"


word:
"Kinuna dagiti tattao, “Isikattayo a pukawen ni Jeremias. Uray ta addanto latta papadi a mangisuro kadatayo, mamasirib a mamagbaga ken profeta a mangiwaragawag iti sao ti Dios. Padpadaksentayo ketdi ket isardengtayo a denggen ti ibagbagana.”"


word:
"Iti kasta, inkararagko, “O Apo, imdengam kadi ti dawatko. Denggem ti panangpadpadakes kaniak dagiti kabusorko."


word:
"Dakes aya ti supapak ti naimbag? Ngem nagkalida iti abut a pakatnagak. Laglagipem nga immayak kenka ket indawdawatak ida tapno saanka nga agpungtot kadakuada."


word:
"Ngem ita, O Apo, bay-am a matay iti bisin dagiti annakda. Bay-am a matayda iti gubat. Bay-am a mabalo dagiti babbai ken matay dagiti annakda. Bay-am a matay iti sakit dagiti lallakay ken matay iti paggugubatan dagiti agtutubo a lallaki."


word:
"Ibaonmo dagiti agsamsam kadagiti balbalayda a di mapakpakadaan. Pagikkisem ida iti buteng. Nagkalida iti abut a pakatnagak ken nangikabilda iti silo a pangtiliw kaniak."


word:
"Ngem ammom, O Apo, ti panggepda a mangpapatay kaniak. Saanmo a pakawanen ti kinadakesda. Saanmo a pakawanen ti basolda. Dissoan ida inton aldaw ti pungtotmo.”"


word:
"Imbaga ti Apo a gumatangak iti karamba. Imbilinna a mangikuyogak iti sumagmamano a panglakayen ken sumagmamano a lallakay a papadi."


word:
"Imbaonnak a mapan iti ruar ti Ruangan ti Harsit nga agturong iti Tanap ti Hinnom ket ipakaammok ti mensahe nga intedna kaniak."


word:
"Pinaibaga kaniak ti Apo, “Denggenyo ti sao ti Apo a Mannakabalin-amin a Dios ti Israel, ‘Dakayo nga ari ti Juda ken dakayo nga agnaed iti Jerusalem, didigraekto daytoy a lugar ket mailabegto ti amin a makangngeg iti daytoy a damag."


word:
"Aramidek ti kasta, ta tinallikudandak dagiti tattao. Tinulawanda daytoy a lugar babaen iti panagidatagda kadagiti daton kadagiti sabali a dios—dagiti dios a dida ammo wenno ammo dagidi kapuonanda wenno dagiti ari ti Juda. Pinagayusda daytoy a lugar iti dara dagiti tattao nga awan basolna."


word:
"Nangbangonda kadagiti altar a maipaay ken ni didiosen a Baal a pangpuoranda kadagiti annakda a kas sakrifisio. Diak binilin ida a kastoy ti aramidenda; pulos a di simrek iti panunotko."


word:
"Ngarud, dumtengen ti tiempo a dinton maawagan daytoy a lugar iti Tofet wenno Tanap ti Hinnom. Maawaganton iti Tanap a Pagpartian."


word:
"Iti daytoy a lugar, lapdakto ti amin a panggep dagiti tattao ti Juda ken Jerusalem. Bay-akto a parmeken ida dagiti kabusorda ket mataydanto iti paggugubatan. Ipakankonto ti bangkayda kadagiti tumatayab ken kadagiti atap nga animal."


word:
"Idissuorkonto ti nakabutbuteng a pannakadadael iti daytoy a siudad. Makigtot ken masdaawto dagiti lumabas a makakita iti napasamak iti daytoy a lugar."


word:
"Palawlawanto dagiti kabusor ti siudad ket panggepdanto a patayen dagiti tattaona. Nakabutbutengto ti yeg ti pannakalakub ti siudad agingga nga agkikinnaan dagiti tattao ket kanendanto uray dagiti bukodda nga annak.’”"


word:
"ket ibagak kadakuada ti sao ti Apo a Mannakabalin-amin, “Warawaraek dagitoy a tattao ken daytoy a siudad ket kas iti pannakaburburak daytoy a karamba, saanton a matarimaan. Agbalinto ti Tofet a pagitaneman agsipud ta awan sabali a lugar a pagitaneman."


word:
"Ikarik a kastoyto ti aramidek iti daytoy a siudad ken kadagiti umili. Aramidekto a kas iti ili ti Tofet."


word:
"Agbalinto a narugit dagiti balay iti Jerusalem ken dagiti balay dagiti ari ti Juda. Kinapudnona, agbalinto a narugit a kas iti Tofet dagiti amin a balay a kadagiti atepna, nagpuor dagiti tattao iti insenso para kadagiti bituen ken nagibuyat iti arak a daton kadagiti didiosen.”"


word:
"Pimmanawak idiay Tofet kalpasan ti panangipakaammok sadiay ti mensahe ti Apo. Napanak iti Templo ket nagtakderak iti paraanganna. Imbagak kadagiti amin a tattao"


word:
"ti imbilin ti Apo a Mannakabalin-amin a Dios ti Israel: “Idissuorko ti amin a didigra nga imbagak nga aramiden iti daytoy a siudad ken kadagiti amin a kabangibangna nga il-ili gapu ta nasukirkayo ket diyo ipangag ti saok.”"


word:
"Maysa a padi ni Pasur nga anak ni Immer. Isu ti kangatoan nga agturay iti Templo. Idi mangngegna ti panangiwaragawagko kadagitoy,"


word:
"Iti sumuno a bigat, kalpasan a winayawayaannak ni Pasur, kinunak kenkuana, “Saan a Pasur ti impanagan ti Apo kenka no di ket ‘Pagbutbutngan iti amin a Lugar.’"


word:
"Daytoy ti kinuna ti Apo, ‘Aramidenka a pagbutbutngan, ket kabutengmonto ti bagim. Kabutengnakanto met dagiti gagayyemmo. Makitamto amin ida a matay iti kampilan dagiti kabusorda. Yawatkonto amin a tattao ti Juda iti pannakabalin ti ari ti Babilonia. Addanto dagiti italawna nga ipan a balud idiay Babilonia ket papatayennanto dagiti dadduma."


word:
"Pasamsamkonto kadagiti kabusorda ti amin a kinabaknang daytoy a siudad. Pasamsamkonto met dagiti napateg a sanikuada ken uray pay dagiti napateg a gameng dagiti ari ti Juda. Ipandanto idiay Babilonia."


word:
"Ket sika, Pasur, matiliwkanto ken ti familiam sakayto maipan idiay Babilonia. Sadiayto ti pakatayan ken pakaitanemanyo, agraman dagiti amin a gagayyemmo a nangibagbagaam iti adu a kinaulbod.’”"


word:
"O Apo, inuyotannak,ket naallilawak.Napigpigsaka ngem siakket pinarmeknak.Rabrabakendak dagiti tattao,agmalmalem a katkatawaandak."


word:
"Tunggal agsaoak, ipukkawko ti panangbabalawkoiti kinaranggas ken pannakadadael.O Apo, kanayon nga uyawen ken rabrabakendak,agsipud ta ipakaammok ti saom."


word:
"Ngem no kunak, “Lipatekon ti Apoket diakton agsao iti naganna,”isu metten a kasla apuy a gumil-ayabti mensahem iti kaunggak.Diak magawidanen ti bagik,ket masapul nga ipakaammok."


word:
"Mangngegko ti ibagbaga dagiti tattao,“Adda ti pagbutbutngan iti amin a disso.Ipulongtayo kadagiti agtuturay!”Uray dagiti nasinged a gagayyemko,ur-urayenda ti pannakatnagko.Kunada, “Nalabit a maallilawto,tiliwentayo ket makaibalestayo.”"


word:
"Ngem sika ti kaduak, O Apo,maingel ken nabilegka,ket dinto agballigi dagiti mangidadanes kaniak.Dinto agpatingga ti pannakaibabainda,agsipud ta saanda a makapagballigi.Saanto a malipatan ti pannakaibabainda."


word:
"Ngem nalinteg ti panangsuotmo iti tao,O Apo a Mannakabalin-amin,ammom ti adda iti puso ken panunotna.Ipakitam ti panangbalesmo kadagiti kabusorko,agsipud ta intalekko kenka ti parikutko."


word:
"Kantaanyo ti Apo! Idaydayawyo ti Apo!Ispalenna dagiti maidadanesiti pannakabalin dagiti managdakdakes."


word:
"Mailunod koma ti taoa nangipadamag iti amak,“Addan anakmo, maysa a lalaki!”Anian a ragsak idi ni amak a nakadamag."


word:
"Mayarig koma dayta a taokadagiti siudad a dinadaelken saan a pinakawan ni Yahweh.Mangngegna koma ti nasaem a sangit iti bigatken ti daranudor ti gubat iti tengnga ti aldaw,"


word:
"Apay pay laeng a nayanakak?Tapno agrigat ken agladingitak?Tapno agpatingga ti biagko iti pannakaibabain?"


word:
"Imbaon ni Ari Zedekias nga umay kaniak da Pasur nga anak ni Malkias ken Sofonias a padi nga anak ni Maaseyas tapno kiddawenda:"


word:
"“Ikararagannakami koma iti Apo, ta gubatennakami ni Nebucadnesar nga ari ti Babilonia. Agdawatka kenkuana bareng no agaramid iti milagro ket pilitenna nga agsanud ni Nebucadnesar.”"


word:
"nga ibagada ken ni Zedekias ti kinuna ti Apo a Dios ti Israel, “Zedekias, parmekek ti armadam a makigubgubat iti ari ti Babilonia ken ti armadana. Urnongekto dagiti armasda iti sentro ti siudad."


word:
"Patayekto dagiti amin nga agnaed iti daytoy a siudad; matayto dagiti tattao ken animal iti nakaro a sakit."


word:
"Patiliwkonto ni Zedekias nga ari ti Juda, dagiti ofisialesna ken dagiti tattao a makalasat iti gubat, bisin ken sakit. Tiliwento ida ni Ari Nebucadnesar ken dagiti kabusorda nga agtarigagay a mangpatay kadakuada. Papapataynanto ida ket awanto ti ispalen wenno kaasianna. Siak, ni Yahweh, ti nagsao iti daytoy.”"


word:
"Kalpasanna, kinuna ti Apo nga ibagak daytoy kadagiti tattao, “Dumngegkayo! Siak ni Yahweh. Pagpilienkayo iti dalan nga agturong iti biag wenno dalan nga agturong iti patay."


word:
"Siasinoman nga agbati iti siudad, matayto iti gubat wenno iti bisin, wenno iti sakit. Ngem ti rummuar ket sumuko kadagiti taga-Babilonia a madama ti panangdarupda iti siudad, maispalto ti biagna."


word:
"Inkeddengko a diak ilalaen daytoy a siudad no di ket dadaelek. Mayawatto iti ari ti Babilonia ket puorannanto agingga a dumapu. Siak, ni Yahweh, ti nagsao iti daytoy.”"


word:
"Imbaga kaniak ti Apo nga ipakaammok daytoy a mensahe kadagiti puli dagiti ari ti Juda, dagiti kaputotan ni Ari David: “Dumngegkay iti ibagak. Siak ni Yahweh. Kitaenyo a maipakat ti hustisia iti inaldaw. Salaknibanyo ti tao nga idadanes ti padana a tao. No diyo isardeng daytoy dakes nga aramidyo, gumil-ayabto ti pungtotko, kas iti apuy a di maiddep."


word:
"Sika, Jerusalem, agtugtugawka iti ngatoen dagiti tanap, kas iti dakkel a bato iti patad. Ngem gubatenkanto. Kunam nga awan makabalin a dumarup kenka wenno makastrek kadagiti sarikedkedmo."


word:
"Ngem dusaenkanto gapu iti aramidmo. Puorakto ti palasiom ket padapuekto ti amin nga adda iti lawlawna. Siak, ni Yahweh, ti nagsao iti daytoy.”"


word:
"Binilinnak ti Apo a mapan iti palasio ti ari ti Juda, ti kaputotan ni David, ket ibagak iti ari, agraman ofisialesna ken tattao ti Jerusalem nga ipangagda ti sao ti Apo. Daytoy ti paibagana:"


word:
"“Siak, ni Yahweh, ibagak nga aramidenyo ti nalinteg ken naimbag. Salaknibanyo ti tao nga idadanes ti padana a tao. Diyo ranggasan wenno parigaten dagiti ganggannaet, dagiti ulila wenno dagiti balo. Diyo patayen ditoy nasantoan a lugar dagiti awan basolna."


word:
"No pudno nga aramidenyo dagiti imbilinko, agtultuloyto nga agari dagiti kaputotan ni David. Ket sumrekdanto iti daytoy a palasio a nakasakay kadagiti lugan a pakigubat ken kabalio a kaduada dagiti ofisiales ken dagiti tattaoda."


word:
"Ngem no diyo tungpalen ti saok, isapatak a madadaelto daytoy a palasio. Siak, ni Yahweh, ti nagsao iti daytoy."


word:
"“Ibilangko a napintas ti palasio ti Juda a kas iti Galaad ken iti Bantay Libano, ngem paglangalangekto agingga nga awan ti agnaed."


word:
"Mangibaonakto kadagiti mangrebba iti palasio. Ikuyogdanto dagiti wasayda a pangpukan kadagiti napintas a kayo ti sedro ket puorandanto."


word:
"“Kalpasanna, lumabasto ti adu a ganggannaet. Agsisinnaludsoddanto no apay a siak, ni Yahweh, inaramidko ti kasta iti daytoy dakkel a siudad."


word:
"Wen, ta binaybay-anyo ti katulaganyo kaniak a Diosyo ket nagdaydayaw ken nagserbikayo kadagiti sabali a dios.”"


word:
"Tattao ti Juda, diyo sangitan ni Ari Josias,saanyo a dung-awan ti ipapatayna.Sangitanyo ketdi iti napait ni Sallum nga anakna,ta ipanawdan ket saanton nga agsubli,saannanton a makita ti daga a nakayanakanna."


word:
"Kuna ti Apo maipapan ken ni Sallum a nangsukat ken ni Josias nga amana nga ari ti Juda, “Awanen ditoy ket dinto agsublin."


word:
"Asi pay ti tao a sinusuitik ti panagbalaynaken sinasaur ti panangpadakkelna iti taengna.Pagtrabahoenna dagiti kaarrubanangem dina tangdanan ida."


word:
"Asi pay ti tao nga agkunanga agpatakder iti palasionaa nalawa dagiti akingngato a kuartona.Agpaaramid kadagiti tawaa sedro dagiti rikepna,ket papintaanna iti nalabaga."


word:
"No sedro ti tarikayo ti balaymoket napimpintas ngem ti balay dagiti kaarrubam,ipagarupmo kadi a maysakan nga ari?Nagpapas ni amam iti naragsak a panagbiag.Kanayon a nalinteg ti aramidnaken awan idumdumanaket rimmang-ay iti amin nga aramidna."


word:
"Impaayna ti kalintegan dagiti napanglaw,ket awan nakaan-anoanna.Kastoy ti kaipapanan ti pannakaammo ken ni Yahweh."


word:
"Ngem pagimbagam la ti pampanunotem;patayem dagiti awan basolna,ket parigatem dagiti tattaom.Daytoy ti sao ti Apo."


word:
"Isut' gapuna a kuna ti Apo maipapan iti ari ti Juda, ni Jehoyakim nga anak ni Josias,“Awanto ti mangdung-aw iti ipapatayna.Awanto met ti agkuna,‘Ania ket ti gasatmon, gayyem!Ania ket ti gasatmon!’Awanto ti agladingit wenno agsangit nga agkuna,‘Ania ket ti gasatmon, apok ken arik!’"


word:
"Maitanemto a kasla natay nga asno,ulodendanto a yadayosadanto ipurruak iti ruar dagiti ruangan ti Jerusalem.”"


word:
"Tattao ti Jerusalem,sumang-atkayo idiay Bantay Libanoket agpukkawkayo.Inkay idiay Basan ket agsangitkayo.Inkay kadagiti bambantay ti Moab ket agpukkawkayoagsipud ta naparmek dagiti amin a kakaduayo."


word:
"Nagsao ti Apo kenka idi narang-ayka,ngem saanka a dimngeg.Kastoy ti inar-aramidmo iti unos ti panagbiagmo,pulos a dika nagtulnog iti Apo."


word:
"Itayabto ti angin dagiti pangulom,agbalinto dagiti kakaduam a balud iti gubat.Maibabainto ti siudadmo, ket mariribukkantogapu iti amin a kinadakesmo."


word:
"Nagtalgedka kadagiti sedro a naggapu idiay Libano.Ngem nakakaasikanto inton dumteng ti rigatmo,a kas iti rigat ti agpasikal."


word:
"Kinuna ti Apo ken ni Jeconias nga anak ni Jehoyakim nga ari ti Juda, “Uray sika ti singsing a tanda nga adda iti makannawan nga imak, siak a sibibiag a Dios, isapatak a lapsutenkanto,"


word:
"ket yawatkanto kadagiti tattao a kabutbutengmo nga agtarigagay a pumatay kenka. Itedkanto ken ni Nebucadnesar nga ari ti Babilonia ken kadagiti soldadona."


word:
"Kinunak, “Nagbalin kadi ni Jeconias a kasla buong a karamba? Naibelleng ket awanen ti mangayat? Daytoy kadi ti gapu no apay a naipanaw agraman dagiti annakna ket naipanda iti daga a saanda pay a nadamdamag?”"


word:
"“Naikari nga awantoti anak daytoy a lalaki,pulos a dinto agballigi.Awanto ti kaputotannanga agari a kas ken ni David,ken agturay iti Juda.Siak ni Yahweh, ti nagsao iti daytoy.”"


word:
"Daytoy ti kuna ti Apo a Dios ti Israel kadagiti agturay a rumbeng a mangaywan kadagiti tattaona, “Winarawara ken pinapanawyo dagiti tattaok. Diyo inaywanan ida. Ita, dusaenkayo gapu kadagiti dakes nga inaramidyo."


word:
"Ayabakto dagiti natda a tattaok kadagiti daga a nangiwaraak kadakuada ket isublikto ida iti dagada. Adunto dagiti annakda, ket umadudanto."


word:
"Mangisaadakto kadagiti agtuturay a mangaywan kadakuada. Saandanton a mabuteng wenno agamak dagiti tattaok ket saankonton a dusaen ida. Siak, ni Yahweh, ti nagsao iti daytoy.”"


word:
"Kuna ti Apo, “Umayen ti tiempo a panangpilik iti pagbalinek nga ari nga agtaud iti kaputotan ni David. Agturayto a sisisirib daytoy nga ari ket aramidennanto ti naimbag ken nalinteg iti entero a daga."


word:
"Bayat ti panagturayna, natalgedto dagiti tattao ti Juda ket awanto ti pagpeggadan dagiti Israelita. Panaganandanto dayta nga ari iti ‘Ti Apo a Nangisalakan Kadatayo.’"


word:
"“Umayen ti tiempo a saanton nga aramaten dagiti tattao ti naganko a sibibiag a Dios a pagsapata, siak a nangiruar kadagiti Israelita manipud Egipto."


word:
"Pagsapatadanto ketdi ti naganko a sibibiag a Dios a nangiruar kadagiti Israelita manipud kadagiti pagilian iti amianan, ken manipud kadagiti amin a lugar a nangiwarawaraak kadakuada. Agnaeddanto iti bukodda a daga.”"


word:
"Nadagsen ti barukongkoket agpigergerak.Gapu iti Apo,wen, gapu iti nasantoan a saona,kaslaak la nabartek a lalaki,kaslaak la nakainum iti adu nga arak."


word:
"Napno ti daga iti tattaoa nangtallikud iti Apo.Dakes ti panagbiagdaket saan a nasayaat ti panangusarda iti bilegda.Agdung-aw ti daga gapu iti panangilunod ti Apoket magango dagiti ruot iti pagaraban."


word:
"Kuna ti Apo,“Agpapada dagiti profeta ken dagiti papadia di agbuteng iti Dios.Naduktalak ida nga agar-aramid iti dakesiti mismo nga uneg ti Templo."


word:
"Nagalis ken nasipngetto ti dalanda;itublakkonto ida ket matuangda.Idissuorkonto ti didigra kadakuada;umadanin ti tiempo a pannakadusada.Siak, ni Yahweh, ti agsasao."


word:
"Nakitak ti panagbasol dagiti profeta ti Samaria:nagsaoda iti nagan ni didiosen a Baal,ket inyaw-awanda dagiti tattaok nga Israelita."


word:
"Ngem nakitak a nakarkaro ti aramid dagiti profeta ti Jerusalem:makikamalala ken agulbodda;tulonganda dagiti tattao nga agaramid iti dakes,isut' gapuna nga awan kadakuada ti agsardeng nga agaramid iti saan a rumbeng.Iti imatangko,dakesda a kas kadagiti tattao iti Sodoma ken Gomorra."


word:
"“Iti kasta, siak, ni Yahweh a Mannakabalin-amin, ibagak daytoy a maibusor kadagiti profeta ti Jerusalem:‘Pakanekto ida iti napait a mula,painumekto ida iti nasabidongan a danum.Ngamin, insaknapda ti saan a nadiosan nga aramiditi entero a daga.’”"


word:
"Kuna ti Apo a Mannakabalin-amin kadagiti tattao ti Jerusalem, “Pasig nga ulbod ti ipanamnama kadakayo dagiti profeta. Diyo ipangag ida ta ibagada dagiti arapaapda. Saan a nagtaud kaniak ti sasawenda."


word:
"Ibagbagada kadagiti tattao, dagiti tattao a saan a dumngeg iti saok, nga awanto ti pakaan-anoanda. Ibagada kadagiti nasukir nga awanto ti didigra a dumteng kadakuada.”"


word:
"Kinunak, “Awan kadagitoy a profeta ti nakaammo kadagiti palimed ti Apo. Awan kadakuada ti nakangngeg wenno nakaawat iti mensahena. Awan kadakuada ti nangipangag ken nangtungpal iti saona."


word:
"“Nadawel a bagio ti kayarigan ti pungtot ti Apo. Kasla allawig a bumtak iti ulo dagiti managdakdakes."


word:
"Saan nga agsardeng no dina maibanag ti amin a panggepna nga aramiden. Iti masakbayan, nalawag a maawatanto daytoy dagiti tattaona.”"


word:
"Kinuna ti Apo, “Diak imbaon dagitoy a profeta ngem napanda latta. Awan ti mensahe nga intedko kadakuada, ngem nagsaoda latta iti naganko."


word:
"No naammoanda ti palimedko, impakaammoda koma ti saok kadagiti tattaok tapno pagpanawanda ti dakes a biagda ken dagiti dakes nga aramidda."


word:
"Awan ti makapaglemmeng iti disso a diak makita. Diyo kadi ammo nga addaak iti amin a lugar idiay langit ken ditoy daga?"


word:
"Nangngegko ti kuna dagitoy a profeta nga agsao iti ulbod iti naganko. Ibagada nga impakaammok kadakuada dagiti mensahek iti tagtagainepda."


word:
"Kasano pay kabayag ti panangyaw-awan dagitoy a profeta kadagiti tattaok babaen kadagiti sao a pinarboda?"


word:
"Ipagarupda a gapu kadagiti tagtagainepda, malipatandak dagiti tattaok a kas iti pananglipat kaniak dagidi kapuonanda ket simmurotda ken ni didiosen a Baal."


word:
"Ti profeta a nagtagtagainep, ibagana koma a tagainepna laeng, ket ti profeta a nakangngeg iti imbagak, ipakaammona koma a sipupudno ti mensahek. Ania aya ti arutang no maidilig iti trigo?"


word:
"Imdenganyo ti kunak. Siak ni Yahweh. Busorek dagiti profeta a mangibaga iti tagtagainepda a pasig nga ulbod. Saritaenda dagitoy a tagtagainep ket yaw-awanda dagiti tattaok babaen iti panagulbod ken panagpangasda. Diak imbaon wenno imbilin a mapanda. Saanda a makatulong kadagiti tattaok. Siak, ni Yahweh, ti nagsao iti daytoy.”"


word:
"Kuna ti Apo, “Jeremias, no saludsoden ti maysa kadagiti tattaok wenno profeta wenno padi no ania ti bilinko, kastoy ti ibagam, ‘Dakayo ti dadagsenna ti Apo ket ibellengnakayo.’"


word:
"No adda maysa kadagiti tattaok wenno profeta wenno padi nga agkuna iti, ‘Dadagsen ti Apo,’ dusaekto dayta a tao agraman ti familiana."


word:
"Kastoy koma ketdi ti sawen ti tunggal maysa iti gayyem wenno kabagianna, ‘Ania ti sungbat ti Apo? Ania ti kinuna ti Apo?’"


word:
"Iti kasta, saandan a kunkuna a makapadagsen ti mensahek agsipud ta no adda mangibaga iti daytoy, pagbalinek ti mensahek a pudno a dadagsen kenkuana. Binallikug dagiti tattao ti sao ti Diosda, ti sibibiag a Dios, ni Yahweh a Mannakabalin-amin."


word:
"Jeremias, saludsodem kadagiti profeta, ‘Ania ti insungbat ti Apo kadakayo? Ania ti imbaga ti Apo?’"


word:
"No kunada, ‘Makapadagsen ti mensahe ti Apo,’ ibagam kadakuada a gapu ta kinunada a daytoy idinto nga imbagak a dida ibaga,"


word:
"pidutekto ida nga ipalladaw iti adayo kaniak, isuda ken ti siudad nga intedko kadakuada ken kadagidi kapuonanda."


word:
"Impakita kaniak ti Apo ti dua a basket nga igos a naikabil iti sango ti Templo. (Napasamak daytoy kalpasan ti panangipanaw ni Nebucadnesar nga ari ti Babilonia ken ni Jeconias nga ari ti Juda. Naipan ti ari a kas balud idiay Babilonia agraman dagiti papangulo ti Juda, dagiti kumikitikit ken mammanday. Anak ni Jehoyakim ni Jeconias.)"


word:
"Naglaon ti maysa a basket kadagiti nasayaat ken nasapa a naluom nga igos. Naglaon met ti maikadua a basket iti nalungsot ken saanen a makan nga igos."


word:
"Kinuna ni Yahweh kaniak, “Jeremias, ania ti makitam?”“Igos,” insungbatko. “Dagiti nasayaat nga igos, nasayaatda unay. Dagiti nalungsot, nalungsotda ket saanen a makan.”"


word:
"“Siak ni Yahweh a Dios ti Israel, ibilangko dagiti nasayaat nga igos a kas kadagiti tattao a naipan idiay Babilonia ket kaasiakto ida."


word:
"Aywanan ken isublikto ida iti daytoy a daga. Saankonton a dadaelen ida ket padakkelekto ida. Imulakto ida ket saankonton ida a paruten."


word:
"Riingekto ti riknada nga agtarigagay a mangammo a siak ni Yahweh. Agbalindanto a tattaok ket siakto ti Diosda agsipud ta agsublidanto kaniak iti amin a pusoda."


word:
"“No maipapan ken ni Zedekias nga ari ti Juda, kadagiti ofisiales a kakaduana ken kadagiti taga-Jerusalem a nagbati ditoy a daga wenno kadagiti napan idiay Egipto, siak, ni Yahweh, ibilangkonto amin ida a kas kadagiti dakes nga igos a saanen a mabalin a kanen."


word:
"Didigraekto ida tapno agbuteng dagiti amin a nasion ditoy lubong. Rabrabaken, pagang-angawan ken ab-abiento ida dagiti tattao. Pagilunoddanto ti naganda iti amin a lugar a pangiwarawaraak kadakuada."


word:
"Mangyegakto iti gubat, bisin ken sakit kadakuada, agingga nga awan a pulos ti matda kadakuada iti daga nga intedko kadakuada ken kadagiti kapuonanda.”"


word:
"Iti maikapat a tawen a panagari ni Jehoyakim nga anak ni Josias idiay Juda, naawatko ti mensahe ti Apo maipapan kadagiti amin a taga-Juda. (Daytoy ti umuna a tawen a panagari ni Nebucadnesar idiay Babilonia.)"


word:
"“Duapulo ket tallo a tawen itan a kasasaonak ti Apo. Nangrugi iti maika-13 a tawen a panagari iti Juda ni Josias nga anak ni Amon agpapan iti daytoy nga aldaw. Kankanayon nga ibagbagak kadakayo dagiti imbagbagana, ngem dikay nangipangag."


word:
"Dikay dimngeg wenno nangipangag uray pay namin-adu a nangibaon ti Apo kadakayo kadagiti adipenna a profeta."


word:
"Imbagada a paglikudanyo ti dakes a panagbiagyo ken dagiti dakes nga aramidyo, tapno mabalinyo ti agnaed iti daga nga inted ti Apo kadakayo ken kadagidi kapuonanyo kas agnanayon a sanikuayo."


word:
"Imbagada a dikay agdaydayaw ken agserbi kadagiti sabali a dios. Saanyo a pagpungtoten ti Apo iti panagdaydayawyo kadagiti imahen nga inaramidyo. No tinungpalyo ti Apo, saannakay koma a dinusa."


word:
"Ngem mismo a ti Apo ti nagkuna a diyo impangag. Pinagpungtotyo ketdi gapu kadagiti didiosenyo a nakaigapuan ti panangdusana kadakayo."


word:
"‘Paayabakto dagiti amin a tattao iti amianan agraman ni adipenko a Nebucadnesar nga ari ti Babilonia. Ibaonkonto ida a manggubat iti daytoy a nasion, kadagiti nagnaed kenkuana ken kadagiti amin a nasion a kabangibangna. Pukawekto ida a mamimpinsan. Agnanayonto nga aglangalang ti dagada ket agbalindanto a pagsidsiddaawan ken pagbutbutngan. Siak, ni Yahweh, ti nagsao iti daytoy."


word:
"Pagsardengekto dagiti ikkisda iti ragsak ken rag-o, ken dagiti naragsak nga arimbangaw dagiti paboda. Iddepekto met dagiti silawda. Awanton ti makan."


word:
"Aglangalangto daytoy a daga ket agbalinto a nakabutbuteng ti buyana. Pitopulonto a tawen nga agserbi dagitoy a nasion iti ari ti Babilonia."


word:
"Kalpasanna, dusaekto ti ari ti Babilonia ken ti nasionna gapu iti basolda. Dadaelekto ti dagada ket aglangalangto iti agnanayon."


word:
"Dusaekto dayta a nasion. Idissuorkonto dagiti amin nga imbagak a maibusor kenkuana. Ipataykonto dagiti amin a naisurat iti daytoy a libro ken kadagiti amin nga insao ni Jeremias a maibusor kadakuada."


word:
"Balsekto dagiti taga-Babilonia gapu kadagiti inaramidda, ket adunto a pagilian ken agkakatan-ok nga ari ti mangtagabu kadakuada.’”"


word:
"Imbaga kaniak ti Apo a Dios ti Israel, “Daytoy ti kopa ti arak a napno iti pungtotko. Alaem ket ipainummo kadagiti amin a nasion a pangibaonak kenka."


word:
"Imminum ti Jerusalem, dagiti il-ili ti Juda, dagiti ari ken dagiti pangulo tapno aglangalangda ken agbalinda a nakabutbuteng ken nakakigkigtot a buya. Iti kasta, aramatento dagiti tattao ti naganda a pagilunod. (Kasta pay laeng agingga ita.)"


word:
"Daytoy ti listaan dagiti dadduma a masapul nga uminum iti daytoy a kopa:Ti Faraon nga ari ti Egipto, dagiti ofisiales ken pangulona;amin nga Egipcio ken amin a ganggannaet idiay Egipto;amin nga ari idiay Uz;amin nga ari kadagiti siudad dagiti Filisteo:Askelon, Gaza, Ekron ken ti natda iti Asdod;amin a tattao ti Edom, Moab ken Ammon;amin nga ari ti Tiro ken Sidon;amin nga ari iti dagdaga iti igid ti Mediterranean;siudad ti Dedan, Tema ken Buz;amin a tattao a nagpukis iti ababa;amin nga ari ti Arabia;amin nga ari dagiti tribu ti let-ang;amin nga ari ti Zimri, Elam ken Media;amin nga ari ti amianan,adayo ken asideg nga agsasaruno.Masapul nga uminum dagiti amin a nasion iti rabaw ti daga. Maudi nga uminum ti ari ti Babilonia."


word:
"Kalpasanna, kinuna ti Apo kaniak, “Ibagam kadagiti tattao a siak, ni Yahweh a Mannakabalin-amin a Dios ti Israel, ti mangibilin nga uminumda agingga a mabartek ken agsaruada ket matuangda. Saandan a makabangon gapu iti gubat a yegko kadakuada."


word:
"No dida kayat nga alaen ti kopa iti imam tapno uminumda, ibagam kadakuada nga imbaga ni Yahweh a Mannakabalin-amin a masapul nga uminumda."


word:
"Irugikto ti agdadael iti bukodko a siudad. Ipagarupda aya a saandanto a madusa? Madusadanto a madusa agsipud ta iyegkonto ti gubat iti amin a tao iti rabaw ti daga. Siak, ni Yahweh a Mannakabalin-amin, ti agsasao."


word:
"“Ket sika, Jeremias, masapul nga ipakaammom dagiti amin nga imbagak. Ibagam daytoy kadagitoy a tattao,‘Manipud langit agpukkawto ti Apo,ket agsao manipud iti nasantoan a taengna.Pukkawannanto dagiti tattaona;agriawto a kas iti agpespespes iti ubas.Mangngegto ti amin a tattao ditoy daga,"


word:
"ket agallangoganto ti timekna iti entero a daga.Agsipud ta adda pangpabasolan ti Apo kadagiti nasion.Ipaulogna ti sentensia iti sangkataoanket patayennanto dagiti managdakdakes.Siak, ni Yahweh, ti nagsao iti daytoy.’”"


word:
"Kuna ti Apo a Mannakabalin-amin nga agsasarunonto a didigraenna ti tunggal nasion. Addanto napigsa a bagio nga aggapu iti kaadaywan a pungto ti daga."


word:
"Iti dayta nga aldaw, maiwarawaranto dagiti pinatay ni Yahweh manipud maysa a pungto ti daga agingga iti sabali a pungto. Awanto ti mangdung-aw kadakuada. Saanto a maitanem dagiti bangkayda. Kasladanto takki a mabuntubunton iti daga."


word:
"Agsangitkayo, dakayo a pastor dagiti tattaok, agsangitkayo iti napigsa. Agdung-aw ken agiladkayo iti tapok. Umayen ti tiempo a pannakapartiyo, ket mapartikayto a kas iti napili a karnero."


word:
"Binaybay-an ti Apo dagiti tattaona a kas iti panangpanaw ti leon iti rukibna. Nagbalin a disierto ti daga gapu iti nakabutbuteng a gubat ken iti gumilgil-ayab a pungtot ti Apo."


word:
"kinuna ti Apo kaniak, “Agtakderka iti paraangan ti Templo ket ipakaammom kadagiti taga-Juda a mapan agdaydayaw sadiay ti amin nga imbilinko kenka. Awan ti ilimlimedmo. Ibagam amin."


word:
"Nalabit a dumngegto kenka dagiti tattao ket laksidenda ti kinadakesda. No aramidenda daytoy, diakto ituloy ti panggepko a mangdadael kadakuada gapu iti kinadakesda.”"


word:
"Imbaga kaniak ti Apo nga idanonko daytoy kadagiti tattao, “Siak, ni Yahweh, ti nagkuna a masapul nga agtulnogkayo kaniak babaen iti panangsurotyo iti pannursurok."


word:
"Masapul a denggenyo ti sao dagiti adipenko, dagiti profeta a masansan nga ibabaonko kadakayo. Pulos a saanyo nga impangag dagiti sinaoda."


word:
"No itultuloyyo ti agsukir, aramidekto iti daytoy a Templo ti kas iti inaramidko iti Silo. Aramatento dagiti amin a nasion a pagilunod ti nagan daytoy a siudad.”"


word:
"Apaman a naisaok ti amin nga imbilin ni Yahweh nga ibagak, ginammatandak sada impukkaw, “Rumbeng a mapapatayka gapu iti daytoy!"


word:
"Apay a kinunam iti nagan ti Apo nga agbalinto daytoy a Templo a kas iti Silo? Imbagam a madadaelto daytoy a siudad ket awanton ti agnaed.” Ket inaribungbongandak dagiti tattao."


word:
"Idi nadamag dagiti pangulo ti Juda ti napasamak, dinagdagusda ti pimmanaw iti palasio sada napan iti Templo ket nagtugaw ti tunggal maysa iti Baro a Ruangan."


word:
"Kinuna dagiti papadi ken dagiti profeta kadagiti pangulo ken kadagiti tattao, “Rumbeng a mapapatay daytoy a tao agsipud ta nagsao iti maibusor iti siudadtayo. Mismo a dakayo ti nakangngeg iti imbagana.”"


word:
"Kinunak, “Imbaonnak ti Apo a mangipakaammo iti amin a nangngegyo a maibusor iti daytoy a Templo ken iti daytoy a siudad."


word:
"Masapul a baliwanyo ti panagbiagyo ken dagiti aramidyo. Tungpalenyo dagiti sao ti Apo a Diosyo tapno dinan ituloy ti panggepna a mangdadael kadakayo."


word:
"Ngem tandaananyo daytoy, dakayo ken dagiti tattao iti daytoy a siudad: no patayendak makabasolkayo iti panangpapatayyo iti tao nga awan basolna agsipud ta ti Apo ti nangibaon kaniak a mangiballaag kadakayo kadagitoy.”"


word:
"Kinuna dagiti pangulo ken dagiti tattao kadagiti papadi ken kadagiti profeta, “Saan koma a maikeddeng a matay daytoy a tao agsipud ta nagsao kadatayo iti nagan ti Apo a Diostayo.”"


word:
"“Idi ni Hezekias ti ari ti Juda, imbaga ni profeta Mica a Morastita kadagiti amin a tattao a kinuna daytoy ti Apo a Mannakabalin-amin,‘Kaslanto talon a maarado ti Sion;agbalinto ti Jerusalem a gabsuon a batbato,ket agbalinto a bakir ti turod ti Templo.’"


word:
"Saan a pinatay ni Ari Hezekias ken dagiti tattaona ni Mica. Nagbuteng ni Hezekias iti Apo ket nagdawat iti paraburna. Imbabawi ngarud ti Apo ti panggepna a mangdidigra kadakuada. Ita, kayatyo kadi a yegtayo ti didigra kadagiti bagbagitayo?”("


word:
"Adda idi sabali a lalaki a nagsao iti nagan ti Apo iti maibusor iti daytoy a siudad ken iti nasion, kas iti inaramid ni Jeremias. Isu ni Urias nga anak ni Semaias a taga-Kiriat Jearim."


word:
"Idi nangngeg ni Jehoyakim, dagiti soldadona ken dagiti ofisialesna ti sinaona, pinanggep ti ari a papapatay ni Urias. Ngem naammoan daytoy ni Urias, isut' gapuna a sibubuteng a naglibas ket napan idiay Egipto."


word:
"Nupay kasta, imbaon ni Ari Jehoyakim ni Elnatan nga anak ni Acbor ken ti sumagmamano a lallaki idiay Egipto tapno alaenda ni Urias."


word:
"Insangpetda ni Urias ket pinapatay ni Ari Jehoyakim sana pinaipurruak ti bangkayna iti pagitaneman kadagiti nanumo a tattao.)"


word:
"Ngem gapu iti tulong ni Ahikam nga anak ni Safan, saanak a nayawat kadagiti tattao tapno patayendak."


word:
"Iti saan a nabayag kalpasan ti pannakaisaad ni Zedekias nga anak ni Josias a kas ari ti Juda, imbaga kaniak ti Apo"


word:
"Kalpasanna, imbaga kaniak ti Apo nga ipakaammok ti damag kadagiti ari ti Edom, Moab, Ammon, Tiro ken Sidon babaen kadagiti imbaonda idiay Jerusalem a pannakabagida a makisao ken ni Zedekias."


word:
"Imbaga kaniak ti Apo a Mannakabalin-amin a Dios ti Israel a bilinek ida nga ibagada kadagiti arida ti kinuna ti Apo,"


word:
"“Siak, babaen iti dakkel a pannakabalin ken pigsak, pinarsuak ti lubong, ti sangkataoan ken amin nga animal ditoy daga. Mabalinko nga ited ti lubong iti siasinoman a kayatko a pangtedan."


word:
"Siak ti nangikabil kadagitoy a nasion iti babaen ti pannakabalin ti adipenko, ni Ari Nebucadnesar iti Babilonia, ket uray dagiti atap nga animal, agserbida kenkuana."


word:
"Agserbinto dagiti amin a nasion kenkuana. Agserbidanto met iti anakna ken iti apokona agingga a dumteng ti tiempo a pannakaparmek ti nasionna. Kalpasanna, agserbinto ti pagilianna kadagiti nabileg a pagilian ken kadagiti mannakabalin nga ar-ari."


word:
"“Ngem no addanto nasion wenno pagarian a saan a paiturayan ken ni Nebucadnesar, yegkonto a kas pangdusak ti gubat, bisin ken angol agingga a dadaelen a mamimpinsan ti ari ti Babilonia dayta a nasion wenno pagarian."


word:
"Ngarud, diyo patpatien dagiti profetayo wenno ti siasinoman a mangibaga iti mapasamakto iti masakbayan babaen kadagiti tagtagainep wenno pannakiumanna iti espiritu dagiti natay wenno salamangka. Ibagada kadakayo a saanyo a pagserbian ti ari ti Babilonia."


word:
"Al-allilawendakayo ket isudanto ti pakaigapuan ti pannakayadayoyo iti dagayo. Pagtalawenkayto ket madadaelkayto."


word:
"Ngem ti nasion a paiturayan iti ari ti Babilonia ket agserbi kenkuana, pagbatiekto iti bukodna a daga tapno talonenna ket agnaed sadiay. Siak, ni Yahweh, ti nangibaga iti daytoy.”"


word:
"Kastoy met laeng ti imbagak ken ni Zedekias nga ari ti Juda, “Paiturayanka iti ari ti Babilonia. Agserbika kenkuana ken kadagiti tattaona ket agbiagkanto."


word:
"Apay a masapul a mataykayo iti gubat wenno bisin wenno angol? Kasta ti kinuna ti Apo a mapasamakto iti nasion a saan nga agserbi iti ari ti Babilonia."


word:
"Diyo patpatien dagiti profeta a mangibagbaga a dikay agserbi iti ari ti Babilonia. Al-allilawendakayo laeng."


word:
"Mismo a ti Apo ti nagkuna a saanna nga imbaon ida. Ul-ulbodendakayo laeng iti naganna. Ngarud, pagtalawennakayto ket mapapataykayto, sika ken dagiti profeta a mangibagbaga kadakayo kadagitoy a kinaulbod.”"


word:
"Kalpasanna, imbagak kadagiti papadi ken kadagiti tattao ti kinuna ti Apo, “Diyo patpatien dagiti profeta nga agkuna a maisublinto iti mabiit manipud Babilonia dagiti alikamen ti Templo. Ul-ulbodendakayo."


word:
"Diyo ipangpangag ida. Agserbikay iti ari ti Babilonia ket agbiagkayto. Apay nga agbalin a gabsuon a batbato ken rebrebba daytoy a siudad?"


word:
"No agpayso a profetada, ken no adda kadakuada ti saok, dawatenda koma kaniak, ni Yahweh a Mannakabalin-amin a saanko a paipan idiay Babilonia dagiti nabati iti Jerusalem nga al-alikamen iti Templo ken kadagiti palasio.”("


word:
"Idi impanaw ni Ari Nebucadnesar ni Jeconias nga anak ni Jehoyakim nga ari ti Juda, agraman dagiti natan-ok a lallaki iti Juda ken Jerusalem, imbatina dagiti monmon, palanggana a pagyanan ti danum, dagiti batay ken dagiti dadduma nga alikamen ti Templo.)"


word:
"“Denggenyo ti kunak, siak, ni Yahweh a Mannakabalin-amin a Dios ti Israel, maipanggep kadagiti alikamen a nabati iti Jerusalem, iti Templo ken iti palasio ti ari:"


word:
"Maipandanto idiay Babilonia ket agtalinaeddanto sadiay agingga nga ibaw-ingko ti imatangko kadakuada. Iti dayta nga aldaw, isublikto ida iti daytoy a siudad. Siak, ni Yahweh, ti nagsao iti daytoy.”"


word:
"Iti dayta met la a tawen, iti maikalima a bulan iti maikapat a tawen a panagari ni Zedekias, kinasaonak ni profeta Hananias nga anak ni Azzur iti uneg ti Templo. Taga-Gabaon ni Hananias ken anak ni Azzur. Iti imatang dagiti papadi ken dagiti tattao, imbagana kaniak"


word:
"a kinuna ti Apo a Mannakabalin-amin a Dios ti Israel, “Pinarmekkon ti pannakabalin ti ari ti Babilonia."


word:
"Iti uneg ti dua a tawen, isublikto iti daytoy a lugar ti amin nga alikamen iti Templo nga impan ni Ari Nebucadnesar idiay Babilonia."


word:
"Isublikto ni Jeconias nga ari ti Juda ken anak ni Jehoyakim iti daytoy a lugar. Isublikto pay dagiti amin a tattao iti Juda a naipan a balud idiay Babilonia. Wen, parmekekto ti pannakabalin ti ari ti Babilonia. Siak, ni Yahweh, ti nagsao iti daytoy.”"


word:
"Iti imatang dagiti papadi ken dagiti amin a tattao nga agtaktakder iti Templo, kinunak ken ni profeta Hananias,"


word:
"“Sapay koma ta pumudno ti saom ket isubli ti Apo iti daytoy a lugar ti amin nga alikamen ti Templo a naipan idiay Babilonia. Isublina met koma dagiti amin a tattao a naipanaw a kas balud."


word:
"Impadto dagiti profeta nga immun-una ngem iti panawenta nga umayto ti gubat, bisin ken angol kadagiti adu a nasion ken napipigsa a pagarian."


word:
"Ngem ti profeta a mangipadto iti kappia, mabigbig a pudno a profeta nga imbaon ti Apo no matungpal dagiti insaona.”"


word:
"Kinunana iti sangoanan dagiti tattao, “Imbaga ti Apo a kastoyto ti panangtukkolna iti sangol nga inkabil ni Ari Nebucadnesar iti tengnged dagiti amin a nasion. Aramidennanto daytoy iti uneg ti dua a tawen.” Kalpasanna, pimmanawak."


word:
"nga ibagak ken ni Hananias, “Kinuna ti Apo a Mannakabalin-amin a Dios ti Israel a mabalinmo a tukkolen ti kayo a sangol ngem suktannanto iti landok. Mangikabilto iti landok a sangol kadagitoy a nasion ket agserbidanto ken ni Nebucadnesar nga ari ti Babilonia. Kinunana pay nga uray dagiti atap nga animal agserbidanto ken ni Nebucadnesar.”"


word:
"Kinunak ken ni Hananias, “Denggem, Hananias! Saannaka nga imbaon ti Apo. Al-allilawem dagitoy a tattao tapno patienda ti ulbod a sasaom."


word:
"Daytoy ti gapuna a kuna ti Apo a pukawennaka. Sakbay a maturpos daytoy a tawen, mataykanto agsipud ta imbagam kadagiti tattao a sukirenda ti Apo.”"


word:
"Nagsuratak kadagiti pangulo a naikuyog kadagiti balud, kadagiti papadi, profeta ken amin nga impanaw ni Ari Nebucadnesar idiay Jerusalem ket impanna ida a kas balud idiay Babilonia."


word:
"Insuratko daytoy kalpasan ti pannakaipanaw ni Ari Jeconias, ni inana, dagiti ofisiales ti palasio, dagiti pangulo ti Juda ken Jerusalem, dagiti mammanday ken dagiti trabahador."


word:
"Intedko ti surat kada Elasa nga anak ni Safan ken Gemarias nga anak ni Hilkias. Isuda dagiti imbaon ni Ari Zedekias a mapan ken ni Nebucadnesar nga ari ti Babilonia. Daytoy ti nailanad iti surat,"


word:
"“Kuna ti Apo a Mannakabalin-amin a Dios ti Israel kadagiti amin a tattao nga impalubosna nga impanaw ni Nebucadnesar idiay Jerusalem ket impanna a kas balud idiay Babilonia:"


word:
"Mangasawa ken aganakkayo. Kalpasanna, pangasawaenyo dagiti annakyo tapno aganakda met. Umadukayo koma; diyo ipalubos a bumassit ti bilangyo."


word:
"Agserbikayo iti pagimbagan dagiti siudad a nangipanak kadakayo a kas balud. Agkararagkayo kaniak a maipaay kadakuada agsipud ta no narang-ay dagitoy a siudad, narang-aykayto met."


word:
"Siak, ni Yahweh a Dios ti Israel, ballaagankayo a dikay paallilaw kadagiti profeta a makipagtaeng kadakayo, wenno kadagiti tattao nga agkuna a maipadtoda ti mapasamakto iti masakbayan. Diyo patpatien dagiti tagtagainepda."


word:
"“Kuna ti Apo, ‘Inton maturpos ti Babilonia ti pitopulo a tawenna, sarungkarankayto ket yawidkayo, kas inkarik kadakayo."


word:
"Siak laeng ti makaammo kadagiti planok a maipaay kadakayo, planok a mangparang-ay a saan ketdi a mangdidigra, plano a mangibanag iti namnamayo iti masakbayan."


word:
"Wen, kunak a masapulandak ket isublikayto iti dagayo. Ummongenkayto manipud kadagiti nadumaduma a daga ken kadagiti amin a lugar a nangiwaraak kadakayo ket isublikayto iti daga a naggapuanyo. Siak, ni Yahweh, ti agsasao.’"


word:
"Daytoy ti ibaga ti Apo maipapan iti ari nga agturay a kas iti panagturay ni David ken maipapan kadagiti tattao iti daytoy a siudad, isuda a kakabagianyo a saan a naikuyog kadakayo a naipanaw a kas balud."


word:
"Kuna ti Apo a Mannakabalin-amin, ‘Yegko ti gubat, bisin ken angol kadakuada, ket pagbalinek ida a kas igos a nalungsot a di mabalin a kanen."


word:
"Kamatekto ida babaen iti gubat, bisin ken angol. Iti kasta, makigtotto dagiti amin a nasion iti lubong iti makitada. Sadinoman a pangiwaraak kadakuada, makigtot ken agalinggagetto dagiti tattao a makakita iti napasamak kadakuada. Rabrabakento ida dagiti tattao ket usarendanto ti naganda a pagilunod."


word:
"Mapasamakto daytoy kadakuada agsipud ta dida tinungpal ti saok a pinaibagbagak kadakuada babaen kadagiti adipenko a profeta. Saanda a nangipangag."


word:
"“Nagsao ti Apo a Mannakabalin-amin a Dios ti Israel maipapan ken ni Ahab nga anak ni Kolaias ken ni Zedekias nga anak ni Maaseyas, isuda nga agsasao iti ulbod kadakayo iti naganna. Kinunana a yawatna ida iti pannakabalin ni Nebucadnesar nga ari ti Babilonia a mangpapatayto kadakuada iti imatangyo."


word:
"No adda kadagiti tattao a naipanaw iti Jerusalem a kas balud a naipan dita Babilonia ti agtarigagay a mangilunod iti siasinoman, kunananto, ‘Aramiden koma kenka ti Apo ti kas iti inaramidna kada Zedekias ken Ahab a sibibiag a pinuoran ti ari ti Babilonia.’"


word:
"Daytoyto ti pagbanaganda ta dakes dagiti aramidda. Nakikamalalada, ket nagsaoda iti ulbod iti nagan ti Apo. Maibusor daytoy iti pagayatanna. Ammona ti inaramidda, ket agsaksi iti maibusor kadakuada. Daytoy ti sao ti Apo.”"


word:
"Inted kaniak ti Apo a Mannakabalin-amin a Dios ti Israel ti mensahena nga agpaay ken ni Semaias a taga-Nehelam. Nagsurat idi ni Semaias kadagiti amin a tattao iti Jerusalem ken ni Sofonias nga anak ni padi Maaseyas ken kadagiti amin a papadi. Iti daytoy a surat, imbaga ni Semaias ken ni Sofonias:"


word:
"“Pinagbalinnaka ti Apo a padi a kas sukat ni Jehoyada, ket sikan ti pangulo nga ofisial iti Templo. Pagrebbengam a kawaran ken pabaklayan iti landok ti tunggal mauyong nga aginkukuna a profeta."


word:
"Masapul a mababalaw ni Jeremias agsipud ta imbagana kadagiti tattao idiay Babilonia a maibaludda sadiay iti mabayag. Isut' gapuna nga agbalayda koma, agsimpada ken kanenda ti apitda.”"


word:
"nga ipadamagna kadagiti amin a balud idiay Babilonia ti imbaga ni Yahweh maipapan ken ni Semaias: “Siak, ni Yahweh, dusaekto ni Semaias ken amin a kaputotanna. Saanko nga imbaon ni Semaias ngem nagpammarang kadakayo a kas maysa a profeta. Inallilawnakayo a mamati iti ulbod a saona. Awanto ti kaputotanna a makipagnaed kadakayo. Saannanto a mauray dagiti naimbag nga ipaayko kadagiti tattaok. Ngamin, insurona ida nga agsukir kaniak. Siak, ni Yahweh, ti nagsao iti daytoy.”"


word:
"Ngamin, dumtengen ti tiempo a panangisublik iti sigud a kasasaad dagiti tattaok iti Israel ken iti Juda. Isublikto ida iti daga nga intedko kadagidi kapuonanda tapno tagikuaendanto manen. Siak, ni Yahweh, ti agsasao.”"


word:
"Ita, panunotenyo daytoy!Awan ti lalaki nga aganak,ngem apay a makitakti tunggal lalaki a mangil-ilut iti tiannaa kas iti agpasikal a babai?Apay a bumbumsag ti tunggal maysa?"


word:
"Adda dumteng nga aldaw a nakabutbuteng.Awan ti aldaw a makapada iti daytoy;agrigatto dagiti tattaok,ngem makalasatdanto.”"


word:
"Kuna ti Apo a Mannakabalin-amin, “Inton dumteng dayta nga aldaw, tukkolekto ti sangol iti tengngedda. Pugsatekto dagiti kawarda ket saanton a tagabuen ida dagiti ganggannaet."


word:
"Agserbidanto ketdi kaniak, siak, ni Yahweh a Diosda, ken iti ari nga isaadkonto a nagtaud iti maysa a kaputotan ni David."


word:
"“Dikay agbuteng, dakayo a tattaok;dikay agamak, dakayo nga Israelita.Isalakankayto iti dayta adayo a lugar,iti dayta a daga a nakaibaludanyo.Agawidkayto iti bukodyo a daga,ket agbiagkayto a sitatalna.Natalgedkayto ket awanto timangbutbuteng kadakayo."


word:
"Umayakto kadakayo tapno isalakankayo.Pukawekto a mamimpinsan dagiti amin a nasiona nangiwarawaraak kadakayo,ngem saankayto a dadaelen.Dusaenkayto a dusaen,ngem no dusaenkayo, dikayto unay parigaten.Siak, ni Yahweh, ti nagsao iti daytoy.”"


word:
"Nalipatandakayo ti amin a kaayan-ayatyo;saandakayon a pagan-ano.Kaskayla kabusor a dinarupko,nadagsen ti pannakadusayo,agsipud ta adu dagiti basolyo,ken napalalo ti kinadakesyo."


word:
"Saankayon nga agasug,saanen a maep-ep ti ut-ot dagiti sugatyo.Kastoy ti panangdusak kadakayo,agsipud ta adu dagiti basolyo,ken nakaro ti kinadakesyo."


word:
"Ngem ita, maalun-onto met dagiti mangalun-on kadakayo,ket maipanawto a kas balud dagiti amin a kabusoryo.Maparigatto met dagiti amin a mangparigat kadakayo,ket masamsamanto met dagiti mangsamsam iti kinabaknangyo."


word:
"Paimbagenkayto manen,paimbagekto dagiti sugatyo,uray kuna dagiti kabusoryo,‘Nabaybay-anen ti Sion,awanen ti mangikankano kenkuana.’Siak, ni Yahweh, ti nagsao iti daytoy.”"


word:
"Kuna ti Apo,“Isublikto dagiti tattaok iti dagada,kaasiakto ti tunggal familia.Mabangonto manen ti Jerusalem,ket maipatakderto manen ti palasiona."


word:
"Agkantanto iti pagdaydayaw dagiti agnaed sadiay;agpukkawdanto gapu iti rag-oda.Paraburakto ida ket umadunto ti bilangda;bendisionakto ida ket maidaydayawdanto."


word:
"Isublikto ti sigud a pannakabalin ti nasion,ket ipasdekko manen a nalagda;dusaekto ti amin a mangidadanes kadakuada."


word:
"Agtaudto iti nasionda ti mangituray kadakuada,agtaudto ti prinsipeda kadagiti tattaoda.Ayabakto ket umasidegto kaniak,ta awan ti umay a saan a naawis.Isudanto dagiti tattaok,ket siakto ti Diosda.Siak, ni Yahweh, ti nagsao iti daytoy.”"


word:
"Nadawel a bagio ti kayarigan ti pungtot ni Yahweh. Kasla allawig a bumtak iti ulo dagiti managdakdakes. Saan nga agsardeng no dina maibanag ti amin a panggepna nga aramiden. Iti masakbayan, nalawagto a maawatan daytoy dagiti tattaona."


word:
"Kuna ni Yahweh, “Dumtengen ti tiempo a siakto ti Dios ti amin a tribu ti Israel ket isudanto dagiti tattaok."


word:
"nagparangak kadakuada manipud iti adayo. Tattao ti Israel, inay-ayatkayo ket itultuloyko nga ipakita ti napudno a panagayatko kadakayo."


word:
"Agmulakayto manen iti ubas kadagiti turturod ti Samaria ket kanento dagiti agmula ti bunga dagiti kaubasan."


word:
"Wen, dumtengen ti tiempo nga ipukkaw dagiti agbambantay nga adda kadagiti turod ti Efraim, ‘Umaykayon! Sumang-attayo idiay Sion ta mapantay iti Apo a Diostayo.’”"


word:
"Kuna ni Yahweh,“Kantaanyo a sirarag-o ti Israel,ti kangrunaan kadagiti nasion.Ikantayo ti pagdaydayawyo ket kunayo,‘Insalakan ti Apo dagiti tattaona;inispalna dagiti amin a natda iti Israel.’"


word:
"Alaekto ida manipud iti amianan;yawidkonto ida manipud iti pungto ti daga.Kumuyogto kadakuada dagiti bulsek ken dagiti pilay,dagiti inna ken dagiti dandani agpasngay.Dakkeldanto a nasion nga agsubli."


word:
"Agsangsangitto dagiti tattaok nga agsubli;agkarkararagdanto bayat ti panangyawidko kadakuada.Iturongkonto ida kadagiti agay-ayus a danum;nasimpa a dalan ti pagnaanda tapno dida maitibkol.Siak ti pannakaama ti Israel,ket ni Efraim ti inauna nga anakko.”"


word:
"Kuna ni Yahweh,“Dumngegkayo kaniak, dakayo a nasion,ipakaammoyo ti saok kadagiti adayo a purpuro.Winarawarak dagiti tattaokngem ummongek ken bantayakto idaa kas iti panangaywanti agpaspastor iti arbanna."


word:
"Umaydanto agkanta a sirarag-o iti tapaw ti Bantay Sion.Maragsakandanto kadagiti sagsagutkoa trigo, arak, ken lana,kadagiti karnero ken kadagiti baka.Kasdanto hardin a nasayaat ti pannakasibogna,addanto aminen a masapulda."


word:
"Agsalanto dagiti babbalasang ket agragsakdanto;dagiti babbaro ken dagiti lallakay agrag-odanto.Liwliwaekto ida ket agbalintoa rag-o ti leddaangda,agbalinto a ragsak ti ladingitda."


word:
"Pennekekto dagiti papadi iti naimas a taraon,ket dagiti tattaok mapnekdanto iti imbag nga ipaayko kadakuada.Daytoy ti sao ni Yahweh.”"


word:
"Kuna ni Yahweh,“Idiay Rama mangngeg ti arimbangaw,nasaem a sangsangit ken dungdung-aw.Dungdung-awan ni Raquel dagiti annakna,agsangsangit ket dina kayat ti maliwliwa,ta nataydan amin a padapada."


word:
"Isardengyon ti agsangsangit,ket punasenyo dagiti luayo.Magunggonaantoti amin nga impaayyo kadagiti annakyo,agsublidanto manipud iti daga dagiti kabusor."


word:
"Adda namnama iti masakbayanyo;agsublinto dagiti annakyo iti bukodda a daga.Siak, ni Yahweh, ti nagsao iti daytoy."


word:
"“Mangngegko dagiti Israelita a mangisangsangit,‘O Apo, kaskami la atap a toro,ngem insuronakam nga agtulnog.Yawidnakami iti dagami;sisasaganakami nga agsubli kenka nga Apo a Diosmi."


word:
"Naglikudandaka ngem iti saan a mabayag,kayatmi met la ti agsubli kenka.Kalpasan ti panangdusam kadakami,dinandanogmi ti barukongmia mangipakita iti panagbabawimi.Nalalais ken naibabainkami,ta nagbasolkami idi agtutubokami.’"


word:
"“Israel, napategka nga anakko,anakko a dungdungoek unay.Tunggal baliksek ti naganmo,maragsakanak a makalagip kenka.Kail-iliwnaka toy pusok; kaasiankanto."


word:
"Mangikabilkayo iti pagilasinan, markaanyo ti dalan;birokenyo manen daydi dalan a nagnaanyo.Agsublikayo, dakayo nga Israelita,agawidkayo kadagiti il-ili a pinanawanyo."


word:
"Kasano pay kabayag ti panagsarimadengyo,dakayo a saan a napudno a tattao?Pinarsuak ti maysa a baro a banag;naidumduma a kas iti babai a mangsalaknib iti lalaki.”"


word:
"Kastoy ti kuna ni Yahweh a Mannakabalin-amin a Dios ti Israel, “Inton isublik dagiti tattao iti dagada, kunadanto idiay Juda ken kadagiti il-ilina,‘Bendisionan koma ti Apo ti nasantoan a turod ti Jerusalem,ti nasantoan a lugar a pagtaenganna.’"


word:
"Agnaedto dagiti tattao idiay Juda ken iti amin nga il-ilina. Addanto dagiti mannalon ken dagiti agpaspastor agraman arbanda."


word:
"“Siak, ni Yahweh, kunak a dumtengen ti tiempo a punnoek ti daga ti Israel ken Juda iti tao ken iti animal."


word:
"No kasano ti annadko idi a nangparut, nangrebba, nangparmek, nangdadael ken nangrakrak kadakuada, kastanto met ti annadko a mangimula ken mangpadakkel kadakuada."


word:
"Inton umay dayta a tiempo, saanton a kuna dagiti tattao,‘Naalsem nga ubas ti kinnan dagiti kapuonan,ngem dagiti annakda ti naalino.’"


word:
"Nupay kasta, maalinonto ti siasinoman a mangan iti naalsem nga ubas, ket matayto ti tunggal maysa gapu iti basolna met laeng.”"


word:
"Kuna ni Yahweh, “Dumtengen ti tiempo a mangaramidak iti baro a katulagak kadagiti Israelita ken kadagiti tattao ti Juda."


word:
"Saanto a kas iti pannakitulagko kadagidi kapuonanda idi iruarko ida idiay Egipto. Uray no arigko iti maysa nga asawa kadakuada, sinalungasingda ti katulaganmi."


word:
"Inton dumteng dayta a tiempo, kastoyto ti pagtutulaganmi kadagiti Israelita: Ikabilkonto ti lintegko iti panunotda ket isuratkonto iti pusoda. Siakto ti Diosda ket isudanto dagiti tattaok."


word:
"Saanton a masapul nga isuroda dagiti kaarruba ken kailianda a mangammo ken ni Yahweh. Ammodakto amin a tattao, natan-ok man wenno nanumo. Pakawanekto dagiti basolda, ket lipatekton dagiti dakes nga inaramidda. Siak, ni Yahweh, ti nagsao iti daytoy.”"


word:
"Ited ni Yahweh ti init a silaw iti aldaw,iti rabii, pagraniagenna ti bulan ken dagiti bituen.Kiburenna ti baybay ket agdaranudor dagiti dalluyon;ni Yahweh a Mannakabalin-amin ti naganna."


word:
"Inkarina nga agtalinaedto ti Israel iti agnanayon,santo la mapukaw inton awanen urnos ti sangaparsuaan."


word:
"Iti aldaw a marukod koma ti langitken masukimat dagiti nakaibatayan ti daga,isunto met ti aldaw a laksidenna dagiti Israelita,gapu kadagiti amin nga inaramidda.Daytoy ti sao ni Yahweh."


word:
"“Dumtengen ti tiempo,” kuna ni Yahweh, “a mabangonto manen ti entero a siudad manipud iti Torre ti Hananel agingga iti lugar a managan iti Ruangan iti Suli."


word:
"Nasantoanto kaniak ti entero a tanap a pakaitaneman dagiti natay ken pagibellengan iti basura. Nasantoanto met ti amin a talon iti surongen ti waig a Kidron agingga iti lugar a managan iti Ruangan ti Kabalio iti daya. Saanton a marakrak wenno madadael daytoy a siudad.”"


word:
"Nagsao kaniak ti Apo iti maika-10 a tawen a panagari ni Zedekias idiay Juda. Isu met idi ti maika-18 a tawen a panagari ni Nebucadnesar idiay Babilonia."


word:
"Iti dayta a tiempo, rarauten ti ari ti Babilonia ti Jerusalem, ket naipupokak iti paraangan ti korte iti palasio ti ari."


word:
"Pinaibaludnak sadiay ni Ari Zedekias ta pinabasolnak a nangiwarwaragawag a kastoy ti kinuna ni Yahweh, “Yawatko daytoy a siudad iti ari ti Babilonia"


word:
"ket saanto a makalibas ni Ari Zedekias. Mayawatto iti ari ti Babilonia; makitananto iti rupanrupa ket makisaonto kenkuana."


word:
"Maipanto ni Zedekias idiay Babilonia ket agyanto sadiay agingga a sarungkarak. Uray no makigubat kadagiti taga-Babilonia, saanto nga agballigi. Siak, ni Yahweh, ti nagsao iti daytoy.”"


word:
"nga umayto ni Hanamel nga anak ni ulitegko a Sallum ket kiddawennanto a gatangek ti talonna idiay Anatot. Adda kalintegak a manggatang ta siak ti kaasitgan a kabagianna."


word:
"Kas kinuna ni Yahweh, immaynak kinasao ni kasinsinko a Hanamel iti paraangan ti pagguardiaan ket kinunana, “Gatangem ti dagak idiay Anatot iti sakup ti Benjamin. Sika ti kaasitgan a kabagiak. Adda kalintegam a manggatang ken mangtagikua.” Ngarud, daytoy ti nakaammoak a pudno a nagsao kaniak ni Yahweh."


word:
"Ginatangko ngarud ti talon ni Hanamel ket tinimbangko ti kuarta a pagbayadko. Agpateg iti sangapulo ket pito a bagi ti pirak."


word:
"Innalak dagiti dua a kopia dagiti dokumento ti naglakoan—ti naserraan a kopia a nakailanadan ti tulag ken ti silulukat a kopia."


word:
"Intedko dagitoy ken ni Baruc nga anak ni Nerias ken apoko ni Maaseyas. Intedko kenkuana iti sango ni Hanamel, dagiti saksi a nagfirma iti dokumento ken dagiti amin a Judio nga agtugtugaw iti paraangan ti korte."


word:
"“Binilinnaka ti Apo a Mannakabalin-amin a Dios ti Israel nga alaem dagitoy a dokumento ket idulinmo iti burnay tapno mataginayonda."


word:
"Kinuna ti Apo a Mannakabalin-amin a Dios ti Israel a magatangto manen dagiti balbalay, taltalon ken kaubasan iti daytoy a daga.”"


word:
"Nagkararagak kalpasan ti pannangtedko iti dokumento ti naglakoan ken ni Baruc nga anak ni Nerias. Inkararagko:"


word:
"“Apo Dios, pinarsuam ti daga ken ti langit babaen iti dakkel a pannakabalin ken bilegmo. Kabaelam nga aramiden dagiti amin a banag."


word:
"Impakitam ti di agbalbaliw nga ayatmo kadagiti rinibribu a tattao. Nupay kasta, dusaem dagiti tattao gapu iti basol dagiti ammada. Naindaklan ken nabilegka a Dios. Apo a Mannakabalin-amin ti naganmo."


word:
"Nainsiriban dagiti planom ket naindaklan dagiti aramidmo. Makitam dagiti aramid dagiti tattao ket gunggonaam ida kas mayannatup iti panagbiag ken aramidda."


word:
"Idiay Egipto, nagaramidka kadagiti milagro ken kadagiti nakaskasdaaw a banag. Agingga kadagitoy nga aldaw, agar-aramidka pay laeng kadagitoy iti Israel ken kadagiti dadduma a nasion. Iti kasta, ammodakan iti amin a lugar."


word:
"Babaen kadagiti milagro ken datdatlag a nagbutbutngan dagiti kabusormi, inusarmo ti pannakabalin ken pigsam a nangiruar kadagiti Israelita idiay Egipto."


word:
"Ngem idi immayda iti daytoy a daga ket tinagikuada, dida nagtulnog kadagiti bilinmo wenno nagbiag a mayannurot kadagiti pannursurom. Awan tinungpalda kadagiti imbilinmo nga aramidenda. Daytoy ti gapuna nga inyegmo kadakuada amin dagitoy a pannakadadael."


word:
"“Nangbangon dagiti taga-Babilonia kadagiti pangbangenda iti siudad tapno sakupenda. Madaman a rarautenda. Babaen iti gubat, bisin ken angol, matnagto ti siudad iti pannakabalinda. O Apo, nganngani matungpalen dagiti amin nga imbagam."


word:
"Ngem, Apo Dios, sika ti nangbilin kaniak a gatangek ti talon iti imatang dagiti saksi uray no dandani sakupenen dagiti taga-Babilonia ti siudad.”"


word:
"ken puorandanto. Padapuendanto agraman dagiti balbalay dagiti tattao a nangpapungtot kaniak. Nagpuor ngamin dagiti tattao iti insenso iti tuktok ti balayda nga agpaay ken ni didiosen a Baal ken nagibukbokda kadagiti inumen a daton kadagiti didiosen."


word:
"Manipud iti mismo a panangrugi ti pakasaritaanda, pinagpungtotdak dagiti Israelita ken dagiti tattao ti Juda gapu iti dakes nga aramidda."


word:
"Pinagunget ken pinagpungtotnak daytoy a siudad manipud iti aldaw a pannakabangonna. Inkeddengkon a pukawen,"


word:
"gapu kadagiti amin a dakes nga inaramid dagiti Israelita, dagiti tattao ti Juda, agraman ar-ari ken papanguloda, papadi ken profetada."


word:
"Naglikudandak, nupay diak nagsardeng a mangisursuro kadakuada. Dida latta mangikaskaso ken dida maisursuro."


word:
"Nagbangonda kadagiti altar nga agpaay ken ni Baal idiay Tanap ti Hinnom a pangpuoranda kadagiti annakda a daton ken ni didiosen a Moloc. Diak imbilin nga aramidenda daytoy. Di met simrek iti panunotko nga aramidenda daytoy a makarimon a banag a pagbasolan dagiti tattao ti Juda.”"


word:
"Kinuna kaniak ti Apo a Dios ti Israel, “Jeremias, imbagamon kadagiti tattao a matnagto daytoy a siudad iti pannakabalin ti ari ti Babilonia. Matnagto gapu iti gubat, bisin ken angol. Ita, denggem pay ti ibagak."


word:
"Alaekto dagiti tattao manipud kadagiti nasion a nangiwarawaraak idi kadakuada, gapu iti nakaro nga unget ken nabara a pungtotko. Ita, isublikto ida iti daytoy a daga. Pagnaedekto ida ditoy ket awanto ti pakaan-anoanda."


word:
"Ikkakto ida iti maymaysa a panggep iti biag: ti panagdayawda kaniak iti amin a tiempo para iti pagimbaganda ken iti pagimbagan dagiti kaputotanda."


word:
"Makitulagakto kadakuada ket agnanayonto daytoy a tulag: diakto sumardeng nga agaramid iti naimbag kadakuada. Isurokto ida nga agbuteng kaniak iti amin a pusoda tapno saandak a tallikudan."


word:
"Pagragsakakto ti agaramid kadakuada iti naimbag. Iti amin a puso ken kararuak, pagnaedekto ida iti agnanayon iti daytoy a daga."


word:
"“Kas iti panangidissuorko iti nakaro a didigra iti daytoy nga ili, kastanto met ti pannangtedko iti amin a naimbag nga inkarik kadakuada."


word:
"Ibagbaga dagiti tattao nga agbalinto a kasla let-ang daytoy a daga, nga awanto ti tao wenno animal nga agnaed ket maitedto ti daga kadagiti tattao ti Babilonia. Ngem magatangto manen dagiti talon iti daytoy a daga."


word:
"Gatangento dagitoy dagiti tattao. Mafirmaan, matimbrean ken mapatalgedanto dagiti dokumento. Maaramidto daytoy iti sakup ni Benjamin, kadagiti kabangibang a barrio ti Jerusalem, kadagiti il-ili ti Juda, kadagiti il-ili dagiti bantay, kadagiti il-ili nga adda iti arisadsad ti turturod ken iti abagatan a Juda. Isublikto dagiti tattao iti dagada. Siak, ni Yahweh, ti nagsao iti daytoy.”"


word:
"“Awagannak ket sungbatankanto. Ibagakto kenka dagiti nakaskasdaaw ken naindaklan a banag a saanmo pay nga ammo."


word:
"Siak, ni Yahweh a Dios ti Israel, kunak a marakrakto dagiti balbalay iti Jerusalem ken ti palasio ti ari ti Juda, tapno mausarda iti iraraut dagiti taga-Babilonia. Addanto dagiti sumaranget kadakuada ket mapusekto ti siudad kadagiti bangkay dagiti tattao a papatayek gapu iti unget ken pungtotko. Binaybay-ak daytoy a siudad gapu kadagiti dakes nga aramid dagiti tattaona."


word:
"Ngem agasakto daytoy a siudad ken dagiti tattaona ket nasalun-atdanto manen. Iparangarangkonto kadakuada ti nabuslon a kappia ken kinatalged."


word:
"Pagtangsitkonton ti Jerusalem ket isunton ti gubbuayan ti ragsak ken dayawko. Agbuteng ken agkintayegto dagiti amin a nasion ditoy daga a makadamag kadagiti imbag nga ipaayko kadagiti tattao ti Jerusalem ken ti rang-ay nga yegko iti siudad.”"


word:
"Kinuna ti Apo, “Kunkuna dagiti tattao a kasla let-ang daytoy a disso. Awan tao wenno animal nga agnaed. Ket pudno ti ibagbagada. Awan tao ita kadagiti ili iti Juda wenno kadagiti kalsada iti Jerusalem. Awan tao wenno animal nga agnaed sadiay. Ngem kadagitoy a lugar, mangngegyonto manen dagiti ariwawa"


word:
"ti ragsak ken rag-o, ken dagiti naragsak a parambak ti kasar. Mangngegyonto ti kanta dagiti tattao a mangyeg iti Templok kadagiti datonda a pagyaman. Kunadanto,‘Agyamankayo iti Apo a Mannakabalin-amin,agsipud ta isu naimbag,ket agnanayon ti ayatna.’Parang-ayekto daytoy a daga. Isublikto ti sigud a kasasaadna. Siak, ni Yahweh, ti nagsao iti daytoy.”"


word:
"Kinuna ti Apo a Mannakabalin-amin, “Iti daytoy a daga a mayarig iti let-ang ken awan tao wenno animal nga agnaed, addanto manen pagpaaraban dagiti agpaspastor kadagiti karneroda."


word:
"Kadagiti ili iti katurturodan, kadagiti arisadsad dagiti turturod ken iti abagatan a Juda, iti sakup ti Benjamin, kadagiti barrio iti kabangibang ti Jerusalem, ken kadagiti il-ili ti Juda, bilangento manen dagiti agpaspastor dagiti karneroda. Siak, ni Yahweh, ti nagsao iti daytoy.”"


word:
"Kinuna ti Apo, “Dumtengen ti tiempo a panangtungpalko iti karik kadagiti Israelita ken kadagiti Judio."


word:
"Iti dayta a tiempo, mangpiliakto iti agbalin nga ari nga agtaud iti kaputotan ni David. Aramidento dayta nga ari ti naimbag ken nalinteg iti entero a daga."


word:
"Inton dumteng dayta a tiempo, maispalto dagiti tattao ti Juda ket agbiagto a sitatalged dagiti umili iti Jerusalem. Daytoyto ti ipanaganda iti nasion ken siudadda, ‘Insalakannatayo ti Apo.’"


word:
"Addanto latta padi nga agtaud iti tribu ni Levi nga agserbi kaniak ken mangidatag kadagiti daton a mapuoran, kadagiti daton a makan ken kadagiti sakrifisio.”"


word:
"“Nakitulagak iti aldaw ken rabii tapno agparangda a kanayon iti naikeddeng a tiempoda. Saan a masalungasing dayta a katulagan."


word:
"Kasta met a nakitulagak ken ni David nga adipenko nga addanto latta kaputotanna nga agbalin nga ari. Nakitulagak met kadagiti papadi iti kaputotan ni Levi nga agserbidanto a kanayon kaniak. Saan a mawaswas dagitoy a katulagan."


word:
"Paaduekto dagiti kaputotan ni David nga adipenko ken ti bilang dagiti papadi iti tribu ni Levi nga agserbi kaniak. Narigatto a bilangen ti kaaduda a kas iti karigat ti panangbilang kadagiti bituen wenno kadagiti darat iti igid ti baybay.”"


word:
"“Saanmo aya a nadlaw ti kunkuna dagiti tattao a linaksidko ti Israel ken Juda dagiti dua a familia a pinilik? Iti kasta, lalaisenda dagiti tattaok ken saandan nga ibilang ida a nasion."


word:
"Ngem siak, ni Yahweh, kas iti panangituyangko ti aldaw ken rabii, dagiti annuroten ti daga ken ti tangatang,"


word:
"kastanto met ti panangtungpalko iti nakitulagak kadagiti kaputotan ni Jacob ken ni David nga adipenko. Pumiliakto iti maysa a kaputotan ni David a mangituray kadagiti kaputotan ni Abraham, ni Isaac ken ni Jacob. Kaasiakto dagiti tattaok ket parang-ayekto manen ida.”"


word:
"Nagsao kaniak ti Apo idi madama ti panangraut ni Nebucadnesar nga ari ti Babilonia iti Jerusalem ken dagiti kabangibangna nga il-ili. Inkuyog ni Nebucadnesar ti armadana, kasta met dagiti armada dagiti nasion ken dagiti tattao nga iturayanna."


word:
"Kinuna kaniak ti Apo a Dios ti Israel nga ibagak daytoy ken ni Ari Zedekias ti Juda, “Siak, ni Yahweh, yawatkonto daytoy a siudad iti ari ti Babilonia ket puorannanto."


word:
"Dikanto makalisi. Matiliw ken mayawatkanto kenkuana. Makitamto iti rupanrupa ket makasaomto a personal sakanto mapan idiay Babilonia."


word:
"Natalnanto ti ipapataymo. Kas iti panangpuor dagiti tattao iti insenso idi itanemda dagidi ammam a nagari nga immun-una ngem sika, kastanto met ti panangpuorda iti insenso a maipaay kenka. Dung-awandakanto a kunkunada, ‘Natayen ti arimi!’ Siak, ni Yahweh, ti nagsao iti daytoy.”"


word:
"idi rarauten ti ari ti Babilonia ti siudad. Gubgubaten pay ti armadana ti Laquis ken Azeka, dagiti kakaisuna a nabati a nasarikedkedan a siudad ti Juda."


word:
"dagiti tagabuda. Nagnunumoan amin a tattao ken dagiti panguloda a wayawayaanda dagiti tagabuda a Hebreo, lalaki man wenno babai, tapno awan ti siasinoman nga adda tagabuna a padana nga Israelita."


word:
"Nagnunumoan amin dagiti tattao ken dagiti panguloda a wayawayaanda dagiti tagabuda. Pudno a winayawayaanda dagiti tagabuda,"


word:
"ngem iti saan a nabayag, nagbaliw ti panunotda. Innalada dagiti tagabuda ket pinilitda a tinagabu manen ida."


word:
"a Dios ti Israel nga ibagak kadagiti tattao, “Nakitulagak kadagidi kapuonanyo idi iruarko ida idiay Egipto a nakatagabuanda. Imbagak kadakuada"


word:
"a kada pito a tawen, wayawayaanda ti siasinoman a padada a Hebreo a nagserbi kadakuada iti innem a tawen. Ngem didak impangag wenno inkaskaso dagidi kapuonanyo."


word:
"Iti saan pay a nabayag, nagbabawikayo ket inaramidyo ti pakaragsakak. Nagnunumoanyo amin a wayawayaan dagiti padayo a Hebreo ket nagtutulagkayo iti imatangko iti uneg ti Templo a nabangon a pagdaydayawan iti naganko."


word:
"Ngem nagbabawikayo manen ket imbabaindak. Dakay amin, innalayo met laeng dagiti tagabu a winayawayaanyo ket pinilityo a tinagabu manen ida."


word:
"Iti kasta, siak, ni Yahweh, kunak kadakayo a saandak a tinungpal. Saanyo a winayawayaan dagiti padayo a Hebreo. Ala ngarud, ikkankayo iti wayawayayo; wayawaya a matay iti gubat, angol ken bisin. Pagbutngekto amin a nasion iti lubong gapu iti aramidko kadakayo."


word:
"Nakitulag kaniak dagiti pangulo ti Juda ken ti Jerusalem agraman dagiti ofisiales ti palasio, dagiti papadi ken dagiti amin a tattao iti daytoy a daga babaen ti pannagnada iti nagbaetan ti dua a kagudua ti toro a baka a pinagguduada. Ngem sinalungasingda ti nagtutulaganmi ket saanda a tinungpal dagiti alagadenna. Iti kasta, aramidekto kadagitoy a tattao ti kas iti inaramidda iti toro."


word:
"Yawatkonto ida kadagiti kabusorda, kadagiti agpanggep a mangpapatay kadakuada. Kanento dagiti tumatayab ken animal dagiti bangkayda."


word:
"Yawatkonto met ni Zedekias ken dagiti ofisialesna kadagiti kabusorda nga agpanggep a mangpatay kadakuada. Yawatkonto ida iti armada ti Babilonia a nagsardengen a manggubgubat kadakayo."


word:
"Ibilinkonto nga agsublida iti daytoy a siudad. Rauten, parmeken ken puorandanto. Pagbalinekto a kas iti let-ang dagiti il-ili ti Juda nga awan ti agnaed. Siak, ni Yahweh, ti nagsao iti daytoy.”"


word:
"“Inka kasarita ti kapuonan dagiti Recabita. Kalpasanna, ipanmo ida iti maysa a kuarto ti Templo ket ikkam ida iti arak.”"


word:
"Iti kasta, innalak ti amin a kameng dagiti Recabita—ni Jaazanias (nga anak ti sabali a Jeremias ken apoko ni Habasinias) ken amin a kakabsat ken annakna a lallaki."


word:
"Impanko ida iti Templo, iti kuarto dagiti annak ni Hanan nga anak ni Igdalias. Asideg daytoy iti kuarto dagiti ofisiales ket adda iti ngatoen ti kuarto ni Maaseyas nga anak ni Sallum. Maysa kadagiti kangatoan nga ofisial iti Templo ni Maaseyas."


word:
"Ngem insungbatda, “Saankami nga umin-inum iti arak. Ngamin, binilinnakami daydi Jonadab nga anak ni Recab a nagtaudanmi a pulos a dikam uminum iti arak, uray pay dagiti annakmi."


word:
"Imbilinna pay a saankami nga agbalay, wenno agtalon, agmula wenno gumatang iti kaubasan. Imbilinna nga agnaedkami iti tolda iti unos ti panagbiagmi tapno agbayagkami iti daga a pagnaedanmi a kas ganggannaet."


word:
"Tinungtungpalmi amin nga imbilin ni Jonadab. Pulos a dikami umin-inum iti arak, uray pay dagiti assawa ken annakmi."


word:
"Ngem idi rinaut ni Nebucadnesar nga ari ti Babilonia daytoy a daga, inkeddengmi ti umay agnaed ditoy Jerusalem tapno mapanawanmi ti armada ti Babilonia ken ti Siria. Daytoy ti gapuna nga agnaedkami ditoy Jerusalem.”"


word:
"Kalpasanna, imbaga ti Apo a Mannakabalin-amin a Dios ti Israel nga innak ibaga daytoy kadagiti tattao ti Juda ken Jerusalem: “Siak, ni Yahweh, saludsodek no apay a saandak nga impangag ken saanyo a tinungpal ti pannursurok."


word:
"Nagtulnog dagiti kaputotan ni Jonadab iti imbilinna a saanda nga uminum iti arak. Agpapan ita, awan kadakuada ti uminum iti arak. Saanko nga insardeng ti panagsaok kadakayo ngem saandak a tinungpal."


word:
"Saanko nga insardeng ti panangibaonko kadagiti adipenko a profeta. Imbagbagada kadakayo nga isardengyo ti dakes nga aramidyo ket agaramidkayo iti naimbag. Binallaagandakayo a saankayo nga agdaydayaw ken agserserbi kadagiti sabali a dios tapno agtultuloy ti panagnaedyo iti daga nga intedko kadagidi kapuonanyo. Ngem saandak nga impangag wenno inkaskaso."


word:
"Iti kasta, siak, ni Yahweh a Mannakabalin-amin a Dios ti Israel, idissuorkonto kadakayo a tattao ti Juda ken ti Jerusalem dagiti amin nga inkarik a pannakadadael. Aramidekto daytoy agsipud ta didak impangag ken didak sinungbatan idi inawagankayo.”"


word:
"Ket imbagak kadagiti kaputotan ni Recab ti sao ni Yahweh a Mannakabalin-amin a Dios ti Israel, “Tinungpalyo ti bilin kadakayo ni Jonadab a kapuonanyo. Sinurotyo dagiti amin a pannursurona ket inaramidyo dagiti amin nga imbilinna kadakayo."


word:
"Iti kasta, siak, ni Yahweh a Mannakabalin-amin a Dios ti Israel, ikarik nga addanto latta lalaki nga agserbi kaniak iti kaputotan ni Jonadab nga anak ni Recab.”"


word:
"“Mangalaka iti pagsuratan ket isuratmo amin nga imbagak kenka a maibusor iti Israel, iti Juda ken kadagiti amin a nasion. Isuratmo amin nga imbagak kenka manipud idi damo a pannakisaok kenka, idi ni Josias ti ari, agingga ita."


word:
"Nalabit nga inton mangngeg dagiti tattao ti Juda dagiti amin a didigra a pinanggepko nga idissuor kadakuada, agbalbaliwda ket ikkatenda dagiti amin a dakes a kababalinda. Iti kasta, pakawanekto ti kinadakes ken basolda.”"


word:
"Inayabak ngarud ni Baruc nga anak ni Nerias. Indiktarko kenkuana dagiti amin nga imbaga ti Apo kaniak, ket insuratna amin ida iti pagsuratan."


word:
"Ngem kayatko a mapanka sadiay inton sumaruno a panagayunar dagiti tattao ket ipigsam a basaen daytoy nalukot a pagbasaan a nangisuratam iti indiktarko kenka tapno mangngegda dagiti amin nga imbaga ti Apo kaniak. Aramidem daytoy iti lugar a mangngeg dagiti amin a tattao agraman dagiti taga-Juda a naggapu kadagiti il-ilida."


word:
"Mabalin nga agkararagdanto iti Apo ket idiandanton dagiti dakes nga aramidda, ta no saan agdissuor kadakuada ti napalalo a pungtot ken ungetna.”"


word:
"Iti maikasiam a bulan ti maikalima a tawen a panagari idiay Juda ni Jehoyakim nga anak ni Josias, nagayunar dagiti tattao tapno magun-odda ti parabur ni Yahweh. Inaramid daytoy dagiti amin nga agnaed idiay Jerusalem ken amin a naggapu kadagiti il-ili ti Juda."


word:
"Kalpasanna, binasa ni Baruc ti nalukot a pagbasaan a nakailanadan iti amin nga insaok. Dumdumngeg dagiti tattao bayat ti panagbasana. Inaramidna daytoy iti Templo, iti kuarto ni Gemarias nga anak ni Safan a mammagbaga iti ari. Adda ti kuartona iti akingngato a tukad iti serkan ti Baro a Ruangan ti Templo."


word:
"Nangngeg ni Mikaias nga anak ni Gemarias ken apoko ni Safan ti panangbasa ni Baruc iti sao ni Yahweh a nailanad iti nalukot a pagbasaan."


word:
"Napan iti palasio ket simrek iti kuarto ti mammagbaga iti ari nga ayan dagiti ofisiales a madama nga agmimiting. Adda sadiay ni Elisama a mammagbaga iti ari, ni Delaias nga anak ni Semaias, ni Elnatan nga anak ni Acbor, ni Gemarias nga anak ni Safan, ni Zedekias nga anak ni Hananias ken dagiti amin nga ofisiales."


word:
"Iti kasta, imbaon dagiti ofisiales ni Jehudi a mangibaga ken ni Baruc nga ipanna kadagiti ofisiales ti pagbasaan a binasana kadagiti tattao. (Ni Jehudi ti anak ni Netanias ken apoko ni Selemias, ken apoko ni Cusi iti tumeng.) Impan ni Baruc ti pagbasaan kadakuada."


word:
"Kalpasan ti panangbasana, nagkikinnitada a sidadanag ket kinunada ken ni Baruc, “Masapul nga ibagami daytoy iti ari.”"


word:
"Sinaludsodda kenkuana, “Ibagam man kadakami no kasano ti panangisuratmo kadagitoy. Indiktar kadi ni Jeremias kenka?”"


word:
"Imbagada kenkuana, “Masapul nga aglemmengkayo, sika ken ni Jeremias, ket diyo ibaga iti siasinoman no sadino ti paglemmenganyo.”"


word:
"Inkabil dagiti ofisiales ti nalukot a pagbasaan iti kuarto ni Elisama a mammagbaga sada napan iti paraangan ti palasio ket imbagada amin iti ari."


word:
"Pinaala ti ari ti nalukot a pagbasaan ken ni Jehudi iti kuarto ni Elisama. Imbasa ni Jehudi iti ari ken kadagiti amin nga ofisiales nga agtatakder iti lawlawna."


word:
"Tiempo ti lam-ek idi ket agtugtugaw ti ari iti asideg ti paginudoan iti palasio a pagnanaedanna iti tiempo ti lam-ek."


word:
"Kada mabasa ni Jehudi ti tallo wenno uppat a binnatog, ragasen ti ari ti nabasa babaen iti bassit nga imuko sana ipurruak iti apuy ti paginudoan. Kasta a kasta ti naaramid agingga a napuoran ti entero a pagbasaan."


word:
"Ngem saan latta a nagbuteng wenno nagbabawi ti ari ken dagiti ofisialesna a nakangngeg iti amin a naibasa."


word:
"Nupay nagpakpakaasi da Elnatan, Delaias ken Gemarias a saanna a puoran ti pagbasaan, dina inkaskaso ida."


word:
"Kalpasanna, binilin ti ari ni prinsipe Jerameel, agraman ni Seraias nga anak ni Azriel, ken ni Selemias nga anak ni Abdeel a tiliwendakami ken ni Baruc a sekretariok. Ngem inlemmengnakami ti Apo."


word:
"Kalpasan ti panangpuor ni Ari Jehoyakim iti nakaisuratan ti indiktarko ken ni Baruc, imbaga ti Apo kaniak"


word:
"a mangalaak iti sabali a pagsuratan. Imbagana nga isuratko dagiti amin a nailanad iti umuna a pagbasaan."


word:
"Imbilinna nga ibagak iti ari, “Pinuoram ti pagbasaan. Sinaludsodmo ken ni Jeremias no apay nga insuratna nga umay ti ari ti Babilonia ket dadaelenna daytoy a daga ken papatayenna dagiti tattao ken animal."


word:
"Siak, ni Yahweh, kunak kenka, Ari Jehoyakim, nga awanto kadagiti kaputotam ti agari. Maipurruakto ti bangkaymo iti lugar a mainitan iti aldaw ken malinnaawan iti rabii."


word:
"Dusaenkanto ken dagiti kaputotam agraman dagiti ofisialesmo gapu kadagiti basolyo. Awan kadakayo kasta met kadagiti taga-Jerusalem ken taga-Juda, ti nangipangag kadagiti ballaagko kadakayo. Iti kasta, idissuorkonto kadakayo ti amin a didigra nga imbagak a mapasamakyonto.”"


word:
"Nangalaak iti sabali a nalukot a pagbasaan. Intedko ken ni Baruc a sekretariok ket insuratna ti amin nga imbagak. Insuratna dagiti amin a nailanad iti umuna a nalukot a pagbasaan ken amin nga umasping a mensahe nga indiktarko."


word:
"Insaad ni Nebucadnesar nga ari ti Babilonia ni Zedekias nga anak ni Josias a kas sukat ni Jeconias nga anak ni Jehoyakim a kas ari ti Juda."


word:
"Ngem saan nga impangag ni Zedekias wenno dagiti ofisiales wenno dagiti tattao ti mensahe nga imbaga kaniak ni Yahweh."


word:
"Imbaon ni Ari Zedekias ni Jehucal nga anak ni Selemias ken ni Sofonias a padi nga anak ni Maaseyas, nga umay kaniak ket kiniddawda nga agkararagak ken ni Yahweh a Diosmi para iti pagilianmi."


word:
"Madama idi ti panangdarup ti armada ti Babilonia iti Jerusalem ngem nagsanudda idi maammoanda a rimmuar ti armada ti Faraon idiay Egipto."


word:
"nga ibagak ken ni Zedekias, “Adda iti dalan ti armada ti Egipto nga umay tumulong kenka ngem agawidto met laeng."


word:
"Siak, ni Yahweh, ballaaganka. Dimo allilawen ta bagim. Dimo ipagarup a saanen nga agsubli dagiti taga-Babilonia, ta umaydanto nga umay."


word:
"Uray no maparmekyo ti entero nga armada ti Babilonia a mangdarup kadakayo, ket dagitinto la nasugatan nga agid-idda kadagiti toldada ti matda, isudanto ti mangparmek iti daytoy a siudad ket puoranda agingga a dumapu.”"


word:
"Gapu ta dumtengen ti armada ti Egipto, nagsanud ti armada dagiti taga-Babilonia manipud Jerusalem."


word:
"Ngarud, nagrubbuatak a rummuar idiay Jerusalem tapno innak iti sakup ti Benjamin ket alaek ti pannakabingayko iti sanikua ti familiami sadiay."


word:
"Ngem idi makadanonak iti Ruangan ti Benjamin, pinasardengnak ti ofisial dagiti soldado nga agbambantay sadiay. Isu ni Irijas nga anak ni Selemias ken apoko ni Hananias. Kinunana, “Tumiponka gayam kadagiti taga-Babilonia!”"


word:
"“Saan!” insungbatko. “Saanak a tumipon kadakuada.”Ngem dinak impangag ni Irijas. Tiniliwnak sanak indatag kadagiti ofisiales."


word:
"Nakapungtotda kaniak ket pinakabkabildak; kalpasanna, pinaipupokdak iti balay ni Jonatan a mammagbaga iti ari. Pinagbalinda a pagbaludan ti balayna."


word:
"Pinaayabannak ni Zedekias ket idi addaakon iti palasio, nagsaritakami a dudua. “Adda kadi ibaga ti Apo?” sinaludsodna.“Adda,” insungbatko. “Mayawatkanto iti pannakabalin ti ari ti Babilonia.”"


word:
"Sinaludsodko, “Apay a pinaibaludnak? Ania aya ti basolko kenka wenno kadagiti ofisialesmo wenno kadagiti tattao?"


word:
"Sadino ti ayan dagiti profetam a nagkuna a saan nga umay dagiti taga-Babilonia tapno darupendaka wenno daytoy a daga?"


word:
"Ita, agdawatak kenka, Natan-ok nga Ari. Patgam koma ti dawatko. Saannak a paisublin iti balay ni Jonatan. No isublinak matayak la ketdi sadiay.”"


word:
"Iti kasta, pinaipupoknak ni Zedekias iti paraangan ti pagguardiaan. Nagyanak sadiay, ket inaldaw a naikkanak iti tinapay no la ketdi adda tinapay idi kadagiti panaderia."


word:
"Nangngeg da Sefatias nga anak ni Matan, Gedalias nga anak ni Pasur, Jehucal nga anak ni Selemias ken Pasur nga anak ni Malkias nga ibagbagak kadagiti tattao"


word:
"ti kinuna ti Apo, “Matayto iti gubat wenno bisin wenno angol ti siasinoman a di pumanaw iti siudad. Ngem saanto a mapapatay ti siasinoman a rummuar ken sumuko kadagiti taga-Babilonia. Makalisi ket agbiagto.”"


word:
"Imbagak pay kadakuada a kinuna ti Apo, “Yawatkonto ti siudad iti armada ti ari ti Babilonia ket parmekennanto.”"


word:
"Napan ngarud dagiti ofisiales iti ari, ket kinunada kenkuana, “Masapul a mapapatay daytoy a tao. Gapu iti sasawenna, tumakrot dagiti soldado ken dagiti amin a tattao a nabati iti siudad. Saanna a tulongan dagiti tattao no di ket butbutngenna ida.”"


word:
"Innaladak ngarud, pinarautandak iti tali sadak impababa iti bubon ni Prinsipe Malkias, iti paraangan ti palasio. Awan danum ti bubon. Pitak la ti adda ket nain-inut a nailumlomak."


word:
"Ngem nadamag ni Ebedmelec, maysa nga eunoko a taga-Etiopia nga agtartrabaho iti palasio, nga impisokdak iti bubon. Iti dayta nga oras, adda ti ari nga agtugtugaw a kas ukom iti paraangan ti Ruangan ti Benjamin."


word:
"“Natan-ok nga Ari, dakes ti inaramid dagitoy a lallaki. Impisokda ni Jeremias iti bubon. Matay la ketdi a matay sadiay iti bisin. Awanen ti makan iti siudad.”"


word:
"Binilin ti ari ni Ebedmelec a mangala iti tallo a lallaki nga adda sadiay tapno aonendak iti bubon sakbay a matayak."


word:
"Nangayab ni Ebedmelec kadagiti lallaki sa napan iti kuarto a pagidulinan iti palasio ket nangala kadagiti rutrot a lupot. Siningdananna dagiti lupot iti tali ket impauyaoyna kaniak."


word:
"Imbaga ni Ebedmelec nga ikabilko dagiti lupot iti kilikilik tapno diak madunor iti tali. Inaramidko daytoy,"


word:
"ket ginuyoddak agingga a nayaondak iti bubon. Naipanak iti paraangan ti pangukoman a nagyanak manipud idin."


word:
"Iti maysa nga aldaw, pinaalanak ni Ari Zedekias ket naidatagak kenkuana iti maikatlo a ruangan ti Templo. Kinunana kaniak, “Adda man saludsodek kenka. Dawatek nga awan ti ilimedmo kaniak.”"


word:
"Kinunak, “No ibagak kenka ti pudno, awan duadua a papapataynak. Ket no bagbagaanka, dinak met la ipangag.”"


word:
"Imbaga kaniak ni Zedekias iti nalimed, “Ikarik iti Dios a nangted iti biagtayo a dikanto papapatay wenno yawat kadagiti agpanggep a mangpapatay kenka.”"


word:
"Imbagak ngarud ken ni Zedekias a daytoy ti kinuna ti Apo a Mannakabalin-amin a Dios ti Israel: “No sumukoka kadagiti ofisiales ti ari ti Babilonia, maispalto ti biagmo ket saanto a mapuoran daytoy a siudad. Agbiagkanto agraman ti familiam."


word:
"Ngem no saanka a sumuko, parmekento dagiti taga-Babilonia daytoy a siudad ket puorandanto. Saankanto a makalisi.”"


word:
"“Kabutengko dagiti Judio a kimmappon kadagiti taga-Babilonia,” insungbat ni Ari Zedekias, “amangan no isuda ti pakayawatak ket parigatendak.”"


word:
"“Saankanto a mayawat kadakuada,” kinunak. “Dawatek a tungpalem ti imbaga kenka ti Apo tapno saankanto a maan-ano ket maispal ti biagmo."


word:
"Kitaem! Mairuar dagiti amin a babbai a nabati iti palasio ti Juda ket maipanda kadagiti ofisiales ti ari ti Babilonia. Denggem ti kunkunada bayat ti pannakaipanda,‘Ti ari inyaw-awan dagiti nasinged a gagayyemna,ket saanda a binigbig ti turayna.Itan ta nailumlom dagiti sakana iti pitak,binaybay-anen dagiti gagayyemna.’”"


word:
"Innayonko, “Maipanto dagiti amin nga assawayo ken amin nga annakyo idiay Babilonia. Uray sika, dikanto makalisi. Alaennakanto a kas balud ti ari ti Babilonia. Mapuoranto daytoy a siudad agingga a maikisap.”"


word:
"No maammoan dagiti ofisiales a nakisaritaak kenka, umaydanto saludsoden ti nagsaritaanta. Ikaridanto kenka a saandaka a patayen no ibagam amin kadakuada."


word:
"Ngem ibagam kadakuada a nagpakpakaasika kaniak a saanka a paip-ipan iti balay ni Jonatan tapno sadiay ti pakatayam.”"


word:
"Immay dagiti amin nga ofisiales ket nagsaludsodandak. Imbagak kadakuada ti amin nga imbilin ti ari a sawek. Awan ti naaramidda agsipud ta awan ti nakangngeg iti nagsaritaanmi."


word:
"Iti maika-10 a bulan iti maikasiam a tawen a panagari ni Zedekias idiay Juda, dinarup ni Nebucadnesar nga ari ti Babilonia ti Jerusalem. Inkuyogna ti entero nga armadana."


word:
"Iti maikasiam nga aldaw iti maikapat a bulan ti maika-11 a tawen a panagari ni Zedekias, sinerrekda ti bakud ti Jerusalem.("


word:
"Idi naparmek ti Jerusalem, napan dagiti amin nga ofisiales ti ari ti Babilonia iti lugarda iti Nagtengnga a Ruangan. Kimmuyog kadakuada da Nergal-sarezer, Samgar Nebo, Sarsekim ken sabali pay a Nergal-sarezer.)"


word:
"Idi makita ni Ari Zedekias ken dagiti amin a soldadona ti mapaspasamak, pinadasda ti aglibas iti rabii manipud iti siudad. Nagnada iti hardin ti palasio iti dalan iti nagbaetan ti dua a bakud. Nagturongda iti Tanap ti Jordan."


word:
"Ngem kinamat ida ti armada dagiti taga-Babilonia ket tiniliwda ni Zedekias iti tanap iti asideg ti Jerico. Impanda ti ari ken ni Ari Nebucadnesar nga adda iti ili a Ribla iti sakup ti Hamat. Sadiay ti nangsentensiaan ti ari ken ni Zedekias."


word:
"Idiay Ribla, pinatay ti ari ti Babilonia dagiti lallaki nga annak ni Zedekias iti sangoananna ti amada. Pinapatayna pay dagiti ofisiales ti Juda."


word:
"Pinuoran met dagiti taga-Babilonia ti palasio ken dagiti balay dagiti tattao sada rinebba dagiti bakud ti Jerusalem."


word:
"Kamaudiananna, innala ni Nebuzaradan a kapitan dagiti guardia dagiti tattao a nabati iti siudad agraman dagiti kimmappon kenkuana, ket impanna ida a kas balud idiay Babilonia."


word:
"Imbatina idiay Juda ti sumagmamano kadagiti kapanglawan a tattao nga awan sanikuana, ket inikkanna ida iti kaubasan ken taltalon."


word:
"“Birokem ni Jeremias ket taripatoem a naimbag. Dimo rangranggasan ket itedmo ti aniaman a kayatna.”"


word:
"Iti kasta, nagibaon ni Nebuzaradan ken ni Nebusasban a nangato nga ofisial, ni Nergal-sarezer a maysa pay a nangato nga ofisial, ken ti dadduma pay nga ofisiales ti ari ti Babilonia."


word:
"Pinaaladak iti paraangan ti pangukoman. Pinaaywanandak ken ni Gedalias nga anak ni Ahikam ken apoko ni Safan tapno isu ti kumita kaniak a makasangpetak nga awan pakaan-anoak. Nakipagnaedak ngarud kadagiti tattao sadiay."


word:
"nga ibagak ken ni Ebedmelec a taga-Etiopia a kinuna ti Apo a Mannakabalin-amin a Dios ti Israel, “Kas impakaammok idi, yegkonto ti pannakadadael a saan ketdi a panagrang-ay iti daytoy a siudad. Ket inton mapasamak daytoy, addakanto a makaimatang."


word:
"Ngem siak, ni Yahweh, salaknibankanto ket saankanto a mayawat iti pannakabalin dagiti tattao a kabutbutengmo."


word:
"Aywanankanto ket saankanto a mapapatay. Makalasatkanto agsipud ta nagtalekka kaniak. Siak, ni Yahweh, ti nangibaga iti daytoy.”"


word:
"Nakisao kaniak ti Apo kalpasan ti panangwayawaya kaniak ni Nebuzaradan a kapitan dagiti guardia idiay Rama. Sikakawarak idi a naipan sadiay. Kaduak dagiti dadduma a tattao a naggapu idiay Jerusalem ken Juda, isuda a maipan a kas balud idiay Babilonia."


word:
"Inyadayonak ti kapitan kadagiti tattao ket kinunana, “Impangta ti Apo a Diosmo a dadaelennanto daytoy a daga."


word:
"Ita, tinungpalnan ti imbagana nga aramidenna. Napasamak amin dagitoy agsipud ta nagbasol dagiti tattaom. Saanda a nagtulnog iti Apo."


word:
"Ita, ikkatekon ti kawarmo ket mawayawayaankan. No kayatmo ti sumurot, agkuyogta a mapan idiay Babilonia ket saankanto a baybay-an. Ngem no madika, dika piliten. Nawayaka a pumili iti sadinoman a papanam iti entero a daga. Inka iti kayatmo a papanan.”"


word:
"Idi saanak a simmungbat, kinuna ni Nebuzaradan, “Agsublika ngarud ken ni Gedalias nga anak ni Ahikam ken apoko ni Safan. Isu ti insaad ti ari ti Babilonia a gobernador kadagiti il-ili ti Juda. Agyanka kenkuana ket agnaedka iti ayan dagiti tattao wenno inka iti sadinoman a kayatmo a papanan.” Inikkannak iti sagut ken taraon sanak pinalubosan."


word:
"Napanak nakipagyan ken ni Gedalias idiay Mizpa, ket nakipagtaengak kadagiti tattao a nabati iti daga ti Juda."


word:
"Adda sumagmamano kadagiti ofisiales ken soldado ti Juda a saan a simmuko kadagiti taga-Babilonia. Nadamagda nga insaad ti ari ti Babilonia ni Gedalias nga anak ni Ahikam a kas gobernador ti Juda ken mangimaton kadagiti amin a tattao a saan a naipan a kas balud idiay Babilonia. Dagitoy ti kapanglawan kadagiti tattao iti daga."


word:
"Napanda ngarud idiay Mizpa ket nakiumanda ken ni Gedalias. Nairaman kadakuada ni Ismael nga anak ni Netanias, Johanan nga anak ni Karea, Seraias nga anak ni Tanhumet, dagiti lallaki nga annak ni Efai a Netofatita ken Jezanias a Maacatita, agraman dagiti soldadona."


word:
"Impatalged ni Gedalias daytoy kadakuada, “Saankayo nga agbutbuteng a sumuko kadagiti taga-Babilonia. Agnaedkayo iti daytoy a daga. Agserbikayo iti ari ti Babilonia ket awanto ti pakaan-anoanyo."


word:
"Uray siak, agyanakto ditoy Mizpa ket siakto ti mangibagi kadakayo inton umay dagiti taga-Babilonia. Ngem mabalinyo ti agidulin iti arak, bungbunga ken lana ti olibo, ket agnaedkayo kadagiti il-ili a sakupenyo.”"


word:
"Kabayatanna, nadamag dagiti amin a Judio nga adda idiay Moab, Ammon, Edom ken dagiti dadduma a pagilian a pinalubosan ti ari ti Babilonia ti sumagmamano a Judio nga agnaed idiay Juda ket pinaggobernadorna ni Gedalias."


word:
"Iti kasta, pinanawanda met dagiti luglugar a nakaiwarawaraanda ket nagsublida idiay Juda. Napanda ken ni Gedalias idiay Mizpa ket nagidulinda iti adu nga arak ken bungbunga."


word:
"Kalpasan daytoy, napan idiay Mizpa da Johanan nga anak ni Karea ken dagiti pangulo dagiti mannakigubat a saan a simmuko ken ni Gedalias. Dimmatagda ken ni Gedalias"


word:
"ket kinunada, “Dimo kad ammo nga imbaon ni Baalis nga ari ti Ammon ni Ismael nga anak ni Netanias tapno papatayennaka?”Ngem saan a namati ni Gedalias."


word:
"Sililimed a kinuna ni Johanan ken ni Gedalias, “Palubosannak a mapan mangpapatay ken ni Ismael ket awanto ti makaammo no siasino ti nangaramid. Apay a mapalubosan a mangpatay kenka? No matayka, mawarawara dagiti amin a Judio a simmurot kenka ket dumtengto ti didigra kadagiti amin a tattao a nabati iti Juda.”"


word:
"“Dimo ar-aramiden ti kasta!” insungbat ni Gedalias. “Saan nga agpayso ti kunam maipapan ken ni Ismael.”"


word:
"Iti maikapito a bulan iti dayta a tawen, napan sinarungkaran ni Ismael ni Gobernador Gedalias idiay Mizpa. Kaduana ti sangapulo a lallaki. Anak ni Netanias ni Ismael ken apoko ni Elisama a nagtaud iti familia dagiti ari ken kameng ti maysa kadagiti nangato nga ofisiales ti ari. Bayat ti panaglalanglangda amin a mangan,"


word:
"Pinatay pay ni Ismael dagiti amin nga Israelita a kadua ni Gedalias idiay Mizpa, kasta met dagiti soldado ti Babilonia a nairana nga adda idi sadiay."


word:
"simmangpet ti 80 a lallaki a naggapu idiay Sikem, Silo ken Samaria. Sakbay ti ipapanda, nagibarbasda, rinay-abda dagiti pagan-anayda ken sinugsugatda dagiti bagbagida. Nangitugotda kadagiti makan ken insenso nga idatonda iti Templo."


word:
"Iti kasta, rimmuar ni Ismael idiay Mizpa ket agsangsangit a simmabat kadakuada. “Pangngaasiyo ta umayyo kitaen ni Gedalias,” kinunana."


word:
"Apaman a nakastrek dagiti 80 a lallaki iti siudad, pinatay ida ni Ismael ken dagiti tattaona sada intappuak dagiti bangkayda iti maysa a bubon."


word:
"Ngem adda sangapulo a lallaki iti bunggoy a nagkuna ken ni Ismael, “Pangngaasim ta dinakami patayen! Adu ti trigo, sebada, lana ti olibo ken diro nga inlemmengmi iti taltalon.”Iti kasta, saanna nga inraman a pinapatay ida."


word:
"Dakkel ti bubon a nangitappuakan ni Ismael kadagiti pinatayna. Daytoy ti bubon a kinali ni Ari Asa idi madama ti panangraut kenkuana ni Baasa nga ari ti Israel. Pinunno ni Ismael ti bubon kadagiti bangkay dagiti pinatayna."


word:
"Imbalud ni Ismael dagiti babbai nga annak ti ari ken dagiti dadduma a tattao ti Mizpa nga impaaywan ni Nebuzaradan a kapitan dagiti guardia ken ni Gedalias. Impanawna ida a kas balud ket nagturong iti sakup ti Ammon."


word:
"Nadamag ni Johanan nga anak ni Karea ken dagiti pangulo ti armada ti krimen nga inaramid ni Ismael."


word:
"Naragsakan dagiti tattao a balud ni Ismael idi makitada ni Johanan ken dagiti pangulo agraman dagiti kaduada."


word:
"Inaywanan ni Johanan ken dagiti pangulo ti armada dagiti soldado, dagiti babbai, dagiti ubbing ken dagiti eunoko a balud nga innala ni Ismael idiay Mizpa kalpasan ti panangpatayna ken ni Gedalias."


word:
"Nagbutengda kadagiti taga-Babilonia gapu ta pinapatay ni Ismael ni Gedalias a pinaggobernador ti ari ti Babilonia iti dayta a daga. Ngarud, nagrubbuatda a mapan idiay Egipto tapno malisianda dagiti taga-Babilonia. Iti dalan, nagsardengda idiay Gerut-Kimham iti asideg ti Betlehem tapno aginanada."


word:
"Kalpasanna, immay kaniak dagiti amin a pangulo dagiti armada agraman ni Johanan nga anak ni Karea, ni Azarias nga anak ni Hosaias ken nadumaduma a tattao, natan-ok ken nanumo."


word:
"Kinunada kaniak, “Pangngaasim ta ipangagmo ti dawatmi! Ikararagannakami iti Apo a Diostayo. Idawdawatannakam amin a natda. Adukami idi, ngem kas makitam, bassitkamin."


word:
"“Ala wen,” insungbatko. “Ikarkararagankayto iti Apo a Diostayo kas dawatenyo. No aniaman ti kunana, ibagakto kadakayo. Awanto ti ilimedko.”"


word:
"Kinunada kaniak, “Ti Apo a Diostayo ti agbalin a pudno ken matalek a saksi a maibusor kadakami no dimi tungpalen dagiti amin nga ibagana kenka nga aramidenmi."


word:
"Naimbag man wenno dakes, agtulnogkamto iti Apo a Diostayo a pangibaonanmi kenka. Awanto ti pakaan-anoanmi no agtulnogkami kenkuana.”"


word:
"isu nga inayabak ni Johanan nga anak ni Karea, dagiti amin a pangulo dagiti armada a kinakuyogna ken dagiti nadumaduma a tattao, natan-ok ken nanumo."


word:
"Kinunak kadakuada, “Kastoy ti imbaga ti Apo a Dios ti Israel a nangibaonanyo kaniak tapno idatagko ti dawatyo:"


word:
"‘No kayatyo ti agnaed iti daytoy a daga, parang-ayenkayo ket saankayo a dadaelen. Imulakayto ket saankayo a paruten. Ladingitek unay ti panangdadaelko kadakayo."


word:
"Saankayon nga agbutbuteng iti ari ti Babilonia. Diyo kabuteng ta aywanankayo. Salaknibankayo ket isalakankayo iti pannakabalinna."


word:
"Gapu ta manangngaasiak, ipamuspusak ti panangngaasina kadakayo ket palubosannakayto nga agawid. Siak, ni Yahweh, ti nagsao iti daytoy.’"


word:
"“Ngem dakayo a natda iti Juda, saankayo nga agsuksukir iti Apo a Diosyo ket saankayo nga agsukir nga agnaed iti daytoy a daga. Diyo kunkuna, ‘Dimi kayat ti agnaed ditoy. Kayatmi ti mapan agnaed idiay Egipto. Awan gubgubat sadiay wenno mangayab kadakami a makigubat. Awan bisin.’ Ta no kunayo daytoy, kastoy met ti sao ti Apo a Mannakabalin-amin a Dios ti Israel, ‘No ipapilityo ti mapan agnaed idiay Egipto,"


word:
"makamakamnakayto ti gubat a kabutbutengyo. Surotennakayto ti bisin a kaam-amakyo. Mataykayto idiay Egipto."


word:
"Matayto amin iti gubat wenno bisin wenno angol ti mapan agnaed sadiay. Awanto ti matda. Awanto ti makalisi iti didigra nga idissuorko kadakuada.’"


word:
"“Kuna ti Apo a Dios ti Israel, ‘No inkay idiay Egipto, idissuorkonto kadakayo ti unget ken pungtotko a kas iti indissuorko kadagiti taga-Jerusalem. Nakakaasinto ti kasasaadyo. Pagang-angawandakayto dagiti tattao ket pagilunoddanto ti naganyo. Saanyonton a makita daytoy a lugar.’”"


word:
"Intuloyko ti nagsao, “Imbaga ti Apo kadakayo a natda iti Juda a dikay mapmapan idiay Egipto. Ita nga aldaw, ballaagankayo"


word:
"a nagbiddutkayo. Imbaondak iti Apo a Diostayo a nangikararag kadakayo. Imbagayo nga ibagak amin nga aramidenyo ket tungpalenyo."


word:
"Ngarud, laglagipenyo daytoy: mataykayto iti kampilan wenno bisin wenno angol iti daga a kayatyo a pagnaedan.”"


word:
"nagsao da Azarias nga anak ni Hosaias, Johanan nga anak ni Karea ken amin a natangsit a lallaki. “Agul-ulbodka,” kinunada kaniak. “Saannaka nga imbaon ti Apo a Diostayo a mangibaga kadakami a dikami mapan idiay Egipto."


word:
"Ngem dinurogannaka ni Baruc nga anak ni Nerias tapno busorennakami ket yawatnakami kadagiti taga-Babilonia a mabalin a mangpatay wenno mangipan kadakam idiay Babilonia.”"


word:
"Iti kasta, saan a tinungpal ni Johanan wenno dagiti amin a pangulo ti armada wenno dagiti tattao ti bilin ti Apo nga agbatida idiay Juda."


word:
"Innala ni Johanan ken dagiti amin nga ofisiales ti armada ti amin a natda idiay Juda, ket impanda ida idiay Egipto, agraman dagiti amin a nagsubli manipud kadagiti nadumaduma a pagilian a nakaiwarawaraanda;"


word:
"dagiti lallaki, dagiti babbai, dagiti ubbing ken dagiti babbai nga annak ti ari. Innalada dagiti amin a nabati idiay Juda a pinaaywanan ni Nebuzaradan a kapitan dagiti guardia ken ni Gedalias agraman kadakami ken ni Baruc."


word:
"“Mangalaka iti sumagmamano a dadakkel a bato ket ikalim ida iti sango ti pagserkan ti palasio ti Faraon iti daytoy a siudad. Aramidem daytoy iti imatang ti sumagmamano a Judio."


word:
"Ibagam kadakuada a siak, ni Yahweh a Mannakabalin-amin a Dios ti Israel, yegko ditoy ni adipenko a Nebucadnesar nga ari ti Babilonia. Ipasdekkonto ti tronona kadagitoy a bato nga inkalik ket bangonekto ti toldana a kas ari."


word:
"Umaynanto parmeken ti Egipto. Patayennanto iti angol dagiti nairanta a matay iti angol. Ipanawnanto a kas balud dagiti nairanta a mabalud. Patayennanto iti gubat dagiti naikeddeng a matay iti gubat."


word:
"Puorannanto dagiti templo dagiti didiosen ti Egipto wenno ipanawnanto ida. Kas iti panangikkat ti agpaspastor kadagiti tuma iti arruatenna agingga nga awanen maikkatna, kastanto met ti aramiden ti ari ti Babilonia iti daga ket agawidto a sibaballigi."


word:
"Rebbaennanto dagiti nasagradoan a monumento ti Heliopolis idiay Egipto, ket puorannanto dagiti templo dagiti didiosen dagiti Egipcio.”"


word:
"Nagsao ti Apo kaniak maipapan kadagiti amin a Judio nga agnaed idiay Egipto, kadagiti siudad ti Migdol, Tafnes, Memfis ken kadagiti adda iti akin-abagatan a paset ti pagilian."


word:
"Kinuna ti Apo a Mannakabalin-amin a Dios ti Israel, “Nakitayo a mismo ti panangdadaelko iti Jerusalem ken kadagiti amin a siudad ti Juda. Langalangda pay laeng agpapan ita ket awan agnaed kadakuada."


word:
"Kasta ti inaramidko gapu iti kinadakes dagiti tattaoda ket pinagpungtotdak. Nagidatagda iti daton a mapuoran kadagiti didiosen. Nagserbida kadagiti didiosen a dida pay idi nagdaydayawan ken uray dakayo wenno dagidi kapuonanyo."


word:
"Diak nagsardeng a nangibabaon kadagiti adipenko a profeta a nangibagbaga kadakayo a diyo ar-aramiden dagiti makarimon a bambanag a kagurak."


word:
"Ngem saankayo a nangipangpangag wenno nangikaskaso. Diyo insardeng dagiti dakes nga aramidyo a nagidatag iti daton a mapuoran kadagiti didiosen."


word:
"Iti kasta, indissuorko ti unget ken pungtotko kadagiti il-ili ti Juda ken kadagiti lanlansangan ti Jerusalem ket pinuorak ida. Nagbalinda a rebrebba ket nakabutbuteng ti buyada agpapan kadagitoy nga aldaw."


word:
"“Ngarud, siak, ni Yahweh a Mannakabalin-amin a Dios ti Israel, saludsodek man no apay nga agaramidkayo iti kasta a kinadakes? Kayatyo kadi a yegko ti pannakadadael iti Juda: lallaki ken babbai, ubbing ken maladaga tapno awan ti matda kadakayo?"


word:
"Apay a pagpungtotendak babaen iti panagdaydayawyo kadagiti imahen ken iti panagidatagyo iti daton a mapuoran kadagiti didiosen ditoy Egipto nga immayyo pagnaedan? Aramidenyo kadi dagitoy a pangdadael laeng kadagiti bagbagiyo tapno pagang-angawandakayo dagiti amin a nasion ditoy lubong ket aramatenda a pagilunod ti naganyo?"


word:
"Nalipatanyo kadin dagiti dakes nga inaramid dagidi kapuonanyo kadagiti il-ili ti Juda ken kadagiti lanlansangan ti Jerusalem? Nalipatanyo kadin ti inar-aramid dagiti ar-ari ti Juda ken dagiti assawada? Nalipatanyo kadin ti inar-aramidyo ken dagiti inar-aramid dagiti assawayo?"


word:
"Ngem agpapan ita, dikay pay la agpakumbaba. Dikay latta agbuteng kaniak. Diyo tinungpal dagiti bilin ken linteg nga intedko kadakayo ken kadagidi kapuonanyo."


word:
"“Iti kasta, siak, ni Yahweh a Mannakabalin-amin a Dios ti Israel didigraenkayto ket ikisapkonto ti entero a Juda."


word:
"No maipapan kadagiti nabati a tattao idiay Juda a mangipapilit nga agnaed iti Egipto, pukawekto amin ida. Mataydanto amin ditoy Egipto gapu iti gubat ken bisin, natan-ok man wenno nanumo. Nakakaasinto ti kasasaadda. Lalaisento ida dagiti tattao ket agbalinto a lunod ti naganda."


word:
"Kas iti panangdusak iti Jerusalem, dusaekto dagiti agnaed ditoy Egipto iti gubat, bisin ken angol."


word:
"Awanto ti makalasat wenno agbiag kadagiti umili a nabati iti Juda nga immay agnaed ditoy Egipto. Awanto ti uray maysa kadakuada a makasubli idiay Juda a tarigagayanda a pagnaedan. Awanto ti agsubli malaksid ti sumagmamano kadagiti nagtalaw.”"


word:
"Ngarud, kinuna kaniak dagiti lallaki a makaammo a nagidatag dagiti assawada iti daton a mapuoran kadagiti didiosen, dagiti amin a babbai nga adda sadiay agraman dagiti Judio nga agnaed iti akin-abagatan a paset ti Egipto,"


word:
"Aramidenmi latta amin nga inkarimi nga aramiden. Agidatagkami iti daton a mapuoran ken daton a mainum iti didiosen a managan Reyna ti Langit ken kas iti inaramidmin ken inaramid dagidi kapuonanmi, dagiti ari ken papangulomi kadagiti il-ili iti Juda ken kadagiti lanlansangan ti Jerusalem. Adu idi ti taraonmi. Narang-ay ti biagmi ket awan pakaringgoranmi."


word:
"Ngem manipud idi insardengmin ti agidatag iti daton a mapuoran ken daton a mainum iti Reyna ti Langit, agbisinkami metten. Matay pay ketdin dagiti tattaomi iti gubat ken bisin.”"


word:
"Kinuna met dagiti babbai, “Idi naglutokami iti kankanen a sinan-Reyna ti Langit, ken idi nagidatagkami kenkuana iti daton a mapuoran ken daton a mainum, inanamongan dagiti assawami dagitoy nga aramidmi.”"


word:
"“Ipagarupyo aya a saan nga ammo ti Apo dagiti indatagyo a daton a mapuoran, dakayo ken dagidi kapuonanyo, dagiti ar-ari ken papanguloyo, ken dagiti tattao iti pagilian, kadagiti il-ili ti Juda ken kadagiti lanlansangan ti Jerusalem? Ipagarupyo aya a nalipatannan daytoy?"


word:
"Iti daytoy met la nga aldaw, naglangalangen ti dagayo ket awanen ti agnaed. Nagbalinen a nakabutbuteng ti buyana. Pagilunod dagiti tattao ti nagan ti Jerusalem agsipud ta saanen a maibturan ti Apo dagiti kinadakes nga ar-aramidenyo."


word:
"Napasamak kadakayo daytoy a pannakadadael, kas makitayo ita, ta nagidatagkayo kadagiti daton a mapuoran kadagiti didiosen; ket nagbasolkayo iti Apo gapu ta diyo tinungpal amin a bilinna.”"


word:
"Imbagak kadagiti tattao, nangruna kadagiti babbai, ti kinuna ti Apo a Mannakabalin-amin a Dios ti Israel kadagiti tattao ti Juda nga agnanaed iti Egipto: “Adda kariyo iti Reyna ti Langit, dakayo ken dagiti assawayo. Sinapataanyo nga agidatagkayo kenkuana kadagiti daton a mapuoran ken daton a mainum. Tinungpalyo dagiti kariyo. Tungpalenyo ngarud dagiti karkariyo! Aramidenyo dagiti insapatayo!"


word:
"Ngem ita, denggenyo ti saok, ti kari a sinapataak iti nabileg a naganko kadakayo amin a Judio nga agnanaed ditoy Egipto: Dikayto palubosanen a mangaramat iti naganko no agsapatakayo a kunayo, ‘Isapatak iti nagan ti Apo a Dios.’"


word:
"Saankayto a parang-ayen. Dadaelenkayto ketdi. Matayto iti gubat ken bisin ti amin a taga-Juda nga agnaed ditoy Egipto. Awanto a pulos ti mabati."


word:
"Ngem makalisinto iti patay ti sumagmamano kadakayo. Pumanawdanto ditoy Egipto ket agsublida idiay Juda. Maammoanto dagiti tattao ti Juda a natda kadagiti immay ditoy Egipto no siasino ti pudno ti saona, siak wenno isuda."


word:
"Siak, ni Yahweh, itedkonto daytoy a pagilasinan: dusaenkayto iti daytoy a lugar ket matungpalto ti inkarik a pannakadadaelyo."


word:
"Yawatkonto ni Faraon Hofra nga ari ti Egipto iti pannakabalin dagiti kabusorna a mangisiksikat kenkuana. Wen, yawatkonto a kas iti panangyawatko ken ni Zedekias nga ari ti Juda iti pannakabalin ni Nebucadnesar nga ari ti Babilonia a kabusorna ken nagpanggep a mangpapatay kenkuana.”"


word:
"Iti maikapat a tawen a panagari ni Jehoyakim nga anak ni Josias idiay Juda, insurat ni Baruc nga anak ni Nerias ti indiktarko kenkuana. Imbagak kenkuana"


word:
"kunkunam, ‘Asiak pay! Dinegdegan ni Yahweh ti rigrigatko; ninayonanna iti ladingit. Mautoyanakon nga agas-asug ket awan ti pakabang-arak.’"


word:
"“Ngem siak, ni Yahweh, rebbaek ti binangonko ken parutek ti immulak. Aramidekto daytoy iti entero a daga."


word:
"Tarigagayam kadi ti pannakaisalsaluminam? Dimo tarigagayan ta didigraek ti amin a sangkataoan. Nupay kasta, ipaluboskonto nga awan ti pakaan-anoam iti sadinoman a papanam. Siak, ni Yahweh, ti nagsao iti daytoy.”"


word:
"Maipapan iti Egipto, daytoy ti saona a maibusor iti armada ni Faraon Neco a pinarmek ni Nebucadnesar nga ari ti Babilonia idiay Carkemis iti asideg ti Karayan Eufrates. Pinarmek ni Nebucadnesar iti maikapat a tawen a panagari ni Jehoyakim nga anak ni Josias iti Juda. Kinuna ti Apo:"


word:
"Isaganayo dagiti kabalioyoket agsakaykayo!Agpuestokayo! Aghelmetkayo!Asaenyo dagiti gayangyo!Agkabalkayo!’"


word:
"“Ngem ania ti makitak?”saludsoden ni Yahweh.“Agsanudda a sibubuteng.Maparmek dagiti soldadoda.Gapu iti butengda,alistoanda ti agtaray ket saanda a tumalliaw."


word:
"Saan a makaadayo dagiti napardas a tumaray;saan a makalibas dagiti mannakigubat.Maitibkol ken matumbada idiay amianan,wen, iti igid ti Karayan Eufrates."


word:
"Ti Egipto ti dumakkel a kasla Karayan Nile,kasla karayan nga aglayus.Kinuna ti Egipto, ‘Dumakkelak ket layusekto ti lubong;dadaelekto dagiti siudad ken dagiti tattao."


word:
"Abogenyo dagiti kabalio!Paggunayenyo dagiti lugan a pakigubat!Ibaonyo a sumaranget dagiti soldado:dagiti nakakalasag a taga-Etiopia ken taga-Putken dagiti pumapana a taga-Lud.’”"


word:
"Daytoy ti aldaw ti Apo a Dios a Mannakabalin-amin:aldaw a panagibalesna,aldaw a panangdusana kadagiti kabusorna.Ibusento ida ti kampilan agingga iti mabsogket inumennanto ti darada agingga iti mapnek.Ita nga aldaw, agidatag ti Mannakabalin-aminiti daton idiay amianan,iti igid ti Karayan Eufrates."


word:
"Inkay idiay Galaad, tattao iti Egipto,ket agsapulkay iti agas!Awan serserbi dagiti amin nga agasyo;awan ti makapaimbag kadakayo."


word:
"Nadamag dagiti nasion ti pannakaibabainyo;nangngegda amin ti panagsangsangityo.Agdidinnungpar dagiti soldadoket matuangda a padapada."


word:
"“Ibagam kadagiti il-ili ti Egipto,idiay Migdol, Memfis ken Tafnes:‘Agsaganakayo a mangikaluya kadagiti bagbagiyo;madadaelto iti gubat ti amin nga adda kadakayo."


word:
"Naitibkol dagiti soldadoyo ket natumbada.Kunada iti maysa ken maysa,‘Darasentayo! Agsublitayon kadagiti tattaotayo,iti ili a nakayanakantayo.Itarayantayo ti kampilan dagiti kabusor.’"


word:
"Siak, ni Yahweh a Mannakabalin-amin ket ari.Siak ti sibibiag a Dios.‘Kas iti Bantay Tabor a kabilgan kadagiti bambantay,ken ti Bantay Carmel a nangatngato ngem ti baybay,kastanto ti bileg ti umay mangraut kadakayo.’"


word:
"Agsaganakayo a maipanaw a kas balud,dakayo a taga-Egipto.Agbalinto a let-ang ti Memfis,langalang nga awan ti agnaed."


word:
"Uray pay dagiti natangdanan a soldadona,kasda la urbon ti baka nga awan gawayna.Saanda a nakiranget;nagsanud ken nagtarayda amin,agsipud ta dimtengen ti panungpalanda,tiempon ti pannakadusada."


word:
"Agtaray ti Egipto,agkarasakas a kas iti ulegta darupen ti armada ti kabusorna.Nagtagiwasayda a mangraut kenkuana,kasda la lallaki nga agpukpukan iti kayo."


word:
"Pukanenda dagiti kaykayo iti bakirna.Saan a mabilang dagiti tattaoda;ad-adu ngem dudon dagiti soldadoda."


word:
"Kuna ti Apo a Mannakabalin-amin a Dios ti Israel, “Dusaek ni Amon a didiosen ti Tebes, agraman ti Egipto ken dagiti didiosen ken arina. Alaek ti Faraon ken dagiti amin nga agtalek kenkuana."


word:
"Yawatkonto ida ken ni Ari Nebucadnesar ti Babilonia ken ti armadana, isuda nga agpanggep a pumatay kadakuada. Ngem iti kamaudianna, addanto manen agnaed iti Egipto a kas idi un-unana. Siak, ni Yahweh, ti agsasao.”"


word:
"Kuna ti Apo, “Dikay agbuteng, dakayo a tattaok;dikay agamak, dakayo nga Israelita.Isalakankayto iti dayta adayo a daga,iti daga a nakaibaludanyo.Agsubli ken agbiagkayto a sitatalna;natalgedkayto ket awanto ti mangbutbuteng kadakayo."


word:
"Dikay agbuteng ta addaak kadakayo.Pukawekto a mamimpinsan dagiti amin a nasiona nangiwarawaraak kadakayo,ngem saankayto a dadaelen.Dusaenkayonto a dusaen;ngem nainkalintegan ti panangdusak kadakayo.Siak, ni Yahweh, ti nagsao iti daytoy.”"


word:
"Kinunana,“Adtoy, dumakdakkel ti danum iti amianan,ket manglayus a kas iti karayan.Layusenna ti daga ken amin a linaonna,dagiti siudad ken amin nga agnaed kadakuada.Agpaarayatto dagiti tattao,nasaemto ti sangitda."


word:
"Mangngegdanto ti dalagudog dagiti kabalio,ti karadakad dagiti luglugan a pakigubatdagiti ranitrit dagiti pilpilid.Saanto a sublien dagiti amma dagiti annakda,gapu ta agsalupaypay dagiti imada."


word:
"Dumtengen ti pannakadadael ti Filistia;agpatinggan ti amin a tulonga mabalin nga ited ti Tiro ken Sidon.Siak, ni Yahweh, dadaelekto dagiti Filisteo,dagiti naggapu iti igid ti baybay ti Caftor."


word:
"Kasta unay ti ladingit dagiti taga-Gaza.Awanen arimekmek dagiti taga-Askelon.Kasano ti kapaut ti panagdung-awdagiti natda a Filisteo?"


word:
"Ipukkawyo, ‘Kampilan ti Apo!Kaanonto nga agsardeng ti panagranggasmo?Agsublika iti kalubanmo.Agyanka sadiay ket aginanaka!’"


word:
"Ngem kasano nga aginanaidinto ta inikkak iti trabahona?Binilinko a rautenna ti Askelonken dagiti agnaed iti igid ti baybay.”"


word:
"Daytoy ti kinuna ni Yahweh a Mannakabalin-amin maipapan iti Moab:“Asi pay dagiti tattao ti Nebo—nadadaelen ti ilida!Naparmeken ti Kiriataim,narban ti nabileg a sarikedkedna.Naibabainen dagiti tattaona,"


word:
"awanen ti dayag ti Moab.Sinakup dagiti kabusor ti Hesbon,ket nagtutulagda a dadaelenda ti nasion ti Moab!Mapaulimekto ti ili a Dibon;rautento dagiti kabusor."


word:
"Denggenyo ti an-anug-ogdaiti sang-atan nga agpa-Luhit.Denggenyo ti nasaem a sangsangit ti panagsagaba,iti salogan nga agpa-Horonaim."


word:
"“Moab, nagtalekka idi iti pigsa ken kinabaknangmo,ngem uray sika maipanawkanto.Maitalawto ni Kemos a didiosen,agraman dagiti prinsipe ken papadina."


word:
"Awanto ti ili a makalisi iti pannakadadael;agpadpadanto a madadael ti tanap ken ti patad.Siak, ni Yahweh ti nagsao."


word:
"Ikkanyo ti Moab iti payak tapno agtalaw.Aglangalangto dagiti il-ilina,ket awanton ti agnaed kadakuada.”("


word:
"Mailunod ti tao a saan a mangipapuso nga agtrabaho iti aramid ni Yahweh. Mailunod ti tao a saan a mangaramat iti kampilanna nga agpapatay!)"


word:
"Kuna ni Yahweh, “Kanayon a natalged idi ti panagbiag ti Moab. Pulos a saan a naitalaw a kas balud. Kasla arak a nagarinsaed ket saan a nagargaraw. Saan a nayal-alis kadagiti burnay. Saan a nagbaliw ti ingelna ken ti sigud a ramanna."


word:
"“Ngem, dumtengen ti tiempo a panangibaonko kadagiti tattao a mangibukbok iti Moab a kasla arak. Ipakbodanto amin ti arak ket burakburakenda pay dagiti burnay a nagyananna."


word:
"Maupayto dagiti Moabita ken ni Kemos a didiosenda a kas iti pannakaupay dagiti Israelita ken ni Betel a didiosen a nagtalkanda."


word:
"Nadadaelen ti Moab ken dagiti siudadna,narangrangkayen dagiti kalaingan nga agtutubona.Daytoy ti sao ti Ari, ni Yahweh a Mannakabalin-amin."


word:
"“Sangitanyo dayta a nasion, dakayo a kaarrubana,dakay amin a mangbigbig kenkuana.Kunayo, ‘Nagpatinggan ti mannakabalin a turayna;awanen ti dayag ken bilegna.’"


word:
"Dakayo nga agnanaed idiay Dibon,bumabakayo iti nadayag a saadyo, ket agdalupisakkayo iti tapok.Adda ditoyen ti mangdadael iti Moab,rinebbekna dagiti sarikedkedna."


word:
"Dakayo nga agnanaed idiay Aroer,agtakderkayo iti igid ti kalsada ket aguraykayo;saludsodenyo iti siasinoman nga aglibas no ania ti napasamak."


word:
"‘Naparmeken ti Moab,’ kunadanto.‘Sangitanyo ta naibabainen.Ipakaammoyo kadagiti lugar iti igid ti Karayan Arnona nadadaelen ti Moab.’"


word:
"Keriot ken Bozra. Dimtengen ti pannakaukom dagiti amin a siudad ti Moab nga adda iti adayo wenno asideg."


word:
"Naparmeken ti bileg ti Moab. Nadadaelen ti pannakabalinna. Siak, ni Yahweh, ti nagsao iti daytoy.”"


word:
"Kinuna ni Yahweh, “Bartekenyo ti Moab agsipud ta sinukirnak. Aglugnakto iti mismo a saruana ket katawaanto dagiti tattao."


word:
"Moab, malagipmo ti panangrabrabakmo idi kadagiti Israelita? Imbilangmo ida a kasla ketdin tiniliw ida ti bunggoy dagiti tulisan."


word:
"“Dakayo nga agnaed iti Moab, panawanyon dagiti il-iliyo! Inkay agnaed kadagiti rangrangkis! Tuladenyo ti kalapati nga agumok kadagiti rangrangkis."


word:
"Natangsit unay ti Moab! Nadamagko ti kinatangsit, kinapalangguad ken kinakuspag dagiti tattaona. Nangato ti pangipagpagarupanda iti bagida."


word:
"Siak, ni Yahweh, ammok ti kinapalangguadda. Awan serserbi ti kinapangasda ket saanto nga agbayag dagiti aramidda."


word:
"Ad-addanto a dung-awak dagiti taga-Sibma ngem dagiti taga-Jazer. Siudad a Sibma, kaska la lanut a bumallasiw ti sangana iti Natay a Baybay ket dumanon idiay Jazer. Ngem ita, nadadaelen dagiti bungbungam iti kalgaw ken dagiti ubasmo."


word:
"Awanen ti ragsak ken rag-o iti nadam-eg a daga ti Moab. Saanen nga agayus ti arak ti pagpespesan iti arak. Awanen ti agaramid iti arak ken umkis iti rag-o."


word:
"“Agsangit dagiti tattao ti Hesbon ken Eleale. Mangngeg ti sangsangitda agingga idiay Jaaz. Mangngeg met dagiti adda idiay Zoar, idiay Horonaim ken idiay Baro nga Eglat. Nagmaga payen ti Waig Nimrim."


word:
"Pasardengekto dagiti tattao ti Moab nga agidatag iti daton a mapuoran kadagiti nangato a lugar, ken agidaton iti sakrifisio kadagiti didiosenda. Siak, ni Yahweh, ti agsasao."


word:
"“Iti kasta, agladingit toy pusok gapu iti Moab ken kadagiti tattao ti Kirheres; arigko iti maysa nga agtuktokar iti kanta ti pumpon agsipud ta napukaw aminen a sanikuada."


word:
"Nagpakuskos ti tunggal maysa ket nagibarbasda. Sinugsugatda dagiti imada. Nagarruatda iti nakersang a lupot a mangipakita iti panagbabawida."


word:
"Pasig a dung-aw ti mangngeg iti tuktok dagiti balbalay ken kadagiti kalkalsada ta binurakko ti Moab a kasla burnay nga awan mangipateg."


word:
"Narpuogen ti Moab. Agdung-awkayo! Inlingednan ti rupana gapu iti bain. Nadadaelen ket pagang-angawanen dagiti kabangibangna a nasion. Siak, ni Yahweh, ti agsasao.”"


word:
"Sakupennanto dagiti il-ili ken sarikedkedna. Iti dayta nga aldaw, agdanagto dagiti soldado ti Moab a kasla iti panagdanag ti agpasikal."


word:
"Inkeddengkon ti pannakadadael ti Moab. Ti makalisi iti pammutbuteng matnagto iti abut. Ti makaruar iti abut, maipalab-ogto."


word:
"Agkamang idiay Hesbon dagiti nakakaasi a nagbakwit. Ngem uray ti siudad ti Hesbon nga inturayan idi ni Ari Sihon, maur-uramen. Napuoranen dagiti beddeng ken dagiti kabambantayan dagiti Moabita a naayat iti gubat."


word:
"Asi pay dagiti taga-Moab! Nadadaelen dagiti nagdaydayaw ken ni Kemos. Naitalaw dagiti annakda ket naipanda a kas balud iti sabali a daga."


word:
"Ngem iti masakbayan, parang-ayento manen ni Yahweh ti Moab. Amin dagitoy ket imbaga ni Yahweh a mapasamak iti Moab."


word:
"Daytoy ti sao ni Yahweh a maibusor iti Ammon: “Ayan dagiti lallaki nga annak ti Israel? Awan kadi kadakuada ti mangsalaknib iti dagada? Apay a pinalubosanda dagiti agdaydayaw ken ni Milcom a mangtagikua iti sakup ti tribu ti Gad ket agnaedda sadiay?"


word:
"Ngem dumtengen ti tiempo a pannakangngeg dagiti tattao ti Rabba iti ikkis ti gubat. Madadaelto ti siudad ken agbalin a rebrebba ket mapuoranto agingga a dumapu dagiti barbarriona. Kalpasanna, mapasublinto met laeng dagiti Israelita ti naagaw a dagada."


word:
"Agsangitkayo, dakayo a taga-Hesbon. Nadadaelen ti Ai a siudadyo. Agdung-awkayo, dakayo a babbai a taga-Rabba! Agpanes ken agsangitkayo. Agtaraykayo a diyo ammo ti turturongenyo, ta maitalawto ni didiosenyo a Milcom agraman dagiti papadi ken prin sipena."


word:
"“Apay nga agpasindayagkayo, babbai nga awanan pammati? Kumapkapsutkayon. Apay nga agtalgedkayo iti kinabaknangyo ket kunayo nga awan ti makaitured a dumarup kadakayo?"


word:
"Yegkonto ti pagbutnganyo iti aglawlaw. Agtataraykayto amin a mangikaluya iti biagyo. Awanto ti mangurnos kadagiti soldadoyo."


word:
"“Ngem iti kamaudianna, parang-ayekto manen dagiti Ammonita. Siak, ni Yahweh, ti nagsao iti daytoy.”"


word:
"Daytoy ti kinuna ni Yahweh a Mannakabalin-amin maipapan iti Edom: “Napukaw kadin dagiti taga-Edom ti husto a panagpampanunotda? Saanen aya a kabaelan dagiti masirib nga ibaga ti aramidenda? Napukawdan aya dagiti siribda?"


word:
"Tattao ti Dedan, agsubli ken agtaraykayo! Inkay aglemmeng! Dadaelekto dagiti kaputotan ni Esau agsipud ta dimtengen ti tiempo a dusaek ida."


word:
"No agburas dagiti tattao iti ubas, mangiteddada iti bunga iti sanga ket dagiti agtakaw iti rabii, ti laeng kayatda ti alaenda."


word:
"Ngem linabusak a namimpinsan dagiti kaputotan ni Esau ket linukasak dagiti paglemlemmenganda tapno awanen pagkamanganda. Nadadaelen dagiti tattao ti Edom, dagiti kakabagianda ken dagiti kaarrubada. Awanen ti nabati."


word:
"Italekyo kaniak dagiti ul-ulila nga annakyo ta taripatoek ida. Mabalindak a pagtalkan dagiti babbai a balo nga adda iti sidongyo."


word:
"“No uminum iti kopa ti pannakadusa dagiti saan a rumbeng a madusa, dakayto la ketdin? Dusaenkayto a dusaen. Masapul nga uminumkayo iti kopa ti pannakadusa!"


word:
"Siak a mismo ti agsapata nga agbalinto ti siudad ti Bozra a nakabutbuteng ken langalang. Pagang-angawanto dagiti tattao ket pagilunoddanto ti naganna. Agnanayonto a rebrebba ti amin a kabangibang a barriona. Siak, ni Yahweh, ti nagsao iti daytoy.”"


word:
"Kinunak, “Edom, adda mensahe kaniak ti Apo. Nangibaon iti mapan kadagiti nasion a mangipakaammo kadakuada nga ummongenda dagiti buyotda ket agsaganada a mangraut kenka."


word:
"Natangsitkayo! Daytoy ti mangallilaw kadakayo. Ipagarupyo nga adda agbuteng kadakayo ngem awan a pulos! Agnaedkayo kadagiti kabatoan a rangrangkis, iti tapaw dagiti bambantay; ngem uray no kas iti kangato ti umok ti agila ti pagnaedanyo, ipababanakayto ti Apo. Daytoy ti sao ti Apo.”"


word:
"Kinuna ni Yahweh, “Nakaam-amakto ti pannakadadael ti Edom, ket makigtot ken agbutengto dagiti amin nga aglabas a makakita iti amin a napasamak kenkuana."


word:
"Madadaelto ti Edom a kas iti pannakadadael ti Sodoma ken Gomorra ken dagiti kabangibangda nga il-ili. Awanton ti agnaed sadiay. Daytoy ti sao ni Yahweh."


word:
"Umayakto a kas iti leon a rummuar iti nasamek a bakir a mapan iti nalangto a pagaraban iti abay ti Karayan Jordan. Kellaatekto a kamaten dagiti Edomita ket agtataraydanto a mangpanaw iti dagada. Iturayanto ida ti piliek a pangulo. Siasino ti kas kaniak? Siasino ti kumarit kaniak? Siasino ti agturay a bumusor kaniak?"


word:
"“Ngarud, denggenyo ti planok a maibusor kadagiti Edomita ken kadagiti agnaed iti siudad ti Teman. Uray dagiti babassit nga annakda maitalawdanto ket makigtotto ti tunggal maysa."


word:
"Inton maparmek ti Edom, madayyegto ti daga iti daranudor ti pannakatnagna. Agiikkisto dagiti tattao ket dumanonto ti ikkisda idiay Baybay a Nalabaga."


word:
"Dumarupto ti kabusor a kasla agila a sumippayot manipud langit. Yukradnanto dagiti payakna a maibusor iti Bozra. Iti dayta nga aldaw, agdanagto dagiti soldado ti Edom, kas iti babai nga agpaspasikal.”"


word:
"Daytoy ti kinuna ni Yahweh maipapan iti Damasco: “Madanagan ken maringgoran dagiti tattao kadagiti siudad ti Hamat ken Arpad. Ngamin, nakangngegda iti dakes a damag. Kasla baybay ti butengda a nanglemmes kadakuada. Saanda a makatalna."


word:
"Agkakapsut dagiti taga-Damasco ket agtatarayda iti kigtotda. Marigatan ken madanaganda a kas iti agpasikal."


word:
"Ngarud, iti dayta nga aldaw, mapapatayto dagiti amin nga agtutubo a lallaki ken dagiti soldado kadagiti lansangan ti siudad."


word:
"Puorakto dagiti bakud ti Damasco ket dumapunto dagiti palasio ni Ari Benhadad. Daytoy ti kuna ni Yahweh a Mannakabalin-amin.”"


word:
"Daytoy ti kinuna ni Yahweh maipapan iti tribu ti Kedar ken dagiti agtuturay iti siudad ti Hazor a pinarmek ni Nebucadnesar nga ari ti Babilonia: “Rautenyo dagiti taga-Kedar. Dadaelenyo ti tribu dagiti taga-daya!"


word:
"Alaenyo dagiti toldada, dagiti arbanda, dagiti kurtina ken dagiti amin nga alikamenda. Alaenyo dagiti kamelioda. Ibagayo kadagiti tattao nga adda nakabutbuteng iti amin nga aglawlawda."


word:
"“Tattao ti Hazor, pakdaarankayo! Siak ni Yahweh. Inkay aglemmeng iti adayo. Adda dakes a panggep ni Nebucadnesar nga ari ti Babilonia, ket kastoy ti kunana,"


word:
"‘Umaykayo! Rautentayo dagita a tattao nga agbibiag a sitatalna ken sitatalged. Awan rikep ken balunet dagiti ruangan ti siudadda ket awan salaknibda.’"


word:
"“Samsamenyo dagiti kamelio ken amin a bakada. Iwarawarakto iti amin a lugar dagiti tattao nga agpukis iti ababa. Didigraekto ida iti amin a suli."


word:
"Agbalinto a disierto ti Hazor iti agnanayon, lugar a dagiti laeng atap nga animal ti agnaed. Awanton ti agnaed sadiay. Siak, ni Yahweh, ti nagsao iti daytoy.”"


word:
"Idi mangrugi ti panagari ni Zedekias idiay Juda, nagsao kaniak ti Apo a Mannakabalin-amin maipapan iti daga ti Elam."


word:
"Paganginekto iti napigsa iti amin a suli idiay Elam. Iwarawarakto dagiti tattao iti amin a disso agingga a pagbakwitan dagiti tattao ti amin a lugar."


word:
"Pagbutngekto dagiti taga-Elam. Kabutengdanto dagiti kabusorda nga agpanggep a mangpapatay kadakuada. Idissuorkonto kadakuada ti napalalo a pungtotko. Ibaonkonto dagiti armada agingga a maikisapda."


word:
"Ngem iti kamaudiananna, parang-ayekto manen dagiti tattao ti Elam. Siak, ni Yahweh, ti nagsao iti daytoy.”"


word:
"“Ipakaammom ti damag kadagiti nasion! Iwaragawagmo!Itedmo ti pagilasinan ket iwarasmo ti damag!Dimo ilimlimed!Naparmeken ti Babilonia!Naibabainen ni Bel!Naburburaken ni Marduk a didiosenna!Naibabainen dagiti imahen,narumrumeken dagiti didiosenna."


word:
"“Immay ti maysa a nasion a taga-amianan tapno rautenna ti Babilonia ket paglangalangennanto. Agtatarayto nga agtalaw dagiti tattao ken dagiti animal, ket awanton ti agnaed sadiay.”"


word:
"Kuna ni Yahweh, “Inton dumteng dayta a tiempo, agsasangitto dagiti tattao ti Israel ken Juda a mangsapul kaniak a Diosda."


word:
"Agdamagdanto no sadino ti dalan nga agpa-Sion ket surotenda. Makitulagdanto kaniak iti mataginayon a tulag, ket pulos a didanto salungasingen."


word:
"“Mayarig dagiti tattaok kadagiti napukaw a karnero. Binaybay-an ida dagiti pastorda nga agkalkallautang kadagiti bambantay. Nagalla-allada a kasla karnero ket nalipatandan ti ayan ti balayda."


word:
"Darupen ida dagiti makasarak kadakuada. Kuna dagiti kabusorda, ‘Saan a dakes ti inaramidtayo ta nagbasolda iti Apo. Nagtalek dagidi kapuonanda iti Apo ket rebbengda koma ti nagtalinaed a sipupudno kenkuana.’"


word:
"“Panawanyo ti Babilonia, dakayo nga Israelita! Pumanawkayo iti dayta a daga! Dakayo ti umuna a pumanaw!"


word:
"Tignayek ti bunggoy dagiti nabileg a nasion iti amianan. Parautkonto kadakuada ti Babilonia. Agmaymaysadanto a manggubat iti siudad ket parmekendanto. Saan nga agmintis ti panagpanada a kas kadagiti nalaing a mangnganup."


word:
"Masamsamanto ti Babilonia. Alaento dagiti agsamsam ti amin a kaykayatda. Siak, ni Yahweh, ti agsasao.”"


word:
"Kuna ni Yahweh, “Dakayo a taga-Babilonia, sinamsamanyo ti nasionko. Agraragsak ken aglagtolagtokayo a sibaballigi, kaslakayo baka nga agir-irik iti trigo wenno kasla kabalio nga aggargaraigi,"


word:
"ngem maibabain ken madadaelto ti siudadyo. Agbalinto ti Babilonia a kanumoan kadagiti amin a nasion. Agbalinto a let-ang. Natikagto nga awan ti danumna."


word:
"Gapu iti pungtotko, aglangalangto ti Babilonia ket awanto ti agnaed. Mabaybay-anto a narnarba ket makigtot ken masdaawto dagiti amin nga aglabas a makakita iti napasamak kenkuana."


word:
"“Dakayo a pumapana, agsaganakayo a manggubat iti Babilonia. Lawlawenyo. Ibiatyo amin a panayo iti Babilonia agsipud ta nagbasol ken ni Yahweh."


word:
"Ipukkawyo ti ikkis ti gubat iti entero a siudad. Simmukon ti Babilonia. Natibbag ken narpuogen dagiti bakudna. Balsek dagiti taga-Babilonia. Balsenyo ngarud ida ket aramidenyo kadakuada ti kas iti inaramidda kadagiti sabsabali."


word:
"Diyo ipalubos nga agmula wenno agapit dagiti tattao. Mabutengto amin a ganggannaet sadiay iti armada a mangraut kadakuada ket agsublidanto kadagiti bukodda a daga.”"


word:
"Kuna ni Yahweh, “Mayarig dagiti Israelita iti arban ti karnero a kinamatkamat ken winarawara dagiti leon. Rinangrangkay nga immuna ida ti ari ti Asiria. Kalpasanna, nginutngotan ni Ari Nebucadnesar dagiti tultulangda."


word:
"Gapu iti daytoy, siak, ni Yahweh a Mannakabalin-amin a Dios ti Israel, dusaekto ni Ari Nebucadnesar ken ti pagilianna a kas iti panangdusak idi iti emperador ti Asiria."


word:
"Isublikto dagiti Israelita iti dagada. Agpennekdanto a mangan kadagiti agtubo idiay Bantay Carmel ken iti sakup ti Basan, kasta met kadagiti katurturodan ti Efraim ken Galaad."


word:
"Inton dumteng dayta a tiempo, awanton ti basol a masarakan iti Israel ken ti kinadakes idiay Juda agsipud ta pakawanekto dagiti inispalko a tattao. Siak, ni Yahweh, ti nagsao iti daytoy.”"


word:
"Kuna ni Yahweh, “Rautenyo dagiti tattao iti Merataim ken Pekod. Patayen ken dadaelenyo ida. Aramidenyo amin nga ibilinko kadakayo."


word:
"Mayarig ti Babilonia iti dakkel a martilio a nangburak iti entero a lubong. Ita, natukkotukkolen dayta a martilio. Nakigtot dagiti amin a nasion iti napasamak iti Babilonia."


word:
"Linuktakon ti pagiduldulinak kadagiti armasko. Iti pungtotko, inruarkon ida agsipud ta adda trabaho nga ileppasko iti Babilonia. Siak ni Yahweh a Dios a Mannakabalin-amin."


word:
"Darupenyo iti amin a suli ket rakrakenyo dagiti nakaidulinan dagiti trigona. Buntonenyo dagiti sinamsamyo! Rebbekenyo ti siudad! Dikayo mangibati iti uray ania."


word:
"Papatayenyo dagiti amin a soldadona! Pukawenyo ida! Nasentensiaan a madadael dagiti tattao ti Babilonia! Dimtengen ti tiempo a pannakadusada.”("


word:
"Nagkamang idiay Sion dagiti nagtalaw idiay Babilonia ket imbagada ti panangibales ti Apo a Diostayo iti dakes nga inaramid ti Babilonia iti Templona.)"


word:
"“Ibagayo kadagiti pumapana a rautenda ti Babilonia. Ibaonyo dagiti amin a makaammo nga agpana. Lakubenyo ti siudad! Diyo ipalubos nga adda makalibas. Ibalesyo kenkuana ti amin nga inaramidna kadagiti sabsabali agsipud ta sitatangsit a nangbusor kaniak, siak a Nasantoan ti Israel."


word:
"Ngarud, iti dayta nga aldaw, mapapatayto dagiti agtutubo a lallaki iti Babilonia kadagiti kalsada ti siudad. Mapasagto amin a soldadona."


word:
"“Natangsitka, Babilonia, isut' gapuna a siak nga Apo a Dios a Mannakabalin-amin, busorenka. Dimtengen ti panangdusak kenka."


word:
"Maitibkol ken matumbakanto, sika a napalangguad a pagilian. Awanto ti tumulong kenka. Puorakto dagiti siudadmo ket mauramto dagiti amin nga adda iti lawlawmo.”"


word:
"Kuna ni Yahweh a Mannakabalin-amin, “Maparparigat dagiti tattao ti Israel ken ti Juda. Guguardiaan ida a nalaing dagiti nangparmek kadakuada. Dida kayat a wayawayaan ida."


word:
"Ngem nabilegak a mangisalakan kadakuada. Yahweh a Mannakabalin-amin ti naganko. Isalakanko ida tapno yegko ti talna iti daga idinto a yegko ti riribuk kadagiti tattao ti Babilonia.”"


word:
"Kuna ni Yahweh,“Agdisso ti kampilan iti Babilonia!Mapapatay dagiti tattaona,dagiti agtuturay ken mamasiribna."


word:
"Mapapatay dagiti ulbod a profeta—anian a kinamaagda.Mapapatay dagiti soldadona—anian a pannakakigtotda."


word:
"Mapapatay dagiti kabaliona;marakrak dagiti luganna a pakigubat.Mapapatay dagiti natangdanan a soldadona—anian a kinakapuyda.Mapukaw dagiti gamengna—maala ken masamsamda."


word:
"Agtikag ti daganaket agmaga dagiti karayanna.Napno ti Babilonia iti nakabutbuteng nga imahena namagbalin a maag kadagiti tattao."


word:
"“Ngarud, agnaedto sadiay dagiti musang, ken dagiti atap nga animal, agraman dagiti narugit a tumatayab. Pulos nga awanton ti agnaed sadiay. Saanton a pagnaedan iti agnanayon nga awan inggana."


word:
"Dadaelekto ti Babilonia a kas iti panangdadaelko idi iti Sodoma ken Gomorra ken kadagiti kabangibangda nga il-ili. Awanton ti agnaed sadiay. Ni Yahweh ti agsasao iti daytoy."


word:
"“Adtoy, umay dagiti tattaonga aggapu iti amianan.Iti pungto ti daga,agsagsagana a makigubat ti maysa a nabileg a nasion."


word:
"Nagtagipana ken nagtagikampilanda,naranggas ken awan asida.Kasla daranudor ti taawti dalagudog dagiti kabalio a nagsakayanda.Sisasaganada a manggubat iti Babilonia."


word:
"Nadamag ti ari ti Babilonia ti kaaddada,awanen ti bilegna.Kasta unay ti butengna,mariknana ti ut-ot a kas iti ut-ot ti agpasikal."


word:
"“Umayakto a kas iti leon a rummuar iti nasamek a bakir a mapan iti nalangto a pagaraban iti abay ti Karayan Jordan. Kellaatekto a kamaten dagiti taga-Babilonia ket agtataraydanto a mangpanaw iti siudadda. Iturayanto ida ti piliek a pangulo. Siasino ti kas kaniak? Siasino ti kumarit kaniak? Siasino ti agturay a bumusor kaniak?"


word:
"Ngarud, denggenyo ti panggepko a maibusor iti siudad ti Babilonia ken kadagiti tattaona. Uray dagiti babassit nga annakda maitalawdanto ket makigtotto ti tunggal maysa."


word:
"Inton maparmek ti Babilonia, addanto napigsa nga ikkis ken daranudor a mangdayyeg iti entero a daga. Ti dung-awna mangngegto dagiti nasnasion.”"


word:
"Kuna ni Yahweh, “Mangyegak iti nadawel nga angin a mangbasnot iti Babilonia ken kadagiti tattaona."


word:
"Mangibaonakto kadagiti ganggannaet a mangdadael iti dayta a daga, kas iti angin a mangitayab iti garami. Inton dumteng dayta nga aldaw a panagdadael, dumarupdanto iti amin a suli ket paglangalangendanto ti daga."


word:
"Diyo ikkan dagiti soldadona iti gundawayda a mangibiat iti pana wenno mangikabil iti kabalda. Dadaelenyo ti entero nga armada. Patayenyo pay dagiti agtutubo a lallaki."


word:
"Siak, ni Yahweh a Mannakabalin-amin, diak binaybay-an ti Israel ken Juda uray no nagbasolda kaniak a Nasantoan ti Israel."


word:
"Talawanyo ti Babilonia! Isalakanyo ti biagyo! Saankayo koma a matay gapu iti basol ti Babilonia. Agibalesakon ket dusaek a kas iti maiparbeng kenkuana."


word:
"Kasla balitok a kopa ti Babilonia nga ig-iggamak. Binartekna ti entero a lubong. Ininum dagiti nasion ti arakna ket nagmauyongda."


word:
"Kellaat a natnag ti Babilonia ket nadadaelen! Dung-awanyo! Yalaanyo iti agas dagiti sugatna bareng no umimbag pay."


word:
"Kinuna dagiti ganggannaet nga agnaed sadiay, ‘Pinadasmi a tulongan ti Babilonia ngem naladawen. Umaykayon! Panawantayon ket agawidtayo kadagiti dagdagatayo. Impakat ti Dios ti amin a pigsana a nangdusa iti Babilonia. Dinadaelna a namimpinsan.’”"


word:
"Kuna ni Yahweh, “Ipukkaw daytoy dagiti tattaok, ‘Impakita ti Apo a saantayo a nagbiddut. Intay ibaga kadagiti tattao ti Sion ti inaramid ti Apo a Diostayo.’”"


word:
"Gapu ta panggep ni Yahweh a dadaelen ti Babilonia, tinignayna dagiti ari ti Media. Kastoy ti panangibalesna iti pannakadadael ti Templona.Imbilin dagiti dumarup nga ofisiales, “Asaenyo dagiti panayo! Isaganayo dagiti kalasagyo!"


word:
"Ibayogyo ti pagilasinan ti pannakadarup dagiti bakud ti Babilonia. Nayonanyo dagiti guardia! Ipuestoyo dagiti agbantay kadagiti lugarda. Pagsaganaenyo dagiti agsaneb.”Tinungpal ni Yahweh ti imbagana nga aramiden kadagiti taga-Babilonia."


word:
"Adu dagiti karayan ken nabaknang a gameng ti Babilonia ngem dumtengen ti panungpalanna. Napugsaten ti linas ti biagna."


word:
"Insapata ni Yahweh a Mannakabalin-amin a mangyeg iti adu a tattao a kas iti pangen dagiti dudon a mangdarup iti Babilonia ket aggiikkisdanto iti balligida."


word:
"Pinarsua ni Yahweh ti daga babaen iti bilegna;babaen iti siribna, inaramidna ti lubongken inyukradna dagiti langit."


word:
"No agbilin ni Yahweh,agdaranudor dagiti dandanum iti tangatang;pagulepenna manipud iti pungto ti daga.Paggilapenna ti kimat iti tudo,ket ibulosna ti angin iti pagiduldulinanna."


word:
"Maag ken nengneng dagiti amin a tattao;maibabain dagiti agar-aramid iti imahengapu ta dagiti didiosen nga inaramidda,saanda a pudno a dios ken awan biagda."


word:
"Saan a kasta ti Dios ni Jacob;isu ti nangaramid iti amin a banag,pinilina ti Israel nga agbalin a tribuna.Yahweh a Mannakabalin-amin ti naganna."


word:
"Kuna ni Yahweh,“Babilonia, sika ti martiliok,sika ti igamko a pakigubat.Inar-aramatka a pinangparmek kadagiti nasion:sika ti pinagdadaelko kadagiti pagarian."


word:
"Pinagtumekka kadagiti kabalio ken kadagiti nagsakay:pinaglasangka kadagiti lugan a pakigubat ken naglugan."


word:
"Inar-aramatka a nangpatay kadagiti lallaki ken babbai;kadagiti lallakay ken ubbing,kadagiti babbaro ken babbalasang."


word:
"Sika ti pinangwarak kadagiti agpaspastor ken arbanda,kadagiti mannalon ken kadagiti kabalio a pagaradoda.Sika ti pinangparmekko kadagiti agtuturayken nangato nga ofisiales.”"


word:
"Kuna ni Yahweh, “Makitadakto a mangbales iti Babilonia. Balsekto dagiti tattaona gapu kadagiti dakes nga inaramidda iti Jerusalem."


word:
"Babilonia, mayarigka iti bantay a mangdadael iti sangalubongan, ngem siak, ni Yahweh, ti kabusormo. Kabilen ket rumrumekenkanto iti daga. Padapuenkanto."


word:
"Awanto kadagiti batom ti mabalin nga usaren a pagpatakder. Mayarigkanto iti let-ang nga agnanayon a langalang. Daytoy ti sao ni Yahweh."


word:
"“Ikabilyo ti pagilasinan ti idadarup! Pagunienyo ti trumpeta tapno mangngeg dagiti nasion! Pagsaganaenyo dagiti nasion a manggubat iti Babilonia! Ibagayo a dumarup dagiti pagarian ti Ararat, Minni ken Askenaz. Mangtudingkayo iti mangidaulo iti panangraut. Iruaryo dagiti kabalio a kas iti pangen ti dudon ti kaaduda."


word:
"Pagsaganaenyo dagiti nasion a manggubat iti Babilonia. Pagsaganaenyo dagiti ar-ari ti Media agraman dagiti papangulo ken dagiti ofisialesda ken dagiti amin a daga nga iturayanda."


word:
"Agpigerger ken agkintayeg ti daga ta ipatungpalen ni Yahweh ti planona. Paglangalangennanto ti Babilonia ket awanto ti agnaed sadiay."


word:
"Nagsardengen a makigubat dagiti soldado ti Babilonia ket nagtalinaedda kadagiti sarikedkedda. Napukawdan ti turedda; awan dumadan kadagiti babbai. Narban dagiti ruangan ti siudad. Maur-uramen dagiti balbalay."


word:
"Agsasaruno ti agtaray a mangipadamag iti ari ti Babilonia a nakastreken dagiti kabusor iti amin a bakud ti siudad."


word:
"Sinakupen dagiti kabusor ti pagballasiwan iti karayan ket pinuorandan dagiti sarikedked. Kasta unay ti buteng dagiti soldado ti Babilonia."


word:
"Iti saan a mabayag, paraspasento ida dagiti kabusor, ket baddebaddekendanto ida a kasla irik iti pagirikan. Daytoy ti sao ni Yahweh a Mannakabalin-amin a Dios ti Israel.”"


word:
"Rinangrangkay ti ari ti Babiloniati Jerusalem ket kinnanna.Kasla dragon a nangalun-on kenkuana;imbukbokna a kasla burnay ti amin a nagyan iti siudad.Innalana ti kinaykayatna ket imbellengna ti natda."


word:
"Bay-an a kuna dagiti tattao ti Sion,“Ikaro koma ti Babilonia ti ranggasnga inaramidna kadatayo!”Bay-an a kuna dagiti tattao ti Jerusalem,“Ikaro koma ti Babilonia ti panagsagabanga impaayna kadatayo!”"


word:
"Iti kasta, kinuna ni Yahweh kadagiti tattao ti Jerusalem, “Siakto ti mangikalintegan kadakayo. Pagbayadekto dagiti kabusoryo gapu iti inaramidda kadakayo. Pamagaakto ti paggapuan ti danum ti Babilonia ket mamagaanto dagiti karayanna."


word:
"Agbalinto dayta a pagilian a nagrebbaan a taeng dagiti atap nga animal. Nakabutbutengto ti buyana. Awanto ti agtaeng sadiay, ket makigtotto dagiti amin a makakita iti napasamak kenkuana."


word:
"Naagumda kadi? Isaganaakto ida iti padaya. Bartekekto agingga a kasta unay ti ragsakda. Maturogdanto ket didanto agriing."


word:
"Ipankonto ida iti pagpartian. Kasdanto la karnero, kalding ken kalakian a karnero. Siak, ni Yahweh, ti nagsao iti daytoy.”"


word:
"Kuna ni Yahweh maipapan iti Babilonia: “Nasakupen ti siudad a daydayawen ti sangalubongan. Anian a nakabutbuteng ti Babilonia iti imatang dagiti pagilian!"


word:
"Nagbalin a nakabutbuteng a buya dagiti il-ilina. Kasdala let-ang nga awan danumna. Awan ti agnaed wenno agdaliasat kadakuada."


word:
"Dusaekto ni Bel a didiosen ti Babilonia. Pairuarkonto dagiti sinamsamna. Saanton a mapan agdaydayaw dagiti nasion kenkuana.“Narban dagiti bakud ti Babilonia."


word:
"Tattao ti Israel, panawanyo dayta a lugar. Tumaray ti tunggal maysa tapno malisianna ti nakaro a pungtotko."


word:
"Dikay maupay wenno mabuteng gapu kadagiti madamdamagyo. Masukansukat ti damag iti tinawen—damag maipapan iti kinaranggas ditoy daga ken ar-ari nga aggiginnubat."


word:
"Iti kasta, dumtengto ti tiempo a panangpukawko kadagiti imahen ti Babilonia. Maibabainto ti entero a pagilian. Mapapatayto dagiti tattaona."


word:
"Inton umay dagiti taga-amianan a mangdadael iti Babilonia ket matnag ti siudad, agikkisto iti rag-o dagiti amin nga adda iti daga ken langit."


word:
"Ti Babilonia ti gapu ti nakatayan dagiti tattao iti entero a lubong. Maparmeken agsipud ta isu ti gapu ti nakatayan ti adu nga Israelita. Siak, ni Yahweh, ti agsasao iti daytoy.”"


word:
"Kuna ni Yahweh kadagiti tattaona iti Babilonia, “Nalisianyo ti patay! Inkayon! Dikay agtaktak! Nupay adayokayo, siak, ni Yahweh, ti panunotenyo. Laglagipenyo ti Jerusalem."


word:
"Kunayo, ‘Naibabain ken naumsikami. Awan a pulos gawaymi ta immay dagiti ganggannaet ket simrekda iti nasantoan a lugar iti Templo.’"


word:
"Iti kasta, kunak a dumtengen ti tiempo a panangukomko kadagiti didiosen ti Babilonia. Agasugto dagiti nasugsugatan iti entero a daga."


word:
"Uray no makauli ti Babilonia iti tangatang ket agaramid iti nalagda a sarikedkedna sadiay, mangibaonakto latta kadagiti tattao a mangdadael kenkuana. Siak, ni Yahweh, ti nagsao iti daytoy.”"


word:
"Kuna ni Yahweh,“Denggenyo ti sangsangit idiay Babilonia,dungdung-awanda ti pannakadadael ti pagilian."


word:
"Dadaelekon ti Babilonia,pagsardengekon ti arimbangawna.Kasla daranudor ti dalluyonti idadarup ti armadaket agririawda a rumaut."


word:
"Umayda dadaelen ti Babilonia;natiliwen dagiti soldadona,ket natukkolen dagiti panada.Siak ti Dios a mangdusa iti dakes,aramidek iti Babilonia ti maiparbeng kenkuana."


word:
"Bartekekto dagiti agtuturay ken dagiti mamasiribna,dagiti papangulo ken dagiti soldadona.Maturogdanto ket didanton makariing.Daytoy ti saok nga ari,siak, ni Yahweh a Mannakabalin-amin."


word:
"Marbanto dagiti napuskol a bakud ti Babilonia,ket mapuoranto dagiti nangato a ruanganna.Awanto ti pagmamaayan ti trabaho dagiti tattao;dumapunto ti nagbannogan dagiti nasion.Siak, ni Yahweh a Mannakabalin-amin, ti nagsao iti daytoy.”"


word:
"Ni Seraias nga anak ni Nerias ken apoko ni Maaseyas ti personal a katulongan ni Ari Zedekias. Iti maikapat a tawen a panagari ni Zedekias iti Juda, napan ni Seraias idiay Babilonia. Sakbay ti ipapanna, binilin ni Jeremias."


word:
"Insuratko iti maysa a libro ti pakasaritaan ti amin a pannakadadael a dumtengto iti Babilonia, kasta met dagiti amin a banag maipapan iti dayta a daga."


word:
"Imbagak ken ni Seraias, “Inton makadanonka idiay Babilonia, pigsaamto nga ibasa kadagiti tattao dagiti amin a naisurat iti libro."


word:
"Kalpasanna, ikararagmo, ‘O Apo, imbagam a dadaelem daytoy a lugar tapno awanton ti sibibiag a parsua nga agnaed, tao man wenno animal, ket aglangalangto iti agnanayon.’"


word:
"Seraias, inton maibasamon daytoy a libro, mangigalutkanto iti bato a padagsenna samo ipurruak idiay Karayan Eufrates."


word:
"Kunamto, ‘Kastoyto ti mapasamak iti Babilonia—lumnedto ket dinton lumung-aw gapu iti panangdadael ti Apo kenkuana.’”Daytoy ti paggibusan ti sao ni Jeremias."


word:
"Duapulo ket maysa ti tawen ni Zedekias idi maisaad nga ari ti Juda. Sangapulo ket maysa a tawen a nagari idiay Jerusalem. Hamutal ti nagan ti inana nga anak ni Jeremias a nagnaed iti ili ti Libna."


word:
"Nakapungtot ni Yahweh kadagiti tattao ti Jerusalem ken Juda, isu a pinagtalawna ida iti imatangna.Binusor ni Zedekias ti ari ti Babilonia."


word:
"Daytoy ti gapuna nga iti maika-10 nga aldaw iti maika-10 a bulan iti maikasiam a tawen a panagari ni Zedekias idiay Juda, dimteng ni Nebucadnesar agraman dagiti amin nga armadana ket rinautda ti Jerusalem. Nagkampoda iti ruar ti siudad. Binangenanda ti aglawlawna."


word:
"Iti dayta met la a tawen, iti maikasiam nga aldaw, iti maikapat a bulan, kimmaro ti bisin ket awan ti kanen dagiti tattao."


word:
"Nastrek dagiti kabusor ti siudad. Idi makita daytoy ti ari ken dagiti soldadona, naglibasda. Pinanawanda ti siudad iti rabii, uray no linikmut ida dagiti taga-Babilonia. Nagnada iti ruangan iti baet dagiti dua a bakud iti abay ti hardin ti ari ket nagturongda iti Tanap ti Jordan."


word:
"Ngem kinamat ida ti armada ti Babilonia ket tiniliwda ni Zedekias iti tanap nga asideg ti Jerico. Intarayan dagiti amin a soldadona."


word:
"Naidatag ni Zedekias ken ni Ari Nebucadnesar nga adda idi idiay Ribla iti sakup ti Hamat. Sadiay ti nangsentensiaan ni Nebucadnesar kenkuana."


word:
"Sadiay met ti nangpapatayan ti ari ti Babilonia kadagiti lallaki nga annak ni Zedekias iti imatangna. Pinapatayna pay dagiti ofisiales ti Juda."


word:
"Kalpasanna, pinasuatna dagiti mata ni Zedekias sana pinaipan a sikakawar idiay Babilonia. Nagtalinaed ni Zedekias iti pagbaludan agingga iti ipapatayna."


word:
"Iti maika-10 nga aldaw, iti maikalima a bulan, iti maika-19 a tawen a panagari ni Nebucadnesar iti Babilonia, sinerrek ni Nebuzaradan ti Jerusalem. Isu ti mammagbaga iti ari ken pangulo ti armada."


word:
"Pinuoranna ti Templo ken ti palasio ti ari, agraman ti amin a balbalay dagiti natan-ok a tattao idiay Jerusalem."


word:
"Innala ni Nebuzaradan dagiti tattao a natda iti siudad. Innalana pay dagiti simmuko idi iti ari ti Babilonia ken dagiti dadduma kadagiti trabahador. Pinaibaludna ida idiay Babilonia,"


word:
"Binurak dagiti taga-Babilonia dagiti bronse nga adigi ken dagiti pagbatayan nga adda iti Templo agraman ti dakkel a bronse a palanggana ket inyawidda amin a bronse idiay Babilonia."


word:
"Innalada met dagiti pala ken dagiti pagkargaan iti dapu a maus-usar iti pannakadalus iti altar. Innalada pay dagiti alikamen a mausar iti pannakaisagana ti pagsilawan, dagiti malukong a pagtaya iti dara ti maidatag a daton a mapuoran, dagiti malukong a pagpuoran iti insenso ken dagiti amin a bronse nga alikamen a mausar iti Templo."


word:
"Innalada amin dagiti naaramid iti balitok ken pirak; dagiti babassit a malukong, dagiti palanggana a pagbunag iti beggang, dagiti malukong a pagyanan ti dara dagiti daton a mapuoran, dagiti pagkargaan iti dapu, dagiti pagbatayan ti silaw, dagiti palanggana a pagyanan ti insenso ken dagiti malukong a pagikargaan iti daton nga arak."


word:
"Innalada pay dagiti bronse nga alikamen a pinaaramid ni Ari Solomon nga agpaay iti Templo, dagiti dua nga adigi, dagiti batay, ti dakkel a palanggana ken dagiti 12 a sinan-toro a baka a nakaisadaganna. Nadagsenda unay ket saan a matimbang."


word:
"Agpada dagiti dua nga adigi: sagduduapulo ket pito a kadapan ti katayag ken sangapulo ket walo a kadapan ti kapuskol. Naglungog dagiti adigi ket tallo a pulgada ti kapuskol ti bronse. Adda bronse a naituon iti tuktok ti tunggal adigi. Pito ket gudua a kadapan ti katayagda. Nakitikitan ti aglawlaw ken naarkosan iti kasla granada. Bronse amin dagitoy."


word:
"Sangagasut a sinan-bunga ti granada ti adda kadagiti adigi ket 96 kadagitoy ti makita manipud iti daga."


word:
"Innala pay ni Nebuzaradan da Seraias a Kangatoan a Padi, Sofonias a padi a sumaruno iti saad ken dagiti tallo a kangatoan nga ofisiales iti Templo. Impanawna ida a kas balud."


word:
"Innalana met iti siudad ti nangipangulo idi kadagiti soldado, pito kadagiti personal a mammagbaga iti ari nga adda pay la iti siudad, ti sekretario ti kapitan a para-aywan kadagiti listaan dagiti soldado, ken innem a pulo a natatan-ok a lallaki."


word:
"iti sakup ti Hamat. Sadiay, pinasaplit ken pinapapatay ida ti ari.Naitalaw ngarud a kas balud dagiti tattao ti Juda iti dagada."


word:
"Dagitoy ti bilang dagiti tattao nga innala ni Ari Nebucadnesar: iti maikapito a tawen a panagarina, 3,023;"


word:
"iti maika-23 a tawen, 745 nga innala ni Nebuzaradan. Agdagup iti 4,600 dagiti amin a tattao a naipanaw a kas balud."


word:
"Iti tawen a pannakaisaad ni Evilmerodac nga ari idiay Babilonia, kinaasianna ni Ari Jehoyakin ket pinairuarna iti pagbaludan. Naaramid daytoy iti maika-25 nga aldaw iti maika-12 a bulan, iti maika-37 a tawen kalpasan ti pannakaipanaw ni Jehoyakin a kas balud."


word:
"Naimbag unay ni Evilmerodac ken ni Jehoyakin ket insaadna iti lugar a natantan-ok ngem dagiti dadduma a padana nga ari a naipan idiay Babilonia."


word:
"Napalubosan ni Jehoyakin a mangsukat iti kawesna a kas balud, ken makilanglang iti ari iti amin a panagbiagna."


word:
"Naglidayen ti kasasaad ti Jerusalem!Adu idi ti taona ngem ita nabaybay-anen.Raraemen idi ti lubong, ngem ita kasla maysan a balo.Katan-okan idi kadagiti siudad ngem nagbalin a tagabu."


word:
"Agpatpatnag nga agsangsangit, agar-arubos dagiti luana.Kadagiti nangay-ayat kenkuana, awanen natda a mangliwliwa.Liniputan dagiti gagayyemna, nagbalinda amin a kabusorna."


word:
"Awan gawayna a tagabu dagiti tattao ti Juda.Napilitda a naitalaw kadagiti pagtaenganda.Agnaeddan iti sabali a dagdaga.Ket awan ti disso a mabalinda a kuna a kukuada.Linawlaw ida dagiti kabusorda ket awan ti paglisianda."


word:
"No dumteng dagiti nasantoan nga aldaw,Awanen ti umay iti Templo nga agdaydayaw.Agsagsagaba dagiti babbai a para-kanta sadiay,Awanen ti maaramid dagiti papadi no di agsennaay.Kadagiti ruangan ti siudad awanen tattao.Ket agsagsagaba ti Sion iti napalalo."


word:
"Nagballigi dagiti kabusorna,Adda ti Jerusalem iti pannakabalinda.Pinagsagaba ni Yahweh gapu kadagiti adu a basolna.Uray dagiti annakna natiliwda ket naipanawda."


word:
"Napukawen ti kinadayag ti Jerusalem.Ugsa nga agtartaray ti kayarigan dagiti pangulona.Itartarayanda dagiti mangan-anup kadakuada.Awanen kanenda ken dida makainana ket maibusen ti pigsada."


word:
"Nadadaelen ti Jerusalem ket itan agmaymaysa.Malagipna ti napukaw a kinapintasna.Idi parmeken dagiti kabusor, awan timmulong kenkuana.Kinatkatawaan dagiti kabusor ti pannakatnagna."


word:
"Napukawen ti dayawna, lamolamo ken lalaisenda.Agasug ket sibabain a mangilemmeng iti rupana.Tinulawanna ti bagina gaput' nadagsen a basolna."


word:
"Nalaka idi a makita ti kinarugitna.Ngem dina inkankano ti pagbanaganna.Nakaal-alliaw ti pannakaparmekna, awan makaliwliwa kenkuana.Nagballigi dagiti kabusorna,ket agdawat ken ni Yahweh iti panangngaasina."


word:
"Sinamsam ti kabusor ti amin a gamengna.Nakitana ti iseserrekda iti mismo a Templo,ti lugar nga iparit ni Yahweh a serken dagiti Hentil."


word:
"Agasug dagiti tattaona nga agsapsapul iti kanenda.Isukatda dagiti gamengda iti taraon tapno agbiagda.“Kitaennak, O Apo,” isangit ti siudad.“Kitaennak nga agsagsagaba.”"


word:
"“Kitaendak!” ipukkawna iti amin a lumabas.“Dinusanak ti Apo iti aldaw ti pungtotna.Awan pakayaspingan ti ladingitko nga impalak-amna."


word:
"“Intinnagna ti apuy a gimmil-ayab iti unegko.Impakatna ti silo a nangitublak kaniak.Kalpasanna, binaybay-annak ket kanayon a matutuokak."


word:
"“Nakita ti Apo dagiti basolko, pinagtitiponna ida.Inyukkorna iti tengngedko ket kimmapuyak gapu iti dagsenda.Inyawatnak kadagiti kabusorko, awan gawayko kadakuada."


word:
"“Amin a kapigsaan a soldadok kinatawaan ti Apo.Nangibaon iti armada a mangdadael kadagiti agtutubo.Imbaddebaddekna dagiti tattaok, kasda la ubasnga ipayatpayatna iti pagpespesan ti arak."


word:
"“Isut' gapuna nga agar-arubos dagiti luluak.Awan makaliwliwa ken makaparegta kaniak.Pinarmeknakami ti kabusor;awanen natda a sanikua dagiti tattaok."


word:
"“Nagpatulongak ngem awan ti tumulong kaniak.Nangayab ti Apo kadagiti kabusor tapno lawlawendak.Narugit a nisnis ti nangibilanganda kaniak."


word:
"“Nagsukirak ngem nalinteg ti inaramid ti Apo.Denggendak, tattao iti amin a disso, kitaenyo ti panagtutuokko.Naitalaw a kas balud dagiti annakko nga agtutubo."


word:
"“Inayabak dagiti kaduak ngem didak kayat a tulongan.Natay dagiti papadi ken agtuturay kadagiti kalsadaiti panagbirbirokda iti taraon a pagbiagda."


word:
"“Kitaem, O Apo, ti panagsagabak, iti panagtuok ti kararuak!Madudog ti pusok iti ladingit gapu kadagiti basbasolko.Iti kalsada, adda panagdung-aw gapu iti kampilan;iti uneg dagiti balay, adda met panagpapatay."


word:
"“Denggem dagiti asugko, awan mangliwliwa kaniak.Maragsakan dagiti kabusorko gapu iti indissuormo a didigra.Yegmo ti aldaw nga inkarim;pagsagabaem dagiti kabusorko a kas iti bukodko a panagsagaba."


word:
"“Ukomem ida gapu kadagiti amin a kinadakesda.Dusaem ida a kas iti panangdusam kaniak gapu kadagiti basolko.Nasaem toy pusok, agasugak iti panagtutuokko.”"


word:
"Pinagsipnget ti Apo ti Sion gapu iti pungtotna.Pinagbalinna a rebrebbati nailangitan a dayagna.Iti aldaw ti pungtotna, binaybay-anna uray pay ti pagbatayan dagiti sakana."


word:
"Dinadael ti Apo amin nga il-ili ti Juda,dina kinaasian ti uray maysa kadakuada.Rinakrakna dagiti sarikedkeda nangsalaknib iti daga.Inyegna ti pannakaibabainti pagarian ken dagiti ofisialesna."


word:
"Winarawarana ti bileg ti Israel gapu iti pungtotna.Dina kayat ti tumulong kadatayo idi dumteng dagiti kabusor.Kasla apuy a nagdissuor kadatayo ket dinadaelna amin ket nagbalinda a dapu."


word:
"Mayarig ti Apo iti kabusora nangipaturong kadagiti panana kadatayo.Pinapatayna dagiti amina pagtangtangsit ken pagragsakantayo.Ditoy Jerusalem, nariknatayo ti gumilgil-ayab a pungtotna."


word:
"Kasla maysa a kabusor ti Apo a nangdadael iti Israel.Dinadaelna dagiti sarikedked ken dagiti palasiona.Inyegna ti di agpatingga a ladingit kadagiti tattao ti Juda."


word:
"Binurakburakna ti Temploa nagdaydayawantayo kenkuana.Ginibusan ni Yahweh dagiti aldaw a nasantoan ken Aldaw a Panaginana.Agpada ti ari ken padi a nakariknati bileg ti pungtotna."


word:
"Linaksid ti Apo ti altarna ket pinanawanna ti nasantoan a Templona.Pinalubosanna ti kabusora mangrebba kadagiti bakudna.Nagpupukkawda iti panagballigidaiti disso a nagdaydayawantay a siraragsak."


word:
"Inkeddengen ti Apo a marpuog dagiti bakud ti Sion.Rinukodna ida tapno awan duadua ti pannakadadaelda.Agpapadan a narpuog dagiti pagwanawanan ken bakud."


word:
"Nagaburan dagiti ruangan;natukkotukkol dagiti balunetda.Napagtalaw a kas balud ti ari agraman dagiti ofisialesna.Saanen a maisuro ti Linteg;awanen ti parmata dagiti profeta nga aggapu ken ni Yahweh."


word:
"Naulimek dagiti lallakay iti Jerusalem.Agtutugawda iti daga.Tapoktapok dagiti ulodaket nakersang a lupot ti kawesda.Nakadumog dagiti babbalasitang ket mulmulenglenganda ti daga."


word:
"Limtegen dagiti matak iti kasasangit;mariribuk ti kararuak.Napakapsutanak iti ladingitgapu iti pannakadadael dagiti kailiak.Matalimudaw dagiti ubbing ken maladagakadagiti kalsada iti siudad."


word:
"Umasugda kadagiti innadagapu iti bisin ken wawda.Mapasagda kadagiti kalsadaa kasda la nasugatan.Main-inutda a matayiti saklot dagiti innada."


word:
"O Jerusalem, siudad nga ipatpategko,ania ti maibagak?Kasano ti panangliwliwak kenka?Awan pay ti nagsagaba iti kastoy.Di matukod a kas iti taaw ti pannakadidigram;awan ti namnama a maimbaganka."


word:
"Pasig nga ulbod ti imbagbaga dagiti profetam;naallilawka kadagiti inkaskasabada;pulos a dida imbutaktak ti basolmo.Inyaw-awandaka ket impagarupmoa saanen a nasken nga agbabawika."


word:
"Iti dalan a lumabas iti siudad,iwitwitiwit dagiti tattao ti im-imadaa mangipakita iti pananglaisda.Agwingiwingda ket katawaandati narba a Jerusalem.Kastoy ti ikatawada,“Daytoy kadi ti kunada a napintas a siudad?Daytoy kadi ti pagtangtangsit ti lubong?”"


word:
"Laisendaka dagiti amin a kabusormo,napnoanda iti gura a mangmulagat kenka.Aglibbi ken guy-guyabandaka a kunada,“Dinadaelmin ti siudad!Daytoy ti tiempo nga inur-uraymi ket itan nakitami.”"


word:
"Iti kamaudianna, inaramid ti Apo ti impangtana:awan asina a nangdadael kadatayo,kas imballaagna idi un-unana.Pinagballigina dagiti kabusortayo,pinagragsakna ida gapu iti pannakaparmektayo."


word:
"O Jerusalem, bay-am dagiti bakudmo nga umasug iti Apo.Palubosam nga agayus dagiti luama kas karayan iti aldaw ken rabii.Bannogem dayta bagimiti panagsangsangit ken panagladladingit."


word:
"Bumangonka nga umidda iti rabii,ket umasugka iti Apo.Yebkasmo ti adda dita pusom,ket dawatem a kaasianna dagiti annakmo—dagiti annakmo a matmatay iti bisiniti amin a nagsulian ti kalsada."


word:
"Kitaem, O Apo, kitaem dagiti parparigatem!Rumbeng kadi a sidaen dagiti innadagiti annak nga inay-ayatda?Rumbeng kadi a mapapatay dagiti papadi ken profetaiti uneg ti santuariom?"


word:
"Kadagiti kalsada, agkaiwara't bangbangkaydagiti ubbing ken nataengan,dagiti agtutubo a babbai ken lallaki,isuda a napapatay iti kampilan.Awan asim a nangpapatay kadakuadaiti aldaw ti pungtotmo."


word:
"Inawismo dagiti kabusorkoa mangaramid iti nakabutbutenga panagrarambak iti likmutko.Awan ti makalibas uray maysa iti dayta aldaw ti pungtotmo.Pinapatayda dagiti annakkoa pinadakkel ken inay-ayatko."


word:
"Idi, napateg a kas balitok kadakamidagiti agtutubo a lallaki ti Sion;ita, maibilangdan a gagangay a banga."


word:
"Uray ti lobo, pasusoenna dagiti urbonna.Ngem mayarig dagiti tattaok kadagiti abestrusa naranggas kadagiti annakda."


word:
"Bay-anda dagiti maladagada a matay iti bisin ken waw.Dumawat dagiti ubbing iti kanenda,ket awan ti mangted kadakuada."


word:
"Matmatay iti bisin kadagiti kalsadadagiti tattao a naimas idi ti taraonna.Dagiti dimmakkel iti nanam-ay a panagbiagagsuksukainda iti basura nga agbirok iti kanenda."


word:
"Nadagdagsen ti pannakadusa dagiti tattaokngem dagiti agnaed iti Sodomaa kellaat a pinukaw ti Dios."


word:
"Saan a natulawan dagiti prinsipemi;awan rugitda a kas iti niebe.Nakired ken napigsadaket nabusnag ken nasalun-atda."


word:
"Ita, gapu iti limmitemen a rupada,awanen makabigbig kadakuada kadagiti kalsada.Wen, natayda ket limmitemen ti rupada.Nagango a kas kayo ti kudildaa kimmayetket iti tultulangda."


word:
"Nagasgasat dagiti natay iti gubatngem dagiti naud-udi a pimmusaya nain-inut a natay iti bisindata awan ti taraon a pagbiagda."


word:
"Nakabutbuteng a buya ti inyeg ti didigraa nagdissuor kadagiti tattaok.Linuto dagiti naayat nga innadagiti mismo nga annakda tapno adda kanenda."


word:
"Awan ti mamati,uray pay dagiti agtuturaykadagiti ganggannaet a nasion, nga adda makastrekkadagiti ruangan ti Jerusalem."


word:
"Ngem kasta ti napasamak!Nagbasol dagiti papadi ken profetanaket inyegda ti ipapatay dagiti awan basolna."


word:
"Adda dagiti pangulona kadagiti kalsada;kasda la bulsek nga agalla-alla.Kasta unay ti pannakadaripespesda iti daraket maariek dagiti tattao a mangsagid kadakuada."


word:
"“Umadayokayo!” ipukkaw dagiti tattao.“Natulawankayo! Didakam sagsagiden.”Nagalla-allada ngarud kadagiti pagilian;awan a pulos ti nangpasangbay kadakuada."


word:
"Awan pangaramatan kadakuada ti Apo;isu met la ti nangwarawara kadakuada.Dina binigbig dagiti papadi ken papangulomi."


word:
"Nagsapulkam iti tulong ngem awan nasarakanmiagingga a naumakami.Inur-uraymi ti tulong ti maysa a nasionnga awan ti maitedna kadakami."


word:
"Sipsiputannakami ti kabusor;dikam makapagna uray pay kadagiti kalsada.Naggibusen dagiti aldawmi, dimtengen ti kanibusananmi."


word:
"Naparpardas ngem ti sippayot ti agilati panangkamatda kadakami.Inanupdakami kadagiti katurturodan,sinanebdakami iti let-ang."


word:
"Tiniliwda ti gubbuayan ti biagmi,ti ari a pinili ni Yahweh,ti ari a nagtalkanmi a mangikanawa kadakamiiti amin a rumaut iti sakupmi."


word:
"Agkatawakayo latta, tattao ti Edom ken Uz;agragsakkayo ita ta adda pay panawenyo.Umayto met ti pannakadidigrayo.Agbasingbasingkayonto iti bartekyo.Maibabain gapu ta lamolamokayo."


word:
"Nalpasen a nadusa ti Sion gapu kadagiti basolna;wayawayaannatayon ti Apo iti pannakaibaludtayo iti sabali a daga.Ngem dusaennakayto ti Apo, dakayo nga Edomita.Ibutaktaknanto dagiti basbasolyo!"


word:
"Tapno makaalakami iti makaanay a taraon a pagbiagmi,napankam idiay Egipto ken Asiria a nagdawatanmi."


word:
"Mismo nga iti Bantay Sion ti nakaramesan dagiti assawami;iti tunggal away ti Juda, pinilitda dagiti annakmi a babbai."


word:
"Mapilit nga aggiling a kas tagabu dagiti agtutubo,makusbo dagiti ubbing a lallaki iti dagsen ti awitda a kayo."


word:
"Saanen a dumar-ay dagiti panglakayen iti taripnongda,dagiti agtutubo saanen a mangngeg ti panagtokarda."


word:
"Iti maikalima nga aldaw, iti maikapat a bulan, iti maika-30 a tawen, siak, ni Ezekiel a padi ken anak ni Busi, nakipagnanaedak kadagiti napagtalaw a kas balud a Judio iti igid ti Karayan Kebar idiay Babilonia. Naglukat ti langit, ket nakitak ti Dios iti maysa a parmata. ("


word:
"Ket sadiay, iti igid ti Karayan Kebar idiay Babilonia, nangngegko ti timek ni Yahweh a nakisao kaniak ket nariknak ti pannakabalinna."


word:
"Timmangadak ket nakitak ti napigsa nga alipugpog a naggapu iti amianan. Adda kimat nga aggapgapu iti napuskol nga ulep, ket naraniag ti langit iti likmutna. Iti pagkimkimatanna, adda sumilsilap a kasla bronse."


word:
"Nalinteg dagiti sakada ngem dagiti dapanda kasla kukod ti baka. Rumimatrimat dagiti parsua a kasla napasileng a bronse."


word:
"Malaksid dagiti uppat a rupa ken uppat a payakda, adda pay ima ti tao iti baba ti tunggal payak nga adda iti uppat a sikiganda."


word:
"Nakaukrad dagiti dua a payak ti tunggal maysa, ket agsisinnagid ti murdong ti payakda. Iti kasta, kuadrado ti formada. No aggunayda, aggunayda a kasla maysa a grupo a saan nga agpusipos dagiti bagida."


word:
"Adda uppat nga agduduma a rupa ti tunggal animal: rupa ti tao iti sango, rupa ti leon iti kannawan, rupa ti baka iti kannigid ken rupa ti agila iti likud."


word:
"Siuukrad ti dua a payak ti tunggal parsua, ket agsisinnagid ti murdong dagiti payakda. Dua met a payak ti mangabbong kadagiti bagida."


word:
"Sumango ti tunggal animal iti uppat a direksion. Iti kasta, mabalinda ti agturong iti kayatda a papanan a saanda nga agpusipos."


word:
"Iti baet dagiti parsua, adda kasla gumilgil-ayab nga aluten nga agalis-alis. Gumil-ayab ti apuy ket agipugso iti kasla kimat."


word:
"Bayat ti panangmatmatko kadagiti uppat a parsua, nakitak ti uppat a pilid a sumagid iti daga iti abay ti tunggal maysa kadakuada."


word:
"Rumimatrimat ti tunggal pilid a kasla napateg a bato. Agpapada dagiti uppat a pilid. Adda pilid iti uneg ti tunggal pilid nga agturong iti sabali a direksion."


word:
"No aggunay dagiti parsua, aggunay met a maisurot dagiti pilid. No agpangatoda, agpangato met dagiti pilid."


word:
"Agturong dagiti pilid iti sadinoman a kayatda a pagturongan, ket aramidenda ti aramiden dagiti animal agsipud ta iturayan ida dagiti animal."


word:
"Ngarud, no aggunay dagiti parsua, wenno no sumardengda, wenno no agpangatoda, kasta met ti aramiden dagiti pilid."


word:
"Sadiay, iti sirok ti atep nakatakder dagiti parsua. Siuukrad dagiti dua a payak ti tunggal parsua a situturong kadagiti sarsarunoenda, ket dua a payak met ti mangabbong kadagiti bagida."


word:
"Nangngegko ti banesbes dagiti payakda iti panagtayabda. Kasla daranudor ti baybay, kasla arimbangaw ti dakkel nga armada, kasla timek ti Dios a Mannakabalin-amin. Idi sumardengda nga agtayab, nagkupin dagiti payakda,"


word:
"Iti ngatoen ti atep, adda kasla trono a naaramid iti safiro. Adda kasla tao nga agtugtugaw iti trono."


word:
"ket addaan kadagiti amin a kolor nga adda iti bullalayaw.Daytoy ti makapurar a lawag a mangipakita iti kaadda ti Apo."


word:
"Idi makitak daytoy, nagpaklebak iti daga. Ket nangngegko ti maysa a timek a nagkuna, “Anak ti tao, tumakderka, ta adda ibagak kenka.”"


word:
"Bayat ti panagsaona, simrek kaniak ti espiritu ti Dios ket pinatakdernak. Intuloy ti timek ti nagsao,"


word:
"“Anak ti tao, ibaonka kadagiti Israelita. Sinukir ken binusordak. Suksukirendak pay laeng a kas iti inaramid dagidi kapuonanda."


word:
"Natangken ti uloda ket dida agraem kaniak. Siak nga Apo a Dios, ibaonka ngarud a mangipakaammo iti ibagak kadakuada."


word:
"“Ngem sika, anak ti tao, dika agbuteng kadakuada wenno iti aniaman nga ibagada. Kasdanto la siit iti aglawlawmo. Kaskanto la adda iti ayan dagiti manggagama. Uray kasta, dika agbuteng kadagita nasukir a tattao wenno iti aniaman nga ibagada."


word:
"Ibagamto kadakuada ti aniaman nga ibagak, dumngegda man wenno saan. Laglagipem a nasukirda a tattao."


word:
"“Anak ti tao, denggem ti ibagak kenka. Dika agsukir a kas kadakuada. Agngangaka ket kanem ti itedko kenka.”"


word:
"Inukradna ti pagbasaan ket nakitak a nasuratan iti agsumbangir. Naisurat dagiti dung-aw, sangsangit ken as-asug."


word:
"Kinuna ti Dios, “Anak ti tao, kanem daytoy nalukot a pagbasaan. Kalpasanna, inka kasao dagiti Israelita.”"


word:
"Kinunana, “Anak ti tao, kanem daytoy nalukot a pagbasaan nga itedko kenka ket agbussogka.” Kinnanko ti pagbasaan. Nasam-it a kasla diro ti ramanna."


word:
"Kalpasanna, kinuna ti Dios, “Anak ti tao, inka kadagiti Israelita ket ibagam kadakuada ti aniaman nga ibagak kenka."


word:
"Saanka nga ibaon iti maysa a pagilian a narigat a maawatan ti ganggannaet a pagsasaona, no di ket ibaonka kadagiti Israelita."


word:
"No ibaonka kadagiti dadakkel a nasion a ganggannaet ti pagsasaoda a dimo maawatan, ipangagdakanto dagiti tattaona."


word:
"Ngem awanto kadagiti Israelita ti mayat a dumngeg kenka. Didak pay ipangag. Natangken ti uloda ken natangsitda amin."


word:
"Pagbalinenka a natangken a kas iti bato, wen, natangken a kas iti diamante. Dika agbuteng kadagita natangken ti ulona a tattao.”"


word:
"Inka kadagiti kailiam a naitalaw a kas balud ket ibagam ti ibagak kadakuada, dumngegda man wenno saan.”"


word:
"Kalpasanna, impangatonak ti espiritu ti Dios ket manipud iti likudak, nangngegko ti napigsa a timek a kunana, “Idaydayawyo ti dayag ti Apo nga adda sadi langit.”"


word:
"Nangngegko ti banesbes dagiti agririnnisiris a payak dagiti parsua, ti karadakad dagiti pilid a kas iti kapigsa ti ginggined."


word:
"Immay kaniak ti mannakabalin nga espiritu ti Dios ket bayat ti panangitayabna kaniak, nariknak ti pungtot ken sakit ti nakemko."


word:
"Dimtengak idiay Tel Abib iti igid ti Karayan Kebar a pagnaedan dagiti naitalaw a kas balud. Pito nga aldaw a nagyanak sadiay a mailablabeg gapu iti nakita ken nangngegko."


word:
"Kinunana, “Anak ti tao, isaadka nga agbantay iti pagilian nga Israel. Ipakaammom kadagiti Israelita dagiti amin nga iballaagko kenka."


word:
"No ipakaammok a matay ti maysa a managdakdakes a tao, ngem dimo ballaagan wenno pagsardengen nga agaramid iti dakes tapno agbiag, matayto a managbasol, ket singirekto kenka ti darana."


word:
"Ngem no ballaagam ti managdakdakes ket dina isardeng ti aramidna wenno paglikudan ti kinadakesna, matayto a managbasol, ngem maispalto ti biagmo."


word:
"“No agaramid iti dakes ti nalinteg a tao ket ikabilko iti napeggad a kasasaad, matay no dimo ballaagan. Matay gapu kadagiti basolna ket diakton lagipen dagiti naimbag nga aramidna. Sungbatamto kaniak ti ipapatayna."


word:
"No ballaagam ti naimbag a tao tapno saan nga agbasol ket ipangagnaka, agbiagto, ket maispalto met ti biagmo.”"


word:
"Nariknak ti nabileg a pannakabalin ti Apo, ket nangngegko a kinunana kaniak, “Tumakderka ket inka idiay tanap. Kasaokanto sadiay.”"


word:
"Napanak ngarud idiay tanap, ket nakitak sadiay ti dayag ti Apo a kas iti dayag a nakitak iti igid ti Karayan Kebar. Nagpaklebak,"


word:
"ngem simrek ti espiritu ti Dios kaniak ket pinatakdernak. Kinuna ti Apo, “Agawidka, ket dika rumrummuar iti balaymo."


word:
"Ngem inton umayka kasao, isublikto ti pannakabalinmo nga agsao. Kunamto kadakuada a dagitoy ti saok. Addanto dagiti dumngeg, ngem didakanto ikaskaso dagiti dadduma, agsipud ta nasukirda a tattao.”"


word:
"Kinuna ti Dios, “Anak ti tao, mangalaka iti ladrilio, ket ikabilmo iti sangom samo uged-ugedan a mangiladawan iti siudad ti Jerusalem."


word:
"Iladawam ti pannakalakub ti siudad. Mangugedka iti sinan-sarikedked, sinan-torre a pagwanawanan, sinan-kampo ken kadagiti sinanmaso a pagrakrak iti lawlawna."


word:
"Mangalaka iti landok a pariok, ket ikabilmo a kas bakud a nagbaetan ti lugar nga ayanmo ken ti siudad. Sangoem ti siudad a kasla sika ti manglaklakub. Agpaayto daytoy a pagilasinan ti pagilian dagiti Israelita."


word:
"“Agiddaka nga agsikig iti makannigidmo ket ipatayko kenka ti basol ti Israel. Iti las-ud ti 390 nga aldaw, agyankanto sadiay ket agsagabakanto gapu kadagiti basbasolda. Sinentensiaanka iti maysa nga aldaw iti tunggal tawen a panagpaut ti dusada."


word:
"Inton aggibus dagitoy nga aldaw, agballikidkanto iti makannawanmo, ket sagabaem ti basol ti Juda iti 40 nga aldaw—maysa nga aldaw ti tunggal tawen ti dusada."


word:
"“Dimo isina ti panagkitam iti pannakalakub ti Jerusalem. Layatam, ket agipadtoka iti maibusor iti siudad."


word:
"“Ita, mangalaka iti trigo, sebada, utong, patani, miho ken espelta. Paglalaokem ida amin, ket agaramidka iti tinapay. Daytoyto ti kanem bayat ti 390 nga aldaw a panagiddam a nakasikig iti kannigid."


word:
"Walo nga onsa ti tinapay ti maipalubos a kanem iti tunggal aldaw, ket masapul a mayanay agingga iti sumuno nga aldaw."


word:
"Mangpuorkanto iti namaga a takki ti tao ket usaremto ti beggangna a pangluto iti bibingka a sebada. Kanemto ti bibingka iti imatang dagiti tattao.”"


word:
"Kinuna ti Apo, “Inton iwarawarak dagiti Israelita iti nadumaduma a pagilian, kastoyto ti wagas ti pannanganda iti taraon a saan a nadalus.”"


word:
"Ngem insungbatko, “Saan, Apo Dios! Diak pay tinulawan ti bagik. Manipud kinaubingko, diak pay nagsida iti karne ti animal a natay wenno pinatay ti narungsot nga animal. Diak pay nangan iti taraon a maibilang a narugit.”"


word:
"Iti kasta, kinuna ti Dios, “Ala wen, palubosanka a mangusar iti takki ti baka a panglutom iti tinapaymo.”"


word:
"Kinunana pay, “Anak ti tao, isardengkonto ti pannakaited ti taraon dagiti agnanaed idiay Jerusalem. Madanagan ken mariribukanto dagiti tattao sadiay bayat ti panangsukatda iti taraon ken inumenda."


word:
"Wen, maibusandanto iti kanen ken inumen. Mapukawdanto ti namnamada. Main-inutdanto a mapukaw gapu kadagiti basolda.”"


word:
"Kinuna ti Apo, “Anak ti tao, mangalaka iti natadem a kampilan, ket aramatem a pangkuskos iti barbas ken buokmo. Timbangem dagiti buok samo pagkatloen."


word:
"Puoram ti apagkatlo ti buok iti uneg ti siudad inton malpas ti pannakalakubna. Babaen iti kampilanmo, putputdem ti maysa nga apagkatlo bayat ti panangsursormo iti ruar ti siudad. Ipurruakmo iti angin ti natda nga apagkatlo, ket asutek ti kampilanko bayat ti panangkamatko kadakuada."


word:
"Kalpasanna, mangiruarka manen iti sangkabassit samo ipurruak iti apuy. Isudanto ti pagtaudan ti apuy a manguram iti entero a pagilian ti Israel.”"


word:
"Kinuna ti Apo a Dios: “Kitaem ti Jerusalem. Binangonko iti tengnga ti lubong, a linikmut dagiti pagilian."


word:
"Ngem sinukir ti Jerusalem dagiti bilinko ket impakitana a dakdakes ngem dagiti sabali a nasion, a nasuksukir ngem dagiti pagilian a kabangibangna. Linaksid ti Jerusalem dagiti bilinko ket dina kayat a salimetmetan dagiti lintegko."


word:
"Ita, Jerusalem, denggem ti saok nga Apo Dios. Gapu ta dika nagtulnog kadagiti lintegko ken dimo sinalimetmetan dagiti bilbilinko, ad-adu ti pinarnuaymo a dakes ngem dagiti nasion iti lawlawmo. Tinuladmo ti ugali dagiti sabali a pagilian."


word:
"Iti kasta, siak nga Apo a Dios, ibagak kenka a busorenka. Dusaenka iti imatang dagiti amin a tattao."


word:
"Gapu kadagiti amin nga inaramidmo a kagurak, dusaekto ti Jerusalem iti nakaro, dusa a diak pay indissuor ket diakto met sunotanen nga idissuor."


word:
"Pagangayanna, idiay Jerusalem, sidaento dagiti amma ken inna dagiti annakda, ket sidaento met dagiti annak dagiti nagannak kadakuada. Dusaenkayto, ket iwarawarakto dagiti natda a sibibiag iti amin a suli ti lubong."


word:
"“Ngarud, agsipud ta siak, ni Yahweh, ti sibibiag a Dios, ken agsipud ta tinulawam ti templok kadagiti amin nga inaramidmo a dakes ken makarimon, awanto ti asik a mangpukaw kenka. Daytoy ti sao ti Apo a Dios."


word:
"Apagkatlo dagiti tattaom ti matay iti sakit ken bisin iti uneg ti siudad. Matayto met ti apagkatlo iti gubat iti ruar ti siudad; iwarawarakto ti sabali nga apagkatlo iti amin a lugar ket kamatekto ida iti kampilan."


word:
"“Mariknamto ti dagsen ti unget ken pungtotko agingga a mapnekak. Inton mapasamak amin dagitoy, mamatikanton a siak, ni Yahweh, ti nagsao a sipupungtot gapu iti saanmo a panagtalinaed a napudno."


word:
"“No kaunget ken kapungtotka ket dusaenka, agbutengto dagiti amin a nasion iti lawlawmo. Karimondakanto a kitaen ket pagang-angawandakanto."


word:
"Isardengkonto ti pannakaited ti taraonmo ket bay-ankanto a matay iti bisin. Mariknamto ti saem ti bisin a kasla natadem a pana a naibiat a mangdadael kenka."


word:
"Yegkonto ti bisin, ket ibaonkonto dagiti narungsot nga animal a mangpapatay kadagiti annakmo. Yegkonto ti sakit, ranggas ken gubat a mangpapatay kenka. Siak, ni Yahweh, ti nagsao iti daytoy.”"


word:
"Ibagam kadagiti bambantay ti Israel a denggenda ti sao ti Apo a Dios. Daytoy ti saok kadagiti bantay, turod, derraas ken tanap: Mangyegakto iti kampilan a mangdadael kadagiti luglugar a pagdaydayawan dagiti tattao kadagiti imahen."


word:
"Marbanto dagiti altar ket madadaelto dagiti pagpuoranyo iti insenso. Mapapatayto dagiti amin a tattao sadiay iti sangoanan dagiti imahenda."


word:
"Marebbekto dagiti amin a siudad ti Israel. Iti kasta, madadaelto dagiti amin a lugar a pagdaydayawanda kadagiti imahen. Marumrumekto dagiti amin nga altar ken imahenda, maburakto dagiti pagpuoranda iti insenso, ket mapukawto dagiti amin nga inaramidda."


word:
"“Ilisikto iti pannakapapatay ti sumagmamano ket iwarawarakto ida kadagiti nasion a pagnaedandanto."


word:
"Sadiay, agbiagdanto a kas napagtalaw a balud. Malagipdakto ket maammoandanto a dinusak ken imbabainko ida, agsipud ta tinallikudandak ket ad-adda a kinayatda dagiti imahen ngem siak. Kaguradanto dagiti bagbagida gapu kadagiti dakes ken nakababain nga inaramidda."


word:
"Kuna ti Apo a Dios, “Danogem ti imam, agtabbugaka ket agsangitka gapu iti amin a dakes ken makarimon nga aramid dagiti Israelita. Mataydanto iti gubat, bisin ken sakit."


word:
"Agsakit ken matayto dagiti adda iti adayo; ket dagiti adda iti asideg mataydanto iti gubat. Matayto iti bisin dagiti makalasat. Mariknadanto ti nakaro a pungtotko."


word:
"Maiwalangto dagiti bangkay iti ayan dagiti imahen ken iti lawlaw dagiti altar. Maiwarawaradanto pay kadagiti nangato a turod, iti tapaw dagiti bantay, iti sirok ti nalangto a kayo ken dadakkel a lugo, ken iti amin a lugar a nagpuoranda kadagiti daton nga agpaay kadagiti imahen. Iti kasta, maammoanton ti amin a tao a siak ni Yahweh."


word:
"Wen, dissoakto ida ket dadaelekto dagiti pagilianda. Paglangalangekto manipud iti disierto iti abagatan agingga iti siudad ti Ribla iti amianan, ket awanto ti labsak a lugar a pagnaedan dagiti Israelita. Ket maammoanton ti amin a tao a siak ni Yahweh.”"


word:
"Kinunana, “Anak ti tao, kastoy ti kunak nga Apo a Dios iti daga nga Israel: Dumtengen ti panungpalan ti entero nga Israel!"


word:
"“Israel, dimtengen ti panungpalam. Mariknamto ti pungtotko ta ukomenka gapu kadagiti aramidmo. Balsenkanto gapu iti amin a makarimon nga aramidmo."


word:
"Dikanto pakawanen wenno kaasian. Dusaenkanto gapu kadagiti makarimon nga aramidmo tapno maammoam a siak ni Yahweh.”"


word:
"Dumtengen ti panungpalanyo, dakayo a tattao nga agnaed iti daga nga Israel. Asidegen ti tiempo nga awanton ti panagrarambak kadagiti pagdaydayawan iti bantay, ket pasigto aminen a pannakariribuk."


word:
"“Iti saan a mabayag, mariknayonton ti amin a dawel ti pungtotko, ta ukomenkayto gapu kadagiti aramidyo. Balsenkayto gapu iti makarimon nga aramidyo."


word:
"Dikayto pakawanen wenno kaasian. Dusaenkayto gapu kadagiti aramidyo. Iti kasta, maammoanyonto a siak ni Yahweh, ket siak ti mangdusa kadakayo.”"


word:
"Ad-adu a kinadakes ti patauden ti kinadawel. Awanto ti agtalinaed a kukuada; mapukawto ti kinabaknangda, ti dayagda wenno kinaraniagda."


word:
"Dumtengen ti tiempo. Asidegen ti aldaw nga awanton ti serserbi ti panaggatang ken panaglako, ta agdissuorton ti pungtot ti Dios kadagiti amin a tattao."


word:
"Awanton ti agtagtagilako nga agpaut ti panagbiagna tapno mapasublina ti napukawna ta agdissuoren ti pungtot ti Dios iti tunggal maysa. Saan a makalasat dagiti managdakdakes."


word:
"Mapuyotto dagiti trumpeta ket agsagananto ti amin ngem awan ti mapan makigubat ta agdissuor ti pungtot ni Yahweh iti tunggal maysa."


word:
"Adda agraranget kadagiti kalsada, ket kadagiti balbalay adda sakit ken bisin. Matayto iti ranget dagiti adda iti away, ket dagiti adda iti siudad, mataydanto iti sakit ken bisin."


word:
"Addanto dagiti agkamang kadagiti bambantay a kasla napabutngan a kalapati manipud kadagiti tanap. Agsasainnekdanto gapu kadagiti basbasolda."


word:
"Agarruatdanto iti nakersang a lupot. Agtigergerdanto. Makuskosanto dagiti uloda ket maibabaindanto."


word:
"Ibellengdanto a kas basura dagiti balitok ken pirakda iti kalsada, agsipud ta saan ida a maisalakan ti balitok ken pirak inton idissuor ni Yahweh ti pungtotna. Saanda a mabalin nga aramaten dagitoy a panggun-od iti tarigagayda wenno pangep-ep iti bisinda. Dagiti balitok ken pirak ti nakaigapuan ti panagbasolda."


word:
"Pinagparammagda dagiti napintas nga alahasda, ket inaramidda ida a makarimon nga imahen. Isut' gapuna a pinagbalin ni Yahweh a karimonda dagiti sanikuada."


word:
"Kuna ni Yahweh, “Palubosakto dagiti ganggannaet nga agsamsam kadagiti sanikuada. Agawento dagiti managdakdakes ti kinabaknangda ket tulawanda."


word:
"Yegkonto ditoy dagiti kadaksan a nasion, ket ipaluboskonto a tagikuaenda dagiti balbalayyo. Mapukawton dagiti napipigsa a lallaki ti panagtalekda kadagiti bagbagida inton palubosak dagiti nasion a mangtulaw kadagiti lugar a pagdaydayawanyo."


word:
"Agsasarunonto a dumteng ti didigra, kasta met ti dakes a damag. Agpakpakaasikayto kadagiti profeta nga ipakaammoda dagiti mapasamak iti masakbayan. Awanto ti maisuro dagiti papadi kadagiti tattao. Awanto met ti maibalakad dagiti panglakayen."


word:
"Agladingitto ti ari, mapukawto ti namnama ti prinsipe, ket agtigergerto dagiti tattao gapu iti buteng. Dusaenkayto gapu kadagiti amin nga inaramidyo, ket ukomenkayto a kas iti panangukomyo kadagiti sabali a tattao. Daytoyto ti mangipakita a siak ni Yahweh.”"


word:
"Iti maikalima nga aldaw ti maikanem a bulan ti maikanem a tawen ti pannakaitalawmi a kas balud, agtugtugaw a makisarsarita kaniak iti balayko dagiti papangulo dagiti naitalaw a taga-Juda. Pagammoan, immay kaniak ti pannakabalin ti Apo a Dios."


word:
"Timmangadak ket nakitak iti parmata ti umap-apuy a kasla tao. Manipud iti siket nga agpababa, kasla apuy ti bagina. Manipud iti siket nga agpangato naraniag a kasla napasileng a bronse."


word:
"Inyunnatna ti kasla ima ti tao ket ginammatanna ti buokko. Iti daytoy a parmata, impangatonak ti espiritu ti Dios ket impannak idiay Jerusalem. Indissonak iti akin-uneg a pagserkan iti akin-amianan a ruangan ti Templo nga ayan ti maysa nga imahen a makarimon iti Dios."


word:
"Nakitak sadiay ti makapurar a lawag a mangipakita iti kaadda ti Dios ti Israel, kas iti nakitak idi addaak iti igid ti Karayan Kebar."


word:
"Kinuna ti Dios kaniak, “Anak ti tao, kumitaka iti amianan.” Kimmitaak, ket iti asideg ti altar iti ruangan a pagserkan nakitak ti estatua a makarimon iti Dios."


word:
"Kinuna ti Dios kaniak, “Anak ti tao, makitam kadi ti ar-aramiden dagiti Israelita? Kitaem dagiti makarimon nga ar-aramidenda ditoy a pakaigapuan ti pannakayadayok iti nasantoan a lugarko. Ad-adunto pay ti makitam a dakdakes ngem dagitoy.”"


word:
"Impannak iti pagserkan ti akinruar a paraangan, ket impakitana kaniak ti maysa nga abut iti bakud."


word:
"Kinunana, “Anak ti tao, palawaem dayta nga abut.” Tinubtobak ti bakud, ket nakitak ti maysa a ruangan."


word:
"Simrekak ngarud ket kinitak. Napno dagiti diding kadagiti naikur-it a ladawan dagiti uleg ken sabsabali nga animal a maibilang a narugit ken dagiti dadduma a banag a pagdaydayawan dagiti Israelita."


word:
"Pitopulo a papangulo nga Israelita ti adda sadiay, agraman ni Jaazanias nga anak ni Safan. Siiiggem ti tunggal maysa iti pagpuoran iti insenso, ket umasimbuyok ti asuk ti insenso."


word:
"Sinaludsod ti Dios kaniak, “Anak ti tao, makitam dagiti nalimed nga ar-aramiden dagiti papangulo dagiti Israelita? Addada amin nga agdaydayaw iti maysa a kuarto a napno kadagiti imahen. Kunada nga ipambar, ‘Saannatayo a makita ti Apo. Binaybay-anen ti Apo ti pagilian.’”"


word:
"Kalpasanna, kinuna ti Apo kaniak, “Makitamto ida nga agaramid kadagiti makarimon a banag a dakdakes ngem dagita.”"


word:
"Iti kasta, impannak iti akin-amianan a pagserkan ti Templo ket impakitana kaniak dagiti babbai nga agsasangit gapu iti ipapatay ni didiosen a Tammuz."


word:
"Iti kasta, inserreknak iti akin-uneg a paraangan ti Templo. Adda agarup 25 a lallaki iti pagserkan ti santuario, iti nagbaetan ti altar ken ti pagnaan. Nakatallikudda iti santuario, ket agtamtamedda iti daya nga agdaydayaw iti lumlumgak nga init."


word:
"Kinuna ti Apo kaniak, “Anak ti tao, makitam dayta? Saan a mapnek dagitoy a tattao ti Juda nga agar-aramid kadagiti makarimon a bambanag kas makitam ditoy, ken iti panangisaknapda ti kinaranggas iti entero a pagilian. Wen, saanda a mapnek. Masapul nga umayda ditoy mismo a Templo ket degdeganda ti pungtotko. Kitaem no kasano ti panangpabainda kaniak iti kadaksan a wagas!"


word:
"Mariknadanto ti amin a dawel ti pungtotko. Diakto pakawanen wenno kaasian ida. Uray no ipukkawda ti kararagda iti ingga ti kabaelanda, diakto ipangag ida.”"


word:
"Nangngegko nga impukkaw ti Dios, “Umaykayo, dakayo a nadutokan a mangdusa iti siudad. Itugotyo dagiti igamyo.”"


word:
"Dagus a rimmuar ti innem a lallaki iti akinruar nga akin-amianan a ruangan ti Templo. Adda igam ti tunggal maysa. Kaduada ti maysa a tao a nakakawes iti linen ken nakasalikad iti pagsurat. Napanda amin nagtakder iti asideg ti altar a bronse."


word:
"Kalpasanna, nagpangato ti makapurar a lawag a mangipakita iti kaadda ti Dios ti Israel manipud kadagiti nagpayak a parsua a nagsaadanna ket nagdisso iti pagserkan ti Templo. Pinukkawan ti Apo ti tao a nakakawes iti linen."


word:
"Kinunana, “Sursorem ti siudad ti Jerusalem, ket markaam ti muging dagiti agasug ken mariribukan gapu iti amin a makarimon a maar-aramid iti siudad.”"


word:
"Nangngegko met a kinuna ti Dios kadagiti dadduma a lallaki, “Surotenyo nga agsursor iti siudad ket agpapataykayo. Awan ispalenyo. Awan kaasianyo."


word:
"Patayenyo dagiti lallakay, babbaro, babbalasang, inna ken ubbing. Ngem diyo sagsagiden dagiti adda marka ti mugingna. Irugiyo ditoy Templok.” Iti kasta, rinugianda ti nagpapatay ket inunada dagiti papangulo nga agtaktakder iti Templo."


word:
"Kinuna ti Dios kadakuada, “Tulawanyo ti Templo. Punnoenyo ti paraangan kadagiti bangkay. Rugianyon ti agtrabaho!” Ngarud, rinugianda ti nagpapatay kadagiti tattao iti siudad."


word:
"Sisiak ti nabati iti Templo bayat ti panagpapatayda. Nagpaklebak, ket impukkawko, “O Apo a Dios, makapungtotka kadi la unay iti Jerusalem ta papatayem amin a natda nga Israelita?”"


word:
"Insungbat ti Dios, “Nadagsen dagiti basol dagiti Israelita ken dagiti taga-Juda. Nagpapatayda iti entero a daga ket insaknapda ti kinadakes iti Jerusalem. Kunada, ‘Binaybay-anen ti Apo ti dagatayo. Saannatayo a makita.’"


word:
"Kalpasanna, nagsubli ti tao a nakakawes iti linen. Kinunana ken ni Yahweh, “Naaramidkon ti imbilinmo kaniak.”"


word:
"Kimmitaak iti atep, iti ngatoen dagiti ulo dagiti sibibiag a parsua ket adda nakitak a kasla trono a naaramid iti safiro."


word:
"Kinuna ti Dios iti lalaki a nakakawes iti linen, “Sumrekka iti nagbaetan dagiti pilid iti babaen dagiti animal. Rumakemka iti sumsumged a beggang, ket iwarawaram iti ngatoen ti siudad.”Siniputak ti ipapanawna."


word:
"Sitatakder dagiti parsua iti abagatan ti Templo idi sumrek ti lalaki, ket adda ulep a nangpunno iti akin-uneg a paraangan."


word:
"Manipud kadagiti parsua, nagpangato ti makapurar a lawag a mangipakita iti kaadda ti Apo ket nagturong iti ruangan ti Templo. Kalpasanna, napno ti Templo iti ulep ket agranraniag ti paraangan iti makapurar a lawag."


word:
"Mangngeg uray iti akinruar a paraangan ti payakpak dagiti animal. Kasla timek ti Dios a Mannakabalin-amin."


word:
"Idi bilinen ti Apo ti lalaki a nakakawes iti linen a mapan mangala iti apuy nga adda iti nagbaetan dagiti pilid iti babaen dagiti parsua, simrek ti lalaki ket nagtakder iti abay ti maysa a pilid."


word:
"Adda apuy iti nagbabaetan dagiti kerubim. Nangala ti maysa kadakuada iti beggang sana inkabil kadagiti ima ti lalaki. Innala ti lalaki ket rimmuar."


word:
"Nakitak pay nga adda maysa a pilid iti abay ti tunggal parsua. Agpapada dagiti uppat a pilid ket agranraniagda a kasla napateg a bato. Iti uneg ti tunggal pilid, adda sabali a pilid a naipakuros."


word:
"No aggunay dagiti parsua, mabalinda ti agturong iti sadinoman a kayatda a saanda nga agpusipos. Agmaymaysada nga agturong iti sadinoman a kayatda a pagturongan."


word:
"Adda uppat a rupa ti tunggal parsua. Ti umuna, rupa ti baka; ti maikadua, rupa ti tao; ti maikatlo, rupa ti leon; ket ti maikapat, rupa ti agila."


word:
"No agsardengda, agsardeng met dagiti pilid. No tumayabda, sumurot kadakuada dagiti pilid, agsipud ta iturayan ida dagiti parsua."


word:
"Kalpasanna, pimmanaw ti makapurar a lawag a mangipakita iti kaadda ni Yahweh iti pagserkan ti Templo, ket napan iti ngatoen dagiti parsua."


word:
"Inukrad dagiti parsua dagiti payakda ket nagtayabda nga immadayo iti daga. Nakitak ida a pimmanaw, ket kimmuyog dagiti pilid. Nagsardengda bassit iti akindaya a ruangan ti Templo, ket adda iti ngatoenda ti makapurar a lawag."


word:
"Nailasinko a dagitoy met la a parsua ti nakitak idi iti igid ti Karayan Kebar bayat ti panangawitda iti Dios ti Israel a situtugaw iti tronona."


word:
"Uppat ti rupa ken uppat ti payak ti tunggal maysa kadakuada. Adda kasla ima ti tao iti baba ti tunggal payakda."


word:
"Umasping dagiti rupada kadagiti rupa dagiti nakitak idi iti parmatak iti igid ti Karayan Kebar. Pasango ti turong ti tunggal animal."


word:
"Impangatonak ti espiritu ti Dios ket impannak iti akindaya a ruangan ti Templo. Iti asideg ti ruangan, nakitak ti 25 a lallaki, agraman dua kadagiti pangulo ti nasion, da Jaazanias nga anak ni Azzur ken Pelatias nga anak ni Benaias."


word:
"Kinuna ti Dios kaniak, “Anak ti tao, agplano dagitoy a tattao iti dakes ket saan a nasayaat ti pammagbagada iti daytoy siudad."


word:
"Kunada, ‘Iti saan a mabayag, agbangontayo manen kadagiti balbalay. Natalgedtayo ditoy siudad uray no arigtayo ti karne iti uneg ti kaldero.’"


word:
"Inturayannak ti espiritu ti Apo, ket imbaga ti Apo kaniak nga ipakaammok daytoy a mensahe kadagiti tattao, “Dakayo nga Israelita, ammok ti sasawenyo ken no ania ti pangpanggepenyo."


word:
"“Ngarud, siak, ti Apo a Dios, kastoy ti kunak kadakayo. Ala wen, mayarig ti siudad iti kaldero, ngem ania ti karne a mailuto? Dagiti bangkay dagiti pinapatayyo! Awankayto ditoy—ipurruakkayo iti ruar ti siudad!"


word:
"Iruarkayo iti siudad, ket yawatkayo iti pannakabalin dagiti ganggannaet. Inkeddengko a mapapataykayo"


word:
"Dinakayto salakniban daytoy a siudad a kas iti panangsalaknib ti kaldero iti karne a linaonna. Dusaenkayto uray sadinoman nga ayanyo iti daga ti Israel."


word:
"Maammoanyonto a siak ni Yahweh, ket bayat ti panangsalimetmetyo kadagiti linteg dagiti kabangibang a nasion, sinalsalungasingyo dagiti lintegko ken sinuksukiryo dagiti bilinko.”"


word:
"Idi agipadpadtoak, napasag ni Pelatias ket natay. Nagpaklebak ket impukkawko, “O Apo a Dios, papatayem kadi ti tunggal maysa a natda iti Israel?”"


word:
"Kinunana, “Anak ti tao, sika ken dagiti padam nga Israelita a napagtalaw a kas balud ti sarsaritaen dagiti agnaed idiay Jerusalem. Kunada, ‘Adayo unay dagiti napagtalaw ket dida mabalin ti agdaydayaw iti Apo. Dakami ti nangipatawidanna iti daytoy a daga.’"


word:
"“Ita, ibagam daytoy kadagiti kaduam a napagtalaw. Siak ti nangibaon kadakuada nga agnaed kadagiti adayo a pagilian ket inwarawarak ida kadagiti nadumaduma a nasion. Nupay kasta, siakto ti agpaay a santuarioda bayat ti kaaddada iti sadinoman a pagilian a nakaipananda."


word:
"“Ibagam ngarud kadakuada ti saok, siak nga Apo a Dios. Iruarkonto ida kadagiti nasion a nakaiwarawaraanda ket isublikto kadakuada ti daga ti Israel."


word:
"Inton dumtengda, masapul nga ikkatenda dagiti amin a narugit ken makarimon nga imahen a masarakanda."


word:
"Ikkakto ida iti baro a puso ken baro a panunot. Ikkatekto ti bimmato a pusoda ket sukatakto iti puso a natulnog."


word:
"Iti kasta, annurotendanto dagiti lintegko, ket tungpalendanto a sipapasnek dagiti bilinko. Isudanto dagiti tattaok, ket siakto ti Diosda."


word:
"Ngem dusaekto dagiti tattao a pagay-ayatda ti agdaydayaw kadagiti narugit ken makarimon nga imahen. Dusaekto ida gapu iti inaramidda. Siak, ti Apo a Dios, ti agsasao.”"


word:
"Timmayab dagiti nagpayak a parsua ket simmurot dagiti pilid kadakuada. Adda iti ngatoenda ti makapurar a lawag a mangipakita iti kaadda ti Dios ti Israel."


word:
"Kalpasanna, pinanawan ti makapurar a lawag ti siudad, ket napan iti tapaw ti bantay iti daya ti siudad."


word:
"Iti parmata, impangatonak ti espiritu ti Dios, sanak insubli iti ayan dagiti napagtalaw a kas balud idiay Babilonia. Kalpasanna, nagin-inut a napukaw ti parmata,"


word:
"Kinunana, “Anak ti tao, agnaedka iti sidong dagiti nasukir a tattao. Adda matada, ngem saanda a makakita; adda lapayagda, ngem saanda a makangngeg agsipud ta nasukirda."


word:
"“Ita, anak ti tao, agbalkotka a kasla napagtalaw a mapan iti adayo. Agrubbuatka sakbay a rumabii tapno makita ti tunggal maysa a pumanawka. Nalabit a makitadaka dagiti nasukir a tattao."


word:
"No nangato pay laeng ti init, isaganamon ti awitmo a maitalaw tapno makitadaka. Iti sumipnget, ipakitam kadakuada ti ipapanawmo a kas mapagtalaw a balud."


word:
"Ipakitam ti panangibaklaymo kadagiti gargaretmo. Rummuarka a mapan iti nasipnget ket abbongam dagiti matam tapno dimo makita ti papanam. Pakaballaagan kadagiti Israelita ti aramidem.”"


word:
"Tinungpalko ti imbilin ti Apo kaniak. Iti dayta nga aldaw idi agsipngeten, insaganak ti awitko a kasla mapagtalaw a balud ket binutbutak ti bakud. Kitkitaenda ti panangibaklayko iti awitko ket rimmuarak."


word:
"ibagam kadakuada a siak ti Apo a Dios. Kastoy ti kunak kadakuada. Agpaay daytoy a mensahe iti prinsipe nga agdama nga agturay iti Jerusalem ken amin a tattao nga agnanaed sadiay."


word:
"Ibagam kadakuada a ti inaramidmo ti pagilasinan iti mapasamakto kadakuada—maitalawdanto a kas balud iti sabali a daga."


word:
"Ibaklayto ti prinsipe a mangiturturay kadakuada dagiti gargaretna iti kasipngetan ket aglibasto a rummuar iti abut a naaramid a ruaranna. Abbongannanto dagiti matana tapno saanna a makita ti papananna."


word:
"Ngem isarwagkonto kenkuana ti iketko, ket matiliwto. Ipankonto iti siudad ti Babilonia a pakatayanna nupay dina makita dayta a daga."


word:
"Iwarawarakto iti amin a suli ti daga dagiti ofisiales ti palasiona, dagiti mamalbalakad kenkuana ken dagiti para-bantayna. Birokento ida dagiti tattao tapno papatayenda ida."


word:
"“Maammoandanto a siak ni Yahweh inton iwarawarak ida kadagiti nasion ken kadagiti sabali a pagilian."


word:
"Ipaluboskonto ti sumagmamano kadakuada a makalasat iti gubat, bisin ken sakit tapno mabigbigda a makarimon dagiti aramidda ken maammoanda a siak ni Yahweh.”"


word:
"Ibagam kadagiti amin nga umili a daytoy ti sao ti Apo a Dios kadagiti taga-Jerusalem nga agnanaed pay la iti dagada: Agtigergerdanto no manganda ken agpigergerdanto iti buteng no uminumda. Aglangalangto ti daga gapu ta managdakdakes dagiti amin nga agnaed sadiay."


word:
"Madadaelto dagiti siudad a napno ita kadagiti tattao, ket agbalinto a let-ang ti pagilian. Iti kasta, mabigbigdanto a siak ni Yahweh.”"


word:
"Kinunana, “Anak ti tao, apay nga ulit-uliten dagiti Israelita daytoy a pagsasao: ‘Aglabas ti tiempo, ket saan a pumayso dagiti padto’?"


word:
"Ita, ibagam kadakuada a siak nga Apo a Dios, kastoy ti kunak maipapan iti dayta. Gibusak dayta a pagsasao. Ket saanton a maisawang iti Israel. Ibagam ketdi kadakuada nga asidegen ti tiempo ket matungpalen dagiti padto!"


word:
"Siak, ni Yahweh, kasaokto ida, ket matungpalto ti ibagak. Saanen a maitantan. Iti tiempoyo, dakay a nasukir a tattao, tungpalek ti imballaagko nga aramiden kadakayo. Nasaokon,” kuna ti Apo a Dios."


word:
"“Anak ti tao, ipagarup dagiti Israelita a mabayag pay ti pannakatungpal dagiti padto ken parmatam. Kunada nga ipadpadtom ti mapasamakto iti adayo a masakbayan."


word:
"Ibagam ngarud kadakuada a siak nga Apo a Dios daytoy ti kunak, Saanen a maitantan. Matungpal a matungpal ti imbagak. Siak, ti Apo a Dios, ti agsasao.”"


word:
"Kinunana, “Anak ti tao, babalawem dagiti profeta ti Israel, isuda nga agparparbo kadagiti bukodda a padto. Ibagam kadakuada a denggenda ti sao ni Yahweh.”"


word:
"Kastoy ti kuna ti Apo a Dios, “Nakakaasi ti pagbanagan dagitoy maag a profeta! Ipakaammoda dagiti ti bukodda a padto ken parboenda ti bukodda a parmata."


word:
"Dakayo nga Israelita, awan serserbi dagiti profetayo a kas kadagiti musang nga agnaed kadagiti rebrebba ti maysa a siudad."


word:
"Saanda a guardiaan dagiti paset a nakarbaan dagiti bakud wenno tarimaanen dagiti bakud isut' gapuna a saan a masalakniban ti Israel no bumtak ti gubat inton dumteng ti aldaw ti Apo."


word:
"Saan nga agpayso dagiti ipakaammoda a parmatada ken ulbod dagiti padtoda. Ibagbagada nga ipakaammoda ti mensahek ngem saanko nga imbaon ida. Namnamaenda ketdin a matungpal ti sasawenda!"


word:
"Kunak kadakuada, ‘Saan nga agpayso dagiti parmata a nakitayo. Pasig nga ulbod dagiti padtoyo. Ibagayo a siak ti akinsao, ngem saanak a nagsao kadakayo.’”"


word:
"Iti kasta, kuna ti Apo a Dios kadakuada, “Busorenkayo gapu ta saan a pudno dagiti parmatayo ket kinaulbod dagiti ipakaammoyo."


word:
"Dandanin ti panangdusak kadakayo a profeta a saan a pudno dagiti parmatayo ken ulbod dagiti padtoyo. Awankayto sadiay inton agtataripnong dagiti tattaok tapno agikeddengda. Dinto mairaman ti naganyo iti listaan dagiti umili ti Israel. Dikayton agsubli iti dagayo. Iti kasta, maammoanyonto a siak ti Apo a Dios."


word:
"“Al-allilawenyo dagiti tattaok. Ibagbagayo nga adda urnos ken talna ngem agturay met ti riribuk. No nakapuy ti bakud a bangonen dagiti tattaok, saanyo a patibkeren no di ket palitadaanyo laeng."


word:
"Ibagam kadagiti profeta a marbanto ti bakudda, gapu ta yegkonto ti bumayakabak a tudo, agbagyonto iti yelo ket umayto ti napigsa nga angin."


word:
"Inton marpuog ti bakud ket saludsodento dagiti tattao no ania ti naitulong ti palitada nga inkabilda.”"


word:
"“Ita, daytoy ti kuna ti Apo a Dios, ‘Iti pungtotko, yegkonto ti napigsa nga angin, bumayakabak a tudo, ken yelo tapno madadael ti bakud."


word:
"Duprakek a mamimpinsan ti bakud a pinalitadaanda, agingga nga agparang dagiti bato a fondasionna. Magaburankayto inton marba, ket mataykayto. Iti kasta, mabigbigto ti tunggal maysa a siak ni Yahweh.’"


word:
"“Ibuloskonto ti pungtotko iti dayta a bakud ken dagiti nagpalitada. Kalpasanna, kunakto kadakayo nga awanen ti bakud, kasta met dagiti nangpalitada—"


word:
"dagiti profeta a nangipanamnama iti Jerusalem nga awan ti pagdanaganda idinto ta adu ti pagpeggadanda.” Daytoy ti kuna ti Apo a Dios."


word:
"Kinuna ti Apo, “Ita, anak ti tao, sangoem dagiti babbai a kailiam nga agipakpakaammo iti bukodda a padto. Babalawem ti aramidda."


word:
"Ibagam ti kuna ti Apo a Dios kadakuada:“Nakakaasi ti pagbanaganyo, dakayo a babbai! Idaitanyo dagiti tattao iti lupot a maiputipot iti pungupungoanda nga usarenda a pagsalamangka. Yaramidanyo pay ida iti abungot ti ulo a pagsalamangka tapno maaddaanda iti pannakabalin iti biag dagiti tattao. Kayatyo nga iturayan ti biag ken patay dagiti tattaok nga agpaay iti pagimbaganyo."


word:
"Ibabaindak iti imatang dagiti tattaok tapno makagun-odkayo iti sangkabassit a sebada ken sumagmamano a tinapay. Kayatyo a papatayen dagiti tattao a saan a rumbeng a matay, ket palubosanyo nga agbiag dagiti saan a rumbeng nga agbiag. Iti kasta, agsaokayo iti ulbod kadagiti tattaok ket patiendakayo.”"


word:
"Ita, daytoy ti kuna ti Apo a Dios, “Diak kayat dagiti lupot a maiputipot kadagiti pungupungoan nga aramatenyo a pangtengngel iti biag ken patay. Rabsutek ida kadagiti imayo, ket palubosak a makalibas dagiti tattaok nga iturayanyo."


word:
"Pigisek dagiti atiddog nga abungotyo ket ispalek dagiti tattaok iti pannakabalinyo. Iti kasta, mabigbigyonto a siak ni Yahweh."


word:
"“Babaen kadagiti ulbod a sasawenyo, upayenyo dagiti nalinteg a tattao a diak kayat a pagladingiten. Lapdanyo dagiti managdakdakes a mangtallikud iti kinadakesda tapno maisalakanda."


word:
"Ngarud, agpatinggan dagiti saan a pudno a parmatayo ken dagiti makaallilaw a padtoyo. Ispalek dagiti tattaok iti pannakabalinyo tapno maammoanyo a siak ni Yahweh.”"


word:
"Sinarungkarandak ti sumagmamano a panglakayen ti Israel ket nakiumanda kaniak maipapan iti pagayatan ti Apo."


word:
"Kinunana, “Anak ti tao, inyawat dagitoy a tattao ti pusoda kadagiti imahen ket yaw-awan ida dagitoy a didiosen tapno agbasolda. Saanko ida a sungbatan iti pannakiumanda kaniak."


word:
"“Ita, kasaom ida ket ibagam a kastoy ti kunak nga Apo a Dios: ‘Siasinoman nga Israelita a masulisog nga agdaydayaw kadagiti imahen a pakaigapuan ti panagbasolna ket kalpasanna makiuman iti maysa a profeta, siak ti sumungbat kenkuana; daytoy ti sungbat a maikari kadagiti ginasut a didiosen a pagdaydayawanna."


word:
"Dagitoy a didiosen ti nakaigapuan ti panangtallikud kaniak dagiti Israelita ngem sapay koma ta magun-odko manen ti kinapudnoda babaen iti sungbatko.’"


word:
"“Ngarud, ibagam kadagiti Israelita a siak nga Apo a Dios, kastoy ti kunak: Agsublikayo kaniak ket isardengyo ti agdaydayaw kadagiti makarimon a didiosenyo."


word:
"“No tallikudannak ti siasinoman nga Israelita wenno ganggannaet nga agnaed iti Israel ket agdaydayaw kadagiti didiosen a pakaigapuan ti panagbasolna sa kalpasanna makiuman iti profeta—siak, ni Yahweh, ti sumungbat kenkuana."


word:
"Busorek dayta a tao. Pagbalinek a pakaballaagan dagiti tattao. Ilaksidko iti taripnong dagiti tattaok tapno maammoanyo a siak ni Yahweh."


word:
"“No maallilaw ti maysa a profeta ket saan a pudno ti ipakaammona, siak ti nangallilaw kenkuana. Ilaksidko kadagiti tattao ti Israel."


word:
"Aramidek daytoy tapno saandak a tallikudan dagiti Israelita ken saanda a tulawan ti bagida gapu kadagiti basolda. Iti kasta, isudanto ti agbalin a tattaok ket siak met ti Diosda.” Daytoy ti ibaga ti Apo a Dios."


word:
"Kinunana, “Anak ti tao, no agbasol ti maysa a pagilian ket saan a napudno kaniak, dusaek ket dadaelek ti paggapuan ti taraonna. Ipanko ti bisin a mangpapatay a padapada kadagiti tattao ken animal."


word:
"Uray pay agnaed iti dayta a pagilian dagitoy tallo a lallaki, da Noe, Danel ken Job, isuda laeng ti maispal gapu iti nalinteg a panagbiagda.” Daytoy ti kuna ti Apo a Dios."


word:
"“Wenno nalabit a mangibulosak kadagiti narungsot nga animal tapno patayenda dagiti umili ket pagbalinenda a napeggad ti pagilian agingga nga awan ti agdaliasat sadiay,"


word:
"uray no agnaed sadiay dagitoy tallo a lallaki, isapatak iti naganko nga Apo a sibibiag a Dios, nga awan ti maisalakanda uray pay dagiti annakda. Ti laeng bagbagida ti maispalda ket agbalinto a maysa a let-ang ti pagilian."


word:
"“Wenno nalabit a mangyegak iti gubat iti dayta a pagilian a pangipanak kadagiti naranggas nga igam ket patayek amin dagiti tattao agraman dagiti animal,"


word:
"uray no agnaed sadiay dagitoy tallo a lallaki, isapatak iti naganko nga Apo a sibibiag a Dios, nga awan ti maispalda uray pay dagiti annakda no di la ti bukodda a biag."


word:
"“No mangyegak iti angol iti dayta a pagilian ket iti pungtotko, adu a tattao ken animal ti patayek gapu iti pungtotko"


word:
"uray no agnaed sadiay da Noe, Danel ken Job, isapatak iti naganko nga Apo a sibibiag a Dios, nga awanto ti maispalda uray dagiti annakda. Tinto laeng bagbagida ti maispal gapu iti kinaimbagda.”"


word:
"Daytoy ti sao ti Apo a Dios: “Idissuorko ti uppat a kakaroan a pannusak iti Jerusalem—gubat, bisin, narungsot nga animal ken angol—a mangpapatay kadagiti tattao ken animal."


word:
"No addanto makalasat ket ispalenna dagiti annakna, kitaenyo ida inton umayda kadakayo. Makitayonto no kasano ti kinadakesda ket mamatikayto a nainkalintegan ti dusa nga ipatayko iti Jerusalem."


word:
"Kinunana, “Anak ti tao, ania ti pakaigiddiatan ti ubas iti kayo? Ania ti pakaigiddiatan ti sanga ti ubas kadagiti kayo ti kabakiran?"


word:
"No maisungrod ket mauram ti agsimmurdong ket agbalin nga uging ti tengngana, adda pay kadi pakaaramatanna?"


word:
"Awan serserbi ti sanga sakbay a nauram. Ita ta nauram ket nagbalinen nga uging, ad-adda manen nga awan ti pakausaranna.”"


word:
"Ita, kastoy ti sao ti Apo a Dios, “Kas iti kayo ti ubas a maala iti kabakiran ket mapuoran, kastanto ti aramidek kadagiti tattao iti Jerusalem."


word:
"Dusaekto ida. Nalisianda ti maysa nga apuy ngem apuyto met laeng ti mangpapatay kadakuada. Inton dusaek ida, maammoanyonto a siak ni Yahweh."


word:
"Ibagam a daytoy ti sao ti Apo a Dios maipapan kenkuana:“Nayanakka iti daga ti Canaan. Maysa nga Amorreo ti amam ket Heteo met ti inam."


word:
"Idi naipasngayka, awan ti nangputed iti pusegmo wenno nangdigos kenka wenno nangrasras kenka iti asin wenno nangbungon kenka iti lampin."


word:
"Awan ti nangngaasi kenka a nangaramid kadagitoy. Idi maipasngayka, awan ti nangipateg kenka ket imbellengdaka iti kataltalonan."


word:
"“Nairana a limmabasak ket nakitak nga agkusaykusayka iti bukodmo a dara. Uray no nalapunoska iti dara diak impalubos a matayka."


word:
"Pinatanorka a kas iti nasalun-at a mula. Pimmigsa ken dimmakkelka ket nagbalinka a balasang. Napintas ti pannakabukel dagiti susom ket immatiddog dagiti buokmo ngem lamolamoka."


word:
"“Idi lumabasak manen, nakitak a dimtengen ti tiempo a makiinnayatka. Inabbongak ti lamolamo a bagim iti kagayko ket inkarik nga ayatenka. Wen, nakitulagak kenka nga asawaenka ket tinagikuaka.” Daytoy ti kuna ti Apo a Dios."


word:
"Kinawesanka iti nabordaan a pagan-anay. Inikkanka iti sapatos a naaramid iti kasayaatan a lalat. Inikkanka iti linen a dalungdongmo ken seda a kagaymo."


word:
"Naaddaanka kadagiti alahas a pirak ken balitok ket kanayon nga agkaweska iti nabordaan a linen ken seda a pagan-anay. Nangnanganka iti tinapay a naaramid iti kasayaatan nga arina. Adda diro ken lana ti olibo a taraonmo. Nagpaiduma ti pintasmo ket nagbalinka a reyna."


word:
"Nagdinamag ti pintasmo iti tunggal pagilian. Awan ti pagkurangan ti kinapintasmo ta pinagbalinka a nakapimpintas.” Daytoy ti kuna ti Apo a Dios."


word:
"“Pinagpannakkelmo ti pintasmo. Inusarmo ti kinalatakmo a panggargari ket nagbalinka a kasla balangkantis iti siasinoman nga agtarigagay kenka."


word:
"Inaramatmo ti sumagmamano a pagan-anaymo a pinangarkosmo kadagiti lugar a pagdaydayawam, ket kas iti balangkantis a babai intedmo ti bagim iti siasinoman a mayat kenka."


word:
"Innalam dagiti intedko kenka nga alahas a balitok ken pirak. Sinukogmo ida nga imahen dagiti lallaki ket nakikamalalaka kadakuada."


word:
"Inkawesmo kadagitoy nga imahen dagiti nabordaan a bado nga intedko kenka. Indatagmo kadakuada ti lana ti olibo ken ti insenso nga intedko kenka."


word:
"Inikkanka iti taraon—ti kasayaatan nga arina, lana ken diro—ngem indatagmo dagitoy a daton kadagiti didiosen.” Daytoy ti kuna ti Apo a Dios."


word:
"“Kalpasanna, innalam dagiti annakta a lallaki ken babbai ket pinuoram ida a kas daton kadagiti imahen. Di pay la immanay aya ti panangtallikudmo kaniak,"


word:
"Bayat ti nakababain a panagbiagmo a kas balangkantis a babai, nalipatam a namimpinsan ti kinaubingmo idi lamolamoka nga agkusaykusay iti daram.”"


word:
"Kinuna ti Apo a Dios, “Asika pay ta dakes ti pagtungpalam. Kalpasan ti panangaramidmo kadagita a kinadakes,"


word:
"iti igid ti tunggal kalsada, nangbangonka iti pagdaydayawan kadagiti imahen ket nakikamkamalalaka."


word:
"Inlubnakmo ti kinapintasmo. Indiayam ti bagim iti tunggal aglabas, ket inaldaw a nagbalangkantiska."


word:
"“Inlayatkon ti imak a mangdusa kenka: ikkatek ti bingaymo kadagiti bendisionko. Inyawatka kadagiti Filisteo a manggurgura kenka ken marimon kadagiti narugit nga aramidmo."


word:
"“Gapu ta awan ti pannakapnekmo, intedmo pay ti bagim kadagiti taga-Asiria, ngem nawawka latta iti kinaderrep."


word:
"Namin-adu pay a nakikaidda kadagiti taga-Babilonia, kadagiti tattao nga agtagtagilako, ngem kaskasdi a dika napnek kadakuada.”"


word:
"Iti igid ti tunggal kalsada, nangbangonka kadagiti pagdaydayawan kadagiti imahen ken nakikamkamalalaam. Ngem saan a kuarta ti kalkalikagumam a kas kadagiti gagangay a balangkantis a babbai."


word:
"Mannakikamalala a babai, kaykayatmo pay ti makikaidda kadagiti ganggannaet ngem iti bukodmo nga asawa."


word:
"Ngem nakarkaroka pay ngem iti balangkantis a babai, ta saanka a patangdanan iti pannakikaiddam. Sika ketdi ti mangted iti pasuksok kadagiti kaayan-ayatmo nga umay manipud iti amin a suli ti lubong tapno makikaiddada kenka."


word:
"Maigiddiatka ngarud kadagiti dadduma a balangkantis a babbai. Awan ti nangpilit kenka nga agbalin a kasta. Saandaka a tinangdanan. Sika ketdi ti nagbayad kadakuada. Wen, naidumdumaka a balangkantis a babai.”"


word:
"Daytoy ti kuna ti Apo a Dios, “Naglabuska ket kaska la balangkantis a babai a nangidiaya iti bagim kadagiti kaayan-ayatmo ken kadagiti amin a makarimon a didiosen. Pinapataymo dagiti annakmo a kas daton kadagiti didiosen."


word:
"Gapu iti daytoy, ummongekto dagiti amin a kaayan-ayatmo, dagiti impatpategmo ken dagiti ginurguram. Tiponekto amin ida iti lawlawmo, ket labusankanto tapno makitada a lamolamoka."


word:
"Dusaenkanto gapu iti pannakikamalala ken panagpapataymo. Iti pungtot ken ungetko, ikeddengkonto a mapapatayka."


word:
"Yawatkanto iti pannakabalinda. Rakrakendanto dagiti lugar a nakikamalalaam ken nagdaydayawam kadagiti didiosen. Alaendanto dagiti amin a kawesmo ken dagiti alahasmo, ket panawandakanto a lamolamo."


word:
"“Mangsugsogdanto kadagiti tattao a mangubor kenka, ket rangrangkayendakanto babaen kadagiti kampilanda."


word:
"Puorandanto dagiti balaymo agingga a dumapu. Dusaendakanto iti imatang ti adu a babbai. Pagsardengenkanton a makikamalala, ket dikanton mangted iti pasuksok kadagiti kaayan-ayatmo."


word:
"Nalipatam ti panangtaripatok kenka idi ubingka, ket pinagpungtotnak gapu kadagiti amin nga inaramidmo. Isut' gapuna a dinusaka gapu kadagitoy. Apay a nakikamalalaka pay malaksid iti amin a makarimon nga inaramidmo?” Daytoy ti kuna ti Apo a Dios."


word:
"Kinuna ti Apo, “Aramatento dagiti tattao daytoy a pagsasao maipapan kenka, Jerusalem: ‘No ania ti ina, kasta met ti anakna a babai.’"


word:
"Pudno a sika ti babai nga anak ni inam. Karurodna ti asawana ken dagiti annakna. Kaska la kadagiti kakabsatmo a babbai a nanggura kadagiti assawada ken kadagiti annakda. Sika ken dagiti kakabsatmo, Heteo ti inayo, ket Amorreo ti amayo."


word:
"“Inauna a kabsatmo ti Samaria iti amianan agraman dagiti barriona. Ti Sodoma iti abagatan agraman dagiti barriona ti inaudi a kabsatmo."


word:
"Ngem dika napnek a simmurot iti panagbiagda ken timmuladka kadagiti makarimon nga aramidda. Iti saan a nabayag, dakdakes ti amin nga aramidmo ngem ti amin nga inaramidda.”"


word:
"Kuna ti Apo a Dios, “Iti naganko a sibibiag a Dios, isapatak a saan nga inaramid ni kabsatmo a Sodoma agraman dagiti barriona ti inaramidmo ken ti inaramid dagiti barriom."


word:
"Napalangguadda idi—isu ken dagiti annakna a babbai agsipud ta adu ti taraonda ket nagbiagda a natalna ken naulimek. Nupay kasta, saanda a tinulongan dagiti napanglaw ken dagiti marigrigat."


word:
"Napalangguad ken natangken ti uloda, ket inaramidda dagiti kagurak, isu a dinadadaelko ida a kas maiparbeng."


word:
"“Nagbasol ti Samaria ngem awan pay kagudua laeng koma ti nagbasolam. Ad-adu ti makarimon nga inaramidmo ngem ti inaramidna. Kasla awan basol dagiti kakabsatmo a babbai no maidilig ti aramidda iti aramidmo."


word:
"Ita, masapul a sagabaem ti pannakaibabainmo. Nakarkaro ti basolmo ngem ti basol dagiti kakabsatmo, ket kasla awan basolda no maidiligda iti basolmo. Ita, agbainka ket sagabaem ti pannakaibabainmo, ta pagparangem dagiti kakabsatmo a kasla nadalusda.”"


word:
"Kinuna ti Apo iti Jerusalem, “Parang-ayekto manen ti Sodoma ken ti Samaria agraman dagiti barrioda. Uray sika, parang-ayenkanto met."


word:
"sakbay a naibutaktak ti dakes nga aramidmo? Ita, kaska met kenkuana—pagang-angawandaka dagiti Edomita, Filisteo ken dagiti dadduma a kaarubam a gumurgura kenka."


word:
"Masapul nga agsagabaka gapu kadagiti naalas ken nakababain nga inaramidmo.” Daytoy ti kuna ti Apo."


word:
"Kuna ti Apo a Dios, “Ipatayko kenka ti pannusa a maitutop iti panangtallikudmo kadagiti karim ken panangsalungasingmo iti tulag."


word:
"Malagipmonto ti inaramidmo, ket pagbabainamto inton mapasublim ti inauna ken inaudi a kakabsatmo. Pagbalinekto ida a kasla annakmo a babbai, nupay saan a paset daytoy ti nagtulaganta."


word:
"Pakawanekto ti amin a dakes nga aramidmo, ngem malagipmonto ida, ket dikanto makapagtimek gapu iti napalalo a bainmo.” Daytoy ti kuna ti Apo a Dios."


word:
"tapno maammoanda ti ibagbagak kadakuada, siak ti Apo a Dios: Adda idi dakkel nga agila a dimteng idiay Bantay Libano. Siuukrad dagiti atitiddog a payakna ken napipintas ken agduduma ti maris dagiti dutdotna. Nangtukkol iti murdong ti kayo a sedro,"


word:
"Kalpasanna, nangala iti naganus a mula iti daga ti Israel, ket immulana iti nadam-eg a talon a kanayon a madanuman."


word:
"Dimmakkel ti mula, ket nagbalin a nababa nga ubas a nagsaknap dagiti sangana. Nagpangato dagiti sanga nga agturong iti agila; nagpauneg dagiti ramutna. Narukbos ti sanga ken bulong ti ubas."


word:
"“Adda sabali a dakkel nga agila nga addaan iti dadakkel a payak ken napupuskol a dutdot. Ita, inturong ti ubas dagiti ramutna iti agila kasta met dagiti bulongna bareng no ad-adu ti danum nga itedna ngem ti danum ti hardin a nakaimulaanna."


word:
"Ngem naimulan ti ubas iti talon a nadam-eg ken nasayaat ti pannakadanumna. Iti kasta, agtubo dagiti bulongna, agbunga ken agbalin a narukbos nga ubas."


word:
"“Siak nga Apo a Dios, saludsodek, ‘Agbiag ken dumakkel kadi daytoy nga ubas? Dinto aya paruten ti immuna nga agila, rurosenna dagiti bungana, tukkolenna dagiti sangana, ket bay-anna a magango?’ Saan a masapul ti adu a pigsa wenno nabileg a nasion a pangparut kenkuana."


word:
"Agpayso a naimula, ngem agbiag ken dumakkel kadi? Saan ngata a malaylay no dalapusen ti angin nga aggapu iti daya? Dinto ngata malaylay iti lugar a nakaimulaanna?”"


word:
"“Saludsodem kadagitoy nasukir a tattao no ammoda ti kayat a sawen ti pangngarig. Ibagam kadakuada nga immay ti ari ti Babilonia ditoy Jerusalem ket inyawidna idiay Babilonia ti ari ti Jerusalem agraman dagiti ofisialesna."


word:
"Nangala ti maysa kadagiti familia ti ari, nagtulagda ket pinagsapatana a dina salungasingen ti nagtulaganda. Innalana ti sumagmamano a natan-ok a lallaki a kas balud"


word:
"Ngem immalsa ti ari ti Juda, ket nangibaon kadagiti pannakabagina a mapan idiay Egipto tapno mangalada kadagiti kabalio ken iti adu a soldado. Agballigi ngata ti ari? Maliklikanna ngata ti pannakadadaelna no kasta ti aramidna? Saan! Madusa a madusa no salungasingenna ti tulag.”"


word:
"Kuna ti Apo a Dios, “Iti naganko a sibibiag a Dios, isapatak a matayto daytoy nga ari idiay Babilonia agsipud ta sinalungasingna ti karina ken ti nagtulaganda iti ari ti Babilonia a nangisaad kenkuana iti trono."


word:
"Uray ti nabileg nga armada ti ari ti Egipto, dinanto matulongan a manggubat kadagiti taga-Babilonia inton agaramidda kadagiti sarikedked ken agkalida kadagiti abut tapno agpapatayda iti adu a tattao."


word:
"Sinalungasingna ti karina ken ti nakitulaganna. Inaramidna amin dagitoy, ket ita, dinto makalisi.”"


word:
"Kuna ti Apo a Dios, “Siak ti sibibiag a Dios, ket dusaekto ti ari ti Juda ta sinalungasingna ti tulag a sinapataanna a tungpalen iti naganko."


word:
"Isarwagkonto kenkuana ti iket ti maysa a mangnganup ket matiliwto. Ipankonto idiay Babilonia ket dusaekto sadiay ta saan a nagtalinaed a napudno kaniak."


word:
"Matayto iti gubat dagiti amin a kalaingan a soldadona, ket mawarawaranto dagiti makalasat iti amin a suli ti daga. Iti kasta, maammoamto a siak, ni Yahweh, ti nagsao.”"


word:
"Kastoy ti kuna ti Apo a Dios,“Mangalaakto iti rawis ti natayag a sedro,ket mangsip-akakto iti naganus a saringit.Imulakto iti tapaw ti nangato a bantay,"


word:
"iti kangatoan a bantay ti Israel.Agsanganto ket agbunga;agbalinto a narukbos a sedro.Agumokto ti amin a kita ti tumatayab,ket agapondanto iti sirokna."


word:
"Maammoanto amin a kayo ti daga a siak ni Yahweh.Pukanek dagiti natatayag a kayo,ket padakkelek dagiti kayo a babassit.Pagangoek dagiti nalangto a kayo,ket palangtoek manen dagiti kayo a nagango.Siak, ni Yahweh, ti nagsao. Ibanagko ti imbagak nga aramiden.”"


word:
"Kinunana, “Ania ti kaipapanan daytoy a pagsasao dagiti tattao iti daga ti Israel?‘Kinnan dagiti nagannak dagiti naalsem nga ubas,Ngem dagiti ngipen dagiti annak ti naalino.’”"


word:
"Kuna ti Apo a Dios, “Iti naganko a sibibiag a Dios, ikarik a diyonton baliksen daytoy a proberbio iti Israel."


word:
"Kukuak ti biag ti tunggal tao, ti biag ti ama agraman ti biag ti anak; ti tao nga agbasol isu ti matay."


word:
"Saan nga agdaydayaw kadagiti didiosen a pagdaydayawan dagiti Israelita wenno mangan kadagiti daton a naidatag kadagiti maiparit a pagdaydayawan. Dina gargarien ti asawa ti sabali a tao wenno kaiddaen ti babai a madama nga agkadawyan."


word:
"Saanna a sauren wenno takawan ti siasinoman. Isublina ti isalda ti umutang kenkuana. Pakanenna dagiti mabisin ken ikkanna iti bado ti lamolamo."


word:
"Saanna a paanakan ti ipautangna. Dina kayat ti agaramid iti dakes, ket risutenna a sililinteg ti aniaman a riri."


word:
"Agtulnog dayta a tao kadagiti bilinko ket tungpalenna a siaannad dagiti lintegko. Nalinteg daytoy a tao ket agbiagto,” kuna ti Apo a Dios."


word:
"a saan a pulos nga inaramid ni amana. Mangan iti taraon a naidaton kadagiti maiparit a lugar a pagdaydayawan ken gargarienna ti asawa ti sabali a tao."


word:
"Saurenna dagiti napanglaw, agtakaw, saanna nga isubli ti naisalda kenkuana. Mapan kadagiti lugar a pagdaydayawan dagiti pagano ket agdaydayaw kadagiti makarimon a didiosen."


word:
"Paanakanna ti pautangna. Agbiag ngata dayta a tao? Saan! Inaramidna amin dagitoy makarimon a banag, ket awan duadua ti ipapatayna. Isunto ti akimbasol iti ipapatayna."


word:
"“Kas pangarigan adda anak daytoy a tao. Masaksianna ti kinadakes ni amana, ngem dina tuladen ti aramidna."


word:
"Saan nga agdaydayaw kadagiti didiosen a pagdaydayawan dagiti Israelita. Di met mangan iti taraon a naidaton kadagiti maiparit a lugar a pagdaydayawan. Saanna a gargarien ti asawa ti sabali a tao."


word:
"Saanna nga idadanes wenno takawan ti siasinoman. Isublina ti isalda kenkuana ti umutang. Ikkanna iti taraon dagiti mabisin ken badoanna dagiti lamolamo."


word:
"Dina kayat ti agaramid iti dakes ken dina paanakan ti pautangna. Tungpalenna dagiti bilinko, ket annurotenna dagiti lintegko. Saanto a matay gapu kadagiti basol ni amana ngem agbiagto."


word:
"Nagsaur ken nagtakaw ni amana, ket pasig a dakes ti inaramidna iti amin. Iti kasta, natay gapu kadagiti basolna."


word:
"“Ngem saludsodenyo, ‘Apay a saan a madusa ti anak gapu kadagiti basol ti amana?’ Gapu ta inaramid ti anak ti nalinteg ken naimbag. Dina sinalungasing dagiti lintegko, ket siaannad a nangannurot kadakuada, isut' gapuna nga agbiagto."


word:
"Ti tao nga agbasol, isunto ti matay. Saan nga agsagaba ti anak gapu kadagiti basbasol ni amana. Saan met nga agsagaba ti ama gapu kadagiti basol ti anakna. Magunggonaan ti naimbag a tao gapu iti naimbag nga aramidna. Agsagaba met ti dakes a tao gapu iti dakes nga aramidna."


word:
"“No isardeng ti managdakdakes ti panagbasolna, ket tungpalenna amin a lintegko, no aramidenna ti nalinteg ken naimbag, saanto a matay. Awan duadua nga agbiagto."


word:
"Maragsakanak aya iti ipapatay ti managdakdakes?” kuna ti Apo a Dios. “Saan! kaykayatko ketdi nga agbabawi iti dakes nga aramidna tapno agbiag."


word:
"“Ngem no isardeng ti nalinteg a tao dagiti naimbag nga aramidna, ket agaramid ketdi iti dakes ken nakababain nga aramid dagiti managdakdakes, agbiagto kadi? Saan. Awanto ti malagip kadagiti naimbag nga aramidna. Matayto gapu iti saanna a panagtalinaed a napudno ken gapu kadagiti basolna."


word:
"“Ngem kunayo, ‘Saan a nalinteg ti aramid ti Apo a Dios.’ Denggendak, dakayo nga Israelita. Ipagarupyo kadi a saan a nalinteg ti aramidko? Dakayo ti saan a nalinteg ti aramidna."


word:
"No isardeng ti nalinteg a tao ti agaramid iti naimbag sa agaramid iti kinadakes ket matay, dagiti dakes nga aramidna ti pakaigapuan ti ipapatayna."


word:
"Ngem no isardeng ti managdakdakes ti dakes nga aramidna, ket aramidenna ti nalinteg ken naimbag, maisalakanna ti biagna."


word:
"Mabigbigna ti kinadakesna ket insardengna ti agbasol. Iti kasta, saanto a matay no di ket agtultuloy ti panagbiagna."


word:
"Dakayo nga Israelita, kunayo, ‘Saan a nalinteg ti aramid ti Apo a Dios.’ Ipagarupyo kadi a saan a nalinteg ti aramidko? Dakayo ti saan a nalinteg ti aramidna."


word:
"“Ita, siak nga Apo a Dios, kunak kadakayo nga Israelita nga ukomek ti tunggal maysa kadakayo kas mayannatup iti aramidna. Agbabawikayo ket isardengyo ti agaramid iti dakes; diyo ipalubos a dadaelennakayo ti basolyo."


word:
"Isardengyo ti amin a dakes nga aramidyo ket pabaroenyo ti nakem ken pusoyo. Apay nga ipalubosyo a mataykayto, dakayo nga Israelita?"


word:
"Nadamag daytoy dagiti nasion,ket tiniliwda iti palab-og.Inkabilda iti tangkal,ket impanda idiay Egipto."


word:
"Nagur-uray ti ina ti leonagingga a napukaw ti namnamana.Nangpatanor manen iti maysa kadagiti urbonna,ket nagbalin a narungsot a leon."


word:
"Idi nakadakkelen, nakipagdakiwas kadagiti padana a leon;nasursurona ti aganup ken aglamut iti tao."


word:
"Nagmaymaysa dagiti nasion a manggubat kenkuana;naggapu dagiti tattao iti amin a lugar.Impakatda dagiti iketda,ket tiniliwda ti leon iti siloda."


word:
"Inkabilda iti tangkal,ket impanda iti ari ti Babilonia.Impupokda sada binantayan a naimbag,tapno saanen a mangngeg ti ungornakadagiti turod ti Israel."


word:
"Mayarig idi ni inam iti ubasa naimula iti igid ti waig,adu ti bulong ken bungana gapu iti kaadu ti danum."


word:
"Nalagda dagiti sanga ti ubas,ket nagbalin a setro ti ari.Timmayag ket nadanonna dagiti ulep.Nakita ti amin ti rangpaya ken tayagna."


word:
"Ngem pinarut dagiti naranggas nga imaket impurruakda iti daga.Nagango dagiti bungana,gapu iti angin nga aggapu iti daya.Nasip-ak dagiti sangana,nagango ket napuoranda."


word:
"Nauram ti puon ti ubas,kasta met dagiti sanga ken bungana.Awanen nalagda a sanganaa mabalin a maaramid a setro ti ari.Maysa a dung-aw daytoy a namin-adu a naikankanta."


word:
"Iti maika-10 nga aldaw, iti maikalima a bulan, iti maikapito a tawen ti pannakaipanawmi, immay kaniak ti sumagmamano a panglakayen dagiti Israelita tapno ammoenda ti pagayatan ti Apo. Nagtugawda iti sangoanak."


word:
"Kinunana, “Anak ti tao, ibagam kadagitoy a panglakayen a kastoy ti kunak, ni Yahweh a Dios: ‘Immaykayo kadi tapno ammoenyo ti pagayatak? Iti naganko, siak a sibibiag a Dios, isapatak a diak ipalubos nga agsaludsodkayo kaniak.’” Daytoy ti kuna ti Apo a Dios."


word:
"“Anak ti tao, nakasaganaka kadi a mangukom kadakuada? Ukomem ngarud ida. Ipalagipmo dagiti makarimon nga inaramid dagiti kapuonanda."


word:
"Ibagam kadakuada ti kunak. Idi pinilik ti Israel, nagsapataak kadakuada. Imparangarangko ti bagik kadakuada idiay Egipto. Imbagak kadakuada: ‘Siak ni Yahweh a Diosyo.’"


word:
"Insapatak iti daydi met la nga aldaw nga iruarko ida idiay Egipto ket ipanko ida iti insaganak a daga, daga a nabaknang ken nadam-eg ken daga a kasayaatan."


word:
"Imbagak kadakuada nga ibellengda dagiti makarimon a didiosen nga ipangpangrunada ket dida tulawan dagiti bagbagida kadagiti didiosen ti Egipto, ta siak ni Yahweh a Diosda."


word:
"Ngem sinukirdak ket didak impangag. Dida imbelleng dagiti makarimon nga imahenda wenno tinallikudan dagiti didiosen ti Egipto. Kayatko idi nga idissuor ti amin a pungtotko kadakuada idiay Egipto."


word:
"Ngem diak inaramid daytoy, ta diak kayat a madadael ti naganko; ngamin, imbagak kadagiti Israelita iti imatang dagiti tattao a pakipagnaedanda, nga iruarko ida iti Egipto."


word:
"Intedko kadakuada dagiti bilbilinko ket insurok kadakuada dagiti linlintegko a makaited iti biag iti siasinoman a mangannurot kadakuada."


word:
"Pinagbalinko ti pannakangilin dagiti Aldaw a Panaginana a kas pakakitaan iti nagtutulaganmi tapno maammoanda a siak ni Yahweh a mamagsanto kadakuada."


word:
"Ngem uray idiay let-ang, nagsukirda kaniak. Sinalungasingda dagiti lintegko ket dida inannurot dagiti bilinko a makaited iti biag iti siasinoman a mangannurot kadakuada. Pulos a saanda a nginilin ti aldaw a panaginana. Sisasaganaak a mangidissuor kadakuada ti amin a pungtotko idiay let-ang tapno matayda."


word:
"Ngem diak inaramid daytoy ta diak kayat a madadael ti naganko iti imatang dagiti nasion a nakakita iti panangiruarko kadagiti Israelita idiay Egipto."


word:
"Ngarud, insapatak idiay let-ang a diak ipan ida iti daga nga intedko kadakuada, daga a nabaknang ken nadam-eg; daga a kasayaatan."


word:
"Insapatak daytoy ta dida inannurot dagiti bilinko, sinalungasingda dagiti lintegko ken dida nginilin ti aldaw a panaginana. Kinaykayatda ti agdaydayaw kadagiti didiosenda."


word:
"Binallaagak ketdi dagiti annakda a dida annuroten dagiti linteg dagidi kapuonanda, dida tungpalen dagiti bilinda, dida tuladen dagiti ugalida ken dida agdaydayaw kadagiti didiosenda tapno dida matulawan."


word:
"Ngilinenyo ti Aldaw a Panaginana kas nasantoan nga aldaw, tapno isut' mangipakita iti nagtutulagantayo ken mangipalagip kadakayo a siak ni Yahweh a Diosyo."


word:
"“Ngem binusornak dayta a kaputotan. Sinalungasingda dagiti lintegko ket dida tinungpal dagiti bilin a makaited iti biag iti siasinoman a mangannurot kadakuada. Dida nginilin ti Aldaw a Panaginana. Kayatko idi nga idissuor ti amin a pungtotko kadakuada idiay let-ang ket papatayek amin ida."


word:
"Ngem diak inaramid daytoy ta diak kayat a madadael ti naganko iti imatang dagiti pagilian a nakakita iti panangiruarko kadagiti Israelita idiay Egipto."


word:
"Inaramidko daytoy ta dida inannurot dagiti bilinko, sinalungasingda dagiti lintegko, dida nginilin ti Aldaw a Panaginana, ket nagdaydayawda kadagiti didiosen a nagdaydayawan met dagiti kapuonanda."


word:
"Impalubosko a tulawanda dagiti bagbagida babaen kadagiti sagutda. Binay-ak ida a nagidaton kadagiti inauna nga annakda a lallaki. Inaramidko daytoy a pangdusak kadakuada ken pangipakitak a siak ni Yahweh."


word:
"“Ngarud, anak ti tao, ibagam kadagiti Israelita a daytoy ti kunak kadakuada. Adda pay sabali nga inaramid dagidi kapuonanda a pangpabain kaniak babaen iti panagtallikudda."


word:
"Impanko ida iti daga nga inkarik nga ited kadakuada. No makakitada idi kadagiti nangato a turod wenno narukbos a kaykayo, sadiay ti pagidatonanda ken pagpuoranda kadagiti sakrifisio a pakaigapuan ti panagpungtotko. Sadiay met ti pagipananda kadagiti arak a datonda."


word:
"Sinaludsodko kadakuada no ania dagiti nangato a lugar a pappapananda. Iti kasta, ‘Nangato a Disso a Pagdaydayawan’ ti naganda agpapan ita."


word:
"Ibagam ngarud kadagiti Israelita a daytoy ti kunak: Apay a masapul nga aramidenyo dagiti makarimon nga inaramid dagidi kapuonanyo, iti panagdaydayawyo kadagiti didiosenda?"


word:
"Agpapan ita, idatagyo dagiti isu met laeng a sagut ket tulawanyo dagiti bagbagiyo kadagiti isu met laeng a didiosen babaen iti panangidatagyo kadagiti annakyo kas daton a mapuoran. Kalpasanna, dakayo nga Israelita, umaykayo pay la kaniak nga agimtuod no ania ti pagayatak. Iti naganko nga Apo a sibibiag a Dios isapatak a diak ipalubos nga agsaludsodkayo kaniak iti uray ania."


word:
"Naikeddengyon a kayatyo ti agbalin a kas kadagiti dadduma a nasion, kas kadagiti tattao nga agnaed kadagiti sabali a pagilian ket agdaydayawkayo kadagiti kayo ken bato, ngem dinto mapasamak dayta.”"


word:
"Kuna ti Apo, “Iti naganko nga Apo a sibibiag a Dios, ballaagankayo nga iti pungtotko, iturayankayto iti napigsa nga ima ken iti amin a pannakabalinko."


word:
"Ipakitakto kadakayo ti pannakabalin ken pungtotko inton ummongenkayo ket alaenkayo kadagiti pagilian a nakaiwarawaraanyo."


word:
"No ania ti inaramidko kadagidi kapuonanyo iti let-ang ti Sinai, kasta met ti aramidek kadakayo,” kuna ti Apo a Dios."


word:
"Ipanawkonto kadakayo dagiti nasukir ken managbasol. Pagtalawekto ida iti daga a pagnanaedanda ita ngem diakto ipalubos nga agsublida iti daga ti Israel. Iti kasta, maammoanyonto a siak ni Yahweh.”"


word:
"Kinuna ti Apo a Dios, “Ita, dakay amin nga Israelita, aramidenyo ti kaykayatyo; ituloyyo latta ti agserbi kadagiti didiosenyo. Ngem ballaagankayo a kalpasan daytoy, masapul nga agtulnogkayo kaniak ket diyo ibabain ti nasantoan a naganko babaen iti panagidatagyo iti sagut kadagiti didiosen."


word:
"Iti dayta a daga, iti nasantoan a bantayko, iti nangato a bantay ti Israel, agdaydayawkayto amin kaniak, dakay amin nga Israelita. Maragsakanakto kadakayo, ket namnamaek nga idatagyo kaniak dagiti datonyo, dagiti kasayaatan a sagutyo agraman dagiti nasantoan a sagutyo."


word:
"Awatek sadiay dagiti datonyo kalpasan a nairuarkayo manipud kadagiti pagilian a nakaiwarawaraanyo ket makitanto dagiti nasion a nasantoanak."


word:
"Inton isublikay iti Israel, iti daga nga inkarik nga ited kadagiti kapuonanyo, maammoanyonton a siak ni Yahweh."


word:
"Malagipyonton ti amin a nakababain nga inar-aramidyo ken ti panangtulawyo kadagiti bagbagiyo. Karurodyonto dagiti bagbagiyo gapu kadagiti amin a kinadakes nga inaramidyo."


word:
"Dakayo nga Israelita, maammoanyonto a siak ti Apo ta diak ipatay ti dusa a kas maitutop kadagiti dakes ken naalas nga aramidyo, ngem salaknibak ti dayawko.” Daytoy ti kuna ti Apo a Dios."


word:
"Kinunana, “Anak ti tao, sumangoka iti abagatan. Agsaoka iti maibusor iti abagatan, ket agipadtoka iti maibusor iti kabakiran ti abagatan."


word:
"Ibagam iti akin-abagatan a bakir a denggenna ti saok, ‘Kitaem, agpuorak ket uramek amin a nagango ken nalangto a kayom. Awanto ti makaiddep iti apuy. Agkayamkamto manipud abagatan agingga iti amianan, ket mariknanto ti tunggal maysa ti pudotna."


word:
"Ngem kinunak, “O Apo a Dios, dimo ipaaramid dayta kaniak; agriririda ta pasig kano met a burburtia ti panagsarsaritak kadakuada.”"


word:
"Kinunana, “Anak ti tao, babalawem ti Jerusalem. Agsaoka iti maibusor kadagiti lugar a pagdaydayawan dagiti tattao. Ballaagam ti daga ti Israel."


word:
"Ibagam kadagiti Israelita a siak, ni Yahweh, kastoy ti kunak, ‘Busorenkayo. Asutek ti kampilanko ket patayenkayo amin a padapada, dagiti nalinteg ken dagiti managdakdakes."


word:
"Maammoanto ti tunggal maysa a siak, ni Yahweh, inasutko ti kampilanko ket saanko nga isubli iti kalubanna.’"


word:
"“Anak ti tao, agsaibbekka a kasla marunaw ta pusom gapu iti pannakapaay. Agsaibbekka iti nasaem iti lugar a pakakitaan ti amin kenka."


word:
"No saludsodenda no apay nga agsasaibbekka, ibagam kadakuada nga agsasaibbekka gapu iti mapasamak iti masakbayan. Inton dumteng, agbutengdanto iti napalalo, agleppayto dagiti imada ket agkutukotto dagiti tumengda. Dimtengen ti tiempo, wen, dimtengen!” Daytoy ti kuna ti Apo a Dios."


word:
"“Anak ti tao, agipadtoka ket ibagam a kastoy ti kunak:‘Adda kampilan! Adda kampilan!Naasa ken napasileng;"


word:
"napatadem tapno agpapatay,napasileng tapno aggilap a kasla kimat.Awan ti panagragsak,ta di inkankano dagiti tattaokti tunggal ballaag ken pannakadusa."


word:
"Anak ti tao, agpukkawka iti ladingit;nairanta daytoy a kampilan kadagiti tattaok,ken kadagiti amin a papangulo ti Israel.Mapapataydanto amin agraman dagiti tattaok.Danogem ta barukongmo gaput' ladingitmo."


word:
"Suotek dagiti tattaokket no dida kayat ti mabagbagaan, ania ti aramidek kadakuada?Aramatek ti pang-or a pangdusak kadakuada.’"


word:
"“Ita, anak ti tao, agipadtoka. Agtipatka, ket tumagbat ti kampilan iti mamin-adu. Daytoy ti kampilan nga agpapatay, mamutbuteng, ken mangrangrangkay."


word:
"Patakrotenna dagiti tattaok ket matuangda. Butbutngek ti siudadda babaen iti kampilan nga aggilap a kasla kimat ken nakasagana a pumatay."


word:
"Tumagbatka iti kannawan ken iti kannigid, sika a natadem a kampilan! Tumagbatka iti uray sadino a sangoem."


word:
"Kinunana, “Anak ti tao, mangikabilka iti pagilasinan iti dua a dalan a pagnaan ti ari ti Babilonia a sikakampilan. Mangrugi dagitoy dua a dalan iti maysa a pagilian. Mangikabilka iti pagilasinan iti pagsangaan ti dalan."


word:
"Maipaturong ti maysa iti dalan a mapan idiay Rabba a siudad dagiti Ammonita. Ti maysa ipatuldona ti dalan a mapan idiay Juda, iti nasarikedkedan a siudad ti Jerusalem."


word:
"Agsardengto ti ari ti Babilonia iti abay ti pagilasinan iti pagsangaan ti dalan. Tapno maammoanna ti dalan a surotenna, agbuyonto: gunggonenna dagiti pana iti nakaikabilanda, makiuman kadagiti didiosenna, ken sukimatenna ti dalem ti animal a pinartina."


word:
"Iggaman ti kannawan nga imana ti pana a namarkaan iti ‘Jerusalem’. Ibaga ti pana nga ikabilna dagiti maso a pagrakrak, ipukkawna ti bilin a makigubat, ipuestona dagiti maso iti sangoanan dagiti ruangan, ipasdekna dagiti sarikedked, ken agkali kadagiti abut a paglemmengan."


word:
"Saanto a patien daytoy dagiti taga-Jerusalem gapu kadagiti tulag a pinasingkedanda. Ngem ipalagip daytoy a padles kadakuada dagiti basolda ken mangiballaag kadakuada ti pannakatiliwda."


word:
"Ngarud, siak nga Apo a Dios, daytoy ti ibagbagak. Naibutaktaken dagiti basolyo. Ammo ti amin a nadagsen dagiti basolyo. Iparangarangyo ti basolyo iti tunggal aramidyo. Naukomkayon, ket yawatkayto kadagiti kabusoryo."


word:
"“Asideg metten ti aldawmo, sika a managdakdakes ken makarimon nga agturay iti Israel. Umayen ti maudi nga aldaw a pannakadusam."


word:
"Siak ti Apo a Dios ti nagsao. Idissom ti koronam, ket ikkatem ta mitram. Nagbaliwen ti amin. Pagturayem dagiti nanumo, ipababam iti saad dagiti madama nga agtuturay."


word:
"Dadaelek a mamimpinsan ti siudad! Wen, dadaelek. Ngem saanto a mapasamak daytoy agingga iti idadateng ti pinilik a mangdusa iti siudad. Isunto ti pangtedak."


word:
"“Anak ti tao, agipadtoka. Ipakaammom a kastoy ti kunak nga Apo a Dios kadagiti Ammonita gapu iti pananglalaisda kadagiti Israelita. Ibagam daytoy kadakuada,‘Adda kampilan a nakasagana nga agdadael;napasileng nga agpapatay,aggilap a kas iti kimat."


word:
"Saan a pudno dagiti parmatayo, ket ulbod dagiti padtoyo. Nakillo ken dakeskayo a tattao. Dumtengen ti kanibusananyo, ti aldaw ti maudi a pannakadusayo. Agdisso ti kampilan kadagiti tengngedyo."


word:
"“Isublim ti kampilanmo iti kalubanna. Ukomenkanto iti lugar a nakaparsuaam, iti daga a nakayanakam."


word:
"Mariknamto ti pungtotko no idissuorko kenka a kas gumilgil-ayab nga apuy. Yawatkanto kadagiti nadawel a tattao, dagiti eksperto nga agdadael."


word:
"Mapuorankanto. Maibuyatto ti daram iti mismo a pagiliam, ket awanton ti makalagip kenka.” Daytoy ti kuna ni Yahweh."


word:
"Kinunana, “Anak ti tao, nakasaganaka kadi a mangukom iti siudad a napno iti mammapatay? Ipakaammom ngarud kenkuana dagiti amin a makarimon nga inar-aramidna."


word:
"Ibagam iti siudad a siak nga Apo a Dios kastoy ti kunak. Gapu ta adu unay ti pinapataymo kadagiti tattaom ken tinulawam ti bagim babaen ti panagdaydayawmo kadagiti didiosen, dumtengen ti kanibusanam."


word:
"Nagbasolka gapu kadagita a panagpapatay, ket natulawanka kadagiti didiosen nga inaramidmo. Iti kasta, dumtengen ti aldawmo ket agpatinggakan! Pinagbalinka a pagang-angawan dagiti nasion ken lalaisen dagiti pagilian."


word:
"Awan tao iti siudad nga agraem kadagiti nagannak kadakuada. Saurem dagiti ganggannaet ket gundawayam dagiti balo a babbai ken dagiti ulila."


word:
"Adda dagiti tattaom nga agsaksi iti ulbod tapno mapapatay ti padada a tao. Mangan ti dadduma kadagiti taraon a naidaton kadagiti didiosen. Adda dagiti kankanayon nga agaramid iti kinaderrep."


word:
"Kaiddaen ti dadduma ti asawa dagiti ammada. Adda met mangpilit a mangkaidda kadagiti babbai a madama nga agkadawyan."


word:
"Adda dagiti makikamalala ken adda met dagiti mangsulisog kadagiti manugangda a babbai, adda pay dagiti mangtulaw kadagiti kakabsatda iti ama wenno kakabsatda iti ina."


word:
"Matangdanan ti dadduma kadakayo tapno agpapatayda. Paanakan ti dadduma ti pautangda kadagiti padada nga Israelita ket bumaknangda iti pananggundawayda kadakuada. Nalipatandak.” Daytoy ti kuna ti Apo a Dios."


word:
"Ipagarupmo aya nga addanto mabati a tured ken pigsam a mangingato iti imam no naipapaskon ti pungtotko kenka? Siak, ni Yahweh, ti nagsao ket tungpalekto ti saok."


word:
"Warawaraekto dagiti tattaom ket iwaraskonto ida kadagiti nadumaduma a nasion ken pagilian. Iti kasta, gibusakto ti amin a dakes nga aramidmo."


word:
"“Anak ti tao, awan serserbi kaniak dagiti Israelita. Kasda la naglalaok a gambang, lata, landok ken buli a natda kalpasan ti pannakagugor ti pirak iti urno."


word:
"Isut' gapuna a siak nga Apo a Dios kunak kadakuada a kasta ti arigda nga awan serserbina. Urnongekto amin ida idiay Jerusalem"


word:
"a kas iti pirak, gambang, landok, buli ken lata a maikabil iti urno. Lunagento ida ti napalalo a pungtotko a kas iti pananglunag ti apuy iti metal."


word:
"Malunagdanto idiay Jerusalem a kas iti pannakalunag ti pirak iti urno. Iti kasta, maammoandanto a marikriknada ti pungtotko.”"


word:
"Kinunana, “Anak ti tao, ibagam kadagiti Israelita a saan a nasantoan ti dagada, isu a dusdusaek ida gapu iti pungtotko."


word:
"Arig dagiti papangulo dagiti leon a mangngerngernger kadagiti animal a pinatayda. Patayenda dagiti tattao, alaenda amin a kuarta ken sanikua a masarakanda, ket adu a babbai ti mabalo gapu kadakuada."


word:
"Salungasingen dagiti papadi ti lintegko ket dida raemen ti nasantoan. Saanda a paglasinen ti nasantoan ken ti natulawan ken dida isuro no ania ti paggiddiatan ti nadalus ken saan a nadalus. Dida ngilinen ti Aldaw a Panaginana. Daytoy ti gapuna a didak raemen dagiti Israelita."


word:
"Kasla lobo dagiti ofisiales ti gobierno a mangrangrangkay kadagiti animal a pinapatayda. Agpapatayda tapno bumaknangda."


word:
"Kalkaluban dagiti profeta dagitoy a kinadakes, kas iti bakud a mapintaan iti puraw. Saan nga agpayso dagiti parmata ken padtoda. Ibagada nga agsaoda iti sao ti Apo a Dios, ngem siak ni Yahweh, diak nagsao kadakuada."


word:
"Agsaur ken agtakaw dagiti nabaknang. Idadanesda dagiti napanglaw ket gundawayanda dagiti ganggannaet."


word:
"Nangbirokak iti makabael a mangbangon iti bakud ken mangtarimaan kadagiti narba a paset ti bakud ken mangikaluya iti daga inton dandani agdissuor ti pungtotko. Ngem awan ti nasarakak."


word:
"Isut' gapuna nga idissuorko kadakuada ti pungtotko ket kas iti apuy, dadaelek ida a mamimpinsan gapu kadagiti aramidda.” Daytoy ti kuna ti Apo a Dios."


word:
"Idi ubbingda nga agnanaed idiay Egipto, napukawda ti kinabirhenda ket nagbalinda a balangkantis a babbai."


word:
"Ni Ohola ti inauna (isu ti Samaria), ket ni Oholiba ti adingna (isu ti Jerusalem). Inkallaysak ida a dua ket impasngayandak kadagiti annak."


word:
"Nupay asawak ni Ohola, intultuloyna latta ti kinabalangkantisna. Naderrep kadagiti kaayan-ayatna a taga-Asiria."


word:
"Mannakigubatda a naka-uniforme iti nangina a lupot, natatan-ok ken nangangatoda nga ofisiales ti armada. Natataerda amin nga agtutubo a turayen dagiti nagkabalio a soldado."


word:
"Inted ni Ohola ti bagina a kas balangkantis kadagiti nangato a tattao iti Asiria, ket tinulawanna ti bagina babaen iti panagdaydayawna kadagiti didiosen dagiti nangibukbokanna iti kinaderrepna."


word:
"Dina insardeng ti panagbalangkantisna nga inrugina manipud iti panagnaedna idiay Egipto. Idi panawen ti kinabalasitangna, kinakaiddan dagiti lallaki a nangarusibsib iti kinalasbangna."


word:
"Isut' gapuna a binay-ak iti ima dagiti kaayan-ayatna a taga-Asiria a nagderrepanna iti kasta unay."


word:
"Linabusanda, innalada dagiti annakna sada pinatay iti kampilan. Ket sarsaritaen dagiti babbai iti amin a lugar ti nagbanaganna."


word:
"“Nakita daytoy ni Oholiba, ngem narukrukop ken nakarkaro ti kinabalangkantisna ngem ni manangna nga Ohola."


word:
"Naderrep met kadagiti natatan-ok ken ofisiales a taga-Asiria ken dagiti mannakigubat a nagkawes kadagiti narangrang nga uniporme. Natataerda nga agtutubo nga ofisiales ti armada."


word:
"“Kimmaro a kimmaro ti kinabalangkantis ni Oholiba. Nagargari kadagiti ladawan dagiti nangato nga ofisiales ti Babilonia a naikitikit kadagiti bakud ken napintaan iti makapurar a nalabaga. Naputipotan dagiti siketda ket adda napintas a turban kadagiti uloda."


word:
"Apaman a nakitana dagiti ladawan, rimmugso ti riknana ket nangibaon kadagiti mangayab kadakuada idiay Babilonia."


word:
"Impakitana ti bagina a lamolamo ket binay-anna a maammoan ti amin ti kinabalangkantisna. Naumaak kenkuana a kas iti pannakaumak ken ni manangna."


word:
"Nailumlom iti kinabalangkantisna ket inulitna dagiti aramidna a kas balangkantis idi balasitang pay idiay Egipto."


word:
"Nagargari kadagiti lallaki a dadakkel ti mabagbagida a kas iti mabagbagi ti kabalio ken kasla kabalio ti panagparuarda.”"


word:
"(Oholiba, kayatmo nga aramiden manen ti kinabalangkantismo idi addaka idiay Egipto, idi impalubosmo nga abalbalayen dagiti lallaki dagiti susom ket napukawmo ti kinabirhenmo.)"


word:
"“Ita, Oholiba, siak nga Apo a Dios, kastoy ti kunak kenka. Naumakan kadagitoy a kaayan-ayatmo, ngem pagpungtotekto ida ket yegko ida a manglawlaw kenka."


word:
"Yegkonto amin a taga-Babilonia ken Caldeo, dagiti lallaki a taga-Pekod, Soa ken Koa agraman dagiti amin a taga-Asiria. Ummongek amin dagita natataer ken agtutubo nga ofisiales, amin a natan-ok ken nangato nga ofisiales ti armada."


word:
"Aggapudanto iti amianan a mangdarup kenka. Ikuyogdanto ti adu a soldado agraman dagiti lugan a pakigubat ken dagiti lugan nga agkarga kadagiti masapulda. Sikakalasag ken nakahelmetdanto a manglakub kenka. Yawatkanto kadakuada, ket ukomendakanto kas mayannurot kadagiti lintegda."


word:
"Gapu ta kapungtotka, palubosakto ida a mangaramid iti kaykayatda kenka gapu iti pungtotda. Isinadanto ti agong ken dagiti lapayagmo ket patayendanto dagiti annakmo. Wen, alaendanto ida, ket puorandanto ida a sibibiag."


word:
"Pasardengekto ti kinaderrepmo ken dagiti naalas nga inar-aramidmo manipud idi addaka idiay Egipto. Dimonton kitaen dagiti imahen wenno malagipen ti Egipto.”"


word:
"Gapu ta kaguradaka, alaendanto ti amin a nagbannogam, ket panawandakanto a lamolamo. Malukaisanto ti kinabalangkantismo. Ti kinaderrep ken ti kinabalangkantismo"


word:
"ti nangyeg iti kastoy a kasasaadmo. Balangkantiska a kinaidda dagiti nasion, ket tinulawam ti bagim babaen iti panagdaydayawmo kadagiti didiosenda."


word:
"Kuna ti Apo a Dios,“Uminumkanto iti kopa ni kabsatmo,kopa a dakkel ken nauneg ti lansadna.Napno dayta a kopaket lalaisen ken umsiendakanto ti amin."


word:
"Agdiwerdiwerkanto kas iti nabartek;kopa ti panagbuteng ken pannakadadael,ti kopa ni kabsatmo a Samaria."


word:
"Arub-obemto ti amin agraman arinsaedna,ket ibarsakmonto ti kopa.Sugatsugatemto ti barukongmobabaen kadagiti ribakna.Mapasamakto amin dagitoy.Ta daytoy ti sao ti Apo a Dios.”"


word:
"Kastoy ti kuna ti Apo a Dios, “Agsipud ta linipatan ken tinallikudannak, sagabaemto ti dusa ti kinaderrepmo ken ti kinabalangkantismo.”"


word:
"Kinuna ti Apo kaniak, “Anak ti tao, sisasaganaka kadi a mangukom kada Ohola ken Oholiba? Idarummo ida gapu kadagiti nakaal-alas nga inar-aramidda."


word:
"Nakikamalala ken nagpapatayda. Nakikamalalada kadagiti didiosenda. Pinatayda dagiti annakko nga impasngayda. Pinuoranda dagiti annakko a kas daton kadagiti didiosenda."


word:
"Saan la a dayta. Tinulawanda ti Templok, ket saanda a nginilin ti intuyangko nga Aldaw a Panaginana."


word:
"Iti dayta nga aldaw a panangpapatayda kadagiti annakko a kas daton kadagiti didiosen, immayda iti Templok ket tinulawanda!"


word:
"“Masansan a mangibaonda kadagiti mapan mangawis kadagiti lallaki nga adda iti adayo ket umay dagiti lallaki. Agdigos dagiti agkabsat a babbai, pintaanda ti matada ket isuotda dagiti alahasda."


word:
"Agtugawda iti nalamuyot a pagiddaan. Iti lamisaan iti sangoda, ikabilda dagiti insenso ken lana ti olibo nga intedko kadakuada."


word:
"Mangngeg ti ariwawa ti nalang-ay a bunggoy dagiti tattao nga aggapu iti let-ang. Pulserasanda dagiti babbai ken balangatanda ida kadagiti agkakapintas a korona."


word:
"Iti kasta, kinunak iti bagik nga us-usarenda a kas balangkantis ti maysa a babai a bimmaket a nakikamkamalala."


word:
"Inulit-ulitda ti napan kadagitoy a babbai a balangkantis. Napnapanda kada Ohola ken Oholiba, dagita dakes a babbai."


word:
"Maidarumdanto iti pannakikamalala ken pammapatay ket sentensiaanto ida dagiti nalinteg a lallaki. Ngamin, mannakikamalalada ken mammapatayda.”"


word:
"Kastoy ti kuna ti Apo a Dios, “Mangyegka iti bunggoy a mangriribuk kadakuada ken mangsamsam kadagiti sanikuada."


word:
"Bay-am ti bunggoy a mangubor ken mangrangrangkay kadakuada, mangpapatay kadagiti annakda ken mangpuor kadagiti balbalayda."


word:
"Pagsardengekto ti immoralidad iti entero a daga a pakaballaagan dagiti amin a babbai tapno dida makikamalala kas kadagiti agkabsat."


word:
"Ket dakayo nga agkabsat, agsagabakayto gapu iti kinaderrepyo ken ikaroyonto ti basolyo gapu iti panagdaydayawyo kadagiti imahen. Iti kasta, maammoanyonto a siak ti Apo a Dios.”"


word:
"“Anak ti tao, isuratmo ti petsa ita nga aldaw, gapu ta, ita nga aldaw rugian ti ari ti Babilonia a lakuben iti Jerusalem."


word:
"Ipakaammom daytoy a pangngarig kadagiti nasukir a tattaok. Ibagam a siak nga Apo a Dios ti mangibagbaga iti daytoy:‘Isaangmo ti kaldero,ket punnoem iti danum."


word:
"Alaem daytoy a karne iti kasayaatan a karnero;sungrodam ti kaldero iti adu a kayo.Pagburekem ti danum;ket angrem dagiti tulang ken karne.’”"


word:
"Daytoy ti kunkuna ti Apo a Dios, “Asika pay, sika a siudad dagiti mammapatay! Arigmo ti kaldero nga aglatlati a saan a maug-ugasan. Saggaysa a maadaw dagiti natuptupek a karne, agingga nga awan ti mabati."


word:
"Adda panagpapatay iti siudad, ngem naibuyat ti dara iti dakkel a bato, a saan ket nga iti daga tapno magaburan iti tapok."


word:
"Daytoy ti kunkuna ti Apo a Dios, “Asika pay, sika a siudad dagiti mammapatay! Siak a mismo ti mangurnos kadagiti kayo a sungrod."


word:
"Mangyegkayo pay iti ad-adu a kayo! Rubrobanyo ti apuy! Lutoenyo ti karne! Bay-anyo a maatianan ti digo! Paksetenyo dagiti tulang!"


word:
"Kalpasanna, isaadyo ti bronse a kaldero nga awan nagyanna iti rabaw dagiti beggang ket bay-anyo a bumeggang. Maikkatto dagiti latina ket nadalusto manen iti imatang ti linteg."


word:
"Jerusalem, tinulawannaka dagiti dakes nga aramidmo. Nupay pinadasko ti mangdalus kenka, nagtalinaedka latta a natulawan. Saanto a naan-anay ti pannakadalusmo agingga a mariknam ti bileg ti amin a pungtotko."


word:
"Siak nga Apo ti nagsao. Dimtengen ti tiempo ti panagtignayko. Diak palubosan ti dakes; diak mangngaasi. Madusakan gapu iti inaramidmo.” Daytoy ti kuna ti Apo a Dios."


word:
"“Anak ti tao, kellaatek nga alaen ti tao nga ipatpategmo unay. Ngem saanka koma nga agreklamo, wenno agsangit wenno aglua."


word:
"Dimo ipalubos nga adda makangngeg iti saibbekmo. Saanka a rummuar a kas pakakitaan iti panagladingitmo. Dimo abbongan ti rupam. Dika mangan iti taraon dagiti agladladingit.”"


word:
"Iti agsapa iti sumuno a bigat, nakisaritaak kadagiti tattao ket iti rabii, natay ti asawak. Iti sumuno a bigat, tinungpalko ti naibilin kaniak."


word:
"nga ipakaammok kadakayo nga Israelita ti mensahena. Tulawanto ti Apo ti templona—ti sarikedked a pagtangtangsityo ken pagay-ayatyo a kitkitaen ken sarungkaran. Matayto iti gubat dagiti ubbing a kameng ti familiayo a nabati iti Jerusalem."


word:
"Tuladenyonto ti ar-aramidek: Diyonto abbongan ti rupayo. Dikayto mangan iti taraon dagiti agladingit."


word:
"Agabungot ken agsapatoskayto. Dikayto agdung-aw wenno agsangit. Mapukawkayto gapu iti basolyo, ket tunggal maysa umasug iti sabali."


word:
"Kuna ti Apo a ti mapasamak kaniak ti agpaay a ballaagyo. Aramidenyonto amin nga inaramidko. Inton mapasamak daytoy, maammoanyonto nga isu ti Apo a Dios.”"


word:
"Kinuna ni Yahweh, “Ita, anak ti tao, ikkatek ti natibker a Templo a pagtangtangsit ken pagragsakanda, pagay-ayatda a kitkitaen ken sarsarungkaran. Alaekto dagiti annakda."


word:
"Iti dayta met la nga aldaw, makasaokanton ket kasaritam ti naisalakan iti pannakadadael. Kastoy ti panagbalinmo a ballaag kadagiti tattao, ket maammoandanto a siak ni Yahweh.”"


word:
"Ibagam kadagiti Ammonita a denggenda ti sao ti Apo a Dios. Kunak: ‘Maragsakankayo a makakita a natulawan ti Templok, a nadadael ti daga ti Israel ken naitalaw dagiti tattao ti Juda."


word:
"Agsipud ta naragsakankayo, ibaonkonto dagiti tribu iti akindaya a let-ang a mangsakup kadakayo. Agkampodanto iti dagayo ket agnaeddanto sadiay. Isudanto ti mangan iti bunga ken uminum iti gatas nga agpaay koma kadakayo."


word:
"Pagbalinekto ti siudad ti Rabba a pagaponan dagiti kamelio, ken ti entero a pagilian ti Ammon a koral dagiti karnero. Iti kasta, maammoanyonto a siak ni Yahweh.’"


word:
"“Daytoy ti kuna ti Apo a Dios, ‘Nagtitipatkayo ket naglagtolagtokayo iti rag-o, kas pananglaisyo iti daga ti Israel."


word:
"Gapu iti inaramidyo, yawatkayto kadagiti nasion a mangtakaw ken mangsamsam kadagiti sanikuayo. Dadaelenkayto a mamimpinsan ket saankayton a maibilang a nasion. Awanton ti bukodyo a pagilian. Iti kasta, maammoanyonto a siak ni Yahweh.’”"


word:
"Kinuna ti Apo a Dios, “Agsipud ta kinuna ti Moab nga awan pakaigiddiatan ti Juda kadagiti dadduma a nasion,"


word:
"ipaluboskonto a maraut dagiti siudad a mangsalsalaknib iti beddeng ti Moab agraman dagiti kasayaatan a siudad—Bet Jesimot, Baal Meon ken Kiriataim."


word:
"Palubosakto dagiti tribu iti akindaya a let-ang a mangparmek iti Moab agraman ti Ammon, ket iti kasta, saanen a maibilang a nasion ti Moab."


word:
"Kinuna ti Apo a Dios, “Naranggas ti panangbales dagiti taga-Edom iti Juda, ket dayta a panagibales ti nangyeg iti agnanayon a basol iti Edom."


word:
"Ita, ipakdaarko a dusaekto ti Edom ket patayek ti tunggal tao ken animal nga adda sadiay. Pagbalinekto a langalang manipud iti siudad ti Teman agingga iti siudad ti Dedan. Mapapatayto dagiti tattao iti gubat."


word:
"Balsento dagiti tattaok nga Israelita ti Edom ket ipariknadanto kenkuana ti nakaro a pungtotko. Maammoanto ti Edom ti kaipapanan ti pagdissuoran ti panagibalesko.” Daytoy ti kuna ti Apo a Dios."


word:
"Kinuna ti Apo a Dios, “Sirurungsot dagiti Filisteo a nangbales kadagiti kabusorda ket dinadaelda ida gapu iti nabayagen a gurada."


word:
"Iti kasta, ipakdaarko a darupekto dagiti Filisteo, ket pukawek ida a mamimpinsan. Dadaelekto dagiti amin a natda nga agnanaed iti Tanap ti Filistia."


word:
"Dusaekto ida iti nakaro ket idissuorko ti naan-anay a panagibalesko kadakuada. Mariknadanto ti pungtotko. Iti kasta, maammoandanto a siak ni Yahweh.”"


word:
"Kinunana, “Anak ti tao, daytoy ti ipukpukkaw a siraragsak dagiti tattao iti siudad ti Tiro: ‘Narban ti Jerusalem! Awanen ti pannakabalinna a kas negosiante! Naglukaten kadatayo dagiti ruanganna ket awanen ti kasalisaltayo!’"


word:
"“Ita ngarud, siak nga Apo a Dios, kastoy ti kunak: ‘Siudad ti Tiro, siak ti kabusormo. Yegkonto ti adu a nasion a mangraut kenka, ket umaydanto a kas kadagiti dalluyon ti baybay."


word:
"Dadaelendanto dagiti bakud ti siudadmo ket rebbaendanto dagiti torrem. Kalpasanna, karusekto amin a daga a pagmulaan agingga nga agbalinkanto laengen a bilag a bato."


word:
"Ibilagto sadiay dagiti mangngalap dagiti iketda, iti taaw a nagtakderam. Siak nga Apo a Dios ti nagsao. Samsamento dagiti nasion ti sanikuam,"


word:
"ket patayendanto iti kampilan dagiti tattao nga agnaed kadagiti ili iti kadakkelan a dagam. Iti kasta, maammoamto a siak ni Yahweh.’”"


word:
"Kastoy ti kuna ti Apo a Dios, “Yegkonto ni Nebucadnesar nga ari ti Babilonia—ti katan-okan kadagiti ari, a mangraut kenka. Aggapunto iti amianan a kuyogen ti dakkel nga armada, adu a kabalio ken luglugan a pakigubat, agraman soldado a nagsakay kadagiti kabalio."


word:
"Mapapatayto iti gubat dagiti agnaed kadagiti ili iti kadakkelan a paset ti pagilian. Agkalinto dagiti kabusormo kadagiti trensera, ket mangbangondanto kadagiti torre ken napuskol a bakud a pangraut kenka."


word:
"Rebbaendanto dagiti bakudmo babaen kadagiti maso, ket rakrakendanto dagiti torrem kadagiti barreta."


word:
"Gaburannakanto ti umatipukpok a tapok dagiti kabalio. Magunggonto dagiti bakudmo iti dalagudog dagiti kabalio, dagiti kariton ken lugan a pakigubat bayat ti ilalasatda kadagiti ruangan ti nadadael a siudad."


word:
"Dakiwasento dagiti nagkabalio dagiti kalsadam, ket papatayenda dagiti tattaom iti kampilan. Matumbanto dagiti natibker nga adigim."


word:
"Samsamendanto dagiti kinabaknang ken tagilakom. Rebbaendanto dagiti bakudmo ket rakrakendanto dagiti agkakapintas a balaymo. Alaendanto dagiti bato, tarikayo ken amin a ladriliom ket itappuakda iti baybay."


word:
"Pagbalinenkanto a kabatbatoan a pagbilagan dagiti mangngalap kadagiti iketda. Pulos a saanton a mabangon ti siudad.” Daytoy ti kuna ti Apo a Dios."


word:
"Kastoy ti kuna ti Apo a Dios iti siudad ti Tiro: “Agtigergerto dagiti agnaed iti igid ti baybay inton mangngegda dagiti ariwawa ti pannakaparmekmo, dagiti ikkis dagiti mapappapatay iti sidongmo."


word:
"Bumabanto kadagiti tronoda dagiti amin nga ari dagiti nasion nga agbibiahe iti taaw. Ikkatendanto dagiti kagayda ken dagiti nabordaan a kawesda, ket agpigpigergerdanto nga agtugaw iti daga. Makigtotdanto gapu iti mapasamak kenka ket didanto maisardeng ti panagtigergerda."


word:
"Kastoyto ti idung-awda kenka:‘Nadadaelen ti agdindinamag a siudad!Limned dagiti barkona iti baybay.Dagiti tattao iti daytoy a siudadti nangituray idi kadagiti taaw,ket binutbutengda amin nga agnaed iti igid ti baybay."


word:
"Agkintayeg dagiti amin a puroiti aldaw a pannakarba ti siudad.Makigtot dagiti tattaodaiti kasta a pannakadadaelna.’”"


word:
"Kuna ti Apo a Dios, “Pagbalinenka a langalang, kas kadagiti narpuog a siudad nga awan nagyanna. Layusenkanto iti danum nga aggapu iti adalem a taaw."


word:
"Itinnagkanto iti lubong dagiti natay tapno tumiponka kadagiti tattao a nagbiag idi un-unana. Pagnaedenkanto iti dayta lubong nga akimbaba iti agnanayon a pannakadadael, a kaduam dagiti natay. Sadiaymonto ket pulos a dikanton makasubli iti lugarmo iti daga dagiti sibibiag."


word:
"Pagbalinenkanto a nakabutbuteng a pagulidanan ket daytoyton ti gibusmo. Birokendakanto dagiti tattao, ngem saandakanton a masarakan.” Daytoy ti kuna ti Apo a Dios."


word:
"dayta siudad iti igid ti baybay a makinegnegosio kadagiti pagpagilian iti igid ti baybay. Ibagam kenkuana a daytoy ti sao ti Apo a Dios:‘Sika, Tiro, impalangguadmoti awan kurangna a pintasmo."


word:
"Saleng a naggapu iti Bantay Senirti inkapetda a tarikayom.Sedro a naggapu idiay Libanoti impatakderda a palom."


word:
"Lugo a naggapu idiay Basanti inaramidda a gaudmo.Alamo a naggapu idiay Cyprusti inaramidda a kamarotem,a naarkosan iti marfil."


word:
"Nabordaan a linen dagiti layagmo;a naggapu idiay Egipto,nalakada a mailasin uray iti adayo.Agkakangina a lupot ti linongmo;purpura a naggapu idiay Cyprus."


word:
"Nasanay a lallaki a taga-Biblosdagiti karpintero ti barko.Dagiti marinero kadagiti amina barko ti umay aggatang kadagiti lakom.’"


word:
"“Nagserbi iti armadam dagiti soldado a naggapu iti Persia, Lud ken Put. Imbitinda dagiti kalasag ken helmetda kadagiti kampom. Isuda ti nanggun-od iti dayagmo."


word:
"Dagiti soldado a taga-Arvad ti nangguardia kadagiti bakudmo. Dagiti taga-Gamad ti nangbantay kadagiti torrem. Imbitinda dagiti kalasagda kadagiti bakudmo. Isuda ti nangpapintas kenka."


word:
"“Nakinegosioka iti Tarsis, ket nagalaka iti minasna a pirak, landok, lata ken buli a kas sukat ti adu a tagilakom."


word:
"Nakinegosioka idiay Grecia, Tubal ken Mesec. Impanmo dagiti tagilakom, ket tagabu ken alikamen a bronse ti inawatmo a sukatda."


word:
"Nakinegosio kenka dagiti tattao ti Rodes. Inikkandaka iti marfil ken ballatinaw dagiti tattao kadagiti ili iti igid ti baybay kas bayadda kadagiti tagilakom."


word:
"Naggatang dagiti taga-Aram kadagiti nadumaduma ken adu a tagilakom. Esmeralda, purpura, nabordaan a lupot, nafino a linen, koral ken rubi ti pinagbayadda kadagiti tagilakom."


word:
"Naggatang ti Juda ken ti Israel kenka. Trigo, diro, lana ti olibo ken bangbanglo ti pinagbayadda kadagiti tagilakom."


word:
"Naggatang met kenka ti Damasco ket arak ti Helbon ken de lana ti Sahar ti imbayadda. Insukatda dagiti napanday a landok ken dagiti bangbanglo kadagiti tagilakom."


word:
"Urbon ti karnero, karnero ken kalding ti insukat dagiti taga-Arabia ken dagiti agtuturay iti daga ti Kedar kadagiti tagilakom."


word:
"Nakinegosio kenka dagiti agtagtagilako a taga-Seba ken Raama. Kasayaatan a bangbanglo, alahas ken balitok ti insukatda kadagiti tagilakom."


word:
"Nakinegosio kenka dagiti siudad ti Haran, Canne, Eden, dagiti agtagtagilako a taga-Seba, dagiti siudad ti Assur ken Kilmad."


word:
"Inlakoda kenka dagiti agkakangina a lupot, kagay a purpura, nabordaan a lupot, alfombra a nadumaduma ti kolorna ken nalagda a tali."


word:
"Dagiti kadakkelan a bapor ti nangkarga kadagiti tagilakom.“Kaska la barko iti taawa napno iti nadagsen a karga."


word:
"Idi impandaka dagiti para gaudmo iti baybay,immay ti angin-dayaket narbaka idi addaka iti tengnga't taaw."


word:
"Amin a tagilakom,amin a marinero a kaduam,amin a karpintero ken dagiti paglaklakoem,amin a soldado nga adda iti barko,napukawda amin iti taawidi limned ti barkom."


word:
"Idi agladingitda, idung-awda daytoy kenka:‘Adda kadi pumada iti Tiro?Adda kadi nadadael a kas kenkuanaa naulimeken iti lansad ti taaw?"


word:
"Intedmo ti kasapulan dagiti nasionidi naipan dagiti tagilakom iti ballasiw-taaw.Bimmaknang dagiti ari ditoy dagagapu iti kaadu ti tagilakom."


word:
"“Nakigtot dagiti amin nga agnaed iti igid ti baybay idi maammoanda ti napasamak kenka. Mabuteng uray pay dagiti arida, ket makita ti buteng iti rupada."


word:
"Napukawkan, wen, napukawkan iti agnanayon, ket mabuteng dagiti amin nga agtagtagilako iti sangalubongan. Maamakda amangan no lak-amenda met ti napasamak kenka.”"


word:
"Kinunana, “Anak ti tao, ibagam iti agturay iti Tiro a siak nga Apo a Dios, kastoy ti kunak kenkuana: ‘Iti kinapalangguadmo, kunam a maysaka a dios. Kas maysa a dios, kunam nga agtugtugawka iti trono a linawlaw dagiti taaw. Nalabit nga ipagarupmo a maysaka a dios, ngem taoka laeng, saanka a dios."


word:
"Adu a sanikua ti naurnongmo gapu iti sikapmo nga agtagtagilako. Anian a tangsitmo gapu iti kinabaknangmo.’"


word:
"“Ngarud, siak nga Apo a Dios, kastoy ti kunak: ‘Agsipud ta ipagarupmo a masiribka a kas maysa a dios,"


word:
"ibaonkonto dagiti naranggas a kabusor a mangdarup kenka. Dadaelendanto dagiti amin a sanikuam a nagun-odmo babaen iti laing ken siribmo."


word:
"Inton umaydaka papatayen, makunamto pay la kadi a maysaka a dios? Inton sangoem dagiti mangpapatay kenka, mataykanto ta saanka met a pudno a dios."


word:
"Mataykanto a kasla aso iti ima dagiti ganggannaet nga awan diosna. Siak nga Apo a Dios ti nagbilin.’”"


word:
"Kinunana, “Anak ti tao, agladingitka gapu iti kinadaksanggasat nga agur-uray iti ari ti Tiro. Ibagam kenkuana a siak nga Apo a Dios, kastoy ti kunak: ‘Pagulidananka idi nga awan ti pagkuranganna. Nagpaiduma idi ti sirib ken taermo."


word:
"Nagnaedka idiay Eden a hardin ti Dios, ket nagalahaska iti amin a kita ti napateg a bato: rubi, diamante, topasio, berilio, karnelia, haspe, safiro, esmeralda ken karbunkulo. Adda idi al-alahasmo a balitok. Naaramidda nga agpaay kenka iti aldaw a pannakaparsuam."


word:
"Nangikabilak sadiay iti nakabutbuteng nga anghel a mangguardia kenka. Nagnaedka iti nasantoan a bantayko ket nagnaka iti baet dagiti rumimatrimat a napateg a bato."


word:
"Awan ti pakapilawan ti amin nga aramidmo manipud aldaw a pannakaparsuam agingga a rinugiam ti nagaramid iti dakes."


word:
"Maringgoranka idi nga aggatang ken aglako ket dayta ti nakaipuonan ti panagranggas ken panagbasolmo. Isut' gapuna a pinapanawka iti nasantoan a bantayko. Pinapanawnaka ti anghel a mangguguardia kenka iti baet dagiti rumimatrimat a napateg a bato."


word:
"Pinagpalangguadmo ti kinataermo ket pinagbalinnaka a maag ti kinalatakmo. Gapu iti daytoy, impasagka iti daga, ket binaybay-anka a pakaballaagan dagiti dadduma nga ari."


word:
"Gapu ta dakes ti wagas ti panaggatang ken panaglakom, natulawan dagiti lugar a pagdaydayawam. Isut' gapuna a pinuorak ti siudad agingga a dimmapu. Amin a kumita kenka ita, makitadakan a dimmapu."


word:
"Napukawkan, wen, awankan iti agnanayon, ket mabuteng dagiti amin a nasion a nakaam-ammo kenka. Maamakda amangan no lak-amenda met ti napasamak kenka.’”"


word:
"Ibagam kadagiti tattao sadiay a siak nga Apo a Dios, kastoy ti kunak: ‘Sidon, siak ti kabusormo. Idaydayawdakto dagiti tattao gapu iti aramidek kenka. Kalpasan ti panangdusak kadagiti agnaed kenka, maammoandanto a siak ti Apo ken no kasano ti kinasantok."


word:
"Yegkonto dagiti sakit kenka, ket pagayusekto dagiti dara kadagiti kalsadam. Madarupkanto iti amin a suli, ket mapapatayto dagiti tattaom. Iti kasta, maammoamto a siak ni Yahweh.’”"


word:
"Kinuna ti Apo, “Awanton kadagiti kabangibang a nasion a nangum-umsi iti Israel ti agbalin manen a kas puris ken siit a mangsugat kenkuana. Maammoandanton a siak ti Apo a Dios.”"


word:
"Kinuna ti Apo a Dios, “Isublikto dagiti Israelita. Alaekto ida kadagiti nasion a nangiwarawaraak kadakuada, ket maammoanto dagiti amin a nasion a nasantoanak. Agnaedto dagiti Israelita iti bukodda a daga nga intedko ken ni Jacob nga adipenko."


word:
"Sadiay, agipatakderdanto kadagiti balbalayda ken agmuladanto iti ubas. Addanto kappia sadiay ket natalgedto ti panagbiagda kalpasan ti panangdusak kadagiti nasion a nangum-umsi kadakuada, ket awanton ti pakaan-anoan ti Israel. Iti kasta, maammoandanto a siak ni Yahweh a Diosda.”"


word:
"Kinunana, “Anak ti tao, babalawem ti ari ti Egipto. Ibagam kenkuana ken iti entero a pagilianna no kasanonto ti pannakadusada."


word:
"Ibagam a kastoy ti kuna ti Apo a Dios iti ari ti Egipto: ‘Siak ti kabusormo, sika a dakkel a buaya nga agnanaed iti karayan. Kunam a kukuam ti Nile, ken pinarsuam ti karayan."


word:
"Banniitakto ti pangalmo, ket dumketto kenka dagiti lames iti karayanmo. Kalpasanna, isang-atkanto iti Nile, agraman dagiti amin a lames a kimpet kenka."


word:
"Ipurruakkayto iti let-ang, sika ken dagiti amin a lames. Agdissokanto iti daga, ket saankanto a maikali. Bay-akto ti bangkaymo a kanen dagiti tumatayab ken dagiti animal."


word:
"Iti kasta, maammoanto dagiti amin a tattao ti Egipto a siak ni Yahweh.’”Kuna ti Apo, “Dakayo nga Egipcio, nagtalek dagiti Israelita kadakayo ngem awan dumayo iti narukop a runo."


word:
"Ngarud, siak nga Apo a Dios, ibagak kadakayo nga ibaonkonto dagiti lallaki a mangdarup kadakayo iti kampilan. Papatayendakayto ken dagiti animalyo."


word:
"Agbalinto ti Egipto a langalang nga awan matagtagitao. Iti kasta, maammoanyonto a siak ni Yahweh.“Agsipud ta kinunam a kukuam ti Nile, ket sika ti nangaramid,"


word:
"siak ti kabusormo ken ti kabusor ti Nile. Paglangalangekto ti entero nga Egipto manipud siudad ti Migdol iti amianan agingga iti siudad ti Siene iti abagatan nga aglaylayon iti beddeng ti Etiopia."


word:
"Awanto ti tao wenno animal a bumaddek iti dayta a disso. Iti las-ud ti 40 a tawen, awanto ti agnaed sadiay."


word:
"Pagbalinekto ti Egipto a kakaroan ti panaglangalangna iti entero a daga. Iti las-ud ti 40 a tawen, agtalinaedto a rebrebba dagiti siudad ti Egipto, rebrebba a nakarkaro ngem ti uray ania a siudad. Pagkallautangekto dagiti Egipcio. Agkamangdanto kadagiti amin a pagilian, ket makipagnaeddanto kadagiti sabali a tattao.”"


word:
"Kuna ti Apo a Dios, “Kalpasan ti 40 a tawen, pagsubliekto dagiti Egipcio manipud kadagiti nasion a nangiwarawaraak kadakuada."


word:
"Pagnaedekto ida iti akin-abagatan nga Egipto, ti sigud a taengda. Sadiay, agbalindanto a nakapsut a pagarian,"


word:
"ti kakapsutan kadagiti amin a pagarian. Pulos a didanton iturayan dagiti dadduma a nasion. Pagbalinekto ida nga awan serserbina, ket awanton ti sabali a nasion a mapilitda a mangtungpal iti pagayatanda."


word:
"Saanton nga agtalek ti Israel iti tulong dagiti Egipcio. Ti daksanggasat a napasamak iti Egipto ti mangipalagipto iti Israel a nagbiddutda iti panagtalekda kadagiti Egipcio. Iti kasta, maammoanto ti Israel a siak ti Apo a Dios.”"


word:
"Iti umuna nga aldaw iti umuna a bulan iti maika-27 a tawen a pannakaitalawmi, nagsao ti Apo kaniak."


word:
"Kinunana, “Anak ti tao, dinarup ni Nebucadnesar nga ari ti Babilonia ti Tiro. Pinagbaklayna dagiti soldadona iti nadadagsen a karga nga uray la nagkalboda ken nagasgasan dagiti abagada. Ngem isu ken ti armadana awan nagangganabda iti nagbannoganda."


word:
"Siak nga Apo a Dios, kastoy ngarud ti ibagak kenka: Itedko ti Egipto ken ni Ari Nebucadnesar, ket ipanawnanto ti amin a kinabaknangna. Samsamennanto ti amin a sanikua ti daga kas tangdan dagiti soldadona."


word:
"Itedko kenkuana ti Egipto a kas gunggona ti panagserbi kaniak dagiti soldadona. Daytoy ti kunak nga Apo a Dios."


word:
"“Inton mapasamak dayta, papigsaekto dagiti Israelita. Ket sika, Ezekiel, agsaokanto iti lugar a mangngegdaka ti amin tapno maammoanda a siak ni Yahweh.”"


word:
"Kinunana, “Anak ti tao, agipadtoka ket ipakaammom a siak nga Apo a Dios, kastoy ti kunak. Ipukkawmo:Dumtengen ti aldaw a nakaal-alliaw!"


word:
"Asidegen ti aldaw,Wen, ti aldaw a panagtignay ti Apo.Nalidemto dayta nga aldaw,Aldaw a pannakadusa dagiti nasion."


word:
"Bumtakto ti gubat idiay Egipto,Ket addanto dakkel a didigra idiay Etiopia.Adunto ti mapapatay idiay Egipto,Masamsamto ti sanikua ti pagilianKet mabaybay-anto nga aglangalang."


word:
"“Iti dayta a gubat, mapapatayto dagiti natangdanan a soldado ti Etiopia, Put, Lud, Arabia, Kub ken uray dagiti tattaok.”"


word:
"Kuna ni Yahweh, “Matayto iti gubat dagiti amin a mangsalsalaknib iti Egipto, manipud Migdol iti amianan agingga iti Siene iti abagatan. Maparmekto ti napalangguad nga armada ti Egipto. Siak nga Apo a Dios ti nagsao."


word:
"Tinto dagada ti kakaroan iti pannakadadaelna iti entero a lubong. Marbanto a mamimpinsan dagiti siudadna."


word:
"Inton puorak ti Egipto ket mapapatay amin a mangsalsalaknib kenkuana, maammoandanton a siak ni Yahweh."


word:
"“Inton dumteng dayta nga aldaw, ibaonkonto dagiti tattaok nga aglugan kadagiti barko tapno riingendanto dagiti awan annadda a tattao ti Etiopia. Kasta unayto ti butengda gapu iti pannakadadael ti Egipto. Dumtengen dayta nga aldaw!”"


word:
"Kuna ti Apo a Dios, “Ninto Nebucadnesar nga ari ti Babilonia ti aramatek a panggibus iti kinabaknang ti Egipto."


word:
"Kaduananto ti naranggas nga armadana nga umay mangdadael iti daga. Sikakampilandanto a mangraut iti Egipto ket mapnonto ti daga kadagiti bangkay."


word:
"Pagmagaekto ti Karayan Nile ket iturayanto dagiti managdakdakes a tattao ti Egipto. Dadaelento dagiti ganggannaet ti entero a daga.” Daytoy ti kuna ti Apo."


word:
"Kuna ti Apo a Dios, “Dadaelekto dagiti imahen, kasta met dagiti sinan-dios idiay Memfis. Awanton ti mangituray iti Egipto ket pagbutngekto dagiti amin a tattao."


word:
"Pagbalinekto a langalang ti akin-abagatan nga Egipto ket puorakto ti siudad ti Zoan iti amianan. Dusaekto ti kangrunaan a siudad ti Tebes."


word:
"Ipariknakto ti pungtotko iti siudad ti Pelusium, ti agdindinamag a sarikedked ti Egipto. Dadaelekto ti kinabaknang ti Tebes."


word:
"Puorakto ti Egipto ket agsagabanto ti Pelusium. Marbanto dagiti bakud ti Tebes ket malayusto ti siudad."


word:
"Matayto iti gubat dagiti agtutubo kadagiti siudad ti Heliopolis ken Bubastis ket maitalawto a kas balud dagiti dadduma a tattao."


word:
"Agsipngetto ti init idiay Tafnes inton dadaelek ti pannakabalin ti Egipto ket gibusak ti bilegna a pagtangtangsit dagiti tattao. Addanto ulep a mangkumot iti Egipto ket maitalawto dagiti tattao iti amin a siudad."


word:
"Kinunana, “Anak ti tao, tinukkolko ti takkiag ti ari ti Egipto. Saankonto a pagimbagen tapno dinanto kabaelan ti agiggem iti kampilan."


word:
"Ngarud, siak nga Apo a Dios kastoy ti kunak: ‘Siak ti kabusor ti ari ti Egipto. Tukkolek dagiti dua a takkiagna—ti saan pay a natukkol ken ti natukkolen, ket maibbatannanto ti kampilan."


word:
"Kalpasanna, papigsaekto dagiti takkiag ti ari ti Babilonia ket ipaiggemkonto kenkuana ti kampilanko. Ngem tukkolekto dagiti takkiag ti ari ti Egipto ket agasugto agingga a matay iti sangoanan ti kabusorna."


word:
"Wen, pakapsutekto ti ari ti Egipto; ngem papigsaekto ti ari ti Babilonia ket inton itedko kenkuana ti kampilanko ket ilayatna iti Egipto, maammoanto ti amin a siak ni Yahweh."


word:
"Iti umuna nga aldaw iti maikatlo a bulan iti maika-11 a tawen a pannakaitalawmi, nagsao ti Apo kaniak."


word:
"Kinunana, “Anak ti tao, ibagam daytoy iti ari ti Egipto ken kadagiti amin a tattaona:‘Anian a bilegmo!Ania ti pangyarigak kenka?"


word:
"Kaskala iti sedro ti Libano,narangpaya ken narukbos dagiti sangana.Dumanon kadagiti ulep ti aringgawisna."


word:
"Adda danum a nangpadakkelket adda ubbog a nangsibog.Pinadanumanda ti nagtuboannaket pinasayakanda amin a kayo ti bakir."


word:
"Gapu ta nasayaat ti pannakasibogna,dimmakkel a nataytayag ngem ti amin a kayo.Rimmangpaya ken rimmukbos dagiti sangana."


word:
"Nagumok ti amin a kita ti tumatayab kadagiti sangana.Naganak dagiti atap nga animal iti sirokna.Naginana dagiti nasion iti linongna."


word:
"Nagpintasen dayta a kayo,nakataytayag ken nakaat-atiddog dagiti sangana.Nakadanon dagiti ramutnaiti ubbog nga agay-ayus iti uneg ti daga."


word:
"Awan ti sedro iti hardin ti Diosnga umasping kenkuana.Awan saleng a kasta ti sangana,awan met sikamoro a kasta ti santakna.Awan ti kayo iti hardin ti Diosa kasta ti pintasna."


word:
"Pinapintasko babaen kadagiti narangpaya a sangsanga.Ap-apalan ti amin a kayo idiay Eden a hardin ti Dios!’"


word:
"“Ita ngarud, siak nga Apo a Dios, ibagak kenka ti mapasamak iti dayta a kayo a dimmakkel agingga a dimmanon kadagiti ulep. Timmangsit ti kayo bayat ti panagdakkelna,"


word:
"isu a linaksidko ket bay-ak nga iturayan ti maysa a ganggannaet. Ipalak-amnanto ti maitutop iti kinadakesna."


word:
"Pukanen ken baybay-anto dagiti naranggas a ganggannaet. Maiwarawaranto dagiti natukkol a sangsangana iti amin a bantay ken tanap iti away. Pumanawto dagiti amin a nasion a nagnanaed iti linongna."


word:
"Umayto dagiti tumatayab ket agbatayda iti natuang a kayo. Baddebaddekento dagiti atap nga animal dagiti sangana."


word:
"Isut' gapuna a manipud ita, awanen ti kayo a, nupay kasano ti sayaat ti pannakapadanumna, dumakkel a natayag wenno dumanon ti rawisna kadagiti ulep ket magtengna ti kasta a katayag. Naikeddengda amin a matay a kas iti tao; wen, naikeddengda a tumipon kadagiti agpababa iti lubong dagiti natay.”"


word:
"Kuna ti Apo a Dios, “Iti aldaw a maitinnag ti kayo iti lubong dagiti natay, bay-akto a lumned iti danum iti uneg ti daga kas mangipakita iti panagladingit. Pasardengekto ti ayus dagiti karayan tapno malapdan ti nabuslon a danum nga agturong iti rabaw ti daga. Gapu iti ipapatay ti kayo, pagsipngetekto ti Bantay Libano ket magangonto amin a kayo ti bakir."


word:
"Inton itinnagko ti kayo iti lubong dagiti natay, agkintayegto dagiti nasion iti kanarpaak ti pannakatuangna. Gapu iti daytoy, maragsakanto amin a kayo ti Eden, amin a napili ken nasayaat ti pannakapadanumna a kayo ti Libano nga adda iti akimbaba a lubong."


word:
"Agkukuyogdanto a mapan iti lubong dagiti natay tapno tumiponda kadagiti immuna a napapatay. Ket maiwarawara kadagiti pagilian dagiti amin a nagnaed iti linongna."


word:
"“Ti kayo isu ti ari ti Egipto ken dagiti amin a tattaona. Uray dagiti kayo ti Eden awan ti kas kenkuana a natayag ken nadaeg. Ngem ita, kas kadagiti kayo ti Eden, maitappuakto met iti lubong dagiti natay ket tumipon kadagiti awan diosna ken kadagiti natay iti gubat. Naibagakon,” kuna ti Apo a Dios."


word:
"Kinunana, “Anak ti tao, ballaagam ti ari ti Egipto. Ibagam kenkuana ti saok, ‘Arigmo ti leon iti baet dagiti nasion. Ngem ad-adda a kaskala buaya iti karayan a mangkibkibur iti danum. Libegem ti danum ket rugitam dagiti karayan."


word:
"Inton aguummong ti adu a nasion, sarwagankanto iti iketko. Sakonto bilinen ida a mangisang-at kenka."


word:
"Itinnagkanto iti daga; ipurruakkanto iti tay-ak ket yegkonto amin a tumatayab ken animal iti lubong nga agkaan kenka."


word:
"Inton dadaelenka, abbongakto ti tangatang ket saanto nga agraniag dagiti bituen. Maulpanto ti init ket dinto agraniag ti bulan."


word:
"Diakto pagraniagen dagiti amin a silaw ti langit ket pagsipngetekto ti lubongmo.’ Daytoy ti sao ti Apo a Dios."


word:
"“Adunto a nasion ti makigtot inton isaknapko ti damag kadagiti pagilian a dimo pay nadamdamag maipapan iti pannakadadaelmo."


word:
"Makigtotto ti adu a nasion gapu iti aramidek kenka. Inton iwasawasko ti kampilanko, agkullayawto iti buteng dagiti ari. Inton aldaw a pannakarpuogmo, agpigergerdanto amin iti buteng gapu iti mapasamak iti biagda.”"


word:
"Bay-akto dagiti mannakigubat a naggapu kadagiti naranggas a nasion a mangasut kadagiti kampilanda tapno patayenda amin a tattaom. Ikisapdanto dagiti amin a pagtangtangsitmo ken amin a tattaom."


word:
"Papatayekto dagiti animalmo iti tunggal igid ti danum. Awanton ti tao wenno animal a manglibeg iti danum."


word:
"Pagarinsaedekto ti danummo ket aglitnawto. Nalinakto ti panagayus dagiti karayanmo. Daytoy ti imbagak, siak nga Apo a Dios."


word:
"Inton paglangalangek ti Egipto ket ikisapko ti amin nga agnaed sadiay, maammoandanto a siak ni Yahweh."


word:
"Agbalinto a dung-aw daytoy a ballaag. Kantaento dagiti babbai nga umili kadagiti nasion a pangdung-awda iti Egipto ken kadagiti amin a tattaona. Siak nga Apo a Dios ti nangibaga iti daytoy.”"


word:
"Kinunana, “Anak ti tao, dung-awam dagiti adu a tattao ti Egipto. Ibaonmo ida iti lubong dagiti natay agraman dagiti dadduma a nabileg a nasion."


word:
"Ibagam kadakuada:Ipagarupmo nga awan umartap ti kinapintasmo?Inka agidda iti tanem dagiti awanan Dios."


word:
"“Mairaman a mapasag dagiti Egipcio kadagiti mapapatay iti paggugubatan. Adda kampilan a nakasagana a mangpatay kadakuada amin."


word:
"Mapanto dagiti Egipcio iti lubong dagiti natay ket siaayatto a pasangbayen ida dagiti katurdan a bannuar agraman dagiti kaduada a nakigubat. Ipukkawdanto, ‘Bimmaban dagiti awan diosna a napapatay iti gubat ket ditoy ti pagyananda!’"


word:
"Adda dagiti tanemda iti kaunggan a paset ti lubong dagiti natay. Napapatay dagiti amin a soldadona iti dangadang ket nalikmut ti tanemna kadagiti tanemda. Isuda idi ti nangisaknap iti buteng iti daga dagiti sibibiag."


word:
"“Adda sadiay ti Elam a nalikmut kadagiti tanem dagiti soldadona. Napapatayda amin iti paggugubatan ket naipababada, a saan a nakugit, iti lubong dagiti natay. Idi sibibiagda, insaknapda ti buteng ngem ita, natay ken naipababadan."


word:
"Naitanem ti Elam kadagiti napapatay iti paggugubatan ket nalikmut kadagiti tanem dagiti soldadona. Saanda a nakugit ken napapatayda amin iti paggugubatan. Idi sibibiagda, insaknapda ti buteng ngem ita, natay ken naipababada. Sagabaenda met ti sagabaen dagiti napapatay iti paggugubatan."


word:
"“Adda sadiay ti Mesec ken ti Tubal a nalikmut kadagiti tanem dagiti soldadoda. Saanda a nakugit ken napapatayda amin iti paggugubatan. Isuda idi ti nangisaknap iti buteng iti daga dagiti sibibiag."


word:
"Saan a nangayed ti pannakaitabonda a kas kadagiti bannuar idi un-unana a siaarmas a napan iti lubong dagiti natay. Nagpungananda ti kampilanda ket naiparabaw dagiti kalasagda iti bangkayda. Nabileg idi dagitoy a bannuar a namutbuteng kadagiti sibibiag."


word:
"“Kastanto ti pannakapasag dagiti Egipcio a mairaman kadagiti saan a nakugit a napapatay iti paggugubatan."


word:
"“Adda sadiay ti Edom agraman dagiti ari ken agtuturayna. Nabilegda idi a mannakigubat ngem ita addadan iti lubong dagiti natay a kaduada dagiti saan a nakugit a napapatay iti paggugubatan."


word:
"“Adda sadiay dagiti amin a prinsipe iti amianan kasta met dagiti Sidonio. Ti bilegda idi ti nangisaknap iti buteng ngem ita maipababada a maibabain. Kaduada dagiti napapatay iti paggugubatan ket maitanemda a di nakugit. Mairamanda iti pannakaibabain dagiti maitappuak iti lubong dagiti natay."


word:
"“Pakaragsakanto ti ari ti Egipto ken ti armadana iti pannakakitada amin dagitoy a natay iti paggugubatan,” kuna ti Apo a Dios."


word:
"“Imbaonko ti ari ti Egipto a mangbutbuteng kadagiti sibibiag ngem isu ken ti amin a soldadona mapapataydanto ket maitanemda a mairaman kadagiti amin a di nakugit a matay iti paggugubatan.” Daytoy ti kuna ti Apo a Dios."


word:
"Kinunana, “Anak ti tao, ibagam kadagiti kailiam ti mapasamak no yegko ti gubat iti maysa a pagilian. Mangdutok dagiti tattao iti dayta a pagilian iti maysa kadakuada nga agbalin a guardia."


word:
"No makita ti guardia a sumungad dagiti kabusor, pagunienna ti trumpeta tapno ballaaganna dagiti tattao."


word:
"No adda makangngeg iti ballaag ngem dina ipangag, ket dumteng ti kabusor a mangpapatay kenkuana, isu ti akimbasol iti ipapatayna."


word:
"Basolna ti ipapatayna agsipud ta dina impangag ti ballaag a nangngegna. No impangagna, nakalibas koma."


word:
"Ngem no makita ti guardia ti isusungad ti kabusor ket dina pagunien ti trumpeta, dumtengto ti kabusor a mangpapatay kadagita a managbasol. Pabasolekto ti guardia iti pannakapapatayda."


word:
"“Ita, anak ti tao, isaadka a guardia iti Israel. Ipakaammom kadakuada dagiti ballaag nga ibagak kenka."


word:
"No kunak a matay ti managdakdakes, ngem dimo ballaagan a mangbaliw iti aramidna, matayto a managbasol ket pabasolenka iti ipapatayna."


word:
"No ballaagam ti managdakdakes ket dina isardeng ti kinadakesna, matayto a managbasol, ngem maispalto ti biagmo.”"


word:
"Nagsao ti Apo kaniak. Kinunana, “Anak ti tao, ulitem kadagiti Israelita ti sasawenda: ‘Madagsenankami kadagiti basolmi ken dagiti dakes a naaramidmi. Main-inut a mapukawkami. Awanen ti namnamami iti biag.’"


word:
"Ibagam kadakuada nga isapatak iti naganko nga Apo a sibibiag a Dios, diak agragsak a makakita iti ipapatay ti managbasol. Kaykayatko a makita nga isardengna ti agbasol tapno agbiag. Dakayo nga Israelita, isardengyo ti dakes nga aramidyo. Apay aya a kayatyo ti matay?"


word:
"“Ita, anak ti tao, ibagam kadagiti Israelita a no agbasol ti nalinteg a tao, saanto nga isalakan ti naimbag nga inaramidna. No isardeng ti managbasol ti dakes nga aramidna, saan a madusa. No rugian ti nalinteg a tao ti agbasol, dinto agbiag."


word:
"Mabalinko nga ikari nga agbiag ti naimbag a tao, ngem no panunotenna nga umanayen dagiti naimbag nga aramidna iti napalabas ket rugianna ti agbasol, diakto lagipen dagiti naimbag nga inaramidna. Matayto gapu kadagiti basolna."


word:
"Mabalinko a ballaagan ti maysa a managbasol ket ibagak a matay, ngem no isardengna ti agbasol ket aramidenna ti nasayaat ken rumbeng—"


word:
"kas pangarigan isublina ti naisalda kenkuana ken ti tinakawna—no agsardeng nga agbasol ket tungpalenna dagiti linteg a mangted iti biag, saanto a matay ngem agbiag."


word:
"No isardeng ti nalinteg a tao ti agaramid iti naimbag ket rugianna ti agaramid iti dakes, matayto gapu iti daytoy."


word:
"No isardeng ti managbasol ti agaramid iti dakes ket aramidenna ti nasayaat ken rumbeng, inispalna ti biagna."


word:
"Iti maikalima nga aldaw, iti maika-10 a bulan iti maika-12 a tawen a pannakaitalawmi, adda lalaki a nakalibas manipud idiay Jerusalem. Immay kaniak ket impadamagna a natnagen ti siudad ti Jerusalem."


word:
"Iti dayta a rabii sakbay ti idadatengna, nariknak ti pannakabalin ti Apo. Idi dumteng ti nakalibas, iti sumuno a bigat, insublin ti Apo ti pannakabalinko nga agsao."


word:
"Kinunana, “Anak ti tao, kastoy ti kuna dagiti agnaed kadagiti nadadael a siudad ti Israel, ‘Maymaysa ni Abraham idi naited kenkuana ti entero a daga. Ngem ita ta adutayon, kukuatayon ti daga.’"


word:
"“Ibagam kadakuada a siak nga Apo a Dios, kastoy ti kunak: Agsidsidakayo iti karne nga adda darana. Agdaydayawkayo kadagiti didiosen. Agpapataykayo. Ania ti panggapuanyo nga agkuna a kukuayo ti daga?"


word:
"Pagtangtangsityo dagiti kampilanyo. Makarimon dagiti aramidyo. Makikamkamalalakayo. Ania ti panggappuanyo nga agkuna a kukuayo ti daga?"


word:
"“Ibagam kadakuada nga isapatak iti naganko nga Apo a sibibiag a Dios, ballaagak ida a mapapatayto dagiti agnaed kadagiti narba a siudad. Kanento dagiti atap nga animal dagiti agnaed iti away. Agsakitto ket matayto dagiti aglemlemmeng kadagiti bantay ken rukib."


word:
"Pagbalinekto a langalang ken awan serserbina ti daga. Agpatingganton ti pannakabalin a pagtangtangsitda. Agbalinto a nakabutbuteng dagiti bantay ti Israel ket awanton ti agdaliasat sadiay."


word:
"Inton dusaek dagiti tattao gapu kadagiti basolda ket paglangalangek ti pagilian, maammoandanton a siak ni Yahweh.”"


word:
"Kinuna ti Apo, “Anak ti tao, pagsasaritaandaka dagiti kailiam no agsasarakda kadagiti bakud ti siudad wenno kadagiti ruangan ti balayda. Kunada iti tunggal maysa, ‘Intay denggen no ania ti sao nga aggapu ita iti Apo.’"


word:
"Isut' gapuna nga agdudupudop dagiti tattaok nga umay dumngeg kenka, ngem dida tungpalen ti ibagam nga aramidenda. Napno iti ayat dagiti balbalikasda ngem dagiti inaagum nga aramidda."


word:
"Ibilangdaka laeng nga agpabpabuya nga agkankanta iti kanta ni ayat wenno agtuktokar iti arpa. Denggenda ti amin a saom ngem pulos nga awan ti tungpalenda."


word:
"Ngem inton matungpal dagiti saom—ket awan duadua ti pannakatungpalda—daytoyto ti pakaammoanda nga adda profeta a nagnaed kadakuada.”"


word:
"Kinunana, “Anak ti tao, babalawem dagiti agtuturay iti Israel. Ibagam kadakuada a siak nga Apo a Dios, kastoy ti kunak: ‘Naitudingen ti dusayo, dakayo nga agpaspastor ti Israel. Dagiti la bagbagiyo ti asikasoenyo ngem bay-anyo met dagiti karnero."


word:
"Inumenyo ti gatasda, aramidenyo a badoyo ti duddotda ken partien ken sidaenyo ti kalukmegan a karnero. Ngem pulos a diyo asikasoen dagiti karnero."


word:
"Diyo tinaripato dagiti agkakapsut. Diyo inagasan dagiti masakit. Diyo binedbedan dagiti nadunor. Diyo sinapul dagiti nayaw-awan wenno binirok dagiti napukaw. Naranggaskayo ketdi kadakuada."


word:
"Gapu ta awan ti mangipastor kadagiti karnero, nawarawarada, ket pinatay ken linamut ida dagiti narungsot nga animal."


word:
"Ngarud, nagtawataw dagiti karnerok kadagiti nangato a turod ken kabambantayan. Naiwaraswarasda iti rabaw ti daga ket awan ti nangbirok wenno nangsapul kadakuada.’"


word:
"Isapatak iti naganko a Dios a sibibiag a masapul a denggendak: ‘Dinarup dagiti narungsot nga animal dagiti karnerok, ket pinatay ken linamutda ida agsipud ta awan ti mangaywan kadakuada. Saan a binirok dagiti pagpaspastorek dagiti karnero. As-asikasoenda dagiti bagbagida a saan ketdi a dagiti karnerok."


word:
"Siak nga Apo a Dios ipakaammok a siak ti kabusoryo. Alaek dagiti karnerok nga ay-aywananyo ket diakton ipaaywan ida kadakayo. Diakon ipalubos a dagiti laeng bagbagiyo ti asikasoenyo. Ispalek dagiti karnerok tapno diyo lamuten ida.’”"


word:
"“Siak nga Apo a Dios ibagak kadakayo a siak a mismo ti mangsapul kadagiti karnerok ket siak ti mangaywan kadakuada,"


word:
"kas iti panangaywan ti agpaspastor kadagiti nawarawara a karnerona a naummong manen. Alaekto ida kadagiti amin a lugar a nakaiwarawaraanda iti daydi nasipnget ken nakabutbuteng nga aldaw."


word:
"Iruarkonto ida kadagiti ganggannaet a pagilian, ummongekto ida ket isublikto ida iti bukodda a daga. Isublikto ida kadagiti kabambantayan ken kadagiti agay-ayus a danum ti Israel ket ipaarabko ida kadagiti nalangto a karuotan."


word:
"Agarabdanto nga awan pagbutnganda kadagiti bakras ti bantay ken tantanap ken iti amin a nalangto a pagaraban iti daga ti Israel."


word:
"Siakto a mismo ti mangipastor iti arbanko. Ibirokakto ida iti paginanaanda. Siak nga Apo a Dios ti nangibaga iti daytoy."


word:
"“Birokekto dagiti napukaw, yawidkonto dagiti nagtawataw, bedbedakto dagiti nadunor, ken agasakto dagiti masakit. Ngem patayekto dagiti nalukmeg ken nasalun-at agsipud ta maysaak a pastor nga agaramid iti naimbag."


word:
"“Ita ngarud, arbanko, kastoy ti kunak nga Apo a Dios: Ukomekto ti tunggal maysa ket isinakto dagiti naimbag kadagiti dakes, dagiti karnero kadagiti kalding."


word:
"Saan a mapnek ti sumagmamano kadakayo nga agarab kadagiti kasayaatan a ruot. Baddebaddekenyo pay dagiti teddayo. Uminumkayo iti nalitnaw a danum ket libegenyo ti naginumanyo."


word:
"Kapilitan nga araben dagiti dadduma a karnerok ti binaddebaddekyo a ruot ken inumenda ti danum a linibegyo."


word:
"“Ngarud, siak nga Apo a Dios, ibagak kadakayo nga ukomekto dagiti nalukmeg ken dagiti nakuttong a karnero."


word:
"Siakto, ni Yahweh, ti Diosda ket ninto David nga adipenko ti mangituray kadakuada.” Daytoy ti sao ni Yahweh."


word:
"“Makitulagakto kadakuada. Daytoyto ti mangpatalged nga awan ti pakaan-anoanda. Paksiatekto dagiti narungsot nga animal iti daga tapno mapakapagnaed a sitatalged dagiti karnerok iti taltalon ken mabalinda ti maturog iti kabakiran."


word:
"“Bendisionakto ida ket palubosakto ida nga agnaed iti likmut ti nasantoan a turodko. Pagtudoekto iti tiempo a kasapulanda."


word:
"Agbunganto dagiti kayo, adunto ti maapit kadagiti taltalon ket agnaedto a sitatalged ti tunggal maysa iti bukodna a daga. Inton wayawayaak dagiti tattaok kadagiti nangtagabu kadakuada, inton pugsatek dagiti kawarda, maammoandanton a siak ni Yahweh."


word:
"Saanton a samsaman ida dagiti awan diosna a pagilian. Saanto metten a patayen ken lamuten ida dagiti narungsot nga animal. Natalgedto ti panagbiagda ket awanto ti mangbutbuteng kadakuada."


word:
"Ikkakto ida kadagiti nadam-eg a talon ket gibusakton ti bisin iti daga. Saanton a laisen ida dagiti sabali a nasion."


word:
"Maammoanto ti amin a salsalaknibak ti Israel ket isuda dagiti tattaok. Siak nga Apo a Dios ti nangibaga iti daytoy."


word:
"Ibagam kadagiti tattao a siak nga Apo a Dios, kastoy ti kunak:‘Siak ti kabusoryo, bambantay ti Edom,Pagbalinenkayo a langalang a daga."


word:
"“Sika ti agnanayon a kabusor ti Israel. Pinapapataymo dagiti Israelita iti tiempo ti pannakadidigra ti pagilian, iti maudi a pannakadusana gapu kadagiti basolna."


word:
"Ngarud, isapatak iti naganko nga Yahweh, ti sibibiag a Dios, nga awan duadua ti ipapataymo. Nakabasolka iti pammapatay ket surotennakanto ti panagpapatay."


word:
"Gabsuonakto dagiti bantay iti bangkay. Masaknapanto dagiti turod ken tanap kadagiti napapatay iti gubat."


word:
"Paglangalangenkanto iti agnanayon ket awanton ti agnaed kadagiti siudadmo. Iti kasta, maammoamto a siak ni Yahweh."


word:
"“Kinunam a kukuam dagiti dua a nasion, ti Juda ken Israel, kasta met dagiti daga a masakupanda ket tagikuaem ida idinto a siak, ni Yahweh, ti Diosda."


word:
"Ngarud, isapatak iti naganko nga Yahweh, ti sibibiag a Dios a dusaenkanto gapu iti pungtot, apal ken guram kadagiti tattaok. Maammoandanto a dusdusaenka gapu iti inaramidmo kadakuada."


word:
"Iti kasta, maammoamto a siak, ti Apo nangngegko a kinunam a kas pangumsi a naglangalangen dagiti bantay iti Israel, ket maaramidmo ti kaykayatmo kadakuada."


word:
"a kas iti panagragsakmo idi nadadael ti Israel a kukuak. Aglangalangto dagiti bantay ti Seir, wen, ti entero a daga ti Edom, ket maammoanto dagiti amin a tattao a siak ni Yahweh.”"


word:
"nga Apo a Dios. Kunak kadakuada, ‘Nagragsak dagiti kabusor ti Israel ket kinunada: Ita, kukuatayon dagita kadaanan a bantay!’"


word:
"“Agipadtoka ngarud ket ipakdaarmo ti saok nga Apo a Dios. Sinakup dagiti kabangibang a pagilian dagiti bantay ti Israel, ket dinadaelda a namimpinsan. Gapu iti daytoy, rinabrabak ti tunggal maysa ti Israel."


word:
"Isut' gapuna, dakayo a bantay ti Israel, denggenyo ti kunak nga Apo a Dios, kadakayo a bantay ken turod, kadakayo a waig ken tanap, kadakayo a naglangalang a lugar ken kadakayo a napanawan a siudad a nagsamsaman ken rinabrabak dagiti kabangibang a nasion."


word:
"“Siak nga Apo a Dios, iti napalalo a pungtotko, nagsaoak iti maibusor kadagiti kabangibang a nasion, nangruna iti Edom. Nagraragsak ken nanglalaisda idi sakupenda ti dagak ket tinagikuada dagiti pagpastoranna."


word:
"“Agipadtoka ngarud iti daga ti Israel. Ibagam kadagiti bantay, turod, wawaig ken tantanap a siak nga Apo a Dios kastoy ti kunak gapu iti nakaro a pungtotko iti pananglalais kadakuada dagiti nasion."


word:
"Ngem kadagiti bantay ti Israel, agbulongto manen dagiti kaykayo ket agbungada iti kanenyo, dakayo a tattaok nga Israelita. Asidegen ti panagsubliyo iti dagayo."


word:
"Paaduekto ti bilang dagiti tattao ken baka. Ad-adukayto ngem idi un-unana ket adunto ti annakyo. Palubosankayto nga agnaed sadiay kas iti sigud ket narangrang-aykayto manen. Ket maammoanyonto a siak ni Yahweh."


word:
"Dakayo a tattaok nga Israelita, isublikayto iti daga a pagnaedanyonto manen. Dakayonton ti agtagikua iti daga ket saanton nga agbisin dagiti annakyo."


word:
"“Siak nga Apo a Dios kunak a pudno ti ibagbaga dagiti tattao a mangmangan iti tao ti daga ken agal-ala kadagiti annak ti nasion."


word:
"Ngem manipud ita, saanton a ti agalun-on iti tao ti mangagaw kadagiti annakyo. Siak nga Apo a Dios ti nangibaga iti daytoy."


word:
"Saanton a masapul a denggen ti daga ti panangrabrabak dagiti nasion ken dinto masapulen a kitaenna ti pananglais kadakuada dagiti tattao. Saanton nga agawen ti daga dagiti annak ti nasion. Siak nga Apo a Dios ti nangibaga iti daytoy.”"


word:
"Kinunana, “Anak ti tao, idi agnanaed dagiti Israelita iti dagada, tinulawanda babaen iti panagbiagda ken aramidda. Imbilangko ti aramidda a narugit a kas iti babai a madama nga agregla."


word:
"Impariknak kadakuada ti nakaro a pungtotko gapu iti panagpapatayda iti uneg ti pagilian ken gapu kadagiti imahen a pinangtulawda iti daga."


word:
"Dinusak ida gapu iti wagas ti panagbiag ken aramidda ket inwarasko ida kadagiti ganggannaet a pagilian."


word:
"Ngem iti sadinoman a napananda, imbabainda ti nasantoan a naganko gapu ta kuna dagiti tattao, ‘Tattao ida ti Apo, ngem pimmanawda iti daga nga inted ti Diosda kadakuada.’"


word:
"Daytoy ti gapuna a sinalaknibak ti nasantoan a naganko, ta imbabain dagiti Israelita iti sadinoman a napananda."


word:
"“Ita ngarud, ibagam kadagiti Israelita ti mensahek nga Apo a Dios: ‘Saan a gapu kadakayo nga Israelita nga aramidek daytoy, no di ket gapu iti nasantoan a naganko a tinulawanyo iti tunggal nasion a napananyo."


word:
"Inton iparangarangko kadagiti nasion ti kinasanto ti naindaklan a naganko—ti naganko a tinulawanyo kadakuada—maammoandanto a siak ti Apo.’ Siak nga Apo a Dios ti nangibaga iti daytoy. Aramatenkayto a mangipakita kadagiti nasion iti kinasantok."


word:
"Warsiankayto iti nadalus a danum ket madalusankayto iti amin nga didiosen ken amin a nangtulaw kadakayo."


word:
"Ikkankayto iti baro a puso ken iti baro nga espiritu. Ikkatekto ti bimmato a pusoyo, ket suktakto iti manangngaasi a puso."


word:
"Ikabilkonto ti bukodko nga espiritu kadakayo ikagumaak nga annurotenyo dagiti bilinko ken salimetmetanyo dagiti lintegko nga intedko kadakayo."


word:
"Agnaedkayto iti daga nga intedko kadagiti kapuonanyo. Dakayto dagiti tattaok ket siakto ti Diosyo."


word:
"Paaduekto ti bunga dagiti kayoyo ken ti apit dagiti talonyo tapno awanton ti bisin a pakaumsianyo iti imatang dagiti nasion."


word:
"Malagipyonto dagiti amin a dakes nga aramidyo ken dagiti biddutyo. Guraenyonto dagiti bagbagiyo gapu kadagiti basolyo ken dakes nga aramidyo."


word:
"Israel, kayatko a maammoanyo nga ar-aramidek dagitoy saan a gapu kadakayo. Kayatko a mariknayo ti bain ken pannakaipababayo gapu kadagiti aramidyo. Siak nga Apo a Dios ti nangibaga iti daytoy.”"


word:
"Kuna ti Apo a Dios, “Inton madalusankayo iti amin a basolyo, pagnaedenkayto manen kadagiti siudadyo ket bangonenyonto manen dagiti narnarpuog."


word:
"Matalonto manen dagiti nagkaruotan ken langalang a dagayo ket saanton a kasamekan kas makita dagiti masansan nga aglabas."


word:
"Saritaento ti amin ti panagbalbaliw daytoy a daga! Langalang idi ngem nagbalinen a kas iti Hardin ti Eden; narba dagiti siudad, nasamsam dagiti sanikuada ket nabaybay-anda a rebba ngem addan agnaed ken nasarikedkedanda."


word:
"Maammoanto dagiti nakalasat a nasion iti likmutyo a siak, ni Yahweh ti mangtarimaan kadagiti narnarba a siudad ken mangmula manen kadagiti nabaybay-an a talon. Siak, ni Yahweh, ti nangikari iti daytoy ket tungpalek a tungpalen.”"


word:
"Kuna ti Apo a Dios, “Palubosakto manen dagiti Israelita nga agpatulong kaniak. Paaduekto ida a kas iti arban dagiti karnero."


word:
"Mapnonto iti tattao dagiti narba a siudad; mapnodanto a kas iti pannakapno ti Jerusalem kadagiti karnero a mapuoran a kas daton iti aldaw ti fiesta. Ket maammoandanto a siak ni Yahweh.”"


word:
"Nariknak ti pannakabalin ti Apo, ket impannak ti espirituna iti maysa a tanap a nasaknapan kadagiti tulang."


word:
"Kinunana kaniak, “Anak ti tao, agbiag kadi manen dagitoy a tulang?”“Apo a Dios, sika laeng ti makaammo iti dayta,” insungbatko."


word:
"Kinunana, “Agipadtoka kadagitoy a tulang. Ibagam kadagitoy nagango a tulang a denggenda ti sao ni Yahweh."


word:
"Ibagam kadakuada a siak nga Apo a Dios, kastoy ti kunak, ‘Ikkankayo iti anges ket agbiagkayo manen."


word:
"Ikkankayo iti pennet ken piskel ket bungonenkayo iti kudil. Ikkankayo iti anges ket pagbiagenkayo. Iti kasta, maammoanyo a siak ni Yahweh.’”"


word:
"Isut' gapuna a nagipadtoak kas naibilin kaniak. Bayat ti panagsaok, nakangngegak iti karatakat, ket nagsusuop dagiti tulang."


word:
"Nakitak a timmaud dagiti pennet ken piskel ket nabungonda iti kudil, ngem awan anges dagiti bagida."


word:
"Kinuna ti Dios kaniak, “Anak ti tao, agipadtoka iti angin. Ibagam iti angin a siak nga Apo a Dios ibilinko kenkuana nga umay manipud iti nadumaduma a suli ket angsanna dagitoy a bangkay tapno agbiagda manen.”"


word:
"Nagipadtoak ngarud a kas naibilin kaniak. Naikkan dagiti bangkay iti anges, nagbiagda ket timmakderda. Maysa nga armada ti kaaduda."


word:
"Kinuna ti Dios kaniak, “Anak ti tao, mayarig dagiti Israelita kadagitoy a tulang. Kunada a namagaanda, awan ti namnamada ket awan ti naraniag a masakbayanda."


word:
"Agipadtoka ngarud kadagiti tattaok nga Israelita; ibagam kadakuada a siak nga Apo a Dios, luktakto dagiti nakaitanemanda. Iruarkonto ida ket isublikto ida iti daga ti Israel."


word:
"Angsakto ida ket agbiagdanto. Palubosakto ida nga agnaed iti bukodda a daga. Iti kasta, maammoandanto a siak ni Yahweh. Inkarik nga aramidek daytoy ket tungpalek. Siak, ni Yahweh, ti nangibaga iti daytoy.”"


word:
"Kinunana, “Anak ti tao, mangalaka iti kayo samo isurat: ‘Ti pagarian ti Juda.’ Mangalaka pay iti maysa a kayo samo suratan iti kastoy: ‘Ti pagarian ti Israel.’"


word:
"Ibagam kadakuada a siak nga Apo a Dios, alaekto ti kayo a mangibagi iti Israel, ket itiponkonto iti kayo a mangibagi iti Juda. Pagmaymaysaekto ida nga iggaman."


word:
"Kalpasanna, ibagam kadakuada, a siak nga Apo a Dios, iruarkonto dagiti tattaok kadagiti nasion a napananda; ummongekto ida ket isublik ida iti bukodda a daga."


word:
"Pagmaymaysaekto ida a kas maysa a nasion iti daga, kadagiti bantay ti Israel. Maymaysanton ti ari a mangituray kadakuada ta didanton mabingay iti dua a pagarian."


word:
"Didanton tulawan dagiti bagida babaen kadagiti makarimon a didiosen wenno mulitan dagiti bagida iti basol. Ispalekto ida iti amin a kita ti panagbasol ken panangliputda kaniak. Dalusakto ida; isudanto dagiti tattaok ket siakto ti Diosda."


word:
"Ninto adipenko a David ti arida. Agmaymaysadanto iti babaen ti maysa a mangituray ket tungpalendanto a sipapasnek dagiti lintegko."


word:
"Agnaeddanto iti daga nga intedko ken ni adipenko a Jacob, iti daga a nagnaedan dagiti kapuonanda. Agnaeddanto sadiay iti agnanayon, kasta met dagiti annakda ken dagiti kaputotanda. Ninto David nga adipenko ti mangituray kadakuada iti agnanayon."


word:
"Mangaramidak iti tulag a mangted iti talged ti panagbiagda iti agnanayon. Paaduekto ti bilang dagiti tattao ket bangonekto ti templok iti dagada a pagyananna iti agnanayon."


word:
"Inton bangonek ti templok sadiay tapno addaak kadakuada iti agnanayon, maammoanto dagiti nasion, a siak, ni Yahweh, ti namagbalin kadagiti Israelita a kukuak.”"


word:
"Kinunana, “Anak ti tao, babalawem ni Gog, iti daga ti Magog. Isu ti kangatoan a turayen dagiti pagilian ti Mesec ken Tubal. Babalawem"


word:
"Pagbaw-ingek ket kawitak dagiti pangalna sako uloden a yadayo agraman dagiti soldadona. Dakkel ti armadana a buklen dagiti kabalio ken naka-uniforme a soldado a nagsakay kadagiti kabalio ket sikakalasag ken sikakampilan ti tunggal maysa."


word:
"Kaduana dagiti mannakigubat iti Gomer ken Bet Togarma a naggapu iti amianan, kasta met dagiti naggapu iti adu a nasion."


word:
"Kalpasan ti adu a tawen, pasakupkonto kenkuana ti maysa a pagilian a pagnaedan dagiti tattao a nagsubli manipud iti adu a nasion ken panagnaedda sadiay nga awan panagbutengda iti idadateng ti gubat. Sakupennanto dagiti bantay ti Israel a naglangalang ken nabaybay-an iti nabayag, ngem itan, natalgeden ti panagbiag dagiti tattao."


word:
"Dumarupto a kasla bagio, agraman ti armadana ken dagiti adu a nasion a kimmuyog kenkuana, ket agsaknapdanto a kasla ulep iti daga.”"


word:
"Daytoy ti kuna ti Apo a Dios ken ni Gog, “Inton dumteng dayta a tiempo, rugiamto ti agpanunot iti dakes a panggep."


word:
"Ikeddengmonto a rauten ti awan gawayna a pagilian a pagnanaedan dagiti tattao a natalna ken natalged, kadagiti awan bakud ken sarikedkedna nga ili."


word:
"Samsamenyo dagiti sanikua dagiti tattao nga agnanaed kadagiti narba idi a siudad. Naummongda manipud kadagiti nasion, ket ita, adun ti taraken ken sanikuada ket agnaedda iti nagsasabatan dagiti dalan ti daga."


word:
"Saludsodento kenka dagiti taga-Seba ken Dedan ken dagiti agtagtagilako a taga-Tarsis, ‘Inummongmo kadin ti armadam ket rimmautka tapno agsamsam ken agagawda? Panggepmo kadi ti agala iti pirak ken balitok, iti baka ken sanikua, ket italawmo dagita amin a sinamsammo?’”"


word:
"Iti kasta, imbaonnak ti Apo a Dios a mangibaga ken ni Gog iti daytoy a saona kenkuana, “Ita ta natalgeden dagiti tattaok nga Israelita, rummuarkanto"


word:
"iti lugarmo iti adayo nga amianan. Ipanguloamto ti adu a mannakigubat iti adu a pagilian. Nakakabalioda amin a mangbukel iti dakkel ken nabileg nga armada."


word:
"Rautemto dagiti tattaok nga Israelita; kaskanto la bagio nga aglasat iti daga. Inton dumteng dayta a tiempo, ibaonkanto a mangsakup iti dagak tapno maiparangarang kadagiti nasion no siasinoak ken tapno maipakita ti kinasantok iti panangaramatko kenka."


word:
"Sika ti sinarsaritak idi un-unana, idi impakdaarko babaen kadagiti adipenko a profeta ti Israel, nga iti masakbayan mangibaonakto iti mangraut iti Israel.” Daytoy ti sao ti Apo a Dios."


word:
"Mabutengto kaniak dagiti amin nga ikan, tumatayab, animal, babassit man wenno dadakkel ken amin a tao iti rabaw ti daga ket agtigergerda. Margaayto dagiti bantay ken turod, ket matuangto dagiti amin a bakud."


word:
"Butbutngekto ni Gog babaen iti panangyegko iti amin a kita ti didigra. Siak ti Apo a Dios, ti nangibaga iti daytoy. Agpipinnatayto dagiti soldadona babaen iti kampilan."


word:
"Dusaekto babaen iti angol ken gubat. Idissuorkonto kenkuana ti bumayakabak a tudo, uraro, apuy ken asufre, kasta met iti armadana ken iti adu a nasion a kakaduana."


word:
"Kastoyto ti panangipakitak kadagiti amin a nasion ti kinatan-ok ken kinasantok. Ket maammoandanton a siak ni Yahweh.”"


word:
"Kinuna ti Apo a Dios, “Anak ti tao, babalawem ni Gog, ti kangatoan a turayen ti Mesec ken Tubal, ket ibagam kenkuana a siak ti kabusorna."


word:
"Iturongko iti baro a dalan ket iruarko iti adayo nga amianan agingga a makagteng kadagiti bantay ti Israel."


word:
"Maiwalangto kadagiti bantay ti Israel ti bangkay ni Gog, ti armadana ken dagiti nasion a kakaduana. Bay-akto dagiti bangkayda a kanen dagiti amin a tumatayab ken narungsot nga animal."


word:
"Irugikto ti agpuor idiay Magog ken kadagiti lugar iti igid ti baybay a pagnaedan dagiti saan a masingsinga a tattao ket maammoanto ti amin a siak ni Yahweh."


word:
"Masapul nga ammoen dagiti Israelita ti nasantoan a naganko ket diak ipalubos a matulawan manen. Maammoanto dagiti nasion a siak nga Apo ti nasantoan a Dios ti Israel.”"


word:
"Rummuarto dagiti agnaed kadagiti siudad ti Israel ket urnongendanto dagiti nabaybay-an nga igam ket aramatendanto a pagsungrod. Pagarondanto dagiti kalasag, bai, pana, batuta ken gayang ket adunto ti maummongda nga umanay nga aramatenda iti pito a tawen."


word:
"Saanton a masapul a mangayoda kadagiti away wenno kadagiti bakir ta adda dagiti nabaybay-an nga igam a pagsungrodda. Samsamandanto dagiti nagsamsam kadakuada, ket agawandanto dagiti nagagaw kadakuada.” Daytoy ti sao ti Apo a Dios."


word:
"Kinuna ti Apo, “Inton mapasamak dagitoy, ikkakto ni Gog iti pakaitanemanna idiay Israel, iti Tanap dagiti Agbibiahe iti daya ti Natay a Baybay. Sadiay, maitanemto ni Gog agraman ti armadana, ket maawaganto ti tanap iti ‘Tanap ti Armada ni Gog.’"


word:
"Tumulongto amin a tattao iti pagilian nga agitabon kadakuada. Mapadayawandanto gapu iti daytoy iti aldaw ti panagballigik.” Daytoy ti sao ti Apo a Dios."


word:
"“Kalpasan ti pito a bulan, addanto lallaki a madutokan nga agsursor iti entero a daga tapno sapulenda dagita a bangkay ket ikalida tapno madalusan ti daga."


word:
"Sursorendanto ti daga ket tunggal adda tulang ti tao a makitada, markaandanto ti abayna tapno umay dagiti agitabon ket ikalida iti Tanap ti Armada ni Gog."


word:
"(Addanto ili iti asideg a mapanaganan iti nagan ti armada.) Iti kasta, madalusanto manen ti daga.”"


word:
"Kinuna ti Apo a Dios kaniak, “Anak ti tao, ayabam amin a tumatayab ken animal iti aglawlaw tapno umayda kanen ti daton nga isagsaganak a maipaay kadakuada. Dakkelto a padaya daytoy iti rabaw dagiti bantay ti Israel a pagsidaanda iti karne ken paginumanda iti dara."


word:
"Kanendanto ti bangkay dagiti soldado ket inumendanto ti dara dagiti agtuturay iti daga, isuda a mapapatay a kasla kalakian a karnero, wenno urbon ti karnero, wenno kalding, wenno nalukmeg a toro."


word:
"Inton papatayek dagitoy a tattao a kasla animal a maidaton, masapul a kanen dagiti tumatayab ken animal amin a taba a kabaelanda a kanen, ken uminumda iti dara agingga a mabartekda."


word:
"Agpennekdanto a mangan iti lamisaanko kadagiti kabalio ken dagiti nagsakay, kadagiti soldado ken mannakigubat. Siak nga Apo a Dios ti nangibaga iti daytoy.”"


word:
"Kinuna ti Apo, “Iparangarangko ti dayagko kadagiti nasion. Ipakitak kadakuada ti panangaramatko iti pannakabalinko a mangibanag kadagiti nalinteg a pangngeddengko."


word:
"Maammoanto dagiti nasion a naitalaw dagiti Israelita gapu kadagiti basolda kaniak. Binaybay-ak ida a parmeken dagiti kabusorda ket natayda iti gubat."


word:
"Kinuna ti Apo a Dios, “Ngarud, kaasiakto dagiti kaputotan ni Jacob—dagiti Israelita ket parang-ayek manen ida. Salaknibakto ti nasantoan a naganko."


word:
"Inton agtaengda manen a sitatalged iti bukodda a daga ket awanton ti kabutengda, malipatandanton ti pannakaibabainda gapu iti panangtallikudda kaniak."


word:
"Iruarkonto ida kadagiti pagilian a pagnanaedan dagiti kabusorda tapno ipakitak kadagiti adu a nasion ti kinasantok."


word:
"Maammoanto dagiti tattaok a siak ni Yahweh a Diosda. Maammoandanto daytoy gapu ta intalawko ida a kas balud, ket ita, maummongda met la nga agsubli iti bukodda a daga nga awan ti uray maysa a mabati."


word:
"Ibuyatkonto ti espirituk kadagiti Israelita, ket diakton baybay-an ida. Siak nga Apo a Dios ti nangibaga iti daytoy.”"


word:
"Maika-10 idi nga aldaw iti baro a tawen, iti maika-25 a tawen kalpasan ti pannakaitalawmi a kas balud, iti maika-14 a tawen kalpasan ti pannakaparmek ti Jerusalem. Nariknak ti pannakabalin ti Apo, ket inyadayonak."


word:
"Iti maysa a parmata, impannak ti Dios iti daga ti Israel, ket inkabilnak iti nangato a bantay. Iti sangoanak, nakitak ti maysa a purok dagiti patakder a kasla maysa a siudad."


word:
"Inyasidegnak ket nakitak ti maysa a lalaki a kasla bronse ti langana. Siiiggem iti linen a lubid ken kayo a pagrukod, ket sitatakder iti asideg ti maysa a ruangan."


word:
"Kinunana kaniak, “Anak ti tao, kitaem. Dumngegka a naimbag ket tandaanam amin nga ipakitak kenka ta daytoy ti gapuna a nayegka ditoy. Masapul nga ibagam kadagiti Israelita ti amin a makitam.”"


word:
"Maysa a Templo ti nakitak a nalikmut iti bakud. Innala ti lalaki ti pagrukodna a tallo a metro ti kaatiddog sana rinukod ti bakud. Sangapulo a kadapan ti kangatona ket sangapulo met a kadapan ti kapuskolna."


word:
"Kalpasanna, napan iti ruangan a sumango iti daya. Immuli iti agdan ket iti ngato, rinukodna ti pagserkan. Sangapulo a kadapan ti kaunegna."


word:
"Iti labes ti pagserkan, adda dalan. Adda tallo a kuarto a pagguardiaan iti agsumbangir. Kuadrado ti tunggal kuarto, tallo a metro ti tunggal sikigan, ket dua ket kagudua a metro ti kapuskol ti nagbabaetanda. Iti labes dagiti kuarto a pagguardiaan, adda dalan a tallo a metro ti kaatiddogna nga agturong iti kuarto a sumango iti Templo."


word:
"Rinukodna daytoy a kuarto, ket natakuatanna nga uppat a metro ti kangatona. Adda daytoy a kuarto iti pagpatinggaan ti dalan iti asideg ti Templo. Maysa a metro ti kapuskol ti murdong dagiti diding."


word:
"(Agpapada ti rukod dagiti kuarto a pagguardiaan iti agsumbangir ti dalan. Agpapada met ti kapuskol dagiti diding iti nagbabaetanda.)"


word:
"Kalpasanna, rinukodna ti kaakaba ti pagserkan. Innem ket kagudua a metro ti kalawana. Lima a metro ti nagbaetan dagiti silulukat a ruangan."


word:
"Iti sangoanan ti tunggal kuarto a pagguardiaan, adda nababa a diding a 20 a pulgada ti kangato ket 20 a pulgada ti kapuskol. (Sangapulo a pulgada kuadrado dagitoy a kuarto.)"


word:
"Rinukodna ti nagbaetan dagiti akinlikud a diding ti tunggal kuarto a lumasat iti dalan—42 a kadapan."


word:
"Ti akinmurdong unay a kuarto agturong iti maysa a paraangan. Rinukodna ket natakuatanna a 42 a kadapan ti kaakabana."


word:
"Walopulo ket uppat a kadapan ti kaatiddog ti dalan manipud iti ruar ti ruangan agingga iti kaadayoan a paset ti maudi a kuarto."


word:
"Adda babassit a tawa dagiti akinruar a diding dagiti amin a kuarto, kasta met kadagiti akin-uneg a diding iti nagbabaetan dagiti kuarto. Nakitikitan iti palma dagiti akin-uneg a diding a sumango iti dalan."


word:
"Impagnanak ti lalaki iti ruangan ket inturongnak iti akinruar a paraangan. Adda tallopulo a kuarto a naipadeg iti akinruar a bakud. Iti sangoanan dagiti kuarto, adda dalan a naikkan iti bato,"


word:
"Adda nangatngato a pagserkan nga agturong iti akin-uneg a paraangan. Rinukod ti lalaki ti nagbaetan dagiti dua a pagserkan. Limapulo a metro ti kaatiddogna."


word:
"Agpapada ti rukod dagiti tallo a pagguardiaan a kuarto iti agsumbangir ti dalan, dagiti diding iti nagbabaetanda ken ti nalawa a kuarto. Kas kadagiti adda iti akindaya a pagserkan. Duapulo ket lima a metro ti kaatiddog ket 12 1/2 a metro ti kalawa ti pagserkan."


word:
"Ti dakkel a kuarto, dagiti tawa ken dagiti naikitikit a palma pumada kadagiti adda iti akindaya a ruangan. Adda met ditoy dagiti pito a tukad nga umuli iti pagserkan, ket adda ti dakkel a kuarto iti ungtona a sumango iti paraangan."


word:
"Iti bangir ti paraangan manipud iti akin-amianan a pagserkan, adda sabali a pagserkan nga agturong iti akin-uneg a paraangan a kas iti adda iti akindaya a bangir. Rinukod ti lalaki ti nagbaetan dagitoy a ruangan; 50 a metro ti nagbaetanda."


word:
"Impannak ti lalaki iti akin-abagatan a bangir ket nakitami sadiay ti sabali a pagserkan. Rinukodna dagiti akin-uneg a bakudna ken ti pagserkan a kuartona ket pumadada kadagiti dadduma."


word:
"Adda tawa kadagiti kuarto daytoy a ruangan a kas kadagiti dadduma a ruangan. Duapulo ket lima a metro ti kaatiddogna, ket 121/2 a metro ti kaakikidna."


word:
"Adda pito a tukad nga umuli iti pagserkan ket ti dakkel a kuartona adda iti pungtona a sumango iti paraangan. Adda dagiti naikitikit a palma iti akin-uneg a diding a sumango iti dalan."


word:
"Adda met ditoy ti pagserkan nga agturong iti akin-uneg a paraangan. Rinukod ti lalaki, ket 50 a metro ti kaadayo ti maikadua a dalan."


word:
"Impagnanak ti lalaki iti akin-abagatan a pagserkan ket napankam iti akin-uneg a paraangan. Rinukodna ti pagserkan ket pumada ti rukodna kadagiti dadduma."


word:
"Dagiti kuarto a pagguardiaan, ti dakkel a kuartona, ken dagiti akin-uneg a didingna pumadada kadagiti adda kadagiti sabali a ruangan. Adda met tawa kadagiti kuarto daytoy a ruangan. Duapulo ket lima a metro ti kaatiddogna, ket 12 1/2 ti kaakabana."


word:
"Adda dakkel a kuartona a sumango iti akinruar a paraangan. Nakitikitan kadagiti palma dagiti didingna iti dalan. Walo dagiti tukad nga umuli iti daytoy a ruangan."


word:
"Impagnanak ti lalaki iti akindaya a pagserkan ket napankam iti akin-uneg a paraangan. Rinukodna ti pagserkan, ket pumada ti rukodna kadagiti dadduma."


word:
"Dagiti kuarto a pagguardiaan, ti dakkel a kuartona, ken dagiti akin-uneg a diding, pumadada iti rukod kadagiti adda iti sabali a pagserkan. Adda dagiti tawa iti aglawlaw kasta met iti dakkel a kuarto. Duapulo ket lima a metro ti kaatiddogna, ket 12 a metro ti kaakabana."


word:
"Sumango ti dakkel a kuarto iti akinruar a paraangan. Nakitikitan kadagiti palma dagiti diding iti dalan. Walo a tukad ti umuli iti daytoy a ruangan."


word:
"Kalpasanna, impannak ti lalaki iti akin-amianan a pagserkan. Rinukodna ti pagserkan ket pumada ti rukodna kadagiti dadduma."


word:
"Kas kadagiti dadduma, adda met dagiti kuartona a pagguardiaan, akin-uneg a diding a naarkosan, maysa a dakkel a kuarto ken dagiti tawa iti aglawlaw. Walopulo ket uppat a kadapan ti kaatiddogna, ket 42 a kadapan ti kaakabana."


word:
"Iti akinruar a paraangan, adda naisilpo a kuarto iti akin-uneg a pagserkan. Aglukat daytoy iti dakkel a kuarto a sumango iti paraangan. Ditoy ti pakabuggoan dagiti animal a mapuoran a kas daton."


word:
"Adda uppat a lamisaan iti dakkel a kuarto, dua iti agsumbangir. Kadagitoy a lamisaan ti pakapartian dagiti animal a maidatag a daton a pakapakawanan ti basol wenno daton gapu iti basol wenno pagsupapak iti basol."


word:
"Adda met uppat a lamisaan iti ruar ti kuarto, dua iti agsumbangir iti pagserkan ti akin-amianan a ruangan."


word:
"Uppat ti lamisaan nga adda iti uneg ti kuarto ken uppat met ti adda iti ruar—walo amin ti bilangda a pakapartian dagiti animal a maidaton."


word:
"Natikapan a bato dagiti uppat a lamisaan a pakaisaganaan dagiti daton a mapuoran. Duapulo a pulgada ti kangatoda, ket 30 a pulgada kuadrado ti rabawda. Maikabil kadagitoy a lamisaan dagiti alikamen a maaramat iti pannakaparti dagiti animal."


word:
"Tallo a pulgada ti kapuskol ti naitapar iti iking ti lamisaan. Naiparabaw kadagiti lamisaan dagiti amin a karne a maidaton."


word:
"Kalpasanna, impannak iti akin-uneg a paraangan. Adda dua a kuarto a sumango iti akin-uneg a paraangan. Maysa ti sumango iti abagatan iti abay ti akin-amianan a pagserkan."


word:
"Imbaga kaniak ti lalaki a ti kuarto a sumango iti abagatan, agpaay kadagiti papadi nga agserserbi iti Templo"


word:
"ket ti kuarto a sumango iti amianan agpaay kadagiti papadi nga agserbi iti altar. Nagtaudda amin iti kaputotan ni Zadok; isuda laeng ti makastrek iti sangoanan ti Apo tapno agserbida kenkuana."


word:
"Rinukod ti lalaki ti akin-uneg a paraangan: 50 a metro kuadrado. Adda altar iti sango ti Templo nga adda iti bangirna iti laud."


word:
"Kalpasanna, impannak iti pagserkan a kuarto ti Templo. Rinukodna ti dalan a pagserkan. Dua ket kagudua a metro ti kaunegna, ket pito a metro ti kaakabana. Maysa ket kagudua a metro ti kapuskol ti agsumbangir a didingna."


word:
"Uppat ket uppat a kadapan ti kaakaba ti kuarto a pagserkan ket 20 a pulgada ti kaunegna. Adda dagiti tukad nga umuli iti kuarto. Adda dua nga adigi nga agsumbangir iti pagserkan."


word:
"Kalpasanna, impannak ti lalaki iti akintengnga a kuarto. Rinukodna ti pagnaan: 10 a kadapan ti kaunegna,"


word:
"ken 18 a kadapan ti kalawana. Walo a kadapan ti kapuskol ti agsumbangir a didingna. Rinukodna ti kuarto: 68 a kadapan ti kaatiddogna ken 34 a kadapan ti kaakabana."


word:
"Simrek ti lalaki iti maudi a kuarto. Rinukodna ti pagnaan: Tallo a kadapan ti kaunegna, ket 10 a kadapan ti kalawana. Sangapulo ket maysa a kadapan ti kapuskol dagiti agsumbangir a didingna."


word:
"Rinukodna ti kuarto. Tallopulo ket uppat a kadapan a kuadrado ti rukodna. Kinunana kaniak, “Daytoy ti Kasantoan a Disso.”"


word:
"Rinukod ti lalaki ti kapuskol ti akinruar a diding ti Templo: 10 a kadapan. Naikapet iti aglikmut iti Templo ti adu a babassit a kuarto a pito a kadapan ti kaakaba."


word:
"Tallo ti kadsaaran dagiti kuarto. Tallopulo a kuarto ti tunggal kadsaaran. Uming-ingpis ti diding ti Templo iti tunggal kadsaaran tapno agsadag dagiti kuarto iti diding uray saanda a maikapet iti diding ti Templo."


word:
"Iti kasta, no kitaen manipud iti ruar, kasla agpapada ti kapuskol dagiti diding ti Templo manipud iti baba nga agpangato. Daytoy ti gapuna a mabalin ti mapan iti akintengnga ken akingngato a kadsaaran manipud iti akimbaba a kadsaaran."


word:
"Walo a kadapan ti kapuskol ti akinruar a diding dagitoy a kuarto; adda maysa a ruangan a mapan kadagiti kuarto iti akin-amianan a paset ti Templo ken maysa a ruangan nga agturong kadagiti kuarto iti abagatan a paset. Nakitak nga adda nangato a pagnaan iti lawlaw ti Templo; 10 a kadapan ti pagngatngatoenna iti likmut ken katukad ti fondasion dagiti kuarto a naikapet kadagiti diding ti Templo. Iti nagbaetan ti pagnaan ken dagiti patakder nga us-usaren dagiti papadi, adda pagnaan 34 a kadapan ti kaakabana iti lawlaw ti Templo."


word:
"Adda patakder iti laud a sumango iti Templo. Sangagasut ket limapulo a kadapan ti kaatiddogna ken 116 a kadapan ti kaakabana. Siam a kadapan ti kapuskol dagiti didingna nga aglawlaw."


word:
"Rinukod ti lalaki ti ruar ti Templo. Limapulo a metro ti kaatiddogna. Kasta met ti rukod manipud iti likudan ti Templo agingga iti paraangan a dumanon iti kaadaywan a paset ti patakder iti laud."


word:
"Limapulo a metro met ti kaadayo ti sangoanan ti Templo agraman ti bakante a lugar iti agsumbangir."


word:
"Rinukodna ti kaatiddog ti patakder iti laud ti Templo ken dagiti agsumbangir a diding a sumango iti paraangan: 50 met a metro ti kaatiddogna.Ti masungad a kuarto iti Templo, ti Nasantoan a Disso, ken ti Kasantoan a Disso,"


word:
"Sinan-palma ken sinan-nagpayak a parsua dagiti naikitikit. Nagbibinnallaet a naikitikit ti ladawan dagiti sinan-palma ken dagiti nagpayak nga animal iti diding iti entero a kuarto. Dua ti rupa ti tunggal nagpayak nga animal:"


word:
"rupa ti tao ti maysa a sumango iti palma ken rupa ti leon ti maysa a sumango iti bangir a palma. Kasta ti naikitikit iti aglikmut,"


word:
"Kuadrado dagiti poste ti Nasantoan a Disso.Iti sangoanan ti pagserkan ti Kasantoan a Disso, adda kasla"


word:
"altar a kayo. Maysa ket kagudua a metro ti kangato ken maysa a metro ti kaakabana. Pasig a kayo dagiti poste ti sulina, ti pagbatayanna ken dagiti didingna. Imbaga kaniak ti lalaki, “Daytoy ti lamisaan nga adda iti sangoanan ti Apo.”"


word:
"Adda ridaw iti tunggal dalan nga agturong iti Nasantoan a Disso, kasta met iti dalan nga agturong iti Kasantoan a Disso."


word:
"Kas kadagiti diding, naikitikit kadagiti rikep ti Nasantoan a Disso dagiti ladawan dagiti nagpayak nga animal ken sinan-palma. Adda tapar a kayo iti akinruar a paset ti ridaw a sumrek iti kuarto."


word:
"Inkuyognak ti lalaki a napan iti akinruar a paraangan ket nagtuloykam iti maysa a patakder iti akin-amianan a paset ti Templo iti saan nga adayo iti patakder nga adda iti akinlaud a pungto ti Templo."


word:
"Iti maysa a bangir, sumango iti bakante a lugar nga agrukod iti 34 a kadapan iti abay ti Templo. Iti maysa a bangir, sumango iti dalan iti akinruar a paraangan. Naaramid a tallo a katukad ti patakder, tunggal maysa naisanud ti pannakaipasdekna iti nakaituonanda."


word:
"Adda dalan a 16 a kadapan ti kaakabana ken 168 a kadapan ti kaatiddogna iti akin-amianan a bangir. Adda dagiti pagserkan iti dayta a bangir."


word:
"Ak-akikid dagiti akingngato a kuarto ngem dagiti akimbaba ken akintengnga a kuarto agsipud ta naipasanudda."


word:
"Dagiti kuarto kadagiti tallo a katukad, natukantukadda ket awan ti adigida a kas kadagiti patakder iti paraangan."


word:
"Iti akimbaba a kadsaaran, iti akinruar a diding ti patakder, buhos ti 84 a kadapan ti kaatiddogna ket adda kukuarto ti nabati nga 84 a kadapan. Iti akingngato a kadsaaran, adda kukuarto iti entero a kaatiddog ti patakder."


word:
"Iti akindaya a pungto ti patakder a pangrugian ti diding, adda dagiti ridaw nga agturong iti akinruar a paraangan.Iti abagatan a paset ti Templo, adda umasping a patakder a saan nga adayo iti patakder nga adda iti akinlaud a pungto ti Templo."


word:
"Adda dalan iti sangoanan dagiti kuarto a kas iti dalan nga adda iti bangirna ti amianan. Pumada ti rukod ti pannakaaramid ken ti kita dagiti pagserkanna."


word:
"Adda ridaw ti babaen dagiti kuarto iti bangirna ti abagatan ti patakder, iti akindaya a pungto a pangrugian ti diding."


word:
"Kinuna ti lalaki kaniak, “Nasantoan dagitoy dua a patakder a panganan dagiti papadi kadagiti kasantoan a daton no dumatagda iti sangoanan ti Apo. Gapu ta nasantoan dagiti kuarto, ikabil dagiti papadi dagiti kasantoan a sagut sadiay: dagiti daton a makan, daton a pakapakawanan ti basol wenno daton gapu iti basol."


word:
"No rummuar dagiti papadi iti Templo, ket kayatda ti mapan iti akinruar a paraangan, masapul nga ibatida kadagitoy a kuarto dagiti nasantoan a pagan-anay nga inusarda bayat ti panagserbida iti Apo. Agkawesdanto kadagiti sabali a pagan-anay sakbay a rummuarda iti paguummongan dagiti tattao.”"


word:
"Idi narukoden ti lalaki ti uneg ti Templo, rimmuarkami iti pagserkan a sumango iti daya sana rinukod ti ruar ti Templo."


word:
"Iti bangirna ti daya, agrukod iti 840 a kadapan; kastoy met ti rukod iti bangirna ti amianan, abagatan ken laud ti Templo."


word:
"Iti kasta, sakupen ti bakud ti 840 a kadapan a kuadrado. Agserbi ti bakud a kas baet ti nasantoan a lugar ken ti saan a nasantoan."


word:
"Sadiay, nakitak ti idadateng ti dayag ti Dios ti Israel manipud iti daya. Kasla daranudor ti dalluyon ti baybay ti timek ti Dios, ket nagraniag ti daga iti makapurar a lawag."


